
CUPRINS 


Prefaţă: Despre cunoașterea ştiinţifică 


Elementul adevărului este conceptul și înfăţişarea sa 
adevărată este sistemul științific. — Punctul de vedere 
actual al spiritului. — Principiul nu este împlinirea; 
contra formalismului. — Absolutul este subiect; și ce este 
acesta. — Element al cunoașterii. — Ridicarea în acesta 
este fenomenologia spiritului. — Transformare a 
reprezentantului și cunoscutului în gând; şi a acestuia în 
concept. — În ce măsură fenomenologia spiritului este 
negativă, adică conţine falsul. — Adevăr isteric şi 
matematic. — Natura adevărului filozofic și metoda sa; 
"contra formalismului care schematizează. — Cerinţă în 
studiul filozofiei. — Gândirea care rezonează în 
comportarea sa negativă; în cea pozitivă; subiectul ei. — 
Filozofarea naturală ca sănătos simţ-comun și ca 
genialitate. — Încheiere, raport al autorului față de public 

Descrierea în general. Caractere. Legi. 

Observarea organicului 

PREFAŢĂ 


[1.1.] O lămurire, ca aceea dată de obicei unei scrieri într-o prefaţă 
— despre scopul pe care autorul și l-a propus în ea, ca și despre 
prilejurile care i-au dat naștere și despre raportul în care autorul crede 
că ea stă faţă de alte tratări anterioare sau contemporane ale aceluiași 
obiect —, pare, dacă este vorba de o scriere filozofică, nu numai de 
prisos, dar prin natura însăși a lucrului chiar nepotrivită și contrară 
scopului urmărit. Căci felul în care și ceea ce se poate spune despre 
filozofie într-o prefaţă — de exemplu o indicare istorică a tendinței și 
a punctului de vedere, a conţinutului general și a rezultatelor, o 
îmbinare de afirmații făcute ici şi colo asupra adevărului — nu poate fi 
socotit drept felul și modul în care trebuie expus adevărul filozofic. — 
Si deoarece filozofia este prin esență în elementul universalităţii, care 
include în el particularul, găsim aici mai mult decât în alte ştiinţe 
aparenţa că în scopul sau rezultatele ei ultime ar fi exprimat lucrul 
însuşi și chiar în esenţa lui perfectă, faţă de care tratarea amănunțită ar 
fi propriu-zis neesenţialul. Suntem convinși, dimpotrivă, că în 
reprezentarea generală despre ce este de exemplu anatomia — 
aproximativ cunoașterea părţilor corpului considerate în existența lor 
fără viață — noi nu posedăm încă faptul însuşi, conţinutul acestei 
științe, dar că trebuie în afară de aceasta să ne ocupăm și de ce este 
particular. — Apoi, când este vorba de un atare agregat de cunoștințe 
care nu poartă pe drept numele de știință, o conversație cu privire la 
scop şi alte generalităţi asemănătoare nu diferă de obicei de modul 

descriptiv și lipsit de concept în care se vorbeşte despre conținutul 
însuși, despre acești nervi, mușchi etc. În filozofie, dimpotrivă, s-ar 
naște nepotrivirea de a face uz de o cale pe care ea însăşi o declară ca 
fiind improprie să sesizeze adevărul. 

La fel, prin determinarea raportului pe care o scriere filozofică 
crede că-l are faţă de alte încercări având același obiect, se introduce 
un interes străin și se întunecă ceea ce importă în ce privește 
cunoașterea adevărului. Cu cât opoziţia dintre adevăr și fals este mai 
rigidă pentru opinia comună, cu atât ea obișnuiește să aștepte, în ce 
privește un sistem filozofic, fie o aprobare, fie o contrazicere a lui şi să 
nu vadă într-o declarație asupra acestuia decât pe una sau pe alta. Ea 
concepe diversitatea sistemelor filozofice nu atât ca fiind dezvoltarea 
progresivă a adevărului, pe cât vede în diversitate numai contradicția. 
Mugurul dispare în apariţia florii şi s-ar putea spune că el este infirmat 
de către aceasta. La fel, prin fruct, floarea este arătată ca fiind o falsă 
existenţă a plantei şi fructul trece în locul florii ca adevăr al ei. Aceste 
forme nu numai că se deosebesc, dar ele se elimină una pe alta ca fiind 
de neîmpăcat. Natura lor curgătoare face însă totodată din ele momente 
ale unităţii organice, în care ele nu numai că nu intră în conflict, dar în 
care un moment este tot atât de necesar ca și celălalt, și această egală 
necesitate constituie mai întâi viaţa întregului. Dar, pe de o parte, 
contradicţia față de un sistem filozofic nu se înțelege pe sine în acest 
fel, iar pe de altă parte nici conștiința care înţelege nu știe de obicei să 
libereze această contradicţie de unilateralitatea ei, adică să o menţină 
liberă și să recunoască în chipul a ceea ce pare în luptă şi opus sieşi 
momente reciproc necesare. 

Cerinţa unor atare lămuriri, ca și modul în care ele sunt satisfăcute, 
sunt socotite cu ușurință drept realizând esentialul. Prin ce ar putea fi 
mai bine exprimat interiorul unei scrieri filozofice decât prin scopurile 
şi rezultatele ei? Și prin ce ar putea fi acestea mai precis recunoscute 
decât prin diferenţa lor față de ceea ce epoca mai produce în acest 
domeniu? Dacă însă o atare procedare este considerată drept mai mult 
decât începutul cunoașterii, dacă ea ar trebui să treacă drept cunoaşterea 
reală, ea trebuie atunci de fapt socotită printre invențiile destinate să 
ocolească lucrul însuși şi să le unească pe acestea două: aparenţa 
seriozităţii și a preocupării pentru el și economisirea, de fapt, a acestora. 
— Căci lucrul nu este epuizat în scopul său, ci în dezvoltarea sa, nici 

rezultatul nu constituie întregul real, ci numai împreună cu devenirea 
lui; scopul pentru sine este universalul mort, după cum tendinţa este 
simplul impuls căruia îi lipseşte încă realitatea lui; iar rezultatul nud 
este cadavrul pe care tendinţa l-a lăsat în urma ei. — Tot astfel, 
diversitutea este mai degrabă granița lucrului; ea este acolo unde lucrul 
încetează, adică este ceea ce acesta nu este. Asemenea străduințe cu 
privire la scop şi rezultat, ca și cu privire la diferenţele sau aprecierile 
unuia sau altuia, sunt de aceea o muncă mai ușoară decât poate părea. 
Căci în loc să se ocupe cu lucrul, o atare procedare este întotdeauna 
dincolo de el; în loc să zăbovească în lucru și să uite de sine în el, o 
astfel de cunoaștere caută totdeauna să prindă altceva și rămâne mai 
degrabă la ea însăși decât este în lucru și decât se dăruiește acestuia. — 
Cel mai ușor este să judeci ce are conţinut şi temeinicie, mai greu este 
să-l înţelegi, cel mai greu este, ceea ce le unește pe amândouă, să 
înfăptuiești expunerea lui. 

Începutul culturii și al prelucrării din nemijlocirea vieţii 
substanţiale va trebui întotdeauna făcut prin dobândirea de cunoştinţe 
despre principii și a unor puncte de vedere mai generale, ridicându-te 
mai întâi numai la gândul lucrului în genere, nu mai putin sprijinind 
sau infirmând lucrul prin temeiuri, sesizând plinătatea concretă şi 
bogată potrivit determinaţiilor și ştiind să formulezi asupră-i o sentinţă 
justă și o judecată serioasă. Acest început al cultivării va face însă apoi 
loc vieții pline, care introduce în experienţa lucrului, și, dacă se mai 
adaugă și aceea că rigoarea conceptului pătrunde în âdâncul lucrului, o 
asemenea conștiință și o astfel de judecată își vor păstra atunci locul lor 
cuvenit în convorbire. 

Chipul adevărat în care există adevărul nu poate fi decât sistemul 
științific al acestuia. A contribui la aceea ca filozofia să se apropie de 
forma științei — pentru ca, putându-și părăsi denumirea de iubire de 
cunouştere, ea să fie cunoaștere reală — , aceasta este ceea ce mi-am 
propus. Necesitatea internă ca cunoașterea să fie ştiinţă stă în natura ei 
și lămurirea satisfăcătoare în această privință este numai expunerea 
filozofiei înseși. Necesitatea externă însă, în măsura în care, făcând 
abstracție de caracterul întâmplător al persoanei și de motivele 
individuale, este sesizată într-un mod general, este aceeași ca și cea 
internă, anume în forma în care epoca își reprezintă existența-în-fapt a 
momentelor ei. A arăta că ridicarea filozofiei la știință aparţine epocii ar 

fi deci singura justificare adevărată a încercărilor ce îşi propun acest 
scop, deoarece ele ar demonstra necesitatea acestui scop, ba chiar l-ar 
înfăptui. 

[2] Întrucât autentica înfăţişare a adevărului este pusă în acest 
caracter știintific — sau, ceea ce este același lucru, întrucât se afirmă 
că adevărul nu-și are elementul existentei lui decât în concept — 
aceasta, o ştiu, pare a veni în contradicţie cu un fel de a vedea și cu 
consecințele acestuia, care în convingerea secolului au o tot atât de mare 
pretenţie pe cât sunt de răspândite. O lămurire în privința acestei 
contradicții nu pare de aceea a fi de prisos, deși ea nu poate fi aici decât 
o asigurare, ca şi aceea împotriva căreia ea se îndreaptă. Dacă anume 
adevărul nu există decât în ceea ce, sau mai degrabă ca ceea ce este 
numit când intuiţie, când cunoaștere nemijlocită a absolutului, religie, 
fiinţă — nu în centrul iubirii divine, ci fiinta însăși a acestui centru —, 
atunci, plecând de aici, se va cere totodată pentru filozofie mai degrabă 
opusul formei conceptului. Absolutul nu trebuie conceput, ci simtit și 
intuit, nu conceptul său, ci sentimentul său și intuiţia sa trebuie să aibă 
cuvântul și să fie exprimate. 

Dacă apariția unei atare cerințe este înțeleasă în conexiunea ei mai 
generală și privită de pe treapta pe care stă astăzi spiritul conştient de 
sine, acesta se găseşte în afara vieţii substanţiale pe care el o ducea 
altădată în elementul gândului dincolo de această nemi jlocire a credinţei 
sale, dincolo de satisfacția și de siguranţa certitudinii pe care conștiința 
o avea despre împăcarea sa cu esenţa și despre prezența mai generală, 
internă și extemă, a acesteia. El nu a trecut numai în afara acestora în 
cealaltă extremă a reflexiei sale, lipsite de substanţă, în el însuși, dar şi 
dincolo de aceasta. Viaţa sa esenţială îi este nu numai pierdută, el își 
este și conștient de această pierdere şi de finitatea care constituie 
conţinutul său. Întorcându-și ochii de la drojdia în care se află, în care 
se simte prost, mărturisind-o și defăimând-o, el cere acum filozofiei nu 
atât cunoaşterea a ceea ce el este, cât să ajungă din nou, prin ea, la 
restabilirea acelei substanțialități și a plinătăţii fiinţei. Spre a răspunde 
acestei nevoi, filozofia nu trebuie atât să deschidă închisul substanţei și 
să o ridice pe aceasta la conștiința-de-sine, nu atât să readucă conştiinţa 
haotică la ordinea gândită și la simplitatea conceptului, cât mai ales să 
scuture împreună distincţiile gândirii, să oprime conceptul care 
deosebește şi să restabilească sentimentul esenței, nu atât să asigure o 

înțelegere, cât o edificare. Frumosul, sfântul, eternul, religia și iubirea 
sunt momeala cerută spre a deștepta pofta de a muşca; nu conceptul, ci 
extazul, nu necesitatea progresând rece a lucrului, ci entuziasmul care 
fermentează trebuie să fie ceea ce susține și răspândește progresiv 
bogăția substanţei. 

Acestei cerinţe îi corespunde străduinţa încordată și arătându-se 
aproape zeloasă și iritată de a smulge pe oameni din decăderea în 
sensibil, în banal și în singular, și de a le îndrepta privirea către stele; ca 
și cum, uitând cu totul ce e dumnezeiesc, ei ar fi pe punctul de a se 
mulțumi, ca viermele, cu praf și cu apă. Altădată oamenii posedau un 
cer înzestrat cu bogății întinse de gânduri și imagini. Semnificaţia a tot 
ce este stătea în firul de lumină prin care acesta era legat de cer, pe acest 
fir, în loc să zăbovească în prezenţa de aici, privirea aluneca dincolo de 
ea, în sus, către Esenţa divină, către — dacă putem spune aşa — o 
prezenţă transcendentă. A trebuit ca ochiul spiritului să fie îndreptat cu 
forta către ce e pământesc și să fie ținut ferm în acesta; și a fost nevoie 
de un timp îndelungat pentru ca acea claritate pe care nu o avea decât 
suprapământescul să fie introdusă în opacitatea și confuzia a ce este 
dincoace şi spre a face interesantă și valabilă atenţia asupra actualități 
ca atare, ceea ce s-a numit experiență. — Astăzi pare a fi prezentă 
nevoia contrară: sensul este atât de înrădăcinat în ce e pământesc, încât 
e nevoie de o violenţă egală spre a-l ridica deasupra acestuia. Spiritul 
se arată atât de sărac, încât, asemenea călătorului care rătăcind în pustiu 
jinduiește după o singură înghiţitură de apă, el nu pafe să aspire pentru 
înviorarea sa decât la sentimentul sărăcăcios al divinului în genere. Prin 
aceasta, prin ce mulțumește astăzi spiritul, trebuie măsurată întinderea 
a ceea ce el a pierdut. 

Această mulţumire cu putinul pe care-l primește sau această 
economisire în ceea ce dă nu convine totuși ştiinţei. Cel ce caută numai 
o edificare, cel ce cere să-și învăluie multiplicitatea terestră a existenţei 
sale și a gândului său în ceaţă și care caută plăcerea nedeterminată a 
acestei divinități nedeterminate poate să caute unde o va găsi; el va găsi 
ușor mijloacele prin care să-și fluture ceva pe dinainte și prin aceasta 
să se împăuneze. Filozofia însă trebuie să se ferească de a voi să fie 
edificatoare. 

Această mulţumire cu puţin, care renunță la știință, trebuie și mai 
puţin să aibă pretenţia că un atare entuziasm și o atare neclaritate ar fi 

mai presus decât știința. O astfel de vorbire profetică crede că rămâne 
chiar în centru și în adânc, privește dispreţuitor asupra determinaţiei (a 
Horos-ului) şi se ține intenționat departe de concept și de necesitate, ca 
și de reflexie, care nu ar sălășlui decât în ce este finit. Dar, aşa cum 
există o întindere goală, tot astfel există și o adâncime goală, după cum 
există o extensiune a substanţei ce se răspândește în multiplicitate finită, 
fără forta care o ţine împreună, tot astfel există și o intensitate fără 
conţinut, care, păstrându-se ca forță pură, fără răspândire, este identică 
cu superficialitatea. Forţa spiritului este pe atât de mare pe cât este 
exteriorizarea sa, adâncimea lui pe atât de adâncă pe cât el se încumetă 
să se răspândească și să se piardă în explicitarea lui. — Totodată, când 
această cunoaștere substanţială, lipsită de concept, pretinde că a 
cufundat în esenţă ce este propriu Sinelui și pretinde că filozofează cu 
adevărat și în mod divin, ea îşi ascunde faptul că în loc să se fi dat lui 
Dumnezeu, prin disprețul fată de măsură și de determinare, ea lasă mai 
degrabă să dăinuiască, când, în ea însăși, caracterul întâmplător al 
conținutului, când, în el, propriul ei bun plac. — Întrucât ei se lasă duși 
de fermentarea nezăgăzuită a substanţei, ei cred că prin învăluirea 
conștiinței-de-sine și prin renunţarea la intelect sunt aleşii lui 
Dumnezeu, cărora acesta le dă înţelepciunea în somn; ceea ce ei însă 
primesc și produc în somn nu sunt de aceea decât visuri. 

[3] Nu e de altfel greu de văzut că timpul nostru este un timp al 
nașterii și al trecerii la o nouă perioadă. Spiritul a rupt cu lumea de până 
acum a existenţei și a reprezentării lui și stă pe punctul de a o cufunda 
în trecut, stă în munca transformării lui. Anume, el nu e niciodată în 
odihnă, ci prins într-o mișcare mereu progresivă. Dar, după cum la 
copil, după o lungă și liniștită hrănire, prima respirație întrerupe acea 
continuitate a progresului doar cantitativ — un salt calitativ — și 
copilul este acum născut, tot astfel spiritul ce se formează se 
maturizează încet și în tăcere către forma nouă, leapădă o părticică după 
alta din construcția lumii sale anterioare; clătinarea ei este indicată doar 
de câteva simptome: frivolitatea, ca și plictiseala, care rup din ceea ce 
subzistă, presimţirea nedeterminată a ceva necunoscut sunt vestitorii că 
altceva se pregătește. Această frământare continuă care nu schimbă 
fizionomia întregului este întreruptă de răsăritul soarelui, care, ca un 
fulger, face să apară dintr-o dată structura lumii noi. 


14 


PREFAŢĂ 


Numai că acest nou are, tot atât de puţin ca și copilul de-abia 
născut, o realitate deplină; şi este esenţial ca acest lucru să nu fie pierdut 
din vedere. Prima apariţie este mai întâi nemi jlocirea sa, adică conceptul 
său. Pe cât de putin este gata o casă atunci când i s-a pus temelia, tot 
atât de puţin conceptul întregului la care s-a ajuns este întregul însuși. 
Dacă dorim să vedem un stejar în puterea trunchiului său şi în 
răspândirea ramurilor sale şi a coroanei sale de frunze, nu suntem 
mulțumiți dacă în locul lor ni se arată o ghindă. Tot astfel, știința, 
coroana unei lumi a spiritului, nu este desăvârşită în începutul ei. 
Începutul spiritului nou este produsul unei vaste răsturnări a unor forme 
variate de cultură, prețul unui drum mult întortocheat și al unor tot atât 
de multiple sforțări şi osteneli. El este întregul care s-a reîntors în sine 
din ceea ce s-a succedat și din răspândirea sa, conceptul simplu care a 
devenit al acestui întreg. Realitatea acestui întreg simplu constă însă în 
faptul că acele configurații care au devenit momente se dezvoltă din 
nou Și îşi dau formă, dar în elementul lor nou, în sensul care a luat ființă. 

Deoarece, pe de o parte, prima apariție a lumii noi nu este mai întâi 
decât întregul învăluit în simplitatea lui, adică temeiul său general, 
dimpotrivă, pentru conștiință bogăția existenţei precedente este încă 
prezentă în amintire. Ei îi lipseşte, în aspectul nou apărut, răspândirea și 
specificarea conținutului; mai mult încă, îi lipsește dezvoltarea detaliată 
a formei, prin care diferenţele sunt determinate cu siguranță și orânduite 
în raporturile lor stabile. Fără această dezvoltare, științei îi lipsește 
inteligibilitatea universală și ea pare a fi posesia ezoterică a câtorva 
indivizi, — o posesie ezoterică: căci ea este dată mai întâi numai în 
conceptul ei, adică în principiul ei interior; a câtorva indivizi: căci ivirea 
ei, nerăspândită, face din existenţa sa ceva individual. Numai ce e 
perfect determinat este totodată exoteric, capabil să fie învăţat și să 
constituie un bun al tuturor. Forma inteligibilă a științei este calea 
oferită tuturor şi netezită pentru toţi către ea, şi a ajunge prin intelect la 
cunoașterea rațională este cerința îndreptățită a conștiinței care se 
îndreaptă către știință; căci intelectul este gândirea, eul pur în genere; și 
inteligibilul este deja-cunoscutul și ce este comun științei și conștiinței 
neștiințifice, prin care aceasta din urmă poate pătrunde nemijlocit în 
prima. 

Știința care de-abia începe și care nu a ajuns deci încă la totalitatea 
detaliului, nici la desăvârșirea formei, este în această privinţă expusă 

criticii. Dar dacă această critică trebuie să-și atingă esenţa, ea ar fi tot 
atât de nedreaptă pe cât este de nepermis să nu vrei să recunoști cerința 
acelei dezvoltări. Această opoziţie pare a fi nodul principal pe care 
cultura științifică se căznește în prezent să-l dezlege și în privinţa căruia 
ea nu se pricepe încă în mod suficient. Una dintre părţi mizează pe 
bogăţia materialului și pe inteligibilitate, cealaltă disprețuiește pe puțin 
aceasta şi mizează pe raționalitatea nemijlocită şi pe ce e divin. Chiar 
dacă această primă parte este redusă la tăcere, fie numai prin puterea 
adevărului sau prin impetuozitatea celeilalte, și dacă ea s-a simţit 
înfrântă în ce priveşte fondul lucrului, ea nu este prin aceasta satisfăcută 
în privința acelor cerinţe; căci ele sunt îndreptățite, nu însă împlinite. 
Tăcerea ei se datorește numai pe jumătate victoriei celeilalte părți, pe 
jumătate însă plictiselii și indiferenţei care urmează de obicei unei 
așteptări continuu excitate și nerealizării promisiunilor. 

În ce priveşte conținutul, ceilalți ajung uneori destul de uşor să 
capete o mare extindere. Ei atrag pe lotul lor o mulțime de material, 
anume ceea ce este deja cunoscut și ordonat, și, întrucât se ocupă mai 
ales cu ciudăţenii și curiozități, par cu atât mai mult că posedă și restul, 
anume cu ceea ce ştiinţa în felul său a terminat deja, că stăpânesc 
totodată şi ce nu e încă reglementat și că supun astfel totul Ideii 
absolute, care pare astfel recunoscută în toate și lărgită la o știință vastă. 
Privită însă mai de aproape, această răspândire nu se arată a fi provenit 
din faptul că Unul și Același s-ar fi configurat el însuși în chip diferit, 
ci este repetarea lipsită de formă a Unuia şi Aceluiași, care e numai 
aplicat în mod exterior unui material diferit și obține o plictisitoare 
aparenţă a diversităţii. Ideea, desigur pentru sine adevărată, rămâne de 
fapt mereu fixată doar în începutul ei, dacă dezvoltarea nu constă în 
altceva decât într-o asemenea repetare a aceleiași formule. O formă 
unică, nemișcată, învârtită de subiectul cunoscător în ceea ce este dat, 
materialul înmuiat din afară în acest element static, aceasta constituie 
tot atât de putin, ca interventii arbitrare asupra conţinutului, realizarea 
a ceea ce este cerut, anume a bogăției izvorând din sine și a diferențierii 
formelor determinându-se ea însăși. Este mai curând un formalism 
monocrom, care ajunge doar la distingerea materialului, şi anume 
ajunge la ea deoarece acesta este deja pregătit și cunoscut. 

Acest formalism afirmă însă că această monotonie și această 
universalitate abstractă constituie Absolutul; el asigură că a nu fi 

satisfăcut în acestea ar fi neputinta de a stăpâni punctul de vedere 
absolut și de a te menţine ferm în el. Dacă, de altfel, simpla posibilitate 
de a-ți reprezenta ceva și în alt fel era suficientă spre a infirma o 
reprezentare, şi această simplă posibilitate, gândul universal, avea și 
întreaga valoare pozitivă a cunoașterii reale, vedem și aici deopotrivă 
atribuindu-se orice valoare ideii universale în această formă a irealității 
și că dizolvarea a ce e diferențiat şi determinat, sau mai degrabă 
aruncarea nedezvoltată mai departe a acestuia, nici justificându-se prin 
ea însăși, în prăpastia golului, este considerată drept cunoaştere 
speculativă. A considera o existență oarecare așa cum ea este în Absolut 
nu constă aici în nimic altceva decât în a spune că acum s-a vorbit 
despre ea ca despre ceva, că în Absolut însă, în A = A, nu se găsesc 
totuși asemenea lucruri, dacă acolo totul arfi una. A opune cunoaşterii 
care distinge și este împlinită sau care caută și cere împlinirea această 
unică știință că în Absolut totul este același — sau a înfățișa absolutul 
ei drept noaptea în care, așa cum se spune, toate vacile sunt negre —, 
aceasta este naivitatea goliciunii cunoașterii. — Formalismul pe care 
filozofia timpului mai nou îl acuză și îl disprețuiește și care s-a produs 
din nou în ea nu va dispărea din știință, chiar dacă insuficienţa lui este 
cunoscută și simțită, până ce cunoașterea realităţii absolute nu va fi 
clară în ce privește natura ei. — Ținând seama că reprezentarea 
generală, atunci când ea precede încercarea unei expuneri amănunțite 
a ei, uşurează înțelegerea acestei expuneri, este util să dăm aici o 
indicatie aproximativă în ceea ce o priveşte, totodată în intenţia de a 
înlătura cu acest prilej unele forme al căror obicei constituie o piedică 
pentru cunoașterea filozofică. 

[II. 1] În conceptia mea, care se va justifica numai prin expunerea 
sistemului însuși, totul revine la a înţelege și a exprima adevărul nu ca 
substanță, dar tot atât ca subiect. Trebuie observat totodată că 
substanțialitatea închide în sine atât universalul, adică nemijlocirea 
cunouşterii înseși, cât şi ceea ce este ființă, adică nemijlocire pentru 
cunoaştere. — Dacă considerarea lui Dumnezeu ca o substanţă unică a 
revoltat epoca în care această determinare a fost exprimată, motivul 
stătea, pe de o parte, în instinctul că, în această concepție, conștiința- 
de-sine s-a pierdut numai, că ea nu este păstrată; pe de altă parte, teza 
opusă, care menţine ferm gândirea ca gândire, universalitatea ca atare, 
este aceeași simplitate, adică substanţialitate nediferențiată, lipsită de 

mișcare; și dacă, în al treilea rând, gândirea unește cu sine ființa 
substanţei și sesizează nemijlocirea, adică intuiţia, ca fiind gândire, totul 
depinde încă de faptul dacă această intuiţie intelectuală nu recade iarăși 
în simplitatea inertă și nu prezintă realitatea însăși într-un mod ireal. 

Substanţa vie este mai departe fiinţa care este într-adevăr subiect 
sau, ceea ce înseamnă același lucru, care este în adevăr reală numai 
întrucât ea este mișcarea punerii de sine, adică este mijlocirea devenirii- 
ei-ca-altul cu ea însăși. Ea este, ca subiect, negutivitatea simplă, pură; 
tocmai prin aceasta este scindarea a ce e simplu, adică dedublarea ce 
pune în opoziţie, care este iarăși negația acestei diversități indiferente și 
a opoziţiei ei; numai aceată identitate ce se restabilește, adică reflexia- 
în-sine-însuși în alteritate — nu o unitate originară ca atare, adică 
nemijlocită ca atare — este adevărul. Adevărul este devenirea lui însuși, 
cercul care presupune ca scop termenul său final și îl are ca început și 
care nu este real decât prin înfăptuirea și prin termenul său final. 

Viaţa lui Dumnezeu și cunoașterea divină pot fi deci într-adevăr 
exprimate ca un joc al dragostei cu ea însăși; această idee decade la o 
simplă edificare și chiar la ceva fad atunci când lipseşte din ea 
seriozitatea, suferinţa, răbdarea și munca negativului. În sine, acea viaţă 
este desigur identitatea și unitatea netulburată cu ea însăși, care nu ia în 
serios alteritatea și înstrăinarea, cât și depășirea acestei înstrăinări. Dar 
acest în sine este universalitatea abstractă, în care se face abstracţie de 
natura ei de a fi pentru sine, și prin aceasta în genere de automișcarea 
formei. Când forma este afirmată ca fiind identică esenței, este tocmai 
de aceea o înțelegere greșită de a crede că cunoașterea se poate mulţumi 
cu însinele, adică cu esenţa, că ea poate economisi forma: — că 
principiul absolut, adică intuiţia absolută, poate să se lipsească de 
realizarea primei sau de dezvoltarea celeilalte. Tocmai fiindcă forma 
este tot atât de esențială esenței pe cât esenţa își este ei înseși esenţială, 
ea nu mai trebuie sesizată și exprimată numai ca esență, ca substanță 
nemijlocită sau ca pură intuitie de sine a lui Dumnezeu, ci deopotrivă ca 
formă şi în întreaga bogăţie a formei dezvoltate; prin aceasta, esenţa va 
fi mai întâi sesizată și exprimată cu ceva real. 

Adevărul este întregul. Întregul este însă numai esența care se 
împlinește prin dezvoltarea sa. Trebuie spus despre Absolut că el este 
prin esență rezultat, că el este numai la urmă ceea ce el este cu adevărat; 
şi în aceasta tocmai stă natura sa de a fi ceva real, subiect, adică 

devenirea-lui-însuşi. Oricât de contradictoriu ar părea ca Absolutul să 
fie conceput esenţial ca rezultat, puțină gândire pune în adevărata 
lumină această aparență de contradicție. Începutul, principiul, adică 
Absolutul, așa cum el este mai întâi și nemijlocit exprimat, este numai 
universalul. Tot atât de puţin după cum, când spun „toate animalele“, 
acest cuvânt poate fi considerat drept o zoologie, este tot atât de clar că 
cuvintele de Dumnezeu, Absolut, Etern etc. nu exprimă ce este conținut 
în ele; — și numai atare cuvinte exprimă de fapt intuiţia ca ce e 
nemijlocit. Ceea ce este mai mult decât un atare cuvânt, chiar numai 
trecerea la o propoziţie, conține o devenire-ca-altul, care trebuie luată 
înapoi, este o mijlocire. Aceasta este însă ceea ce provoacă silă, ca şi 
cum, prin faptul că se face din ea mai mult decât numai aceea că ea nu 
e nimic absolut și că în absolut ea nu există deloc, s-ar renunţa la 
cunoaşterea absolută. 

Această silă provine însă de fapt din necunoașterea naturii 
mijlocirii şi a cunoașterii absolute înseși. Căci mijlocirea nu este altceva 
decât identitatea-cu-sine în mișcare, adică ea este reflexia în sine însăşi, 
momentul Eului fiinţând-pentru-sine, pura negativitate, sau, redusă la 
pura ei abstracţie, este simpla devenire. Eul, adică devenirea în genere, 
această mijlocire, este, în virtutea simplităţii sale, tocmai nemijlocirea 
în devenire şi nemijlocitul însuși. — Este deci o necunoaștere a rațiunii 
atunci când reflexia este exclusă din ce e adevăr și nu este înțeleasă ca 
moment pozitiv al Absolutului. Reflexia este aceea care face din adevăr 
un rezultat, dar care suprimă deopotrivă această: opoziţie faţă de 
devenirea lui; căci această devenire este la fel de simplă, şi, în 
consecinţă, nu deosebită de forma adevărului de a se arăta ca simplu în 
rezultat; ea este mai curând tocmai faptul de a se fi reîntors în 
simplitate. — Dacă embrionul este desigur în sine om, el nu este încă 
aceasta pentru sine. Pentru sine, el este om doar ca rațiune cultivată care 
și-a devenit ceea ce ea este în sine. Aceasta este mai întâi realitatea ei. 
Dar acest rezultat este el însuși nemi jlocire simplă, căci el este libertatea 
conştientă-de-sine care odihneşte în sine și care nu s-a ferit de opoziţie 
ȘI care nu o lasă să stea de o parte, ci s-a împăcat cu ea. 

Ceea ce a fost spus poate fi exprimat și astfel: că raţiunea este 
acțiunea având un scop. Ridicarea așa-zisei naturi deasupra gândirii rău 
cunoscute, și în primul rând ostracizarea finalităţii externe, a discreditat 
forma scopului în genere. Dar, după cum și Aristotel determină natura 

ca fiind acţiunea având un scop, scopul este nemijlocitul, care e în 
odihnă, nemișcatul, el fiind cel ce pune în mişcare; el este astfel subiect. 
Forţa sa de a pune în mișcare, luată abstract, este ființarea-pentru-sine, 
adică negativitatea pură. Rezultatul este același cu începutul numai 
fiinăcă începutul este scop; — sau realul este numai de aceea același cu 
ce e conceptul său, deoarece nemijlocitul, ca scop, conţine în el însuși 
Sinele, adică realitatea pură. Scopul înfăptuit, adică realul existent-în- 
fapt, este mișcare și devenire desfășurată; tocmai această neliniște este 
însă Sinele; și el este de aceea identic acelei nemijlociri și simplităţii a 
începutului, deoarece el este rezultatul şi este ceea ce s-a reîntors în 
sine; — ceea ce s-a reîntors în sine este însă tocmai Sinele, şi Sinele 
este identitatea şi simplitatea raportându-se pe sine la sine. 

Nevoia de a reprezenta Absolutul ca fiind subiect s-a servit de 
propoziţiile: Dumnezeu este etern, sau este ordinea morală a lumii, sau 
este iubirea etc. În atare propoziţii, adevărul este pus tocmai numai ca 
subiect, nu însă înfățișat ca mişcarea reflexiei sale în el însuși. Într-o 
propoziţie de acest fel se începe cu cuvântul Dumnezeu. Acesta, pentru 
sine, este un sunet lipsit de sens, un simplu nume; numai predicatul 
spune ceea ce el este, este împlinirea și semnificaţia lui; începutul gol 
devine numai în acest termen final o cunoaștere reală. Nu trebuie însă 
trecut cu vederea nici de ce nu se vorbeşte despre ce este etern, despre 
ordinea morală a lumii $.a.m.d. — sau, cum a fost făcut de cei vechi, 
despre concepte pure, despre Fiinţă, Unu etc. —, despre ceea ce e 
semnificația, fără să se mai adauge și acest sunet lipsit de sens. Dar prin 
acest cuvânt se indică tocmai că nu este pusă o ființă sau o esenţă, adică 
un universal în genere, ci este pus un reflectat-în-sine, un subiect. 
Numai Că, totodată, acesta nu este decât anticipat. Subiectul este luat 
drept un punct fix, de care sunt lipite predicatele ca de un suport al lor, 
printr-o mișcare care aparţine celui ce-l cunoaşte și care nici nu este 
privită ca aparținând punctului însuși; numai prin aceasta însă 
conținutul ar fi prezentat ca subiect. În felul în care această mișcare este 
constituită, ea nu poate să aparțină subiectului; dar, prin presupoziția 
acelui punct, ea nici nu poate fi altfel constituită, ea nu poate fi decât 
exterioară. Acea anticipare, că Absolutul este subiect, nu numai că nu 
este deci realitatea acestui concept, ci face chiar această realitate 
imposibilă; căci acea anticipare stabilește subiectul ca un punct fix, 
aceasta din urmă este însă automişcarea. 

Între alte consecințe care decurg din ce a fost spus poate fi reliefată 
aceasta: că cunoașterea nu este reală și nu poate fi înfățișată decât ca 
știință, sau ca sistem; apoi că un aşa-zis fundament sau principiu al 
filozofiei, dacă el este adevărat, este chiar prin aceasta şi fals, întrucât 
el este numai ca fundament sau principiu. — Este de aceea ușor să-l 
combati. Combaterea constă în aceea că se arată deficienta sa; el este 
însă deficient deoarece el este numai universalul, adică principiul, 
deoarece este Începutul. Dacă combaterea este temeinică, ea este luată 
atunci și dezvoltată din el însuși, nu construită din afară prin aserțiuni 
sau păreri opuse. Ea ar fi deci, propriu-zis, dezvoltarea sa, şi prin 
aceasta întregirea a ceea ce îi lipsește, dacă în aceasta ea nu s-ar înșela, 
neținând seama decât de acțiunea ei negativă, nedevenindu-și 
conştientă de progresul și rezultatul ei și pe latură pozitivă. — Invers, 
dezvoltarea pozitivă a Începutului este în acelaşi timp o comportare 
negativă faţă de el, anume față de forma lui unilaterală de a fi la început 
nemijlocit, adică scop. Ea poate deci fi luată deopotrivă ca combatere a 
ceea ce formează fundamentul sistemului, mai just, ea trebuie însă 
privită ca o indicatie că fundamentul, adică principiul sistemului, nu 
este de fapt decât Începutul său. 

Că adevărul este real numai ca sistem, că adică substanţa este prin 
esență subiect, este exprimat în reprezentarea care arată Absolutul ca 
Spirit, conceptul cel mai sublim și care aparţine timpului mai nou și 
religiei sale. Spiritualul singur este realul; el este esența, adică ce este 
în Sine — ceea ce se comportă şi este determinat, alteritatea şi ființa- 
pentru-sine — , şi în această determinatie, adică în fiinţa sa în afară de 
sine, el este ceea ce rămâne în el însuși, adică este în şi pentru sine. — 
Acest în și pentru sine este însă numai pentru noi, adică în sine el este 
substanța spirituală. El trebuie să fie aceasta și pentru el însuşi, trebuie 
să fie cunoaștere despre spirit și cunoaștere despre sine ca fiind spirit: 
adică el trebuie să-şi fie ca obiect, dar deopotrivă ca obiect nemijlocit şi 
obiect suprimat, ca obiect reflectat în sine. El este pentru sine numai 
pentru noi, întrucât conținutul său spiritual este produs prin el însuși; 
întrucât el este și pentru el însuși pentru sine, această producere-de-sine, 
conceptul pur, este în același timp elementul obiectiv în care el își are 
existența-sa-în-fapt; și în acest mod el este în existenţa-sa-în-fapt, 
pentru el însuși, obiect reflectat în sine. — Spiritul, care astfel dezvoltat 

se cunoaște ca spirit, este Știința. Ea este realitatea lui şi imperiul pe 
care el și-l clădeşte în propriul său element. 

[2] Pura cunoaștere de sine în absoluta alteritate, acest Eter ca 
atare este fundamentul și terenul științei, adică cunoașterea în general. 
Începutul filozofiei face presupunerea, adică cere, ca conștiința să se 
găsească în acest element. Dar acest element obţine împlinirea sa şi 
transparenţa sa însăși numai prin mișcarea devenirii lui. El este 
spiritualitatea pură, ca fiind universalul care are modul simplei 
nemijlociri;, — acest element simplu, în felul în care are ca atare 
existenţă, este terenul, care este gândire, care nu e decât în Spirit. 
Deoarece acest element, această nemi jlocire a spiritului, este 
substanţialul în genere al spiritului, ea este esențialitatea transfigurată, 
reflexia care este ea însăși simplă, este pentru sine nemijlocirea ca atare, 
ființa, care este reflexia în ea însăși. Știința cere, de partea ei, 
conștiinţei-de-sine ca ea să se fi ridicat în acest Eter, pentru ca ea să 
poată trăi împreună cu ştiinţa și în aceasta, și ca să trăiască. Invers, 
individul are dreptul să ceară ca știința să-i pună la dispoziție cel puțin 
scara către acest punct de vedere, să i-o arate pe aceasta în el însuși. 
Dreptul său se bazează pe independenţa sa absolută, pe care el știe că o 
are în orice formaţie a cunoaşterii sale, căci în oricare, fie ea 
recunoscută de știință sau nu, și oricare ar fi conţinutul, el este forma 
absolută, adică este certitudinea nemijlocită a lui însuși; sau, dacă 
această expresie este preferată, el este astfel ființă necondiționată. Dacă 
punctul de vedere al conștiinței, acela de a cunoaște lucrurile obiective 
în opoziţie cu ea însăși și de a se cunoaște pe sine în opoziţie cu 
lucrurile, este considerat de către știință drept altul, dacă acela în care 
ea se știe la sine este considerat mai mult ca o pierdere a spiritului, din 
contră, pentru conștiință elementul științei este o depărtare 
transcendentă, în care ea nu se mai posedă pe ea însăși. Fiecare dintre 
aceste două părţi pare pentru cealaltă a fi inversul adevărului. Faptul că 
conștiința naturală se încrede nemijlocit științei este o încercare pe care 
ea o face, atrasă de nu ştiu ce, de a merge și ea o dată cu capul în jos; 
constrângerea de a lua această atitudine neobișnuită şi de a se mișca în 
ea este o forță constrângătoare pe atât de nepregătită, pe cât pare de 
inutilă, ce i se impune spre a i se conforma. — Știința poate fi în ea 
însăși orice ar vrea; în raport cu conştiinţa-de-sine nemijlocită ea se 
prezintă ca un invers al acesteia sau, întrucât conştiinţa de sine își are 

principiul realității ei în certitudinea ei-însăși, știința — întrucât pentru 
sine acest principiu îi este exterior — poartă forma nerealității. Știința 
trebuie deci să unească cu sine un atare element, adică să arate mai 
degrabă că acest element îi aparține și modul în care îi aparţine. 
Lipsindu-i o atare realitate, ea nu este decât conţinutul, ca anume ce e 
în sine, scopul, care este la început încă un interior, nu ca fiind spirit, ci 
este doar substanţa spirituală. Acest în sine trebuie să se exteriorizeze şi 
să devină pentru el însuşi; aceasta nu înseamnă altceva decât că el 
trebuie să pună conștiinţa-de-sine ca fiind una cu el. 

Această devenire a științei în genere, adică a cunoaşterii, este ceea 
ce prezintă această fenomenologie a spiritului. Cunoașterea așa cum e la 
început, adică spiritul nemijlocit, este ce e lipsit de spirit, conștiința 
sensibilă. Spre a deveni cunoaștere propriu-zisă, adică spre a produce 
elementul ştiinţei care este însuși conceptul său pur, ea trebuie să se 
străduiască de-a lungul unui drum lung. — Această devenire, așa cum 
ea se va înfățișa în conţinutul ei şi în formatiile care se arată în ea, nu va 
fi ceea ce ne reprezentăm mai întâi printr-o îndrumare a conştiinţei 
neștiințifice către ştiinţă; și va fi altceva decât fundamentarea științei, 
— şi desigur altceva decât însufleţirea care începe nemijlocit, ca 
dintr-un foc de pistol, cu cunoașterea absolută şi care a şi terminat cu 
alte puncte de vedere, prin aceea că declară că nu vrea să ia cunoștință 
de ele. 

[3] Sarcina de a conduce pe individ de la punctul său de vedere 
necultivat la știință trebuia înțeleasă în sensul ei general și individul 
universal — spiritul conştient de sine — trebuia considerat în formarea 
sa. — În ce privește relaţia acestor doi, în individul universal fiecare 
moment se arată în felul în care își capătă forma concretă și o 
configuraţie proprie. Individul particular este spiritul incomplet, o figură 
concretă, în a cărei întreagă existenţă domină o singură determinatie și 
în care celelalte sunt date în trăsături şterse. În spiritul care stă mai 
presus decât altul, existenţa concretă, inferioară, a fost redusă la un 
moment neînsemnat; ceea ce era înainte faptul-însuși nu mai este decât 
o urmă; figura sa este învăluită şi a devenit o simplă nuanță. Acest 
trecut, individul a cărui substanţă este spiritul mai ridicat îl parcurge în 
modul în care cel ce are în vedere o știință mai înaltă revede 
cunoștințele pregătitoare pe care le-a învăţat demult spre a-şi actualiza 
conţinutul lor; el le recheamă în amintire fără să-și fixeze în ele interesul 

șI să zăbovească asupra lor. Individul singular trebuie să parcurgă și în 
conţinutul lor etapele de cultură ale spiritului universal, dar ca forme 
deja depuse de spirit, ca etape ale unui drum deja trasat și netezit. 
Vedem astfel cu privire la cunoștințe că ceea ce în epocile anterioare a 
ocupat spiritul matur al oamenilor este redus la cunoștințe, teme şi chiar 
la jocuri ale vârstei adolescenţei, și, în progresul pedagogic, vom 
recunoaște ca reprodusă într-o proiecție istoria culturii universale. 
Această existenţă trecută este un bun deja câștigat al spiritului universal 
ce constituie substanța individului și care, apărându-i ca exterior, 
formează natura sa anorganică. — Educaţia, privită pe latura 
individului, constă în această privinţă în faptul că individul își însușește 
acest dat, că el mistuie în el natura anorganică a acestuia și că îl ia în 
posesiunea sa. Pe latura spiritului universal, ca fiind substanţa, aceasta 
nu înseamnă însă altceva decât că substanţa își dă conștiința ei de sine, 
că ea produce devenirea ei și reflexia ei în sine. 

Știința prezintă această mișcare de cultivare în procesul ei de 
formare, atât în detaliul și necesitatea ei, cât și ca ce a fost deja coborât 
ca moment și proprietate a spiritului. Scopul este privirea spiritului în 
ceea ce este cunoașterea. Nerăbdarea cere imposibilul, adică atingerea 
scopului fără mijloace. Pe de o parte trebuie suportată lungimea acestui 
drum, deoarece fiecare moment este necesar; pe de altă parte trebuie să 
zăbovim în fiecare dintre momente, căci fiecare este el însuși o formă 
individuală întreagă, și nu va fi considerat în mod absolut decât în 
măsura în care determinaţia sa este privită ca un întreg sau concret sau 
dacă întregul va fi privit în particularitatea acestei determinări. — 
Fiindcă substanţa individului, fiindcă chiar spiritul lumii a avut răbdarea 
să parcurgă aceste forme în lunga extindere a timpului şi să preia munca 
imensă a istoriei universale, în care el a modelat, în fiecare dintre ele, 
întregul său conţinut de care această formă este capabilă, şi fiindcă el 
nu a putut să atingă cu mai puţină muncă conștiința despre sine, nici 
individul nu va putea, prin natura faptului însuşi, concepe substanţa sa 
cu mai puţină muncă; el își dă totuși mai puţină osteneală, căci în sine 
acesta este împlinit: conținutul este deja redus la realitatea domolită ca 
posibilitate, nemijlocirea este învinsă, configurarea este redusă la 
abreviaţia ei, la simpla determinare prin gând. Fiind deja ceva gândit, 
conținutul este proprietatea substanţei. Nu existenţa-în-fapt mai trebuie 
schimbată în forma ființei-în-sine, ci numai însinele, care e mai degrabă 

amintit, care nu mai e însinele originar, nici cufundat în existenţa-în- 
fapt, trebuie schimbat în forma ființei-pentru-sine. Felul acestei operaţii 
trebuie redat mai îndeaproape. 

Ceea ce este economisit pentru întreg, din punctul de vedere din 
care luăm aici această mișcare, este suprimarea existenţei-în-fapt, ceea 
ce rămâne încă și necesită o transformare mai înaltă este reprezentarea 
și luarea la cunoştinţă a formelor. Existenţa, reluată în substanţă, este 
prin acea primă negatie transpusă numai nemijlocit în elementul 
Sinelui; această proprietate pe care Sinele a câștigat-o are deci încă 
același caracter de nemijlocire neînţeleasă, de indiferenţă pasivă, pe 
care o avea existenţa-în-fapt însăși; aceasta a trecut numai astfel în 
reprezentare. — În acelaşi timp, ea este prin aceasta ceva cunoscut, 
ceva cu ce spiritul existent-în-fapt a terminat, în care nu mai stă deci 
activitatea lui și astfel interesul lui. Dacă activitatea care a terminat cu 
existenţa-în-fapt este ea însăși doar mişcarea spiritului particular, a 
spiritului care nu se înţelege pe sine, din contră, cunoaşterea este 
îndreptată împotriva reprezentării ce a luat fiinţă prin aceasta, împotriva 
acestui fapt de a fi cunoscut, este acțiune a Sinelui universal și interesul 
gândirii. 

Ce este în genere cunoscut nu este, prin faptul că e cunoscut, cu 
adevărat cunoscut. Este cea mai curentă înșelare de sine, ca și înșelare 
a altora, de a presupune în procesul cunoașterii ceva ca știut și de a-i da 
deopotrivă asentimentul. Cu toată vorbăria făcută în jurul ei, o atare 
cunoaștere, fără să ştie cum i se întâmplă aceasta, nu se mișcă din loc. 
Subiectul și obiectul etc., Dumnezeu, natura, intelectul, sensibilitatea 
ș.a.m.d. sunt puse în mod necritic la bază ca cunoscute şi ca fiind ceva 
valabil şi constituie puncte fixe de la care se pleacă și la care se revine. 
Mișcarea merge între ele încoace și încolo, ele rămânând nemișcate, și 
se merge astfel numai la suprafata lor. Înțelegerea şi examinarea 
constau și ele în a vedea dacă fiecare găsește și în reprezentarea sa ceea 
ce s-a spus despre ele, dacă îi pare astfel sau dacă îi e cunoscut sau nu. 

Analizarea unei reprezentări, aşa cum era îndeobşte făcută, nu era 
nimic altceva decât suprimarea formei faptului de a fi cunoscută. A 
descompune o reprezentare în elementele ei ultime înseamnă a te 
reîntoarce la momentele ei, care cel puţin nu au forma reprezentării gata 
găsite, ci formează proprietatea nemijlocită a Sinelui. Această analiză 
ajunge anume numai la gânduri, care sunt ele însele determinări 

cunoscute, fixe și în odihnă. Dar un moment esenţial este acest 
„separat“, acest ireal însuşi; căci numai prin aceea că concretul' se 
desparte și devine ceva ireal, el este ceea ce se pune în mișcare. 
Activitatea separării este forța și munca intelectului, a celei mai 
minunate și mai mari puteri, adică mai degrabă a puterii absolute. 
Cercul, care stă închis în sine și, ca substanţă, își susține momentele 
sale, este relația nemijlocită și care de aceea nu suscită mirare. Dar că 
accidentalul ca atare, despărţit de sfera sa, că ceea ce este legat și este 
real numai în legătura lui cu altul își capătă o existenţă proprie şi o 
libertate separată, aceasta este puterea imensă a negativului; ea este 
energia gândirii, a Eului pur. Moartea, dacă vrem să numim astfel 
această irealitate, este ce e mai îngrozitor, și a menţine ce e mort este 
ceea ce cere forţa cea mai mare. Frumuseţea lipsită de putere urăște 
intelectul, căci el îi cere ceea ce ea nu poate să facă. Dar nu viaţa care 
se sfiește de moarte și care se prezervă pură faţă de distrugere, ci aceea 
care suportă moartea și se păstrează în ea este viaţa spiritului. Spiritul își 
câștigă adevărul său numai întrucât el se regăsește în ruperea absolută. 
El nu este această putere ca fiind pozitivul care își întoarce privirea de 
la negativ, ca atunci când spunem despre ceva: „acesta nu e nimic, sau 
e fals“ şi cu asta gata, trecem la altceva; dar el este această putere numai 
întrucât priveşte negativul în față, întrucât zăboveşte în el. — Această 
zăbovire este puterea magică care transformă negativul în ființă. — Ea 
este aceeași cu ce a fost numit mai sus subiect, care, prin faptul că dă 
determinaţiei existenţă în elementul său, suprimă nemi jlocirea abstractă, 
adică numai în genere existentă, şi este prin aceasta substanța adevărată, 
fiinţa, adică nemijlocirea, care nu are mijlocirea în afara ei, ci este 
această mijlocire însăși. 

Faptul că ce este reprezentat devine proprietate a purei conştiinţe- 
de-sine, această ridicare la universalitate în genere este numai una dintre 
laturi, nu este încă formarea spirituală completă. — Felul studiului din 
timpurile vechi diferă de acela din timpurile mai noi prin faptul că acela 
era propriul proces de cultivare a conștiinței naturale. Căutându-se în 
particular în fiecare parte a fiinţei-sale-în-fapt și filozofând asupra tot 
ce întâlnea, conștiința naturală se forma către o universalitate ce 
pătrundea în toate. În timpurile mai noi, dimpotrivă, individul găseşte 
forma abstractă pregătită; sforţarea de a o sesiza și de a și-o însuși este 
mai mult punerea nemijlocită în evidență a interiorului şi producerea, 

despărțirea de rest, a universalului, decât o ivire a acestuia din concretul 
şi varietatea existenţei-în-fapt. Munca nu constă de aceea astăzi atât în 
a purifica pe individ de modul nemijlocit, sensibil, și în a-l face 
substanţă gândită și care gândește, cât mai degrabă în ce este opus; în a 
realiza și a însufleți universalul prin suprimarea gândurilor determinate, 
fixe. Este însă mult mai greu să faci curgătoare gândurile fixe decât 
existenţa sensibilă. Motivul este cel arătat înainte: acele determinări au 
ca substanţă și ca element al existenţei lor Eul, puterea negativului, 
adică realitatea pură;  determinările sensibile, dimpotrivă, au ca 
substanţă doar nemijlocirea abstractă, neputincioasă, adică fiinţa ca 
atare. Gândurile devin fluide întrucât gândirea pură, această nemijlocire 
interioară, se recunoaște ca moment sau întrucât pura certitudine de sine 
face abstracţie de ea; — nu că ea se lasă de o parte, că se dă în lături, dar 
ea renunţă la ce e fix în propria punere-de-sine, atât la fixul concretului 
pur, care este eul însuşi în opoziție cu conţinutul deosebit, cât și la 
fixitatea celor distinse, care, puse în elementul gândirii pure, participă 
la acea necondiţionare a eului. Prin această mișcare, gândurile pure 
devin concepte şi sunt mai întâi ceea ce sunt cu adevărat, automişcări, 
cercuri, sunt ceea ce este substanţa lor, esenţialități spirituale. 

Această mişcare a esenţialităților pure constituie natura ştiin- 
țificității în genere. Privită ca fiind conexiunea conţinutului ei, ea este 
- necesitatea și răspândirea acestui conținut într-un tot organic. Drumul 
prin care este atins conceptul cunoașterii este, prin această mișcare, de 
asemenea o devenire necesară și completă, astfel încât această pregătire 
încetează de a fi o filozofare întâmplătoare care se leagă de un obiect 
sau altul, de relații sau gânduri ale conștiinței imperfecte, în felul în care 
le aduce întâmplarea, sau care caută să fondeze adevărul pe o rezonare 
rătăcind încoace și încolo, pe deducţii și consecințe din gânduri 
determinate; dar, în mişcarea conceptului, acest drum va cuprinde 
întregul lumesc al său conștiinței în necesitatea lui. 

O atare expunere constituie apoi prima parte a științei, deoarece 
existenţa-în-fapt a spiritului, ca fiind ce este prim, nu este altceva decât 
nemijlocitul, adică Începutul; însă Începutul nu este încă reîntoarcerea 
sa în sine. Elementul nemijlocitei existențe-în-fapt este deci determinația 
prin care această parte a științei se deosebeşte de celelalte. — Redarea 
acestei deosebiri duce la examinarea unor gânduri fixe care survin de 
obicei în această privință. 

[III. 1] Existenţa nemijlocită a spiritului, conștiința, are cele două 
momente: al cunoașterii şi al obiectivității negative fată de cunoaștere. 
Întrucât spiritul se dezvoltă în acest element și îşi desfășoară momentele 
sale, această opoziţie revine acestora, și ele apar toate ca fiind 
configurări ale conștiinței. Știința acestui drum este știință a experienței 
pe care o face conştiinţa: substanţa va fi considerată în felul în care ea 
ȘI mișcarea ei constituie obiectul conştiinţei. Conștiinţa nu cunoaște 
nimic Și nu concepe nimic în afară de ce se găsește în experienţa ei; căci 
ceea ce este în această experienţă este numai substanţa spirituală, și 
anume ca obiect al propriului ei Sine. Spiritul devine însă obiect, 
deoarece el este această mișcare de a-și deveni un altul, adică obiect al 
Sinelui său, şi de a suprima această alteritate. Și va fi numită experiență 
tocmai această mișcare în care nemijlocitul ce nu e experimentat, adică 
abstractul, fie el al ființei sensibile sau al simplului numai gândit, se 
înstrăinează și apoi, din această înstrăinare, se reîntoarce la sine și prin 
aceasta el este prezentat acum numai în realitatea și adevărul său, după 
cum el este și proprietate a conștiinței. 

Inegalitatea ce se stabilește în conştiinţă între eu și substanța care 
este obiectul lui este diferenţa ei, negativul în genere. El poate fi privit 
ca o lipsă a celor două; el este însă sufletul lor,adică ceea ce le pune în 
mișcare; din care cauză unii antici au conceput vidul ca fiind motorul, 
întrucât sesizau motorul ca fiind negativul, dar încă nu îl înțelegeau ca 
fiind Sinele. — Dacă acum acest negativ apare mai întâi ca neidentitatea 
eului față de obiect, el este tot atât de mult neidentitatea substanţei faţă 
de ea însăşi. Ceea ce pare să se petreacă în afara ei, ceea ce pare a fi o 
activitate opusă ei este propria sa acţiune şi ea se arată a fi esenţial 
subiect. Întrucât ea a arătat aceasta complet, spiritul a făcut egală 
existența sa cu esența sa; el îşi este obiect, aşa cum este, iar elementul 
abstract al nemijlocirii și al separării cunoașterii și adevărului este 
depăşit. Fiinţa este mijlocită în mod absolut; — ea este conţinut 
substanţial, care este deopotrivă nemijlocit proprietate a eului, are 
caracterul sinelui, adică este concept. Cu aceasta se încheie 
fenomenologia spiritului. Ceea ce spiritul își pregăteşte în ea este 
elementul cunoaşterii. În acesta, momentele spiritului se răspândesc 
acum în forma simplităţii, care îşi cunoaște obiectul ca fiind ea însăși. 
Ele nu mai cad unul în afara altuia în opoziția dintre fiinţă şi cunoaștere, 
ci rămân în simplitatea cunoaşterii, sunt adevărul în forma adevărului 


28 


PREFAŢĂ 


Și diversitatea lor este numai diversitate a conţinutului. Mișcarea lor, 
care se organizează în acest element ca un întreg, este Logica, adică 
filozofia speculativă. 

Deoarece acum acel sistem al experienței spiritului nu cuprinde 
decât apariția acestuia, progresul de la acest sistem al experienței la 
știința adevărului care este în forma adevărului pare a fi simplu negativ; 
și am vrea să fim crutati de negativ ca de ce este fals și să cerem să fim 
conduși fără alt înconjur la adevăr, de ce să ne mai ocupăm cu ce este 
fals? — În privinţa celor spuse mai sus, că ar trebui de îndată început 
cu știința, trebuie răspuns aici arătând legătura pe care o are cu 
negativul, ca fiind în genere falsul. Reprezentările în această privinţă 
stânjenesc îndeosebi pătrunderea în ce e adevărul. Aceasta ne va da 
ocazia să vorbim despre cunoașterea matematică, pe care cunoașterea 
nefilozofică o privește ca fiind idealul pe care filozofia ar trebui să-l 
atingă, către care însă ea s-a străduit în zadar. 

Adevărul și falsul aparțin gândurilor determinate care, lipsite de 
mișcare, trec drept esențe proprii, dintre care unul stă fix într-o parte, 
altul în alta, fără comunitate între ele. Trebuie, dimpotrivă, afirmat că 
adevărul nu este o monedă gata bătută, care poate fi dată sau încasată 
aşa cum este. — Nu există ceva fals, după cum nu există ceva rău. Răul 
și falsul nu sunt atât de rele cum e dracul, căci, luate ca acesta, ele sunt 
făcute chiar subiecte particulare; ca fals și rău ele sunt numai 
universale, însă au totuși o esenţialitate proprie unul faţă de celălalt. — 
Falsul (căci numai despre el este vorba aici) ar fi. Altul, negativul 
substanţei, substanță care, ca conţinut al cunoașterii, este adevărul. Dar 
substanţa este ea însăși prin esență negativul, în parte ca diferenţiere și 
determinare a conţinutului, în parte și ca simplă diferenţiere; aceasta 
înseamnă ca Sine și ca cunoaștere în genere. Putem desigur cunoaște 
ceva în mod fals. Ceva este cunoscut în mod fals: aceasta înseamnă că 
cunoașterea este în inegalitate cu substanţa ei. Dar tocmai această 
inegalitate este distingerea în genere, care este moment esenţial. Din 
această deosebire rezultă anume identitatea ei, și această identitate care 
a devenit este adevărul. Dar ea nu este adevăr în sensul că inegalitatea 
ar fi aruncată de o parte ca zgura de pe metalul pur și nici în felul în care 
unealta rămâne în afara vasului lucrat, ci inegalitatea, ca fiind negativul, 
ca fiind Sinele, este încă nemijlocit prezentă în adevărul ca atare. Nu se 
poate totuși spune de aceea că falsul constituie un moment sau chiar o 

parte componentă a adevărului. — În expresia: „În orice fals există ceva 
adevărat“, amândouă sunt luate ca untdelemnul şi apa, care, fără să se 
amestece, sunt unite doar în mod exterior. Tocmai în vederea 
semnificației de a indica momentul perfectei alterități acolo unde 
alteritatea lor este suprimată, expresiile lor nu mai trebuie folosite. La 
fel, după cum expresia: „unitatea subiectului și obiectului, a finitului și 
infinitului, a fiinţei şi gândirii“ etc. prezintă inconvenientul că obiect și 
subiect etc. înseamnă ceea ce ele sunt în afara unității lor, că în unitate 
ele nu sunt deci gândite ca ceea ce spune expresia lor, tot astfel falsul nu 
mai este, ca fals, un moment al adevărului. 

Dogmatismul felului de a gândi în ce privește cunoașterea și în 
studiul filozofiei nu este altceva decât părerea că adevărul constă într-o 
propoziţie care e un rezultat fix sau care e cunoscută în mod nemijlocit. 
La întrebări ca acestea: Când s-a născut Cezar? sau: Câte picioare are un 
stadiu? etc., trebuie dat un răspuns precis, tot aşa după cum e precis 
adevărat că pătratul ipotenuzei este egal cu pătratul celor două catete. 
Dar natura unui atare adevăr este diferită de natura adevărurilor 
filozofice. l 

[2] În privinta adevărurilor istorice — spre a le aminti pe scurt —, 
anume în măsura în care se consideră elementul lor pur istoric, se va 
admite uşor că ele privesc existenta singulară, că ele privesc un continut 
potrivit aspectului său contingent și arbitrar, determinări ale acestuia 
care nu sunt necesare. — Însă chiar asemenea adevăruri nude, cum sunt 
cele date ca exemplu, nu sunt fără mișcarea conștiinței-de-sine. Spre a 
cunoaște un asemenea adevăr trebuie comparat mult, trebuie căutat și 
în cărţi, trebuie cercetat pe orice cale ar fi; și în ce priveşte o intuitie 
nemijlocită, numai conștiința acesteia împreună cu temeiurile ei vor fi 
considerate ca având o valoare adevărată, deși numai rezultatul nud 
trebuie să fie ceea ce ne preocupă. 

În ce priveşte adevărurile matematice, ar fi mai puţin socotit 
geometru acela care cunoaște pe dinafară teoremele lui Euclid, fără 
demonstrațiile lor, fără — cum ne-am putea exprima prin opoziție — 
să le cunoască din interior. La fel, ar fi considerată ca nesatisfăcătoare 
cunoștința pe care cineva ar căpăta-o despre cunoscuta relaţie dintre 
laturile triunghiului dreptunghi prin măsurarea mai multor triunghiuri. 
Esenţialitutea demonstraţiei nu are totuși încă nici în cunoașterea 
matematică semnificaţia și natura de a fi un moment al rezultatului, ci, 

în acesta, s-a trecut mai degrabă de ea și ea a dispărut. Ca rezultat, 
teorema este anume socotită ca fiind adevărată; dar această circumstanţă 
care 1 se adaugă nu privește conţinutul ei, ci numai raportul faţă de 
subiectul cunoscător; mișcarea demonstrației matematice nu aparține 
obiectului, ci este o mişcare exterioară lucrului. În acest fel, natura 
triunghiului dreptunghi nu se descompune prin ea însăși în felul în care 
e înfățișată în construcţia necesară demonstrării propoziției care 
exprimă relația ei; întreaga producere a rezultatului este un mers și un 
mijloc al cunoașterii. — Și în cunoașterea filozofică devenirea 
existenţei ca existență-în-fapt este diferită de devenirea esenței, adică a 
naturii interne a lucrului. Dar cunoașterea filozofică le cuprinde mai 
întâi pe amândouă, pe când, din contră, cunoașterea matematică nu 
expune, în cunoaşterea ca atare, decât devenirea existenței-în-fapt, 
adică a ființei naturii lucrului. De altă parte, cunoașterea filozofică și 
unește aceste două mișcări particulare. Constituirea internă, adică 
devenirea substanţei, este în mod neseparat trecere în ce e exterior, 
adică în existenţa-în-fapt, este ființa-pentru-altul; şi, invers, devenirea 
existenţei-în-fapt este reluarea ei înapoi în esenţă. Mișcarea este astfel 
dublul proces și devenire a întregului, aceea că fiecare moment pune pe 
celălalt și că fiecare are de aceea pe amândouă în el, ca două aspecte; 
ele împreună constituie astfel întregul, prin aceea că ele se dizolvă şi 
devin momente ale întregului. 

În cunoștința matematică, înțelegerea este un act exterior lucrului; 
urmează de aici că adevăratul lucru va fi modificat prin aceasta. 
Mijlocul întrebuințat, construcţia și demonstraţia, conţine deci, desigur, 
propoziţii adevărate; dar trebuie spus deopotrivă că conţinutul este fals. 
Triunghiul este, în exemplul de mai sus, dezmembrat și părțile sale sunt 
împărţite altor figuri pe care construcţia le lasă să apară în el. Numai la 
sfârșit este reconstituit triunghiul despre care fusese propriu-zis vorba, 
care, în cursul înaintării demonstraţiei, fusese pierdut din vedere și nu 
apărea decât în bucăţi aparţinând altor întreguri. — Vedem deci apărând 
aici ȘI negativitatea conținutului, negativitate care ar trebui numită tot 
pe atât o falsitate a acestuia, ca și, în mișcarea conceptului, dispariția 
gândurilor gândite ca fixe. 

Lipsa proprie a acestei cunoașteri privește însă atât cunoașterea 
însăși, cât şi materia ei în genere. — În ce priveşte cunoașterea, nu se 
vede mai întâi necesitatea construcţiei. Ea nu reiese din conceptul 

teoremei, ci este impusă, și trebuie, fără să cunoaștem altceva, să 
urmăm orbește această prescripţie de a trage tocmai aceste linii dintr-o 
infinitate care ar putea fi trase, fără să știm altceva, având doar simpla 
credinţă că aceasta va servi efectuării demonstraţiei. La urmă se arată 
atunci și această conformitate cu scopul, care nu e decât exterioară, 
deoarece ea se prezintă numai în demonstraţie. — La fel, demonstraţia 
merge pe acest drum anumit, nu știm încă în ce raport cu rezultatul ce 
trebuie să se producă. Progresarea ei reține determinările sau raporturile 
acestea şi lasă pe altele la o parte, fără să vedem în mod nemijlocit din 
ce necesitate; un scop exterior regizează această mișcare. 

Evidenţa acestei cunoașteri deficiente, de care matematica este 
mândră şi cu care ea se împăunează și faţă de filozofie, stă doar în 
sărăcia scopului ei şi în caracterul deficient al materialului ei, și este de 
aceea de un fel pe care filozofia trebuie să-l dispreţuiască. — Scopul ei, 
adică conceptul ei este mărimea. Aceasta este relaţia cea mai puţin 
esențială, lipsită de concept. Mișcarea cunoașterii merge de aceea la 
suprafaţă, nu atinge lucrul-însuși, nu atinge esenţa, adică conceptul, și 
nu este de aceea o concepere. — Materia în privința căreia matematica 
asigură o comoară înbucurătoare de adevăruri este spațiul și unitatea. 
Spaţiul este existenţa în care conceptul își înscrie distincţiile sale ca 
într-un element gol, mort, în care ele sunt deopotrivă fără mișcare şi 
fără viaţă. Realul nu este ceva spaţial, așa cum este considerat de 
matematică; cu o asemenea realitate cum sunt lucrurile matematice nu 
se ocupă nici intuiţia sensibilă, concretă, nici filozofia. Într-un asemenea 
element ireal nu se găsește deci decât un adevăr ireal: adică propoziţii 
fixate, moarte; putem să ne oprim după fiecare dintre acestea; cea 
următoare începe pentru sine, din nou, fără ca prima să fi înaintat ea 
însăşi către cealaltă și fără ca, pe această cale, să se fi constituit o 
legătură necesară prin natura faptului însuşi. — De aceea, în virtutea 
acelui principiu și element — și în aceasta constă formalul evidenţei 
matematice — , cunoașterea înaintează pe linia egalității. Căci ce este 
mort, fiindcă nu se mișcă prin el însuși, nu ajunge la distingerea esenței, 
nu ajunge la opoziție, adică la inegalitatea esenţială, deci nici la trecerea 
opusului în opus, nu ajunge la mişcarea calitativă, imanentă, la 
automișcare. Căci matematica nu consideră decât mărimea, deosebirea 
neesenţială. Ea face abstracţie de faptul că conceptul este acela care 
scindează spațiul în dimensiunile sale și determină legăturile spațiului și 

în acesta; ea nu consideră, de exemplu, relaţia liniei fată de suprafaţă; și 
când compară diametrul cercului cu circumferința ea se loveşte de 
incomensurabilitatea acestora, adică de o relaţie a conceptului, de un 
infinit, care scapă determinării ei. 

Matematica imanentă, așa-zis pură, şi ea, nu opune timpul ca timp 
spaţiului, ca o a doua materie a considerării ei. Matematica aplicată 
tratează într-adevăr despre timp, ca și despre mişcare și despre alte 
lucruri reale, matematica ia însă propoziţiile sintetice — adică 
propoziţiile privind relațiile lor, care sunt determinate de conceptul lor 
— din experienţă şi aplică doar acestor presupoziţii formulele ei. Că 
așa-zisele demonstraţii ale unor atare propoziţii, ca aceea a echilibrului 
pârghiei, a relaţiei între timp și spatiu în mișcarea căderii etc., pe care ea 
le prezintă adesea, sunt date și privite ca demonstraţii, este ea însăși 
numai o probă despre cât e de mare pentru cunoaștere nevoia 
demonstraţiei, deoarece acolo unde nu mai are o demonstrație ea dă 
atenţie chiar și aparenţei goale a acesteia şi obține astfel o satisfacţie. 
O critică a acelor demonstraţii ar fi pe atât de interesantă pe cât de 
instructivă, spre a curăța în parte matematica de această falsă podoabă, 
spre a arăta, pe de altă parte, limitele ei și, de aici, necesitatea unei alte 
cunoașteri. — În ce privește timpul, despre care ar trebui crezut că el ar 
forma, ca o contraparte a spațiului, materia celeilalte părți a matematicii 
pure, el este conceptul însuși fiinţțând-în-fapt. Principiul mărimii, al 
diferenţei lipsite de concept, și principiul egalității, al unităţii abstracte, 
lipsite de viaţă, nu se pot ocupa cu acea neliniște a vieții și cu 
diferenţierea absolută. Această negativitate devine deci o a doua materie 
a acestei cunoașteri numai ca paralizată, anume ca fiind Unul, care, fără 
o acțiune exterioară, reduce ceea ce se mişcă prin sine-însuși la un 
material, spre a avea acum în el un continut indiferent, exterior, fără 
viaţă. 

[3] Filozofia, dimpotrivă, nu consideră o determinare neesențială, 
ci o consideră întrucât ea este esenţială; nu abstractul, adică irealul, este 
elementul şi conținutul ei, ci realul, ceea-ce-se-pune-el-însuși și trăiește 
în sine, ființa-în-fapt în conceptul ei. Este procesul care își produce și 
parcurge momentele sale, şi această întreagă mişcare constituie 
pozitivul și adevărul său. Această mișcare include deci deopotrivă și ea 
negativul, ceea ce ar putea fi numit fals dacă el ar fi considerat ca un 
atare de care ar fi să facem abstracţie. Elementul care dispare trebuie 

mai curând considerat el însuşi ca fiind esenţial, nu în sensul a ceva fix, 
care, rupt de adevăr, ar trebui lăsat să zacă nu ştiu unde în afara lui, la 
fel după cum nici adevărul nu trebuie considerat ca fiind pozitivul inert 
ce stă de cealaltă parte. Apariţia este nașterea și pieirea, care ea însăși 
nu se naște și nu piere, ci este în sine și formează realitatea și mișcarea 
vieții adevărului. Adevărul este astfel betia bahică în care nici un 
membru nu este treaz și, întrucât fiecare atunci când el se desparte se 
dizolvă tot atât de nemijlocit, — ea este deopotrivă odihna transparentă 
și simplă. În justiţia acelei mișcări, formele singulare ale spiritului, ca și 
gândurile determinate, nu subzistă anume, dar ele sunt tot pe atât și 
momente pozitive, necesare, după cum sunt negative și în dispariție. — 
În întregul mișcării, considerat ca repaus, ceea ce se diferenţiază în el şi 
își dă o existenţă particulară este păstrat ca fiind ceva ce își amintește de 
sine, a cărui existenţă este cunoașterea despre el-însuși, după cum 
aceasta este tot atât de nemijlocit existenţă. 

Despre metoda acestei mișcări, adică a Științei, ar putea părea 
necesar să se indice mai întâi punctele principale. Conceptul ei stă însă 
deja în ce a fost spus, și propria ei expunere aparţine Logicii, adică este 
mai degrabă logica însăşi. Căci metoda nu este altceva decât structura 
întregului, înfățișat în pura sa esenţialitate. Despre ce a fost admis până 
acum în mod curent în această privință trebuie să avem conștiința că și 
sistemul reprezentărilor referindu-se la ce e metodă filozofică apartine 
unei culturi depășite. — Dacă aceasta sună oarecum pretenţios sau 
revoluţionar — ton de care mă știu departe — , trebuie gândit că aparatul 
științific pe care ni l-a împrumutat matematica — explicații, diviziuni, 
axiome, șiruri de teoreme, demonstrațiile lor, principii, și consecinţele 
și concluziile ce urmează din ele — este chiar pentru opinia comună cel 
puțin învechit. Chiar dacă insuficienţa lui nu este clar văzută, el nu mai 
este, sau este mai puţin întrebuințat, și dacă el nu este depreciat în sine, 
el nu este totuși iubit. lar în privința a ce e excelent trebuie să 
presupunem că el este aplicat și se face iubit. Nu este însă greu de văzut 
că maniera de a stabili o propoziţie, de a aduce argumente pentru ea și 
de a respinge deopotrivă prin argumente propoziţia contrară nu este 
forma în care poate să apară adevărul. Adevărul este mișcarea lui în el 
însuşi, acea metodă este însă cunoaștere exterioară materialului. De 
aceea ea este proprie matematicii, care, aşa cum a fost observat, are ca 
principiu al ei relația lipsită-de-concept a mărimii și spațiul mort, ca și 

Unul tot atât de mort, şi trebuie lăsată ei. Sau, într-o manieră mai liberă, 
adică amestecată cu mai mult arbitrar și contingenţă, ea poate rămâne în 
viaţa curentă, într-o conversaţie sau informare istorică, spre a satisface 
mai mult curiozitatea decât cunoașterea, ca de exemplu într-o prefaţă. În 
viața obișnuită conștiința are drept conţinut al ei cunoștințe, experienţe, 
concretizări sensibile și gânduri, principii, în genere ceea ce trece drept 
ceva dat, adică drept o fiinţă sau esenţă fixă, în repaus. Conştiinţa 
urmează în parte acest conţinut, întrerupe de altă parte legătura prin 
intervenții arbitrare asupra acestui conținut și se comportă ca o 
determinare și ca o luare în posesiune exterioară a acestuia. Ea îl aduce 
înapoi la ceva cert, fie acesta numai sentimentul momentului, și 
convingerea este satisfăcută când ea a ajuns la un punct de odihnă care 
îi este cunoscut. 

Când însă necesitatea conceptului înlătură mersul deslânat al 
conversatiei ce rezonează, ca și rigiditatea pedantismului științific, 
atunci, aşa cum a fost amintit mai sus, locul ei nu trebuie luat de non- 
metoda presimţirii și a entuziasmului și de însufleţirea și arbitrarul 
vorbirii profetice, care disprețuiesc nu numai acea procedare ştiinţifică, 
ci procedarea ştiinţifică în general. 

După ce triplicitatea Kantiană, regăsită mai întâi prin instinct, încă 
moartă, încă neînţeleasă, a fost ridicată la semnificaţia ei absolută — 
forma adevărată fiind astfel stabilită totodată în conţinutul ei adevărat, 
ȘI s-a ivit conceptul științei — trebuie mai puțin încă să considerăm 
drept ceva științific întrebuințarea acelei forme prin care o vedem 
redusă la o schemă fără viată, propriu-zis la o umbră, şi vedem 
organizarea ştiinţifică redusă la un tabel. — Acest formalism, despre 
care s-a vorbit deja în genere mai sus și a cărui manieră vrem să o redăm 
aici mai de aproape, crede a fi conceput și exprimat natura și viata unei 
formaţii concrete atunci când afirmă despre ea, ca predicat, una dintre 
determinările schemei — fie ea substanțialitatea sau obiectivitatea, sau 
încă magnetismul, electricitatea ș.a.m.d., contractia sau expansiunea, 
estul și vestul și altele asemănătoare — ceea ce poate fi înmulţit la 
infinit, căci pe această cale fiecare determinare, adică aspect, poate fi 
iar folosită pentru celelalte ca formă, ca moment adică al schemei, şi 
fiecare poate face în mod recunoscător celorlalte același serviciu: un 
cerc de reciprocităţi din care nu aflăm ce e lucrul însuși, nici ce e una, 
nici ce e cealaltă. Sunt luate, pe de o parte, aici determinări sensibile 

din intuiţia obișnuită, care desigur înseamnă altceva decât ceea ce ele 
spun, pe de altă parte, ceea ce e important în sine, purele determinări 
ale gândului, ca subiect, obiect, substanță, cauză, universalul etc. sunt 
folosite tot atât de nereflectat și de necritic ca și în viaţa curentă, ca și 
intensificarea și slăbirea, expansiunea şi contracția; așa încât acea 
metafizică este tot atât de neștiinţifică ca şi aceste reprezentări 
senzoriale. 

În locul vieţii interioare și al automişcării existenței-sale-în-fapt 
este acum exprimată, potrivit unei analogii superficiale, o atare 
determinatie simplă luată din intuiție, aceasta înseamnă aici din 
cunoașterea senzorială; şi această aplicare exterioară și goală a formulei 
este numită construcție. — Lucrurile stau cu acest formalism ca și cu 
oricare altul. Cât de strâmt trebuie să fie capul care să nu fie făcut să 
priceapă într-un sfert de ceas teoria că există boli astenice, stenice și 
indirect astenice și tot atâtea tratamente și care, dat fiind că un atare 
învăţământ era încă de curând suficient pentru aceasta, să nu poată fi 
transformat în acest timp scurt dintr-un practician rutinier într-un medic 
învăţat? Când formalismul filozofiei naturii profesează, de exemplu, că 
intelectul ar fi electricitatea sau că animalul este azotul, sau că este 
asemănător sudului și nordului ş.a.m.d. sau şi-o reprezintă așa nud cum 
este exprimat aici sau asezonat cu mai multă terminologie, lipsa de 
competenţă poate cădea într-o mirare admirativă fată de o atare forţă 
care îmbină ceea ce pare foarte îndepărtat şi fată de violenţa pe care o 
suferă sensibilul în repaus prin această legătură și care îi dă prin aceasta 
aparenţa unui concept, dar care economisește esentialul, anume de a 
exprima conceptul însuși, adică semnificația reprezentării sensibile; 
lipsa de competență poate admira în aceasta o genialitate adâncă și se 
poate delecta cu ingeniozitatea unor atare determinări, deoarece ele 
înlocuiesc conceptul abstract prin ceva intuitiv și îl fac mai plăcut; și se 
poate felicita pe ea însăși pentru înrudirea spirituală presimţită cu o 
astfel de faptă strălucită. Trucul unei asemenea înţelepciuni este de 
îndată învăţat, după cum este ușor să-l practici; repetarea lui devine, 
atunci când el este cunoscut, tot atât de nesuportabilă ca şi repetarea 
unei scamatorii al cărei sens a fost ghicit. Instrumentul acestui 
formalism nu este mai greu de mânuit decât paleta unui pictor pe care 
nu s-ar afla decât două culori, de exemplu roșu și verde, cu care ar 
colora o suprafaţă, cu prima dacă s-ar cere o scenă istorică, cu cealaltă 

dacă s-ar cere un peisaj. — Ar fi greu de hotărât ce predomină aici: 
tihna cu care totul ce este în cer, pe pământ sau sub pământ este vopsit 
cu un atare sos colorat, sau prezumția în ce privește excelenta acestui 
mijloc universal: una sprijină pe cealaltă. Ceea ce aduce această metodă 
de a lipi la tot ce este în cer și pe pământ, oricăror formaţii naturale sau 
spirituale , cele câteva determinări ale schemei generale, și pe această 
cale de a orândui totul, nu este mai puțin decât „o dare de seamă clară 
ca soarele“ despre organismul universal, anume un tabel care seamănă 
unui schelet pe care s-au lipit biletele, sau rândurilor de cutii închise, 
cu etichetele lor, din dugheana unui băcan; un tabel care e tot atât de 
clar ca una sau alta dintre acestea și care, așa cum acolo carnea și 
sângele au fost îndepărtate de pe oase, și aici lucrul la fel lipsit de viaţă 
a fost ascuns în cutii, a lăsat și el afară esenţa vie a lucrului, adică a 
ascuns-o. Că această manieră se completează totodată într-o pictură 
monocromă, absolută — întrucât ea însăşi, rușinându-se de distincțiile 
schemei, le aruncă, ca aparţinând reflexiei, în golul absolutului, peste 
care este aşternută pura identitate, albul lipsit de formă — , aceasta a 
fost deja observată mai sus. Acea culoare unică a schemei și a 
determinărilor ei lipsite de viață și această identitate absolută și trecerea 
de la una la alta apartin, una ca şi cealaltă, unui intelect la fel de mort și 
unei cunoașteri la fel de exterioare. 

Excelentul nu poate însă scăpa soartei de a fi astfel devitalizat și 
despiritualizat şi astfel despuiat, de a-și vedea pielea purtată de o știință 
fără viaţă şi de vanitatea acesteia. Trebuie recunoscută mai degrabă 
Chiar în această soartă puterea pe care el o exercită asupra cugetelor, 
dacă nu asupra spiritelor, ca şi dezvoltarea către universalitate și către 
determinaţia formei, în care constă desăvârşirea sa, și care singură face 
posibil ca această universalitate să fie folosită în mod superficial. 

Stiinta nu se poate organiza decât prin propria viață a conceptului; 
în ea, determinația — care, luată din schemă, este lipită în mod exterior 
existenţei-în-fapt — este sufletul mișcându-se el însuși al conţinutului 
plin. Mişcarea a ceea ce este constă, pe de o parte, în a-și deveni sieși un 
altul și în a-și dezvolta astfel conţinutul său imanent; pe de altă parte, el 
își ia înapoi în sine această desfășurare, adică această existenţă-în- 


fapta sa, se constituie el însuși ca moment și se simplifică ca. 


determinatie. In prima mișcare negativitateu este distingerea şi punerea 
existenței-în-fupt; în această reîntoarcere în sine, negativitatea este 

devenirea simplităţii determinate. Acesta este modul în care conţinutul 
arată că determinaţia sa nu e primită de la un altul şi lipită în mod 
exterior, dar că și-o dă el însuși și el se orânduiește din sine ca un 
moment și într-un loc al întregului. Intelectul tabelar reține pentru sine 
necesitatea și conceptul conţinutului, ceea ce constituie concretul, 
realitatea şi mișcarea vie a lucrului pe care îl orânduiește; sau, mai 
degrabă, el nu retine aceasta pentru sine, ci nu o cunoaște; căci, dacă ar 
avea această privire-interioară, el ar arăta-o. El nu cunoaște nici măcar 
nevoia acestei priviri; astfel el şi-ar părăsi schematizarea sau cel puţin 
ar ști că nu are în ea decât o indicație a conţinutului; intelectul nu dă 
decât indicația conținutului, conținutul însuşi nu-l oferă. — Dacă 
determinaţia (chiar una ca aceea, de exemplu, a magnetismului) este o 
determinație în sine concretă, adică reală, ea a decăzut totuși la ceva 
mort, dat fiind că ea este doar afirmată ca predicat despre o altă 
existență, și nu recunoscută ca viaţă imanentă a acestei existente, adică 
în felul în care ea are în aceasta intimele şi propriile-i producere-de-sine 
și exprimare. Intelectul formal lasă altora adăugarea acestui lucru 
principal; — în loc de a pătrunde în conţinutul lucrului, intelectul trece 
întotdeauna cu privirea peste întreg şi stă deasupra existenţei singulare 
despre care vorbeşte, adică nu o vede deloc. Cunoașterea ştiinţifică cere, 
dimpotrivă, să te lași în voia obiectului sau, ceea ce este același lucru, 
să ai în fată necesitatea internă a acestuia și să o exprimi. Adâncindu-se 
astfel în obiectul său, ea uită acea privire de ansamblu, care nu e decât 
reflexia cunoașterii din conţinut în ea însăşi. Dar, cufundată în materie 
ȘI progresând în mișcarea acesteia, cunoașterea adevărată se reîntoarce 
în ea însuși, nu înainte totuși ca conținutul în plinătatea lui să se reia în 
sine, să se reducă ca determinatie, să se reducă el însuși la una din 
laturile unei existenţe-în-fapt și să treacă în adevărul său superior. Prin 
aceasta întregul simplu ce se parcurge cu privirea emerge el însuși din 
bogăţia în care reflexia sa părea pierdută. 

Prin aceea că în genere, aşa cum s-a mai spus, substanţa este în ea 
însăși subiect, orice conţinut este propria reflexie-în-sine. Subzistenţa, 
adică substanţa unei existenţe-în-fapt, este identitatea cu sine însăși; 
căci neidentitatea ei cu sine ar fi disoluția ei. Identitatea cu sine este însă 
pura abstracţie; și aceasta este gândirea. Când spun calitate, eu spun 
simpla determinatie; prin calitate, o existenţă-în-fapt este deosebită de 
alta, adică este o existență-în-fapt; ea este pentru ea însăși, adică ea 

subzistă prin această simplitate cu sine. Dar prin aceasta ea este esenţial 
gândul. — Aici este conceput că fiinţa este gândire; în aceasta stă 
privirea care caută să evite vorbirea obișnuită, lipsită de concept, despre 
identitatea gândirii și fiinţei. — Prin aceea că subzistenta existenţei-în- 
fapt este identitatea-cu-sine, adică este pura abstracţie, ea este abstracția 
ei de la ea însăși, adică este ea însăși neidentitatea ei cu sine și disoluția 
ei, propria ei interioritate și reluare în sine, devenirea ei. — Prin această 
natură a existentului şi în măsura în care existentul are această natură 
pentru cunoaștere, această gândire nu este activitatea care tratează 
conţinutul ca pe ceva străin, nu este reflexia-în-sine în afară de conţinut. 
Știința nu este acel idealism care a luat locul dogmatismului aserțiunii, 
ca un dogmatism al asigurării, adică dogmatismul certitudinii de sine, 
ci, întrucât cunoaşterea vede conținutul întorcându-se în propria lui 
interioritate, activitatea sa este mai degrabă deopotrivă cufundată în 
conținut, căci ea este sinele imanent conţinutului, ca totodată reîntoarsă 
în ea, căci ea este pura identitate cu sine în alteritate; astfel, ea este 
viclenia care, părând că se abtine de la activitate, privește cum 
determinaţia și viaţa sa concretă, tocmai acolo unde crede că ea își 
realizează conservarea de sine și interesul ei particular, constituie 
inversul, acţiunea, ce se dizolvă pe ea însăși și se pune ca moment al 
întregului. 

Dacă mai sus semnificaţia intelectului a fost redată pe latura 
conștiinței-de-sine a substanței, din cele spuse aici reiese clar 
semnificaţia sa din punctul de vedere al substanței ca ceea ce este. 
Existenţa este calitate, determinatie identică sieși, adică simplitate 
determinată, gând determinat; aceasta este intelectul fiintei-în-fapt. Prin 
aceasta, ea este vovg ceea ce Anaxagora a recunoscut primul ca fiind 
esenţa. Acei care i-au urmat au conceput natura existenţei ca €100G, 
adică td£a, adică universalitate determinată, speță. Expresia de speță 
pare a fi ceva prea banal şi prea puţin pentru idei, pentru frumosul și 
sfântul și eternul care sunt în vogă în timpurile noastre. Dar în fapt ideea 
nu exprimă mai mult sau mai puţin decât speţă. Numai că vedem astăzi 
disprețuită adeseori o expresie care indică precis un concept și că i se 
preferă o alta, care, deoarece ea aparţine unei limbi străine, învăluie 
conceptul în ceaţă și sună de aceea mai edificator. — Tocmai prin aceea 
că existenţa-în-fapt este determinată ca speţă, ea este gând simplu; 
vobc-ul, simplitatea este substanţa. În virtutea acestei simplităţi, adică a 

identităţii ei cu sine, ea apare ca fixă și permanentă. Dar această 
identitate-cu-sine este deopotrivă negativitate; prin aceasta acea 
existenţă stabilă trece în disoluția ei. Determinaţia pare întâi a fi astfel 
prin aceea că ea se raportează la un Altul, și mișcarea ei pare să-i fie 
imprimată printr;o putere străină; dar că ea are propria-i alteritate în ea 
însăşi și că este automișcare, aceasta este cuprinsă tocmai în acea 
simplitate a gândirii. Căci această simplitate este gândul ce se mișcă el 
însuși şi, diferenţiindu-se, și propria-i interioritate, conceptul pur. 
Astfel, inteligibilitutea este deci o devenire și, ca fiind această devenire, 
ea este raționalitatea. 

În această natură a ceea ce este, de a fi în ființa sa conceptul său, 
constă în general necesitatea logică. Ea singură este ce e rațional și 
ritmul întregului organic, ea este tot pe atât cunoaștere a conţinutului 
pe cât conţinutul este concept şi esență, adică ea singură este 
speculativul. — Formaţia concretă, în propria ei mișcare, se rezolvă în 
determinaţie simplă; prin aceasta ea se ridică la forma logică şi este în 
esenţialitatea ei; existenţa ei concretă este numai această mișcare și este 
nemijlocit existență logică. Este de aceea inutil să aplicăm din afară 
conținutului concret o schemă formală; conţinutul este în el însuși 
trecerea într-o schemă formală, care însă încetează de a fi acest 
formalism exterior, deoarece forma este devenirea originară a 
conţinutului concret însuși. 

Această natură a metodei ştiinţifice, de a fi, pe de o parte, 
neseparată de conţinut, pe de altă parte de a-și determina ea însăși 
ritmul, îşi are, aşa cum s-a amintit, propria expunere în filozofia 
speculativă. — Cele spuse aici exprimă anume conceptul, dar nu pot fi 
luate decât ca o asigurare anticipată. Adevărul lor nu stă în această 
expunere în parte narativă; şi el este de aceea tot atât de puţin infirmat 
când se asigură, dimpotrivă, că lucrurile nu stau așa, dar că ele stau așa 
şi așa, când sunt aduse în amintire şi reînșirate reprezentări obișnuite ca 
fiind adevăruri sigure și cunoscute sau când se etalează și se asigură 
vreo noutate din scrinul divinei intuitii interioare. — O atare atitudine, 
de a fi contra, este în mod obișnuit prima reacție a cunoașterii căreia 
ceva îi era necunoscut, spre a salva libertatea și propria-i concepţie, 
propria-i autoritate fată de cea străină (căci sub această formă apare ceea 
ce a fost acum mai întâi sesizat) şi încă spre a înlătura aparenţa şi felul 
Tușinii care ar sta în aceea că ceva trebuie învăţat; tot așa după cum în 

primirea favorabilă a ce e necunoscut reacția de acest fel constă în ceea 
ce în altă sferă ar fi vorbăna și acţiunea ultrarevoluționară. 

[1V.1] Aceea despre care este deci vorba în studiul științei constă 
în a-și lua asupră-și încordarea conceptului. Ea cere atenţie asupra 
conceptului ca atare, asupra determinărilor simple, ca, de exemplu, a 
ființării-în-sine, a ființării-pentru-sine, a identității-cu-sine-însuși etc.; 
căci acestea sunt atare pure automișcări, pe care le-am putea numi 
suflete, dacă conceptul lor nu ar indica ceva superior acestuia. 
Obișnuinţei de a urma cursul reprezentărilor, întreruperea acestora prin 
concept îi este tot atât de penibilă ca şi gândirii formale ce rezonează 
încoace și încolo, în gândiri ireale. Acea obișnuință trebuie numită o 
gândire materială, o conștiință întâmplătoare, care este doar cufundată 
în material, căreia îi vine deci greu să ridice în mod pur din materie 
sinele ei și să fie la sine. Cealaltă, rezonarea, este, din contră, libertatea 
față de conţinut și vanitatea faţă de el; ei i se cere efortul de a renunţa la 
această libertate, iar ca în loc să fie principiul care pune în mișcare în 
mod arbitrar conținutul i se cere să cufunde această libertate în conţinut, 
să-l lase să se miște prin natura lui proprie, adică prin sinele care este 
al său, și să contemple această mişcare. A se dezbăra de incursiuni 
proprii în ritmul imanent al conceptului, a nu interveni în el prin bunul 
plac și printr-o înțelepciune căpătată aiurea, această reținere este ea 
însăşi un moment esenţial al atenţiei fată de concept. 

Trebuie pus mai în evidenţă în comportarea rezonării cele două 
laturi potrivit cărora gândirea care concepe îi este opusă. — În parte, 
rezonarea se comportă negativ faţă de conţinutul pe care îl sesizează, 
știe să-l combată și să-l reducă la neant. Că lucrurile nu ar fi aşa, această 
privire este simplul negativ, este ce e ultim, care nu trece el însuşi prin 
sine la un nou conţinut, ci, pentru a avea iarăși un conţinut, trebuie luat 
altceva de oriunde ar fi. Este reflexia în eul gol, vanitatea cunoașterii 
sale. — Această vanitate nu exprimă numai faptul că conţinutul este 
van, dar și că această privire este ea însăși vană; căci ea este negativul, 
care nu întrezărește în el pozitivul. Prin faptul că această reflexie nu-și 
dobândește negativitatea ei înseși ca conţinut, ea nu este în genere în 
lucru, ci întotdeauna deasupra lui; ea își închipuie de aceea că, o dată 
cu afirmarea golului, ea este totdeauna mai departe decât o privire 
bogată în conţinut. Din contră, așa cum a fost arătat înainte, negativul 
aparţine, în gândirea care concepe, conţinutului însuși şi, atât ca 


41 


55 


56 


PREFAŢĂ 


mișcarea și determinarea sa imanentă, cât și ca întreg al acesteia, este 
pozitivul. Sesizat ca rezultat, el este negativul provenind din această 
mișcare, negativul determinat, Şi, prin aceasta, totodată un conţinut 
pozitiv. 

În ce priveşte însă faptul că o atare gândire (gândirea rațiocinantă) 
are un conţinut, fie el al reprezentărilor, fie al gândurilor, sau un 
amestec din amândouă, ea are o altă latură care îi îngreuiează actul 
conceperii. Natura caracteristică a acestui aspect stă în strânsă legătură 
cu esenta Ideii redată mai sus, adică mai degrabă o exprimă, în felul în 
care ea apare ca mișcarea care este sesizare prin gândire. — Așa după 
cum, anume în comportarea sa negativă despre care a fost vorba mai 
sus, gândirea care rezonează este ea însăși sinele în care se reîntoarce 
conţinutul, dimpotrivă, în cunoașterea sa pozitivă, sinele este un subiect 
reprezentat, la care conţinutul se raportează ca accident și predicat. 
Acest subiect constituie baza de care conţinutul este legat și de la care 
vine și pleacă mișcarea. Altfel stau lucrurile în gândirea conceptuală. 
Întrucât conceptul este sinele propriu al obiectului, care se manifestă ca 
devenire a obiectului, el nu este un subiect în odihnă, care poartă 
nemișcat accidentele, ci este conceptul în propria-i mișcare şi care își 
reia în sine determinările sale. În această mișcare, acel subiect inert 
însuși dispare; el intră în diferenţe și în conţinut, și mai degrabă 
formează determinaţia — adică conţinutul diferențiat, ca și mişcarea 
acestuia — decât rămâne fix în faţa ei. Terenul solid pe care rezonarea 
îl are în subiectul în repaus se clatină deci și numai această mişcare 
însăşi devine obiect. Subiectul, care își umple conţinutul, încetează de 
a trece în afara acestuia şi nu mai poate să aibă alte predicate sau 
accidente. Risipirea conţinutului este, invers, prin aceasta legată sub 
controlul sinelui; conţinutul nu este un universal, care, detașat de 
subiect, ar reveni mai multora. Conţinutul nu mai este în fapt prin 
aceasta predicat al subiectului, ci este substanţa, este esenţa și conceptul 
aceluia despre care se vorbește. Gândirea care își reprezintă — fiindcă 
natura ei este de a înainta prin accidente sau predicate, și de a trece, pe 
drept, dincolo de ele, deoarece ele nu sunt decât predicate şi accidente 
— va fi frânată în progresul ei atunci când ceea ce în propoziţie are 
forma unui predicat este substanţa însăși. Ea suferă, că să ne-o 
reprezentăm așa, o contralovitură. Începând cu subiectul, ca şi cum 
acesta ar rămâne la bază, ea găsește, întrucât predicatul este mai degrabă 

substanţa, că subiectul a trecut în predicat și prin aceasta este suprimat; 
şi întrucât în acest fel ceea ce pare a fi predicat a devenit masa întreagă 
și independentă, gândirea nu mai poate rătăci liberă, ci este reţinută de 
acest centru de greutate. — Obișnuit, este pus la bază mai întâi 
subiectul, ca fiind sinele fix, obiectiv; de aici pleacă mișcarea necesară 
către multiplicitatea determinărilor, adică a predicatelor; aici, în locul 
acelui subiect apare eul cunoscător însuși și el este legătura predicatului 
şi este subiectul care le susține. Întrucât însă acel prim subiect intră în 
determinările înseși şi este sufletul lor, al doilea subiect, anume 
subiectul cunoscător, găsește încă în predicat primul subiect — cu care 
el ar fi vrut să fi terminat și, trecând peste acesta, el ar vrea să se 
reîntoarcă în sine; și în loc ca în mișcarea predicatului el să poată fi cel 
ce acționează, ca rezonând dacă primului subiect i se poate atribui acest 
sau acel predicat, el are mai curând încă de-a face cu sinele conţinutului, 
nu trebuie să fie pentru sine, ci împreună cu acesta. 

Formal, cele spuse pot fi exprimate și astfel: că natura judecății 
sau a propoziției în genere, care implică în ea diferenţa dintre subiect 
și predicat, este distrusă de propoziția speculativă; și propoziția identică, 
către care devine prima, implică contralovitura fată de acea relație. — 
Acest conflict între forma propoziției în genere și unitatea conceptului 
care distruge această formă este asemănător aceluia ce se găseşte în 
ritm, între metru și accente. Ritmul rezultă din media oscilantă și din 
unirea celor două. La fel, în propoziția filozofică, identitatea subiectului 
și predicatului nu trebuie să distrugă diferenţa acestora, pe care o 
exprimă forma propoziției, ci unitatea lor trebuie să rezulte ca o 
armonie. Forma propoziției este apariția sensului determinat, adică a 
accentului care distinge împlinirea acestui sens; însă că predicatul 
exprimă substanţa și că subiectul însuși cade în universal, este unitatea 
în care acel accent se stinge. 

Spre a exprima cele spuse prin exemple, să luăm propoziţia: 
Dumnezeu este ființa. Predicatul este ființa; el are o semnificaţie 
substanţială, în care trece subiectul. Ființa nu trebuie să fie aici predicat, 
ci trebuie să fie esenţa; prin aceasta, „Dumnezeu“ pare a fi încetat să 
fie ceea ce el este prin poziţia propoziției, anume subiectul fix. — 
Gândirea, în loc să ajungă mai departe în trecerea de la subiect la 
predicat, se simte, deoarece subiectul se pierde, mai mult frânată și 
aruncată înapoi la gândul subiectului, fiindcă acesta îi lipseşte; sau 


43 


57 


58 


59 


PREFAŢĂ 


gândirea, deoarece predicatul însuși este exprimat ca subiect, ca fiind 
fiinţa, ca esența care epuizează natura subiectului, găseşte nemijlocit 
subiectul și în predicat; și acum, în loc ca în predicat să se reîntoarcă în 
sine și să păstreze poziția liberă a rezonării, ea este încă adâncită în 
conţinut sau este cel puţin dată cerinta ca să fie adâncită în el. — Tot 
astfel, când se spune: „Realul este universalul“, realul, ca subiect, trece 
în predicatul său. Universalul nu trebuie să aibă numai semnificația 
predicatului, așa încât propoziția să spună numai că realul este 
universal, ci universalul trebuie să exprime esenţa realului. — Gândirea 
pierde deci terenul solid, obiectiv, pe care îl avea în subiect, după cum, 
în predicat, ea este aruncată înapoi la subiect și, în predicat, ea nu se 
reîntoarce în sine, ci în subiectul conţinutului. 

Pe această frânare neobișnuită se întemeiază în cea mai mare parte 
plângerile despre neinteligibilitatea scrierilor filozofice, când, pe de altă 
parte, pentru individ sunt date celelalte condiţii ale culturii pentru ca el 
să le înțeleagă. Vedem în cele ce au fost spuse temeiul reproșului foarte 
precis ce li se face, anume că ce e principal trebuie citit de repetate ori 
înainte să poată fi înţeles; — un reproș ce ar conţine ceva irefutabil și 
definitiv, așa încât, dacă ar fi întemeiat, nu ar admite nici o replică. — 
Reiese clar din cele spuse mai sus cum stau lucrurile: propoziția 
filozofică, fiindcă este propoziţie, evocă ideea relaţiei obișnuite dintre 
subiect și predicat și pe cea a comportării obișnuite a cunoaşterii. 
Această comportare și părerea acesteia sunt distruse de conţinutul lor 
filozofic. Părerea face experienţa că este gândit altceva decât credea ea; 
șI această corectare a părerii sale necesită ca cunoașterea să se întoarcă 
asupra propoziției și să o înțeleagă acum altfel. 

O greutate care ar trebui evitată o constituie amestecul modului de 
procedare speculativ cu acela al rezonării, când ceea ce s-a spus despre 
subiect are o dată semnificaţia conceptului său, altă dată numai 
semnificaţia predicatului sau a accidentului său. — Unul dintre moduri 
stân jenește pe celălalt şi ar izbuti să fie plastică numai acea expunere 
filozofică care exclude cu stricteţe felul relaţiei obişnuite dintre părţile 
unei propoziţii. 

De fapt și gândirea nespeculativă își are dreptul ei, care e valabil, 
dar care nu e luat în seamă în modul propoziției speculative. Faptul că 
forma propoziției este suprimată nu trebuie să se petreacă numai în mod 
nemijlocit, nu prin simplul conținut al propoziției. Dar această mișcare 

opusă trebuie exprimată; ea nu trebuie să fie numai acea frână 
interioară, dar această întoarcere în sine a conceptului trebuie înfățișată. 
Această mișcare, care formează ceea ce în alte cazuri trebuia să facă 
demonstraţia, este mișcarea dialectică a propoziției înseși. Ea singură 
este adevăratul speculativ, și numai exprimarea ei este expunere 
speculativă. Ca propoziţie, speculativul este numai frânarea interioară 
şi reîntoarcerea neexistentă-în-fapt a esenței în sine. Ne vedem de aceea 
adesea trimiși de expunerile filozofice la acea intuiţie interioară, și prin 
aceasta este economistă prezentarea mișcării dialectice pe care o ceream. 
— Propoziția trebuie să exprime ce este adevărul, dar, esențial, el este 
subiect; ca subiect el nu este decât mișcarea dialectică, acest mers ce se 
produce pe sine însuși, care înaintează prin sine şi se reîntoarce în sine. 
— În restul cunoaşterii, demonstrația constituie acea latură a 
interiorității exprimate. După ce însă dialectica a fost despărțită de 
demonstraţie, conceptul demonstrației filozofice a fost de fapt pierdut. 

Poate fi amintit în această privință că mişcarea dialectică are și ea 
propoziţii, ca părți, adică elemente ale ei; greutatea arătată pare deci a 
se reîntoarce mereu și a fi o greutate a lucrului însuși. — Aceasta se 
aseamănă cu ce se petrece în demonstrația obișnuită, în sensul că 
temeiurile de care ea se servește necesită la rândul lor o întemeiere, și 
așa la infinit. Această formă a întemeierii și a condiționării aparține însă 
acelei demonstrații de care mișcarea dialectică se deosebeşte și, în 
consecință, aparține cunoașterii exterioare. În ce priveşte mișcarea 
dialectică, elementul ei este conceptul pur; ea are un conţinut care este 
în totul și în totul el însuși subiect. Nu se prezintă deci nici un astfel de 
conținut care s-ar comporta ca un subiect stând la bază și a cărui 
semnificaţie i-ar reveni ca predicat; propoziția este, nemijlocit, numai o 
formă goală. — În afara sinelui intuit-sensibil sau reprezentat, este în 
special numele ca nume care denotă subiectul pur, Unul gol, lipsit de 
concept. Din acest motiv poate fi, de exemplu, util de a evita numele de 
Dumnezeu, deoarece acest cuvânt nu este totodată nemijlocit concept, 
ci este propriu-zis numele, odihna fixă a subiectului ce stă la bază; pe 
când, din contră, de exemplu Fiinţa, sau Unul, Singularitatea, Subiectul, 
indică ele însele nemijlocit conceptul. — Chiar dacă despre acel subiect 
[Dumnezeu] sunt spuse adevăruri speculative, conținutului acestora îi 
lipsește conceptul imanent, deoarece acest conţinut este dat numai ca 
subiect pasiv și, prin această circumstanţă, ele capătă ușor forma simplei 


45 


60 


6] 


62 


PREFAŢĂ 


edificări. — Pe această latură, piedica ce stă în obişnuinţa de a lua 
predicatul speculativ potrivit formei propoziției, și nu ca concept și 
esență, poate fi mărită sau micşorată, prin vina însăși a exprimării 
filozofice. Exprimarea trebuie să păstreze, fidelă privirii în natura 
speculativului, forma dialectică și să nu introducă nimic decât în măsura 
în care el este conceput și este conceptul. 

[2] La fel ca și comportarea rezonării, o piedică pentru studiul 
filozofiei este şi imaginarea care nu rezonează a unor adevăruri definitiv 
stabilite, asupra cărora posesorul nu crede că trebuie să revină, ci le 
pune la bază și crede că le poate exprima, ba chiar că poate judeca și 
condamna prin ele. — În această privință, este îndeosebi necesar de a se 
face din filozofare o treabă serioasă. Despre toate științele, artele, 
îndemânările, meseriile suntem convinși că spre a le poseda este 
necesară o multiplă osteneală a cunoașterii și a practicării lor. În ce 
privește filozofia, dimpotrivă, pare a domni astăzi prejudecata că, în 
timp ce cineva care are ochi şi degete şi primește piele și o sculă nu este 
încă capabil să facă o gheată, oricine se pricepe în schimb să filozofeze 
și să judece filozofia, deoarece ar poseda pentru aceasta criteriul în 
rațiunea sa naturală, ca și cum nu ar poseda la fel, în piciorul său, 
măsura ghetei. — Se pare că posedarea filozofiei este situată în lipsa de 
cunoștințe și de studiu și că filozofia ar înceta acolo unde acestea încep. 
Ea este adesea socotită ca fiind o cunoaștere formală, lipsită de conţinut, 
numai Că, în ce priveşte conţinutul, ceea ce în orice cunoștință sau 
știință este adevăr nu poate merita acest nume decât dacă el a fost creat 
de filozofie; că celelalte științe, oricât ar încerca prin rezonare, fără 
filozofie, nu pot avea fără ea, în ele, viaţă, spirit și adevăr. 

În privința filozofiei propriu-zise, vedem că în locul drumului lung 
al cultivării, în locul mișcării pe cât de bogate pe atât de adânci în care 
spiritul ajunge la cunoaștere, revelația nemijlocită a divinului și simţul 
comun care nu s-a străduit şi nu s-a cultivat cu vreo altă cunoaștere, nici 
cu filozofarea propriu-zisă, se socotesc nemijlocit drept un perfect 
echivalent şi ca un tot atât de bun surogat, precum cicoarea este 
renumită a fi un bun surogat al cafelei. Nu este îmbucurător de observat 
că neștiinţa, ca și primitivitatea lipsită de formă și gust ea însăși, care e 
incapabilă să-și fixeze gândirea asupra unei propoziții abstracte și mai 
putin încă asupra mai multora, asigură că ea este când libertatea 
gândirii, când genialitate. Aceasta din urmă, ca acum în filozofie, se 

afișa, cum se știe, altădată tot astfel în poezie; în loc de poezie însă, 
atunci când producția acestei genialităţi avea un sens, ea crea o proză 
banală, sau, când trecea dincolo de aceasta, creea discursuri 
extravagante. La fel astăzi, o filozofare naturală, care se crede prea bună 
pentru concept şi care, prin lipsa acestuia, se consideră drept o 
cunoaştere intuitivă şi poetică, aduce pe piată combinaţii arbitrare ale 
unei imaginaţii dezorganizate tocmai prin gând, plăsmuiri care nu sunt 
nici peşte, nici carne, nici filozofie, nici poezie. 

Scurgându-se dimpotrivă în albia mai liniștită a simțului comun, 
filozofarea naturală dă în cazul cel mai bun o retorică de adevăruri 
banale. Dacă i se reproșează lipsa de însemnătate a acestora, ea asigură, 
din contră, că sensul și împlinirea sunt date în inima ei și că trebuie să 
fie date astfel și celorlalți, întrucât crede, în general, că prin nevinovăția 
inimii Și curăţenia conștiinței $.a.m.d. ea a spus lucruri ultime, cu privire 
la care nu pot exista obiecţii, și că nici nu se poate cere altceva. Ce era 
însă de făcut este ca ceea ce e mai bun să nu rămână în interior, ci să 
fie scos din această hrubă la lumina zilei. Osteneala de a emite adevăruri 
de acest fel putea fi demult cruţată; căci ele se găsesc demult în 
catehism sau în proverbele poporului etc. — Nu este greu de a prinde 
atare adevăruri în ce au ele nedeterminat și pieziş, de a arăta conștiinței 
lor în ea însăși tocmai adevărurile opuse. Încercând să scape de confuzia 
ce se produce în ea, ea va cădea în noi confuzii și va ajunge la 
izbucnirea că lucrurile stau fără doar şi poate aşa şi așa, că aceste 
obiecţii sunt sofisticării — un cuvânt de ordine al,simțului comun 
contra rațiunii cultivate — , la fel cum prin expresia visări necunoștința 
filozofiei a taxat-o pe aceasta pentru totdeauna. — Întrucât simţul 
comun apelează la sentiment, oracolul său interior, el a și terminat cu 
cel ce nu e de acord cu el; el trebuie să declare că nu mai are nimic de 
spus aceluia care nu găsește și nu simte în el acelaşi lucru; cu alte vorbe, 
el calcă în picioare rădăcinile umanității, căci natura acesteia este de a 
tinde la acordul cu alţii şi existenţa ei este numai comunitatea 
conştiinţei adusă la înfăptuire. Antiumanul, animalicul, constă în aceea 
de a rămâne în sentiment și de a nu se putea împărtăși decât prin acesta. 

Dacă s-ar întreba despre o cale regală către ştiinţă, nu poate fi 
indicată una mai comodă decât aceea de a se lăsa în nădejdea simțului 
comun, Și — spre a înainta în pas cu timpul și cu filozofia — de a citi 
recenzii despre scrierile filozofice, poate chiar şi prefeţele și primele 

paragrafe ale acestora: căci acestea din urmă dau principiile generale la 
care se reduce totul, iar primele dau, în afară de notita istorică, și o 
apreciere, care, tocmai fiindcă este apreciere, este dincolo de ce e 
judecat. Acest drum obişnuit este făcut în haine de casă; dar în veșminte 
prețioase, sacerdotale, pășește sentimentul înalt al eternului, sfântului, 
infinitului, pe un drum care este deja el însuși fiinţarea nemijlocită în 
centru, genialitatea unor idei adânc originale și a unor străfulgerări 
înalte ale gândirii. — Cum totuși o atare adâncime nu revelează încă 
izvorul esenței, aceste rachete nu sunt încă empireul. Gânduri adevărate 
și o privire științifică nu pot fi dobândite decât în munca conceptului. 
El singur poate să producă universalitatea cunoașterii, care nu e nici 
nedeterminarea obișnuită și sărăcia simțului comun, ci este cunoaștere 
cultivată și completă, nu e nici universalitatea ieșită din comun a 
dispoziţiei rațiunii stricate de inerția și îngâmfarea geniului, ci este 
adevărul ajuns la forma sa autentică, care e capabil să fie bunul oricărei 
rațiuni conştiente de ea. 

[3] Întrucât eu situez aceea prin care ştiinţa există în automișcarea 
conceptului, considerarea că aspectele arătate aici și încă alte aspecte 
exterioare ale reprezentărilor timpului nostru despre natura și înfățișarea 
adevărului se îndepărtează de acest fel de a vedea, ba chiar îi sunt opuse, 
nu pare să promită o primire favorabilă încercării de a prezenta sistemul 
științei în acea determinare. Pot totuşi reflecta că, dacă de exemplu ce 
e mai excelent în filozofia lui Platon a fost situat uneori în miturile sale, 
care nu au o valoare științifică, au fost și timpuri, care au fost chiar 
numite timpuri ale misticii, în care filozofia aristotelică a fost prețuită 
pentru adâncimea ei speculativă și în care Parmenidele lui Platon — 
desigur cea mai înaltă operă de artă a vechii dialectici — a fost 
considerat ca adevărata dezvăluire și ca expresia pozitivă a vieții divine: 
ȘI Că, cu toată obscuritatea pe care o producea extazul, acest extaz rău 
înțeles nu trebuia să fie de fapt decât conceptul pur. Considerând apoi 
că ce e mai preţios în filozofia timpului nostru îşi pune însăși valoarea 
sa în caracterul științific şi că, chiar dacă alții gândesc altfel, nu se face 
valabil decât prin acest caracter științific, pot şi eu să spun că această 
încercare de a revendica știința pentru concept şi de a o prezenta în acest 
element care îi este propriu va ști să se facă acceptată prin adevărul 
intern al lucrului. Trebuie să fim convinși că adevărul are natura de a 
străbate atunci când timpul său a sosit și că el nu apare decât atunci când 

acest timp a sosit; și de aceea el nu apare niciodată mai devreme, nici nu 
găseşte un public nepregătit; și trebuie să fim convinși că și individul 
are nevoie de acest rezultat spre a-și confirma astfel ceea ce este încă 
lucrul său singuratic și spre a experimenta convingerea, care aparţine 
mai întâi numai particularităţii, ca fiind ceva universal. În această 
privinţă însă publicul trebuie adesea deosebit de cei ce pretind a fi 
reprezentanții și purtătorii săi de cuvânt. El se comportă în unele 
privinţe altfel decât aceştia, ba chiar într-un mod opus. Dacă el își ia 
mai degrabă asupra sa vina atunci când o scriere filozofică nu-i spune 
nimic, aceștia din urmă, siguri pe competenţa lor, aruncă întreaga vină 
asupra autorului. Influenţa este, asupra publicului, mai tăcută decât 
fapta „acelor morţi care își îngroapă morţii“ [Matei, 8, 22]. Dacă astăzi 
privirea generală este în genere mai formată, dacă curiozitatea ei este 
mai trează și dacă judecata ei este mai repede determinată, aşa încât 
„picioarele care te vor purta stau deja înaintea porţii“ [Act., 5. 9], 
trebuie totuși adeseori distins de aceasta efectul mai lent, care 
corectează atenţia reținută cu forţa prin asigurări impunătoare și 
rectifică critica distrugătoare și care dă numai după un timp uneia din 
părți o comunitate de înțelegere, pe când, după acest timp, cealaltă nu 
mai are nici o posteritate. 

Deoarece, în afară de aceasta — într-un timp în care universalitatea 
spiritului s-a întărit atât de mult şi individualitatea a devenit, așa cum 
se cuvine, cu atât mai indiferentă, și în care acea universalitate ţine la 
întreaga ei sferă și bogăţie formată și o reclamă —, partea care revine 
activităţii individului în întreaga operă a spiritului nu poate fi decât 
mică, acesta trebuie, așa cum o implică deja natura științei, să se uite 
cu atât mai mult pe sine, și anume să devină și să facă ceea ce poate; 
dar trebuie cerut totodată mai puţin de la el, după cum el însuși poate 
aştepta mai puţin de la el și poate cere mai puţin pentru sine. 

Este o reprezentare naturală ca, înainte de a trece în filozofie la 
lucrul însuși, adică la cunoașterea reală a ceea ce este cu adevărat, să 
fie necesar de a ne pune mai întâi de acord asupra cunoașterii, 
considerată ca fiind instrumentul prin care luăm în stăpânire absolutul 
sau ca mijlocul prin care îl întrezărim. Grija pare legitimă, pe de o parte 
fiindcă pot să existe feluri diferite de cunoaștere, și, între ele, unul ar 
putea fi mai nimerit decât altul în vederea atingerii acestui scop final și 
că deci s-ar putea face o falsă alegere între ele; pe de altă parte, întrucât 
cunoașterea este o facultate de o speţă şi cu o sferă determinate, fără 
determinarea mai precisă a naturii și limitei ei, s-ar sesiza nori de erori 
în locul cerului adevărului. Această grijă trebuie să se transforme chiar 
în convingerea că întreaga întreprindere de a dobândi pentru conștiință, 
prin cunoaștere, ceea ce este în sine, ar fi absurdă în conceptul ei și că 
între cunoaștere şi absolut ar cădea o graniţă care le separă în mod strict. 
Căci dacă cunoașterea este instrumentul prin care luăm în stăpânire 
esenta absolută, ne vine imediat în minte că aplicarea unui instrument 
fată de un lucru nu-l lasă pe acesta mai degrabă așa cum el este pentru 
sine, ci aduce cu sine o formare și o transformare. Sau, dacă cunoașterea 
nu este instrument al activităţii noastre, ci oarecum un mediu pasiv prin 
care lumina adevărului pătrunde până la noi, nici atunci nu obținem 
adevărul în felul în care el este în sine, ci în felul în care este prin și în 
acest mediu. Întrebuințăm în ambele cazuri un mijloc care produce 
nemijlocit contrariul scopului său; adică ceea ce e absurd este mai 

degrabă faptul că ne servim de un mijloc. Se pare anume că acest 
inconvenient ar putea fi remediat prin cunoașterea modului de acţionare 
al instrumentului: căci ea face posibil să scădem din rezultat partea care 
în reprezentarea pe care o obținem despre absolut prin instrument 
aparţine instrumentului și să obținem astfel adevărul pur. Numai că 
această îmbunătăţire ne-ar readuce de fapt numai acolo unde eram 
înainte. Dacă dintr-un lucru care a căpătat formă luăm din nou înapoi 
ceea ce a prelucrat instrumentul, atunci lucrul — aici absolutul — este 
iarăşi ca ȘI înaintea acestei osteneli, prin aceasta zadarnică. Dacă prin 
instrument absolutul ne-ar fi adus numai în genere mai aproape, fără să 
schimbăm nimic în el, aşa cum este adusă pasărea prin vergeaua 
încleită, atunci, dacă el nu ar fi în și pentru sine la noi și nu ar vrea să 
fie, el şi-ar bate joc de această viclenie; căci cunoașterea ar fi în acest 
caz o viclenie, ea dându-și aerul că face cu totul altceva prin multipla-i 
osteneală decât numai să producă relația nemijlocită şi care astfel nu ar 
necesita efort. Sau, dacă examinarea cunoașterii, pe care ne-o 
reprezentăm ca pe un mediu, ne învaţă să cunoaștem legea refracției 
razelor ei, nu serveşte deopotrivă la nimic să o scădem din rezultat; căci 
nu refracția razei, ci raza ea însăşi prin care adevărul ne atinge este 
cunoașterea, și aceasta fiind scoasă nu ne-ar fi indicată decât pura 
direcţie, adică locul gol. 

Apoi, dacă grija de a cădea în eroare pune o neîncredere în știință 
— ştiinţă care, fără asemenea scrupule, trece la lucrul însuși și cunoaște 
în mod efectiv —, nu trebuie trecut cu vederea nici de ce, invers, nu 
trebuie situată o neîncredere în această neîncredere și trebuie avut de 
grijă ca această frică de eroare să nu fie deja eroarea însăși. În fapt, 
această teamă presupune ceva, și anume ceva ca fiind adevăr, şi își 
sprijină scrupulele şi consecințele pe acest ceva, care el însuşi ar trebui 
în prealabil examinat dacă este adevăr. Ea presupune, anume, 
reprezentări despre cunoaştere ca fiind un instrument sau mediu și 
presupune o deosebire a noastră de această cunoaştere; ea presupune 
anume că absolutul stă într-o parte, și că cunoaşterea, de partea 
cealaltă, pentru sine și despărțită de absolut, ar fi totuși ceva real; adică, 
altfel spus, că cunoașterea, care fiind în afara absolutului este şi în afara 
adevărului, este totuși adevărată; o poziţie, prin care ceea ce se numește 
frică de eroare se face mai curând cunoscută ca fiind frică de adevăr. 

Această consecinţă rezultă din faptul că Absolutul singur este 
adevărat, adică adevărul singur este absolut. Ea poate fi evitată făcând 
distincţia că o cunoaştere care nu cunoaște anume absolutul — așa cum 
vrea ştiinţa — poate fi totuși adevărată și că cunoașterea în genere, deși 
nu e în măsură să prindă absolutul, ar putea totuși fi capabilă de un alt 
adevăr. Vedem însă îndată că o atare vorbărie duce la o deosebire 
neclară între un adevăr absolut și un alt fel de adevăr și că absolutul, 
cunoașterea etc. sunt cuvinte care presupun o semnificaţie ce trebuie 
mai întâi dobândită. 

În loc să ne ocupăm cu atare reprezentări şi feluri de a vorbi inutile 
despre cunoaștere, ca despre un instrument prin care intrăm în 
stăpânirea absolutului sau ca despre un mediu prin care întrezărim 
adevărul ș.a.m.d. — relaţii la care duc desigur toate aceste reprezentări 
despre o cunoaștere care e separată de absolut și despre un absolut care 
e separat de cunoaștere —, în loc să ne spargem capul cu pretextele pe 
care neputinta ştiinţei le creează din presupunerea unor atare raporturi, 
spre a se libera totodată de strădania ei și spre a-și da totodată aspectul 
unei preocupări serioase și pline de zel, și în loc să ne chinuim cu 
răspunsuri la toate acestea, ele pot fi tocmai respinse ca fiind 
reprezentări contingente și arbitrare şi întrebuințarea legată de ele a unor 
cuvinte ca „absolutul“, „cunoașterea“, sau încă a „obiectivului şi 
subiectivului“ și nenumărate altele, a căror semnificaţie este presupusă 
ca universal cunoscută, poate fi considerată chiar ca o înșelare. Căci a 
admite dinainte, în parte că semnificaţia lor este universal cunoscută și 
în parte că avem noi înșine conceptul lor, pare mai degrabă a economisi 
numai esenţialul, anume de a da acest concept. Cu mai mult drept, din 
contră, ar putea fi economisită osteneala de a lua în genere notă despre 
asemenea reprezentări și feluri de a vorbi prin care știința însăși este 
înlăturată; căci ele constituie numai un fenomen gol al cunoașterii, care 
dispare nemijlocit în faţa științei ce se iveşte. — Dar știința, prin aceea 
că ea se ivește, este ea însăși un fenomen; apariţia sa nu este încă știința 
realizată și răspândită în adevărul ei. Este aici indiferent a ne reprezenta 
că ea este fenomenul, dat fiind că ea apare pe lângă altă cunoaştere, sau 
a numi această altă cunoaștere neadevărată fenomen al ei. Ştiinţa trebuie 
însă să se elibereze de această aparenţă, şi ea poate aceasta numai 
îndreptându-se contra ei. Căci știința nu poate simplu respinge o 
cunoaștere care nu e adevărată și să o trateze ca pe o privire banală 

asupra lucrurilor și apoi să asigure că ea este cu totul altă cunoaștere și 
că acea cunoaștere este pentru ea neant; nici nu poate apela la 
presimţirea a ceva mai bun în acea altă cunoaștere însăşi. Prin acea 
asigurare, ea ar declara că forţa sa stă în simpla ființă a ei; dar 
cunoașterea neadevărată apelează și ea la faptul că ea este, și asigură că 
pentru ea știința nu e nimic; una dintre aceste simple asigurări valorează 
însă tot atât de mult ca și cealaltă. Mai puţin încă, știința poate face apel 
la presimţirea a ceva mai bun, care ar fi dat în cunoașterea neadevărată 
şi care, în aceasta însăși, ar fi o trimitere către știință; căci, pe de o parte, 
ea ar apela iarăși la o ființă, pe de altă parte, ar apela însă la sine ca la 
modalitatea în care ea este în cunoașterea neadevărată, adică la o rea 
modalitate a fiinţei ei și mai degrabă la fenomenalitatea ei decât la ceea 
ce ea este în și pentru sine. Din acest motiv trebuie întreprinsă aici 
expunerea cunoașterii în apariția ei. 

Deoarece acum această expunere nu are ca obiectiv decât 
cunoașterea fenomenală, ea nu pare a fi ea însăși știința liberă, 
mișcându-se în aspectul ei propriu, dar, din acest punct de vedere, ea 
poate fi luată drept drumul conștiinței naturale care împinge către 
cunoașterea adevărată, sau ca fiind drum al sufletului, care parcurge 
şirul formațiilor lui ca etape ce-i sunt prescrise prin natura sa, care se 
clarifică ca spirit, întrucât, prin experienţa completă a lui însuși, el 
ajunge la cunoașterea a ceea ce el este în el însuși. 

Conştiinţa naturală se va dovedi a fi doar concept al cunoașterii, 
adică nu cunoaştere reală. Întrucât însă ea se consideră nemijlocit ca 
fiind cunoaștere reală, acest drum are pentru ea o semnificaţie negativă, 
ȘI ceea ce este realizarea conceptului trece pentru ea mai mult drept o 
pierdere a ei înseși; căci pe acest drum ea își pierde adevărul ei. El poate 
fi deci privit ca drum al îndoielii sau, mai precis, ca drum al desperării; 
pe acest drum nu se petrece anume ceea ce se înțelege obișnuit prin 
îndoială, o zgâlțâire a cutărui sau cutărui presupus adevăr, căreia îi 
urmează o corespunzătoare dispariție din nou a îndoielii, așa încât până 
la urmă faptul este luat ca și mai înainte. Ci acest drum este privirea 
conștientă în neadevărul cunoașterii fenomenale, pentru care ce este mai 
real este ce în adevăr e mai degrabă doar conceptul nerealizat. Acest 
scepticism care se împlinește nu este de aceea nici acela cu care zelul 
serios pentru adevăr și știință crede a se fi pregătit și înarmat el însuși 
în vederea acestora: anume cu intenția de a nu capitula în ştiinţă în faţa 

autorității gândurilor altora, ci de a examina totul prin sine şi de a nu 
urma decât propria convingere sau, mai bine spus, de a produce însuși 
totul și de a nu reţine ca adevăr decât fapta proprie. — Șirul formațiilor 
ei, pe care conștiința le parcurge pe acest drum, este mai degrabă istoria 
completă a cultivării conștiinței înseși către știință. Acea intenţie 
prezintă cultura, în forma simplă a intenţiei, ca nemijlocit realizată şi 
întâmplată; în opoziție cu acest neadevăr, acest drum este însă 
înfăptuirea reală. A urma propria convingere este desigur mai mult 
decât a te supune autorităţii altora; dar, prin transformarea a ceea ce 
susții datorită autorităţii în ceea ce sustii din proprie convingere, nu este 
schimbat în mod necesar conţinutul acesteia, și adevărul nu a apărut în 
locul erorii. A te ascunde în spatele autorității altora sau al convingerii 
proprii în sistemele opiniei și ale prejudecăţi, nu se deosebesc una de 
alta decât prin vanitatea care însoțește ultima cale. Scepticismul, care 
se referă la întreaga sferă a conştiinţei fenomenale, face, dimpotrivă, 
mai întâi spiritul capabil să examineze ce este adevărul, întrucât 
instituie o desperare în ce privește așa-zisele reprezentări, gândiri și 
opinii naturale, pe care este indiferent că le numim proprii sau străine și 
cu care conștiința, care tocmai trece la examinare, este încă plină și 
prinsă, prin aceasta însă este de fapt incapabilă de ceea ce vrea să 
îndeplinească. 

Totalitatea formelor conștiinței nereale va reieși din necesitatea 
progresului și a conexiunii înseși. Spre a face înțeles acest lucru, poate 
fi în general observat în prealabil că prezentarea conșţiinței neadevărate 
în neadevărul ei nu este o simplă mișcare negativă. Conştiinţa naturală 
are în genere din ea o atare privire unilaterală; și o cunoaștere care face 
din această unilateralitate o esenţă a ei, este una dintre formele 
conștiinței incomplete care survine în cursul drumului însuși și se va 
oferi în acesta. Ea este anume scepticismul care vede totdeauna în 
rezultat numai nimicul pur şi care face abstracţie de faptul că acest 
nimic este în mod precis nimicul aceluia din care el provine. Nimicul 
însă, luat ca nimic al aceluia din care provine, nu este de fapt decât 
rezultatul adevărat; prin aceasta el însuși este ceva determinat şi are un 
conținut. Scepticismul, care sfârşeşte cu abstracția nimicului, adică a 
golului, nu poate să progreseze dincolo de acesta, ci trebuie să aștepte 
să vadă dacă i se oferă ceva nou și ce i se oferă, spre a-l arunca în 
aceeași prăpastie goală. Întrucât, din contră, rezultatul este înțeles aşa 

cum el este în adevăr, ca negatie determinată, s-a ivit atunci nemijlocit 
prin aceasta o formă nouă și, în negatie, s-a făcut trecerea prin care 
înaintarea de-a lungul seriei complete a formelor reiese de la sine. 
Țelul este însă fixat tot atât de necesar pentru cunoaștere ca și șirul 
progresiei; el este acolo unde cunoașterea nu mai are nevoie să meargă 
dincolo de ea, acolo unde ea se găsește pe sine și unde conceptul 
corespunde obiectului și obiectul corespunde conceptului. Progresul 
către acest ţel nu poate fi de aceea oprit și în nici o etapă anterioară nu 
se poate găsi o satisfacţie. Ceea ce este mărginit la o viaţă naturală nu 
poate prin el însuși trece dincolo de existenţa sa nemijlocită; dar el este 
smuls în afară de către un altul, și această rupere în afară este moartea 
sa. Conștiinţa este însă pentru ea însăși conceptul ei, prin aceasta în mod 
nemijlocit trecerea dincolo de ce e mărginit și, deoarece acest mărginit 
îl aparține, ea este trecerea dincolo de ea însăși; o dată cu singularul este 
pus pentru ea totodată și transcendentul, fie acesta, ca în intuiţia 
spaţială, doar lângă ce e mărginit. Conștiinţa suferă deci prin ea însăși 
această violență de a-și distruge satisfacția mărginită. Având 
sentimentul acestei violenţe, frica de adevăr poate să dea desigur înapoi 
ȘI să se căznească să păstreze ceea ce ameninţă să se piardă. Ea nu poate 
găsi însă nici o liniște, chiar dacă ar vrea să rămână într-o inertie lipsită 
de gânduri; gândul agită lipsa de gânduri și neliniștea lui tulbură inertia; 
sau frica de adevăr se întărește ca susceptibilitate, care asigură că 
găseşte totul bun în speta sa; această asigurare suferă deopotrivă 
violenţă din partea rațiunii, care găsește tocmai că ceva nu este bun, în 
măsura în care acesta este o speță. Sau frica de adevăr se poate ascunde 
fată de sine și fată de altii în spatele aparenţei că tocmai zelul fierbinte 
pentru adevărul însuși îi face atât de greu, ba chiar imposibil, să 
găsească un alt adevăr decât pe acela al vanităţii de a fi mereu mai 
iscusită decât oricare alt gînd pe care îl avem prin noi sau prin altul; 
această vanitate, care se pricepe să facă van orice adevăr şi să se 
reîntoarcă din acesta în ea și care se desfată de acest intelect propriu, 
știind să dizolve întotdeauna orice gânduri și în locul oricărui conținut 
să păsească doar eul arid, este o satisfacţie care trebuie lăsată ei înseși; 
căci ea fuge de ce e universal și caută numai ființa-pentru-sine. 
Acestea fiind spuse în prealabil și în genere despre modul și 
necesitatea progresiei, poate fi de folos să amintim ceva și despre 
metoda de realizare. Această expunere, înțeleasă ca o comportare a 

ştiinţei faţă de cunoaşterea fenomenală şi ca o cercetare şi examinare a 
realității procesului cunoaşterii, nu pare a putea avea loc fără o 
presupoziţie, care ar fi pusă la bază ca criteriu. Căci examinarea constă 
în punerea la bază a unui criteriu admis, și în identitatea sau 
neidentitatea cu acest criteriu a ce e examinat stă hotarârea dacă lucrul 
este just sau nu; iar criteriul în genere, și tot astfel știința, dacă ea ar fi 
criteriul, este aici luat ca fiind esența, adică este luat ca fiind ce este 
însine. Aici însă, unde știința de-abia se iveşte, nici știința însăși, nici 
orice altceva încă nu s-a justificat ca fiind esenţa, adică însinele, și fără 
un atare criteriu nu se poate institui o examinare. 

Această contradicţie şi înlăturarea ei vor reieși în mod mai precis 
dacă vor fi amintite mai întâi determinările abstracte ale cunoașterii şi 
ale adevărului, așa cum ele se găsesc în conștiință. Conştiinţa 
deosebeşte anume ceva de ea, fată de care în același timp ea se 
raportează: sau în felul în care exprimăm aceasta, ceva este pentru 
conştiinţă; iar latura determinată a acestei raportări, adică a ființării a 
ceva pentru o conștiință, este cunoaşterea. De această ființă-pentru-un- 
altul distingem însă ființa-în-sine; ceea ce este raportat la cunoaștere va 
fi totodată deosebit de aceasta și pus ca existând și în afara acestei 
relații; latura acestui însine se numește adevăr. Ceea ce aparţine mai 
propriu acestor determinări nu ne interesează deocamdată aici; căci, 
întrucât obiectul nostru este cunoașterea fenomenală, determinările ei 
vor fi luate și ele întâi în felul în care se oferă nemijlocit; şi ele ni se 
oferă în felul în care ele au fost tocmai luate. E 

Dacă examinăm acum adevărul cunoașterii, se pare că examinăm 
ceea ce ea este în sine. Dar în această cercetare cunoaşterea este obiectul 
nostru, ea este pentru noi: şi însinele acesteia, care ar reieşi, ar fi mai 
curând fiinţa sa pentru noi, ceea ce am afirma ca fiind esenţa ei nu ar fi 
mai degrabă adevărul ei, ci numai cunoașterea noastră despre ea. 
Esenţa, adică criteriul, ar cădea în noi și ceea ce ar fi de comparat cu el 
și asupra căruia ar trebui să luăm o hotărâre prin această comparare nu 
ar trebui să recunoască în mod necesar acest criteriu. 

Dar natura obiectului pe care îl cercetăm trece dincolo de această 
separare, adică de această aparenţă a unei separări și presupoziţii. 
Conștiinţa îşi dă în ea însăși criteriul ei, și cercetarea va fi astfel o 
comparare a ei cu ea însăși, căci distingerea care tocmai a fost făcută 
cade în ea. În conștiință este un pentru un altul, adică ea are în genere 

în ea determinarea momentului cunoașterii; în același timp, pentru 
conștiință, acest altul nu este doar pentru ea, ci şi în afara acestei relații, 
adică în sine, momentul adevărului. Deci în ceea ce conştiinţa declară 
în interiorul ei ca fiind însinele, adică adevărul, avem criteriul, pe care 
ea însăși îl stabileşte spre a măsura prin el cunoașterea sa. Dacă numim 
cunoaşterea concept şi numim esență, adică adevăr, ceea ce ființează, 
adică obiectul, examinarea constă în a vedea dacă conceptul corespunde 
obiectului. Dacă numim însă concept esența, adică însinele obiectului, 
și pe de altă parte înțelegem, din contră, prin obiect conceptul ca obiect, 
anume cum el este pentru un altul, atunci examinarea constă în a vedea 
dacă obiectul corespunde conceptului său. Este clar că ambele sunt 
același lucru, esentialul este însă de a reţine aceasta pentru întreaga 
cercetare: că aceste două momente, concept și obiect, a-fi-pentru-un- 
altul și a-fi-în-sine-însuşi, cad ele însele în cunoașterea pe care o 
cercetăm i, în consecinţă, nu avem nevoie să aducem cu noi criterii, 
nici să aplicăm în cercetare năzăririle și gândurile noastre; prin aceea 
că le lăsăm pe acestea de o parte, ajungem să considerăm lucrul așa cum 
el este în și pentru sine însuși. 

Dar nu numai pe această latură, potrivit căreia concept și obiect, 
criteriu și ce e de examinat sunt date în conştiinţa însăși, o intervenţie 
din partea noastră este inutilă, dar vom fi și scutiţi de osteneala 
comparării acestor două și de proba propriu-zisă, așa încât, întrucât 
conștiința se examinează pe ea însăși, nouă nu ne mai rămâne și pe 
această latură decât pura contemplare. Căci conștiința este, pe de o 
parte, conștiință a obiectului, pe de altă parte conștiință a ei înseși; 
conștiință a ce este pentru ea adevărul și conștiință a cunoașterii ei 
despre acest adevăr. Întrucât ambele sunt pentru aceeași conştiinţă, ea 
însăși este compararea lor; este pentru ea, dacă cunoașterea ei despre 
obiect corespunde acestuia sau nu. Obiectul pare a fi anume pentru ea 
numai în felul în care ea îl cunoaște; conştiinţa pare deopotrivă a nu 
putea trece în spatele obiectului, spre a-l putea examina așa cum el nu 
este pentru ea, ci.cum este în sine, şi deci nici a-şi examina cunoașterea 
sa prin el. Dar tocmai fiindcă conștiința are în genere o cunoaștere 
despre obiect, este dată deja distincția că, pentru ea, ceva este însinele, 
că un alt moment este cunoașterea, adică fiinţa obiectului pentru 
conştiinţă. Pe această distincție, care este dată, se bazează examinarea. 
Dacă, în această comparare, ambele nu-și corespund, atunci conștiința 

pare a trebui să-și schimbe cunoașterea ei spre a o face conformă 
obiectului; dar în schimbarea cunoaşterii se modifică de fapt pentru ea 
și obiectul însuşi; căci cunoașterea care era dată era esenţial o 
cunoaștere despre obiect; o dată cu cunoașterea, și obiectul devine un 
altul, căci el aparţine esenţial acestei cunoașteri. Apare deci pentru 
conștiință că ceea ce era pentru ea înainte însinele nu este în sine, adică 
era în sine numai pentru ea. Întrucât conştiinţa nu găseşte deci, în ce 
privește obiectul ei, cunoaşterea sa corespunzătoare acestuia, nu se 
menţine nici obiectul; adică criteriul examinării se schimbă, când aceea 
al cărui criteriu trebuia să fie nu subzistă în examinare. Şi examenul nu 
este numai un examen al cunoașterii, ci și al criteriului ei. 

Această mișcare dialectică pe care conștiința o exercită în ea 
însăși, atât în ce priveşte cunoaşterea ei, cât și în ce privește obiectul ei, 
în măsura în care din această mișcare izvorăște pentru ea obiectul nou, 
adevărat, este propriu-zis ceea ce se numește experiență. Sub acest 
raport trebuie pus în evidenţă, în procesul mai sus-amintit, un moment 
prin care se va răspândi o lumină nouă asupra aspectului științific al 
expunerii ce urmează. Conștiinţa cunoaște ceva; acest obiect este 
esenţa, adică însinele; el este însă însinele şi pentru conștiință; prin 
aceasta se introduce ambiguitatea acestui adevăr. Vedem că conștiința 
are acum două obiecte: primul, primul însine, al doilea ființa pentru 
conştiinţă a acestui însine. Ultimul pare mai întâi a fi numai reflexia 
conștiinței în ea însăși; o reprezentare nu a unui obiect, ci numai a 
cunoașterii sale despre acel prim obiect. Numai că, aşa cum a fost arătat 
mai sus, primul obiect se modifică pentru ea în cursul procesului; el 
încetează de a fi însinele și devine pentru ea un atare care nu este 
însinele decât pentru conștiință; în consecinţă, ființa pentru conștiință 
a acestui însine este atunci adevărul; ceea ce înseamnă însă că aceasta 
este esența, adică obiectul pe care îl are constiinta. Acest obiect nou 
conţine nulitatea primului; obiectul nou este experienţa făcută asupra 
primului obiect. 

În această expunere a cursului experienței este un moment prin 
care ea nu pare să concorde cu ceea ce se înțelege de obicei prin 
experienţă. Trecerea anume de la primul obiect și de la cunoașterea 
acestuia la celălalt obiect, în privinţa căruia spunem că experienţa a fost 
făcută, a fost redată în felul că cunoașterea primului obiect, adică faptul 
de a fi pentru conștiință al primului însine, trebuie să devină al doilea 

obiect însuși. Se pare însă, dimpotrivă, că facem experienţa 
neadevărului primului nostru concept apelând la un alt obiect, pe care 
îl găsim oarecum în mod întâmplător și în mod exterior, așa încât, în 
genere, numai pura sesizare a ce este în și pentru sine ar cădea în noi. 
În acea perspectivă, obiectul nou se arată ca devenit printr-o răsturnare 
a conştiinţei înseşi. Această considerare a lucrului este acțiunea noastră, 
prin care șirul experienţelor conştiinţei se ridică la un mers științific și 
care nu e pentru conştiinţa pe care o considerăm. Avem însă de fapt aici 
aceeași circumstanţă despre care fusese vorba mai sus în privința 
raportului acestei expuneri fată de scepticism; și anume că rezultatul 
care reiese de fiecare dată în ce privește o cunoaștere neadevărată nu 
poate să se sfârșească într-un nimic gol, ci el trebuie să fie înţeles în 
mod necesar ca nimic al aceluia al cărui rezultat este; un rezultat care 
conţine ceea ce cunoașterea precedentă avea ca adevăr în ea. Aceasta 
se prezintă aici în felul următor: că, întrucât ceea ce apărea mai întâi ca 
obiect este redus pentru conștiință la o cunoaștere despre el și însinele 
devine o ființă a însinelui pentru conștiință, acesta este obiectul nou 
prin care apare și o nouă figură a conștiinței, pentru care esenţa este o 
alta decât pentru cea precedentă. Această circumstanţă este aceea care 
conduce întreaga succesiune a figurilor conștiinței, în necesitatea lor. 
Numai această necesitate însăși, adică constituirea obiectului nou, care 
se oferă conştiinţei fără ca ea să știe cum i se întâmplă aceasta, este 
totodată ceea ce pentru noi se petrece în spatele ei. Prin aceasta survine 
în mișcarea conștiinței un moment al ființării-în-sine, adică al ființării- 
pentru-noi, care nu se prezintă pentru conștiință, ea însăși prinsă în 
experienţă; conținutul însă ce se constituie pentru noi există pentru 
conştiinţă şi noi concepem numai formalul acestuia, adică pura sa 
constituire; pentru conștiință , ceea ce s-a constituit este numai ca obiect, 
pentru noi el este totodată ca mișcare și devenire. 

Prin această necesitate, acest drum către știință este deja el însuși 
Știința și, prin conţinutul său, el este astfel ştiinţă a experienței 
conştiinţei. 

Experienţa pe care conştiinţa o face asupra sa nu poate prin 
conceptul ei să cuprindă în sine mai puţin decât întregul domeniu al 
conștiinței, adică întregul imperiu al adevărului spiritului; așa încât 
momentele acestui adevăr se prezintă în această determinatie specifică 
de a nu fi momente abstracte, pure, ci așa cum ele sunt pentru conștiință, 

adică în felul în care conştiinţa însăși apare în relaţia sa cu ele, prin care 
momentele întregului sunt configurații ale conştiinţei. Întrucât 
conștiința se împinge înainte către existența sa adevărată, ea va atinge 
un punct în care își leapădă aparenţa ei de a fi prinsă în ceva străin, care 
nu e decât pentru ea și care este ca un „altul“, ea va atinge un punct în 
care fenomenul devine identic esenței, în care, în consecinţă, expunerea 
ei coincide tocmai cu acest punct al științei proprii a spiritului, și, în 
sfârşit, întrucât conştiinţa însăşi sesizează această esenţă a ei, ea va 
indica natura cunoașterii absolute înseși. 

CERTITUDINEA SENSIBILĂ, ADICĂ 
ACEASTA ȘI PĂREREA 


Cunoașterea care este mai întâi, adică nemijlocit, obiectul nostru 
nu poate fi alta decât aceea care, ea însăși cunoaștere nemijlocită, este 
cunoaşterea nemijlocitului, adică a existentului. Noi trebuie să ne 
comportăm la fel de nemijlocit, adică receptiv, deci să nu schimbăm 
nimic în ea, în obiectul așa cum el se oferă, și să ne abţinem de la orice 
concepere. 

Conţinutul concret al certitudinii sensibile o lasă să apară 
nemijlocit ca fiind conştiinţa cea mai bogată, anume ca o cunoştinţă de 
o bogăţie infinită, pentru care nu pot fi găsite limite, fie că o urmărim în 
exterior, în spațiul și timpul în care ea se răspândește, fie că luăm o 
bucată din această plinătate și părrundem în ea prin diviziune. Ea apare 
în afară de aceasta ca fiind cea mai adevărată; căci ea nu a lăsat afară 
nimic din obiect, ci îl are în faţa sa în întreaga sa plinătate. Această 
certitudine se prezintă în fapt ea însăși ca fiind adevărul cel mai abstract 
și cel mai sărac. Ea spune despre ceea ce cunoaște doar atât: că este, iar 
adevărul ei conține numai ființa lucrului; la rândul ei, conștiința nu este 
în această certitudine decât ca Eu pur; adică eu sunt în ea numai ca pur 
Acesta, și obiectul deopotrivă numai ca pur Acesta. Eu, acesta, nu am 
certitudinea acestui lucru fiindcă, ca conştiinţă, m-aș fi dezvoltat în 
această privință și aș fi pus în mișcare gândurile în mod variat. Și nici 
fiindcă lucrul despre care am certitudinea ar fi, printr-o mulţime de 
însușiri diferite, o raportare bogată faţă de el însuși sau o comportare 
variată faţă de altele. Ambele nu privesc adevărul certitudinii sensibile; 

nici eul, nici lucrul nu au în aceasta semnificaţia unei mi jlociri multiple; 
eul nu are semnificaţia unei reprezentări sau gândiri multiple, nici lucrul 
nu are semnificaţia unor însuşiri multiple; ci lucrul este numai fiindcă 
este; el este; aceasta e pentru certitudinea sensibilă esentialul, și această 
ființă pură, adică această pură nemijlocire, formează adevărul ei. La fel, 
certitudinea este, ca raportare, raportare pură, nemijlocită; conștiința 
este Eu, nimic mai mult, un pur Acesta; individul-singular cunoaște 
purul Acesta, adică singularul. 

În privinta acestei ființe pure însă, care formează esenţa acestei 
certitudini și pe care ea o exprimă ca adevăr al ei, mai intră, dacă privim 
bine, multe în joc. O certitudine sensibilă reală nu este numai această 
pură nemijlocire, ci și un exemplu al ei. Printre deosebirile nenumărate 
ce intervin aici, găsim peste tot deosebirea principală că, în certitudinea 
sensibilă, se desprind de îndată din fiinţa pură cei doi Aceștia deja 
numiţi, un Acesta ca Eu şi un Acesta ca obiect. Dacă noi reflectăm 
asupra acestei distincţii, reiese că, în certitudinea sensibilă, nici unul, 
nici celălalt nu este doar nemijlocit, ci totodată ca mijlocit; eu am 
certitudinea printr-un altul, anume prin lucru; şi lucrul este deopotrivă, 
în certitudine, printr-un altul, anume prin Eu. 

[1] Această diferenţă dintre esenţă și exemplu, dintre nemijlocire 
și mijlocire nu o facem numai noi, ci o găsim în certitudinea sensibilă 
însăși, și ea trebuie luată în forma în care se găsește în aceasta, nu cum 
noi tocmai am determinat-o anume mai sus. În certitudinea sensibilă 
este pus ceva ca fiind simplul existent, nemijlocit, adică pus ca fiind 
esenţa: obiectul; celălalt însă este pus ca fiind neesenţial și mijlocit, ca 
fiind ceea ce în această certitudine nu este în sine, ci este printr-un altul, 
Eul, o cunoaştere, care cunoaşte obiectul numai fiindcă acesta este, și 
care poate să fie sau poate să nu fie. Obiectul este însă adevărul și 
esenta; el este, indiferent dacă e cunoscut sau nu; el rămâne, chiar dacă 
nu e cunoscut; cunoașterea însă nu este dacă nu este obiectul. 

Obiectul trebuie deci considerat, spre a vedea dacă în certitudinea 
sensibilă însăși el este de fapt o atare esență, drept care el este dat de 
această certitudine; dacă acest concept al său, de a fi esenţa, corespunde 
felului în care obiectul este dat în ea. În acest scop nu trebuie să 
reflectăm și să ne gândim asupra lui, asupra ceea ce el ar putea fi în 
adevăr, ci numai să-l considerăm în felul în care certitudinea îl are în ea. 

Certitudinea sensibilă trebuie deci ea însăși întrebată: ce este 
Acesta ? Dacă îl luăm în aspectul dublu al fiinţei sale, ca fiind ce e 
Acum ŞI ce e Aici, atunci dialectica pe care el o conţine va primi o formă 
pe atât de inteligibilă pe cât este el însuși. La întrebarea: ce este Acum? 
răspundem deci, de exemplu, Acum este noapte. Spre a verifica 
adevărul acestei certitudini sensibile, o simplă încercare este suficientă. 
Transcriem acest adevăr; un adevăr nu poate pierde nimic prin 
transcriere, și tot atât de puţin prin faptul că îl păstrăm. Dacă privim din 
nou acum, în această amiază, adevărul transcris, va trebui să spunem 
că el a devenit searbăd. 

Acum, care este noapte, este păstrat, adică el va fi tratat ca fiind 
ceea ce a fost afirmat, ca fiind ceva ce există; el se arată însă mai 
degrabă ca un nonexistent. Acum el însuși se păstrează, dar ca un atare 
care nu este noapte; tot astfel el se păstrează faţă de ziua, care este 
acum, ca un atare care nu e nici zi, cu alte cuvinte ca un negativ în 
genere. Acest Acum care se păstrează nu este deci un nemijlocit, ci un 
mijlocit; căci el este determinat ca fiind ceva ce rămâne şi care se 
păstrează prin aceea că altul, anume ziua și noaptea, nu este. El este 
însă totuși tot aşa de simplu ca şi mai înainte, Acum, și în această 
simplitate este indiferent faţă de ceea ce se asociază încă cu el; pe cât de 
puțin noaptea sau ziua este fiinţa lui, el este deopotrivă și zi şi noapte; 
el nu este afectat de această alteritate a lui. O atare entitate simplă, care 
este prin negatie, care nu e nici Acesta, nici Acela, un non-acesta, şi 
care este deopotrivă de indiferent de a fi Acesta sau Acela, îl numim un 
universal. Universalul este deci de fapt adevărul certitudinii sensibile. 

Ca fiind un universal, noi şi exprimăm sensibilul; ceea ce spunem 
— este; Acesta, adică Acesta universal, adică: el este; adică ființa în 
genere. Când spunem aceasta, noi nu ne reprezentăm desigur un Acesta 
universal, adică fiinţa în genere, dar exprimăm universalul; adică, în 
mod strict, nu vorbim în felul în care vizăm (meinen) în această 
certitudine sensibilă. Limbajul este însă, cum vedem, cel mai adevărat: 
în el, noi înşine contrazicem nemijlocit părerea (Meinung) noastră și, 
dat fiind că universalul este adevărul certitudinii sensibile și că vorbirea 
nu exprimă decât acest adevăr, nu este deloc posibil să exprimăm o 
fiinţă sensibilă pe care o viză. 

Acelaşi va fi cazul cu cealaltă formă a lui Acesta, cu Aici. Ce e 
Aici, este de exemplu pomul. Mă întorc: acest adevăr a dispărut și s-a 

transformat în adevărul opus. Ce e Aici nu este un pom, ci mai degrabă 
o casă. Aici el însuși nu dispare, ci el este ceea ce rămâne în dispariţia 
casei, pomului ș.a.m.d. și indiferent de a fi casă, pom. Acesta se arată 
deci iarăși ca fiind simplitate mijlocită, sau ca universalitate. 

Acestei certitudini sensibile, întrucât ea arată în ea însăși 
universalul ca fiind adevărul obiectului său, îi rămâne deci ca esență a 
ei ființa pură, dar nu ca ceva nemijlocit, dar ca ceva pentru care negația, 
ca și mijlocirea, este esențială; aşadar, nu ca aceea ce vizăm prin ființă, 
ci ființa cu determinarea că ea este abstracția, adică purul universal; și 
opinia noastră, pentru care adevărul certitudinii sensibile nu este 
universalul, rămâne ea singură în faţa acestui Acum și Aici gol și 
indiferent. 

Dacă comparăm relația în care cunoaşterea şi obiectul au apărut 
la început cu raportul acestora aşa cum ele se prezintă în acest rezultat, 
acesta s-a inversat. Obiectul, care trebuia să fie esentialul, este acum 
neesenţialul certitudinii sensibile; căci universalul ce obiectul a devenit 
nu mai este un atare cum el trebuia să fie pentru certitudinea sensibilă, 
ci certitudinea este dată acum înce este opus, anume în cunoaștere, care 
înainte era neesențialul. Adevărul ei rezidă în obiect, ca obiect al meu, 
adică în părerea mea; obiectul este fiindcă eu îl cunosc. Certitudinea 
sensibilă este deci împinsă în afara obiectului, dar prin aceasta nu încă 
suprimată, ci numai împinsă în Eu; trebuie văzut ce ne arată experienţa 
privind această realitate a ei. 

[2] Forţa adevărului ei stă deci acum în Eu, în nemijlocirea vederii, 
auzului meu ş.a.m.d.; dispariția singularilor Aici și Acum, pe care îi 
vizam, este prevenită prin aceea că Eul îi menţine ferm. „Acum“ este 
zi fiindcă o văd; „Aici“ este un pom, din acelaşi motiv. Certitudinea 
sensibilă găsește însă în acest raport aceeași dialectică în ea ca și în cel 
precedent. Eu, acesta, văd pomul și afirm că pomul este ce e aici; un 
alt Eu vede însă casa şi afirmă că aici nu este un pom, ci mai degrabă o 
casă. Amândouă adevărurile au aceeaşi autenticitate, anume 
nemijlocirea vederii și siguranța şi asigurarea ambelor în ce priveşte 
cunoașterea lor; o certitudine dispare însă în cealaltă. 

Ceea ce nu dispare aici este Eu, ca universal, a cărui vedere nu e 
o vedere a pomului, nici a acestei case, ci este o vedere simplă, care e 
mijlocită prin negația acestei case etc. şi fiind astfel la fel de simplă și 
indiferentă faţă de ce se mai asociază cu ea, fată de casă, pom etc., Eu 

este numai universal, ca și Acum, Aici sau Acesta în genere; eu vizez 
desigur un Eu singular, însă, tot așa de puţin cum pot spune ceea ce 
vizez prin Acum, Aici, la fel de puţin pot să o fac în ce privește Eul. 
Când spun: acest Aici, Acum, adică un singular, eu spun în genere toți 
Aceştia, toți Aici, Acum, toți singuluarii. În același fel, când spun Eu, 
acest Eu singular, spun în genere toți Eu; fiecare este ceea ce spun: Eu, 
acest Eu singular. Dacă științei i s-ar cere ca o piatră de încercare a ei 
— o încercare la care ea nu ar putea rezista — să deducă, să 
construiască, să găsească apriori, sau cum am vrea să mai spunem, un 
așa-zis acest lucru sau un acest om, se cuvine ca această cerință să 
spună pe care acest lucru sau pe care acest Eu ea îl vizează, dar a spune 
aceasta este imposibil. 

[3] Certitudinea sensibilă descoperă astfel că esenţa ei nu este nici 
în obiect, nici în Eu şi că nemijlocirea nu este o nemijlocire a unuia, 
NICI a celuilalt; căci în amândouă, ceea ce eu vizez este mai curând ceva 
neesențial; și obiectul şi Eul sunt universale, în care acel Aici și Acum 
și acel Eu pe care îl vizez nu subzistă, adică nu este. Ajungem prin 
aceasta să considerăm întregul certitudinii sensibile ca fiind esență a ei, 
nu numai un moment al acesteia, așa cum s-a întâmplat în ambele cazuri 
în care realitatea ei trebuia să fie întâi obiectul opus Eului, apoi Eul. 
Numai întreaga certitudine sensibilă ea însăși este deci aceea care se 
menţine în ea ca nemijlocire şi care exclude astfel din sine toate 
opoziţiile care îşi aveau loc în ce a precedat. 

Această pură nemijlocire nu mai are de-a face:cu alteritatea lui 
Aici, ca fiind pom, care trece într-un Aici care nu e pom, cu alteritatea 
lui Acum, ca zi, care trece într-un Acum care e noapte, sau cu un alt Eu 
pentru care altceva este obiect. Adevărul ei se păstrează ca o relație 
rămânându-și identică sieși, care nu face între Eu şi obiect nici o 
deosebire între esenţial şi neesențial și în care deci nu poate în genere 
pătrunde nici o distincţie. Eu, acesta, afirm deci că Aici este pom şi nu 
mă întorc, aşa încât Aici să devină pentru mine un non-pom; nu iau nici 
notă despre faptul că un alt Eu vede pe Aici ca non-pom, sau că eu 
însumi, altă dată, iau pe Aici ca nefiind pom, pe Acum ca nefiind zi; ci 
eu sunt pură intuiţie; Eu, pentru mine, rămân la aceasta că Acum este 
ZI sau încă la aceea că Aici este un pom, nici nu compar pe Aici și 
Acum unul cu altul, ci mă țin strâns la o singură relație nemijlocită: că 
Acum este zi. 

Deoarece astfel această certitudine refuză să se releve când o 
facem atentă asupra unui Acum care este noapte sau asupra unui Eu 
prin care este noapte, vom merge mai departe către ea și lăsăm să ni se 
arate Acum-ul care este afirmat. Trebuie să lăsăm ca el să ne fie arătat, 
căci adevărul acestei relaţii nemijlocite este adevărul acestui Eu care se 
limitează la un Acum sau Aici. Dacă am prelua acest adevăr după aceea, 
sau am sta depărtați de el, el nu ar mai avea nici o semnificație; căci 
am suprima nemijlocirea, care îi este esenţială. Trebuie deci să intrăm 
în acelaşi punct al spaţiului și timpului, să ni le arătăm, adică să ne 
identificăm cu același acest Eu, cu cel care are certitudinea. Să vedem 
deci cum este alcătuit nemijlocitul care ne este indicat. 

Se arată ce e Acum; acest Acum. Acum; el a încetat deja să fie în 
timp ce este arătat. Acum, care este, este un altul decât cel arătat, și 
vedem că Acum este tocmai aceasta: de a nu mai fi în timp ce este. 
Acum, în felul în care el ne este arătat, este ceva ce a fost şi acesta este 
adevărul lui; el nu are adevărul ființei. Este totuși adevărat că el a fost. 
Dar ceea ce a fost nu este de fapt o esență; el nu este; şi era vorba de 
fiinţă. 

Vedem deci în această indicare numai o mişcare care ia următorul 
mers: 1) eu indic pe Acum, el este afirmat ca fiind adevărul; îl arăt însă 
ca pe ceva ce a fost, adică ca pe ceva suprimat, suprim primul adevăr și 
2) afirm acum ca un al doilea adevăr că el a fost, că este suprimat. 
3) Dar ce a fost nu este; suprim faptul că a fost, adică faptul că este 
suprimat al doilea adevăr, neg prin aceasta negația lui Acum, și mă 
întorc astfel la prima afirmaţie: Acum este. Acum și indicarea lui Acum 
sunt deci astfel constituite, încât nici Acum, nici indicarea lui Acum nu 
sunt ceva simplu, nemijlocit, ci o mişcare care are în ea momente 
diferite; este pus un Acesta; este pus însă mai degrabă un altul, adică 
Acesta este suprimat; și această alteritate, adică suprimarea primului, 
este ea însăși din nou suprimată şi astfel reîntoarsă la primul. Dar acest 
prim, reflectat în sine, nu este cu totul ceea ce el era la început, și anume 
un nemijlocit; ci el este tocmai ceva reflectat în sine, adică ceva simplu 
care în alteritate rămâne ceea ce el este: un Acum, care este absolut 
multi Acum; și acesta este adevăratul Acum; Acum, ca simplă zi, care 
are în sine mulţi Acum, ore; un atare Acum, o oră, este deopotrivă multe 
minute, și acest Acum este deopotrivă mulţi Acum ș.a.m.d. — Indicarea 
este deci ea însăşi mișcarea care exprimă ceea ce Acum este cu 

adevărat: anume un rezultat, adică o mulțime de Acum, luaţi împreună, 
ŞI indicarea este experiența că Acum este un universal. 

Aici, care e indicat, pe care îl menţin ferm, este deopotrivă un acest 
Aici, care de fapt nu e acest Aici, ci un înainte și înapoi, un sus și jos, 
un drept sau stâng. Sus-ul este el însuși deopotrivă această alteritate 
multiplă, în sus, în Jos ş.a.m.d. Aici, care trebuia indicat, dispare în alt 
Aici, dar aceștia dispar și ei; ceea ce e arătat, menţinut ferm, și care 
rămâne, este un Acesta negativ, care nu este așa numai întrucât [acești ] 
Aici sunt preluaţi așa cum trebuie, dar în aceasta ei se suprimă; este o 
complexitate simplă de mulți Aici. Aici pe care îl vizăm ar fi punctul; 
el nu este însă, ci, întrucât el este indicat ca existent, indicarea se arată 
a nu fi cunoaștere nemijlocită, ci a fi mișcarea de la Aici-ul vizat, prin 
mulți Aici, la Aici-ul universal, care, aşa cum ziua este o pluralitate 
simplă de Acum, este tot astfel pluralitate simplă de Aici. 

Este clar că dialectica certitudini sensibile nu este altceva decât 
istoria simplă a mișcării ei, adică a experienţei ei, şi că certitudinea 
sensibilă ea însăși nu este altceva decât această istorie. Conştiinţa 
naturală ajunge și ea de aceea la acest rezultat, care este pentru ea 
adevărul, și face experienţa asupra acestuia; dar ea o uită numai iarăși 
Și începe mişcarea de la început. Trebuie deci să ne mirăm când, în 
opoziţie cu această experienţă, se afirmă ca experienţă universală și ca 
o sustinere filozofică sau chiar ca rezultat al scepticismului că realitatea, 
adică fiinţa lucrurilor exterioare ca acestea, adică sensibile, ar avea 
pentru conştiinţă un adevăr absolut; o asemenea afirmatie nu ştie în 
același timp ce spune, nu știe că ea spune contrariul a ce vrea să spună. 
Adevărul, pentru conștiință, a lui Acesta sensibil trebuie să fie 
experienţă universală; mai curând contrariul este experiență universală, 
fiecare conștiință suprimă ea însăși din nou un asemenea adevăr, ca de 
exemplu ce e Aici este un pom, sau Acum este amiază, şi face afirmația 
contrară: Aici nu este un pom, Ci o casă; și ea suprimă deopotrivă ceea 
ce în această afirmaţie care suprimă pe prima este iarăşi o atare 
afirmaţie a unui Acesta sensibil; și ea nu va experimenta în adevăr în 
orice certitudine sensibilă decât ceea ce am văzut, pe Acesta, anume ca 
un universal, contrariul a ceea ce acea afirmaţie asigura a fi experienţa 
universală. — Ne putem permite, cu ocazia acestei referiri la experienţa 
universală, să anticipăm asupra domeniului practicului. În această 
privinţă poate fi spus acelora care afirmă adevărul și certitudinea 

obiectelor sensibile că ei trebuie să se întoarcă la școala cea mai de Jos 
a înţelepciunii, anume la vechile mistere eleusine ale lui Ceres și 
Bachus, și că trebuie să înveţe mai întâi secretul mâncării pâinii și al 
băutului vinului; căci cel iniţiat în aceste mistere nu ajunge numai la 
îndoială în ce privește fiinţa lucrurilor sensibile, ci ajunge la desperare 
în ce le privește; și îndeplinește în parte el însuși, în ele, nimicnicia lor, 
în parte le vede îndeplinind ele însele această nimicnicie. Nici animalele 
nu sunt excluse din această înțelepciune, ci se arată mai degrabă a fi 
cele mai iniţiate în ea; căci ele nu stau în faţa lucrurilor sensibile ca şi 
cum acestea ar fi existente în sine, ci, desperând de această realitate și 
în completa certitudine a nimicniciei ei, ele le apucă și le mănâncă; și 
întreaga natură sărbătorește, ca şi ele, aceste mistere revelate tuturor, 
care învaţă ce este adevărul lucrurilor sensibile. 

Aceia care fac o asemenea afirmatie spun însă ei înșiși, potrivit 
observaţiilor precedente, nemijlocit contrariul a ceea ce ei cred: un 
fenomen care, poate, este cel mai indicat să ducă la o reflexie asupra 
certitudinii sensibile. Ei vorbesc despre existența unor obiecte 
exterioare, care ar putea fi mai bine determinate ca fiind lucruri reale 
absolut singulare, cu totul personale, individuale, dintre care nici unul 
nu-și mai are pe vreunul întru totul asemănător; această existenţă ar 
avea certitudine şi adevăr absolut. Ei vizează această bucată de hârtie, 
pe care scriu aceasta, sau mai degrabă am scris-o: dar ceea ce ei vizează, 
nu o spun. Dacă ei ar vrea să spună într-adevăr: această bucată de hârtie, 
ȘI ei voiau s-o spună, aceasta este imposibil, fiindcă sensibilul Acesta, 
care este vizat, este inaccesibil vorbirii, care aparţine conștiinței, adică 
la ce e în sine universal. În încercarea de a-l spune, el s-ar destrăma; 
acei care încep descrierea lui nu ar putea să o termine, ci ar trebui să o 
lase altora, care ar trebui să mărturisească ei înșiși că vorbesc despre un 
lucru care nu este. Ei vizează deci într-adevăr această bucată de hârtie, 
care este aici cu totul alta decât cea de mai sus; dar ei vorbesc despre 
lucruri reale, despre obiecte exterioare, adică senzoriale , despre esențe 
absolut singulare şi aşa mai departe; adică ei exprimă despre ele numai 
universalul; ca urmare, ceea ce va fi numit neexprimabilul nu este 
altceva decât ce e neadevărat, nerațional, ceea ce e numai vizat. — Dacă 
nu se spune despre ceva nimic altceva decât că el este un lucru real, că 
este un obiect exterior, el nu este exprimat decât ca ce e mai general și, 
prin aceasta, este exprimată mai degrabă identitatea sa cu toate celelalte 

decât ce îl diferenţiază. Dacă spun: un lucru singular, eu îl exprim 
deopotrivă mai degrabă ca fiind cu totul universal, căci toate sunt un 
lucru singular; și, deopotrivă, acest lucru este orice vrem. Mai precis 
indicat, ca această bucată de hârtie, orice şi fiecare hârtie este o 
această bucată de hârtie, şi am exprimat iarăşi universalul. Dacă vreau 
însă să ajut limbajul — care are natura divină de a răsturna nemijlocit 
părerea, făcând din ea altceva, și astfel să nu o lase deloc să ajungă la 
cuvânt — , indicându-i această bucată de hârtie, eu fac atunci experiența 
a ceea ce este de fapt adevărul certitudinii sensibile; eu o indic ca pe un 
Aici, care este un Aici al altor Aici, adică este în ea însăși o reunire 
simplă de mulți Aici — adică este un universal — , o preiau aşa cum ea 
este în adevăr și, în loc să cunosc ceva nemijlocit, eu o percep. 


II 


PERCEPȚIA, ADICĂ LUCRUL ȘI ILUZIA 


Certitudinea nemijlocită nu-și însușește adevărul, căci adevărul ei 
este universalul, ea vrea însă să sesizeze pe Acesta.:Percepţia ia, din 
contră, ceea ce pentru ea este existentul, ca fiind universal. Așa cum 
universalitatea este principiul ei în genere, tot astfel și momentele ce se 
disting nemijlocit în ea sunt: Eu, un Eu universal, și obiectul, un obiect 
universal. Acel principiu s-a ivit pentru noi, și preluarea de către noi a 
percepţiei nu mai e deci o preluare în apariţie, ca aceea a certitudinii 
sensibile, ci una necesară. În constituirea principiului, amândouă 
momentele, care în apariția lor cad unul în afara celuilalt, au luat fiintă 
în același timp; unul, anume mișcarea de a indica, celălalt, aceeași 
mișcare, dar ca ceva simplu; primul, actul perceperii, celălalt, obiectul. 
Obiectul este, prin esență, același cu ce este mișcarea; mișcarea este 
desfășurarea și distingerea momentelor, obiectul este cuprinderea lor 
împreună. Pentru noi, adică în sine, universalul este ca principiu esența 
percepţiei; Și, în opoziţie cu această abstracţie, cele două momente care 

au fost diferenţiate, cel ce percepe și ce este perceput, sunt neesențialul. 
Dar, în fapt, fiindcă amândouă sunt universalul, adică esența, amândouă 
sunt esenţiale. Întrucât ele se raportează unul la altul ca opuse, în relatie 
numai unul poate să fie esentialul; şi diferenţa dintre ce e esenţial și 
neesenţial trebuie să se repartizeze între ele. Unul, determinat ca fiind 
ceea ce este simplu, obiectul, este esența, indiferent dacă el este 
perceput sau nu; perceperea însă, ca fiind mișcarea, este ce e instabil, 
care poate să fie sau să nu fie, este neesenţialul. 

Acest obiect trebuie determinat acum mai de aproape, și trebuie să 
dezvoltăm pe scurt această determinare din rezultatul obținut; 
dezvoltarea mai amănunțită nu aparţine aici. Deoarece principiul lui, 
universalul, este în simplitatea lui un principiu mijlocit, obiectul trebuie 
să-l exprime în el ca fiind natura lui, obiectul se arată astfel ca fiind un 
lucru cu multe proprietăți. Bogăția cunoașterii sensibile aparține 
percepției, nu certitudinii nemijlocite în care ea era numai ce intra pe 
deasupra în joc; căci numai percepţia are în esenţa ei negația, diferenţa, 
adică multiplicitatea. 

[1] Acesta este deci pus ca non-acesta sau ca suprimat, ȘI, prin 
aceasta, nu ca nimic, ci ca un nimic determinat, adică nimicul unui 
conținut, anume al lui Acesta. Sensibilul este prin aceasta el însuși încă 
dat, dar nu cum trebuia să fie în certitudinea nemijlocită, ca fiind 
singularul vizat, ci ca universal sau ca fiind ceea ce se va determina ca 
proprietate. Suprimarea (das Aufheben) prezintă adevărata sa dublă 
semnificaţie, pe care am văzut-o cu privire la negativ; ea este în același 
timp o negare şi o păstrare; nimicul, ca nimic al lui Acesta, păstrează 
nemi jlocirea și este el însuși senzorial, dar o nemijlocire universală. — 
Fiinţa însă este un universal prin aceea că ea are în ea mijlocirea, adică 
negativul; întrucât, în nemijlocirea ei, ea exprimă aceasta, ea este o 
proprietate distinctă și determinată. Cu aceasta sunt puse totodată multe 
asemenea proprietăţi, una fiind negativa celeilalte. Întrucât ele sunt 
exprimate în simplitatea universalului, aceste determinații, care sunt 
proprietăţi doar printr-o determinare ce li se adaugă ulterior, se 
raportează la ele însele, sunt indiferente una faţă de alta, fiecare pentru 
sine, libere fată de celelalte. Universalitatea simplă însă, identică sieși, 
este iarăși diferită şi liberă de aceste determinaţii ale sale; ea este pură 
raportare la sine, adică mediul în care sunt toate aceste determinaţii, în 
care ele se întrepătrund ca în unitatea lor simplă, fără să se atingă, căci 

tocmai prin participarea la această unitate ele sunt indiferente pentru 
sine. — Acest mediu universal, abstract, care poate fi numit natura 
lucrului (Dingheit) în genere, adică pura su esență, nu este altceva 
decât acel Aici sau Acum, așa cum el s-a arătat, anume ca un ansamblu 
simplu de mai mulţi; cei mulţi sunt însă, în însăşi determinația lor, 
simpli universali. Această sare este un simplu Aici, și în același timp 
multiplă; ea este albă, este încă şi picantă, și tăiată cubic, și de o greutate 
determinată etc. Toate aceste multe proprietăți sunt într-un Aici simplu, 
în care deci ele se întrepătrund; nici una nu are un alt Aici decât cealaltă, 
ci fiecare este peste tot în același Aici unde sunt celelalte; și totodată, 
fără ca ele să fie despărțite prin Aici diferiți, ele nu se afectează una pe 
alta în această întrepătrundere; albul nu afectează, adică nu schimbă 
cubicul, ambele nu afectează picantul etc.; dar, întrucât fiecare este ea 
însăşi simplă raportare la sine, ea lasă pe celelalte în pace și se 
raportează la ele numai prin indiferentul Și. Acest Și este deci purul 
universal însuși, adică mediul, natura lucrului care le cuprinde astfel 
pe toate. 

În această relaţie, care a reieșit, nu este observat și dezvoltat decât 
caracterul universalităţii pozitive; se prezintă însă şi o altă latură, care 
trebuie și ea luată în considerare aici. Anume, dacă multele proprietăţi 
determinate ar fi strict indiferente şi s-ar raporta întru totul numai la ele 
însele, ele nu ar fi determinate; căci ele sunt determinate numai întrucât 
ele se deosebesc și se raportează la altele ca opuse. Potrivit acestei 
opoziții, ele nu pot fi însă împreună în unitatea simplă a mediului lor, 
care le este tot atât de esenţială ca și negația; diferenţierea lor, în măsura 
în care ea nu e o diferenţiere indiferentă, ci una care exclude, care neagă 
pe altul, cade deci în afara acestui mediu simplu; și acest mediu nu este 
deci numai un Și, o unitate indiferentă, ci și un Un, o unitate care 
exclude. — Un-ul este momentul negației, în felul în care el însuși se 
raportează în mod simplu la sine și exclude pe Altul, și prin care natura 
lucrului (Dingheit) este determinată ca Jucru (Ding). În proprietate, 
negația este ca fiind determinație, care este nemijlocit una cu 
nemijlocirea ființei, o nemijlocire, care prin această unitate cu negația 
este universalitate; ca Un, însă, negația este în felul în care ea e liberată 
de această unitate cu obiectul și este în și pentru sine. 

În aceste momente luate împreună este împlinit lucrul ca adevăr 
al percepţiei, atât cât este nevoie să-l dezvoltăm aici. El este 

0) universalitatea indiferentă, pasivă, Și-ul multelor proprietăți, adică 
mai degrabă materii, B) negația, luată și ea ca simplă, adică Un-ul, 
excluderea proprietăţilor opuse, şi y) multele proprietăți ele însele, 
relația primelor două momente; negația, în felul în care ea se raportează 
la elementul indiferent și se răspândește în acesta ca o mulţime de 
diferențe; punctul singularității în mediul subzistenţei, iradiind în 
multiplicitate. Pe latura potrivit căreia aceste diferenţe aparțin mediului 
indiferent, sunt ele însele universale, nu se raportează decât la sine, și nu 
se afectează una pe alta; pe latura însă potrivit căreia ele aparţin unității 
negative, ele sunt totodată exclusive; au însă această relație opusă, în 
mod necesar, în proprietăți care sunt îndepărtate din acel Și ul lor. 
Universalitatea sensibilă, adică unitatea nemijlocită a ființei și a 
negativului este mai întâi proprietate, numai întrucât Unul şi 
universalitatea pură s-au dezvoltat din ea și sunt distinse una de alta, și 
întrucât această universalitate senzorială le leagă împreună; numai acest 
raport al universalității senzoriale şi al momentelor pure, esenţiale, 
desăvârșește întâi Lucrul. 

[2] Astfel este acum constituit lucrul percepţiei; şi conştiinţa este 
determinată ca percepătoare, întrucât acest lucru este obiectul ei; ea 
trebuie numai să-l preia şi să se comporte ca pură sesizare; ceea ce 
rezultă prin aceasta pentru ea este Adevărul. Dacă ea însăși ar face ceva 
în această preluare, prin această adăugire sau lăsare în afară, ea ar 
modifica adevărul. Deoarece obiectul este adevărul şi universalul, 
identic cu sine, iar conştiinţa este ce e schimbător şi neesenţial, i se 
poate întâmpla să sesizeze greşit obiectul și să se înșele. Cel ce percepe 
are conștiința posibilităţii iluziei: căci în universalitatea care este 
principiul, alteritatea însăşi este nemijlocit dată pentru el, însă ca neant, 
ca anume ce e suprimat. Criteriul său al adevărului este deci identitatea 
cu sine a obiectului și comportarea sa constă în a sesiza orice ca fiind 
identic cu sine. Întrucât pentru el există totodată diversitatea, 
comportarea sa este o raportare a diferitelor momente ale sesizării sale, 
unele față de altele; dacă însă în această comportare se ivește o 
neidentitate , aceasta nu este un neadevăr al obiectului (căci obiectul este 
acelaşi cu sine), ci este un neadevăr al perceperii. 

Să vedem acum care este experienţa pe care conștiința o face în 
percepția ei efectivă. Pentru noi, această experienţă este deja cuprinsă 
în dezvoltarea care a fost dată mai sus a obiectului şi în comportarea 

conştiinţei faţă de el și nu va fi decât dezvoltarea contradicţiilor cuprinse 
aici. — Obiectul pe care îl sesizez se oferă ca un pur Un; eu sunt 
conștient și de proprietatea din el, care este universală şi prin care însă 
depășește singularitatea. Prima ființă a esenței obiective, ca fiind un Un, 
nu era deci fiinţa sa adevărată; dat fiind că obiectul este ce e adevărat, 
neadevărul îmi revine mie, şi sesizarea nu era corectă. În virtutea 
universalității proprietății, trebuie să iau mai degrabă esenţa obiectivă ca 
fiind o comunitate în genere. Eu percep apoi proprietatea ca proprietate 
determinată, opusă unui altuia şi excluzând pe acest altul. Eu nu luam 
deci de fapt în mod just esenţa obiectivă atunci când o determinam ca 
pe o comunitate cu alţii, adică o determinam ca fiind continuitatea, ci 
trebuie mai degrabă, în virtutea determinației proprietății, să despart 
continuitatea şi să pun obiectul ca pe un Un exclusiv. În Unul astfel 
despărțit eu găsesc multe atare proprietăţi, care nu se afectează una pe 
alta, ci sunt indiferente una pentru alta; eu nu percepeam deci obiectul 
în mod just atunci când îl consideram ca pe ceva ce exclude; dar el este 
acum, așa cum înainte era numai continuitate în genere, un mediu 
comun în care multe proprietăți, ca universalități senzoriale, sunt fiecare 
pentru sine Și, ca determinate, exclud pe celelalte. Simplitatea și adevărul, 
pe care eu le percep, nu sunt însă prin aceasta nici un mediu universal, 
ci proprietatea singulară pentru sine, care însă astfel nu este nici 
proprietate, nici fiinţa determinată; căci ea nu este acum nici într-un Un, 
nici în raport cu celelalte. Proprietate ea nu este însă decât într-un Un, 
Și determinată nu este decât în raport cu celelalte. Ca fiind această pură 
raportare la sine, ea rămâne doar ființă sensibilă în genere, dat fiind că 
nu mai are în ea caracterul negativităţii; şi conștiința, pentru care există 
acum o ființă sensibilă, este doar o vizare, adică ea a ieșit cu totul din 
percepere și s-a reîntors în sine. Numai că ființa sensibilă și vizarea trec 
ele însele în percepție; eu sunt aruncat înapoi la început şi prins iar în 
același circuit, care se suprimă în fiecare dintre momente și ca întreg. 
Conștiința parcurge deci din nou, în mod necesar, acest circuit, dar 
totodată nu în același fel ca prima oară. Ea a făcut anume experiența 
asupra percepţiei că rezultatul şi adevărul acesteia sunt disoluția ei, 
adică ea este reflexia în sine însăși din ce este adevăr. S-a precizat astfel 
pentru conștiință modul în care percepția ei este esenţial constituită, și 
anume nu ca fiind o simplă sesizare, ci ca fiind în sesizureu ei totodată, 
reflectată în sine, în afara adevărului. Această reîntoarcere a conștiinței 

în ea însăși ce se amestecă nemijlocit în pura sesizare — căci ea s-a 
arătat ca fiind esenţială percepţiei — modifică adevărul. Conştiinţa 
recunoaște totodată această latură ca fiind a sa și o ia asupră-şi, păstrând 
deci obiectul adevărat în puritatea lui. — Prin aceasta este dată astfel 
pentru percepere — aşa cum se întâmpla și în certitudinea sensibilă — 
latura prin care conștiința este refulată în ea însăşi, dar acum nu în 
sensul în care aceasta avea loc în cazul certitudinii sensibile, ca și cum 
adevărul percepţiei ar cădea în ea; ci conștiința recunoaște mai degrabă 
că neadevărul care survine aici cade în ea. Prin această cunoaștere, ea 
este în același timp capabilă să depășească acest neadevăr; conștiința 
distinge sesizarea de către ea a adevărului de neadevărul perceperii sale, 
corectează acest neadevăr și, în măsura în care ea însăși face această 
corectare, adevărul, ca adevăr al percepției, care e desigur în ea. 
Comportarea conştiinţei, care trebuie acum considerată, este deci 
constituită în felul că ea nu percepe numai, dar este conştientă şi de 
reflexia ei în sine şi o separă pe acesta de simpla sesizare. 

Voi fi deci mai întâi conștient de un lucru ca Unu și trebuie să-l 
mențin ferm în această determinare adevărată; când în mișcarea 
percepţiei intervine ceva ce contrazice aceasta, aceasta trebuie 
recunoscută ca fiind reflexia mea; survin acum în percepţie și diferite 
proprietăți care par a fi proprietăți ale lucrului; numai că lucrul este 
Unul și suntem conștienți că această diversitate prin care el a încetat să 
fie unul cade în noi. Acest lucru este alb doar în raport cu ochiul nostru, 
este şi picant pentru limba noastră, este și cubic pentru simțirea noastră 
ş.a.m d. Întreaga varietate a acestor laturi noi nu o luăm din lucru, ci 
din noi ; ele cad pentru noi unele în afara altora, pentru ochiul nostru, cu 
totul diferit de limbă etc. Noi suntem deci mediul universal în care 
asemenea momente se despart şi sunt pentru sine. Prin aceea deci că 
considerăm determinaţia de a fi mediul universal ca fiind reflexia 
noastră, obținem identitatea-cu-sine şi adevărul lucrului ca fiind Unu. 

Aceste laturi diferite pe care conştiinţa le ia asupra ei, considerate 
ca găsindu-se în mediul universal, sunt însă fiecare pentru sine 
determinate. Albul este numai în opoziție cu negrul etc., și lucrul este 
unu tocmai prin faptul că el se opune altor lucruri. El nu exclude însă pe 
altele întrucât este Unu; căci a fi Unu este raportarea universală la sine 
însuşi ŞI, prin aceea că el este Unu, lucrul este mai degrabă același cu 
toate celelalte; dar el le exclude prin determinație. Lucrurile însele sunt 

deci în şi pentru sine determinate, ele au proprietăți prin care se 
deosebesc de altele. Întrucât proprietatea este propria proprietate a 
lucrului, adică este o determinatie în el, lucrul are mai multe proprietăți, 
Căci, în primul rând, lucrul este ceea ce e adevărat, este în el însuşi; și 
ceea ce este în el se află în el ca propria sa esenţă, nu prin alții; deci, în 
al doilea rând, proprietățile determinate nu sunt numai în virtutea altor 
lucruri şi pentru alte lucruri, ci în lucrul însuși; ele sunt însă proprietăți 
determinate în el, întrucât sunt mai multe diferite una de alta; și, în al 
treilea rând, întrucât ele sunt astfel în natura lucrului, ele sunt în și 
pentru sine și indiferente una faţă de alta. Lucrul însuși este deci în 
adevăr ceea ce e alb, şi cubic, şi picant ș.a.m.d., adică lucrul este și-ul, 
adică mediul universal, în care multele proprietăți subzistă una în afara 
alteia, fără să se atingă și să se suprime, și astfel considerat el este luat 
ca fiind adevărul. 

În această percepere conştiinţa este în același timp conștientă că 
ea se reflectă și în ea însăși și că în percepţie survine momentul opus 
lui Și. Acest moment este însă unitatea lucrului cu el însuşi, care 
exclude din sine diferenţa. Această unitate este deci aceea pe care 
conștiința trebuie să o ia asupra ei; căci lucrul însuşi este subzistența 
multelor, diferitelor proprietăți independente. Se va spune așadar 
despre lucru: el este alb, şi cubic, şi picant ş.a.m.d. Dar, întrucât el este 
alb, el nu este cubic, întrucât este cubic şi este și alb, el nu este picant 
etc. Actul de a pune într-o unitate aceste proprietăți aparține numai 
conștiinței, care, în consecinţă, trebuie să nu le lase să coincidă în lucru. 
În acest scop conștiința introduce pe „întrucât“, prin care menţine 
proprietățile separate unele de altele și menţine lucrul ca fiind un Și. Pe 
bună dreptate faptul de a fi Unu este luat în primul rând de conștiință 
asupra sa, în felul că ceea ce e numit proprietate va fi reprezentat ca 
materie liberă. Lucrul este în acest mod ridicat la adevăratul Și, întrucât 
el devine o colecţie de materii și, în loc să fie Unul, el devine o simplă 
suprafaţă care le învăluie. 

Dacă privim înapoi la ceea ce conștiința își lua înainte și la ceea 
ce ea își ia acum asupra sa, la ceea ce ea atribuia înainte lucrului şi la 
ceea ce îi atribuie acum, reiese că în mod alternativ ea face atât din ea 
însăși, cât şi din lucru ambele: un Un pur, lipsit de multiplicitate, cât și 
un Și dizolvat în materii independente. Constiinta găsește deci prin 
această comparaţie că nu numai preluarea de către ea a adevărului 

cuprinde în ea diversitatea sesizării şi a reîntoarcerii în ea însăşi, dar că 
mai degrabă adevărul însuși, lucrul, se arată în acest dublu fel. Este deci 
dată experienţa că, pentru conştiinţa care îl sesizează, lucrul se prezintă 
într-un mod determinat, dar că totodată el este în afara modului în care 
se oferă și este reflectat în sine, adică are în sine însuși un adevăr opus. 

[3] Conștiinţa a ieșit deci şi din acest al doilea mod de a se 
comporta în percepţie, anume de a lua lucrul ca adevăratul identic-cu- 
sine, pe ea însă drept ce nu e identic, drept ceea ce, în afara identităţii, 
se reîntoarce în sine; și obiectul este acum pentru ea această întreagă 
mişcare, care înainte era împărțită între obiect și conștiință. Lucrul este 
unul, reflectat în sine; el este pentru sine; dar el este și pentru un altul, 
şi anume el este mai curând un altul pentru sine decât este pentru altul. 
Lucrul este astfel pentru el şi încă pentru un altul, o ființă dublă, 
diferită; dar el este și unul; faptul-de-a-fi-unul contrazice însă această 
diversitate a lui; conştiinţa ar trebui deci să-şi ia iarăși asupra ei această 
punere-în-unu și să o reţină aparte de lucru. Ea ar trebui deci să spună 
că lucrul, întrucât el este pentru sine, nu este pentru altul. Numai că 
lucrului însuși îi revine și ființa-ca-unul, aşa cum conștiința a 
experimentat-o; lucrul este prin esenţă reflectat în sine. Acel Și, adică 
diferenţa indiferentă, cade deci deopotrivă în lucru, ca şi faptul-de-a-fi- 
unu; dar, fiindcă acestea două sunt diferite, ele nu cad în același lucru, 
ci în lucruri diferite; contradicţia care se găsește în genere în esenţa 
obiectivă se împarte între două obiecte. Lucrul este deci într-adevăr în 
şi pentru sine, identic lui însuşi, dar această unitate cu el însuși este 
tulburată de alte lucruri. Este astfel păstrată unitatea lucrului, și totodată 
alteritatea în afara lui, ca și în afara conștiinței. 

Cu toate că în acest fel contradicţia esenței obiective este împărțită 
între lucruri diferite, diferenţa va reveni totuşi însuși lucrului izolat, 
singular. Diferitele lucruri sunt deci puse pentru sine; şi conflictul cade 
în ele, reciproc, în sensul că fiecare nu este diferit de el însuși, ci doar 
de celelalte. Fiecare este însă, prin aceasta, determinat el însuși ca ceva 
diferit, şi conţine în el deosebirea esențială faţă de celelalte; dar totodată 
nu în sensul că aceasta ar fi o opoziţie în el însuși, ci el, pentru sine, este 
determinație simplă, care formează caracterul său esențial, care îl 
deosebeşte de celelalte. Deoarece diversitatea este în el, această 
diversitate este de fapt cu necesitate în lucru, ca deosebire reală a unei 
constituţii variate. Numai că, fiindcă determinaţia constituie esența 

lucrului, prin care el se deosebește de altele și este pentru sine, această 
altă constituție variată este neesențiulă. Lucrul are astfel în sine, anume 
în unitatea lui, dublul „întrucât“, însă cu valori inegule, prin care 
această opoziţie nu devine o opoziţie reală a lucrului însuși, ci, pentru 
că lucrul vine în opoziţie prin diferența lui absolută, el se opune numai 
unui alt lucru în afara lui. Cealaltă diversitate este desigur și ea necesară 
în lucru, așa încât ea nu poate rămâne în afara lui, dar ea îi este neesențială. 

Această determinatie care formează caracterul esenţial al lucrului 
şi care îl deosebeşte de toate celelalte este acum astfel determinată, 
încât, prin aceasta, lucrul este în opoziţie cu altele, însă în ea el trebuie 
să se conserve pentru sine. El nu este însă lucru, adică unitate existentă 
pentru sine, decât întrucât el nu stă în această relaţie fată de altele; căci 
în această relație este pusă mai degrabă legătura sa cu altele; şi legătura 
cu altele este încetarea fiinţei-pentru-sine. Tocmai prin caracterul său 
absolut şi prin opoziția sa, lucrul se raportează la altele, şi el este în mod 
esenţial numai această raportare; raportul este însă negarea 
independenţei sale, şi lucrul se distruge mai degrabă prin proprietatea sa 
esențială. 

Necesitatea experienţei, pentru conștiință, că lucrul se distruge 
tocmai prin determinaţia care constituie esenţa sa și fiinţa-sa-pentru- 
sine poate fi considerată pe scurt, potrivit conceptului ei simplu, astfel: 
lucrul este pus ca ființă-pentru-sine, adică fiind negatie absolută a 
oricărei alterități; deci o negatie absolută, neraportându-se decât pe sine 
la sine; dar negația ce se raportează pe sine la sine este suprimare a ei 
înseși, adică faptul de a-și avea esenţa ei într-un altul. 

În fapt, determinarea obiectului în felul în care el a reieşit nu 
conţine altceva; el trebuie să aibă o proprietate esenţială, care formează 
simpla sa ființă-pentru-sine; în această simplitate, el trebuie să aibă în el 
însuși Și diversitatea, care anume trebuie să fie necesară, dar nu să 
constituie determinaţia esențială. Aceasta este însă o distincţie care nu 
stă încă decât în cuvinte; neesențialul, care trebuie totuși să fie în acelaşi 
timp necesar, se suprimă pe el însuși, adică este ceea ce a fost tocmai 
numit negația lui însuși. 

Cade prin aceasta ultimul „întrucât“ care separa fiinţa-pentru-sine 
și fiinţa-pentru-altul; obiectul este, în una şi aceeaşi privință, opusul lui 
însuşi, este pentru sine întrucât el este pentru un altul şi pentru altul 
întrucât el este pentru sine; El este pentru sine, reflectat în sine, este 

Unu. Dar acest pentru sine, reflectat în sine, faptul de a fi Unul, este 
într-o unitate cu opusul său, cu ființa-pentru-un-altul, şi de aceea pus 
doar ca suprimat; adică această ființă-pentru-sine este deopotrivă 
neesențţială, ca şi aceea care trebuia singură să fie neesenţialul, anume 
raportul faţă de altul. 

Obiectul este prin aceasta deopotrivă suprimat în détermina 
sale pure, adică în determinatiile ce trebuiau să constituie esentțialitatea 
sa, tot aşa după cum a fost suprimat în fiinţa lui sensibilă. Din ființă 
sensibilă, el devine un universal; dar acest universal, deoarece el 
provine din sensibil, este prin esenţă condiţionat de către acesta şi, în 
consecinţă, în genere nu e o universalitate într-adevăr identică-cu-sine, 
ci o universalitate afectată de o opoziție, care de aceea se separă în 
extremii singularităţii și universalităţii, a Un-ului proprietăților și a 
Și-ului materiilor libere. Aceste determinaţii pure par a exprima 
esențiulituteu însăși, dar ele nu sunt decât o ființă-pentru-sine care e 
încărcată cu ființa-pentru-un-altul; întrucât însă ambele sunt în mod 
esenţial într-o unitate, este dată acum universalitatea absolută, 
necondiționată, și conștiința trece acum mai întâi cu adevărat în 
domeniul intelectului. 

Singularitatea sensibilă dispare deci, anume în mișcarea dialectică 
a certitudinii nemijlocite, și devine universalitate, însă numai 
universalitate sensibilă. Părerea a dispărut și perceperea ia obiectul aşa 
cum el e în sine, anume ca universal în genere. Singularitatea apare deci 
în percepție ca singularitate adevărată, ca ființă-în-sine a Un-ului, sau ca 


fapt-de-u-fi-reflectat în el însuşi. Insă este încă o ființă-pentru-sine, 


condiționată, pe lângă care se ivește o altă fiinţă-pentru-sine, 
universalitatea opusă singularităţii și condiționată prin ea; dar acești doi 
extremi, care se contrazic, nu sunt numai unul lângă altul, ci într-o 
unitate sau — ceea ce e acelaşi lucru — ce le e comun ambilor, ființa- 
pentru-sine, este în genere afectată cu o opoziţie, adică ea nu este în 
același timp o fiinţă-pentru-sine. Sofistica percepției caută să salveze 
aceste momente din contradicţia lor și să le menţină prin diferenţierea 
punctelor de vedere, prin „Și“ și „întrucât“, și să obțină adevărul, prin 
distingerea neesențiulului şi a unei esențe opuse acestuia. Numai că 
aceste expediente, în loc să înlăture iluzia din procesul sesizării, se 
dovedesc ele însele mai degrabă ca fiind neant, și adevărul care trebuia 
atins prin această logică a percepţiei se dovedește, în una și aceeași 

privinţă, ca fiind contrariul și a avea astfel ca esenţă a sa universalitatea 
fără diferenţiere și fără determinare. 

Aceste abstracții goale ale singularității şi ale universalității opuse 
ei, ca și ale esenței care e conexată cu ceva neesenţial, un neesențiul 
care e în același timp necesar, sunt forțele al căror joc este înţelegerea 
percepătoare, numită adesea bun-simt comun; acest bun-simt comun, 
care se consideră drept conștiința reală, solidă, este în percepție numai 
jocul acestor abstracții; el este întotdeauna mai sărac acolo unde se 
crede mai bogat. Fiind aruncat încoace și încolo de aceste esente nule, 
din braţele uneia în ale celeilalte și străduindu-se ca, pe rând, prin 
sofisticăria sa, să menţină și să afirme când una, când tocmai pe cea 
opusă, el se opune adevărului și crede despre filozofie că ea nu se ocupă 
decât cu lucruri ale gândirii. Ea are de fapt de-a face şi cu acestea și le 
recunoaște ca fiind esenţele pure, ca fiind elementele și puterile 
absolute; dar prin aceasta ea le recunoaște deopotrivă în determinația 
lor şi este de aceea stăpână asupra lor, în timp ce acel intelect percepător 
le ia drept fiind adevărul, şi este trimis de ele dintr-o eroare în alta. 
Intelectul percepător însuși nu ajunge la conștiința că ele sunt atare 
esenţialităţi simple care domnesc în el, ci crede că are întotdeauna de-a 
face cu un material și cu un conţinut cu totul solide, tot aşa cum 
certitudinea sensibilă nu știe că esenţa ei este abstracţia goală a ființei 
pure; dar, în fapt, ele sunt acelea prin care intelectul își croieşte drum 
încoace și încolo prin orice material și conţinut; ele sunt coerenţa şi 
domnia intelectului și sunt, singure, ceea ce senzorialul este ca esență 
pentru conștiință, ceea ce determină relațiile ei faţă de senzorial și din 
care purced mișcarea percepţiei și a adevărului ei. Acest mers, ca 
determinare mereu schimbătoare a adevărului și ca suprimare a acestei 
determinări, formează propriu-zis viaţa şi acțiunea zilnică şi constantă 
a celui ce percepe și a conștiinței care crede că se mișcă în ce e adevăr. 
Ea se îndreaptă fără oprire către rezultatul egalei suprimări a tuturor 
acestor esenţialități sau determinări esenţiale; ea nu este însă conștientă 
în fiecare moment singular decât de această singură determinație ca 
fiind adevărul, și apoi iar de cea opusă. Ea presimte desigur 
neesențţialitatea lor; spre a le salva de pericolul care le ameninţă, ea 
recurge la sofistică, ce afirmă acum ca adevărat ceea ce ea însăși 
afirmase tocmai un moment înainte ca neadevărat. Până unde vrea 
natura acestor esente neadevărate să împingă propriu-zis intelectul, este 

să îmbine gândurile acestor non-esenţe, ale acelei universalirăți și 
singularități, a Și-ului și a Un-ului, a acelei esențialități care este 
necesar legată cu o neesențialitate şi a unui neesențial care este totuși 
necesar — i prin aceasta să le suprime; din contră, intelectul încearcă 
să reziste prin suportul lui „întrucât“ și al diferitelor puncte de vedere, 
sau luându-și asupra sa pe unul din gânduri, spre a menţine pe celălalt 
separat, şi ca fiind cel adevărat. Însă natura acestor abstracții le reunește 
în Şi pentru sine; bunul-simţ comun este prada acestor abstracții, care îl 
atrag în vîrte jul lor. Întrucât el vrea să le confere adevărul prin aceea că 
ia când neadevărul acestora asupra sa, când însă numind iluzia o 
aparenţă a lucrurilor pe care nu te poți bizui, și separă esentialul de ceva 
ce le e necesar și care trebuie totuşi să le fie neesenţial, și reţine pe 
primul ca adevăr al lor faţă de acesta din urmă, intelectul perceptiv nu 
menţine adevărul lor, își dă însă sieși neadevărul. 


III 


FORȚĂ ȘI INTELECT, FENOMEN ȘI LUMEA 
SUPRASENSIBILĂ 


Pentru conștiință, în dialectica certitudinii sensibile au dispărut 
auzul, vederea etc. și, ca percepere, conştiinţa a ajuns la gânduri, pe care 
ea le unifică însă mai întâi în universalul-necondiţionat. Acest 
Necondiţionat nu ar fi iarăși el însuși altceva decât extremul ființei- 
pentru-sine , ivindu-se pe una dintre laturi, când ar fi luat ca esenţă 
calmă, simplă; căci astfel, ca opusă lui, ar apărea non-esenţa; raportat 
însă la non-esență, el însuși ar fi neesențial și conștiința nu ar fi ieșit din 
iluzia percepţiei. Acest necondiţionat a reieşit însă a fi un atare care, 
dintr-o astfel de ființă condiţionată, s-a reîntors în sine. — Acest 
universal necondiționat, care constituie de acum înainte adevăratul 
obiect al conştiinţei, este încă ca obiect al acestei conştiinţe; conștiința 

nu a sesizat încă conceptul ei ca concept. Acestea două trebuie esenţial 
deosebite; pentru conștiință, obiectul s-a reîntors în sine din relația lui 
faţă de un altul și a devenit prin aceasta în sine concept; dar conștiința 
nu este încă pentru ea însăși conceptul și de aceea ea nu se recunoaște 
pe sine în acest obiect reflectat. Pentru noi, acest obiect s-a constituit 
prin mișcarea conştiinţei în felul că conștiința este implicată în 
devenirea lui și, pe amândouă laturile, reflexia este aceeași, adică este 
o singură reflexie. Deoarece însă în această mișcare conștiința avea 
drept conţinut al ei doar esența obiectivă, nu conștiința ca atare, 
rezultatul trebuie pus pentru ea într-o semnificaţie obiectivă și conștiința 
trebuie pusă ca retrăgându-se încă din ce a devenit, în felul că acesta îi 
este esenţă ca ceva obiectiv. 

Prin aceasta, intelectul a suprimat propriul său neadevăr și 
neadevărul obiectului; şi ceea ce s-a produs astfel pentru el este 
conceptul adevărului, ca adevăr existent în sine, care nu e încă concept, 
adică îi lipseşte încă ființarea-pentru-sine a conştiinţei și pe care 
intelectul, fără să se știe în el, îl lasă să acţioneze în voie. Acesta își 
exercită esenţa sa pentru sine însuşi, aşa încât conştiinţa nu are nici O 
participare la libera sa realizare, ci doar o contemplă şi o sesizează în 
mod pur. Trebuie deci ca noi să trecem în locul ei și să fim conceptul 
care explicitează ceea ce e conţinut în rezultat; numai în acest obiect 
explicitat care se prezintă conștiinței ca un existent, conştiinţa își va 
deveni conștiință care concepe. 

Rezultatul a fost universalul-necondiţionat, mai întâi în sensul 
negativ și abstract că conștiința își nega conceptele ei unilaterale și le 
reducea la abstracții, adică renunţa la ele. Rezultatul are însă în sine 
semnificaţia pozitivă că aici este nemijlocit pusă unitatea ființei-pentru- 
sine şi a ființei-pentru-un-altul, adică opoziţia absolută este pusă ca 
fiind aceeași esență. Aceasta pare a privi la început doar forma 
momentelor unul faţă de altul. A-fi-pentru-sine și a-fi-pentru-un-altul 
este însă deopotrivă conținutul însuși, deoarece, în adevărul ei, opoziția 
nu poate avea o altă natură decât aceea care a reieşit în rezultat, și 
anume că conţinutul considerat drept adevărat în percepție nu aparţine 
de fapt decât formei și că în unitatea acesteia el se dizolvă. Acest 
conţinut este totodată universal; nu poate fi dat vreun alt conţinut care, 
prin constituția sa particulară, s-ar sustrage reîntoarcerii în această 
universalitate necondiționată. Un atare conţinut ar însemna un oarecare 

fel determinat de a fi pentru sine şi de a se comporta faţă de alţii. Însă 
a fi pentru sine Şi a se comporta în genere față de alții constituie natura 
și esența sa, al cărei adevăr este de a fi universal-necondiţionat; iar 
rezultatul este în mod absolut universal. 

Deoarece însă acest universal-necondiţionat este obiect pentru 
conştiinţă, apare în el diferenţa dintre formă și conţinut; și, sub aspectul 
conţinutului, momentele au înfăţişarea în care se prezentau la început: 
de a fi, pe de o parte, mediu universal al multor materii subzistente și, 
pe de altă parte, un Unu reflectat în sine în care independenţa lor este 
nimicită. Acel prim moment este dizolvarea independenţei lucrului, 
adică este pasivitatea, care e ființă pentru un altul; acest din urmă 
moment este însă ființa-pentru-sine. Trebuie văzut cum se prezintă 
aceste momente în universalitatea necondiționată care este esenţa lor. 
Este clar, în primul rând, că, prin faptul că aceste momente sunt doar în 
acest universal, ele nu sunt în genere unul în afara altuia, ci sunt prin 
esenţă laturi care se suprimă ele însele, şi este pusă doar trecerea lor 
unul în altul. 

[1] Unul dintre momente apare deci ca fiind esenţa ivită, pe de o 
parte, ca mediu universal, sau ca subzistenta unor materii independente. 
Independența acestor materii nu este însă nimic altceva decât acest 
mediu; adică acest universul este întru totul mulțimea acestor universali 
diferiţi. Că universalul este în el însuşi în neseparată unitate cu această 
pluralitate înseamnă atunci că fiecare materie este acolo unde este și 
cealaltă, că ele se întrepătrund reciproc fără să se atingă, deoarece, 
invers, diversitatea multiplă este tot atât de independentă. Prin aceasta 
este în același timp pusă pura lor porozitate, adică faptul suprimării lor. 
Faptul suprimării, adică reducerea acestei diversităţi la pura ființă- 
pentru-sine, nu este iarăși nimic altceva decât mediul însuși, și acesta 
este independența diferenţelor. Adică cele puse ca independente trec 
nemijlocit în unitatea lor și unitatea lor trece nemijlocit în desfăşurare, 
și această desfășurare din nou în reducere. Această mișcare este însă 
ceea ce va fi numit forță. Unul dintre momentele ei, adică forţa ca 
răspândire a materiilor independente în fiinţa lor, este exteriorizarea 
forţei; ea însă, ca fapt al dispariţiei materiilor, este forta refulară în sine, 
adică forța propriu-zisă. Dar, în primul rînd, forța refulată în sine 
trebuie să se exteriorizeze; și, în al doilea rând, în exteriorizare, ea este 
deopotrivă forță fiinţând în sine, după cum această fiinţare în sine este 

exteriorizare. — Întrucât astfel păstrăm cele două momente în 
nemijlocita lor unitate, intelectul este propriu-zis acela căruia îi aparține 
conceptul forţei, concept care susține momentele deosebite ca fiind 
deosebite; căci în forța însăşi ele nu trebuie să fie diferite; diferenţa se 
află, așadar, numai în gând. — Adică în cele de mai sus a fost mai întâi 
fixat doar conceptul fortei, nu realitatea ei. De fapt însă, forta este 
universalul necondiţionat, care e deopotrivă în el însuşi ceea ce el este 
pentru altul, adică conţine în el însuși diferența; căci diferenţa nu e 
nimic altceva decât ființu-pentru-un-ultul. Pentru ca forţa să fie, aşadar, 
în adevărul ei, ea trebuie să fie lăsată cu totul liberă de gând și să fie 
pusă ca fiind substanţa acestor diferențe, adică ea trebuie pusă o dată 
ca fiind această forţă întreagă, rămânând esențial în-și-pentru-sine, şi 
trebuie puse upoi diferențele ei ca substanțiale, adică fiind momente 
subzistând pentru sine. Forţa ca atare sau ca forță refulată în sine este în 
consecinţă pentru sine ca un Unu exclusiv, pentru care desfășurarea 
materiilor este o altă esență subzistentă; şi sunt astfel puse două laturi 
diferite, independente. Dar forţa este și întregul, adică ea rămâne ceea 
ce este potrivit conceptului ei, anume aceste diferențe rămân forme 
pure, momente care dispar, superficiale. Totodată însă, diferențele forţei 
propriu-zise, refulată în sine, și ale desfășurării materiilor independente 
nu ar fi deloc dacă ele nu ar avea o subzistență; adică forţa nu ar fi dacă 
ea nu ar exista în această modalitate opusă; faptul că ea există în acest 
fel opus nu înseamnă însă altceva decât că ambele momente sunt ele 
însele în același timp independente. — Ceea ce trebuie considerat este 
această mișcare a continuei deveniri independente a celor două 
momente și a suprimării lor din nou. — Este clar, în genere, că această 
mișcare nu este altceva decât mișcarea perceperii în care cele două 
laturi — ceea ce percepe şi ceea ce este perceput — sunt totodată, ca 
sesizare a adevărului, unite şi nedeosebite, şi în care, pe de altă parte, 
fiecare latură este deopotrivă reflectată în sine, adică este pentru sine. 
Aceste două laturi sunt aici momente ale forţei. Ele sunt deopotrivă într- 
o unitate, după cum această unitate, care apare ca termen mediu faţă de 
extremii fiinţând pentru sine, se descompune mereu tocmai în aceşti 
extremi, care, mai întâi, sunt prin aceasta. — Mişcarea, care se prezenta 
înainte ca autodistrugere a unor esente contradictorii, are deci aici formă 
obiectivă şi este mișcare a forţei, al cărei rezultat este universalul- 
necondiţionat ca ceva neobiectiv sau ca Interior al lucrurilor. 

În felul în care a fost determinată, forța — întrucât e reprezentată 
ca atare, sau ca fiind reflectată în sine — este una dintre laturile 
conceptului ei; dar ca un extrem substanţializat, și anume ca fiind cel 
pus sub determinaţia Unului. Prin aceasta, subzistența materiilor 
desfășurate este exclusă din această forţă și este altceva decât ea. 
Întrucât este necesar ca forța însăşi să fie această subzistență, adică să 
se exteriorizeze , exteriorizarea ei se înfățișează în felul că acest altceva 
se îndreaptă către ea și o solicită. De fapt însă, întrucât ea se 
exteriorizează în mod necesar, ea are în ea însăși ceea ce fusese pus ca 
o altă esenţă. Trebuie să retractăm deci faptul de a fi pus forța ca pe un 
Unu și de a fi pus exteriorizarea ei ca pe un altul, care s-ar îndrepta din 
afară către ea. Forţa este mai degrabă ea însăși acest mediu universal al 
subzistenței momentelor ca materie, adică eu s-a exteriorizut, și ceea ce 
trebuia să fie celălalt, solicitatorul, este mai degrabă ea. Forța există deci 
acum ca mediu al materiilor desfășurate; dar ea are, deopotrivă de 
esenţial, forma potrivit căreia materiile subzistente sunt suprimate, 
adică este prin esenţă un Unu. Acest fapt de a fi unu este deci acum, dat 
fiind că forța a fost pusă ca mediu al materiilor, altceva decât ea și ea 
are această esenţă a ei în afara sa. Întrucât însă ea trebuie să fie în mod 
necesar ceva ce ea nu este încă pusă, ucest altul vine către ea şi O 
solicită la reflexia ei în ea însăși, adică suprimă exteriorizarea ei. În fond 
însă, ea însăşi este acest fapt-de-a-fi-reflectată-în-sine, adică această 
suprimare a exteriorizării. Faptul-de-a-fi-unu dispare în felul în care a 
apărut, anume ca fiind altceva; eu însăşi este acest altceva, este forţa 
refulată în sine. 

Ceea ce se ivește ca un altul și solicită forta atât la exteriorizare, 
cât şi la întoarcerea ei în ea însăşi este, aşa cum reiese nemijlocit, el 
însuşi forță, căci altul se arată deopotrivă ca mediu universal și ca unu, 
astfel încât fiecare din aceste aspecte se ivește totodată doar ca moment 
ce dispare. Forţa, prin faptul că un altul este pentru ea şi că ea este 
pentru un altul, nu a ieșit, aşadar, în genere din conceptul ei. Sunt însă 
date totodată două forte: conceptul ambelor este anume același, dar din 
unitatea lui el a trecut în dualitate. În loc ca opoziţia să rămână în mod 
esențial numai moment, prin scindarea în forțe cu totul independente ea 
pare a se fi sustras domniei unității. Trebuie văzut mai de aproape ce 
aduce cu sine această independență. Apare întâi a doua forță, ca fiind 
cea care solicită, și anume, potrivit conţinutului ei, ca mediu universal 

fată de forta determinată ca solicitată; întrucât însă a doua forţă este prin 
esenţă schimbare alternativă a acestor două momente și este ea însăși 
forţă, ea este de fapt mediu universal numai atunci când ea este 
solicitată pentru aceastu; şi este deopotrivă doar unitate negativă, adică 
ceea ce solicită la reîntoarcerea în sine a fortei, prin aceea că este 
solicitată. Şi această diferenţă ce se stabilise între ele, potrivit căreia 
una trebuia să fie solicitantă, cealaltă solicitată, se transformă deci în 
aceeași interschimbare a determinaţiilor. 

Jocul celor două forţe constă deci în faptul determinării opuse a 
ambelor, în faptul că în această determinare ele sunt una pentru alta și 
în schimbul nemijlocit, absolut, al determinărilor — o trecere, singura 
prin care sunt aceste determinări, în care forțele par a se ivi ca 
independente. Solicitantul este pus, de exemplu, ca mediu universal și, 


din contră, solicitatul este pus ca forţă refulată; dar acela nu este, el 


însuși, mediu universal decât prin faptul că celălalt este forta refulată; 
adică acesta din urmă este mai degrabă solicitantul pentru primul și îl 
constituie mai întâi ca mediu. Acela nu își are modul său determinat 
decât prin celălalt și este solicitant doar în măsura în care este solicitat 
de celălalt să fie solicitant; și el pierde deopotrivă de nemijlocit această 
determinatie ce i-a fost dată; căci ea trece asupra celuilalt sau, mai 
degrabă, a și trecut asupra lui; ceea ce, ca fiind străin ei, solicită, forța 
se ivește ca mediu universal, dar numai prin aceea că a fost solicitat de 
către cealaltă forţă; aceasta înseamnă însă că ea îl pune astfel, și este 
mai degrabă prin esență ea însăşi mediu universal, eu pune în acest fel 
pe solicitant, deoarece această altă determinatie îi este esenţială, adică 
deoarece această determinație este mai curând ea însăşi. 

Pentru completarea înţelegerii conceptului acestei mișcări, mai 
poate fi atrasă atenţia asupra faptului că deosebirile se arată ele însele 
într-o dublă diferență; o dată ca deosebiri ale conținutului, întrucât unul 
dintre extremi este forţa reflectată în sine, celălalt însă mediu al 
materiilor; apoi ca deosebiri ale formei, întrucât unul este cel ce solicită, 
celălalt cel solicitat, acela activ, acesta pasiv. Potrivit deosebirii 
conținutului acești extremi sunt în genere, adică sunt diferiți pentru noi; 
potrivit deosebirii formei, ei sunt însă independenţi , separându-se unul 
de altul în raportul lor, și sunt opuși. În ce priveşte aceste două laturi, 
extremii nu sunt nimic în sine; dar aceste laturi în care trebuia să 
constea esenţa lor diferită sunt numai momente în dispariţie, o trecere 

nemijlocită a fiecăreia în cea opusă; aceasta apare pentru conştiinţă în 
percepţia mişcării forței. Pentru noi însă, aşa cum s-a amintit mai sus, 
mai era încă şi aceea că în sine deosebirile, ca deosebiri ale formei și 
ale conținutului, dispăreau, și că, pe latura formei, elementul activ, 
solicitatorul, adică cel ce ființa pentru sine, era prin esenţă acelaşi care 
pe latura conţinutului era ca fiind forța refulată în sine; că elementul 
pasiv, solicitatul, cel ce fiinţa pentru un altul, era, pe latura formei, 
acelaşi care pe latura conţinutului se înfățișa ca mediu universal al 
multelor materii. 

Rezultă de aici că conceptul forţei devine real prin dedublarea în 
două forţe şi modul în care devine acesta. Aceste două forţe există ca 
esente fiinţând pentru sine; însă existenţa lor este o astfel de mişcare a 
uneia faţă de alta, încât ființa lor este mai degrabă purul fupt-de-a-fi- 
pus-printr-un-altul, ceea ce înseamnă că ființa lor are mai degrabă pura 
semnificație a dispariției. Ele nu sunt ca extremi ce ar păstra ceva fix 
pentru ei și ar trimite numai o însușire exterioară unul faţă de altul în 
termenul lor mediu și în contactul lor; dar ceea ce sunt, sunt numai în 
acest termen mediu și în acest contact. Este nemijlocit dat aici atât faptul 
refulării, adică ființarea-în-sine a forţei, cât şi exteriorizarea, solicitarea, 
și faptul de a fi solicitat; și aceste momente nu sunt deci împarţite la doi 
extremi independenţi, care nu şi-ar oferi unul altuia decât un vârf opus, 
ci esenţa lor este strict de a fi fiecare numai prin cealaltă şi de a nu mai 
fi ceea ce fiecare este nemijlocit prin cealaltă, întrucât este. Ele nu au 
deci de fapt substanţe proprii care le-ar purta și păstra. Conceptul forței 
se mentine deci mai degrabă ca fiind esența în realitatea ei însăşi: forța, 
ca forță reulă, este în mod strict doar exteriorizare, care nu este în 
acelaşi timp nimic altceva decât o suprimare a sa însăşi. Această forță 
reală, reprezentată ca detașată de exteriorizarea ei şi ca fiinţând pentru 
sine, este forta refulată în sine; dar această determinatie este ea însăși, 
aşa cum a reieşit, doar un moment al exteriorizarii. Adevărul forţei 
rămâne, aşadar, doar gândul acesteia; și, fără oprire, momentele 
realității ei, substanțele ei şi mişcarea ei se prăbuşesc într-o unitate 
nediferenţiată, care nu este forţa refulată (căci aceasta este ea însăși doar 
un atare moment), ci această unitate este conceptul forței ca concept. 
Realizarea forţei este deci în acelaşi timp pierdere a realităţii; ea a 
devenit aici cu totul altceva, anume acea universalitate pe care intelectul 
o recunoaște mai întâi, adică nemijlocit, ca fiind esenţa ei și care se 

dovedește ca esenţă a ei și în realitatea forţei ce trebuie să fie în 
substanțele efectiv-reale. 

[2] Întrucât considerăm primul universal ca concept al intelectului 
în care forta nu este încă pentru sine, al doilea este acum esența ei, aşa 
cum aceasta se înfățișează în și pentru sine. Sau, invers, dacă 
considerăm primul universal ca fiind ceea ce e nemijlocit, care pentru 
conştiinţă trebuia să fie un obiect real, acest al doilea este determinat 
ca fiind negativul forţei senzorial-obiective; el este forta, însă aşa cum 
în esența ei adevărată ea este doar ca obiect al intelectului, acel prim 
universal ar fi forta refulată în sine, adică forta ca substanță; acest al 
doilea este însă interiorul lucrurilor ca interior, ceea ce este același 
lucru cu conceptul ca concept. 

[a. 1] Această esenţă adevărată a lucrurilor s-a determinat acum 
în sensul că ea nu e în mod nemijlocit pentru conștiință, dar că 
conştiinţa are o relație mijlocită fată de interior și, ca intelect, ea privește 
prin intermediul jocului forțelor în adevăratul fond al lucrurilor. 
Termenul mediu care unește cei doi extremi, intelectul şi interiorul, este 
ființa dezvoltată a forţei, ființă care, pentru intelect, este acum ceva ce 
dispare. Ea se numește, de aceea, fenomen (Erscheinung); căci numim 
aparenţă (Schein) ființa care este nemijlocit în ea însăși o neființă. Nu 
este însă numai aparenţă, ci apariție, un întreg al aparenţei. Acest întreg, 
ca întreg sau universal, este ceea ce constituie interiorul, jocul forțelor, 
ca reflexie a acestuia în el însuși. În el, esentele percepției sunt puse 
pentru conștiință într-o modalitate obiectivă, așa cum ele sunt în sine, 
anume ca momente transformându-se nemijlocit, fără ființă şi odihnă, în 
ce este opus: unul, nemijlocit în universal, esentialul nemijlocit în 
neesențial, și invers. Acest joc al forțelor este, în consecință, negativul 
dezvoltat, dar adevărul acestui negativ este pozitivul, și anume 
universalul, obiectul ființând-în-sine. — Pentru conştiinţă, ființa acestui 
obiect este mijlocită prin mişcarea fenomenului în care ființa percepției 
şi ceea ce este senzorial-obiectiv, în genere, au numai semnificație 
negativă. De aici conștiința se reflectă deci în sine ca în ce e adevărat, 
dar, ca fiind conștiință, ea face iarăşi din acest adevăr un interior 
obiectiv și distinge această reflexie a lucrului de propria reflexie în ea 
însăşi; după cum mişcarea care înfăptuieşte mijlocirea este deopotrivă 
pentru ea o mişcare obiectivă. Acest interior este deci pentru ea un 
extrem situat în opoziţie cu ea; dar el îi este adevărul, deoarece în el, ca 

fiind însinele, ea are totodată certitudinea ei înseși, adică momentul 
fuinţării sale pentru sine; dar ea nu-și este încă conștientă de acest temei, 
căci ființa-pentru-sine pe care interiorul ar trebui să o aibă în el însuși 
nu ar fi nimic altceva decât mișcarea negativă; pentru conștiință însă, 
această mişcare este încă fenomenul obiectiv, în dispariție, nu încă 
propriu ei fiinţă-pentru-sine. Interiorul este deci pentru ea într-adevăr 
concept, dar conștiința nu cunoaște încă natura conceptului. 

În acest adevăr interior ca fiind absolut-universalul, care e 
purificat de opoziția universalului și singularului și care a devenit 
pentru intelect, se deschide acum dincolo de lumea sensibilă, ca fiind 
lumea care apure, o lume suprasensibilă, ca lume adevărată, dincolo 
de ce este aici şi dispare, se deschide rranscendentul care rămâne: un 
însine care este prima și de aceea imperfecta apariţie a raţiunii, adică 
este purul element în care adevărul își are esența sa. 

Obiectul nostru este acum, în consecinţă, silogismul care are ca 
extremi ai săi interiorul lucrurilor și intelectul şi ca termen mediu 
fenomenul. Mişcarea acestui silogism dă însă determinarea ulterioară a 
ceea ce intelectul zărește în interior prin termenul mediu și experiența 
pe care intelectul o face cu privire la ce este legat împreună. 

[a.2] Interiorul este încă pentru conștiință un pur transcendent, 
căci ea nu se găseşte încă pe sine în el; el este gol, deoarece el este doar 
neantul fenomenului și, pozitiv, universalul simplu. Acest mod de a fi 
al interiorului îndreptățește nemijlocit pe cei care spun că adevărul 
lucrurilor nu poate fi cunoscut. Temeiul acestei poziţii trebuie însă 
înțeles altfel. Despre acest interior, aşa cum el este nemijlocit aici, nu 
este dată, desigur, nici o cunoaștere; nu însă fiindcă raţiunea ar fi prea 
mioapă sau mărginită sau cum am vrea să o mai numim (lucru despre 
care nu ştim încă nimic, căci nu am pătruns încă atât de adânc), ci în 
virtutea însăși a simplului fapt că nu poate fi cunoscut nimic în ce este 
gol; sau, exprimat din punctul de vedere al celeilalte laturi, deoarece 
acest interior este determinat tocmai ca fiind ceea ce transcende 
conștiința. — Rezultatul este, desigur, același dacă un orb este plasat în 
bogăţia lumii suprasensibile (dacă această lume are o atare bogăție, fie 
că ea ar fi conţinutul ei propriu, fie că conştiinţa însăși ar fi acest 
conţinut) sau dacă un văzător este plasat în purul întuneric, ori dacă 
vrem, în lumina pură, în cazul că lumea suprasensibilă este aceasta; 
văzătorul vede în această lumină pură tot atât de puţin ca în întunericul 

pur și exact tot atât cât vede orbul în plinătatea bogăției care se află 
înaintea lui. Dacă cu interiorul și cu ce este conexat cu el nu ar fi nimic 
altceva de făcut prin intermediul fenomenului, nu ne-ar mai rămâne 
decât să ne mărginim la fenomen, adică să luăm drept adevărat ceva 
despre care ştim că nu este adevărat, sau — pentru ca totuși în acest gol 
care a devenit întâi gol de lucruri obiective, dar care, cu gol în sine, 
trebuie luat şi ca fiind gol de orice raporturi spirituale și distingeri ale 
conștiinței ca conştiinţă, pentru ca, deci, în acest gol absolut, numit și ce 
este sfânt, să fie totuși ceva — nu ne-ar mai rămâne decât să-l umplem 
cu Visuri, ca apariții pe care conştiinţa și le creează singură; el ar trebui 
să se declare multumit chiar cu acest tratament rău, căci nu ar fi demn 
de ceva mai bun, întrucât chiar visurile sunt mai bune decât golul său. 

Interiorul, adică transcendentul suprasensibil, s-a constituit însă; 
el provine din fenomen şi fenomenul este mijlocirea lui, adică 
fenomenul este esența lui şi, de fapt, umplerea lui. Suprasensibilul este 
sensibilul și perceputul, aşa cum el este în adevăr; adevărul sensibilului 
şi al perceputului este însă de a fi fenomen. Suprasensibilul este deci 
fenomenul ca fenomen. — Dacă prin aceasta înțelegem că suprasen- 
sibilul ar fi deci lumea sensibilă, adică lumea așa cum este pentru 
nemijlocita certitudine sensibilă și pentru percepție, aceasta este o 
înţelegere pe dos; căci fenomenul este mai degrabă nu lumea cunoașterii 
sensibile și a perceperii ca existentă, ci această lume ca depășită, adică 
pusă într-adevăr ca interioură. Se obișnuiește să se spună că supra- 
sensibilul nu este fenomenul; dar prin fenomen. nu se înţelege 
fenomenul, ci se întelege mai degrabă lumea sensibilă, ca fiind ea însăși 
o realitate efectiv reală. 

[4.3] Intelectul, care este obiectul nostru, se găseşte tocmai pe 
poziția că, pentru el, interiorul a luat fiinţă doar ca însine universal, încă 
fără a fi umplut. Jocul forţelor are tocmai semnificația negativă de a nu 
fi în sine, şi numai acea semnificație pozitivă de a fi mediatorul, dar 
situat în afara intelectului; raportarea intelectului la interior prin 
mediație este însă mișcarea intelectului prin care interiorul se va umple 
pentru intelect. — În mod nemijlocit, pentru intelect există jocul 
forțelor. Adevărul este însă pentru el interiorul simplu. Mişcarea forţei 
nu este, în consecință, adevărul decât ca ceva simplu. Dar despre acest 
joc al forţelor noi am văzut că are constituţia potrivit căreia forta 
solicitată de altă forță este în același timp solicituntă pentru această alta, 

care numai prin aceasta devine solicitantă. Este dat aici deopotrivă doar 
schimbul nemijlocit, adică preschimbarea absolută a determinaţiei, care 
constituie singurul conținut a ceea ce se ivește: a faptului de a fi ori 
mediu universal, ori unitate negativă. Ceea ce se ivește încetează în 
ivirea sa determinată să fie ceea ce se ivește și solicită prin însăși ivirea 
sa determinată cealaltă latură, care astfel se exteriorizeuză, adică aceasta 
din urmă este acum nemijlocit ceea ce trebuia să fie prima. Aceste două 
laturi — relația solicitării și relația conţinutului determinat, opus — 
sunt, fiecare pentru sine, intervertirea și schimbarea absolută. Dar 
aceste două relații sunt iarăși una şi aceeaşi, şi deosebirea după formă, 
faptul de a fi solicitată sau solicitatoare, este aceeaşi cu deosebirea după 
conținut, solicitatul ca atare fiind mediul pasiv, solicitantul, dimpotrivă, 
mediu activ, unitate negativă, adică Unul. Dispare astfel orice diferență 
a unor forțe particulare, ce ar trebui să fie date în această mișcare, una 
opusă în genere celeilalte: căci ele se fundau numai pe acele diferenţe; 
și diferenţa forţelor cade și ea, o dată cu cele două, într-o unică 
diferență. Nu mai este deci în acest schimb absolut nici forţă, nici 
solicitare şi fapt-de-a-fi-solicitat, nici determinaţia de a fi mediu 
subzistent şi unitate reflectată în sine, nu mai sunt nici diferite opoziții, 
ci, în acest schimb absolut, nu mai e decât diferența ca universală sau 
ca o diferenţă la care s-au redus toate multiplele opoziții. Această 
diferență, ca diferență universală, este, așadar, ce e simplu în jocul 
forțelor înseși, este legea forței. 

Fenomenul schimbător devine diferență simplă prin raportarea sa 
la simplitatea interiorului, adică a intelectului. Interiorul nu este la 
început decât universalul în sine. Acest universal în sine simplu este 
însă, în mod tot atât de absolut, diferență universală, căci acest universal 
este rezultatul schimbului însuși; cu alte cuvinte, schimbul este esența 
lui, dar schimbul pus în interior, așa cum el este în adevăr; luat deci, în 
acesta, ca diferenţă absolut universală care s-a liniștit, ca diferenţă ce 
își rămâne identică cu sine. Adică negația este moment esenţial al 
universalului; și ea, adică mijlocirea, este deci, în universal, diferență 
universală. Diferenţa este exprimată în lege ca imagine stabilă a 
fenomenului instabil. Lumea suprasensibilă este astfel un imperiu 
liniştit al legilor, anume dincolo de lumea percepută, căci aceasta 
prezintă legea doar printr-o perpetuă schimbare, dar deopotrivă 
prezentă în această lume, și copie nemijlocită şi calmă a ei. 

[3.1) Acest imperiu al legilor este anume adevărul intelectului, 
adevăr ce îşi are conținutul în distincţia care se găsește în lege; el nu 
este însă decât primul său adevăr şi nu umple fenomenul. Legea este 
prezentă în fenomen, dar ea nu este întreaga prezenţă a fenomenului; în 
împrejurări totdeauna altele, legea are o realitate totdeauna alta. Rămâne 
astfel fenomenului pentru sine o latură care nu este în interior, adică 
fenomenul nu este încă pus ca fenomen [ca apariţie], ca ființă-pentru- 
sine suprimată. Această lipsă a legii trebuie să se arate în legea însăși. 
Ceea ce pare a lipsi legii este că, având anume în ea diferenţa, ea o are 
însă ca diferenţă universală, nedeterminată. În măsura însă în care ea 
nu este legea în genere, ci unu din legi, ea are determinaţia în ea şi sunt 
date astfel nedeterminat de multe legi. Dar această pluralitate este mai 
degrabă ea însăși o lipsă; ea contrazice anume principiul intelectului 
pentru care, ca conştiinţă a interiorului simplu, adevărul este unitatea 
universală în sine. Intelectul trebuie de aceea mai curând să lase să 
coincidă multele legi într-o lege unică, așa cum, de exemplu, legea după 
care cade o piatră și legea după care se mișcă sferele cerești au fost 
concepute ca fiind o singură lege. O dată cu această coincidență, legile 
își pierd însă determinaţia lor; legea devine tot mai superficială, și, de 
fapt, a fost găsită nu unitatea acestor legi determinate, ci o lege care 
lasă afară determinaţia lor, după cum legea unică ce reunește în ea legea 
căderii corpurilor pe Pământ și legea mișcării cerești nu le exprimă de 
fapt pe ambele. Unificarea tuturor legilor în atracția universală nu 
exprimă vreun alt conținut, în afară tocmai de conceptul pur al legii 
înseși, care aici este pusă ca existentă. Atractia universală spune doar 
atât: că orice are o diferenţă constantă fată de orice altceva. Intelectul 
crede a fi găsit cu aceasta o lege generală care ar exprima realitatea 
universală ca atare; dar el nu a găsit de fapt decât conceptul legii înseși, 
deși el declară totodată că orice realitate este în ea însăşi conformă 
legii. Expresia atracției universale are de aceea mare importanță, în 
măsura în care ea este îndreptată contra reprezentării lipsite de gândire, 
pentru care totul se înfățișează sub aspectul contingenței și pentru care 
determinația are forma independenţei sensibile. 

În contrast cu legile determinate stă deci atracţia universală, adică 
conceptul pur al legii. În măsura în care acest concept pur este 
considerat ca fiind esenţa, adică adevăratul interior, modul determinat 
al legii determinate aparține încă fenomenului, adică mai degrabă lumii 

sensibile. Numai că conceptul pur al legii nu transcende numai legea, 
care, ea însăși lege determinată, se opune altor legi determinate , ci 
transcende legea ca atare. Modul determinat despre care era vorba este 
propriu-zis el însuși doar un moment ce dispare, care aici nu mai poate 
surveni ca ceva esenţial; deoarece numai legea este dată ca fiind 
adevărul. Dar conceptul legii se îndreaptă contra legii înseși. În lege 
anume, diferenţa însăși este nemijlocit sesizată și luată în universal; este 
însă luată cu aceasta o subzistență a momentelor, pe al căror raport 
legea îl exprimă ca esentialităti indiferente și fiinţând în sine. Aceste 
părţi ale diferenţei din lege sunt însă totodată ele însele laturi 
determinate. Conceptul pur al legii, ca atracție universală, trebuie înţeles 
în adevărata sa semnificaţie, şi anume în sensul că în el, cu absolut 
simplu, distincțiile ce sunt date în legea ca atare se întorc iar în interiorul 
luat cu unitate simplă; această unitate este necesitatea internă a legii. 
[B.2] Prin aceasta, legea este dată într-o dublă modalitate: o dată 
ca lege în care diferențele sunt exprimate ca momente independente, 
altă dată în forma simplului fapt de a se fi reîntors în sine, care poate fi 
iar numit forță; dar nu în sensul că ea e forta refulată, ci în sensul că ea 
e forţa în genere, adică concept al fortei, o abstracţie care absoarbe în ea 
diferenţele a ceea ce este atras şi a ceea ce atrage. Astfel, de exemplu, 
simpla electricitate este forța; exprimarea diferenţei aparţine însă legii; 
această diferență este electricitatea pozitivă şi negativă. În mişcarea 
căderii, forța este ce e simplu, gravitația care are legea potrivit căreia 
mărimile diferitelor momente ale mișcării, timpul care s-a scurs și 
spațiul parcurs se raportează unele la altele ca rădăcina și pătratul. 
Electricitatea, ea însăși, nu este diferenţa în sine, adică în esenţa ei, nu 
e dubla esenţă a electricității pozitive și negative; se obișnuiește, de 
aceea, să se spună că ea posedă legea potrivit căreia ea se află în acest 
dublu fel; sau că ea ure însuşirea de a se manifesta în acest mod. 
Această însușire este fără îndoială însușire esenţială și unică a acestei 
forte; adică ea îi este necesară, dar aici necesitatea este un cuvânt gol; 
legea trebuie, tocmui fiindcă trebuie, să se dubleze astfel. Desigur, dacă 
este pusă electricitatea pozitivă, şi cea negativă este în sine necesară, 
căci pozitivul este numai ca raportare fată de un negativ, adică pozitivul 
este în el însuşi diferenţa faţă de el însuşi, și la fel negativul. Dar că 
electricitatea ca atare s-ar divide astfel, aceasta nu este în sine necesarul; 
ea, ca forță simplă, este indiferentă faţă de legea ei de a fi pozitivă sau 

negativă; şi dacă acela [necesarul] este numit conceptul ei și dacă 
aceasta din urmă este numită ființa [legea] ei, atunci conceptul ei este 
indiferent faţă de fiinţa ei. Electricitatea are doar această proprietate, 
ceea ce înseamnă tocmai că ea nu-i este necesară în sine. — Această 
indiferenţă capătă un alt aspect atunci când se spune că aparţine 
definiției electricității de a fi pozitivă sau negativă sau că este în mod 
strict conceptul şi esența ei. Atunci, fiinţa ei ar însemna existența ei în 
genere; în acea definiţie nu stă însă necesitatea existenței ei; ea este sau 
fiindcă o găsim, adică nu e deloc necesară, sau existenţa ei este prin alte 
forțe, cu alte cuvinte necesitatea ei este o necesitate exterioară. Prin 
aceea însă că necesitatea este pusă în determinaţia ființei-prin-ultul, 
cădem iarăşi în pluralitatea legilor determinate, pe care tocmai le 
părăsisem spre a considera legea ca lege; numai cu aceasta putem 
compara conceptul ei ca concept, adică necesitatea ei, care însă în toate 
aceste forme nu s-a arătat decât ca un cuvânt gol. 

Și pe o altă cale decât cea indicată este dată indiferența legii şi a 
forței, adică a conceptului și a ființei. În legea mișcării, de exemplu, este 
necesar ca mișcarea să se împartă în timp Și în spaţiu sau apoi în distanță 
și viteză. Întrucât mişcarea nu este decât raportul acelor momente, ea, 
universalul, este, desigur, divizată în eu însăși, dar aceste părți, timpul 
și spațiul, distanţa şi viteza, nu exprimă în ele această origine dintr-o 
unitate, ele sunt indiferente unele fată de altele; spaţiul va fi reprezentat 
fără timp, timpul fără spațiu și distanţa cel puţin fără viteză; — după 
cum mărimile lor sunt indiferente una față de alta, întrucât ele nu se 
comportă ca pozitiv ŞI negativ, nu se raportează deci prin esența lor una 
la alta. Necesitatea diviziunii este deci, desigur, dată aici; dar nu a 
părților ca atare una pentru alta. De aceea şi acea primă necesitate este 
ea însăşi doar o necesitate falsă, iluzorie; mişcarea nu este ea însăşi 
reprezentată ca ceva simplu sau ca esenţă pură, ci deja divizată. Timpul 
ȘI spaţiul sunt părțile ei independente, adică sunt esenţa în ele însele; şi 
distanţa și viteza sunt modalităţi ale fiinţei sau reprezentării, dintre care 
una poate fi, desigur, fără cealaltă; și mişcarea este deci raportul lor 
superficial, nu esenţa lor. Reprezentată ca esenţă simplă sau ca forță, 
ea este într-adevăr gravitația, care nu conţine însă deloc în ea aceste 
diferenţe. 

[5.3] Diferenţa nu este deci, în ambele cazuri, o diferență în ea 
însăşi, ori universalul, forţa, este indiferent faţă de diviziunea ce se 

găseşte în lege, ori diferenţele, părti ale legii, sunt indiferente unele fată 
de altele. Intelectul are însă conceptul acestei diferențe în sine tocmai 
fiindcă legea este, pe de o parte, interiorul, ceea ce este în sine, iar pe de 
altă parte ea este totodată ceea ce este diferențiat în concept, că această 
diferenţă este deci o diferenţă interioară stă în faptul că legea este forță 
simplă, adică concept al acestei diferenţe, deci legea e o diferență a 
conceptului. Această diferenţă interioară cade însă mai întâi numai în 
intelect şi ea nu este pusă în fuptul însuşi (an der Sache selbst), ceea ce 
intelectul exprimă este deci doar propria lui necesitate, o distincție pe 
care el o face numai întrucât exprimă totodată că diferenţa nu este o 
diferență a faptului însuşi. Această necesitate, care stă doar în cuvinte, 
este în consecință repovestirea momentelor care constituie ciclul 
necesității, aceste momente vor fi anume deosebite, diferenţa lor este 
însă exprimată ca nefiind o diferenţă a faptului însuși și prin aceasta din 
nou suprimată; această mișcare se numește explicare. Se exprimă deci 
o lege; de această lege este deosebit universalul ei în sine, adică 
fundamentul, ca fiind forța; dar despre această deosebire se spune că 
nu e o deosebire, dar că fundamentul este în totul constituit ca și legea. 
Datul singular al fulgerului, de exemplu, va fi înțeles ca ceva universal 
și acest universal va fi exprimat ca lege a electricității; explicarea 
include apoi legea în forță, ca esenţă a legii. Această forță este atunci 
astfel constituită, încât, când ea se exteriorizează, se ivesc electricităţi 
opuse, care iar dispar una în alta; aceasta înseamnă că forța este 
constituită întocmui cu şi legea; se va spune că cele două nu sunt deloc 
diferite. Diferenţele sunt pura exteriorizare generală, adică legea și forta 
pură; ambele au însă acelaşi conţinut, aceeași constituție. Diferenţa, ca 
diferenţă a conţinutului, adică a lucrului (Sache) este deci iar retrasă. 
În această mișcare tautologică, aşa cum rezultă de mai sus, 
intelectul rămâne ferm la unitatea calmă a obiectului său și mișcarea 
cade doar în intelectul însuși, nu în obiect; ea este o explicare, care nu 
numai că nu lămurește nimic, dar care este atât de clară, încât, atunci 
când se pregătește să spună ceva diferit de ce a fost înainte, ea repetă 
doar unul şi același lucru. În faptul însuși, prin această mişcare nu apare 
nimic nou, dar mișcarea nu intră în considerare decât ca mişcare a 
intelectului. În ea însă recunoaştem acum tocmai ceea ce era omis în 
lege, și anume schimbarea absolută însăși; căci dacă o considerăm mai 
de aproape, această mișcare este în mod nemijlocit opusul ei înseși. 

Anume ea pune o diferență care nu numai pentru noi nu e nici o 
diferență, dar pe care ea însăși o suprimă ca diferenţă. Este aici acelaşi 
schimb care se înfățișa ca joc al forțelor; în el era diferența dintre 
solicitant și solicitat, dintre forţa ce se exteriorizează și forta refulată în 
sine; dar erau diferenţe care nu erau în realitate diferențe şi care de 
aceea se suprimau iarăşi nemijlocit. Nu este dată doar simpla unitate, 
aşa încât să nu fie pusă nici o diferență, ci este dată mişcarea potrivit 
căreia o diferență este, desigur, făcută; dar deoarece ea nu e diferenţă, 
ea este iarăși suprimată. — O dată cu explicarea deci, transformarea şi 
schimbarea, care înainte nu erau decât în fenomen în afara interiorului, 
au pătruns în suprasensibilul însuși; conștiința noastră a trecut însă din 
interiorul ca obiect, pe cealaltă latură, în intelect și are în el schimbarea. 

[y] Astfel, acest schimb nu este încă un schimb al faptului însuși, 
ci el se înfățișează mai degrabă ca schimb pur, tocmai prin aceea că 
conținutul momentelor schimbului rămâne același. Întrucât încă 
conceptul, ca concept al intelectului, este identic cu ceea ce este 
interiorul lucrurilor, ucest schimb devine pentru intelect legea 
interiorului. Intelectul află deci că este o lege a fenomenului însuși, că 
survin diferenţe ce nu sunt diferenţe, adică omonimul [ceea ce e același- 
cu-sine] se respinge de la el însuși; și că, deopotrivă, diferențele sunt 
doar diferenţe care de fapt nu sunt diferențe, adică neomonimul se 
atrage. — Avem aici o a doua lege, al cărei conţinut este opusul a ceea 
ce fusese numit la început lege, adică opusul distincţiei care rămâne 
constant identică sieși; căci această nouă lege expiimă mai curând 
devenirea neidentică a identicului şi devenirea identică a neidenticului. 
Conceptul pretinde gândirii inconsistente ca ea să pună împreună cele 
două legi și să fie conștientă de opoziţia lor. — A doua este, desigur, și 
ea o lege, adică o fiinţă interioară identică sieși, dar mai degrabă o 
identitate-cu-sine a neidentităţii, o constantă a inconstanţei. În jocul 
forțelor, această lege a reieşit ca fiind tocmai această trecere absolută, 
ca pură interschimbare. Omonimul, forţa, se divide într-o opoziţie care 
apare mai întâi ca fiind o diferenţă independentă, dar care, de fapt, se 
dovedeşte a nu fi nci o diferență, căci omonimul este ceea ce se respinge 
de la sine, și, prin esenţă, acest respins se atrage, căci el este același: 
diferenţa făcută, dat fiind că ea nu e nici o diferenţă, se suprimă deci 
din nou. Ea se prezintă așadar ca diferenţă a fuptului însuşi, şi această 

diferenţă a faptului nu este altceva decât omonimul care s-a respins de 
la sine și care nu pune, în consecinţă, decât o opoziție care nu e opoziţie. 

Prin acest principiu, primul suprasensibil, imperiul liniștit al 
legilor, copia nemijlocită a lumii percepute, este convertit în opusul său. 
Legea era în genere aceea care rămânea uceeaşi cu sine, ca şi diferențele 
ei; este însă afirmat acum că fiecare latură este, din contră, opusul ei 
înseși. Ceea ce este uceluşi cu sine se respinge mai degrabă de la sine şi 
ceea ce își este neacelași se pune mai degrabă ca ceea ce îşi este același. 
De fapt, numai prin această determinare diferenţa este o diferenţă 
interioară, adică diferenţă în ea însăşi, întrucât acelaşi-ul își este 
neacelași, neacelașşi-ul îşi este același. — Aceasta a două lume 
suprusensibilă este în acest fel lumea inversată; şi anume, întrucât una 
din laturi este deja dată în prima lume suprasensibilă, ea este inversa 
acestei prime lumi. Interiorul este astfel împlinit ca fenomen. Căci 
prima lume suprasensibilă nu era decât ridicarea nemijlocită a lumii 
percepute în elementul universal; ea își avea corespondentul necesar în 
această lume percepută, care reţinea încă pentru sine principiul 
schimbului şi al transformării; primului imperiu al legilor îi lipsea acest 
principiu; el îl obține însă ca lume inversată. 

După legea acestei lumi inversate, omonimul [același-ul cu sine] 
din prima lume este deci neacelași-ul lui însuși, și neacelași-ul acesteia 
îşi este deopotrivă lui însuși neacelași, adică îşi devine acelaşi. În 
momente determinate, aceasta se va ivi în felul în care ceea ce în legea 
primei lumi este dulce va fi, în acest însine inversat, acru; ceea ce în 
prima este negru este în aceasta din urmă alb. Ceea ce în legea primei 
lumi este la magnet polul nord este în celălalt însine suprasensibil 
(anume în pământ) polul său sud; ceea ce însă acolo este polul sud este 
aici polul nord. La fel, ceea ce în prima lege a electricității este polul 
oxigenului, devine în cealaltă esență a ei suprasensibilă, polul 
hidrogenului, şi invers, ceea ce acolo este polul hidrogenului devine aici 
polul oxigenului. Într-o altă sferă [a eticului], răzbunarea faţă de un 
duşman este, potrivit legii nemijlocite, cea mai mare satisfacție a 
individualității lezate. Această lege însă — de a mă arăta aceluia care nu 
mă tratează drept o esență proprie ca fiind o esență opusă lui și de a-l 
suprima mai degrabă pe el ca esenţă — se inversează, prin principiul 
celeilalte lumi, în legea opusă, în reintegrarea mea însămi ca fiind 
esenţă, prin suprimarea esenței străine în autodistrugere. Dacă acum 

această inversare care este prezentată în pedeapsa crimei este făcută 
lege, această inversare nu este nici ea decât iarăși legea uneia din lumi, 
căreia îi stă ca opusă o altă lume suprasensibilă, inversută; ceea ce în 
prima este disprețuit este onorat în cealaltă, ceea ce în prima este onorat 
este disprețuit în cealaltă. Pedeapsa care, potrivit legii primei lumi, este 
infamantă şi distrugătoare pentru om, se transformă, în lumea ei 
inversată, în iertarea care păstrează esența omului și îi aduce cinste. 
Privită superficial, această lume inversată este astfel opusul primei 
lumi, în sensul că o are pe aceasta în afara ei și că respinge de la sine 
această primă lume ca pe o realitate inversată, în sensul că una este ceea 
ce upare, cealaltă însă este însinele; unu este așa cum ea este pentru un 
altul, cealaltă, dimpotrivă, aşa cum ea este pentru sine; astfel încât, spre 
a ne folosi de exemplele de mai sus, ceea ce are un gust dulce este de 
fapt, adică în interiorul lucrului, acru; sau ceea ce în magnetul real al 
fenomenului este polul nord ar fi, în ființa interioară, adică esenţială, 
polul sud; ceea ce în electricitatea fenomenală se prezintă ca pol al 
oxigenului ar fi, în electricitatea nefenomenală, polul hidrogenului; sau 
o acțiune care în modul de a apărea este crimă ar trebui să poată fi în 
interior propriu-zis bună (o acţiune rea ar putea avea o intenţie bună); 
pedeapsa nu ar fi pedeapsă decât în ceea ce apare; în sine, adică într-o 
altă lume, ea ar putea fi o binefacere pentru criminal. Numai că atare 
opoziții ale interiorului şi exteriorului, ale fenomenului și 
suprasensibilului, ca fiind două realități, nu mai sunt date aici. 
Diferenţele respinse nu se repartizează din nou între două substanţe care 
le-ar servi drept suport și le-ar procura o subzistență separată; prin ceea 
ce intelectul ar cădea din nou, în afara interiorului, pe poziția sa 
anterioară. Una dintre laturi, adică dintre substanțe, ar fi iarăși lumea 
percepției, în care una dintre cele două legi şi-ar exercita esenta ei şi, 
opusă e1, ar fi o lume interioară, exact o atare lume sensibilă ca și prima, 
însă în reprezentare; ea nu ar putea fi arătată ca lume sensibilă, nu ar 
putea fi văzută, auzită, gustată, și totuși ea ar fi reprezentată ca o atare 
lume sensibilă. Dar, de fapt, dacă una din lumile puse este ceva perceput 
şi însinele ei, ca invers al acesteia, este deopotrivă ceva reprezentat 
sensibil, atunci acrul, care ar fi însinele lucrului dulce, ar fi un lucru tot 
atât de real ca și acesta, ar fi un lucru acru; negrul, care ar fi însinele 
albului, este negrul real; polul nord, care este însinele polului sud, este 
polul nord prezent în același magnet, polul oxigenului, care este însinele 

hidrogenului, este polul oxigenului prezent în aceeași pilă. Crima reală 
își are însă inversarea şi însinele ei, ca posibilitate, în intenția ca atare, 
dar nu într-o intenţie bună, căci adevărul intenţiei este numai fapta 
însăși. Potrivit conţinutului ei, crima își are însă în sine propria reflexie, 
adică inversarea ei, în pedeapsa reulă; aceasta constituie împăcarea 
legii cu realitatea care i s-a opus în crimă. Pedeapsa reală are, în sfârșit, 
realitatea ei inversată în ea, în sensul că ea este o asemenea realizare a 
legii prin care activitatea pe care legea o comportă ca pedeapsă se 
suprimă eu însăși, în care legea, dintr-o lege activă, devine iarăşi o lege 
calmă şi valabilă şi în care mișcarea individualităţii împotriva legii și a 
legii împotriva individualității este stinsă. 

[3] Din reprezentarea inversării care formează esenţa uneia dintre 
laturile lumii suprasensibile trebuie deci îndepărtată reprezentarea 
sensibilă despre consolidarea diferenţelor într-un element diferit al 
subzistenţei; şi acest concept absolut al diferenţei trebuie exprimat și 
sesizat în mod pur ca diferenţă interioară, ca respingere a omonimului 
ca omonim de la el însuși, și ca identitate a neidenticului ca neidentic. 
Trebuie gândit schimbul pur, adică opoziția în eu însăşi, adică 
contradicția. Căci, în diferenţa care este o diferenţă interioară, opusul 
nu este unul din doi; căci astfel el ar fi un existent şi nu ceva opus; dar 
el este opusul unui opus, adică celălalt este el însuși nemijlocit dat în 
el. Situez, desigur, opusul aici şi situez dincolo pe celălalt, al cărui opus 
el este; pun deci opusul pe una din laturi în şi pentru sine, fără celălalt; 
însă tocmai de aceea, întrucât am aici opusul în şi pentru sine, el este 
opusul lui însuși, adică are de fapt în mod nemijlocit pe celălalt în el.— 
În acest fel, lumea suprasensibilă, care e lumea inversată, a încălcat în 
același timp cealaltă lume şi o are în ea însăși; ea este pentru sine lumea 
inversată, adică inversa ei înseși; este ea însăși ori opusa ei, într-o 
unitate. Numai astfel ea este diferenţa ca diferenţă interioară, ca 
diferenţă în ea însăşi, adică este ca infinitate. 

Datorită infinităţii vedem legea împlinită în ea însăși ca necesitate, 
și toate momentele fenomenului sunt luate acum în interior. Ceea ce e 
simplu în lege este Infinitatea; aceasta înseamnă, conform celor 
rezultate: a) legea este ceva identic cu sine, care este însă diferența în 
sine; adică este un omonim ce se respinge pe sine de la sine, adică se 
scindează. Ceea ce a fost numit forță simplă se dedubleuză ea însăși şi 
este, prin infinitatea ei, legea. B) Ceea ce s-a scindat și formează părțile 

reprezentate în lege se prezintă ca ceva subzistent; și, dacă ele vor fi 
considerate fără conceptul diferenţei interioare, atunci spaţiul și timpul 
sau distanţa și viteza, care se ivesc ca momente ale gravitaţiei, sunt 
indiferente și fără necesitate unele pentru altele, ca și pentru gravitația 
însăşi, după cum această gravitație simplă este indiferentă faţă de ele 
sau după cum simpla electricitate este indiferentă față de pozitiv sau 
negativ. y) Prin conceptul diferenţei interioare însă, acest neidentic și 
indiferent, spaţiu și timp etc. constituie o diferență care nu e diferență, 
adică numai o diferenţă a omonimului, şi esenţa ei este unitatea; ele sunt 
însuflețite, ca pozitiv și negativ unul faţă de altul, şi fiinţa lor este mai 
degrabă de a se pune ca neființă și de a se suprima în unitate. Subzistă 
ambii termeni diferenţiaţi, ei sunt în sine, sunt în sine ca opuși; adică, 
fiecare este opusul lui însuși, ei au în ei pe altul lor şi sunt doar o 
singură unitate. 

Această infinitate simplă, conceptul absolut, trebuie numită esența 
simplă a vieţii, sufletul lumii, sângele -universal care, omniprezent, nu 
este tulburat și întrerupt de nici o diferenţă, care este mai degrabă el 
însuși orice diferență, precum și faptul suprimării lor, care deci pulsează 
în sine fără să se miște, care tremură în sine fără să fie neliniștit. Această 
infinitate simplă este aceeaşi cu sine, căci diferenţele sunt tautologice, 
sunt diferenţe care nu sunt diferenţe. Această esenţă identică ei înseși 
se raportează deci numai la ea însăşi. Lu ea însăși: astfel acesta este un 
Altul asupra căruia se îndreaptă raportarea, și raportarea la sine însuşi 
este mai degrabă scindarea; adică, tocmai acea identitate-cu-sine este 
diferenţa interioară. Acești scindați sunt astfel în și pentru ei înşişi, 
fiecare un opus — al unui Altul, astfel încât este deja exprimat o dată 
cu el Altul; adică el nu e opusul unui Altul, ci numai opusul pur; este 
astfel, în el însuşi, opusul lui însuși. Adică fiecare nu este deloc un opus, 
ci este în mod pur pentru sine o pură esenţă aceeași cu sine, care nu are 
în ea nici o diferenţă; de aceea nu avem nevoie să ne întrebăm şi mai 
puţin încă să privim chinuirea cu o atare întrebare drept filozofie sau să 
o privim ca pe o întrebare la care filozofia nu poate să răspundă, anume: 
cum din această esenţă pură, cum în afară de ea iese diferenţa, adică 
alteritatea ? Căci procesul scindării s-a întâmplat deja, diferenţa a fost 
exclusă din ce este identic-cu-sine şi a fost pusă de o parte; ceea ce 
trebuia să fie identicul-cu-sine este deci deja unul dintre scindaţi, în loc 
de a fi esența absolută. /denticul-cu-sine se scindează: aceasta 

înseamnă, de aceea, tot atât de mult că el se suprimă ca ceva deja 
scindat, că se suprimă ca alteritate. Unitatea, despre care se spune în 
mod obișnuit că diferenţa nu ar putea proveni din ea, este, de fapt, ea 
însăşi numai unul dintre momentele scindării: ea este abstracţia 
simplităţii, care se află în contrast cu diferența. Dar, fiindcă ea este 
abstracţia — numai unul dintre cei opuși — , s-a spus deja cu aceasta că 
ea este scindarea; căci dacă unitatea este un negativ, un opus, atunci ea 
este tocmai pusă ca fiind ceea ce are opoziţia în ea însăși. Diferenţele 
scindării şi devenirii identice-cu-sine sunt de aceea deopotrivă doar 
această mişcare a suprimării de sine, căci, întrucât identicul-cu-sine, 
care trebuie mai întâi să se scindeze, adică să devină opusul său, este o 
abstracție, adică el însuși este un scindat, scindarea lui este, în 
consecinţă, o suprimare a ceea ce el este, și este astfel suprimarea 
scindării sale. Faptul-de-a-şi-deveni-identic-sieşi este deopotrivă o 
scindare; ceea ce își devine identic sieşi se opune deci scindării; adică 
el se situează însuși, prin aceasta, de o parte, adică devine mai degrabă 
un scindat. 

Infinitatea, adică această neliniște absolută a purei automișcări — 
faptul că ceea ce este determinat într-un fel oarecare, de exemplu ca 
fiinţă, este mai degrabă opusul acestui mod determinat — a fost deja 
sufletul a tot ce a precedat, dar numai în interior ea s-a ivit în mod liber. 
Fenomenul, adică jocul forțelor, o înfățișează deja, dar ea apare întâi la 
lumină în mod deschis ca explicare; şi întrucât ea este, în sfârșit, obiect 
pentru conștiință ca fiind ceea ce ea este, conștiința este conștiință-de- 
sine. Explicarea intelectului nu face la început decât descrierea a ce este 
constiinta de sine. El suprimă diferenţele care erau date în lege, devenite 
deja pure, dar încă indiferente, și le pune într-o unitate, a forței. Această 
identificare este însă la fel de nemijlocit o scindare. Căci intelectul 
suprimă diferenţele și pune prin aceasta unitatea forţei, doar făcând o 
nouă diferență, aceea dintre lege şi forţă, care însă totodată nu e nici o 
diferență; și deoarece această diferenţă nu e deopotrivă nici o diferență, 
intelectul trece el însuși mai departe, suprimând iarăși această diferenţă, 
întrucât el lăsa ca forţa să aibă aceeași constituţie ca și legea. — Această 
mișcare, sau necesitate, este însă astfel încă necesitate și mişcare a 
intelectului, adică ea ca atare nu este încă obiectul său; dar intelectul 
are în el, ca obiecte, electricitate negativă și pozitivă, distanţă, viteză, 
forţă de atracţie și o mie de alte lucruri care formează conţinutul 

momentelor mișcării. În explicare există tocmai de aceea atâta 
satisfacţie de sine, deoarece — ca să ne exprimăm așa — conștiința este 
aici într-un nemijlocit monolog cu ea însăși, nu se savurează decât pe 
sine, părând în aceasta că face altceva, însă ea nu se ocupă în fapt decât 
cu ea însăși. 

În legea opusă, ca fiind inversarea primei legi, adică în diferența 
interioară, infinitatea devine ea însăși obiect al intelectului; dar ea îi 
scapă din nou intelectului ca infinitate, întrucât el repartizează iarăși la 
două lumi, adică la două elemente substanţiale, diferenţa în sine, 
respingerea de la el însuși a omonimului și termenii neidentici ce se 
atrag; mişcarea, aşa cum ea se găsește în experienţă, este aici pentru 
intelect un eveniment, și omonimul și neidenticul sunt predicate a căror 
esenţă este un substrat existent. Ceea ce pentru intelect este obiect în 
învelișul său sensibil este pentru noi în înfățișarea sa esenţială ca fiind 
concept pur. Această înţelegere a diferenţei, așa cum ea este în adevăr, 
adică înțelegerea infinității ca atare, este pentru noi, adică în sine. 
Expunerea conceptului infinității aparţine științei; conștiința însă, în 
felul în care ea posedă nemijlocit acest concept, se ivește din nou ca o 
formă proprie sau ca o nouă configurație a conștiinței care nu-și 
recunoaște esenţa în cele precedente, dar le privește ca pe cu totul 
altceva. — Fiindcă acest concept al infinității îi este obiect, conştiinţa 
este deci conștiință a diferenţei, ca una care este deopotrivă nemijlocit 
suprimată; conştiinţa este pentru eu însăși, este o deosebire a ce nu e 
deosebit, adică conştiință-de-sine. Eu mă deosebesc'pe mine de mine 
însumi, ŞI în aceasta este nemijlocit pentru mine că acest deosebit nu 
este deosebit. Eu, omonimul, mă resping de la mine însumi; dar acest 
deosebit, pus ca neacelași, întrucât este deosebit, nu este pentru mine 
nimic deosebit. Constiinta unui Altul, a unui obiect în genere, este 
anume în mod necesar conștiință-de-sine, fapt de a fi reflectat în sine, 
conștiință a ei înseși în alteritatea ei. Progresul necesar al configurațiilor 
de până acum ale conștiinței — configurații pentru care adevărul lor era 
un lucru, un altul decât ele însele — exprimă tocmai aceasta: că nu 
numai conștiința lucrului nu este posibilă decât pentru o conștiinţă-de- 
sine, ci că însăși conștiinţa-de-sine este adevărul acestor configurații. 
Dar acest adevăr este dat numai pentru noi, nu încă pentru conștiință. 
Conştiința-de-sine a devenit mai întâi pentru sine, nu încă unitate cu 
conștiința în genere. 

Vedem că, în interiorul fenomenului, intelectul nu găsește în 
adevăr decât fenomenul însuși, dar nu în felul în care fenomenul este 
ca joc al forțelor, ci acel joc al fortelor în momentele sale absolut- 
universale și în mișcarea acestor momente; și că, de fapt, intelectul face 
doar experienţa lui însuși. Ridicată deasupra percepţiei, conştiinţa se 
prezintă legată cu suprasensibilul prin termenul mediu al fenomenului, 
prin care ea privește în acest fond al lucrurilor. Cei doi extremi, unul al 
purului interior, celălalt al interiorului care privește în acest interior, 
coincid acum Și, așa cum ei au dispărut ca extremi, tot astfel a dispărut 
şi termenul mediu ca fiind altceva decât ei. — Această perdea este deci 
dată la o parte din faţa Interiorului şi este dată privirea Interiorului în 
interior; privirea omonimului nediferențiat care se respinge pe el însuși 
se pune ca un interior diferit, dar pentru cure există tot atât de nemijlocit 
nedeosebireu celor doi: conștiința de sine. Este clar că în spatele așa- 
zisei perdele care trebuia să ascundă interiorul nu este nimic de văzut, 
dacă noi înșine nu trecem în spatele ei atât spre a vedea ceva, cât şi spre 
a vedea dacă acolo este ceva care să poată fi văzut. Dar rezultă în 
același timp că nu putem trece direct în spate fără a avea în vedere toate 
aceste împrejurări; căci această cunoaștere, a ceea ce este adevărul 
reprezentării fenomenului și a interiorului său, este ea însăși doar un 
rezultat al unei mişcări ce a trecut prin multe situaţii, mișcare în care 
modalitățile conștiinței: părerea, perceperea și intelectul, dispar; și va 
rezulta totodată că cunoașterea a ceea ce conștiința cunoaşte, întrucât 
se cunoaşte pe sine, necesită încă multe alte împrejurări, a căror 
expunere o constituie cele ce urmează. 


B. CONȘTIINȚA-DE-SINE 


IV 
ADEVĂRUL CERTITUDINII DE SINE 


În modurile de până acum ale certitudinii, adevărul este pentru 
conștiință altceva decât conştiinţa însăși. Conceptul acestui adevăr 
dispare însă în experiența făcută asupra lui. Obiectul, în modul în care 
era nemijlocit în sine — ceea ce exista pentru certitudinea sensibilă, 
lucrul concret al percepţiei şi forța intelectului — se dovedește mai 
degrabă a nu fi astfel în adevăr, ci acest însine reiese a fi un mod în care 
obiectul este numai pentru un altul; conceptul despre obiect se suprimă 
în obiectul real, adică prima reprezentare nemijlocită se suprimă în 
cursul experienţei; și certitudinea s-a pierdut în ce este adevăr. S-a ivit 
acum însă ceea ce în aceste relaţii precedente nu apăruse, anume o 
certitudine care e identică adevărului ei; căci certitudinea își este ei 
înseşi obiectul și conştiinţa își este ei înseși adevărul. Este, prin urmare, 
Și aici o alteritate; conștiința anume deosebește, dar pe un atare care e 
totodată pentru ea ceva nedeosebit. Dacă numim concept mişcarea 
cunoaşterii și numim însă obiect cunoaşterea ca unitate calmă, aceasta 
înseamnă ca Eu, vedem că nu numai pentru noi [cei care filozofăm |], ci 
pentru cunoaşterea însăși obiectul corespunde conceptului. — Sau, în 
celălalt mod, dacă numim concept ceea ce obiectul este în sine și este 
numit obiect ceea ce el este ca obiect, adică pentru un altul, este clar că 
faptul de a-fi-în-sine și de a-fi-pentru-un-altul sunt una și aceeaşi; căci 
Însinele este conștiința; ea este însă totodată şi aceea pentru care este 
un altul (Însinele); şi este pentru ea că însinele obiectului și fiinta 
acestuia pentru un altul sunt aceeași. Eul este conţinutul relației și este 

relația însăși; Eul este el însuși în opoziţie cu altceva și încalcă totodată 
pe acest altceva, care e deopotrivă pentru el numai el însuși. 

[1] Cu conștiinţa-de-sine am intrat deci acum în domeniul intim al 
adevărului. Trebuie să vedem cum apare mai întâi aspectul (Gestalt) 
conștiinţei-de-sine. Dacă considerăm această nouă configuraţie a 
cunoașterii — cunoașterea despre sine însuși — în raport cu cea 
precedat, cu cunoaşterea despre un altul, aceasta din urmă anume a 
dispărut; dar în același timp momentele ei s-au păstrat; și pierderea 
constă în aceea că aceste momente sunt date aici aşa cum ele sunt în 
sine. Ființa a ceea ce îmi pare, singularitatea şi universalitatea opusă 
acesteia ale percepţiei, ca și interiorul gol al intelectului, nu mai sunt 
ca esențe, ci ca momente ale conștiinței-de-sine, aceasta înseamnă ca 
abstracții, adică diferenţe care pentru conştiinţa însăși sunt totodată 
nule, adică nu sunt diferenţe, și sunt esente pur dispărânde. Pare deci a 
se fi pierdut numai momentul principal însuşi, anume subzistențu 
independentă, simplă pentru conștiință. De fapt însă, conștiința-de-sine 
este reflectia din fiinţa lumii senzoriale și percepute și este esenţial 
reîntoarcerea din alteritate. Ca conştiinţă-de-sine, ea este mișcare; dar 
întrucît ea nu se deosebește de sine decât pe ea însăşi, deosebirea, ca o 
alteritate, este pentru ea nemijlocit suprimată. Deosebirea nu există și 
conștiința-de-sine este doar tautologia lipsită de mișcare a lui Eu = Eu; 
întrucât pentru ea diferenţa nu are și forma ființei, ea nu e conștiinţă- 
de-sine. Pentru conștiința-de-sine există deci alteritatea ca o ființă, ca 
un moment diferit; dar există pentru ea și unitatea ei înseși cu această 
diferență, ca un ul doilea moment diferit. Cu acel prim moment, 
conștiința-de-sine este ca conștiință și este păstrată pentru ea întreaga 
răspândire a lumii sensibile; dar totodată numai ca raportată la al doilea 
moment, la unitatea conștiinței-de-sine cu ea însăși; și lumea sensibilă 
este deci pentru ea o subzistență care nu e însă decât apariție, adică o 
diferenţă care nu are în sine ființă. Această opoziţie dintre fenomenul 
și adevărul ei are însă ca esenţă a sa numai adevărul, adică unitatea 
conştiinței-de-sine cu ea însăşi. Această unitate trebuie să-i devină 
esenţială, adică conștiința-de-sine este dorință (Begierde) în genere. 
Conștiinţa are acum, ca conştiinţă-de-sine, un obiect dublu: unul — 
obiectul nemijlocit, obiectul certitudinii sensibile și al percepției, care 
este însă marcat pentru ea cu caracterul negativului, şi un al doilea 
obiect — anume ea însăşi, care este esenţa adevărată şi care este dat mai 

întâi doar în opoziţie cu primul. Conștiinţa-de-sine se înfățișează în 
aceasta ca fiind mișcarea în care această opoziţie este suprimată și în 
care se va produce pentru ea identitatea ei cu sine. 

[2] Obiectul care pentru conștiința-de-sine este negativul s-a 
înapoiat însă de partea sa — pentru noi, adică în sine — deopotrivă în 
sine, ca și conștiința de partea cealaltă. Prin această reflexie în sine el a 
devenit Viaţă. Ceea ce conștiinţa-de-sine distinge fată de sine ca fiind 
ceea ce este nu are în ea — întrucât e pus ca ceea ce este — numai 
modul certitudinii sensibile și al percepţiei, ci este ființă reflectată în 
sine, și obiectul dorinţei nemijlocite este ceva viu. Căci însinele, adică 
rezultatul general al raportului intelectului fată de interiorul lucrurilor, 
este deosebirea a ce nu poate fi deosebit, adică unitatea celor deosebiți. 
Această unitate este însă deopotrivă, aşa cum am văzut, respingerea ei 
de la ea însăși; și acest concept se scindează în opoziţia conștiinţei-de- 
sine și a vieţii; prima, fiind unitatea pentru care există unitatea infinită 
a diferenţelor; a doua este însă numai această unitate însăși, în felul în 
care ea nu e totodată pentru sine însăși. Așa cum deci conștiința este 
independentă, tot atât de independent este, în sine, obiectul ei. 
Conștiinţa-de-sine, care este strict pentru sine şi marchează nemijlocit 
obiectul ei cu caracterul negativului, adică este în primul rînd dorință, 
va face deci mai degrabă experienţa obiectului ei. 

Determinarea Vieţii, aşa cum reiese din concept, adică din 
rezultatul general cu care intrăm în această sferă, este suficientă spre a 
o caracteriza, fără ca natura ei să trebuiască să fie:dezvoltată mai 
departe; cercul ei se închide în următoarele momente: esența este 
infinitatea, ca fapt al suprimării tuturor diferenţelor, pura mișcare de 
rotaţie în jurul axei sale, liniştea ei înseși ca infinitate absolut neliniștită, 
independența însăși, în care diferenţele mișcării sunt rezolvate, esenţa 
simplă a timpului care, în această identitate-cu-sine, are forma compactă 
a spațiului. În acest mediu universal, simplu, diferenţele sunt însă 
deopotrivă ca diferențe, căci această fluiditate universală își are natura 
sa negativă numai întrucât ea este o suprimare a acestora; dar ea nu 
poate suprima cele diferenţiate dacă ele nu au o subzistență. Tocmai 
această fluiditate, ca fiind independenţa identică sieși, este ea însăși 
subzistența acestora, adică este substanța diferenţelor, în care ele sunt 
deci ca membri diferiți şi ca părti ființând-pentru-sine. Ființa nu mai are 
semnificația abstracției ființei, nici pura esenţialitate a membrilor nu 

mai are semnificația universalității abstracte; ci fiinţa lor este tocmai 
acea substanţă simplă, fluidă, a purei mișcări în ea însăși. Diferența 
acestor membri unul față de altul, ca diferenţă, nu constă însă în nici o 
altă determinație decât în determinaţia momentelor infinităţii, adică a 
mişcării pure înseși. 

Membrii independenți sunt pentru sine; această ființare-pentru- 
sine este însă mai degrabă tot atât de nemijlocit reflectia lor în unitate, 
după cum această unitate este scindarea în formații independente. 
Unitatea este scindată deoarece ea este unitate absolut negativă, adică 
unitate infinită; şi deoarece ea este subzistența, și diferenţa are 
independenţă numai în această unitate. Această independenţă a 
formaţiei apare ca fiind ceva determinat, pentru un altul, căci ea este 
ceva scindat; și suprimarea scindării se întâmplă astfel printr-un Altul. 
Dar această suprimare este deopotrivă prezentă în formația însăși; căci 
tocmai această fluiditate este substanţa formatiilor independente; 
această substanţă însă este infinită; formaţia este de aceea, în însăși 
subzistenta ei, scindarea, adică suprimarea ființării-sale-pentru-sine. 

Dacă distingem mai de aproape momentele conţinute aici, vedem 
că avem ca prim moment subzistența formațiilor independente, adică 
avem reprimarea a ceea ce este diferenţa în sine, anume de a nu fi în 
sine și de a nu avea subzistență. Al doilea moment este însă supunerea 
acelei subzistente faţă de infinitatea diferenţei. În primul moment avem 
formaţia care subzistă; ca fiind-pentru-sine sau, în determinaţia ei, 
substanță infinită, ea intră în opoziţie cu substanţa universală, neagă 
această fluiditate și continuitate cu ea și se afirmă ca nedizolvată în 
acest universal, dar mai degrabă ca păstrându-se prin despărțirea de 
această natură anorganică a ei și prin consumarea acesteia. Viaţa în 
mediul fluid universal — o calmă separare a configurării — devine 
tocmai prin aceasta mișcarea acestora, adică devine viaţa ca proces. 
Fluxul universal simplu este însinele şi diferenţa formatiilor este Altul. 
Dar, prin această diferență, acest flux devine el însuși Altul; căci acum 
fluxul este pentru diferență, diferenţă care este în și pentru ea însăși, Și 
este deci mișcarea infinită care consumă acel mediu liniștit; este viața ca 
fiind ceva viu. — De aceea această inversure este însă iarăși 
intervertireu în ea însăşi; ceea ce este consumat este esenţa: 
individualitatea, care se menţine pe spezele universalului și care își dă 
sentimentul unității ei cu ea însăşi, suprimă tocmai prin aceasta opoziția 

ei cu Altul, opoziție prin care ea este pentru sine; unitutea cu ea însăşi, 
pe care ea şi-o dă, este tocmai /luiditatea diferenţelor, adică disoluția 
universală. Dar, invers, suprimarea subzistenţei individuale este 
deopotrivă o producere a acesteia. Căci, deoarece esența formei 
individuale este viaţa universală, și deoarece fiinţa-pentru-sine este în 
sine substanță simplă, ea suprimă — întrucât pune în ea pe Altul — 
această simplitute a ei, adică esenţa ei: aceasta înseamnă că scindează 
această simplitate; și această scindare a fluxului lipsit de diferenţe este 
tocmai punerea individualităţii. Substanţa simplă a Vieţii este deci 
scindarea ei înseși în formaţii Și, totodată, dizolvarea acestor diferențe 
subzistente; și dizolvarea scindării este deopotrivă o scindare, adică o 
înmembrare. Se întrepătrund deci cele două laturi care au fost distinse 
ale întregii mișcări; anume configurarea, depusă calm, separat, în 
mediul universal al independenței, și procesul vieţii; acesta din urmă 
este tot pe atât configurare pe cît este suprimarea formei configurate; și 
prima, configurarea, este tot atât o suprimare pe cât este o înmembrare. 
Elementul fluid este el însuși numai abstracția esenței, adică este 
efectiv-real numai ca formă configurată; și faptul că el se înmembrează 
este iarăși o scindare a celor înmembrate, adică o dizolvare a acestora. 
Acest întreg circuit constituie Viaţa, nici ceea ce a fost enunțat la 
început, nemijlocita continuitate şi soliditatea compactă a esenței sale, 
nici forma subzistentă și discretul [discontinuitatea] existând-pentru- 
sine, nici purul proces al acestora, nici încă simpla luare-împreună a 
acestor momente, ci întregul care se dezvoltă și îşi dizolvă dezvoltarea 
sa şi care se păstrează simplu în această mișcare. 

[3] Întrucât, plecând de la prima unitate nemijlocită și trecînd prin 
momentele configurării și ale procesului, ne-am reîntors la unitatea 
acestor două momente, și astfel iarăși la prima substanţă simplă, această 
unitate reflectată este o alta decât prima. Faţă de acea unitate 
nemijlocită, adică enunțată ca o ființă, aceasta, a doua, este unitatea 
universală, care are în ea toate aceste momente ca depășite. Ea este 
genul simplu, care, în mișcarea vieţii înseși, nu există pentru sine ca 
acest element simplu; dar, în acest rezultat, viața trimite la altceva decât 
este ea, anume la conștiință, pentru care viața este ca fiind această 
unitate, anume ca gen. 

Această altă viață însă, pentru care este genul ca atare și care este 
pentru ea însăși gen, conștiința-de-sine, îşi este la început doar ca fiind 

această esenţă simplă şi se are ca obiect, ca Eu pur; în experienţa ei, 
care trebuie acum considerată, acest obiect abstract se va îmbogăți 
pentru ea și va obține dezvoltarea pe care am văzut-o în Viaţă. 

Eul simplu este acest gen, adică universalul simplu, pentru care 
diferenţele nu sunt diferențe, numai întrucât el este esență negativă a 
momentelor configurate, independente; și conștiinţa-de-sine nu are deci 
certitudinea ei înseși decât prin suprimarea acestui Altul, care se 
prezintă pentru ea ca viaţă independentă; ea este dorință. Sigură de 
nimicnicia acestui Altul, ea face pentru sine din această nimicnicie 
adevărul ei, distruge obiectul independent și își dă prin aceasta 
certitudinea ei înseși ca certitudine adevărată, ca o certitudine care 
pentru ea însăși s-a produs într-un fel obiectiv. 

În această satisfacere, conștiința-de-sine face însă experienţa 
independenţei obiectului ei. Dorinţa și certitudinea de sine obținută în 
satisfacerea dorinței ei sunt condiționate de către obiect, căci această 
satisfacere are loc prin suprimarea acestui Altul. Pentru ca această 
suprimare să fie, trebuie ca și acest Altul să fie. Conștiinţa-de-sine nu-l 
poate deci suprima prin raportarea sa negativă; ea îl produce de aceea 
mai Curând din nou, după cum produce dorinţa. Altceva decât 
conștiinţa-de-sine este de fapt esenţa dorinţei; și, prin această 
experienţă, acest adevăr a devenit pentru ea. Totodată însă, constiinta- 
de-sine este deopotrivă în mod absolut pentru sine, și este aceasta numai 
prin suprimarea obiectului și trebuie ca această satisfacție să-i revină, 
căci ea este adevărul. În virtutea independenței obiectului, constiinta- 
de-sine poate ajunge deci la satisfacție numai întrucât acest obiect însuși 
îndeplinește în el negația: și el trebuie să îndeplinească în el această 
negație, căci el este în sine negativul și trebuie să fie pentru celălalt ceea 
ce el este. Întrucât obiectul este în el însuşi negația, și, în aceasta, el este 
în același timp independent, el este conștiință. În cazul vietii, care este 
obiectul dorinţei, negația este ori într-un altul, adică în dorinţă, ori ca 
determinație faţă de o altă figură indiferentă, ori ca fiind natura 
universală, anorganică a vieţii. Această natură universală, 
independentă, în care negația este ca fiind absolută, este genul ca atare 
sau ca conştiință-de-sine. Conştiința-de-sine îşi atinge satisfacția ei 
numadi în altă conştiință-de-sine. 

În aceste trei momente este mai întâi împlinit conceptul constiintei- 
de-sine: a) Eul pur, nediferenţiat, este primul ei obiect nemijlocit. 
b) Această nemijlocire însă este ea însăși mijlocire absolută; ea este 
numai ca suprimare a obiectului independent, adică este dorință. 
Satisfacerea dorinţei este anume reflexia conștiinței-de-sine în ea însăși, 
adică certitudinea care a devenit adevăr. c) Dar adevărul acestei 
certitudini este mai degrabă reflexia dublată, dedublarea conștiinței-de- 
sine. Conștiinţa-de-sine este un obiect pentru conștiință, care implică în 
el propria alteritate, adică afirmă diferenţa ca o diferență nulă și este 
astfel independent. Formaţia distinctă, doar vie, suprimă și ea, desigur, 
în procesul vieții înseși independenţa ei, dar ea încetează, o dată cu 
diferenţa ei, să fie ceea ce este. Obiectul conștiinţei-de-sine este însă, 
dimpotrivă, independent în această negativitate a lui însuși; și astfel el 
este pentru el însuși gen, fluiditate universală în particularitatea 
existenței sale separate; el este o conștiinţă-de-sine vie. 

O conșştiință-de-sine este pentru conştiința-de-sine; numai prin 
aceasta ea este de fapt conștiință-de-sine. Căci mai întâi aici se produce 
pentru ea unitatea ei înseși în alteritatea ei; Eul, care este obiectul 
conceptului ei, nu este de fapt obiect; obiectul dorinţei este însă doar 
independent, căci el este substanța universală, indestructibilă, esența 
fluidă, identică sieși. Când o conștiinţă-de-sine este obiectul, acesta este 
deopotrivă Eu și obiect. — Cu aceasta este deja dat pentru noi conceptul 
Spiritului. Ceea ce se va produce de acum înainte pentru conștiință este 
experiența a ceea ce este spiritul — această substanță absolută care, în 
deplină libertate și independență a opoziţiei sale, anume a unor 
conștiințe-de-sine diferite, fiinţând pentru sine — , este unitatea lor; Eu 
care este Noi; Noi care este Eu. Conșştiința are mai întâi în conștiința- 
de-sine punctul ei de întoarcere, în care, din aparenţa colorată a 
sensibilului „dincoace“ și din noaptea goală a suprasensibilului 
„dincolo“, ea pășeşte în ziua spirituală a prezentului. 

INDEPENDENTA ȘI DEPENDENTA 
CONȘTIINTEI-DE-SINE; 
STĂPÂNIRE ȘI SERVITUTE 


Conştiinţa-de-sine este în şi pentru sine atunci când și prin aceea 
că ea este în și pentru sine pentru o altă conștiinţă-de-sine; adică ea este 
doar ca ceva recunoscut. Conceptul acestei unități a ei în dedublarea sa, 
a infinităţii realizându-se în conștiința-de-sine este o încrucișare de 
laturi și de semnificații multiple, astfel încât momentele acestei 
încrucișări trebuie luate, pe de o parte, strict separat, pe de altă parte în 
această distingere ele trebuie luate ca nedeosebite, adică întotdeauna 
luate și recunoscute în semnificaţia lor opusă. Dublul sens al celor 
distinse stă în esenţa conștiinței-de-sine de a fi infinită, adică de a fi 
nemijlocit opusul determinaţiei în care este pusă. Explicitarea 
conceptului acestei unități spirituale, în dedublarea ei, ne prezintă 
mişcarea recunoașterii. 

[1] Conştiinţa-de-sine are înaintea ei o altă conștiință-de-sine; ea a 
ieșit în afara ei. Aceasta are o dublă semnificație: întâi, ea s-a pierdut 
pe sine, căci ea se găseşte ca fiind o altă esenţă, în al doilea rând, ea a 
suprimat prin aceasta pe celălalt, căci ea nu privește pe celălalt ca 
esenţă, ci se vede pe sine în celălalt. 

Ea trebuie să suprime această alteritute a sa; aceasta înseamnă 
suprimarea primului dublu sens și, prin aceasta însăși, un al doilea 
dublu sens; în primul rând, conștiinţa-de-sine trebuie să meargă la 
suprimarea celeilalte esente independente, ca astfel să devină certă de 
sine ca fiind esenţa; în ul doilea rând, ea merge astfel către propria-i 
suprimare, căci acest Altul este ea însăşi. 

Această suprimare în dublu sens a alterităţii sale cu dublu sens este 
deopotrivă o reîntoarcere în dublu sens în ea însăşi, căci, în primul rând, 
prin suprimare ea se obţine pe sine înapoi, fiindcă ea își devine iarăși 
identică prin suprimarea alterităţii sale; în ul doilea rând, ea îi restituie 
deopotrivă pe cealaltă conștiință-de-sine ei înseși; căci ea își era în 

cealaltă; ea suprimă această fiinţă a su în altul, lasă deci pe celălalt din 
nou liber. 

În acest mod, această mișcare a conștiinţei-de-sine în raportul ei 
fată de o altă conștiință-de-sine este însă reprezentată ca acțiune a 
unuia; dar această acţiune a unuia are ea însăși dubla semnificaţie de a 
fi deopotrivă acțiunea su, ca și a celuilalt; căci celălalt este tot atât de 
independent, închis în sine, și nu este nimic în el care să nu fie prin el 
însuși. Prima conștiință-de-sine nu are obiectul în faţa ei, așa cum este 
el mai întâi doar pentru dorință; ci un obiect care fiinţează pentru sine, 
independent, asupra căruia, în consecinţă, ea nu poate pentru sine nimic, 
dacă el nu face în el însuși ceea ce ea face faţă de el. Mișcarea este deci, 
în mod strict, dubla mișcare a celor două conștiinţe-de-sine. Fiecare 
vede pe cealaltă făcând ceea ce face ea; fiecare face ea însăși ceea ce 
cere de la cealaltă și face de aceea ceea ce face numai în măsura în care 
celălalt face același lucru; acţiunea unilaterală ar fi inutilă, deoarece 
ceea ce trebuie să se întâmple nu se poate întâmpla decât prin 
amândouă. 

Acţiunea are deci un sens dublu nu numai întrucât ea este 
deopotrivă o acţiune față de sine ca și față de celălalt, dar şi întrucât, 
neseparat, ea este deopotrivă acțiunea unuia ca şi a celuilalt. 

În această mișcare vedem repetându-se procesul ce se întâlnea ca 
joc al forțelor, însă în conștiință. Ceea ce în acela era pentru noi [care 
contemplăm experienţa] este aici pentru extremii înșiși. Termenul 
mediu este conștiinţa-de-sine, care se descompune în extremi; și fiecare 
extrem este acest schimb al determinației sale și trecere absolută în 
extremul opus. Ca conștiință însă fiecare extrem iese, desigur, în afara 
sa; totuși, în faptul de a fi în afara sa, el este totodată reținut în sine, 
pentru sine, şi ceea ce el este în afară de sine (sein Aussersich) este 
pentru el. Este pentru el că el este nemijlocit o altă conştiinţă și că nu 
este; ŞI, deopotrivă, că acest Altul este pentru sine numai întrucât el se 
suprimă ca fiinţă-pentru-sine, și este pentru sine numai în fiinţa-pentru- 
sine a celuilalt. Fiecare este pentru celălalt termenul mediu prin care 
fiecare se mijlocește şi se reunește cu sine însuși și fiecare își este lui și 
celuilalt esenţă nemijlocită, care este pentru sine și care totodată este 
pentru sine numai prin această mijlocire. Ei se recunosc ca 
recunoscându-se reciproc. 

Acest pur concept al recunoaşterii, al dedublării conștiinței-de-sine 
în unitatea ei, trebuie acum considerat în modul în care procesul său se 
va înfățișa pentru conștiința-de-sine. Acest concept va înfățișa mai întâi 
latura inegalității celor două conştiinţe-de-sine, adică trecerea şi ivirea 
termenului mediu în extremi, termen mediu care, ca extremi, își sunt 
opuși unul altuia, dintre care unul este doar recunoscut, celălalt cel ce 
doar recunoaște. 

[2] Conştiinţa-de-sine este mai întâi simplă ființare-pentru-sine, 
aceeași cu sine prin excluderea «in ea a oricărui Altul, esenţa şi obiectul 
ei absolut îi sunt Eu; și în această nemijlocire, adică în această ființă a 
ființării-sale-pentru-sine, ea este ceva singular. Ceea ce este Altul pentru 
ea este ca obiect neesențial, ca obiect marcat cu caracterul negativului. 
Dar Altul este și el o conştiință-de-sine; un individ se ivește în faţa altui 
individ. Apărând în acest fel nemijlocit, ei sunt unul pentru altul în felul 
obiectelor obişnuite; figuri independente, conştiinţe scufundate în ființa 
vieții — căci obiectul existent s-a determinat aici ca fiind viața — , care 
nu au îndeplinit încă una pentru alta mișcarea abstracţiei absolute de a 
distruge orice ființă nemijlocită și de a fi numai ființa pur negativă a 
conștiinței identice sieși, nu s-au înfățișat încă una pentru alta ca pură 
ființă-pentru-sine , aceasta înseamnă ca conștiință-de-sine. Fiecare are, 
desigur, certitudinea ei înseși, dar nu și pe a celeilalte; și de aceea 
propria-i certitudine despre sine nu are încă adevăr; căci adevărul ei ar 
fi numai acela că propria-i fiinţă pentru sine i s-ar fi prezentat ca obiect 
independent sau, ceea ce este același lucru — că obiectul s-ar fi 
prezentat ca fiind această pură certitudine a ei înseși. Aceasta nu este 
însă posibil, potrivit conceptului recunoașterii, decât dacă fiecare 
îndeplinește pentru celălalt, ca și celălalt pentru el, fiecare pentru el prin 
acţiunea lui proprie, și iarăși prin acțiunea celuilalt, această pură 
abstracţie a fiinţei-pentru-sine. 

A se prezenta însă pe sine ca pură abstracție a conștiinței-de-sine 
constă în a se arăta ca pură negatie a modalităţii sale obiective, adică în 
a se arăta ca nefiind legată de nici o ființă-în-fapt determinată, ca 
nefiind legată de singularitatea universală a ființei-în-fapt în genere, în 
a nu fi legată de viață. Această prezentare este o dublă acţiune: acţiune 
a celuilalt și acţiune prin sine însuși. Întrucât ea este acțiunea celuilalt, 
fiecare tinde deci către moartea celuilalt. În aceasta este însă dată şi a 
doua: acțiunea prin sine însuşi; căci prima implică în ea riscul propriei 

vieți. Relaţia celor două conștiinţe-de-sine este deci astfel determinată, 
încât ele se încearcă pe ele însele şi una pe alta, prin luptă pe viață și pe 
moarte. — Ele trebuie să intre în această luptă, căci ele trebuie să ridice 
la adevăr certitudinea lor înseși de a fi pentru sine, faţă de alţii și faţă de 
ele însele. Și numai prin riscul vieții este probată libertatea, numai în 
acest fel este probat că pentru conștiinţa-de-sine nu ființa, nu modul 
nemijlocit în care ea apare, nu confundarea ei în răspândirea vieţii este 
esenţa, dar că în această conștiință nu este dat nimic care să nu fie 
pentru ea moment în dispariție, că ea nu este decât pură ființă-pentru- 
sine. Individul care nu și-a riscat viaţa poate fi, desigur, recunoscut ca 
persoană, dar el nu a atins încă adevărul acestei recunoașteri ca fiind o 
conştiință-de-sine independentă. La fel, fiecare trebuie să meargă către 
moartea celuilalt, după cum fiecare îşi riscă propria viaţă; căci celălalt 
nu valorează pentru el mai mult decât el însuși. Esenţa lui i se prezintă 
ca fiind un Altul; el este în afară de sine, el trebuie să suprime ce îi e 
exterior; celălalt este o conştiinţă existentă și prinsă în feluri multiple; 
el trebuie să privească alteritatea sa ca pură fiinţă pentru sine, astfel 
spus, ca negaţie absolută. 

Această confirmare prin moarte suprimă însă, deopotrivă, adevărul 
care trebuie să rezulte din ea, după cum suprimă prin aceasta 
certitudinea de sine în genere; căci, așa cum viaţa este poziţia naturală 
a conștiinței, independenţa fără negativitate absolută, tot astfel moartea 
este negativul natural al conştiinţei, negația fără independenţă, care 
rămâne deci fără semnificaţia cerută a recunoașterii. Prin moarte a 
reieșit desigur certitudinea că ambii și-au riscat viața, că au disprețuit-o 
în ce-i priveşte pe ei și în ce-i privește pe alții, dar aceasta nu reiese 
pentru cei ce au dus această luptă. Ei își suprimă conștiința pusă în 
această esențialitate străină, care e existenţa naturală, adică ei se 
suprimă pe ei înșiși Și vor fi suprimaţi ca extremi, voind să fie pentru 
sine. Prin aceasta dispare însă din jocul interschimbării momentul 
esenţial al împărțirii în extremi cu determinaţii opuse; și termenul mediu 
coincide cu unitatea moartă care se împarte în extremi morți, simpli 
existenți, nu în extremi opuși; cei doi nu se dau și nu se primesc reciproc 
înapoi unul de la altul prin conștiință, ci ei se lasă doar în mod indiferent 
unul pe altul liberi, ca lucruri. Acţiunea lor este negația abstractă, nu 
negația conștiinței care suprimă, în felul că ea păstrează şi menține pe 
cel ce a fost suprimat şi prin aceasta supravieţuieşte suprimării sale. 

În această experiență, conştiinta-de-sine devine conștientă că 
pentru ea viața este tot atât de esenţială ca şi pura conştiință-de-sine. În 
conștiința-de-sine nemijlocită, Eul simplu este obiectul absolut, care 
însă pentru noi, adică în sine, este mijlocirea absolută și are ca moment 
esenţial independenţa subzistentă. Disoluţia acelei unități simple este 
rezultatul primei experienţe; prin ea este pusă o conștiință-de-sine pură 
ȘI o conştiinţă care nu este pură pentru sine, ci pentru o altă conștiință, 
adică o conștiință în elementul ființei, sau, altfel spus, în forma a ce e 
lucru (Dingheit). Ambele momente sunt esenţiale; deoarece ele sunt 
mai întâi inegale şi opuse și reflexia lor în unitate nu a rezultat încă, ele 
sunt ca două forme opuse ale conştiinţei: una, cea independentă, pentru 
care esenţa este fiinţa-pentru-sine, cealaltă, cea neindependentă, pentru 
care esenţa este viaţa, adică fiinţa-pentru-un-altul; prima este stăpânul, 
a doua este sluga. 

[3. a] Stăpânul e conştiinţa ce este pentru sine, nu însă numai 
conceptul acestei conștiințe. Ci este conştiinţă fiinţând-pentru-sine, care 
este mijlocită cu sine printr-o altă conştiinţă, anume printr-o conștiință, 
esenței căreia îi aparține de a fi sintetizată cu ființa independentă, adică 
cu ce e în genere de natura lucrului. Stăpânul se raportează la ambele 
aceste momente: la un lucru ca atare, obiectul dorinței, şi la conștiința 
pentru care esentialul este ce e de ordinea lucrului; și întrucât stăpânul 
este a) ca concept al conștiinței-de-sine, nemijlocită raportare a ființei- 
pentru-sine şi b) este totodată, ca mijlocire, sau ca ființă-pentru-sine 
care nu e pentru sine decât printr-un altul, el se raportează a) în mod 
nemijlocit la ambele momente și b) în mod mijlocit la fiecare prin 
celălalt. Stăpânul se raportează în mod mijlocit la slugă prin intermediul 
ființei independente, căci tocmai de către aceasta este legată sluga; ea 
este lanţul ei, de care sluga nu a putut face abstracţie în luptă, și de aceea 
s-a dovedit ca nefiind independentă, ca avându-și independenţa în ce 
are natura lucrului. Stăpânul este însă puterea asupra acestei ființe, căci 
el a dovedit în luptă că această ființă nu valorează pentru el decât ca 
fiind ceva negativ; întrucât el este puterea care domină această ființă, 
această fiinţă fiind puterea asupra celuilalt, în acest silogism, stăpânul 
are pe celălalt sub dominaţia sa. Tot astfel, stăpânul se raportează 
mijlocit la lucru prin slugă. Sluga, ca conştiinţă-de-sine în genere, se 
raportează și ea negativ la lucru și îl suprimă; dar lucrul este totodată 
pentru ea independent, sluga nu poate termina cu el până la a-l nimici; 

ea doar îl prelucrează. Stăpânului îi revine, dimpotrivă, prin această 
mijlocire, raportul nemijlocit, ca pură negatie a lucrului, adică plăcerea; 
ceea ce nu i-a reușit dorinței îi reușește stăpânului, de a termina cu 
lucrul şi de a găsi satisfacția în plăcere. Dorinţei nu-i reușea aceasta, din 
cauza independenţei lucrului; stăpânul care a interpus însă sluga între 
lucru şi el se uneşte doar cu neindependenţa lucrului și se bucură de el 
în mod pur. Latura independenţei el o lasă slugii, care o prelucrează. 

În aceste două momente se produce pentru stăpân recunoașterea 
sa de către o altă conștiință; căci, în aceste momente, aceasta din urmă 
se afirmă ea însăși ca neesenţială, o dată în prelucrarea lucrului, altă 
dată în dependenţa ei fată de o ființă-în-fapt determinată; în ambele 
cazuri, această conştiinţă nu poate deveni stăpână asupra fiinţei și nu 
poate ajunge la negația absolută. Este deci dat aici momentul 
recunoașterii, în care cealaltă conștiință se suprimă ca ființă-pentru-sine 
şi face, așadar, ea însăși ceea ce prima face faţă de ea; și este dat aici și 
celălalt moment, după care acţiunea celei de-a doua este propria acțiune 
a primei, căci ceea ce face sluga este propriu-zis acțiunea stăpânului; 
numai acestuia îi apartine ființa-pentru-sine, esenţa; el este puterea pur 
negativă pentru care lucrul este neant, și este astfel acţiunea pură, 
esențială în acest raport; sluga nu este însă o acţiune pură, ci una 
neesenţială. Dar pentru recunoașterea propriu-zisă lipsește momentul 
potrivit căruia stăpânul face faţă de sine ceea ce face faţă de celălalt şi 
acela în care sluga face faţă de stăpân ceea ce face și fată de sine. S-a 
produs prin aceasta o recunoaștere unilaterală și inegală. 

Conştiinţa neesenţțială este astfel pentru stăpân obiectul care 
constituie adevărul certitudini lui însuși. Este clar însă că acest obiect 
nu corespunde conceptului său, dar că acolo unde stăpânul s-a realizat 
complet, s-a produs pentru el cu totul altceva decât o conștiință 
independentă. Pentru el nu este o conștiință independentă, ci mai curând 
o conștiință dependentă. El nu are deci certitudinea ființei-pentru-sine 
ca fiind adevărul, ci adevărul său este mai degrabă conștiința 
neesențţială și acţiunea neesențială ale acesteia. 

Adevărul conștiinței independente este deci conștiința servilă. 
Această conștiință apare anume mai întâi în afară de sine şi nu ca fiind 
adevărul conştiinţei-de-sine. Dar, aşa cum stăpânirea a arătat că esenţa 
ei este inversul a ceea ce ea vrea să fie, tot astfel servitutea va deveni 
în realizarea ei deplină contrariul a ceea ce ea este în mod nemijlocit. 

Ca conștiință refulată în sine, ea se va interioriza şi se va preschimba 
în adevărată independenţă. 

[P] Am văzut numai ceea ce servitutea este în raport cu stăpânirea. 
Dar ea este conștiinţă-de-sine și trebuie considerată acum ceea ce ea 
este astfel în și pentru sine. Pentru servitute, mai întâi, esenţa este 
stăpânul; deci conștiința independentă, ființând-pentru-sine , este pentru 
ea adevărul care pentru ea nu este totuşi inerent (an ihr). Numai că acest 
adevăr al negativității pure şi al ființei-pentru-sine ea îl are, de fapt, în 
ea însăşi; căci ea a experimentat în ea această esenţă. Această conştiinţă 
nu s-a temut anume de un lucru sau de altul, nici de acest moment sau 
de altul, ci s-a temut pentru întreaga ei ființă; căci ea a simtit frica 
morții, a stăpânului absolut. Ea a fost dizolvată în interiorul ei, a 
tremurat în toate fibrele ei şi tot ce era fix s-a clătinat în ea. Această 
mișcare universală, pură, absoluta devenire fluidă a oricărei subzistenţe, 
este însă esenţa simplă a conștiinței-de-sine, negativitatea absolută, 
pura-ființare-pentru-sine , care, în consecinţă, este în această conștiință. 
Acest moment al purei fiinţări-pentru-sine este și pentru ea; căci, în 
stăpân, acest moment este pentru ea obiectul său. Ea nu este apoi doar 
această disoluţie universală în genere, ci prin serviciu ea o realizează 
în mod efectiv. Servind, ea suprimă în toate momentele singulare 
dependenţa sa faţă de existenţa naturală și, prin munca ei, o elimină. 

[y] Sentimentul puterii absolute în genere sau în particularitatea 
serviciului este însă doar disoluția în sine; și, deși frica stăpânului este 
începutul înțelepciunii, în aceasta conștiința este pentru ea însăşi, dar 
ea nu este încă ă ființă- pentru-sine. Prin muncă însă această conștiință 
vine la sine însăși. În momentul care corespunde dorinței în conștiința 
stăpânului, conștiinței slugii pare a-i reveni latura raportului neesențial 
fată de lucru, deoarece lucrul își păstrează în acest raport independenţa 
sa. Dorinţa şi-a păstrat pura negare a obiectului și, prin aceasta, 
sentimentul-de-sine, neamestecat. Această satisfacţie este însă de aceea 
ea însăși numai ceva ce dispare, căci îi lipsește latura obiectivă, adică 
subzistența. Munca este, dimpotrivă, dorința frânată, dispariție reținută, 
adică ea formează. Raportul negativ faţă de obiect devine formă a 
acestuia, devine ceva stabil, fiindcă tocmai pentru cel ce muncește 
obiectul are independenţă. Acest termen mediu negativ, adică acțiunea 
care dă formă, este în același timp singularitatea, adică pura fiinţă- 
pentru-sine a conștiinței, care acum, în muncă, se exteriorizează în 

elementul stabilității; conștiința care muncește ajunge deci astfel la 
intuiţia fiinţei independente, ca fiind a sa. 

Actul formării nu are însă numai această semnificație pozitivă că 
în el conștiința servilă își devine ca pură ființare-pentru-sine ceva 
existent, ci are şi o semnificaţie negativă fată de primul ei moment — 
frica. Căci, în formarea lucrului, propria ei negativitate, fiinţa-ei-pentru- 
sine, îi devine obiect numai întrucât ea suprimă forma existentă care îi 
este opusă. Acest negativ obiectiv este tocmai esenţa străină în fata 
căreia conștiința servilă a tremurat. Acum însă ea distruge acest negativ 
străin, se pune ea însăşi ca negativă în elementul permanenței; și va 
deveni prin aceasta, pentru ea însăşi, ceva ce ființează-pentru-sine. În 
stăpân, ființa-pentru-sine este pentru conștiința servilă o alta, adică doar 
pentru ea; în frică, ființa-pentru-sine este în conștiința servilă însăşi, 
în actul formării, fiinţa-pentru-sine devine propriul ei pentru sine și 
conștiința servilă ajunge la conştiinţa că ea însăși este în-și-pentru-sine. 
Forma, prin faptul că este pusă în afară, nu devine pentru ea altceva 
decât ea; căci tocmai forma este pura ei fiinţare-pentru-sine, care aici îi 
devine adevăr. Prin această regăsire a ei prin ea însăși, conştiinţa servilă 
își devine un sens propriu tocmai în muncă, unde ea părea să fie numai 
un sens străin. — Sunt necesare pentru această reflexie cele două 
momente — frica și serviciul, în genere, ca și acela al formării —, și 
totodată ambele într-un fel universal. Fără disciplina serviciului și a 
supunerii, frica rămâne ceva formal şi nu se răspândește asupra realității 
cunoscute a existenței-în-fapt. Fără actul formării, frica rămâne 
interioară și mută şi conștiința nu va deveni conștiință-pentru-ea-însăși. 
Dacă conștiința dă forma fără frica inițială, absolută, atunci ea nu este 
decât un vanitos sens-propriu; căci forma ei, adică negativitatea ei, nu 
este negativitatea în sine; şi actul ei, al formării, nu-i poate da deci 
conştiinţa ei ca fiind esența. Dacă ea nu a trecut prin frica absolută, ci 
doar printr-o oarecare teamă, atunci esența negativă a rămas pentru ea 
ceva exterior, substanţa ei nu este în totul contaminată de ea. Întrucât 
nu toate împlinirile conştiinţei sale naturale s-au clătinat, îi aparține încă 
în sine fiinţa determinată. Sensul-propriu este încăpățânarea, o libertate 
care rămâne încă în interiorul slugămiciei. Pe cât de puțin forma pură îi 
poate deveni esenţă, tot atât de puţin această formă, considerată ca 
răspândită asupra singularului, este formare universală, concept absolut; 

dar ea este o îndemânare care are putere doar asupra a ceva limitat, nu 
asupra puterii absolute și a întregii ființe obiective. 


B 


LIBERTATEA CONȘTIINTEI-DE-SINE; 
STOICISM, SCEPTICISM ŞI CONȘTIINȚĂ 
NEFERICITĂ 


Pe de o parte, pentru conștiinţa-de-sine independentă, esenta ei 
este doar pura abstracţie a Eului, iar pe de altă parte, când acest pur Eu 
abstract se dezvoltă și îşi dă diferenţe, această diferenţiere nu devine 
pentru conștiința-de-sine o esenţă obiectivă, existentă în sine. Această 
conştiinţă-de-sine nu devine deci un Eu care în simplitatea sa se 
diferențiază cu adevărat, sau care își rămâne același cu sine în această 
diferenţiere absolută. Constiinta refulată în sine, dimpotrivă, îşi devine 
în procesul formării ei înseși obiect, ca formă a lucrului realizat, şi în 
stăpân ea intuieşte totodată ființa-pentru-sine ca conștiință. Pentru 
conștiința servilă însă, aceste două momente — al ei înseși ca obiect 
independent și al acestui obiect ca fiind o conștiință, şi astfel ca fiind 
propria sa esenţă — cad unul în afara altuia. Întrucât însă pentru noi, 
adică în sine, forma şi ființa-pentru-sine sunt una și aceeași și întrucât 
în conceptul conştiinţei independente ce este în sine este conștiința, 
latura fiinţei în sine, adică a ce are natura lucrului care a obţinut forma 
prin muncă, nu este o altă substanță decât conștiința și a apărut pentru 
noi o nouă configurație a conștiinței-de-sine: o conștiință care îşi este 
esenţa ca fiind infinitatea, adică pură mișcare a conștiinței; o conștiință 
care gândeşte , adică o conştiinţă de sine liberă. Căci a-și fi obiect nu ca 
Eu abstract, ci ca eu ce are totodată semnificaţia a ce este în sine, adică 
a te comporta în ce privește esenţa obiectivă în felul în care aceasta să 
aibă semnificația ființei-pentru-sine a conștiinței pentru care ea este — 
aceasta înseammă a gândi. — Pentru gândire, obiectul nu se mișcă în 
reprezentări sau forme concrete, ci în concepte, adică într-un însine 


120 


LIBERTATEA CONSTIINŢEI-DE-SINE 


distinct care, în mod nemijlocit, nu este pentru conştiinţă ceva deosebit 
de ea. Ce e reprezentat, configurat, existent ca atare are forma potrivit 
căreia el este altceva decât conștiința; un concept este însă totodată ceva 
existent — şi această distincţie, întrucât ea este în conştiinţa însăși, este 
conținutul ei determinat; dar întrucât acest conţinut este totodată un 
conținut conceput, conştiinţa rămâne nemijlocit conștientă de unitatea ei 
cu acest existent determinat și distinct; nu ca în cazul reprezentării, când 
ea trebuie să-și amintească în mod special că această reprezentare este 
a ei; dar conceptul este nemijlocit pentru mine conceptul meu. În 
gândire eu sunt liber, deoarece nu sunt într-un altul, ci rămân în mod 
strict la mine însumi și obiectul, care îmi este esență, este în neseparată 
unitate ființa mea pentru mine; iar mișcarea mea în concepte este o 
mișcare în mine însumi. — În această determinare a acestei configurații 
a conştiinţei-de-sine trebuie însă reținut în mod esențial că ea este 
conștiința care gândeşte în genere, adică obiectul ei este nemijlocită 
unitate a ființei-în-sine şi a ființei-pentru-sine. Constiinta, omonimul, 
care se respinge pe sine de la sine, își devine element ființând-în-sine, 
iar ea își este mai întâi acest element doar ca fiind în genere esenţa 
universală, nu ca fiind această esenţă obiectivă în dezvoltarea și 
mișcarea fiinţei sale variate. 

[1] Această libertate a conștiinței-de-sine, întrucât ea a apărut în 
istoria spiritului ca manifestare conştientă a ei, s-a numit, după cum se 
ştie, stoicism. Principiul său este că conştiinţa este esență care gândește 
ȘI că ceva nu are pentru ea esențialitate, adică nu este adevărat și bun 
pentru ea, decât atunci cînd conștiința se comportă în aceasta ca esenţă 
gânditoare. 

Răspândirea multiformă a vieţii, diferențiindu-se în mod variat pe 
ea însăşi, singularizarea și complicația vieţii formează obiectul fată de 
care acţionează dorinţa și munca. Această acţiune multiplă s-a retras 
acum în distincția simplă care se află în pura mişcare a gândirii. Nu 
diferenţa care se prezintă ca un lucru determinat sau ca conștiința unei 
ființe-în-fapt naturale, determinate, ca un sentiment sau ca dorință şi 
scop pentru aceasta — fie că acest scop este pus de conștiința proprie 
sau de o conștiință străină — mai are încă esenţialitate, ci numai 
diferenţa care este gândită sau care în mod nemijlocit nu este deosebită 
de mine. Această conștiință se comportă deci negativ față de raportul 
stăpânire-servitute; acțiunea ei nu este aceea a stăpânului care îşi are 


121 


160 


161 


162 


B. CONȘTIINȚA-DE-SINE 


adevărul ei în slugă, nici aceea a slugii care își are adevărul ei în voința 
stăpânului și în actul servirii, ci pe tron, ca şi în lanțuri, în orice 
dependenţă a existenţei sale singulare, acţiunea ei este de a fi liberă și 
de a-și păstra impasibilitatea faţă de viaţă, care, din mișcarea existentei- 
în-fapt, din acţionare, ca și din suferinţă, se retrage constant în 
esenţialitatea simplă a gândului. Încăpăţânarea este libertatea ce se 
cramponează de o singularitate şi rămâne în interiorul servituţii; 
stoicismul este însă libertatea care se reîntoarce întotdeauna nemijlocit 
din ce e singular în pura universalitate a gândului şi care, ca formă 
universală a spiritului lumii, nu putea să apară decât într-un timp al fricii 
și al servituţii, dar și în acela al unei culturi universale care a ridicat 
procesul cultivării până la gândire. 

Deşi pentru această conștiință-de-sine esenţa nu este altceva decât 
ea, nici abstracţia pură a Eului, ci este Eul care își are alteritatea în el, 
însă ca o diferenţă gândită, așa încât în alteritatea sa el s-a reîntors 
nemijlocit în sine, această esenţă a sa nu este totodată decât o esenţă 
abstractă. Libertatea conştiinţei-de-sine este indiferentă fată de fiinta- 
în-fapt naturală, a lăsat-o de aceea pe aceasta deopotrivă liberă; și 
reflexia este astfel o reflexie dublă. În gând, libertatea are ca adevăr al 
ei numai gândul pur, fără împlinirea vieţii; şi este astfel totodată numai 
conceptul libertăţii, nu libertatea vie însăși; căci pentru această libertate 
esența este numai gândirea în genere, forma ca atare, care, detaşată de 
independenta lucrurilor, s-a reîntors în sine. Întrucât însă indivi- 
dualitatea acţionând trebuia să se înfăţișeze ca vie sau gândind, trebuia 
să sesizeze lumea vie ca un sistem al gândului, atunci în gândul însuşi 
ar trebui să fie pentru acea răspândire a acţiunii un conținut a ce este 
bun, iar pentru răspândirea gândului un conţinut a ce este adevărat; 
pentru ca în ce este pentru conștiință să nu fie în mod absolut nici un 
alt ingredient decât conceptul, care este esenţa. Numai că, în felul în 
care conceptul se separă aici, ca abstracție, de multuiplicitatea lucrurilor, 
el nu are nici un conținut în el însuşi, ci un conţinut care îi este dat. 
Conştiinţa distruge, desigur, conținutul ca fiind o ființă străină atunci 
cînd ea îl gândește; însă conceptul este concept determinat, și această 
determinaţie a conceptului este elementul străin pe care el îl conţine. 
Stoicismul a căzut de aceea în încurcătură când a fost întrebat, după 
expresia de atunci, despre criteriul adevărului în genere, adică 
propriu-zis despre un conținut ul gândului însuşi. La întrebarea ce i s-a 

pus despre ce e bun și adevărat, el a dat iarăși ca răspuns gândirea însăși 
lipsită de conținut; adevărul și binele trebuie să constea în raționalitate. 
Dar această identitate-cu-sine a gândirii este iarăşi doar forma pură în 
care nu se determină nimic; cuvintele generale de adevăr și bine, de 
înțelepciune şi virtute la care stoicismul este nevoit să rămână sunt deci, 
desigur, în genere înălțătoare, dar deoarece ele nu pot ajunge de fapt la 
NICI O răspândire a conţinutului, ele devin în curând plictisitoare. 

Această conştiinţă care gândește, în felul în care ea s-a determinat 
ca libertate formală, este deci numai negația incompletă a alterității; 
retrasă doar în sine din fiinţa-în-fapt, ea nu s-a desăvârșit încă în sine ca 
negaţie absolută a acesteia. Conţinutul are pentru această conştiinţă 
valabilitate numai ca gând, dar în aceasta este luat deopotrivă și ca gând 
determinat, și în același timp ca fiind determinaţia ca atare. 

[2] Scepticismul este realizarea a ceea ce stoicismul este numai 
conceptul; și este experienţa reală a ceea ce e libertatea gândului; 
această libertate este în sine negativul şi trebuie să se prezinte astfel. O 
dată cu reflexia conștiinţei-de-sine în gândul simplu al ei înseși, în 
contrast cu această reflexie, ființa-în-fapt independentă sau determinaţia 
stabilă au căzut, de fapt, în afara infinităţii. În scepticism apare acum 
pentru conştiinţă întreaga neesenţialitate și neindependență a acestui 
Altul; gândul devine gândire care distruge în întregime ființa lumii 
multiplu determinată şi negativitatea conștiinţei-de-sine libere își 
devine, în ce priveşte multipla configurare a vieţii, negativitatea reală. 
— Este clar că, aşa cum stoicismul corespunde conceptului conștiinței 
independente care a apărut ca relaţie a domniei și servituții, scepticismul 
corespunde realizării acestei conștiințe, ca fiind atitudinea negativă faţă 
de alteritate, corespunde dorinţei și muncii. Dar dacă dorinţa şi munca 
nu puteau înfăptui negația pentru conștiinţa-de-sine, dimpotrivă, această 
atitudine polemică fată de independenţa multiplă a lucrurilor va avea 
succes, căci ea se îndreaptă către ele ca fiind o conștiință-de-sine liberă, 
dinainte desăvârșită; mai precis, ea are în ea însăși gândirea, adică 
infinitatea, și astfel elementele independente nu sunt pentru ea, în ce 
privește diferenţele lor, decât mărimi care dispar. Diferenţele care în 
pura gândire de sine nu sunt decât abstracţia diferenţelor devin aici 
totalitatea diferenţelor, și orice ființă diferențiată devine o diferenţă a 
conștiinţei-de-sine. 

Prin aceasta s-a determinat acțiunea scepticismului în genere şi 
modul său de a proceda. El pune în evidență mişcarea dialectică, care 
e certitudinea sensibilă, percepția și intelectul, ca şi neesențialitatea a 
ceea ce trece drept determinat în raportul stăpânire-servitute şi pentru 
gândirea abstractă însăși. Acel raport cuprinde în el, totodată, un mod 
determinut, în care sunt date și legi etice ca porunci ale stăpânirii; 
determinările în gândirea abstractă sunt însă concepte ale științei în care 
se răspândește gândirea lipsită de conţinut, legând conceptul într-un 
mod de fapt doar exterior de fiinţa independentă pentru el care 
constituie conţinutul său și care are ca valabile numai concepte 
determinate , chiar dacă acestea sunt pure abstracții. 

Diulecticul ca mişcare negativă, aşa cum această mişcare este 
nemijlocită, apare mai întâi conștiinței ca ceva căruia aceasta îi este 
pradă, şi care nu este prin conștiința însăși. Ca scepticism, din contră, 
această mișcare este moment al conștiinței-de-sine pentru care nu se 
întâmplă ca ei, fără să știe cum, adevărul şi realul să-i dispară, dar care 
în certitudinea libertății ei lasă însăși să dispară acest altul ce se dă drept 
real; conștiința-de-sine lasă să dispară nu numai obiectivitatea ca atare, 
ci propria sa comportare fată de această obiectivitate, comportare prin 
care aceasta trece drept obiectivă și este făcută valabilă; deci și 
percepția sa, ca şi felul său de a consolida ceea ce e în pericol să se 
piardă, sofisticăria și adevărul determinat şi stabilizat prin ea; prin 
această negație conștientă de sine conștiința-de-sine își procură pentru 
ea însăşi certitudinea libertăţii sale, face să apară experienţa acestei 
libertăţi, și o ridică astfel la adevăr. Ceea ce dispare este ce e 
determinat, adică diferenţa care, în orice mod și oriunde ar fi, se 
prezintă ca diferență solidă și imuabilă. Diferenţa nu are în ea nimic 
stabil, și ea trebuie să dispară pentru gândire, căci diferenţa este tocmai 
aceasta: de a nu fi în-sine-însuși, ci de a-şi avea esenţialitatea sa numai 
într-un altul; gândirea este însă privirea în această natură a diferitului, 
ea este esenta negativă ca simplă. 

Conștiinţa-de-sine sceptică face deci, în schimbarea a tot ce tinde 
să se consolideze pentru ea, experienţa propriei sale libertăţi, ca libertate 
pe care și-o dă și și-o păstrează prin ea însăși: ea își este această ataraxie 
a gândirii ce se gândește pe sine, certitudinea imuabilă și adevărată a 
ei înseşi. Această certitudine nu provine din ceva străin, care și-ar fi 
prăbușit în el însuși dezvoltarea sa multiplă, nu se ivește ca un rezultat 


124 


LIBERTATEA CONSTIINȚEI-DE-SINE 


care şi-ar avea devenirea sa în spatele lui, ci conștiința însăși este 
neliniștea dialectică absolută, acest amestec de reprezentări senzoriale 
şi gândite, ale căror diferenţe coincid și a căror identitate — căci aceasta 
este ea însăși determinuțiu fată de neidentic — se dizolvă din nou. 
Această conștiință însă, în loc să fie o conştiinţă identică cu sine, este de 
fapt, tocmai aici, numai o confuzie absolut întâmplătoare, ameteala unei 
dezordini ce se creează mereu. Eu este aceasta pentru sine însăşi: căci ea 
însăși menţine și produce această confuzie mobilă. Ea, de aceea, o și 
mărturisește; ea mărturiseşte că este o conștiință cu totul singulară, 
contingentă, o conștiință care este empirică, care se conduce după ceea 
ce nu are pentru ea realitate, care ascultă de ceea ce nu-i este esenţa, 
care face și transpune în realitate ceea ce pentru ea nu are adevăr. Dar 
tot astfel, după cum pe această cale ea se consideră drept o viață 
singulară, contingentă şi, de fapt, drept o viaţă animală și drept o 
conștiinţă-de-sine pierdută, ea își devine din nou conștiință universală, 
identică sieşi; căci ea este negația oricărei singularități şi a oricărei 
diferenţe. Din această identitate cu sine, sau, mai degrabă, în această 
identitate însăși, ea recade iarăşi în acea contingenţă și confuzie, căci 
tocmai această negativitate mobilă nu are de-a face decât cu singularul 
și se îndeletnicește cu contingentul. Această conștiință este deci 
vorbăria inconsistentă ce constă în a trece, încoace și încolo, dintr-un 
extrem al conştiinței-de-sine identice-cu-sine în celălalt extrem al 
conștiinței contingente, confuze și producând confuzie. Această 
conștiință însăşi nu reunește însă aceste două gânduri ale sale; ea 
recunoaște, pe de o purte, libertatea sa ca ridicare deasupra oricărei 
confuzii și a oricărei contingente a fiinţei-în-fapt şi, pe de altă parte, ea 
se recunoaște iarăşi ca o recădere în neesențialitate și cu o învârtire în 
aceasta. Ea lasă să dispară, în gândirea ei, conţinutul neesențial, dar 
tocmai în aceasta ea este conştiinţa unui neesenţial; ea exprimă absoluta 
dispariție, dar exprimarea există, şi această conștiință este dispariţia 
enunțată; ea exprimă neantul vederii, auzului etc. şi ea însăşi vede, aude 
etc.; ea exprimă neantul esențialităţi lor etice și face ea însăşi din ele 
puteri ale acţionării sale. Acţiunea ei şi vorbele ei se contrazic mereu 
ȘI, la fel, are ea însăși conştiinţa contradictorie dublă a imuabilității și 
identității și a deplinei contingente și neidentități cu sine. Dar ea tine 
această contradicţie a ei înseși despărțită și se comportă în ce o privește 
ca Și în mișcarea sa pur negativă în genere. Dacă i se arată identitatea, 

ea indică neidentitatea, și dacă i se pune dinainte neidentitatea, pe care 
ea tocmai a afirmat-o, trece la indicarea identității ; vorbăria ei este, de 
fapt, cearta unor tineri încăpăţânaţi, dintre care unul spune A când 
celălalt spune B, și spune iarăși B când celălalt spune A și care, 
contrazicându-se ei înşişi, răscumpără plăcerea de a rămâne în 
contradicție cu celălalt. 

În scepticism, conștiința face într-adevăr experienta unei conştiinţe 
ce se contrazice în sine; din această experienţă se ivește o configurație 
nouă, care reunește cele două gânduri pe care scepticismul le ţine 
despărțite. Gândirea inconsistentă a scepticismului asupra lui însuși 
trebuie să dispară, deoarece conştiinţa este de fapt o unică conștiință, 
care are în ea aceste două modalităţi. Această nouă configuraţie este 
deci o configuraţie care își este pentru sine dubla conștiință a ei, ca 
conștiință ce se eliberează, imuabilă şi identică cu sine, și ca conștiință 
a sa care în mod absolut se încurcă şi se inversează, și este conștiința 
acestei contradicții a ei. — În stoicism, conştiința-de-sine este libertatea 
simplă a ei înseși; în scepticism, această libertate se realizează, distruge 
cealaltă latură a existenţei determinate, dar mai degrabă ea se dublează 
ȘI își este acum ceva dublu. Prin aceasta, dedublarea, care se repartiza 
înainte între doi indivizi, stăpânul și sluga, se situează în Unul. 
Dedublarea conștiinței-de-sine în ea însăși, esențială conceptului 
spiritului, este astfel dată; dar nu este încă dată unitatea ei şi conștiința 
nefericită este conștiința ei ca esență dublată, doar prinsă în contradicție. 

[3] Această conştiinţă nefericită, scindată în sine, trebuie așadar, 
deoarece această contradicţie a esenței ei este o unică conștiință, să aibă 
mereu în una dintre conștiințe şi pe cealaltă și să fie astfel din nou 
nemijlocit aruncată afară din fiecare atunci când ea crede că a ajuns la 
izbândă și la liniștea unităţii. Adevărata ei reîntoarcere în sine, adică 
împăcarea cu sine, va înfățișa conceptul spiritului devenit viu și care a 
intrat în existență; căci în el este deja aceea că ea, ca o singură conștiință 
nedivizată, este o conștiință dublată; ea însăși este privirea unei 
conştiinţe de sine în alta, și ea însăși este amândouă, și unitatea ambelor 
îi este şi esența; dar ea pentru sine nu-şi este încă această esenţă, nu este 
încă unitatea ambelor. 

[a] Deoarece conștiința este întâi doar unitatea nemijlocită a 
ambelor, dar pentru ea ambele nu sunt aceeași conștiință, ci sunt opuse, 
conştiinţa simplă, imuabilă, este pentru ea esența; cealaltă, cea multiplu 

schimbătoare, este ca fiind neesențialul. Ambele sunt pentru ea esențe 
străine una alteia; ea însăși, deoarece este conştiinţa acestei contradicții, 
se situează pe latura conştiinţei schimbătoare şi îşi este sieși 
neesențialul; dar, ca conștiință a imuabilității, adică a esenței simple, ea 
trebuie să tindă totodată să se libereze de neesenţial, adică să se lbereze 
de ea însăși. Căci, deși ea este pentru sine doar conştiinţă schimbătoare 
și deşi conștiința imuabilă este pentru ea ceva străin, ea însăşi este 
conștiință simplă şi astfel conștiință imuabilă de care ea își este deci 
conştientă ca fiind esenţa ei, totuși în felul că ea însăşi, pentru sine, nu 
este iarăși această esenţă. Situaţia pe care o dă ambelor nu poate fi deci 
o indiferenţă a acestora una față de alta, adică nu poate fi o indiferență 
a ei înseși faţă de ce e imuatbil; ci ea este nemijlocit amândouă și pentru 
ea raportul celor două este ca un raport al esenței faţă de non-esenţă, 
aşa încât non-esenţa este suprimată; întrucât însă pentru ea ambele sunt 
la fel de esenţiale și sunt contradictorii, ea nu este decât mișcarea 
contradictorie în care opusul nu ajunge la liniște în opusul său, ci, în 
aceasta, el se creează doar din nou ca opus. 

Este dată astfel o luptă contra unui dușman faţă de care victoria 
este mai degrabă o înfrângere, atingerea unui rezultat mai degrabă o 
pierdere a acestuia în contrariul său. Conștiinţa vieții, a existenței-ei- 
în-fapt și a acţiunii ei este doar suferinţa în ce privește această existență 
şi acţiune; căci conștiința nu are ca fiind esenţa decât conștiința 
opusului ei şi a.propriei sale nimicnicii. În ridicarea din aceasta ea 
merge către imuabil. Dar această ridicare este ea însăşi această 
conştiinţă; ridicarea este deci în mod nemijlocit conștiința opusului, 
adică a ei înseși ca fiind singularitatea. Imuabilul care se ivește în 
conștiință este tocmai de aceea atins de singularitate și nu este prezent 
decât împreună cu ea; în loc să fi fost distrusă în conștiința imuabilului, 
singularitatea se ivește doar mereu în el. 

[6] În această mișcare, conştiinţa face însă tocmai experiența 
acestei iviri a singularității în imuabil şi a imuubilului în singularitate. 
Apare pentru conştiinţă singularitatea în genere în esenţa imuabilă și, în 
același timp, propria sa singularitate în ea. Căci adevărul acestei 
mişcări este tocmai faptul de a fi unu al acestei conștiințe duble. Această 
unitute se constituie pentru eu, dar mai întâi ca o unitate în care ceea 
ce domină este încă diversitatea ambelor. Este dat astfel pentru conștiință 
triplul mod îu care singularitatea este legată cu imuabilul; o dată 

singularitatea se iveşte din nou ca opusă esenței imuabile și ea este 
aruncată înapoi la începutul luptei, luptă care rămâne elementul de bază 
al întregii relaţii. De ceulaltă dată imuabilul însuși are pentru ea 
singularitatea în el, aşa încât singularitatea este figură a imuabilului, în 
care trece deci întreaga modalitate a existenței. În al treilea rând, 
conștiința se găseşte eu însăşi ca această existență singulară în imuabil. 
Primul imuabil este pentru ea doar esenţa străin, care dă sentințe 
asupra singularităţii; întrucât celălalt este o figură a singularității ca și 
ea însăși, ea devine, în al treilea rând, spirit, are fericirea de'a se regăsi 
în acesta pe sine și devine conştientă că singularitatea ei s-a împăcat cu 
universalul. 

Ceea ce se înfăţişează aici ca mod și relaţie a imuabilului a reieşit 
ca fiind experiența pe care conștiința-de-sine scindată o face în 
nefericirea ei. Această experienţă nu este însă mișcarea ei unilaterală, 
căci această conștiinţă-de-sine este ea însăși conștiință imuabilă; aceasta 
la rîndul ei este conștiință singulară, iar mişcarea este deopotrivă 
mișcare a conștiinței imuabile care apare deci la fel ca şi cealaltă. Căci 
această mișcare se desfășoară în aceste momente: o dată imuabilul se 
opune conștiinței singulare în genere, apoi, el însuși singular, se opune 
celeilalte conștiințe singulare și, în sfârșit, spre a fi una cu ea. Dar 
această considerație, întrucât ne aparţine nouă, este aici prematură; căci 
până acum imuabilitatea nu a apărut pentru noi decât ca imuabilitate a 
conştiinţei care, de aceea, nu este imuabilitatea adevărată, ci doar 
afectată încă de o opoziţie; nu s-a ivit încă imuabilul în și pentru sine. 
Ceea ce a rezultat aici este doar faptul că pentru conștiință, care este 
obiectul nostru, determinările de mai sus apar ca privind imuabilul. 

Din acest motiv conștiința imuabilă păstrează și ea în însăși 
configurarea sa caracterul și structura de bază ale scindării și ființării- 
pentru-sine faţă de conştiinţa singulară. Este deci pentru aceasta din 
urmă în genere o întâmplare că imuabilul primeşte figura singularității; 
tot așa după cum ea doar se găsește opusă lui și are deci acest raport 
prin natură; în sfârşit, faptul că ea se găsește în ei îi apare anume 
conștiinței singulare ca produs în parte prin ea însăși, adică având loc 
deoarece ea însăși este singulară; dar o parte a acestei unităţi îi apare ca 
aparținând imuabilului, atât în ce privește originea, cât și în ce privește 
faptul ca ea este: şi opoziţia rămâne în această unitate însăși. De fapt, 
prin aceea că imuabilul a căpătat o figură, momentul transcendentului 

nu numai că a rămas, ci mai degrabă s-a întărit; căci dacă, datorită 
figurii realităţii singulare, el pare a fi, pe de o parte, adus anume mai 
aproape, el este acum pentru conștiință ca un Unu sensibil, opac, cu 
întreaga rigiditate a unui real; speranţa de a se uni cu el trebuie să 
rămână speranţă, adică fără împlinire și actualitate; căci între speranță 
și împlinire stă tocmai contingenţa absolută, adică indiferența ce nu 
poate fi mișcată, rezidând în figura însăși care întemeiază speranţa. Prin 
natura Unului care are existență, prin realitatea pe care el a îmbrăcat-o, 
se întâmplă în mod necesar că el a dispărut în timp și a fost departe în 
spațiu și că rămâne în mod absolut departe. 

[y] Dacă la început conceptul simplu al conştiinţei scindate se 
determina în sensul că ea tindea la suprimarea sa ca singulară și tindea 
să devină conștiință imuabilă, străduința ei este acum determinată în 
sensul că conştiinţa singulară suprimă mai curând relaţia ei fată de 
imuabilul pur, neconfigurat, și că îşi dă doar relația față de imuabilul 
care a căpătat figură. Căci pentru ea unirea conștiinței singulare cu 
imuabilul este acum esență și obiect, așa după cum în concept doar 
imuabilul abstract, lipsit de formă, era obiectul esenţial; şi relația acestei 
scindări absolute a conceptului este acum tocmai aceea de la care 
conștiința trebuie să-și întoarcă privirea. Raportul mai întâi exterior faţă 
de imuabilul configurat ca fiind un real străin, conștiința trebuie însă 
să-l ridice la unificarea absolută. 

Mișcarea în care conștiința neesențială se străduieşte să ajungă la 
această unificare este ea însăși tripla mişcare, după tripla relaţie pe care 
conștiința singulară o va avea faţă de transcendentul ei configurat; o 
dată ca conștiință pură, apoi ca o esență singulară, comportându-se fată 
de realitate ca dorinţă și muncă; și în al treilea rând ca conștiință a 
ființei sale pentru sine. — Trebuie să vedem cum în acea relaţie 
generală sunt date și se determină aceste trei moduri ale fiinţei ei. 

[y. 1] Considerând deci mai întâi conştiinţa ca conștiință pură, 
imuabilul configurat pare, întrucât el este pentru conștiința pură, a fi 
pus așa cum el este în și pentru sine. Numai că, așa cum a fost amintit 
mai Sus, felul în care imuabilul este în și pentru sine nu s-a constituit 
încă. Că el ar fi în conștiință, așa cum el este în și pentru sine, aceasta 
ar trebuie mai degrabă să plece de la imuabilul însuși decât de la 
conștiință; astfel însă, prezenţa lui aici este dată doar unilateral, prin 

conștiință, și tocmai de aceea ea nu e o prezență perfectă și adevărată, 
ci o prezenţă ce rămâne îngreuiată cu o imperfecţie, adică cu o opoziţie. 

Deși această conștiință nefericită nu posedă aşadar această 
prezență, ea a trecut totuși dincolo de gândirea pură, în măsura în care 
aceasta este gândirea abstractă a stoicismului, care trece cu vederea 
peste singularitate în genere, și gândirea neliniştită a scepticismului, de 
fapt numai singularitatea ca fiind contradicţia lipsită de conștiință și 
mișcarea fără oprire a acesteia; conștiința nefericită a trecut dincolo de 
acestea două, ea recunoaște și menține împreună gândirea pură și 
singularitatea, dar nu s-a ridicat încă la acea gândire pentru care 
singularitatea conștiinței s-a împăcat cu gândirea pură însăși. Conștiinţa 
nefericită stă mai degrabă în această mijlocire în care gândirea abstractă 
atinge singularitatea conștiinței ca singularitate. Ea însăşi este această 
atingere; ea este unitatea gândirii pure și a singularităţii; ea este și pentru 
ea această singularitate gânditoare, adică gândirea pură, și imuabilul 
este el însuși, în mod esențial, ca singularitate. Dar pentru ea nu este 
aceea că acest obiect al ei, imuabilul, care are esenţial pentru ea figura 
singularităţii, este ea însăși, ea însăși care este singularitate a conștiinței. 

În această primă cale, în care o considerăm ca conștiință pură, ea 
se comportă deci față de obiectul ei nu ca gândind, ci, întrucât ea însăși 
este anume în sine pură singularitate care gândește, și obiectul ei este 
tocmai gândirea pură; dar, deoarece raportul acestora una față de alta 
nu este gândire pură, conștiința trece numai, ca să spunem aşa, pe 
lângă gândire; şi ea este evlavie. Gândirea ei ca atare rămâne melodia 
lipsită de formă a sunetului clopotelor sau o caldă îmbrăţișare a ceţii, o 
gândire muzicală care nu ajunge la concept, concept care ar fi singura 
modalitate imanentă, obiectivă. Această simtire pură, interioară, 
infinită, își va găsi fără îndoială obiectul ei, dar.ivindu-se nu ca obiect 
conceput, ci ca ceva străin. Este astfel dată mișcarea interioară a 
cugetului pur care se simte pe el însuși, dar care, ca scindare, se simte 
în mod dureros: mișcarea unui dor infinit care are certitudinea că esența 
ei este un atare cuget pur, gândire pură ce se gândeşte ca singularitate; 
că ea este cunoscută și recunoscută de către acest obiect tocmai fiindcă 
el se gândește pe sine ca singularitate. Totodată însă, această esenţă este 
transcendentul ce nu poate fi atins, care, în actul de a-l prinde, scapă 
sau, mai curând, a și scăpat. El a şi scăpat; căci el este, pe de o parte, 
imuabilul ce se gândeşte pe sine ca singularitate, și deci conştiinţa se 

atinge nemijlocit pe sine în el, pe ea însăşi, însă ca opusă imuabilului. 
În loc să prindă esenţa, ea o simte numai și ea a recăzut în sine; întrucât 
în actul sesizării ea nu poate sta deoparte ca fiind acest opus, în loc să 
fi sesizat esenţa, ea a sesizat doar neesenţialul. Așa cum, pe de o parte, 
atunci cînd ea se străduiește să se sesizeze pe eu în esenţă, ea nu 
sesizează decât propria-i realitate separată, ea nu poate, pe de altă parte, 
să sesizeze pe celălalt ca singular sau ca pe ceva real. Acolo unde el 
este căutat, el nu poate fi găsit; căci el trebuie să fie tocmai un 
transcendent, să fie un atare ce nu poate fi găsit. El, căutat ca singular, 
nu este o singularitate universală, gândită, nu este concept, ci este 
singular ca obiect, adică ceva real, obiect al nemijlocitei certitudini 
sensibile; și, tocmai de aceea, doar un atare care a dispărut. Conștiinţei 
nu-i poate deci deveni actual decât mormântul vieţii lui. Dar, fiindcă 
acest mormânt este el însuși o realitate efectivă şi deoarece este contra 
naturii acestei realități de a garanta o posesie durabilă, această prezență 
a mormântului este și ea doar lupta unei străduințe, luptă care trebuie să 
fie pierdută. Dar, deoarece conștiința a făcut experienţa că mormântul 
esenței sale imuabile, reale nu are realitate, că singularitatea dispărută 
nu este, ca dispărută, adevărata singularitate, conștiința va renunța să 
caute singularitatea imuabilă ca fiind reală sau s-o menţină ca dispărută, 
și numai astfel ea este mai întâi capabilă să găsească singularitatea ca 
adevărată sau ca universală. 

[y.2] Mai întâi, reîntoarcerea vieții emoționale în ea însăşi trebuie 
luată în sensul că ea îşi are realitatea cu fiind ceva singular. Este pura 
viață emoțională, cugetul pur, care pentru noi, adică în sine, s-a găsit 
pe sine și s-a îndestulat în sine; căci, deşi pentru el, în sentimentul său 
esenţa se separă desigur de el, acest sentiment este în sine sentiment- 
de-sine: el a simţit obiectul simțţirii sale pure, şi acest obiect este el 
însuși; el se ivește deci din aceasta ca sentiment-de-sine, ca fiind ceva 
real, fiind pentru sine. În această reîntoarcere în sine a apărut pentru noi 
a doua relație a acestei conștiințe, aceea a dorinţei și a muncii care 
confirmă conştiinţei certitudinea interioară a ei înseși, certitudine pe 
care, pentru noi, ea a dobândit-o prin suprimarea și gustarea esenței 
străine, și anume a acesteia în forma lucrului independent. Conștiinţa 
nefericită se găseşte însă numai ca dorind şi muncind; ea nu este încă 
conştientă că, spre a se găsi astfel, la bază stă certitudinea sa interioară 
și că sentimentul ei, al esenței, este acest sentiment-de-sine. Întrucât ea 

nu are încă pentru ea însăși această certitudine, interiorul ei rămâne mai 
curând certitudinea ruptă a ei înseși; confirmarea pe care ea ar obţine-o 
prin muncă și plăcere este și ea o confirmare ruptă; adică conștiința 
trebuie mai degrabă să-și distrugă ea însăși această confirmare, așa încât 
ea își găsește desigur în ea confirmarea, dar numai confirmarea a ceea 
ce ea este pentru sine, adică a scindării sale. 

Realitatea către care se îndreaptă dorința și munca nu mai este 
pentru această conștiință un neant în sine, ceva pe care ea doar îl 
suprimă şi consumă, ci este o realitate ca și ea însăși, o realitate ruptă 
în două, care este numai pe de o parte în sine neant, dar este, pe de altă 
parte, și o lume sfințită; ea este figură a imuabilului, căci acesta a păstrat 
în sine singularitatea și, deoarece ca fiind imuabilul el este universal, 
singularitatea sa are în genere semnificația întregii realităţi. 

Dacă conștiința ar fi pentru sine conștiință independentă și dacă 
pentru ea realitatea ar fi în şi pentru sine neant, conștiința ar ajunge, în 
muncă și plăcere, la sentimentul independenţei ei, prin aceea că ea 
însăși ar fi aceea care ar suprima realitatea. Dar întrucât această realitate 
este pentru ea figură a imuabilului, ea nu poate suprima prin ea însăşi. 
Ci, întrucât ea ajunge anume la distrugerea realității și la plăcere, pentru 
ea aceasta se întâmplă esenţial prin aceea că imuabilul însuşi își lasă la 
discreție chipul sau şi i-l lasă ei spre satisfacție. Conștiinţa, de partea 
ei, se ivește aici deopotrivă ca ceva real, dar deopotrivă ca ruptă în 
interior, și această scindare — de a se rupe într-o relație față de 
realitate, adică în ființă-pentru-sine, şi într-un însine — se prezintă în 
munca Și satisfacția ei. Acea relaţie faţă de realitate este preschimbarea, 
adică acțiunea, ființa-pentru-sine care aparține conștiinței singulare ca 
atare. Dar conștiința este aici și în sine; această latură aparţine 
transcendentului imuabil și e constituită din capacitățile și puterile 
conştiinţei, un dar străin, pe care imuabilul îl lasă de asemenea 
conștiinței spre a se folosi de ele. 

În acţiunea sa, conștiința este deci mai întâi în relaţia a doi extremi; 
ea stă pe una din laturi, ca fiind dincoacele activ, și opusă ei stă 
realitatea pasivă; ambele în raport una cu alta, dar ambele reîntoarse în 
imuabil și ferm stabilite în sine. Din ambele laturi nu se desprinde deci 
reciproc decât o pojghiţă superficială, care intră în jocul mișcării faţă 
de cealaltă. — Extremul realității este suprimat de către extremul activ; 
de partea ei însă realitatea nu poate fi suprimată decât fiindcă esenţa ei 

imuabilă o suprimă, se respinge pe sine de la ea însăși și părăsește ceea 
ce ea a respins activităţii. Forţa activă apare ca fiind puterea în care 
realitatea se dizolvă; dar deoarece pentru această conștiință însinele, 
adică esenta, este un altul decât ea, această putere — ca fiind cea care 
intră în acţiune — este transcendentul ei înseși. În loc deci ca din 
acţiunea ei să se reîntoarcă în sine și să se fi confirmat pe ea însăși, ea 
reflectă mai degrabă această mișcare a acţiunii în celălalt extrem, care 
este deci înfățișat prin aceasta ca pur universal, ca fiind puterea absolută 
din care mișcarea a plecat în toate direcțiile și care este esenţa atât a 
extremilor care s-au dezintegrat, în felul în care au apărut la început, cât 
și a schimbului însuși. 

Prin faptul că conștiința imuabilă renunță la chipul ei şi îl 
dăruieşte, că, dimpotrivă, conştiinţa singulară este recunoscătoare, 
mulțumește, adică își refuză satisfacția conştiinţei de a fi conștientă de 
independenţa ei și atribuie esenţa acţiunii nu e1, ci transcendentului, prin 
aceste momente ale renunțării reciproce la sine ale celor două părti se 
constituie fără îndoială, pentru conștiință, unitatea ei cu imuabilul. 
Numai că această unitate este totodată afectată de separare, este iarăși 
ruptă în sine și din ea se ivește iarăși opoziţia dintre universal și 
singular. Căci conștiința renunţă anume la aparența satisfacerii 
sentimentului său, de sine, obtine însă satisfacția reală a acestuia, căci 
ea u fost dorinţă, muncă și plăcere; ca fiind conștiință, ea a voit, a 
acționat și s-a bucurat. La fel actul ei de mulţumire, în care ea 
recunoaște pe celălalt extrem ca fiind esenţa, și în care ea se suprimă, 
este el însuși propria su acţiune care contrabalansează acțiunea celuilalt 
extrem şi opune binefacerii ce se dăruiește o acţiune identică; dacă 
acela lasă conștiinței numai partea sa superficială, conştiinţa totuşi 
mulțumește, și astfel, întrucât renunță la propria ei faptă, adică la esența 
ei, ea face de fapt mai mult decât celălalt, care nu respinge de la el decât 
un element superficial. Întreaga mișcare se reflectă deci în extremul 
singulurității: nu numai în dorința, munca și bucuria efectiv reală, dar 
chiar în actul recunoștinţei, act în care părea că se petrece contrariul. 
Conștiinţa se simte aici ca fiind acest individ singular și nu se lasă 
înșelată de aparenţa renunţării sale la sine; căci adevărul ei este că ea 
nu s-a părăsit pe sine; ceea ce a apărut este doar reflexia dublată în cei 
doi extremi, iar rezultatul este scindarea repetată între conștiința opusă 

a imuabilului şi conștiința opusă, a voinţei, îndeplinirii, plăcerii, și a 
renunțării-la-sine, adică, în genere, a singularităţii ființând-pentru-sine. 

[y. 3] A apărut astfel a treia relație a mișcării acestei conştiinţe, 
care se ivește dintr-a doua relație, ca o atare care, prin voinţa și 
realizarea ei, s-a dovedit într-adevăr a fi independentă. În prima relaţie, 
ea nu era decât concept al conştiinţei reale, adică era sentimentul 
interior care nu este încă efectiv real în faptă și în satisfacție; a doua 
relație este această realizare ca faptă și plăcere exterioară; reîntoarsă 
însă din aceasta, ea este o conștiință care s-a experimentat ca conștiință 
reală și activă, ca conștiință pentru care este adevărur că ea e în şi 
pentru sine. Duşmanul este astfel descoperit în înfățișarea sa cea mai 
proprie. În lupta sufletului simțitor, conștiința singulară este numai ca 
un moment muzical, abstract: în muncă și în plăcere, ca realizare a 
acestei fiinţe lipsite de esenţă, ea poate să se uite nemijlocit pe sine și, 
în această realitate, particularitatea conștientă este distrusă de 
recunoașterea care mulțumește plină de gratitudine. Această distrugere 
este însă în adevăr reîntoarcere a conştiinţei în ea însăși, și anume în 
sine ca fiindu-şi realitatea adevărată. 

Această a treia relație, în care unul dintre extremi este această 
realitate adevărată, este raportarea acesteia, ca fiind nimicnicie, la 
esența imuabilă; și avem încă de considerat mișcarea acestei raportări. 

În ce priveşte mai întâi raportul opus al conștiinței, raport în care 
realitatea ei este nemijlocit pentru ea nimicnicie, fapta sa reală va fi o 
acțiune a neantului, satisfacția sa — un sentiment al nefericirii sale. 
Fapta și plăcerea pierd astfel orice conținut şi orice semnificație 
universală, căci prin aceasta ele ar avea un în și pentru sine, și ambele 
se retrag în singularitatea către care se îndreaptă conștiința spre a le 
suprima. Despre sine, ca acest individ singular real, conştiinţa își este 
conştientă în funcțiile animalice. Acestea, în loc să fie îndeplinite naiv, 
ca fiind ceva ce e în şi pentru sine neant și nu poate căpăta importanţă 
şi esențialitate pentru spirit, constituie mai degrabă — deoarece ele sunt 
acelea în care dușmanul se arată în figura sa cea mai proprie — obiectul 
unei preocupări atente şi devin tocmai ce e mai important. Întrucât însă 
acest dușman se creează în înfrângerea sa, conștiința, dat fiind că ea mai 
degrabă şi-l fixează decât se eliberează de el, că mai degrabă zăbovește 
la el și se simte mereu murdărită, și deoarece totodată acest conţinut al 
străduinţei ei, în loc să fie un conţinut esenţial, este ce e mai josnic, în 

loc să fie un conţinut universal este ce e mai singular, vedem aici doar 
o personalitate limitată la sine şi la mica ei acțiune, o personalitate care 
se rumegă pe sine, pe cât de nefericită pe atât de săracă. 

De ambele însă, de sentimentul nefericirii ei și de sărăcia acțiunii 
ei, se leagă deopotrivă conștiința unităţii ei cu imuabilul; căci 
distrugerea nemijlocită, căutată a fiinţei sale reale este mijlocită prin 
gândul imuabilului și se petrece în cadrul acestui raport. Raportul 
mijlocit formează esenţa mişcării negative în care conștiința se îndreaptă 
contra singularității ei, mișcare care, ca raport, este deopotrivă în sine 
pozitivă și va produce pentru conștiința însăși această unitate a ei. 

Acest raport mijlocit este, aşadar, un silogism în care singularitatea 
ce se fixează la început ca opusă însinelui este unită cu acest alt extrem 
printr-un al treilea. Prin acest termen mediu, extremul conștiinței 
imuabile este pentru conștiința neesențială, conștiință în care se găseşte 
totodată și aceasta, că ea nu este deopotrivă pentru conștiința imuabilă 
decât prin acest termen mediu; și acest termen mediu este deci un 
termen care reprezintă pe cei doi extremi unul fată de altul și care îl 
servește pe unul faţă de celălalt. Acest termen mediu este el însuși o 
esenţă conștientă, căci el este o acțiune care mijlocește conștiința ca 
atare; conţinutul acestei acţiuni este distrugerea pe care conştiinţa o 
întreprinde în ce priveşte singularitatea ei. 

În acest termen mediu, conștiința se eliberează deci de acţiune și 
plăcere ca ule ei proprii. Ea respinge de la sine esenţa voinței ca un 
extrem ce există pentru sine şi aruncă asupra termenului mediu, adică 
asupra celui ce serveşte, particularitatea şi libertatea hotărârii, și prin 
aceasta şi vinovăția faptei sale. Acest mijlocitor, fiind în relaţie 
nemijlocită cu esenţa imuabilă, servește cu sfatul său ceea ce este drept. 
Fapta, întrucât ea este urmarea unei hotarâri străine, încetează, pe latura 
acțiunii şi a voinței, să fie faptă proprie. Conștiinţei neesenţiale îi 
rămâne însă încă latura obiectivă a faptei, anume fructul muncii ei și 
satisfacția. Pe acestea conștiința le respinge deopotrivă de la sine, și, 
cum a renunţat la voinţa ei, ea renunță și la realitatea dobândită în 
muncă și satisfacţie; ea renunţă la realitate, în purte ca la adevărul la 
care a ajuns al independenței sale conştiente de sine — întrucât pentru 
ea se produce ceva cu totul străin, ceva ce i se reprezintă și îi vorbește 
fără sens — , renunţă la realitate ca proprietate exterioară, întrucât 
cedează ceva din posesiunea dobândită prin muncă; ea renunță în parte 

la plăcerea avută, atunci când îşi interzice iarăși cu totul această plăcere 
prin post și mortificare. 

Prin aceste momente ale renunțării la propria hotărâre, apoi la 
proprietate și plăcere și, în sfârșit, prin momentul pozitiv al efectuării 
unei operații neînţelese, ea își răpește într-adevăr şi complet conştiinţa 
libertăţii interioare și exterioare, a realităţii ca fiind ființa-ei-pentru-sine; 
ea are certitudinea de a se fi deposedat într-adevăr de eul său și de a fi 
făcut din conștiința sa nemijlocită de sine un lucru, o fiinţă obiectivă. 
— Ea nu poate confirma renunţarea la sine decât prin acest sacrificiu 
real; căci numai în această renuntare la sine dispare înșelureu ce rezidă 
în recunoașterea interioară a actului de recunoștință prin inimă, intenție 
Și grai, o recunoaştere care reneagă, desigur, orice putere a fiintei- 
pentru-sine și atribuie această putere unei dăruiri de sus, dar care în 
această repudiere însăși își păstrează particularitatea exterioară în 
posesiunea la care ea nu renunță, pe cea interioară în conștiința 
hotărârii pe care ea însăși a luat-o și în conștiința conținutului ei 
determinat prin ea, pe care ea nu l-a schimbat contra unui conţinut 
străin, fără sens pentru ea. 

Dar în sacrificiul într-adevăr realizat, așa cum conștiința a suprimat 
acțiunea ca fiind a ei, ea a fost încă absolvită în sine şi de nefericirea ei. 
Că această absolvire s-a întâmplat în sine, este totuși un act al celuilalt 
extrem al silogismului, care e esenţa ființând-în-sine. Acel sacrificiu al 
extremului neesenţial nu era însă în același timp o acţiune unilaterală, ci 
conţinea în sine acţiunea celuilalt. Căci renunţarea la voinţa proprie este 
numai pe de o parte negativă; potrivit conceptului ei însă, adică în sine, 
ea este totodată pozitivă, anume este punerea voinţei ca fiind a unui 
Altul, și în mod precis a voinţei nu ca a unui singular, ci ca a unui 
universal. Această semnificaţie pozitivă a voinţei singulare puse ca 
negativă este pentru această conștiință voinţa celuilalt extrem, care, 
tocmai fiindcă această voinţă este pentru conștiință un Altul, nu-i este 
dată prin sine, ci printr-un al treilea, ca sfat. De aceea, pentru conștiință, 
voința ei devine într-adevăr voinţă universală și voinţă existentă în sine, 
dar conștiința însăşi nu-și este acest însine; renunţarea la vointa ei, ca 
voință singulară, nu este pentru ea, potrivit conceptului, pozitivul 
voinţei universale. Tot astfel, renunțarea ei la posesiune și plăcere nu 
are decât aceeași semnificaţie negativă, și universalul care se produce 
prin aceasta pentru ea nu-i este propriu acțiune. Această unitate a 

obiectivității și a ființei-pentru-sine care se găsește în conceptul acţiunii 
și care devine, de aceea, pentru conștiință ca fiind esenţă şi obiect, așa 
cum ea nu este pentru conștiință conceptul acţiunii ei, tot astfel această 
unitate nu devine obiect pentru conștiință în mod nemijlocit și prin 
conștiința însăși; ci conștiința lasă să-i fie exprimată de către 
mijlocitorul care serveşte această certitudine încă ruptă, că numai în 
sine nefericirea ei este inversul — adică acţiunea ce se satisface ea 
însăși în acțiunea ei, o beatitudine fericită —, că numai în sine acţiunea 
ei sărăcăcioasă este inversul, adică acțiunea absolută; că, potrivit 
conceptului, acțiunea nu este acţiune decât ca acţiune a individului 
singular. Dar, pentru această conștiință însăși, acţiunea și propria ei 
faptă rămân o acțiune sărăcăcioasă; plăcerea ei rămâne suferinţa și 
faptul suprimării acestora în semnificația pozitivă rămâne pentru ea un 
transcendent. În acest obiect însă, în care fapta și fiinta ei, ca fiind ale 
acestei conștiințe singulare, sunt fiinţa și fapta în sine, s-a ivit pentru 
ea rațiunea certitudinii conștiinței de a fi în singularitatea ei absolut în 
sine, adică de a fi orice realitate. 


C. (AA) RAŢIUNEA 


V 


CERTITUDINE ȘI ADEVĂR 
AL RAŢIUNII 


Conștiinţa, în gândul pe care ea l-a sesizat, că deci conștiința 
singulară este în sine esenta absolută, se reîntoarce în ea însăși. Pentru 
conştiinţa nefericită ființa-în-sine este trunscendentul ei. Dar mișcarea 
ei a realizat în ea aceasta: a pus singularitatea în completa sa dezvoltare, 
adică a pus singularitatea care este conştiinţă reală ca negativ al ei 
înseși, anume ca fiind extremul obiectiv, adică a smuls din sine fiinta- 
ei-pentru-sine și a făcut-o ființă; s-a produs prin aceasta, pentru ea, și 
unitatea ei cu acest universal, unitate care pentru noi — dat fiind că 
singularul suprimat este universalul — nu mai cade în afara ei; și, dat 
fiind că conștiința se păstrează ea însăși în această negativitate a sa, ea 
este în ea ca atare esenţa sa. Adevărul ei este ceea ce în silogismul în 
care extremii apăreau ca absolut separați unul de altul apare ca fiind 
termenul mediu care anunță conștiinței imuabile că singularul a renunţat 
la el și anunţă singularului că imuabilul nu mai este pentru el un extrem, 
ci că s-a împăcat cu el. Acest termen mediu este unitatea care îi 
cunoaște nemijlocit pe ambii și îi pune în raport și este conștiința unității 
lor, unitate pe care o exprimă conștiinței, și prin aceasta se exprimă pe 
el însuşi ca fiind certitudinea oricărui adevăr. 

[1] Prin aceea că conștiinţa-de-sine este rațiunea, raportul ei 
negativ până acum fată de alteritate se schimbă într-un raport pozitiv. 
Până acum conștiinţa-de-sine a avut de-a face numai cu independenţa și 
cu libertatea ei, spre a se salva şi păstra pentru sine pe spezele lumii 
sau ale propriei realități, care, ambele, îi apăreau ca negativul esenței 

ei. Dar ca ratiune, asigurată de ea însăși, ea a obţinut liniștea fată de ele 
și poate să le suporte; căci ea este sigură de ea însăși ca fiind realitatea, 
adică de faptul că orice realitate nu este altceva decât ea; gândirea sa 
este, nemijlocit, realitatea însăși; ea se comportă deci faţă de realitate 
ca idealism. Întrucât se sesizează astfel, este pentru ea ca şi cum lumea 
ar deveni acum mai întâi pentru ea; mai înainte ea nu înțelege această 
lume, dar o doreşte şi o prelucrează, se retrage din această lume în sine 
ȘI O distruge în ce o privește şi se distruge pe ea însăși ca conștiință, ca 
conștiință a acestei lumi ca fiind esenţa, precum și ca conştiinţă a 
nimicniciei ei. Aici, mai întâi, după ce mormântul adevărului ei a fost 
pierdut, după ce distrugerea realităţii ei a fost ea însăși distrusă și 
singularitatea conștiinței îi este în sine esenţă absolută, ea descoperă 
lumea ca fiind lumea ei nouă și reală, care are interes pentru ea în 
stabilitatea ei, cum mai înainte avea doar în dispariția ei; căci 
subzistența lumii îi devine propriul său adevăr și prezență; ea are 
certitudinea că nu se găsește aici decât pe sine. 

Rațiunea este certitudinea conştiinţei de a fi orice realitate: în acest 
fel enunţă idealismul conceptul rațiunii. Așa după cum conștiința, care 
apare ca rațiune, are nemijlocit în ea acea certitudine, tot astfel 
idealismul o exprimă și el în mod nemijlocit: Eu sunt Eu, în sensul că 
Eu, care îmi este obiect, nu ca în conștiinţa-de-sine în genere și nici ca 
în conștiința-de-sine liberă — acolo numai ca obiect gol în genere, aici 
numai obiect ce se retrage din celelalte care își au valabilitate pe lângă 
ei —, ci obiect cu conştiinţa neființei oricărui altul, obiect unic, este 
întreaga realitate și întreaga prezenţă. Conștiinţa-de-sine nu este însă 
întreaga realitate numai pentru sine, ci este şi în sine întreaga realitate, 
numai prin aceea că ea devine această realitate sau, mai degrabă, că ea 
se dovedeşte ca atare. Ea se dovedește astfel pe drumul pe care, în 
primul rând în mișcarea dialectică a părerii, a percepţiei și intelectului, 
alteritatea dispare ca fiind în sine, și apoi în mișcarea prin independenţa 
conștiinței, în stăpânire și servitute, prin gândul libertăţii, în lhberarea 
sceptică și lupta liberării absolute a conştiinţei scindate în sine, 
alteritatea, întrucât ea nu este decât pentru conştiința-de-sine, dispare 
pentru aceasta însăşi. Au apărut succesiv două laturi: una în care esența, 
adică adevărul, avea pentru conștiință determinaţia ființei, cealaltă în 
care esenţa avea determinaţia de a nu fi decât pentru conștiință. Dar 
ambele se reduceau la un singur adevăr, că ceea ce este, adică însinele, 

nu este decât în măsura în care el este pentru conștiință şi că ceea ce 
este pentru conştiinţă este și însine. Conştiinţa, care este acest adevăr, 
are acest drum în spate și l-a uitat atunci când ea se ivește nemijlocit ca 
rațiune; adică această ratiune ce se ivește nemijlocit numai ca 
certitudine a acelui adevăr. Ea asigură astfel numai că este orice 
realitate, dar nu înțelege ea însăși aceasta; căci acel drum uitat este 
înțelegerea cuprinsă în această afirmaţie nemijlocit exprimată. Şi tot 
astfel, această afirmaţie este neinteligibilă pentru cel ce nu a făcut acest 
drum, când el o aude în această formă pură; căci într-o formă concretă 
o face, desigur, el însuşi. 

Idealismul, care nu prezintă acel drum, dar care începe cu această 
afirmaţie este, în consecință, o pură asigurare, care nu se înţelege pe ea 
însăşi şi nici nu se poate face înțeleasă altora. Idealismul enunță o 
certitudine nemijlocită căreia i se opun alte certitudini nemijlocite care 
au fost doar pierdute pe acel drum. Cu același drept se situează, pe lângă 
asigurarea dată de acea certitudine, și asigurările acestor alte certitudini. 
Rațiunea face apel la conștiinţa-de-sine a fiecărei conștiințe: Eu sunt 
Eu; obiectul și esența mea sunt Eu, şi nici una nu va contesta rațiunii 
acest adevăr. Dar, întrucât rațiunea se bazează pe acest apel, ea 
sancţionează adevărul celeilalte certitudini, anume că pentru mine 
există un Altul; un altul decât eu îmi este obiect și esenţă, adică, întrucât 
eu îmi sunt mie obiect şi esență, eu sunt aceasta numai întrucât mă 
retrag din altul în genere și mă ivesc ca o realitate pe lângă el. — Numai 
atunci când rațiunea apare ca reflexie din această certitudine opusă, 
afirmaţia sa despre ea nu apare doar ca certitudine și ca asigurare, ci ca 
adevăr, şi nu ca un adevăr lângă altele, ci ca singurul adevăr. Ivirea 
nemijlocită este abstracţia faptului că e dată, a cărei esență și ființă-în- 
sine sunt concept absolut, adică mișcarea propriei sale dezvoltări. — 
Conştiinţa îşi va determina relația sa față de alteritate, adică faţă de 
obiectul ei, în feluri diferite, după cum ea stă pe o treaptă sau alta a 
spiritului lumii care își devine conştient de sine. Felul în care spiritul 
lumii se găsește și se determină de fiecare dată în mod nemijlocit pe el 
și obiectul său, adică felul în care el este pentru sine depinde de ceea 
ce el deja a devenit, adică de ceea ce el este deja în sine. 

[2] Rațiunea este certitudinea de a fi întreaga realitate. Acest 
însine, adică această realitate, este însă încă ceva cu totul universal, 
abstracția pură a realității. Acest însine este prima pozitivitate ce 

conștiința-de-sine este în ea însăşi, pentru sine, iar Eul este deci numai 
pura esenţialitate a existentului, adică simpla categorie. Categoria care 
avea înainte semnificația de a fi esenţialitate a existentului, în mod 
nedeterminat a existentului în genere, adică a existentului în opoziție 
cu conștiința, este acum esențialitate, adică unitate simplă a existentului 
doar ca realitate care gândește; adică ea înseamnă că conștiinţa-de-sine 
și fiinţa sunt aceeaşi esenţă, aceeaşi nu în comparaţie, ci în și pentru 
sine. Numai răul idealism, idealismul unilateral, lasă ca această unitate 
să apară din nou, ca conştiinţă, pe una din laturi și, ca opusă ei, un 
însine. — Această categorie, adică unitatea simplă a conștiinței-de-sine 
şi a fiinţei, are însă în ea diferența, căci esenţa ei este tocmai aceea de 
a-și fi în ulteritate, adică în diferența absolută, nemijlocit identică sieși. 
Deci diferenţa există, dar perfect transparentă și ca o diferenţă care 
totodată nu e o diferență. Diferenţa apare ca o pluralitate de categorii. 
Întrucât idealismul enunţă unitatea simplă a conştiinței-de-sine ca fiind 
întreaga realitate şi o face nemijlocit esență, fără s-o fi conceput ca pe 
o esență absolut negativă — numai aceasta din urmă are în ea însăși 
negația, modul determinat, adică diferenţa — , mai neinteligibilă încă 
decât prima afirmaţie este aceasta a doua, că în categorie s-ar afla 
diferențe sau spețe. Această aserţiune în genere, ca și aserţiunea despre 
un număr determinat al spețelor categoriilor, constituie o nouă 
aserţiune, care conţine însă în ea faptul că nu o mai putem accepta ca 
pe o simplă aserțiune. Căci dacă diferența își are originea în Eul pur, în 
intelectul pur însuși, s-a spus deja cu aceasta că aici s-a renunţat la 
nemijlocire, la asigurure, la simpla găsire şi că aici începe conceperea. 
A considera însă iarăși pluralitatea categoriilor, în orice mod ar fi, drept 
ceva găsit — de exemplu din judecăţi — și a le accepta ca atare trebuie 
privit de fapt ca un afront adus științei, unde ar mai putea intelectul arăta 
o necesitate dacă el nu o poate face în el însuși, care e pura necesitate? 
Deoarece astfel pura esențialitate a lucrurilor, ca și diferenţa lor, 
aparține raţiunii, atunci nu ar mai putea fi propriu-zis vorba în genere 
despre lucruri, adică despre un atare care pentru conștiință nu ar fi decât 
negativul ei înseși. Căci faptul că multele categorii sunt specii ale 
categoriei pure înseamnă că ea este încă genul, adică esența lor, nu 
opusă lor. Dar ele sunt deja acest ambiguu care în pluralitatea sa 
conţine, în acelaşi timp în el, alteritatea în opoziție cu categoria pură. 
Ele contrazic deci de fapt prin această pluralitate categoria pură şi 

unitatea pură trebuie să suprime în sine această pluralitate, constituin- 
du-se astfel ca unitate negativă a diferenţelor. Ca unitate negativă însă, 
ea exclude deopotrivă diferențele ca atare, ca şi acea primă unitate pură, 
nemijlocită, ca atare; și este singularitate: o nouă categorie, care este 
conştiinţă exclusivă, adică este aceea că pentru ea există un Altul. 
Singularitate este trecerea ei din conceptul ei către o realitate exterioară; 
schema pură, care este deopotrivă conștiință, după cum, prin faptul că 
este singularitate și un Un exclusiv, ea este indicarea către un Altul. Dar 
acest Altul al acestei categorii sunt doar celelalte prime categorii; 
anume pura esenţialitate şi pura diferență; şi în această categorie, adică 
tocmai în faptul că e pus un Altul, adică în acest Altul însuși, conștiința 
este deopotrivă ea însăşi. Fiecare dintre aceste momente diferite trimite 
la un alt moment; nu se ajunge însă în același timp în ele la o alteritate. 
Categoria pură trimite la specii, care trec în categoria negativă, adică în 
singularitate; aceasta din urmă trimite înapoi la ele; ea este ea însăși 
conștiință pură, care, în fiecare speţă, își rămâne pentru ea însăși această 
clară unitate cu sine, însă o unitate care este totodată referită la un Altul; 
Altul, care întrucât este, a dispărut și, întrucât a dispărut, este produs 
din nou. 

[3] Vedem aici conştiinţa pură pusă într-un mod dublu: o dată ca 
fiind mersul neliniștit încoace şi încolo, care parcurge toate momentele 
ei și care a lăsat să mijească în ele alteritatea, alteritate care se suprimă 
în actul de a o sesiza; de cealaltă dată, mai degrabă ca fiind unitatea 
calmă, având certitudinea propriului ei adevăr. Pentru această unitate, 
acea mişcare este Altul; pentru această mișcare, Altul este însă acea 
unitate calmă; și conștiință și obiect se schimbă în aceste determinări 
reciproce. Conștiinţa își este deci o dată căutarea încoace și încolo, şi 
obiectul ei este purul însine și esenţa; de cealaltă dată conștiința își este 
categoria simplă, și obiectul este mișcarea diferențelor. Constiinta însă, 
ca esenţă, este acest întreg proces însuşi: de a trece din sine, ca fiind 
categorie simplă, în singularitate și în obiect și de a intui acest proces în 
obiect, de a suprima obiectul ca distinct, de a şi-l însuşi şi de a se 
proclama ca fiind certitudinea de a fi întreaga realitate, de a fi atât ea 
însăși, cât și obiectul ei. 

Prima sa expresie este doar acest cuvânt gol, abstract, că totul este 
al ei. Căci certitudinea de a fi orice realitate este mai întâi categoria 
pură. Această primă rațiune care se recunoaște în obiect este exprimată 

de idealismul gol, care sesizează rațiunea numai în felul în care ea își 
este mai întâi și care, fiindcă arată în orice fiinţă pe acest pur al meu al 
conștiinței și exprimă lucrurile ca fiind senzaţii și reprezentări, își 
închipuie a-l fi arătat pe acest pur al meu ca pe o realitate desăvârşită. 
Acest idealism trebuie de aceea să fie totodată empirism absolut, căci, 
pentru a umple acest gol al meu, adică pentru diferenţa şi întreaga 
dezvoltare și configurare a acesteia, raţiunea sa are nevoie de un şoc 
străin, în care stă în primul rând multiplicitatea senzatiei şi reprezentării. 
Acest idealism devine astfel un dublu sens, care se contrazice tot atât 
ca și scepticismul, numai că acesta din urmă se exprimă negativ, pe 
când idealismul se exprimă pozitiv; dar el unește tot atât de puţin ca și 
scepticismul gândurile sale contradictorii, ca fiind aceeaşi realitate: 
gândul conștiinței pure ca fiind orice realitate și deopotrivă gândul 
șocului străin, adică al senzaţiei și reprezentării sensibile; dar el se 
aruncă încoace și încolo din unul în altul și cade în infinitatea rea, adică 
în infinitatea sensibilă. Când raţiunea este orice realitate în sensul 
abstractului al meu, și Altul îi este ceva străin, indiferent, atunci în 
aceasta este pusă tocmai de către rațiune acea cunoaștere a unui Altul 
care apărea ca vizare a ceva, ca percepție și ca intelect care înţelegea 
ceea ce era vizat şi perceput. O atare cunoaștere va fi afirmată, prin 
conceptul acestui idealism însuși, ca fiind o cunoaștere neadevărată; 
căci numai unitatea apercepţiei este adevărul cunoașterii. Rațiunea pură 
a acestui idealism — spre a ajunge la acest Altul care îi este esențial, 
care este deci însinele,pe care ea nu-l are însă în ea — va fi deci trimisă 
de către ea însăși înapoi la acea cunoaștere care nu e o cunoaștere a 
adevărului; ea se condamnă astfel cu bună-știinţă la a fi o cunoaștere 
neadevărată şi nu se poate dispensa de „ceea ce pare“ și de percepţia 
care, pentru ea însăși, nu are nici un adevăr. Ea se găsește, aşadar, în 
nemijlocita contradicție de a afirma ca esență ceva dublu, strict opus: 
unitatea upercepției şi deopotrivă lucrul, care, fie că îl numim șoc 
străin, fie esenţă empirică, fie sensibilitate, fie lucru-în-sine, rămâne 
același în conceptul său, anume ceva străin acelei unități. 

Acest idealism se găsește în această contradicție deoarece el afirmă 
ca adevăr conceptul abstract al rațiunii; realitatea se constituie 
deopotrivă nemijlocit pentru el, ca fiind o realitate care mai curând nu 
este realitatea rațiunii: în timp ce, totodată, ratiunea ar rămâne o căutare 
neliniștită, care declară, în căutarea însăși, ca absolut imposibilă 

satisfacția de a găsi. — Atât de inconsecventă nu este însă această 
rațiune efectiv-reală; dar, la început fiind doar certitudinea de a fi orice 
realitate, ea îşi este conștientă în acest concept că ea nu este încă 
certitudine, Eu, cu adevărat realitatea, și este mânată să ridice 
certitudinea ei la adevăr și să umple acest „al meu“ gol. 


A 
RAŢIUNEA OBSERVATOARE 


Această conștiință, pentru care ființa are semnificația de a fi a ei, 
o vedem pătrunzând iarăși în vizare și în percepţie, nu însă ca în 
certitudinea a ce e numai un Altul, ci cu certitudinea că acest Altul este 
ea însăși. Mai înainte s-a întâmplat ca ea să perceapă și să afle ceva din 
lucruri; aici ea însăși instituie observațiile și experiența. Vizarea și 
percepția care mai înainte s-au suprimat pentru noi sunt acum suprimate 
de către conștiință pentru ea însăși. Rațiunea își propune să cunoască 
adevărul, să găsească ca fiind concept ceea ce pentru vizare și percepţie 
este un lucru, adică să aibă în natura lucrului numai constiinta e1 înseși. 
Rațiunea are deci acum un interes general faţă de lume, deoarece ea este 
certitudinea de a avea prezență în lume, adică ce este prezent este 
rațional. Ea caută pe Altul ei, fiindcă ştie că în el nu se posedă decât pe 
ea însăși, ea caută numai propria ei infinitate. 

Presimţindu-se doar mai întâi în realitatea-efectivă, adică știind-o 
doar ca fiind a ei, ea păşeşte, în acest sens, la luarea universală în 
posesiune a bunului ce îi este asigurat, și împlântă pe toate înălțimile și 
în toate adâncurile semnul suveranităţii ei. Dar acest superficial al meu 
nu este ultimul ei interes; bucuria acestei luări universale în posesiune 
găseşte încă în posesiunea sa pe Altul, pe care raţiunea abstractă nu-l 
are în ea însăși. Rațiunea se presimte ca fiind o esență mai adâncă decât 
este Eul pur și trebuie să ceară ca diferenţa, ființa multiplă, să-i devină 
ea însăși a ei, ca Eul să se intuiască ca fiind realitatea [concretă] și să 
se găsească prezent ca formă și ca lucru. Dar când raţiunea scotoceşte 
toate măruntaiele lucrurilor și le deschide acestora toate arterele pentru 

ca ea să poată țâșni din ele, ea nu va ajunge la această fericire, ci va 
trebui mai înainte să se fi împlinit în ea însăși spre a putea apoi să facă 
experienţa perfecțiunii sale. 

Conștiinţa observă: aceasta înseamnă că raţiunea vrea să se 
păsească şi să se posede ca obiect existent, în mod reul, prezent-sensibil. 
Conştiinţa acestei observări crede și spune desigur că ea nu vrea să se 
afle pe eu însăşi, ci, dimpotrivă, să facă experienţa esenței lucrurilor ca 
fiind a lucrurilor. Faptul că această conştiinţă crede aceasta și o spune 
stă în aceea că ea este rațiune, dar că pentru ea raţiunea ca atare nu este 
încă obiect. Dacă ea ar cunoaște rațiunea ca fiind esenţa identică a 
lucrurilor și a ei înseși și că în forma ei proprie rațiunea nu poate fi 
prezentă decât în conştiinţă, atunci această conştiinţă s-ar cufunda mai 
curând în propriul ei adânc și ar căuta aici rațiunea mai degrabă decât în 
lucruri. Când ea ar fi găsit aici raţiunea, raţiunea ar fi trimisă din nou, de 
aici, în afară către realitate, spre a intui în aceasta expresia ei sensibilă, 
dar ar fi luat de îndată această expresie sensibilă drept concept. 
Rațiunea, în felul în care apare nemijlocit ca certitudine de a fi orice 
realitate, își ia realitatea sa în sensul nemijlocirii ființei şi ia deopotrivă 
unitatea Eului cu această esenţă-obiectivă în sensul unei unități 
nemijlocite, în care ea nu a separat încă și nu a reunit din nou 
momentele fiinţei și ale Eului, adică unitatea pe care rațiunea încă nu a 
înțeles-o. Ea se îndreaptă deci ca conștiință observatoare către lucruri, 
în credinţa că ea ia într-adevăr aceste lucruri ca fiind sensibile, ca 
lucruri opuse Eului; numai că acţiunea sa reală contrazice această 
părere, căci ea cunoaște lucrurile, transformă sensibilul lor în concepte, 
adică tocmai într-o ființă care este totodată Eu; ea transformă astfel 
gândirea într-o gândire care are existență, adică transformă fiinţa într-o 
fiinţă gândită şi afirmă de fapt că lucrurile nu au adevăr decât ca 
concepte. Pentru această conștiință observatoare nu apare decât ceea ce 
lucrurile sunt, pentru noi însă apare ceea ce este conștiința observutoare 
însăși. Rezultatul mișcării ei va fi însă acesta: de a deveni pentru sine 
ceea ce ea este în sine. 

Acțiunea conștiinței observatoare trebuie considerată în toate 
momentele mișcării ei în felul în care se consideră natura, spiritul şi, în 
sfârșit, raportul acestor două ca ființă sensibilă şi felul în care ea caută 
să se găsească pe sine, ca pe o realitate care există. 

A) OBSERVAREA NATURII 


[1.a] Atunci când constiinta lipsită de gândire proclamă observaţia 
şi experienţa ca izvor al adevărului, cuvintele ei ar putea suna în felul că 
ar fi vorba aici doar de a gusta, mirosi, simţi, auzi şi vedea; ea uită să 
spună, în zelul cu care recomandă gustatul, mirosul etc., că ea și-a 
determinat deja, de fapt, în mod tot atât de esenţial obiectul acestei 
simtiri, ŞI că această determinare valorează pentru ea tot atât de mult ca 
ȘI acea simtire. Ea va mai admite de îndată că pentru ea nu este vorba 
astfel numai de a percepe în genere şi, de exemplu, nu va lăsa să treacă 
drept o observaţie percepția că acest briceag se află lângă această 
tabacheră. Ce este perceput trebuie să aibă cel puţin semnificația a ceva 
universal, nu a unui acesta sensibil. 

Acest universal este la început numai ceea ce își rămâne acelaşi 
cu sine; mişcarea lui este numai repetarea uniformă a aceleiași operaţii. 
Constiinta, în măsura în care ea nu găsește în obiect decât universali- 
tatea, adică abstractul al meu, trebuie să-și ia asupra sa propria mișcare 
a obiectului şi, întrucât ea este încă înțelegerea acestuia, trebuie ca cel 
puțin memoria să fie aceea care exprimă într-un mod general ceea ce în 
realitate este dat doar în mod singular. Această ridicare superficială din 
singularitate şi forma tot atât de superficială a universalităţii în care 
sensibilul este doar preluat, fără ca el să fi devenit în el însuși universal, 
descrierea lucrurilor, nu are încă mișcarea în obiectul însuși; această 
mișcare este mai degrabă doar în descriere; obiectul, în felul în care el 
este descris, și-a pierdut deci interesul; un obiect odată descris trebuie 
să luăm un altul și trebuie mereu căutat pentru ca descrierea să nu fie 
epuizată. Dacă nu mai e atât de ușor să găsim lucruri noi, întregi, 
trebuie să ne reîntoarcem la cele deja găsite, să le divizăm mai departe, 
să le descompunem şi să găsim în ele alte laturi ale naturii lucrului. 
Acestui instinct neliniștit, care nu cunoaște oprire, nu-i poate lipsi 
niciodată materialul; descoperirea unei specii noi care iese din comun 
sau chiar a unei noi planete, căreia, deși este ceva individual, îi revine 
totuși natura unui universal, nu poate fi decât partea norocoşilor. Dar 
graniţa a ceea ce — ca elefantul, stejarul, aurul — este bine marcat, 
graniţa dintre ce este gen şi specie trece prin multe trepte în 
particularizarea infinită a haoticei lumi animale şi vegetale, a felurilor 

de munti sau a metalelor, a felurilor de pământ etc., reprezentabile doar 
în mod forțat și artificial. În acest domeniu al nedeterminării 
universalului, în care particularizarea se apropie iarăși de singulurizare 
ȘI în Care aici și acolo coboară din nou cu totul în ea, se deschide pentru 
observație și descriere o rezervă inepuizabilă. Aici însă, unde i s-a 
deschis un câmp nelimitat, la marginea universalului, descrierea poate 
să fi găsit în locul unei bogății nemăsurate mai degrabă limita naturii și 
a propriei sale acţiuni; ea nu mai poate ști dacă ceea ce pare a fi în sine 
nu este ceva întâmplător; ceea ce poartă în sine pecetea unei structuri 
confuze, adică neajunsă la maturitate, slabă și de-abia dezvoltându-se 
din nedeterminarea elementară, nu poate avea nici barem pretenţia să 
fie descris. 

[p] Dacă această căutare şi această descriere par a nu avea de-a 
face decât cu lucrurile, o vedem de fapt progresând nu prin percepția 
sensibilă, ci aceea prin care lucrurile sunt cunoscute este mai preţios 
pentru ea decât restul sferei proprietăților sensibile de care lucrul însuși 
nu se poate desigur lipsi, dar de care conștiința se lipseşte. Prin această 
distincție între ce este esențial şi neesențial, conceptul se ridică din 
împrăștierea sensibilă și cunoașterea arată prin aceasta că ea are de-a 
face în mod tot atât de esenţial cu ea însăși, ca şi cu lucrurile. Prin 
această dublă esenţialitate ea ajunge să șovăie: dacă ceea ce este esenţial 
şi necesar pentru cunoaștere se găseşte şi în lucruri. Pe de o parte, 
caructerele distinctive trebuie să servească doar cunoașterii, care prin 
ele distinge lucrurile unele de altele; dar, pe de altă parte, trebuie 
cunoscut nu neesenţialul lucrurilor, ci aceea prin care ele însele se 
desprind din continuitatea universală a fiinţei, în genere, prin care se 
despart de celelalte şi sunt pentru sine. Caracterele distinctive nu 
trebuie să aibă numai o relaţie esenţială fată de cunoaștere, ci trebuie să 
exprime și determinațiile esenţiale ale lucrurilor, iar sistemul construit 
trebuie să fie conform sistemului naturii înseși, să-l exprime numai pe 
acesta. Aceasta este necesar prin însuşi.conceptul rațiunii; Și instinctul 
acesteia — căci în această observaţie raţiunea nu se comportă decât ca 
instinct — a atins și el, în sistemele sale, acea unitate în care propriile 
obiecte ale rațiunii sunt astfel constituite, încât ele au în ele o esențialitate, 
adică o ființă-pentru-sine, şi nu sunt doar hazard al acestei clipe sau al 
acestui aici. Caracterele distinctive ale animalelor sunt luate, de 
exemplu, după gheare și dinți; căci, de fapt, nu numai cunoașterea 

distinge în acest fel pe un animal de altul, dar animalul se desparte el 
însuși prin aceasta; prin aceste arme el se menţine pentru sine şi separat 
de universal. Planta, dimpotrivă, nu ajunge la fiinta-pentru-sine, ci 
atinge doar granița individualităţii; ea a fost de aceea considerată și 
distinsă la nivelul acestei limite unde ea indică aparenţa scindării în 
sexe. Ceea ce stă însă și mai jos nu se mai poate deosebi el însuși de 
altceva, ci se pierde atunci când intră în opoziţie. Ființa-în-odihnă şi 
ființa-în-relaţie intră în conflict una cu alta, lucrul este în aceasta altceva 
decât este în aceea, pe când, din contră, individul este faptul de a se 
păstra în relaţie cu altceva. Dar ceea ce nu poate aceasta şi devine 
chimic altceva decât e în mod empiric încurcă cunoașterea și o aduce la 
aceeași îndoială: dacă ea trebuie să se țină de o latură sau de alta, dat 
fiind că lucrul însuși nu este nimic stabil și că în el laturile cad una în 
afara alteia. 

În astfel de sisteme ceea ce îşi rămâne în mod universal același- 
cu-sine, acesta, are semnificația de a fi deopotrivă ce-și rămâne acelaşi- 
cu-sine al cunoașterii, ca și al lucrurilor înseși. Această răspândire a 
determinaţiilor rămânându-și aceleaşi, dintre care fiecare își descrie 
liniștit seria progresului ei şi câștigă spatiu spre a se păstra pentru sine, 
trece însă esenţial tot atât de mult în contrariul ei, în confuzia acestor 
determinații; căci caracterul distinctiv, determinaţia universală, este 
unitatea contrariilor, a ce este determinat și a ce este în sine universal; 
această unitate trebuie deci să se descompună în această.opoziție. Dacă 
acum, pe de o parte, determinaţia învinge universalul în care ea își are 
esența, pe de altă parte universalul își obține deopotrivă supremaţia 
asupra ei, împinge determinaţia la limita ei, amestecă aici distincţiile și 
esenţialitățile ei. Observaţia, care le ținea despărțite într-un mod ordonat 
Și credea că are în ele ceva stabil, vede cum un principiu este încălcat de 
celelalte, că se formează treceri și confuzii și vede în aceasta unit ceea 
ce ea lua întâi ca strict despărțit și vede despărțit ceea ce ea socotea ca 
fiind împreună; așa încât această menţinere la fiinţa în odihnă care-și 
rămâne aceeași trebuie — aici tocmai în determinările sale cele mai 
generale, ca, de exemplu, ce caractere esențiale are planta, animalul ? 
— să se vadă conexată cu instanţe care-i răpesc orice determinare, care 
aduc la tăcere universalitatea la care ea se ridicase și o readuc la 
observația lipsită de gând și la descriere. 

[y. 1] Această observaţie, care se mărginește la ce e simplu, adică 
limitează împrăștierea sensibilă prin universal, găseşte astfel în obiectul 
ei confuzia principiului ei, deoarece ce e determinat trebuie să se piardă, 
prin natura sa, în contrariul său. Rațiunea trebuie de aceea mai curând 
să treacă de la determinaţia inertă, care avea aparenţa stabilităţii, la 
observarea acesteia aşa cum este ea în adevăr, anume să se raporteze la 
contrariul ei. Ceea ce numim caractere esențiale sunt determinaţii fixe, 
care, în felul în care sunt exprimate și înțelese ca simple, nu înfăţişează 
ceea ce constituie natura lor de a fi momente care dispar ale mișcării ce 
se reia pe sine în sine. Întrucât instinctul rațiunii ajunge acum să caute 
determinaţia potrivit naturii ei — anume ca nefiind în mod esențial 
pentru sine, ci ca trecând în ce e opus —, el caută legea și conceptul 
acesteia; el le caută deopotrivă ca realitate existentă, dar această realitate 
va dispărea de fapt pentru el, şi laturile legii vor deveni momente pure, 
adică abstracții, astfel încât legea apare în natura conceptului care a 
distrus în sine subzistenta indiferentă a realității sensibile. 

Pentru conștiința observatoare adevărul legii este dat în experiență, 
în sensul că ființa sensibilă este dată pentru conștiință; adevărul nu este 
dat în și pentru el însuși. Însă dacă legea nu-și are adevărul ei în 
concept, atunci ea este ceva contingent, nu o necesitate, adică de fapt 
nu este o lege. Dar faptul că legea este prin esență ca concept, nu numai 
că nu contrazice aceea că ea este dată pentru observaţie, dar ea are mai 
curând de aceea o existență-în-fapt necesară şi este pentru observație. 
Universalul, în sensul universalității raționale, este universal şi în 
sensul pe care conceptul îl conţine în el: că universalul este pentru 
conştiinţă ca ceva actual şi real, adică conceptul se înfățișează în modul 
a ce are natura lucrului și a fiinţei sensibile, dar fără ca prin aceasta să- 
și piardă natura și să cadă în subzistenta inertă sau în succesiunea 
indiferentă. Ceea ce este universal valabil are și o valabilitate universală 
în fapt; ceea ce trebuie să fie este de fapt şi ceea ce doar trebuie să fie 
fără să fie nu are nici un adevăr. În această privinţă, instinctul ratiunii 
este cu totul în dreptul său când stă ferm pe această pozitie și nu se lasă 
indus în eroare de entităţi ale gândirii care doar trebuie să fie și trebuie 
să aibă adevăr ca ceea ce trebuie, deşi ele nu sunt întâlnite în nici O 
experienţă, nu se lasă înșelat de ipoteze tot atât de putin ca și de celelalte 
nevizibilităţi ale unui perpetuu „trebuie“. Căci raţiunea este tocmai 
această certitudine de a avea realitate, și ceea ce nu e pentru conștiință 

ca fiind o esență proprie, adică ceea ce nu apare, nu este pentru ea 
NIMIC. 

Faptul că adevărul legii este, prin esenţă, realitate devine iar 
pentru această conștiință care rămâne la observaţie o opoziție fată de 
concept și faţă de ce e universal în sine; adică ceva în felul legii sale nu 
este pentru conştiinţă o esenţă a rațiunii; conștiința crede că obține aici 
ceva străin. Numai că ea contrazice această părere a sa prin fapta în care 
ea însăși nu ia universalitatea ei în sensul că toate lucrurile sensibile, 
singulare, ar fi trebuit să-i arate apariţia legii spre a putea afirma 
adevărul acesteia. Că pietrele cad când sunt ridicate de la pământ și 
lăsate libere, pentru aceasta nu se cere ca încercarea să fi fost făcută cu 
toate pietrele; aceasta spune, poate, în adevăr că încercarea a trebuit să 
fie făcută cu foarte multe, de unde se poate trage concluzia cu cea mai 
mare probabilitate, adică drept deplin, prin analogie, pentru celelalte. 
Numai că analogia nu numai că nu dă un drept deplin, ci prin natura ei 
ea se infirmă atât de des, încât, dacă e să conchidem prin analogia 
însăși, mai degrabă analogia nu ne permite să tragem o concluzie. 
Probabilitatea la care s-ar reduce rezultatul ei pierde fată de adevăr orice 
diferență între o probabilitate mai mică sau mai mare; oricât de mare ar 
fi probabilitatea, faţă de adevăr ea este nimic. Instinctul rațiunii ia însă, 
de fapt, asemenea legi drept adevăr; și numai în raport cu necesitatea 
lor, pe care el nu o cunoaște, el ajunge la această distincţie şi coboară 
adevărul lucrului-însuşi la probabilitate, spre a indica modul imperfect 
în care adevărul este dat pentru conștiință, conștiință cafe nu a atins încă 
privirea în conceptul pur; căci universalitatea este dată numai ca 
universalitate simplă, nemijlocită. Dar în același timp, în virtutea acestei 
universalităţi, legea are adevăr pentru conștiință; faptul că piatra cade 
este pentru ea adevărat, deoarece pentru ea piatra este grea, adică piatra 
are în gravitație în și pentru eu însăşi relația esențială față de pământ, 
care se exprimă prin cădere. Constiinta are deci în experienţă ființa 
legii, dar ea o are deopotrivă ca concept, și numai în virtutea acestor 
două circumstanțe luate împreună legea este pentru ea adevărată; ea are 
valoare de lege, fiindcă ea se prezintă în experienţă și este în același 
timp în ea însăși concept. 

[y. 2] Instinctul raţiunii acestei conştiinţe, fiindcă legea este 
totodată în sine concept, se îndreaptă în mod necesar, dar fără să știe că 
el vrea aceasta, către purificarea legii şi a momentelor ei, către concept. 

El instituie experimente asupra legii. În felul în care legea apare la 
început, ea se prezintă ca impură, învăluită în fiinţa sensibilă, singulară, 
și conceptul care formează natura ei se prezintă ca fiind cufundat în 
materialul empiric. Instinctul rațiunii caută să găsească în experiențele 
sale ce va rezulta în cutare sau cutare împrejurări. Prin aceasta, legea 
pare a fi cu atât mai cufundată în ființa sensibilă, dar, în aceasta, ființa 
sensibilă mai degrabă se pierde. Această cercetare are semnificația 
internă de a găsi condiții pure ale legii; ceea ce nu înseamnă altceva 
(chiar dacă conștiința ce se exprimă astfel ar crede că spune prin aceasta 
altceva) decât a ridica cu totul legea la forma conceptului și a desființa 
orice legare a momentelor ei de o ființă determinată. Electricitatea 
negativă, de exemplu, care se prezintă la început ca electricitate a 
răşinii, ca Și electricitatea pozitivă, ce se prezintă ca electricitate a 
sticlei, pierde cu totul prin experimente această semnificaţie și devine în 
mod pur electricitate pozitivă şi negativă, dintre care fiecare nu mai 
aparține unei spete determinate de lucruri; și nu se mai poate spune că 
există corpuri care sunt electric pozitive şi altele electric negative. Tot 
astfel și relația dintre acid și bază şi reactia lor una față de alta formează 
o lege în care aceste opoziții apar ca fiind corpuri. Numai că, separate, 
aceste lucruri nu au realitate; forța care le rupe unul de altul nu poate 
să le împiedice să reintre de îndată într-un proces unic; căci ele nu sunt 
decât acest raport. Ele nu pot rămâne pentru sine, ca un dinte sau o 
gheară, și nu pot fi arătate în acest fel. Faptul că esenţa lor este de a 
trece nemijlocit într-un produs neutru face ca ființa lor să fie ceva 
suprimat-în-sine, adică să fie ceva universal; şi acid și bază nu au adevăr 
decât ca fiind universale. La fel cum sticla și rășina pot fi deopotrivă 
electric pozitiv și negativ, tot astfel acidul și baza nu sunt legate, ca 
proprietate, de această realitate sau de alta, ci fiecare lucru este doar în 
mod relativ acid sau bază; ceea ce pare a fi în mod hotărât acid sau bază 
capătă în așa-zisele synsomate semnificația opusă faţă de alt lucru. — 
Rezultatul experimentărilor suprimă în acest fel momentele, adică 
principiile însufleţitoare, ca însușiri ale lucrurilor determinate și 
liberează predicatele de subiectele lor. Aceste predicate vor fi găsite, 
așa cum ele sunt cu adevărat, numai ca universale; în virtutea acestei 
independente, ele primesc în consecință numele de materii, care nu sunt 
nici Corpuri, nici proprietăți, și ne ferim pe drept cuvânt să dăm acidului 
etc., electricității pozitive și negative, căldurii etc. denumirea de corpuri. 

[y. 3] Materia, dimpotrivă, nu este un lucru existent, ci este fiinţa 
ca universală, adică în modul conceptului. Rațiunea, care este încă 
instinct, face această diferență justă fără conștiința că ea, experimentând 
legea în orice ființă sensibilă, suprimă tocmai prin aceasta ființa doar 
sensibilă a legii și, întrucât sesizează momentele ei ca fiind materii, 
natura lor esenţială a devenit pentru ea ceva universal şi este enunțată în 
această expresie ca un sensibil nesensibil, ca o ființă incorporală și 
totuși obiectivă. 

Trebuie văzut acum ce întorsătură ia pentru ea acest rezultat al ei 
ȘI ce aspect nou al observației se ivește cu aceasta. Ca adevăr al acestei 
conştiinţe cercetătoare, vedem legea pură care s-a eliberat de fiinţa 
sensibilă, o vedem ca concept care este dat în ființa sensibilă, dar care 
se mişcă în ea independent şi detașat, care, cufundat în ea, este liber fată 
de ea și este concept simplu. Acesta, care este în adevăr rezultatul și 
esenţa, se ivește acum el însuși pentru această conștiință, însă ca obiect; 
și deoarece tocmai pentru ea el nu este rezultat și este fără legătură cu 
mişcarea precedentă, el se ivește ca un fel particular de obiect şi 
raportul conștiinței faţă de el, ca o altă formă de observaţie. 

[2. a] Un atare obiect, care are în el procesul în simplitatea 
conceptului, este orgunicul. El este această fluiditate absolută, în care 
determinaţia prin care el ar fi doar pentru Altul este dizolvată. Lucrul 
anorganic are determinaţia ca esenţă a sa şi de aceea el formează 
totalitatea momentelor conceptului doar împreună cu alt lucru și, în 
consecinţă, intrând în mișcare el se pierde;— dimpotrivă, în esenţa 
organică, toate determinațiile prin care ea este deschisă pentru un altul 
sunt legate sub simpla unitate organică; nu apare ca esențială nici o 
determinatie care s-ar raporta liber la altceva, și deci organicul se 
menţine în raportul său însuși. 

[a. 1] Laturile legii, la observarea cărora trece aici instinctul 
rațiunii, sunt mai întâi, așa cum urmează din această determinare, natura 
organică şi cea anorganică în raportul lor reciproc. Natura anorganică 
este pentru natura organică tocmai libertatea determinațiilor derașute, 
o libertate opusă conceptului simplu al naturii organice, în care natura 
individuală este totodată dizolvată şi din continuitatea cărora ea totodată 
se separă și este pentru sine. Aerul, apa, pământul, zonele și clima sunt 
astfel de elemente generale care formează esența simplă, nedeterminată 
a individualităților și în care acestea sunt totodată reflectate-în-sine. Nici 

individualitatea nu e în mod strict în şi pentru sine, nici natura 
elementară; ci, în libertatea independentă în care ele se ivesc pentru 
observaţie una faţă de alta, ele stau totodată în relații esențiale, dar în 
felul că ceea ce domină este independenţa și indiferența lor una fată de 
alta și trec numai parțial în abstracţie. Legea este deci dată aici ca fiind 
raportul unui element faţă de procesul de formare a organicului, care 
este o dată fiinţa elementară ca fiind opusă lui și altă dată o prezintă ca 
fiiind reflectia sa organică. Numai că asemenea legi — că animalele ce 
aparţin aerului au structura păsărilor, că cele care trăiesc în apă au 
structura peștilor, că animalele nordice au blană groasă — arată de 
îndată o sărăcie care nu corespunde multiplei varietăți organice. În afară 
de faptul că libertatea organică știe iarăși să sustragă formele ei acestor 
determinări și că oferă peste tot, în mod necesar, excepţii la aceste legi 
sau reguli, cum am vrea să le numim, aceasta rămâne chiar pentru cei ce 
cad sub ea o determinare atât de superficială, încât nici expresia 
necesității ei nu poate fi altfel şi nu ne duce dincolo de ce a fost numit 
marea influență, în care nu ştim încă ce aparţine în propriu acestei 
influenţe și ce nu. Atare raportări ale organicului față de elementar nu 
pot fi deci numite legi; căci, aşa cum a fost amintit, pe de o parte, un 
atare raport nu epuizează sfera organicului; pe de altă parte, momentele 
înseşi ale raportului rămân și ele indiferente unele faţă de altele și nu 
exprimă nici o necesitate. Conceptul acidului implică conceptul bazei, 
după cum conceptul electricităţii pozitive implică pe acela al 
electricității negative; însă, oricât pot fi întâlnite împreună blana groasă 
cu nordul sau structura peștilor cu apa, a păsărilor cu aerul, în conceptul 
nordului nu stă conceptul blănii groase, în conceptul mării nu stă acela 
al structurii peștilor sau în acel al aerului nu stă acela al structurii 
păsărilor. În virtutea acestei libertăţi pe care cele două părți o au una 
fată de alta, sunt și animale de uscat care au caracterele esenţiale ale 
unei păsări, ale peștilor etc. Necesitatea, deoarece ea nu mai poate fi 
concepută ca o necesitate internă a esenței, încetează deopotrivă să aibă 
o ființă-în-fapt sensibilă și nu mai poate fi observată în realitate, ci a 
ieşit din această necesitate. Negăsindu-se astfel în esenţa reală însăși, 
ea este ceea ce se va numi raport teleologic, un raport care e exterior 
celor raportate și este deci mai degrabă opusul unei legi. Este gândul cu 
totul liberat de natura necesară, care părăsește această natură și plutește 
deasupra ei, pentru sine. 

[a] Dacă raportul considerat mai înainte al organicului faţă de 
natura elementară nu exprimă esenţa organicului, această esență este, 
dimpotrivă, conținută în conceptul de scop. Pentru această conștiință 
observatoare, conceptul de scop nu este anume propria esență a 
organicului, ci, pentru ea, el cade în afara acesteia și este atunci numai 
acel raport teleologic, exterior. Dar, în felul în care organicul a fost 
determinat mai sus, el este de fapt scopul real însuși; căci întrucât el se 
conservă pe el însuşi în raport cu altceva, el este tocmai acea fiinţă 
naturală în care natura se reflectă în concept și în care momentele unei 
cauze şi ale unui efect, ale unui element activ și ale altuia pasiv, care 
sunt separate în necesitate, sunt luate împreună într-o unitate, așa încât 
aici ceva nu apare doar ca rezultat al necesităţii, ci, deoarece organicul 
s-a reîntors în sine, ce e la urmă, adică rezultatul, este deopotrivă 
primul, cel care începe mișcarea și își este scop, pe care îl realizează. 
Organicul nu produce ceva, ci doar se conservă, adică ceea ce este 
produs este deopotrivă deja dat, după cum este produs. 

Această determinare trebuie examinată mai de aproape, în felul în 
care ea este pentru sine și în care ea este pentru instinctul rațiunii, spre 
a vedea modul în care acest instinct se găsește în ea, dar nu se 
recunoaște pe sine în ceea ce el găsește. Conceptul de scop deci, la care 
se ridică rațiunea observatoare, după cum realul este conceptul ei 
conştient, este deopotrivă dat ca ceva real şi el nu este numai un raport 
exterior al acestuia, ci este esența lui. Acest real, care este el însuși un 
scop, se raportează conform unui scop la altceva; ceed'ce înseamnă că 
raportul său este un raport contingent, potrivit cu ceea ce ambii sunt în 
mod nemijlocit; nemijlocit, ambii sunt independenți și indiferenți unul 
faţă de altul. Esenţa relaţiei lor este însă o alta decât ceea ce ei par a fi 
în acest fel și acţiunea lor are un alt sens decât acela pe care îl are în 
mod nemijlocit pentru percepția sensibilă; necesitatea este, în ceea ce 
se petrece, ascunsă și se arată numai la sfârșit; dar în felul că tocmai 
acest termen final arată că această necesitate a fost la început. Termenul 
final arată însă prioritatea lui prin însăși aceea că, prin modificarea pe 
care a adus-o acţiunea, nu rezultă nimic decât ceea ce deja era. Sau, 
dacă începem cu termenul prim, acesta nu se reîntoarce în termenul său 
final decât în el însuși, adică în rezultatul acțiunii lui; și tocmai prin 
aceasta începutul se arată a fi un atare ce se are el însuşi ca termen final, 
care deci, ca fiind prim, s-a reîntors deja la sine, adică este în și pentru 


155 


204 


205 


206 


C. (AA) RAŢIUNEA 


sine. Ceea ce el atinge deci prin mișcarea acțiunii lui este el însuşi; și 


faptul că nu se obţine decât pe sine este sentimentul-său-de-sine. Este 


dată deci diferenţa dintre ceeu ce el este şi ceea ce el caută; dar aceasta 
nu este decât aparența unei diferențe și el este astfel concept în el însuși. 
La fel este însă constituită conștiința-de-sine; ea se distinge pe sine 
de sine într-un fel în care nu rezultă totodată nici o diferență. Ea nu 
găseşte deci în observarea naturii organice nimic altceva decât această 
esenţă, ea se găseşte ca un lucru, ca fiind o viață, ea face însă încă o 
diferență între ce este ea însăși și ce a găsit, diferenţă care nu este însă 
o diferenţă. Așa cum instinctul animalului caută hrana şi o consumă, 
dar prin aceasta nu se produce decât pe sine, la fel instinctul rațiunii nu 
găseşte în căutarea sa decât rațiunea însăși. Animalul sfârșește cu 
sentimentul-de-sine. Instinctul rațiunii, pe de altă parte, este totodată 
conștiinţă-de-sine; dar, deoarece este numai instinct, el este pus pe o 
parte fată de conștiință și are în ea opoziţia sa. Satisfactia sa este deci 
scindată prin această opoziţie; el se găseşte într-adevăr pe el însuși, 
adică scopul, și găsește deopotrivă acest scop ca lucru. Dar scopul cade 
pentru el în primul rând în afara lucrului ce se prezintă ca scop. Acest 
scop ca scop este în al doilea rând totodată obiectiv, el nu cade deci în 
el pentru acest instinct, ca conștiință, ci cade într-un alt intelect. 
Această determinare considerată mai de aproape stă deopotrivă în 
conceptul lucrului, în aceea că el este scop în el însuşi. El anume se 
conservă pe sine; adică este totodată natura sa de a ascunde necesitatea 
și de a o prezenta în forma unei relaţii contingente; căci libertatea sa, 
adică ființa-sa-pentru-sine este tocmai faptul de a se comporta ca un 
indiferent faţă de necesarul său; deci lucrul se prezintă el însuși ca un 
atare al cărui concept cade în afara fiinţei lui. De asemenea, rațiunea are 
necesitatea de a intui propriul ei concept ca pe ceva ce cade în afara ei, 
deci de a-l intui ca pe un lucru, ca pe un atare faţă de care ea este 
indiferentă și care este deci, prin aceasta, în mod reciproc indiferent fată 
de rațiune și fată de conceptul ei. Ca instinct, raţiunea rămâne și în 
interiorul acestei ființe, adică al acestei condiții de indiferență, și lucrul 
care exprimă conceptul rămâne pentru acest instinct altceva decât acest 
concept, conceptul altceva decât lucrul. În acest fel, pentru rațiune, 
lucrul organic este scop în el însuși numai în sensul că necesitatea, care 
se prezintă ca ascunsă în acţiunea lucrului — întrucât agentul activ se 
comportă în aceasta ca o fiinţă-pentru-sine indiferentă — cade în afara 

organicului însuși. — Dar întrucât organicul, ca scop în el însuși, nu se 
poate comporta altfel decât ca un atare, devine aparent și sensibil 
prezent faptul că el este scop în el însuşi şi el va fi astfel observat. 
Organicul se arată ca ceva ce se conservă pe sine însuși și care se 
reîntoarce și s-a reîntors în sine. Dar în această ființă conștiința 
observatoare nu recunoaște conceptul scopului, adică nu recunoaște că 
conceptul scopului nu se găsește undeva într-un intelect, dar că el există 
chiar aici și că este ca un lucru. Ea face o distincţie între conceptul de 
scop Și fiinţa-pentru-sine și conservarea-de-sine, distincţie care nu e nici 
o distincţie. Că nu e nici o distincţie, aceasta nu e pentru conștiință; dar 
ceea ce este pentru ea este o acţiune ce se manifestă ca contingentă și 
indiferentă faţă de ceea ce se produce prin ea și este unitatea care leagă 
totuși pe acestea două, dar acea acțiune și acel scop cad pentru ea unul 
în afara altuia. 

[a. 3] Ceea ce în această perspectivă revine organicului însuși este 
activitatea operând în interior, între stadiul său inițial și final, în măsura 
în care are în ea caracterul singularităţii. Activitatea însă, în măsura în 
care ea are caracterul universalităţii și în măsura în care agentul activ 
este pus ca egal cu ce se produce prin acţiunea sa, acţiunea având un 
scop ca atare nu ar reveni fiinţei organice. Acea activitate singulară, 
care nu e decât un mijloc, apare, datorită singularităţii ei, sub 
determinarea unei necesități cu totul singulare, adică contingente. Ceea 
ce organicul face spre a se conserva pe sine ca individ sau pe sine ca 
specie este deci, potrivit conţinutului său nemijlocit, eu totul lipsit de 
lege; căci universalul și conceptul cad în afara lui. Activitatea sa ar fi, 
prin urmare, funcționarea goală, fără continut în ea însăși; ea nu ar fi 
nici măcar funcţionarea unei mașini, căci aceasta are un scop, și 
funcţionarea ei are un conținut determinat. Părăsită astfel de universal, 
această activitate ar fi numai activitatea unui existent ca existent, adică 
o activitate fără reflecţie în ea însăși, o activitate ca aceea a unui acid 
sau a unei baze, o funcţionare ce nu s-ar putea despărți de nemijlocita ei 
existenţă-în-fapt și nici nu ar putea renunţa la aceasta, care se pierde în 
raportul faţă de opusul ei, dar care ar putea să se conserve. Fiinţa însă, 
a cărei funcţionare este cea considerată aici, este pusă ca un lucru ce se 
păstrează în raportul față de opusul său; activitatea ca atare nu este 
altceva decât forma pură, lipsită de esenţă, a fiinţei-sale-pentru-sine; și 
substanţa acestei activități, substanţă care nu este numai ființă 


157 


207 


208 


C. (AA) RAŢIUNEA 


determinată, ci este universalul, scopul ei nu cade în afara activităţii; 
această activitate este în ea însăși activitate ce se reîntoarce în sine, nu 
o activitate îndrumată înapoi în sine prin ceva străin. 

Această unitate a universalităţii și a activității nu este însă pentru 
această conștiință observatoure, deoarece această unitate este prin 
esență mișcarea internă a organicului și ea nu poate fi sesizată decât ca 
concept; observaţia caută însă momentele în forma ființei și a 
permanenței; şi fiindcă întregul organic este, esențial, faptul că el nu 
are în el momentele în acest fel static și nu le lasă să fie găsite în el, 
conștiința transformă, în perspectiva sa, opoziţia într-o opoziţie care e 
pe măsura ei. 

În acest fel, esența organică apare pentru observaţie ca un raport a 
două momente existente şi fixe, ale unei opoziții ale cărei două laturi 
par deci, pe de o parte, a-i fi date în observaţie, dar care, pe de altă parte, 
prin conţinutul lor, exprimă opoziţia dintre conceptul organic al 
scopului şi realitate; însă conceptul ca atare fiind aici şters, o exprimă 
într-un mod obscur și superficial, în care gândul este coborât la 
reprezentare. Vedem astfel că primul termen este redat ca interior, 
celălalt ca exterior; şi raportul lor creează legea că exteriorul este 
expresia interiorului. 

Considerând mai de aproape acest interior împreună cu opusul său 
și raportul lor unul față de altul, rezultă în primul rând că cele două 
laturi ale legii nu mai sunt luate ca în legile precedente în care apăreau 
ca lucruri independente, fiecare ca un corp special, și nici, pe de altă 
parte, în felul că universalul ar trebui să-și aibă existenţa în afara 
existentului. Ci esenţaorganică este în genere pusă neseparat la bază ca 
conţinut al exteriorului și interiorului și identică pentru ambii; opoziția 
nu mai este astfel decât o opoziţie pur formală, ale cărei laturi reale au 
ca esenţă același însine; totodată însă, deoarece interiorul și exteriorul 
sunt şi realități opuse și sunt o ființă diferită pentru observaţie, ele apar 
acesteia ca având fiecare un conţinut propriu. Acest conţinut propriu 
însă, fiindcă el este aceeași substanță, adică aceeaşi unitate organică, 
poate fi de fapt numai o formă diferită a acestei unităţi; și acesta este 
indicat de conştiinţa observatoare când ea spune că exteriorul este doar 
expresie a interiorului. — Aceleași determinări ale raportului, anume 
indiferenta independentă a termenilor diferiți și, în ea, unitatea lor, în 
care ei dispar, le-am întâlnit în conceptul scopului. 

[Ș. 1] Trebuie văzut acum ce configurație au interiorul și exteriorul 
în fiinţa lor. Interiorul ca atare trebuie să aibă și el o fiinţă exterioară și 
o configuraţie, ca şi exteriorul ca atare; căci el este un obiect, adică el 
însuși este pus ca ceva existent și este dat pentru observație. 

Substanţa organică, ca substanţă interioară, este sufletul simplu, 
conceptul pur al scopului, adică universalul care, în divizarea sa, rămâne 
deopotrivă fluiditate universală și care, în consecinţă, apare în ființa sa 
ca fiind acțiunea, adică mișcarea realității ce dispare; pe când, din 
contră, exteriorul, opus acelui interior existent, constă în ființa calmă a 
organicului. Legea, ca raport al acelui interior faţă de acest exterior, îşi 
exprimă, așadar, conţinutul ei o dată în prezentarea momentelor 
universale, adică a simplelor esențialități, şi, de cealaltă dată, în 
prezentarea esenţialităţii efectiv-realizate, adică a formei. Acele prime 
proprietăți organice simple, ca să le numim astfel, sunt sensibilitatea, 
iritabilitatea şi reproducerea. Aceste proprietăţi, cel putin primele 
două, par a nu se raporta anume la organism în genere, ci numai la cel 
animal. Organismul vegetal exprimă și el doar conceptul simplu al 
organismului, care nu își dezvoltă momentele lui; de aceea, 
considerându-le în măsura în care ele trebuie să fie pentru observaţie, 
trebuie să ne oprim la organismul care prezintă fiinţa-lor-în-fapt 
dezvoltată. 

În ce priveşte aceste momente, ele rezultă nemijlocit din conceptul 
scopului propriu. Căci sensibilitatea exprimă în general conceptul 
simplu al reflecţiei organice în sine, adică fluiditatea universală a 
acestui concept; iritabilitutea exprimă însă elasticitatea organică, faptul 
de a se comporta totodată în reflecţie ca reacționând, şi, în contrast cu 
pasivitatea precedentă a calmei ființări-în-sine, ea exprimă realizarea 
efectivă în care acea ființă-pentru-sine abstractă este o ființă pentru un 
altul. Reproducerea este însă acţiunea acestui întreg organism reflectat 
în sine, este activitatea sa ca scop în sine, ca gen, în care deci individul 
se respinge pe sine de la sine, în care repetă, producându-le, fie părțile 
sale organice, fie individul întreg. Luată în semnificaţia conservării-de- 
sine în generul, reproducerea exprimă conceptul formal al organicului, 
adică sensibilitatea; dar ea este propriu-zis conceptul organic real, adică 
este întregul care se reîntoarce în sine fie ca individ, în producerea 
părților singulare ale lui însuși, fie ca specie, prin procrearea de indivizi. 

Cealaltă semnificaţie a acestor elemente organice, anume ca fiind 
exteriorul, este modul în care ele sunt configurate; în acest mod ele sunt 
date ca părţi reale, dar în același timp ca părți universale, ca sisteme 
organice: sensibilitatea aproximativ ca sistem nervos, iritabilitatea ca 
sistem muscular, reproducerea ca ansamblu al organelor conservării 
individului și speciei. 

Legile proprii ale organicului privesc deci o relație a momentelor 
organice în dubla lor semnificaţie: o dată ca fiind o parte a configurării 
organice, altă dată ca fiind determinatie universală fluidă, care pătrunde 
prin toate aceste sisteme. În expresia unei atare legi, o sensibilitate 
determinată, ca moment al întregului organism, Și-ar avea, de exemplu, 
expresia într-un sistem nervos constituit într-un fel anumit sau ar fi 
legată și cu o reproducere determinată a părților organice ale individului 
sau cu reproducerea individului întreg etc. — Amândouă laturile unei 
atare legi pot fi observate. Exteriorul este, conform conceptului său, 
ființa-pentru-altul; sensibilitatea are, de exemplu în sistemele sensibile, 
modalitatea ei nemijlocit realizată; și, ca proprietate generală, este în 
exteriorizările ei deopotrivă ceva obiectiv. Latura care este numită 
interior îşi are propria latură exterioară, deosebită de ceea ce e numit 
în ansamblu exteriorul. 

Ambele laturi ale unei legi organice ar putea fi deci observate; nu 
ar putea fi observate însă legile raportului lor, și observaţia nu este aici 
suficientă nu pentru că ea ar fi ca observație prea mioapă şi fiindcă nu 
ar trebui să se procedeze empiric, ci fiindcă ar fi trebuit să se fi plecat 
de la idee; căci asemenea legi, dacă ele ar fi ceva real, ar trebui de fapt 
să fie date în realitate și deci observabile; dat fiind că gândul unor legi 
de felul acesta se dovedește a nu avea nici un adevăr. 

[. 2] A reieșit ca o lege relaţia conform căreia proprietatea 
organică universală a devenit într-un sistem organic un lucru și ar avea 
în acesta pecetea ei care a căpătat formă; așa încât ambele ar fi aceeași 
esenţă, dată o dată ca moment universal, altă dată ca lucru. Dar, în afară 
de aceasta, și latura interiorului luat pentru sine este o relație a mai 
multor laturi și se oferă de aceea mai întâi gândul unei legi ca raport al 
activităţilor sau proprietăţilor organice universale una fată de alta. Că 
o asemenea lege este posibilă trebuie să fie hotărât prin natura unei atare 
proprietăţi. O atare proprietate nu este însă, pe de o parte, ca fluiditate 
universală, ceva limitat în felul unui lucru și care s-ar menţine în ce e 

diferența unei fiinţe-în-fapt care ar trebui să constituie forma ei 
concretă, ci sensibilitatea trece dincolo de sistemul nervos și pătrunde 
prin toate sistemele organismului; pe de altă parte, ea este moment 
universal, care, esenţial, este neseparat şi neseparabil de reacție, adică 
de iritabilitate și de reproducere. Căci, ca reflexie-în-sine, sensibilitatea 
are strict în sine reacţia. A fi numai reflectat-în-sine este pasivitate, 
adică fiinţă moartă, nu o sensibilitate, tot atât de puţin după cum 
acţiunea, care este identică cu reacţia, nu este fără reflectare-în-sine, 
iritabilitate. Reflexia în acţiune sau reacţie și reacţia sau acţiunea în 
reflexie sunt tocmai aceea a cărei unitate constituie organicul, o unitate 
care are aceeași semnificaţie ca şi reproducerea organică. Urmează de 
aici că în fiecare mod al realităţii trebuie să fie dată — dacă considerăm 
mai întâi raportul sensibilităţii, al iritabilității una faţă de alta — o 
aceeași mărime a sensibilităţii și a iritabilității, și că un fenomen organic 
poate fi sesizat și determinat sau, dacă vrem, explicat prin una ca și prin 
cealaltă. Ceea ce unul ia drept o sensibilitate înaltă, un altul o poate tot 
atât de bine considera ca pe o iritabilitate înaltă, ca pe o iritabilibate de 
același grad. Dacă ele sunt numite factori și dacă acesta nu trebuie să 
fie un cuvânt gol, atunci este tocmai exprimat prin aceasta că ele sunt 
momente ale conceptului, deci că obiectul real pe a cărui esenţă o 
constituie acest concept le are în același fel în el; și dacă în unul dintre 
moduri el este determinat ca fiind foarte sensibil, el este exprimat în 
celălalt ca fiind tot pe atât de iritabil. 

Dacă sensibilitatea și iritabilitatea sunt distinse cum este necesar, 
atunci ele sunt distinse potrivit conceptului și opoziția lor este calitativă. 
Dar când, în afară de această deosebire adevărată, ele sunt puse ca 
diferite și ca existente, ca fiind pentru reprezentare, în felul în care ar 
putea alcătui laturile unei legi, ele apar atunci într-o deosebire 
cantitativă. Propria lor opoziţie calitativă trece astfel în mărime și apar 
legi ca, de exemplu: sensibilitatea și iritabilitatea stau în raport invers cu 
mărimea lor, aşa încât atunci când una creşte, cealaltă scade; sau, mai 
bine, luând ca conținut direct mărimea: mărimea a ceva crește când 
micimea ei scade. — Dacă se dă însă acestei legi un conţinut 
determinat, de exemplu că mărimea unei cavități crește pe măsură ce 
descrește aceea ce o umple, acest raport invers poate fi tot atât de bine 
transformat și exprimat într-un raport direct și se poate spune că 
mărimea cavităţii se mărește în raport direct cu cantitatea scoasă din ea, 

o propoziţie tuutologică ce — fie că este exprimată ca un raport direct, 
fie ca unul invers — nu spune la propriu decât atât: că o mărime crește 
când această mărime crește. După cum cavitatea și ceea ce o umple și 
este scos din ea sunt calitativ opuse, dar, cum realul lor şi mărimea 
determinată a acestuia sunt în ambele una și aceeași și, deopotrivă, 
creșterea mărimii Și descreşterea micimii este aceeași, și opoziția lor 
lipsită de semnificaţie duce la o tautologie: tot astfel momentele 
organice sunt la fel de neseparabile în realul lor și în mărimea lor, care 
este mărimea acestui real. Unul dintre aceste momente scade numai 
împreună cu celălalt și crește numai împreună cu el, căci unul nu are 
semnificaţie decât strict când este dat celălalt; sau, mai degrabă, este 
indiferent de a considera un fenomen organic ca iritabilitate sau ca 
sensibilitate chiar în genere, și tot astfel când se vorbește despre 
mărimea lui. După cum este indiferent de a exprima creșterea unei 
cavităţi ca o mărime a ei ca goală sau ca o mărime a ceea ce a fost scos 
din ea. Sau un număr, de exemplu trei, rămâne la fel de mare fie că îl 
iau pozitiv, fie negativ; și dacă măresc pe trei la patru, atunci şi 
pozitivul şi negativul au devenit patru; la fel cum polul sud este, la un 
magnet, tot atât de puternic ca și polul său nord, sau o electricitate 
pozitivă tot atât de putemică ca și electricitatea sa negativă, sau un acid 
tot atât de puternic ca și baza asupra căreia el acţionează. Un atare 
cuantum ca acel trei sau acel magnet etc. este o existență organică; este 
ceea ce poate fi mărit sau micșorat și, dacă ea este mărită, ambii factori 
ai ei vor fi măriti, aşa cum sunt măriți cei doi poli ai magnetului sau 
cele două electricități când magnetul etc. este întărit. — Că ambii sunt 
tot așa de puţin deosebiți în ce priveşte intensiunea şi extensiunea, Că 
unul nu poate descrește în extensiune și crește în intensiune în timp ce, 
invers, celălalt ar trebui să scadă în intensiune și să crească în extensiune, 
cade sub acelaşi concept al unei opoziții goale; intensiunea reală este 
deopotrivă, în mod absolut, tot atât de mare ca și extensiunea, și invers. 

Lucrurile se petrec în această fixare a legii, aşa cum este clar, în 
sensul că iritabilitatea şi sensibilitatea formează mai întâi opoziția 
organică determinată; acest conţinut se pierde însă, şi opoziţia trece în 
opoziţia formală a creșterii și descreşterii mărimii, adică a intensiunii 
şi extensiunii diferite, opoziție care nu mai privește natura sensibilităţii 
sau iritabilității și care nu o mai exprimă. De aceea un asemenea joc gol 
cu formularea legii nu mai este legat de momentele organice, dar el 

poate fi extins peste tot şi se bazează în genere pe ignoranta naturii 
logice a acestor opoziții. 

Dacă, în fine, în locul sensibilităţii și al iritabilităţii reproducerea 
este considerată în raport cu unul sau altul din aceste momente, atunci 
-se pierde până și prilejul de a formula asemenea legi; căci reproducția 
nu stă în opoziție cu acele momente, cum stau ele unul față de altul; şi 
fiindcă această formulare a legii se bazează pe această opoziţie, dispare 
aici chiar și aparenţa faptului că ea există. 

Fixarea de legi considerată mai sus cuprinde diferențele 
organismului în semnificația lor de momente ale conceptului său şi ar 
trebui să fie propriu-zis o fixare apriorică a legii. Dar ea implică esențial 
gândul că aceste diferenţe au semnificaţia a ceva dat și conştiinţa, care 
doar observă, trebuie să se menţină strict numai la existența-lor-în-fapt. 
Realitatea organică are cu necesitate o asemenea opoziţie în ea ca aceea 
pe care o exprimă conceptul ei și care poate fi determinată ca 
iritabilitate și sensibilitate, aşa cum aceste două momente apar iarăși ca 
diferite de reproducere. — Exterioritatea în care momentele 
conceptului organic sunt considerate aici este propria şi nemijlocita 
exterioritate a interiorului, nu exteriorul, care e exterior în ansamblul 
organismului și este formă (Gestalt) și în raport cu care va trebui 
considerat în urmă interiorul. 

Dacă însă opoziţia momentelor este înţeleasă în felul în care ea 
este în existența-în-fapt, atunci sensibilitatea, iritabilitatea, reproducerea 
sunt reduse la proprietăți comune, care sunt unełe fată de altele 
universalităţi tot atât de indiferente, ca greutate specifică, culoare, 
duritate etc. În acest sens se poate într-adevăr observa că o fiinţă 
organică este mai sensibilă sau mai iritabilă sau că are o mai mare 
putere de reproducere decât o alta; ca și faptul că sensibilitatea etc. a 
uneia este diferită, prin felul ei, de a alteia, că una se comportă altfel 
față de anumiţi stimuli decât o alta, aşa cum calul se comportă diferit 
fată de ovăz și de fân și câinele iarăși faţă de ambele etc.; la fel după 
cum poate fi observat că un corp este mai dur decât altul ș.a.m.d. — 
Numai că aceste proprietăţi sensibile — duritatea, culoarea etc. —, ca şi 
fenomenele receptivității pentru ovăz, ale iritabilităţii fată de povară sau 
ale numărului și felului puilor nou-născuţi, raportate unele la altele și 
comparate unele cu celelalte, contrazic prin esenţă o conformitate cu 
legea. Căci determinaţia ființei lor sensibile constă tocmai în a exista ca 

total indiferente unele fată de altele și de a reprezenta mai degrabă 
libertatea detașată de concept a naturii decât unitatea unui raport, de a 
înfățișa mai degrabă un joc irațional încoace și încolo al naturii pe scara 
mărimii contingente între momentele conceptului decât aceste momente 
însele. 

[6.3] Cealaltă latură, prin care momentele simple ale conceptului 
organic sunt comparate cu momentele configurării organice, ar da întâi 
legea propriu-zisă, care ar exprima adevăratul exterior ca pecete a 
interiorului. — Fiindcă acele momente simple sunt proprietăți fluide 
care se întrepătrund, ele nu au în lucrul organic o atare expresie separată 
și reală ca ceea ce se numește un sistem singular al formei. Sau, dacă 
ideea abstractă a organismului este exprimată cu adevărat în acele trei 
momente numai fiindcă ele nu sunt nimic stabil, ci sunt numai momente 
ale conceptului şi ale mișcării, dimpotrivă, organismul ca configuraţie 
nu este cuprins în atare trei sisteme determinate, aşa cum le distinge 
anatomia. Întrucât atare sisteme trebuie găsite în realitatea lor și 
legitimate prin această găsire, trebuie încă amintit că anatomia nu indică 
numai trei asemenea sisteme, ci mult mai multe. Apoi, făcând abstracție 
de aceasta, sistemul sensibil trebuie să însemne în genere cu totul 
altceva decât ce e numit sistem nervos, sistemul iritabil altceva decât 
sistemul muscular, sistemul reproductiv altceva decât organele 
reproducerii. În sistemele formei organice ca atare, organismul este 
sesizat potrivit laturii abstracte a existenţei moarte; momentele sale, 
luate astfel, aparţin anatomiei şi cadavrului, nu cunoașterii și 
organismului viu. Ca fiind asemenea părți, ele mai curând au încetat să 


fie, căci ele încetează de a fi procese. Dat fiind că ființa organismului 


este esenţial universalitate, adică reflexie în-sine-însusși, ființa întregului 
său ca și momentele sale nu pot consta în sisteme anatomice, ci expresia 
adevărată a întregului și exterioritatea momentelor sale sunt date numai 
ca o mişcare care parcurge diferitele părţi ale formei organice și în care 
ceea ce e izolat și fixat ca sistem singular se prezintă esențial ca moment 
curgător, aşa încât nu acea realitate, aşa cum o găseşte anatomia, poate 
trece drept realitate a lor, ci numai această realitate ca proces, proces în 
care numai părțile anatomice au și ele un sens. 

Rezultă astfel că nici momentele interiorului organic luat pentru 
sine nu sunt capabile să dea laturile unei legi a fiinţei, întrucât într-o 
asemenea lege ele sunt afirmate despre o existență-în-fapt, sunt distinse 

unele de altele și unul nu ar putea fi în același mod exprimat în locul 
celuilalt; mai rezultă că aceste momente puse pe una dintre laturi nu-şi 
au realizarea lor în cealaltă latură, într-un sistem fix; căci acest sistem 
este tot atât de puţin ceva ce ar avea în genere adevăr organic, pe cât de 
puţin el este expresia acelor momente ale interiorului. Esenţialul 
organicului, dat fiind că el este în sine universalul, constă mai degrabă, 
în genere, în a-şi avea momentele sale deopotrivă de universale în 
realitate, adică de a le avea ca procese ce pătrund peste tot, nu însă de 
a da într-un lucru izolat o imagine a universalului. 

[y. 1] În acest fel, reprezentureu unei legi este, în ce privește 
organicul, în general pierdută. Legea vrea să prindă și să exprime 
opoziţia ca laturi statice şi să exprime în ele determinaţia care constituie 
raportul lor una față de alta. Interiorul, căruia îi aparține universalitatea 
care apare, și exteriorul, căruia îi aparţin părţile formei în odihnă, ar 
trebui să formeze laturile ce își corespund ale legii; ținute însă astfel 
despărțite una de alta, ele își pierd semnificația lor organică; iar 
reprezentării legii îi stă la bază tocmai aceea că cele două laturi ale ei ar 
avea o subzistență indiferentă și existând pentru sine și că, în ele, 
raportul ar fi distribuit ca o dublă determinatie care îşi corespunde 
reciproc. Fiecare latură a organicului constă mai curând în aceea de a 
fi ea însăşi universalitate simplă în care sunt dizolvate toate 
determinările și în a fi mișcarea acestei dizolvări. 


Privirea în ce diferențiază această legiferare de formele anterioare 


va lămuri pe deplin natura ei. — Dacă privim anume îfapoi la mișcarea 
percepţiei şi la aceea a intelectului, care în percepţie se reflectă în el, 
determinându-și prin aceasta obiectul său, intelectul nu are aici înaintea 
lui, în obiectul său, relația acestor determinări abstracte, a universalului 
ŞI Singularului, a esenţialului şi exteriorului, ci intelectul este el însuși 
trecerea de la o determinare la alta, pentru care această mișcare nu 
devine obiectivă. Aici, din contră, unitatea organică, adică tocmai 
relația acelor opoziții — și acest raport este pură trecere — „este ea însăși 
obiectul. Această trecere este, în simplitatea ei, nemijlocit universalitate; 
şi întrucât universalitatea intră în diferenţa pe al cărei raport trebuie să-l 
exprime legea, momentele procesului iau forma unor obiecte universale 
ale acestei conștiințe și legea sună astfel: exteriorul este expresia 
interiorului. Intelectul a sesizat aici gândul legii înseși, în timp ce înainte 
el căuta numai legi în genere și momentele acestora îi apăreau ca un 

conținut determinat, nu ca fiind gândurile acestor legi. — În ce priveşte 
conţinutul nu trebuie deci păstrate aici legi care nu sunt decât o preluare 
statică, în forma universalităţii, a unor diferențe pur existente, ci trebuie 
reținute legi care în aceste diferenţe conţin nemijlocit şi neliniștea 
conceptului și, prin aceasta, totodată necesitatea raportului dintre laturi. 
Dat fiind că tocmai obiectul, unitatea organică, unește nemijlocit 
suprimarea infinită, adică absoluta negatie a fiinţei, cu fiinţă stabilă, și 
fiindcă momentele sunt prin esență pură trecere, nu rezultă astfel atare 
laturi în elementul fiinţei ca acelea care sunt cerute pentru o lege. 

[y. 2] Spre a obține asemenea laturi, intelectul trebuie să se 
menţină la celălalt moment al relației organice, anume la faptul- 
reflectării-în sine al existenţei organice. Dar această fiinţă este atât de 
complet reflectată în sine, încât ei nu-i rămâne nici o determinatie faţă 
de altceva. Fiinţa senzorială nemijlocită este nemijlocit una cu 
determinaţia ca atare și exprimă de aceea în ea o diferență calitativă, ca, 
de exemplu: albastru faţă de roșu, acid faţă de alcalin etc. Dar ființa 
organică reîntoarsă în sine este total indiferentă fată de altceva; fiinta- 
ei-în-fapt este simpla universalitate și refuză observației diferenţe 
sensibile permanente sau, ceea ce este același lucru, își arată 
determinaţia sa esenţială numai ca fiind schimbarea unor determinaţii 
existente. În consecință, modul în care diferența se exprimă ca fiind 
existentă este tocmai aceea că ea este o diferenţă indiferentă, aceasta 
înseamnă ca mărime. În aceasta însă, conceptul este desființat şi 
necesitatea a dispărut. — Dacă însă conținutul şi ceea ce umple această 
ființă indiferentă, schimbul determinărilor sensibile, sunt luate în 
simplitatea unei determinări organice, aceasta exprimă atunci totodată 
faptul că conţinutul nu are acest caracter determinat al proprietății 
nemijlocite și calitativul cade doar în mărime, cum am văzut mai sus. 

Deci, deşi elementul obiectiv, sesizat ca determinatie organică, are 
conceptul în el însuşi şi prin aceasta el se deosebește de ceea ce este 
pentru intelect — care în sesizarea legilor sale se comportă pur 
perceptiv — , acea înţelegere cade totuși cu totul înapoi în principiul și 
maniera intelectului pur percepător, deoarece ceea ce e sesizat este 
folosit pentru momentele unei legi; căci prin aceasta ceea ce a sesizat 
obține modul unei determinaţii fixe, forma unei proprietăţi nemijlocite, 
adică a unui fenomen static, va fi luat apoi în determinarea mărimii, şi 
natura conceptului este înăbușită. — Schimbarea a ceva simplu 

perceput cu ceva reflectat în sine, a unei determinaţii pur senzoriale cu 
una organică își pierde deci iarăși valoarea sa, şi anume prin faptul că 
intelectul nu a suprimat încă legiferarea. 

Să ilustrăm prin câteva exemple acest schimb: ceea ce pentru 
percepţie este un animal cu mușchi puternici va fi determinat ca un 
organism animal de o înaltă iritabilitate; sau ceea ce pentru percepție 
este o stare de mare slăbiciune, ca o stare de înaltă sensibilitate; sau, 
dacă preferăm, ca o afecţiune anormală, și anume o „potenţă“ a acesteia 
(termeni care în loc să traducă sensibilul în concept îl traduc în latineşte, 
și anume într-o latinească germană). Că animalul are muşchi puternici 
poate fi exprimat de către intelect și în felul că animalul posedă o mare 
forță musculară, după cum slăbiciunea mare poate fi exprimată ca o 
forță redusă. Determinarea prin iritabilitate are, faţă de determinarea ca 
forță, avantajul că în timp ce aceasta din urmă exprimă reflexia-în-sine 
nedeterminată, prima exprimă reflexia-în-sine determinată (căci forţa 
propriu-zisă a mușchiului este tocmai iritabilitatea și are avantajul faţă 
de determinarea prin mușchi puternici că, la fel ca în forță, reflexia-în- 
sine este în acelaşi timp implicată în ea). În același fel slăbiciunea, adică 
forţa redusă, pasivitatea organică, va fi exprimată în mod determinat 
prin sensibilitate. Dar această sensibilitate, luată astfel pentru sine şi 
fixată, când i se adaugă încă elementul cantitativ şi este opusă ca 
sensibilitate mai mare sau mai mică unei iritabilităui mai mari sau mai 
MICI, sensibilitatea și iritabilitatea sunt atunci coborâte cu totul în 
elementul sensibil și la forma obişnuită a unei proprietăţi; și raportul 
lor nu este conceptul, ci, dimpotrivă, mărimea în care cade acum 
opoziţia Și care devine o diferenţă lipsită de gând. Dacă în acest mod se 
îndepărtează ceea ce e nedeterminat în expresiile forță, putere, 
slăbiciune, apare acum un mod tot atât de nedeterminat de a opera cu 
opoziţiile unei sensibilităţi, iritabilităţi mai înalte sau mai joase, 
crescând sau descrescând una față de alta. Tot aşa cum puterea și 
slăbiciunea sunt determinări cu totul sensibile, lipsite de gând, nu mai 
puţin sensibilitatea, iritabilitatea mai mare sau mai mică este fenomenul 
sensibil sesizat și deopotrivă exprimat fără gândire. Conceptul nu a luat 
locul acestor expresii lipsite de concept, ci puterea și slăbiciunea au fost 
umplute printr-o determinare care, luată pentru ea singură, se 
întemeiază pe concept și are conceptul drept conţinut, dar care pierde 
cu totul această origine şi acest caracter. — Prin forma simplităţii și a 

nemijlocirii deci în care acest conţinut este făcut latura unei legi și prin 
mărimea care formează elementul unor atare determinări, esența, care 
există și este pusă originar drept concept, păstrează modul percepţiei 
sensibile și rămâne tot atât de îndepărtată de cunoaștere ca în 
determinarea prin puterea sau slăbiciunea forţei, adică prin proprietăți 
senzoriale nemi jlocite. 

[y. 3] A mai rămas de considerat pentru el singur ceea ce este 
exteriorul organicului și felul în care se determină în aceasta opoziţia 
dintre interiorul şi exteriorul său, așa cum mai înainte a fost considerat 
interiorul întregului în raport cu propriul său exterior. 

Exteriorul, considerat pentru sine, este configurarea în genere, 
sistemul vieţii care se articulează în elementul ființei şi, totodată, 
esenţial, ființa esenței organice pentru un altul: esență obiectivă în 
ființarea-ei-pentru-sine. — Acest altul apare mai întâi ca fiind natura 
sa anorganică, extemă. Dacă acestea două sunt considerate în raport cu 
o lege, natura anorganică nu poate, aşa cum am văzut mai sus, să 
formeze latura unei legi fată de esenţa organică, fiindcă această esenţă 
este totodată strict pentru sine și are faţă de natura anorganică un raport 
universal şi liber. 

Spre a preciza însă mai bine relația acestor două laturi în ce 
privește forma organică însăşi, aceasta, prin urmare, este, pe de o parte, 
întoarsă contra naturii anorganice, iar pe de altă parte este pentru sine şi 
reflectată în sine. — Esenţa organică reală este termenul mediu care 
unește ființa-pentru-sine a vieţii cu exteriorul în general, adică cu ceea 
ce este în sine. — Extremul fiinţei-pentru-sine este însă interiorul ca un 
Un infinit, care ia înapoi în sine momentele formei din subzistenta lor 
ȘI din legătura lor cu exteriorul; el este ceea ce e lipsit de conţinut, care 
își dă conţinutul în formă și în ea apare ca proces. În acest extrem, ca 
simplă negativitate, ca singularitate pură, organicul își are libertatea sa 
absolută, prin care el este făcut indiferent și este asigurat faţă de ființa 
sa pentru altul și faţă de caracterul determinat al momentelor formei. 
Această detaşare este totodată libertate a momentelor înseși; ea este 
posibilitatea lor de a apărea şi de a fi sesizate ca ființând-în-fapt; și în 
ea, ca și fată de exterior, ele sunt libere şi indiferente unele fată de altele; 
căci simplitatea acestei libertăţi este fiinţa, adică substanţa lor simplă. 
Acest concept, adică libertatea pură, este una și aceeaşi viaţă, oricât de 
variate ar fi jocurile pe care le-ar face forma organică, adică fiinta- 

pentru-altul; este indiferent pentru acest fluviu al vieţii de ce fel sunt 
roțile de moară pe care el le pune în mişcare. — În primul rând, trebuie 
observat că acest concept nu trebuie înţeles aici ca mai înainte, când 
consideram interiorul propriu-zis în forma sa de proces, adică a 
dezvoltării momentelor sale; el trebuie luat aici în forma sa de interior 
simplu, constituind latura pur universală în opoziție cu esenţa vie, reală, 
adică trebuie luat ca elementul în care articulările real existente ale 
formei organice își au subzistența; căci această formă este aceea pe care 
o considerăm aici ȘI în ea, esenţa vieţii este ca simplitatea subzistenţei. 
Apoi, ființa-pentru-altul, adică determinaţia configurării organice reale 
luate în această universalitate simplă, care e esenţa ei, este o 
determinaţie deopotrivă de simplă, universală, nesenzorială şi nu poate 
fi decât aceea care e exprimată ca număr. — Numărul este termenul 
mediu al formei organice care leagă viaţa nedeterminată cu viaţa reală, 
simplu ca aceasta şi determinat ca aceasta. Ceea ce în aceea, în interior, 
ar fi ca număr, exteriorul ar trebui să-l exprime în felul său ca fiind 
realitatea multiformă, felul de viaţă, culoarea etc., în genere ca întreaga 
mulțime a diferenţelor care se dezvoltă în ceea ce apare. 

Dacă cele două laturi ale întregului organic (una interiorul, cealaltă 
exteriorul, aşa încât fiecare are iarăși în ea însăși un interior şi un 
exterior) sunt comparate între ele în ce privește interiorul lor respectiv, 
atunci interiorul primei este conceptul ca fiind neliniștea absrracției; a 
doua latură are însă ca interior al ei universalitatea liniștită şi, în ea, și 
determinaţia inertă, numărul. Dacă prima latură, deoarece în ea 
conceptul își dezvoltă momentele sale, promitea în mod înșelător legi 
prin aparenţa necesității raportului, a doua renunță de la început la 
aceasta, întrucât determinarea uneia din laturile legilor ei se arată a fi 
numărul. Căci numărul este tocmai determinarea cu totul inertă, moartă 
și indiferentă în care orice mișcare și orice raportare sunt stinse şi care 
a rupt puntea faţă de ce e viu în instinct, în felul de viață și în orice altă 
funţă-în-fapt sensibilă. 

[3. a] Această considerare a formei organicului ca atare şi a 
interiorului ca un interior doar al formei nu mai este de fapt o 
considerare a organicului. Căci cele două laturi care trebuiau raportate 
sunt puse doar indiferent una fată de alta, şi astfel reflexia-în-sine care 
constituia esenţa organicului este suprimată. Dar compararea căutată a 

interiorului și exteriorului este mai degrabă transpusă aici asupra naturii 
anorganice; conceptul infinit este aici doar esența, care este ascunsă în 
interiorul fiinţei sau care cade în afară, în conștiința de sine, și nu mai 
are, cum avea în organic; prezenţa sa obiectivă. Acest raport al 
interiorului şi exteriorului trebuie deci considerat încă în propria 
lui sferă. 

Acest interior al formei, ca singularitate simplă a unui lucru 
anorganic, este mai întâi greutatea specifică. Ea poate fi observată ca 
fiinţă simplă, tot așa ca şi determinația numărului, singura determinare 
de care ea este capabilă, adică poate fi propriu-zis găsită prin comparare 
de observaţii și în acest fel pare a putea da una din laturile legii. Figură, 
culoare, duritate, rezistență și o mulţime de nenumărate alte proprietăți 
ar constitui împreună latura exterioară şi ar trebui să exprime 
determinațţia interiorului, numărul, așa încât una și-ar avea în cealaltă 
imaginea sa corespondentă. 

Însă fiindcă negativitatea nu este înțeleasă aici ca mișcare a 
procesului, ci ca unitate care s-a liniştit, sau ca simplă ființă-pentru-sine, 
ea apare mai degrabă ca fiind aceea prin care lucrul se opune procesului 
și se mentine în sine și ca indiferent fată de proces. Datorită însă faptului 
că această simplă ființă-pentru-sine este o indiferenţă calmă faţă de 
altceva, greutatea specifică apare ca o proprietate pe lângă altele; și 
astfel încetează orice raport necesar al ei fată de această pluralitate, 
adică încetează orice legitate. — Greutatea specifică, ca fiind acest 
interior simplu, nu are în ea însăşi diferenţa, adică o are numai pe cea 
neesenţială; căci tocmai pura ei simplitate suprimă orice diferenţiere 
esenţială. Această diferenţă neesenţială, mărimea, ar trebui deci să-şi 
aibă contrapartea ei, adică Altul ei, în cealaltă latură, în multiplicitatea 
proprietăţilor, întrucât numai prin aceasta ea este în genere diferenţă. 
Dacă această pluralitate este ea însăși luată împreună în simplitatea 
opoziției şi este determinată, să zicem, prin coeziune, aşa încât această 
coeziune ar fi ființu-pentru-sine în alteritate, după cum greutatea 
specifică este ființa-pentru-sine pură, atunci această coeziune este mai 
întâi această determinatie pură pusă în concept în opoziție cu prima 
determinatie; și modul legiferării ar fi cel stabilit mai sus în ce priveşte 
raportul sensibilităţii și iritabilităţii. — Dar în acest caz coeziunea, ca 
concept al fiinţei-pentru-sine în alteritate, este numai abstracția laturii 
opuse greutăţii specifice și nu are, ca atare, existență. Căci fiinţarea- 

pentru-sine în alteritate este procesul în care anorganicul ar trebui să-și 
exprime ființa-sa-pentru-sine ca pe o conservare-de-sine care l-ar apăra 
de a ieși din proces ca moment al unui produs. Dar tocmai aceasta este 
împotriva naturii anorganicului, care nu cuprinde în sine scopul, adică 
universalitatea. Procesul său este mai degrabă numai comportarea 
determinată în care ființarea-pentru-sine a sa, greutatea sa specifică, se 
suprimă. Dar chiar această comportare determinată în care coeziunea 
ar subzista în adevăratul ei concept și mărimea determinată a greutăţii 
sale specifice sunt concepte cu totul indiferente unul fată de celălalt. 
Dacă felul comportării este lăsat cu totul în afară și ar fi limitat la 
reprezentarea cantității, această determinare ar putea fi gândită atunci 
în sensul că greutatea specifică mai mare, ca o fiinţă-în-sine mai 
ridicată, s-ar opune mai mult intrării în proces decât o greutate specifică 
mai mică. Dar, invers, libertatea fiinţei-pentru-sine se arată în uşurinţa 
de a intra în relaţie cu orice și de a se păstra în această multiplicitate. 
Această intensitate fără extensiune a raporturilor este o abstracţie fără 
conţinut, căci extensiunea constituie ființa-în-fapt a intensității. 
Conservarea de sine a anorganicului, în raportarea sa, cade însă, așa 
cum a fost amintit, în afara naturii acestui raport, deoarece el nu are în 
el însuși principiul mișcării, adică ființa sa nu este negativitate absolută 
şi concept. 

Dimpotrivă, când această latură este considerată nu ca proces, ci 
ca fiinţă calmă, ea este atunci coeziunea obişnuită — o simplă 
proprietate sensibilă, stând de o parte faţă de momentul lăsat liber al 
alterității, care se află risipit într-o pluralitate de proprietăți indiferente 
ȘI care intră el însuși între acestea, ca și greutatea specifică; mulțimea 
proprietăților împreună formează atunci cealaltă latură fată de coeziune. 
În cazul ei însă, ca și în cazul multiplicităţii, numărul este singura 
determinatie care nu numai că nu exprimă nici o relaţie şi nici o trecere 
a acestor proprietăţi una în alta, dar este esenţial tocmai aceea de a nu 
avea o relație necesară, ci de a face manifestă absenţa oricărei 
conformități cu legea; căci el este expresia determinaţiei ca fiind una 
neesențială. Aşa încât o serie de corpuri care exprimă diferenţa ca 
diferenţă numerică a greutăţii lor specifice nu merge deloc paralel cu 
seria diferențelor celorlalte proprietăţi, chiar dacă, spre a simplifica 
lucrurile, nu luăm decât una sau câteva dintre ele. Căci, de fapt, numai 
întregul ansamblu al proprietăților ar putea fi ceea ce în această paralelă 

ar putea forma cealaltă latură. Spre a prezenta acest ansamblu într-un 
fel ordonat și spre a-l lega într-un tot, sunt date pentru observatie, pe de 
o parte, determinările cantitative ale acestor diferite proprietăţi, pe de 
altă parte însă, diferenţele lor apar ca fiind calitative. Ceea ce în această 
colecţie ar trebui calificat ca pozitiv și negativ și s-ar suprima reciproc 
— în genere aranjamentul interior și expunerea formulei care ar fi foarte 
complexă — ar aparţine conceptului, care însă, tocmai în modul în care 
proprietăţile sunt date și trebuie luate în elementul ființei este exclus; în 
această fiinţă nici una dintre proprietăţi nu arată caracterul unui negativ 
fată de cealaltă, ci una este tot atât ca și cealaltă și nici nu indică locul 
ei în orânduirea întregului. — La o serie care merge indiferent în 
diferenţe paralele (relația putând fi gândită ca crescând pe ambele laturi 
sau ca crescând pe una și descrescând pe cealaltă) nu avem de-a face 
decât cu expresia ultimă, simplă a acestui întreg combinat care ar trebui 
să constituie una din laturile legii fată de greutatea specifică. Dar tocmai 
această latură, ca rezultat existent, nu este nimic altceva decât ce a fost 
deja amintit, anume o proprietate singulară, cum este, să spunem așa, 
coeziunea obişnuită, lângă care celelalte sunt date, și printre ele și 
greutatea specifică, ca indiferente și oricare alta poate fi aleasă cu 
același drept, adică tot atât de nedrept, ca reprezentantă a celeilalte laturi 
în întregul ei; una ca şi cealaltă ar reprezenta doar esenţa, dar nu ar fi 
lucrul însuşi. Așa încât încercarea de a găsi serii de corpuri care ar urma 
paralelismul a două laturi şi ar exprima natura esenţială a corpurilor 
printr-o lege a acestor laturi trebuie luată drept un gând care nu-și 
cunoaște sarcina sa și miiloacele prin care ea poate fi îndeplinită. 

[P] În cele anterioare, raportul exteriorului și interiorului în ce 
priveşte forma care trebuie să se prezinte observaţiei a fost transpus 
direct în sfera anorganicului; determinarea căreia i se datorează aceasta 
poate fi acum stabilită cu mai multă precizie; şi rezultă de aici încă o 
altă formă și un raport al acestei relaţii. În cazul organicului lipseşte în 
genere ceea ce în cazul anorganicului părea că oferă posibilitatea unei 
atare comparatii între interior și exterior. Interiorul anorganic este un 
interior simplu, care pentru percepţie se oferă ca o proprietate în 
elementul ființei; determinația sa este de aceea prin esență mărimea, și 
interiorul apare ca proprietate existentă indiferentă fată de exterior, 
adică fată de celelalte numeroase proprietăți sensibile. Fiinţa-pentru- 
sine a ceea ce trăieşte organic nu apare însă astfel pe de o parte ca opusă 

exteriorului ei, ci are principiul ulterității ei în ea însăși. Dacă 
caracterizăm ființa-pentru-sine ca simplă relație păstrându-se pe sine 
fuță de eu însăşi, atunci alteritatea ei este negativitutea simplă; și 
unitatea organică este unitatea identică sieşi a raportării faţă de sine și 
a negativităţii pure. Această unitate este, ca unitate, interiorul 
organismului; acesta este astfel în sine universal, adică este gen. 
Libertatea genului fată de realitatea sa efectivă este însă alta decât 
libertatea greutății specifice fată de formă (Gestalt). Libertatea acesteia 
din urmă este o libertate în elementul ființei, adică o libertate care apare 
pe una din părți ca proprietate particulară. Dar, deoarece este libertate 
în elementul ființei, ea nu este decât unu dintre determinații care 
aparține esențial acestei forme concrete, adică prin care această formă, 
ca esenţă, este ceva determinat. Libertatea genului este însă o libertate 
universală şi indiferentă faţă de această formă concretă și față de 
realitatea ei. Determinaţia care revine ființei-pentru-sine a anorganicului 
cu utare cade deci, în cazul organicului, sub fiinţa sa pentru sine, în 
timp ce în cazul anorganicului ea cade doar sub ființa acestuia; deci, 
deși chiar în anorganic ea nu este în același timp decât ca proprietate, 
ei îi revine totuşi demnitatea esenței, întrucât, ca pur negativă, ea se 
opune fiinţei-în-fapt, care este ființă-pentru-altul, și acest negativ 
simplu este determinaţia sa singulară ultimă, un număr. Organicul este 
însă o singularitate care e ea însăși pură negativitate și care distruge deci 
în sine determinaţia fixă a numărului care revine ființei indiferente. În 
măsura în care organicul cuprinde în el momentul fiinţei indiferente și 
în aceasta numărul, numărul poate fi luat ca un joc în el, nu însă ca 
esenţa vitalitățiu lui. 

Însă, deşi acum negativitatea pură, principiul procesului, nu cade 
în afara organicului şi, deși organicul nu posedă în esența sa nega- 
tivitatea ca pe o determinatie, ci singularitatea ea însăşi este în sine 
universală, această singularitate pură în organic este totuși dezvoltată 
și reală în momentele ei, ca fiind ele însele abstracte şi universale. Dar 
această expresie trece în afara acelei universalităţi care recade în 
interioritute; şi între realitatea efectivă, adică forma concretă, 
singularitatea care se dezvoltă, și universalulul organic, adică genul, 
apare universalitatea determinată, specia. Existenţa la care ajunge 
negativitatea universalui, adică aceea a genului, este numai mișcarea 
dezvoltată a unui proces care se petrece în părțile formei orgunice în 

elementul fiinţei. Dacă genul ar avea în el, ca simplitate calmă, părțile 
ce se diferenţiază şi dacă simpla lui negativitate ca atare ar fi în acelaşi 
timp mişcare ce s-ar desfășura prin părți la fel de simple, nemijlocit 
universale în ele, care ca atare momente ar fi aici reale, atunci genul 
organic ar fi conștiință. Aşa însă, determinația simplă ca determinatie a 
speciei este prezentă în gen într-un mod inconștient; realitatea efectivă 
începe de la gen, adică ceea ce intră în realitate nu este genul ca atare, 
adică nu este în genere gândul. Genul, ca organic real, este numai 
reprezentat printr-un reprezentant. Acesta însă, numărul, care pare că 
indică trecerea de la gen la configurația individuală și care pare că dă 
pentru observaţie cele două laturi ale necesităţii — o dată ca deter- 
minaţie simplă, de cealaltă dată ca formă organică dezvoltată în 
multipla ei varietate — indică mai degrabă indiferența și libertatea 
reciprocă a universalului şi singularului, singular care e părăsit de către 
gen diferenţei lipsite de esenţă a mărimii, dar care se arată totodată ca 
fiind ceva viu, liber fată de această diferenţă. Adevărata universalitate, 
aşa cum a fost determinată, este aici numai esență interioară; ca 
determinație a speciei, ea este universalitate formală; și, în opoziţie cu 
ea, acea universalitate adevărată se ivește pe latura singularității, care 
este astfel o singularitate vie și care, prin interiorul ei, se situează 
dincolo de determinația ei ca specie. Dar această singularitate nu este în 
același timp un individ universal, adică în care universalitatea ar avea 
totodată realitate exterioară, ci acest caracter cade în afara a ceea ce 
trăiește organic. Acest individ universal, în felul în care el este 
nemijlocit individul configuraţiilor naturale, nu este însă conștiința 
însăşi; fiinţa-lui-în-fapt ca individ singular trăind organic, nu ar trebui 
să cadă în afara lui, dacă el ar trebui să fie conștiința. 

[y] Vedem deci un silogism în care unul dintre extremi este viața 
universală ca fiind ceva universal, ca gen, iar celălalt extrem este 
aceeaşi viață universală, însă ca un singular, ca individ universal; 
termenul mediu este o combinaţie din ambii; primul pare a se insera în 
termenul mediu ca fiind universalitate determinată, ca specie; celălalt 
însă ca singularitate propriu-zisă, ca singularitate individuală. — Şi 
deoarece acest silogism aparține în genere laturii configurării, el 
cuprinde în sine Și ceea ce este distinct ca natură anorganică. 

Fiindcă acum viaţa universală, ca esență simplă a genului, dezvoltă 
de partea sa diferenţele conceptului și trebuie să le prezinte ca fiind o 

serie a determinațiilor simple, această serie este atunci un sistem de 
diferenţe puse în mod indiferent, adică o serie numerică. Dacă înainte 
organicul, în forma singularității, a fost opus acestor diferențe 
neesenţțiale, care nu exprimă și nu conţin natura vie a singularității 
înseși, și dacă trebuie spus același lucru despre anorganic în ce priveşte 
întreaga fiinţă-în-fapt dezvoltată în mulțimea proprietăților sale, trebuie 
acum considerat individul universal, care nu este numai liber de orice 
articulaţie a genului, dar trebuie considerat și ca puterea ce domină 
genul însuşi. Genul, care se împarte în specii după dererminația 
universală a numărului sau care poate lua ca principiu al diviziunii lui 
și alte determinaţii singulare ale fiinţei-sale-în-fapt, de exemplu figura, 
culoarea etc., suferă în această operaţie calmă o violenţă din partea 
individului universal, pământul, care, ca fiind negativitatea generală, 
stabilește, în opoziţie cu sistematizarea genului, diferențele, așa cum el 
le are în sine; și natura acestor diferenţe, datorită substanţei căreia ele îi 
aparţin, este alta decât a genului. Această acțiune a genului devine 
operaţie cu totul limitată, pe care el o poate face numai în cuprinsul 
acestor elemente putemice și care, întreruptă peste tot prin violenţa fără 
frâu a acestora, este peste tot întreruptă, plină de lacune și oprită pe loc. 

Rezultă de aici că, în fiinţa-în-fapt configurată, raţiunea nu poate 
fi întâlnită pentru observaţie decât ca viață în genere, care însă în 
diferenţierea ei nu cuprinde în sine în mod real nici o seriere şi nici O 
articulare rațională şi nu este un sistem al formelor întemeiate în sine. 
— Dacă în silogismul configurării organice termenul mediu, în care 
cade specia şi realitatea ei ca individualitate singulară, ar cuprinde în el 
însuși extremii universalității interioare și individualitatii universale, 
atunci acest termen mediu ar avea în mișcarea realităţii sale expresia și 
natura universalităţii şi ar fi dezvoltarea care s-ar sistematiza ea însăși. 
Astfel, conștiința are, între spiritul universal şi singularitatea ei, adică 
conștiința senzorială, ca termen mediu sistemul configuraţiilor 
conștiinței, ca viaţă a spiritului ce se orânduieşte într-un întreg — 
sistemul care e considerat aici și care își are existenţa sa obiectivă ca 
istorie universală. Dar natura organică nu are istorie; ea cade nemijlocit 
din universalul ei, viaţa, în singularitatea fiinţei-în-fapt; și momentele 
simplei determinaţii și vitalităţii singulare reunite în această unitate 
produc devenirea numai ca fiind întâmplătoare, în care fiecare din 
aceste momente este activ de partea sa şi în care este păstrat întregul; 

dar această energie mobilă este mărginită pentru eu însăși doar la 
punctul ei fix, deoarece întregul nu este prezent în acest punct și acesta 
nu este prezent aici, fiindcă el nu este aici pentru sine ca întreg. 

În afară deci de faptul că rațiunea observatoare nu ajunge în natura 
organică decât la intuirea e1 înseși, ca viaţă universală în genere, intuirea 
dezvoltării și realizarii sale se va face pentru ea numai după sisteme 
diferenţiate în mod cu totul general, a căror determinare, adică esenţa 
lor, nu stă în organicul ca atare, ci în individul universal; și printre 
aceste diferențe ale pământului, potrivit unor serieri pe care genul 
încearcă să le stabilească. 

Întrucât astfel, fără mediere adevărată fiind pentru sine, 
universalitatea vieții organice se lasă în realitatea ei să cadă nemijlocit 
în extremul singulurității, conștiința observatoare nu are astfel lucrul în 
fața sa decât ca vizare (Meinen); şi dacă rațiunea poate avea interesul 
oţios de a observa această vizare, ea este mărginită la descrierea și 
înşiruirea de intenţii și sugestii incidentale ale naturii. Această libertate 
lipsită de spirit a vizării va oferi anume peste tot începuturi de legi, urme 
ale necesităţii, aluzii la ordine şi secvență, va oferi raporturi ingenioase 
şi aparente; dar în raportarea organicului la diferențele existente ale 
anorganicului — elemente, zonă și climă — observaţia nu trece, în ce 
privește legea și necesitatea, dincolo de „marea influență“. Tot astfel, 
de cealaltă parte, unde individualitatea nu are semnificaţia pământului, 
ci pe a acelui Unu imunent vieţii organice, și în care acest Unu, anume 
în nemijlocita unitate cu universalul, formează genul — dar a cărui 
unitate simplă se determină tocmai de aceea numai ca număr și lasă deci 
liber fenomenul calitativ —, observaţia nu poate trece dincolo de 
observări abile, de raporturi interesante, de o apropiere prieteneuscă 
fuță de concept. Dar observările abile nu sunt o cunoaştere a necesităţii, 
raporturile interesante rămân la interes, iar interesul nu este încă decât 
o părere despre ceea ce e raţional; și omagiul individualului prin care 
el face aluzie la concept este un omagiu copilăresc care, când vrea sau 
trebuie să aibă o valoare și în și pentru sine, nu este decât o copilărie. 

B) OBSERVAREA CONȘTIINȚEI-DE-SINE ÎN PURITATEA 
EI ȘI ÎN RAPORTUL EI FAŢĂ DE REALITATEA 
EXTERIOARĂ; LEGI LOGICE ȘI PSIHOLOGICE 


Observarea naturii găseşte conceptul realizat în natura anorganică, 
găseşte legi ale căror momente sunt lucruri care se comportă totodată 
ca abstracții, acest concept nu este însă o simplitate reflectată în sine. 
Viaţa naturii organice este, dimpotrivă, numai această simplitate 
reflectată în sine; opoziţia ei, ca opoziţie a universalului şi singularului, 
nu se desparte în esenţa acestei vieţi înseși; esenţa nu este genul care 
s-ar separa şi mişca în elementul său nediferențiat; și care, în opoziția 
sa, ar fi totodată pentru el însuși nediferenţiat. Observaţia găsește acest 
concept liber, a cărui universalitate are în ea însăşi în mod tot atât de 
absolut singularitatea dezvoltată, doar în conceptul însuşi, existând ca 
concept, adică în conştiința-de-sine. 

[1] Întrucât observaţia se întoarce acum în ea însăși ṣi se îndreaptă 
către conceptul real, ca concept liber, ea găseşte mai întâi legile gândirii. 
Această singularitate, care e gândirea în ea însăşi, este mișcarea 
abstractă a negativului luată cu totul înapoi în simplitate, şi legile sunt 
în afara realităţii. — Ele nu au realitate; aceasta nu înseamnă în genere 
altceva decât că ele sunt fără adevăr. Ele nu trebuie să fie anume adevăr 
întreg, dar trebuie totuşi să fie adevăr formal. Numai că formalul pur, 
fără realitate, este lucrul gândirii, adică abstracţia goală, fără scindare 
în ea, scindare care nu ar fi altceva decât conținutul. — De cealaltă 
parte, întrucât ele sunt legi ale gândirii pure, gândirea fiind însă ce e în 
sine universal și deci o cunoaștere care are în ea în mod nemijlocit ființa 
ȘI, în aceasta, orice realitate, aceste legi sunt concepte absolute și, 
neseparat, esenţialităţile formei (der Form), ca și ale lucrurilor. Dat 
fiind că universalitatea care se mișcă în sine este conceptul simplu, 
scindat, el are în acest fel conținut în sine şi are un conţinut care este 
orice conţinut, nu însă o fiinţă senzorială. Este un conţinut care nu e în 
contradicţie cu forma, nici separat în genere de ea, ci este mai degrabă 
forma însăşi; căci forma nu este altceva decât universalul care se 
desparte în momentele sale pure. 

În felul însă în care această formă sau conţinut se prezintă pentru 
observație ca observaţie, ea obține determinarea unui conținut găsit, dat, 

adică a unui conţinut doar existent. El devine ființă calmă a raporturilor, 
o mulţime de necesităţi separate care, ca fiind un conţinut fix în și 
pentru sine, trebuie să aibă adevăr în determinația lor, şi care în acest 
fel de fapt sunt sustrase formei. — Acest adevăr absolut al unor 
determinații fixe, adică al multor legi diferite, contrazice însă unitatea 
conştiinței-de-sine, adică unitatea gândirii și a formei în genere. Ceea 
ce este exprimat ca fiind o lege fixă, rămânând în sine, nu poate fi decât 
un moment al unităţii ce se reflectă pe sine în sine, nu poate apărea 
decât ca o mărime evanescentă. Rupte însă de către considerarea lor din 
acest ansamblu al mişcării și puse ca izolate, lor nu le lipsește 
conţinutul, căci ele au un conţinut determinat, ci le lipseşte mai curând 
forma, care este esenţa lor. În fapt, aceste legi nu sunt adevărul gândirii 
nu fiindcă ele ar trebui să fie numai formale și să nu aibă nici un 
conţinut, ci mai degrabă din motivul opus, și anume fiindcă tocmai în 
determinația lor, adică tocmai ca un conținut căruia îi este sustrasă 
forma, ele trebuie să treacă drept ceva absolut. În adevărul lor, ca 
momente ce dispar în unitatea gândirii, ele ar trebui luate ca cunoaștere, 
adică mişcare care gândește, nu însă ca legi ale cunoașterii. Observaţia 
nu este însă cunoașterea însăşi şi nu o cunoaște, ci invertește natura ei 
în configuraţia ființei, adică sesizează negativitatea ei numai ca legi ale 
fiinţei. — Este aici suficient de a fi arătat nevalabilitatea așa-ziselor legi 
ale gândirii din natura generală a faptului. Dezvoltarea mai amănunțită 
aparţine filozofiei speculative, în care aceste legi se arată ca ceea ce ele 
sunt cu adevărat, anume ca momente singulare dispărânde, al căror 
adevăr este numai întregul mișcării care gândește, este numai 
cunoașterea însăși. 

[2] Această unitate negativă a gândirii este pentru ea însăși, adică 
ea este mai curând faptul-de-a-fi-pentru-sine, principiul individualităţii, 
şi este în realitatea ei conștiință ce acționează. Către această conștiință, 
ca realitate a acestor legi va fi deci condusă prin natura lucrului 
conștiința observatoare. Deoarece această conexiune nu este pentru 
conştiinţa observatoare, aceasta crede că gândirea, cu legile ei, rămâne 
pentru ea de o parte, şi că, de partea cealaltă, ea obține o altă ființă în 
ceea ce îl este acum obiect, adică în conștiința ce acţionează, care este 
pentru sine în felul că ea suprimă alteritatea și îşi are realitatea ei 
efectivă în această intuiţie a ei înseși ca fiind negativul. 

Se deschide deci pentru observație un câmp nou în realitatea 
acționând a conștiinței. Psihologia cuprinde mulțimea legilor conform 
cărora spiritul se comportă variat fată de modurile variate ale realității 
sale, ca faţă de o alteritate dinainte găsită, în parte spre a le primi în el 
şi spre a se conforma obiceiurilor, moravurilor și felurilor de gândire 
gata găsite ca fiind aceea în care el îşi este obiect ca realitate — în parte 
spre a se şti el însuși spontan-activ faţă de ele, spre a extrage din ele 
pentru sine, cu înclinaţie și pasiune, numai ceva particular și spre a face 
ca ceea ce este obiectiv să-i devină conform lui însuşi, acolo 
comportându-se negativ faţă de el însuși ca singularitate, aici 
comportându-se negativ faţă de el însuși ca fiinţă universală. — 
Independenţa dă în primul caz celor găsite doar forma individualității 
conștiente în genere și rămâne, în ce priveşte conţinutul, în interiorul 
realității universale gata găsite; în celălalt caz însă independența dă 
acestei realități cel putin o modificare proprie care nu contrazice 
conţinutul ei esențial sau şi o modificare prin care individul, ca realitate 
particulară şi conţinut propriu, se opune acestei realități. Această 
opoziţie devine crimă atunci când individul suprimă această realitate 
într-un mod doar singular sau când o face într-un mod general și deci 
pentru toți, când el aduce o altă lume, un alt drept, alte legi și alte 
moravuri în locul celor prezente. 

Psihologia de observaţie, care exprimă în primul rând percepțiile ei 
despre modurile universale ce îi sunt date în conştiinţa activă, găsește 
atunci tot felul de facultăţi, înclinații și pasiuni și, întrucâţ în enumerarea 
acestei colecţii amintirea despre unitatea conștiinţei-de-sine nu se lasă 
refulată, psihologia de observaţie trebuie să meargă cel puţin până la a 
se mira că în spirit pot sta împreună, ca într-un sac, atât de multe lucruri 
întâmplătoare şi atât de eterogene unele faţă de altele, mai ales că ele 
nu se arată ca fiind lucruri inerte, moarte, ci ca mișcări neliniștite. 

În enumerarea acestor facultăţi diferite, observaţia se situează pe 
latura universală; unitatea acestor capacităţi multiple este latura opusă 
acestei universalități — individualitatea efectiv reală.— A considera 
iarăși în acest fel individualitățile reale, diferite, spunând că un om are 
mai multă înclinaţie către aceasta, celălalt mai mult către aceea, că unul 
are mai multă inteligență decât altul, este însă mult mai neinteresant 
decât chiar a enumera speţele insectelor, ale mușchilor etc.; căci aceste 
specii dau observaţiei dreptul de a le considera astfel într-un mod 

singular și lipsit de concept, deoarece ele aparţin prin esență elementului 
singularității întâmplătoare. A lua, din contră, individualitatea conştientă 
într-un fel lipsit de spirit, ca un fenomen singular, existent, conţine 
contradicția că esenţa individualității stă în ce e universal în spirit. 
Întrucât actul sesizării lasă însă individualitatea să intre totodată în 
forma universalităţii, acest act găseşte legea individualității şi pare a 
avea acum un scop raţional și a împlini o funcţie necesară. 

[3] Momentele care constituie conţinutul legii sunt, pe de o parte, 
individualitatea însăși, pe de altă parte natura ei universală, anorganică, 
anume împre jurările, situaţia, obiceiurile, moravurile, religia, elemente 
găsite dinainte, din care trebuie concepută individualitatea determinată. 
Ele conţin ceva determinat, ca şi ceva universal, și sunt în același timp 
ceva dut, care se oferă observaţiei şi, de cealaltă parte, se exprimă în 
forma individualităţii. 

Legea relației celor două ar trebui să cuprindă ceea ce aceste 
împrejurări determinate exercită ca efect și influență asupra 
individualităţii. Această individualitate este însă tocmai faptul de a fi 
deopotrivă universalul şi deci de a curge într-un fel liniştit, nemijlocit 
împreună cu universalul prezent aici, cu moravurile, obiceiurile etc. şi 
de a se conforma lor, cât și în a se comporta ca opuse acestora și mai 
degrabă a le inverti, ca și în a se comporta, în singularitatea ei, în mod 
cu totul indiferent faţă de ele, nelăsându-le să influenţeze asupra ei și 
nefiind activă faţă de ele. Ce are influență asupra individualităţii și ce 
anume influență are (ambele sunt același lucru) nu atârnă de aceea decât 
de individualitatea însăşi; a spune că prin ele această individualitate a 
devenit această individualitate determinantă, aceasta nu înseamnă 
altceva decât că ea era deja aceasta. Împre jurări, situații, moravuri etc., 
care, pe de o parte, sunt arătate ca dure şi, pe de altă parte, ca fiind în 
această individualitate determinată, exprimă doar esenţa nedeterminată 
a acestei individualități, esență de care nu ne vom ocupa aici. Dacă 
aceste împrejurări, moduri de gândire, moravuri, starea lumii în genere 
nu ar fi fost, individul nu ar fi devenit, desigur, ceea ce el este; căci toate 
elementele care sunt conţinute în această „stare a lumii“ sunt această 
substanță universală. Dar pentru ca această stare a lumii să se fi 
particularizat în acest individ — și un atare individ trebuie conceput —, 
ea ar fi trebuit să se fi particularizat în şi pentru ea însăși şi să fi acţionat 
asupra unui individ în această determinatie pe care ea și-ar fi dat-o; 

numai astfel ea ar fi făcut din el acest individ determinat care el este. 
Dacă exteriorul s-ar fi constituit în şi pentru sine, așa cum el apare în 
individualitate, aceasta ar fi înțeleasă din natura aceluia. Am avea o 
dublă galerie de tablouri, dintre care una ar fi reflexul celeilalte; una ar 
fi galeria determinaţiei complete și a delimitării circumstanțelor 
exterioare, cealaltă ar fi aceeași galerie transpusă în felul în care aceste 
circumstanţe sunt în esența conștientă; aceea ar fi suprafaţa sferei, 
aceasta din urmă ar fi centrul care reflectă în el această suprafaţă. 

Dar suprafaţa sferei, lumea individului, are nemijlocit dublă 
semnificaţie: de a fi lume şi situație, care este în şi pentru sine, şi de a 
fi lumeu individului; ea este lumea individului ori, în măsura în care 
individul doar ar fi fuzionat cu ea, ar fi lăsat-o să intre în el însuși așa 
cum el este și s-ar fi comportat faţă de ea doar ca conștiință formală, ori 
este lumea individului în care ceea ce este dat este invertit de către el. 
— Deoarece, în virtutea acestei libertăţi, realitatea efectivă este 
susceptibilă de această dublă semnificaţie, lumea individului nu trebuie 
concepută decât ca plecând de la individul însuși; şi influența realității 
asupra individului, realitate reprezentată ca fiind în şi pentru sine, 
primește prin aceasta un sens absolut opus; individul sau lasă să curgă 
fluviul realității care îl influențează, sau îl întrerupe Și îl răstoamă. Dar 
atunci necesitatea psihologică devine un cuvânt atât de gol, încât este 
dată posibilitatea absolută că ceea ce ar fi trebuit să aibă această 
influență ar fi putut tot atât de bine să nu o aibă deloc. 

Cade astfel această ființă care ar fi în şi pentru sine şi care ar trebui 
să formeze una din laturile legii, și anume latura universală. 
Individualitatea este ceea ce este lumea ei, ca fiind lumea ei; ea însăşi 
este cercul acţiunii ei, în care ea s-a înfățișat ca realitate și în care ea 
este, în mod strict, numai unitate a ființei date şi a fiinţei făcute; o 
unitate ale cărei laturi nu cad una în afara alteia ca în reprezentarea legii 
psihologice, ca fiind o lume dată în sine şi o individualitate fiintând 
pentru sine; sau, dacă aceste laturi sunt considerate fiecare pentru sine, 
nu mai este dată atunci nici o necesitate şi nici o lege a raportului lor 
reciproc. 

C) OBSERVAREA RAPORTULUI CONȘIIINȚEI-DE-SINE 
FAȚĂ DE REALITATEA EI NEMIJLOCITĂ; FIZIONOMIE 
ȘI ȘTIINȚA CRANIULUI 


Observaţia psihologică nu găsește nici o lege a relației constiintei- 
de-sine faţă de realitatea efectivă, adică fată de lumea care îi este'opusă, 
Și, prin indiferența lor una faţă de alta, ea este împinsă înapoi asupra 
determinaţiei proprii a individualităţii reale, care este în și pentru ea 
însăși, adică în medierea ei absolută conţine, ca dizolvată, opoziţia 
fiinţei-pentru-sine şi a fiinţei-în-sine. Individualitatea este obiectul care 
a devenit acum pentru observaţie, adică la care observaţia trece acum. 

Individul este în și pentru sine însuși: el este pentru sine, adică este 
o acțiune liberă; el este însă și în sine, adică el însuşi are o ființă 
determinată, originură, o determinatie care, potrivit conceptului, este 
aceeași cu ceea ce psihologia voia să găsească în afara lui. În el însuşi 
se ivește deci opoziția de a fi această dublă natură: mișcare a conştiinţei 
și funţă fixă a unei realități fenomenale, care, în el, este nemijlocit a sa. 
Această ființă, trupul individualităţii determinate, este caracterul 
originar al acestei individualităţi, ceea ce ea însă nu a făcut. Dar, 
întrucât individul este totodată numai ceea ce el a făcut, trupul său este 
și el expresia lui însuşi produsă de el; totodată un semn, care nu a rămas 
un lucru nemijlocit, dar un semn prin care individul face doar cunoscut 
ceea ce el este, în sensul că pune în acţiune natura sa originară. 

Dacă considerăm momentele date aici în raport cu considerațiile 
care au precedat, atunci avem o figură umană universală, sau cel puţin 
aceea generală a unei clime, părți a lumii, a unui popor, așa cum înainte 
aveam aceleași moravuri şi cultură universală. La aceasta se adaugă 
circumstanțele și situația particulară în interiorul realității universale; 
aici această realitate particulară este ca formaţie particulară a figurii 
individului. — Pe de altă parte, după cum înainte era pusă acţiunea 
liberă a individului și realitatea ca fiind a su, în opoziţie cu realitatea 
dată, în același fel avem aici figura ca expresie pusă prin el însuși a 
actualizării sale, adică trasăturile și formele esenței sale spontan-active. 
Dar realitatea, atât universală, cât şi particulară, pe care observația o 
găsea în afara individului este aici realitatea individului, trupul său 
înnăscut, şi chiar în acest trup cade expresia care aparţine actiunii lui. În 

considerarea psihologică, realitatea ființând în și pentru sine și 
individualitatea determinată trebuiau raportate una la alta: aici însă 
întreaga invidualitute determinată este obiect al observaţiei și fiecare 
parte a opoziţiei ei este ea însăşi acest întreg. Întregului exterior nu-i 
aparţine deci numai ființa originară, trupul înnăscut, ci și formația 
acestuia, care aparţine activităţii interiorului; corpul este unitate a ființei 
neformate și a ființei formate şi este realitatea efectivă, pătrunsă de 
fiinţa-pentru-sine a individului. — Acest întreg, care cuprinde în el 
părțile fixe, determinate, originare, și trasăturile ce se ivesc doar prin 
acţiune, este, şi această ființă este expresie a interiorului, a individului 
pus ca conștiință și mișcare. — Tot astfel, acest interior nu mai este 
activitatea formală, lipsită de conţinut, adică nedeterminată, al cărei 
conţinut ar sta — ca mai înainte — în circumstanţele exterioare, ci este 
un caracter originar, determinat în sine, a cărui formă este numai 
activitatea. Între aceste două laturi va fi deci considerată relaţia și se va 
vedea cum trebuie ea determinată și ce trebuie propriu-zis înţeles când 
se vorbeşte despre această expresie a interiorului în exterior. 

[1] Acest exterior face în primul rând nu ca organ interiorul 
vizibil, adică în genere ca fiinţă-pentru-altul; căci interiorul, în măsura 
în care este în organ, este activitatea însăşi. Gura care vorbește, mâna 
care lucrează sau, dacă vrem, şi picioarele sunt organele care realizează 
și aduc la îndeplinire, care au în ele acţiunea ca acțiune, adică interiorul 
ca atare; exterioritatea însă pe care interiorul o capătă prin ele este fapta, 
ca realitate detașată de individ. Limbajul și munea sunt expresii 
exterioare în care individul nu se mai posedă şi nu se mai păstrează pe 
el însuși, ci lasă ca interiorul să iasă cu totul în afara sa și îl părăsește 
altora. Se poate de aceea spune deopotrivă că aceste exteriorizări 
exprimă interiorul prea mult sau prea puţin; prea mult: căci interiorul 
însuşi izbucnește în ele şi nu mai rămâne nici o opoziţie între ele și el; 
ele nu dau doar o expresie a interiorului, ci dau interiorul însuși, 
nemijlocit; prea puțin: căci în limbaj şi acțiune interiorul se transformă 
în altceva, se părăsește elementul transformării care inversează cuvântul 
vorbit şi fapta îndeplinită și face din ele altceva decât sunt în şi pentru 
sine, ca acte ale acestui individ determinat. Nu numai că produsele 
acțiunilor pierd, prin această exterioritate, prin influenţa altora, 
caracterul de a fi ceva stabil față de alte individualități, dar, întrucât ele 
se comportă ca un exterior separat şi indiferent faţă de interiorul pe care 

îl conţin, ele pot fi ca interior, prin individul însuși, altfel decât cum ele 
apar, fie că individul le face cu intenţie să fie pentru aparenţă altele 
decât sunt într-adevăr, fie că este el însuși prea nepriceput ca să-şi dea 
aspectul exterior pe care propriu-zis îl voia și să le întărească, așa încât 
opera sa să nu poată fi invertită de alţii. Acţiunea deci, înţeleasă ca 
operă îndeplinită, are dubla semnificație opusă de a fi sau 
individualitatea interioară, şi nu expresia ei, sau, ca exterior, de a fi o 
realitate detaşată faţă de interior, care e cu totul altceva decât interiorul. 
— Din cauza acestei ambiguităţi trebuie să vedem cum este interiorul, 
aşa cum el este încă, însă vizibil, adică exterior, în individul însuşi. În 
organ însă, el este numai ca acțiune nemijlocită însăşi, care își obține 
exterioritatea ei în faptă care sau reprezintă interiorul, sau nu. Organul, 
considerat în lumina acestei opoziții, nu garantează deci expresia care e 
căutată. 

Dacă acum doar forma exterioară ar putea să exprime 
individualitatea interioară în măsură în care ea nu este organ sau pură 
acțiune, deci ca un întreg în repaus, ea s-ar comporta atunci ca un lucru 
subzistent care ar primi liniștit interiorul, ca pe ceva străin în existența 
sa pasivă, şi ar fi astfel semnul acestuia: o expresie exterioară, 
întâmplătoare, a cărei expresie reală ar fi pentru sine fără însemnătate, 
un limbaj ale cărui tonuri și legături de tonuri nu ar fi faptul-însuși, dar 
ar fi legate de el prin bunul plac şi ar fi întâmplătoare pentru el. 

O asemenea legătură arbitrară de momente, care sunt unul pentru 
altul ceva exterior, nu dă nici o lege. Fizionomia trebuie însă să se 
diferenţieze faţă de alte false arte şi studii nesănătoase prin faptul că ea 
consideră individualitatea determinată în opoziția necesară a unui 
interior şi exterior, consideră caracterul ca esență conştientă și pe 
același ca pe o figură în elementul fiinţei, și raportează aceste momente 
unul fată de altul în felul în care ele sunt raportate unul fată de altul prin 
conceptul lor; şi ar trebui astfel să constituie conținutul unei legi. În 
astrologie, chiromanțţie și în alte științe asemănătoare nu pare, din 
contră, a fi raportat decât un element exterior față de un element 
exterior, ceva faţă de ceva ce îi este străin. Această constelație la naștere 
și — dacă acest exterior este legat mai de aproape de trupul însuși — 
aceste trăsături ale mâinii sunt momente exterioare în ce privește viaţa 
scurtă sau lungă sau soarta omului individual în genere. Fiind 
exteriorități, ele se comportă cu indiferenţă una faţă de alta și nu au una 

pentru alta necesitatea care ar trebui să rezide în relația unui exterior și 
interior. 

Mâna, desigur, nu pare a fi ceva cu totul exterior pentru soartă; ea 
pare a se comporta mai degrabă faţă de aceasta ca ceva interior. Căci 
soarta este, iarăși, numai apariția a ceea ce individualitatea determinată 
este în sine ca determinatie originară, interioară. — Spre a cunoaște 
cum este această individualitate în sine, chiromantul și fizionomistul 
ajung pe o cale mai scurtă decât, de exemplu, Solon, care spera să 
cunoască aceasta numai din și după cursul întregii vieţi; el considera 
ceea ce apărea, primii însă considerau însinele. Faptul că mâna trebuie 
să reprezinte însă însinele individualității în ce priveşte soarta ei este 
ușor de văzut din aceea că, împreună cu organul vorbirii, mâna este cel 
mai mult cea prin care omul se manifestă şi se realizează. Ea este 
meșteșugarul însuflețit al fericirii lui. Se poate spune despre ea că este 
ceea ce omul face; căci în ea, ca organ activ al împlinirii-lui-de-sine, 
omul este prezent ca ceva ce o însufleţeşte și, întrucât el este originar 
propria lui soartă, mâna va exprima deci acest însine. 

Din această determinare că organul activităţii este deopotrivă în 
el o ființă, ca și acțiunea din el, sau că în organ însinele interior este el 
însuși prezent şi are o ființă-pentru-altul, rezultă o nouă perspectivă 
asupra acestuia decât cea precedentă. Dacă anume organele în genere 
se arătau ca neputând fi luate ca expresii ale interiorului, fiindcă în ele 
acţiunea este prezentă ca acțiune — acţiunea ca faptă este însă numai 
ceva exterior —, și dacă în acest fel interiorul şi exteriorul cad unul în 
afara altuia și sunt sau pot să fie străine unul fată de altul, atunci, după 
determinarea considerată, organul trebuie iarăși să fie luat ca termen 
mediu al celor două, întrucât tocmai faptul că acțiunea este prezentă în 
el constituie totodată o exterioritate a acestei acţiuni, și anume o 
exterioritate diferită de fapta însăși; cea dintâi rămâne anume 
individului și în el. — Acest termen mediu şi această unitate a 
exteriorului și interiorului sunt acum, în primul rând, ele însele 
exterioare; această exterioritate este însă totodată luată în interior; ea 
stă, ca exterioritate simplă, ca opusă exteriorității risipite, care este fie 
numai O operă, sau stare întâmplătoare singulară, pentru individualitatea 
totală, fie, ca exterioritate totală, este soarta risipită în o mulțime de 
opere şi de stări. Liniile simple ale mâinii deci, şi tot astfel timbrul și 
volumul vocii ca determinație individuală a vorbirii, și încă iarăşi 

vorbirea în sensul în care ea capătă prin mână o existență mai fermă 
decât prin grai, scrierea, și anume în particularitatea ei cu scriere de 
mână, toate acestea sunt expresia interiorului, în sensul că această 
expresie, ca exterioritate simplă, se comportă iarăși fată de multipla 
exterioritate a acţiunii și a sorții, se comportă faţă de acestea ca interior. 
— Dacă, așadar, mai întâi natura determinată şi particularitatea 
înnăscută a individului, împreună cu ce au devenit ele prin cultură, vor 
fi luate ca fiind interiorul, ca esenţă a acţionării şi a sorții, individul își 
va avea înfățișarea şi exterioritatea sa mai întâi în gură, mână, voce, în 
scrisul său, ca și în celelalte organe și în determinațiile lor permanente; 
și numai după aceea el se va exprima mai dezvoltat, în afară, în 
realizarea sa în lume. 

Fiindcă acum acest termen mediu se determină ca fiind exte- 
riorizarea care este în același timp neluată în interior, ființa-sa-în-fapt nu 
este mărginită la organul nemijlocit al acţiunii; acest termen mediu este 
mai degrabă mișcarea şi configurația feţei și a staturii în genere, care 
nu împlinesc nimic efectiv. Aceste trăsături şi mișcarea lor sunt, după 
acest concept, acţiunea reţinută, acţiunea care rămâne la individ și, după 
raportul acestuia faţă de acţiunea reală, ele sunt propriul control și 
observare a acţiunii, sunt o exteriorizare ca reflecţie asupra 
exteriorizării reale. — Individul nu este mut în şi faţă de acțiunea sa 
exterioară, pentru că el este în același timp reflectat-în-sine și pentru că 
el exteriorizează acest fapt-de-a-fi-reflectat-în-sine; această acțiune 
teoretică, adică vorbirea individului cu el însuși despre propria sa 
acțiune, este perceptibilă și pentru alții, căci ea însăşi este o 
exteriorizare. 

[2] În acest interior, care rămâne interior în exteriorizarea sa, va fi 
deci observat faptul reflectării individului din realitatea sa efectivă; și 
trebuie văzut ce legătură are el cu această necesitate care e pusă în 
această unitate. — Acest fapt-de-a-fi-reflectat este în primul rând diferit 
de fapta însăși și poate fi deci altceva sau poate fi luat drept altceva 
decât este fapta; se vede pe faţa cuiva dacă el ia în serios ceea ce spune 
și face. — Invers însă, ceea ce trebuie să fie expresie a interiorului este 
în acelaşi timp expresie în elementul ființei și recade prin aceasta în 
determinarea ființei, care este absolut contingentă pentru esenţa 
conştientă de sine. Ea este deci, desigur, expresie, dar în același timp și 
numai un semn, aşa încât pentru conţinutul exprimat modul prin care el 

este exprimat este cu totul indiferent. În această manifestare, interiorul 
este într-adevăr un vizibil invizibil, fără să fie însă legat de această 
manifestare; el poate fi tot atât într-o altă manifestare, după cum un alt 
interior poate fi în aceeași manifestare. — Lichtenberg spune pe drept 
în această privinţă: „Fiind dat că fizionomistul a sesizat o dată pe om, 
ur fi de ajuns numai o decizie hotărâtă spre a te face din nou neînțeles 
pentru mii de uni“.| — Aşa cum în relaţiile precedente împrejurările 
date erau ceva existent din care individualitatea își lua ce putea şi ce 
voia, fie părăsindu-se acest existent, fie transformându-l (motiv din care 
această existenţă nu conţinea necesitatea şi esența individualității), tot 
astfel aici fiinţa ce apare, nemijlocită, a individualităţii este o fiinţă care 
ori exprimă faptul reflectării ei din realitate și fiinţa ei în sine, ori nu 
este pentru ea decât un semn care e indiferent faţă de ce este semnificat 
și prin aceasta nu semnifică într-adevăr nimic; acest lucru este pentru 
individualitate totodată faţa ei, ca și masca ei, pe care o poate lepăda. 
Individualitatea impregnează figura ei, se mișcă în ea şi vorbește în 
ea; dar această întreagă fiinţă-în-fapt se produce deopotrivă ca o fiintă 
indiferentă în ce priveşte voinţa și acţiunea; individualitatea şterge 
într-însa semnificaţia pe care o avea înainte de a conţine în ea faptul 
reflectării sale în sine, adică adevărata esență a individualităţii, și pune 
această esenţă, invers, mai degrabă în voință şi în faptă. Individualitatea 
părăsește această reflectare-în-sine care își găsește expresia în 
trăsături, şi își pune esența sa în operă. Prin aceasta, individualitatea 
contrazice relația stabilită de instinctul rațiunii care mizează pe 
observarea individualităţii conștiente-de-sine cu privire la ceea ce 
trebuie să fie interiorul şi exteriorul ei. Acest punct de vedere ne 
conduce la gândirea specifică care stă la baza ştiinţei — ca s-o numim 
astfel — a fizionomiei. Opoziția la care a ajuns această observaţie este, 
în ce privește forma, opoziția dintre practic și teoretic, ambii termeni fiind 
puși anume în interiorul practicului, opoziția dintre individualitatea 
realizându-se în faptă (aceasta fiind luată în sensul cel mai general) și 
individualitatea care, în afară de această faptă, este în același timp 
reflectată în sine și în care fapta este obiectul ei. Observaţia ia această 
opoziţie potrivit aceleiași relații inversate în care ea se determină în ceea 
ce apare. Fapta însăşi şi opera, fie ele ale limbajului sau ale unei realități 

mai pline, trec pentru ea drept exterior neesențiul;, ca interior esențial 
trece însă ființa-în-sine a individualităţii. Între cele două laturi pe care 
conștiința practică le are în ea, intenţia și acţiunea — părerea despre 
fapta ei și fapta însăşi — observația alege pe prima ca adevăratul 
interior; acest interior trebuie să-și aibă exteriorizarea sa mai mult sau 
mai puţin neesențială în faptă, adevărata exterioritate având-o însă în 
forma sa corporală. Această ultimă exteriorizare este nemijlocită 
prezenţă sensibilă a spiritului individual; interioritatea, care trebuie să 
fie cea adevărată, este particularitatea intenţiei și singularitatea fiintei- 
pentru-sine; ambele sunt spiritul presupus. Ceea ce observaţia are ca 
obiect al ei este deci fiinţa-în-fapt presupusă, şi în această sferă ea 
caută legi. 

Nemijlocita părere asupra prezenţei prezumtive a spiritului este 
fizionomia naturală, judecata rapidă asupra naturii interioare şi a 
caracterului formei ei la prima ei vedere. Obiectul acestei păreri constă, 
în esența sa, în a fi în adevăr altceva decât numai ființă sensibilă 
nemijlocită. Desigur, ceea ce este prezent în sensibil este tocmai acest 
fapt de a fi reflectat-în-sine din sensibil, vizibilitatea invizibilului, care 
este obiect al observaţiei. Dar tocmai această prezenţă sensibilă, 
nemijlocită, este realitate a spiritului, în felul în care ea este numai 
pentru părere; şi pe această latură observaţia se ocupă cu existenţa sa 
presupusă, cu fizionomia, scrierea de mână, cu tonul vocii etc. Ea 
raportează o atare existență tocmai la un atare presupus interior. Nu 
ucigașul, nu hoţul trebuie cunoscuţi, ci capacitatea de a fi aceasta; 
determinaţia fixă, abstractă se pierde prin aceasta în determinaţia 
concretă infinită a individului singular, care cere acum descrieri mai 
ingenioase decât acele calificări. Asemenea descrieri ingenioase spun, 
desigur, mai mult decât calificarea ca uriaș, hoţ sau bun la suflet, 
neînfrânat etc., dar ele nu sunt nici pe departe suficiente pentru scopul 
lor de a exprima fiinţa presupusă, adică individualitatea singulară, tot 
atât de puţin ca și schițările formei corporale care trec dincolo de fruntea 
teșită, nasul lung etc. Căci figura individuală, ca și conștiința-de-sine 
individuală, este ca fiinţa „presupusă“, inexprimabilă. Știința cunoașterii 
umane care se referă la omul presupus, ca şi știința fizionomiei, care se 
referă la realitatea lui presupusă și vrea să ridice judecata inconștientă 
a fizionomiei naturale la o ştiinţă, este în consecință ceva fără sfârșit și 

fără fundament, care nu poate ajunge niciodată să spună ceea ce crede, 
fiindcă ea numai presupune şi conținutul ei este numai ceva presupus. 

Legile pe care această știință pretinde că le găsește sunt raporturi 
ale acestor două presupuse laturi și nu pot fi deci ele însele decât o 
simpla conjectură. Şi deoarece această presupusă știință care îşi face de 
lucru cu realitatea spiritului, are ca obiect al ei tocmai aceea că spiritul 
se reflectă pe sine în sine din fiinţa-lui-în-fapt sensibilă și că fiinţa-în- 
fapt determinată este pentru spirit o contingență indiferentă, această 
știință trebuie să știe nemijlocit, cu privire la legile găsite, că prin ele 
nu s-a spus nimic, că s-a flecărit numai sau că nu s-a dat decât o părere 
personală, o expresie care are adevărul de a exprima ca identice faptul 
de a-și spune părerea şi, prin aceasta, nu de a produce lucrul însuși, ci 
numai o părere personală din sine. În ce priveşte conținutul, aceste 
observări nu pot însă fi diferite de cele ce urmează: „Plouă de câte ori 
avem zi de târg“, spune negustorul de mărunţişuri, ṣi „de câte ori usuc 
rufe“, spune menajera. 

Lichtenberg, care caracterizează astfel observaţia fizionomică, 
spune încă aceasta: „Dacă cineva ar spune: lucrezi ca un om onest, însă 
eu văd pe figura ta că te silești și că în inima ta ești un ticălos; desigur 
că un om onest ar răspunde până la sfârșitul lumii unei atare observații 
printr-o palmă“. Această ripostă este cea nimerită, fiindcă ea este 
respingerea primei presupoziții a unei asemenea științe a ceea ce pare, 
anume că realitatea omului ar fi figura sa. — Adevărata ființă a omului 
este mai degrabă fapta sa; în ea individualitatea este,reală, și ea este 
aceea care suprimă ce e presupus pe ambele laturi ale ei: o dată ea 
suprimă ce este presupusă fiinţă corporală calmă; individualitatea se 
prezintă mai curând în faptă ca fiind esenţa negativă, care nu este decât 
întrucât suprimă fiinţa. Apoi, fapta suprimă inexprimabilitatea părerii 
ȘI în ce privește individualitatea conștientă-de-sine, care, în părere, este 
o individualitate infinit determinată şi determinabilă. În fapta împlinită, 
această infinitate rea este distrusă. Fapta este ceva simplu determinat, 
universal, ce poate fi cuprins într-o abstracţie: ea este crimă, hotie, 
binefacere, faptă eroică etc. Și se poate spune despre ea ceea ce ea este. 
Fa este aceasta și ființa ei nu este doar un semn, ci este faptul însuși. Ea 
este aceasta, și anume omul individual este ceea ce eau este. În 
simplitatea acestei ființe, omul este pentru ceilalți o esență universală 
Și încetează de a fi numai ceva presupus. El nu este anume pus în ea ca 

spirit; dar, întrucât e vorba de ființa lui ca fiinţă, și, pe de o parte, fiinţa 
dublă, figura și fapta, se opun aici, numai acţiunea trebuie mai degrabă 
considerată ca fiind ființa lui autentică, nu figura sa, care ar trebui să 
exprime ceea ce el crede despre faptele sale sau ceea ce s-ar crede că el 
ar putea doar să facă. La fel, întrucât pe de altă parte opera și 
posibilitatea su internă, capacitatea, adică intenția, sunt opuse, opera 
singulară trebuie privită ca fiind realitatea sa adevărată, chiar dacă el 
însuși se înșală în această privinţă și, întors în sine din acţiunea sa, el 
crede a fi în acest interior un altul decât este în faptă. Individualitatea 
care se încredințează elementului: obiectiv, atunci când devine operă, se 
lasă să fie schimbată în voie şi invertită. Dar caracterul faptei îl 
constituie tocmai aceea că fapta este sau o ființă efectiv-reală, care se 
ține, sau este numai o operă presupusă, care, nulă, dispare în sine. 
Obiectivitatea nu alterează fapta însăşi, ci arată numai ceea ce este 
fapta, adică arată dacă ea este sau nu este nimic. — Dezmembrarea 
acestei fiinţe în intenţii şi în atare fineţuri, prin care omul real, adică 
fapta sa, trebuie să fie din nou interpretat ca o ființă presupusă — așa 
cum, desigur, el însuşi poate să-și creeze intenţii particulare în ce 
priveşte realitatea sa — , trebuie lăsată trândăviei conjuncturii, care, 
dacă vrea să pună în acţiune înţelepciunea ei ineficace, să nege 
caracterul rațional în cel ce acţionează şi vrea pe această cale să-l 
maltrateze, în sensul că arată mai mult figura şi trăsăturile ca fiind fiinţa 
acestuia decât fapta, se poate aștepta la replica de mai sus [palma], care 
îi demonstrează că figura nu este însinele, dar că este mai degrabă un 
obiect de manipulare. 

[3] Dacă privim acum sfera relaţiilor în genere în care 
individualitatea conștientă-de-sine poate fi observată ca stând faţă de 
exteriorul ei, rămâne atunci o altă relație, pe care observația trebuie să 
o facă încă obiect al ei. În psihologie, realitatea externă a lucrurilor 
este aceea care trebuie să aibă în spirit imaginea ei conştientă şi care 
trebuie să facă spiritul înțeles; în fizionomie, din contră, spiritul trebuie 
recunoscut în propriul său exterior, ca într-o ființă care ar fi limbajul, 
invizibilitatea vizibilă a esenței sale. Mai rămâne de considerat 
determinarea laturii realităţii potrivit căreia individualitatea şi-ar 
exprima esenţa sa în realitatea ei nemijlocită, fixă, pur existentă. — 
Acest ultim raport se deosebește de cel fizionomic prin aceea că acesta 

lui în faptă, prezintă totodată exteriorizarea ce se reflectă pe sine în sine 
şi se contemplă, o exteriorizare care este ea însăși mișcare, trăsături în 
odihnă, care sunt ele însele, prin esenţă, o fiinţă mijlocită. În deter- 
minarea ce mai rămâne însă de considerat, exteriorul este, în sfârşit, o 
realitate cu totul inertă, care nu e în ea însăși un semn care vorbeşte, 
dar care se prezintă pentru sine ca separată de mișcarea conștientă de 
sine şi este ca simplu lucru. 

[a] Este clar, mai întâi în ce priveşte raportul interiorului fată de 
acest exterior al său, că acest raport pare a trebui conceput ca relație a 
conexiunii cauzale , fiindcă raportul a ceva ce este-în-sine fată de altceva 
ce este-în-sine ca raport necesar este tocmai această relație. 

Pentru ca acum individualitatea spirituală să aibă o eficiență asupra 
corpului, ea trebuie să fie, ca fiind cauză, ea însăşi corporală. 
Corporalitatea însă, în care ea este ca o cauză, este organul; nu însă 
organul acţiunii faţă de realitatea exterioară, ci al acţiunii esenței 
conştiente de sine în ea însăşi, care se exteriorizează numai în ce 
priveşte corpul său; nu se poate vedea de îndată care pot fi aceste 
organe. Dacă ne-am gândi numai la organe în genere, atunci organul 
muncii ar fi ușor de găsit, tot astfel organul sexualităţii etc. Numai că 
atare organe trebuie considerate ca instrumente, adică părți pe care 
spiritul, ca fiind unul din extremi, le are ca termen mediu faţă de celălalt 
extrem, care e obiectul exterior. Aici organul este înțeles ca fiind acela 
în care individul conştient de sine se menţine ca extrem pentru sine faţă 
de propria lui realitate, opusă lui; organ care, fără a fi îndreptat către 
afară, este reflectat în acţiunea lui şi în care latura fiintei nu este o ființă- 
pentru-altul. În raportul fizionomic, organul este considerat și aici ca o 
funţă-în-fapt reflectată-în-sine și care comentează acțiunea, dar această 
fiinţă este o fiinţă obiectivă, și rezultatul observării fizionomice este că 
conștiinţa-de-sine stă ca opusă tocmai faţă de această realitate a ei, ca 
faţă de ceva indiferent. Această indiferență dispare în aceea că această 
ființă-reflectată-în-sine este ea însăși activă; prin aceasta, acea ființă- 
în-fapt obţine o relaţie necesară fată de conștiinţa-de-sine; pentru ca ea 
să acţioneze însă asupra acestei ființe-în-fapt, ea trebuie ea însăși să aibă 
o fiinţă, nu propriu-zis o ființă obiectivă, şi ea trebuie arătată ca fiind 
acest organ. 

În viaţa obișnuită, mânia, de exemplu, va fi situată, ca o atare 
acțiune interioară, în ficat. Platon dă chiar ficatului o funcţie mai înaltă! , 
care, după unii, este chiar cea mai înaltă, şi anume profetizarea, adică 
darul de a exprima ce e sfânt și etern în mod irațional. Numai că 
mişcarea pe care individul o are în ficat, inimă etc. nu poate fi privită ca 
mișcarea cu totul reflectată în sine a individului; iar mișcarea este acolo 
mai curând în felul că ea este deja înrădăcinată în corp și are o existenţă 
animalică ce se întoarce în afară către exterioritate. 

Sistemul nervos, din contră, este odihnă nemijlocită a organicului 
în mișcarea sa. Nervii însă sunt anume, iarăși, organele conştiinţei, 
cufundate de ja în direcţia sa către exterior; creierul şi măduva spinării 
pot fi considerate însă ca prezență nemijlocită a conștiinței-de-sine, 
prezenţă care rămâne în sine, care nu e obiectivă, dar nici nu merge 
către exterior. Întrucât momentul fiintei pe care îl are acest organ este o 
ființă-pentru-alții, o existenţă-în-fapt, el este o ființă moartă, nu mai 
este prezenţa conștiinței-de-sine. Această ființă-în-sine este însă, prin 
conceptul ei, o fluiditate în care cercurile ce sunt trasate în ea se dizolvă 
nemijlocit și în care nici o diferenţă nu se exprimă ca existentă. Totuşi, 
cum spiritul însuși nu e ceva simplu, abstract, ci un sistem de mişcări în 
care el se scindează în momente, dar în această diferențiere el rămâne 
însă liber, și, după cum el organizează corpul său în genere în diferite 
funcţii, atribuind unei părți singulare a corpului numai o singură funcţie, 
ne putem reprezenta că ființa fluidă a ființei-în-sine a spiritului este 
organizată; și se pare că trebuie să fie reprezentată astfel, deoarece 
ființa-reflectată-în-sine a spiritului nu este, în creier, decât un termen 
mediu între pura sa esență și organizarea sa corporală, un termen mediu 
care trebuie să aparțină deci naturii ambilor şi, prin urmare, pe latura 
ultimului extrem, trebuie să aibă în el şi organizarea existentă. 

Fiinta spiritual-organică are totodată latura necesară a unei 
existente subzistente, stabile; acea fiinţă spiritual-organică trebuie să se 
retragă ca extrem al fiinţei-pentru-sine și trebuie să aibă în faţa sa, ca 
celălalt extrem, această fiinţă inertă, care este apoi obiectul asupra 
căruia prima acționează ca o cauză. Dacă acum creierul şi măduva 
spinării sunt acea ființă-pentru-sine corporală a spiritului, craniul și 
coloana vertebrala formează celălalt extrem, care se separă, anume 

lucrul solid și inert. — Întrucât însă nimănui, când se gândește la locul 
propriu al existenței spiritului, nu îi vine în minte spatele, ci numai 
capul, ne putem mulţumi, în cercetarea unei ştiinţe ca cea de faţă, cu 
acest temei — care, pentru ea, nu e prea rău — spre a limita această 
existenţă-în-fapt la craniu. Dacă i-ar veni cuiva în minte să ia spatele 
ca fiind acela prin. care cunoașterea și acţiunea sunt în parte primite şi 
în parte emise, aceasta nu ar demonstra întru nimic că măduva spinării 
ar trebui luată ca locul propriu în care locuieşte spiritul și că coloana 
vertebrală ar trebui luată ca existența-sa-în-fapt şi ca amprenta sa, 
fiindcă aceasta ar demonstra prea mult; căci ne putem deopotrivă aminti 
că sunt preferate și alte căi exterioare de a se apropia de activitatea 
spiritului, fie spre a o stimula, fie spre a o opri. — Coloana vertebrală 
este deci, dacă vrem, exclusă pe drept; şi se poate construi tot atât de 
bine o filozofie a naturii, ca multe altele, în care craniul singur nu 
conţine anume organe ale spiritului. Căci aceasta a fost exclusă înainte 
din conceptul acestei relaţii şi de aceea craniul a fost considerat ca 
aspect al ființei-în-fapt; sau, dacă nu ar fi să facem apel la conceptul 
faptului însuşi, experienţa ne învaţă că, așa cum vedem cu ochiul ca 
organ, nu în același fel se omoară, se fură, se fac poezii cu craniul. — 
Trebuie să ne abținem deci de la expresia de organ pentru acea 
semnificaţie a craniului despre care mai trebuie încă să vorbim. Căci, 
deşi se obișnuiește să se spună că pentru oameni raționali nu este 
important cuvântul, ci faptul despre care e vorba, aceasta nu ne dă încă 
voie de a desemna un fapt printr-un cuvânt care nu îi convine; căci este 
totodată neîndemânare și înșelăciune când cel ce crede și admite că nu 
posedă întocmai cuvântul adecvat îşi ascunde că îi lipsește de fapt 
lucrul, adică conceptul; dacă el ar avea conceptul, el ar găsi și cuvântul 
just. — Deocamdată s-a precizat aici numai atât: că, după cum creierul 
este capul viu, craniul este caput mortuum. 

[B] În această fiinţă moartă, mișcările spirituale și modalităţile 
specifice ale creierului își vor găsi prezentarea lor ca realitate externă, 
care este totuşi în individul însuși. În ceea ce priveşte relaţia acestor 
mişcări spirituale cu craniul, care ca fiinţă moartă nu conţine în el însuși 
spiritul, ni se oferă mai întâi ce a fost stabilit mai sus, relaţia exterioară 
şi mecanică, aşa încât propriile organe — și acestea sunt în creier — dau 
aici craniului forma rotundă sau acolo îl lărgesc sau îl turtesc, sau 
oricum putem să ne reprezentăm altfel această influenţă. El însuși fiind 

o parte a organismului, trebuie gândit în el, ca în oricare os, O 
autoformare vie, așa încât, considerat din acest punct de vedere, craniul 
presează mai curînd de partea sa creierul și îi impune limita sa 
exterioară, ceea ce poate desigur face, el fiind cel mai dur. Prin aceasta 
ar rămâne însă aceeași relație în determinarea activității ambilor unul 
faţa de celălalt; căci dacă craniul este cel care determină sau este cel 
determinat, aceasta nu schimbă nimic în conexiunea cauzală, numai că 
atunci craniul ar fi făcut organul nemijlocit al conştiinţei-de-sine, 
deoarece în el, ca o cauză, s-ar găsi latura ființei-pentru-sine. Dar 
întrucât ființa-pentru-sine, ca vitalitate orgunică, aparţine în acelaşi mod 
ambilor, conexiunea cauzală dintre ei cade de fapt în afara lor. Această 
dezvoltare mai departe a ambilor s-ar lega însă în interior și ar fi o 
armonie prestabilită organică, care ar lăsa pe ambii termeni liberi unul 
faţa de altul în raportul lor mutual, ar lăsa fiecăruia propria sa figură, 
căreia figura celuilalt nu ar trebui să-i corespundă; și, mai mult încă, 
figura și calitatea ar fi libere una fată de alta, aşa cum forma bobului de 
strugure și gustul vinului sunt libere una faţă de alta. — Întrucât însă 
determinarea ființei-pentru-sine cade pe latura creierului, aceea a ființei- 
în-fapt pe latura craniului, trebuie situată în interiorul unității organice 
ŞI o conexiune cauzală a lor; un raport necesar al acestor două laturi ca 
fiind exterioare una alteia, adică un raport el însuşi exterior, în care deci 
figura uneia ar fi determinată prin aceea a celeilalte. 

În ce priveşte însă determinarea în care organul conştiinței-de-sine 
ar fi o cauză activă faţă de latura opusă, se poate vorbi în feluri diferite; 
căci este vorba de structura unei cauze considerate potrivit existenței ei 
indiferente, formei și mărimii ei, a unei cauze al cărei interior și fiinţă- 
pentru-sine trebuie să fie tocmai ceva ce nu privește întru nimic 
existența nemijlocită. Autoformarea organică a craniului este mai întâi 
indiferentă fată de influența mecanică și relaţia acestor două procese — 
dat fiind că primul este raportarea-sa-faţă-de-sine însuși — , este tocmai 
această nedeterminare și lipsă de limită însăși. Apoi, chiar dacă creierul 
ar primi în el diferentierile spiritului şi le-ar lua în el ca diferențieri 
existente și ar fi o pluralitate de organe interne ocupând un spațiu diferit 
— ceea ce contrazice natura care dă momentelor conceptului o existenţă 
proprie și care, în consecință, pune pe unu dintre părți simplitatea fluidă 
a vieții organice în mod pur şi pune de cealaltă parte articularea şi 
diviziunea acestei vieţi în diferenţele ei, astfel încât ele, așa cum trebuie 

sesizate aici, se arată ca părți anatomice particulare, — , ar fi încă 
neprecizat dacă un moment spiritual ar trebui, după cum el ar fi originar 
mai puternic sau mai slab, să posede în creier în primul caz un organ 
mai lărgit, în al doilea caz un organ mai contractat, sau tocmai invers. 
Tot astfel, rămâne nedeterminat dacă dezvoltarea sa mărește sau 
micşorează organul, dacă îl face mai greoi, mai gros sau mai fin. 
Deoarece modul în care e constituită cauza rămâne nedeterminat, 
rămâne tot atât de neprecis felul în care se întâmplă influenţa asupra 
craniului, dacă ea este o lărgire, sau o îngustare, sau o contracție. Dacă 
această influenţă este mai precis determinată ca o excitare, rămâne 
nedeterminat dacă ea se petrece fie răscolind ca un plasture de 
cantaridă, fie restrângând ca un oţet. — Se pot aduce motive plauzibile 
pentru toate considerările de acest fel, căci raportul organic, care își 
exercită cu atât mai mult influenţa, lasă să se potrivească unul sau altul 
și este indiferent fată de acest intelect. 

Dar conștiința observatoare nu trebuie să se preocupe de a vrea să 
determine acest raport. Căci ceea ce se găsește pe o latură nu este în nici 
un caz creierul ca parte animală, ci creierul ca ființă a individualităţii 
conştiente de sine. — Această individualitate, ca fiind caracter 
permanent şi acţiune conştientă spontană, este pentru sine și în sine; 
opusă acestei ființe-pentru-sine și în-sine stă realitatea ei efectivă și 
fiinţa-ei-în-fapt-pentru-altul; fiinţa-pentru-sine şi în-sine este esenţă și 
subiect, care are în creier o fiinţă subsumată sub această esență şi care 
primeşte valoarea sa numai prin semnificaţia care rezidă în ea. Cealaltă 
latură însă a individualității conștiente de sine, latura fiinţei-ei-în-fapt, 
este ființa ca independentă și ca subiect, ca fiind adică un lucru, anume 
ca un os; realitatea şi ființa-în-fapt a omului este osul craniului său. — 
Aceasta este relaţia și înţelegerea pe care aceste două laturi ale acestui 
raport îl au în conștiința care le observă. 

Conştiinţa observatoare trebuie să se ocupe acum de raportul mai 
precis al acestor laturi; osul craniului are într-adevăr în genere 
semnificaţia de a fi realizarea nemijlocită a spiritului. Dar varietatea 
aspectelor spiritului dă fiinţei-sale-în-fapt o varietate corespunzătoare; 
ceea ce este de obţinut este determinația semnificației locurilor 
particulare în care această existență este împărțită; şi trebuie văzut cum 
aceste locuri au în ele trimiterea către această semnificaţie. 

Osul craniului nu este un organ al activităţii, nici nu e o mişcare 
expresivă; nu se fură, nu se comite o crimă ș.a.m.d. cu cutia craniană 
ȘI, în asemenea acţiuni, ea nu-și schimbă câtuși de putin aparenţa și nu 
devine astfel un gest expresiv. — Acest existent nu are nici valoarea 
unui semn. Trăsăturile feţei și gesticulaţia, tonul — sau încă o coloană, 
un stâlp plantat pe o insulă deșartă— arată imediat că altceva este 
semnificat prin ele decât ceea ce ele doar sunt nemijlocit. Ele se fac 
imediat înțelese ca semne, întrucât au în ele o determinatie care, prin 
aceea că nu le aparţine în propriu, trimite la altceva. Putem, cu privire 
la un craniu, să facem multe reflecţii, ca Hamlet asupra craniului lui 
Yorik; dar cutia craniană, luată pentru sine, este un lucru atât de 
indiferent, atât de vid, încât nu este de văzut nimic în el decât el însuși; 
craniul ne aduce aminte într-adevăr de creier și de determinaţia sa, ne 
amintește şi de un craniu de altă formaţie, dar nu ne amintește o mișcare 
conştientă, deoarece nu a imprimat în el nici mimică, nici gesticulaţie, 
nici ceva ce s-ar arăta ca venind dintr-un act conștient; căci el este acea 
realitate care ar trebui să reprezinte în individualitate o astfel de altă 
latură, care nu ar mai fi ființă reflectându-se pe sine în sine, ci o ființă 
pur nemijlocită. 

Fiindcă, mai departe, craniul însuși nu simte, pare că ar putea reieși 
pentru el o semnificaţie mai precisă prin aceea ca senzații determinate 
ar putea să lase să fie cunoscut prin vecinătatea lor ce s-ar putea atribui 
craniului; şi fiindcă o modalitate conștientă a spiritului îşi are 
sentimentul său într-o regiune specifică a craniului, acest loc o va 
indica, în forma lui, pe ea și particularităţile ei. Așa cum, de exemplu, 
unii se plâng că într-o gândire concentrată sau chiar când gândesc în 
genere simt în cap o tensiune dureroasă, s-ar putea ca și furtul, crima, 
creația poetică etc. să fie însoţite fiecare de o senzație proprie, care ar 
trebui în afară de aceasta să aibă încă localizarea ei particulară. Această 
regiune a creierului care ar fi mișcată şi acționată mai intens în acest fel 
ar fasona probabil mai mult şi regiunea învecinată a craniului; adică 
aceasta, prin simpatie sau consens, nu ar fi inertă, ci s-ar mări sau s-ar 
micșora, sau s-ar modifica în orice mod ar fi. — Ceea ce face totuşi ca 
această ipoteză să fie improbabilă este aceea că sentimentul este în 
genere ceva nedeterminat și că sentimentul, în cap, ca într-un centru, ar 
putea fi sentimentul general ce însoțește orice suferință; aşa încât cu 
gâdilarea capului hoţului, criminalului, poetului sau cu durerea se 

amestecă alte sentimente care s-ar putea distinge tot atât de puţin între 
ele, ca şi de acelea pe care le putem numi doar corporale, la fel de puţin 
precum putem diagnostica o boală după simptomele durerii de cap, 
atunci când limităm importanţa ei numai la ce e corporal. 

Dispare deci, de fapt, din orice parte ar fi considerat lucrul, orice 
raport reciproc, necesar, ca şi orice indicație directă asupra acestui 
raport. Dacă totuși raportul trebuie să aibă loc, rămâne și este necesară 
o armonie prestabilită, liberă, lipsită de concept a determinării 
corespunzătoare celor două laturi; căci una dintre laturi trebuie să fie o 
realitate lipsită de spirit, un simplu lucru. — Stau deci, pe de o parte, o 
mulţime de regiuni inerte ale craniului, pe de altă parte o mulţime de 
proprietăți spirituale, a căror mulţime și determinare vor depinde de 
starea psihologică; cu cât mai sărăcăcioasă este reprezentarea despre 
spirit, cu atât lucrul va fi facilitat în această privinţă; căci cu cât 
proprietăţile vor fi, pe de o parte, mai puține, pe de altă parte mai 
separate, mai fixe, mai osificate, cu atât vor fi mai asemănătoare și mai 
comparabile cu determinările osului. Dar, deși mult este facilitat prin 
sărăcia reprezentării despre spirit, rămân totuși pe ambele laturi o 
mulțime considerabilă de determinări; rămâne pentru observație 
întreaga contingenţă a raporturilor lor. Dacă copiii din Israel trebuiau 
să-și ia fiecare din nisipul mării, căruia trebuiau să-i corespundă, bobul 
de nisip care era semnul lor, această indiferenţă, ca și acest arbitrar prin 
care fiecare își lua bobul său este tot atât de mare ca și aceea care 
atribuie fiecărei capacități spirituale, fiecărei pasinni, nuanţelor de 
caracter despre care obișnuiește să vorbească psihologia mai fină și 
cunoașterea omului, și la ce ar mai trebui încă considerat aici, o 
localizare în craniu și o formă osoasă. — Craniul criminalului nu are 
acest organ Și nici acest semn, ci această protuberanţă; dar acest 
criminal are încă o mulțime de proprietăți, după cum are și alte 
protuberanţe, și o dată cu protuberanţele are și adâncituri: avem de ales 
între protuberanțe și adâncituri. Și predispoziția lui la crimă poate fi 
atribuită iarăși oricărei protuberanțe sau oricărei adâncituri, și aceasta 
ar putea fi iarăşi raportată la orice proprietate ar fi; căci criminalul nu 
este nici abstracţia unui criminal, nici nu are numai o singură 
protuberanţă sau o singură adâncitură. Observările care sunt făcute aici 
trebuie să însemne tot atât cât ploaia negustorului de mărunţișuri la târg 
şi a gospodinei care îşi întinde rufele. Negustorul și gospodina ar putea 

să facă și observaţia că plouă întotdeauna când trece acest vecin sau 
când se manâncă came de porc. La fel cum ploaia este indiferentă fată 
de aceste împrejurări, tot astfel pentru observaţie este indiferentă 
această determinatie a spiritului fată de această fiinţă determinată a 
craniului; căci, din cele două obiecte ale acestei observări, unul este o 
ființă-pentru-sine uscată, o proprietate osificată a spiritului, după cum 
celălalt este o ființă-în-sine uscată; un lucru atât de osificat, cum sunt 
amândouă, este perfect indiferent faţă de toate celelalte. Pentru o 
protuberanţă este tot atât de indiferent dacă în vecinătatea ei se găsește 
un asasin, ca şi pentru asasin dacă este lângă el forma plată. 

Rămâne totuși posibilitatea, ce nu poate fi negată, ca unei 
proprietăți, pasiuni etc. să-i fie legată într-un loc o protuberanţă. Putem 
să ne reprezentăm pe criminal ca având o protuberanţă ridicată aici, în 
acest loc al craniului, pe hoț ca având una acolo etc. În această privință, 
ştiinţa craniului este capabilă de o mai mare dezvoltare; căci mai întâi 
ea pare să se limiteze numai la legătura dintre o protuberanţă şi o 
proprietate la același individ, aşa încât acesta le posedă pe amândouă. 
Dar chiar știința naturală a craniului — căci trebuie să existe o 
asemenea ştiinţă, cum există o fizionomie naturală — trece peste 
această limită; ea judecă nu numai că un om viclean are un nod gros cât 
un pumn în spatele urechii, dar își mai reprezintă că soția infidelă are, 
nu ea însăși, ci soțul ei, protuberanţe în frunte. — Ne putem reprezenta 
tot astfel pe acela care locuieşte sub același acoperiș cu criminalul sau 
pe vecinul său, mai departe, pe concetățenii săi etc. ca având 
protuberanţe puternice într-un loc al craniului, tot așa după cum vaca 
zburătoare este iubită de rac, care încalecă pe măgar ș.a.m.d. Dacă însă 
posibilitatea nu este luată în sensul posibilității reprezentării, ci a 
posibilităţii interioare, adică a conceptului, atunci obiectul e o realitate 
care este și trebuie să fie un pur lucru și este fără să aibă o atare 
semnificaţie pe care nu o poate avea decât în reprezentare. 

[y] Dacă, neţinând seama de indiferența celor două laturi, 
observatorul pășeşte totuși la lucru spre a stabili raporturi, susținut, pe 
de o parte, de fundamentul rațional universal că exteriorul ar fi expresia 
interiorului, ajutându-se, pe de altă parte, de analogia cu creierul 
animalelor (care pot să aibă anume un caracter mai simplu decât acela 
al oamenilor; despre care este în același timp mai greu de spus ce 
caracter au, fiindcă nu-i este ușor reprezentării unui om să se introducă 

în natura unui animal), atunci observatorul va găsi, spre a confirma 
legile pe care el pretinde a le fi descoperit, un ajutor excelent într-o 
distincţie care trebuie să ne vină aici în mod necesar în minte. — Ființa 
spiritului nu poate fi cel puţin luată ca ceva absolut fix și imuabil. Omul 
este liber; şi se va admite că fiinţa originară constă numai în dispoziții 
asupra cărora omul poate mult sau care au nevoie de circumstanţe 
favorabile spre a fi dezvoltate, sau că o fiinţă originară a spiritului 
trebuie deopotrivă enunțată ca ceva ce nu există ca ființă. Dacă 
observaţiile contrazic deci ceea ce cuiva îi vine să exprime ca fiind lege, 
dacă ar fi timp frumos când este târg sau când se spală rufe, atunci 
negustorul și gospodina ar putea spune că ar fi trebuit, de fupt, să plouă 
Și că totuși este prezentă dispoziţia pentru ploaie. La fel în ce privește 
observarea craniului: acest individ ur trebui să fie propriu-zis aşa cum 
o spune craniul, potrivit legii; el are o dispoziţie originară, care nu ar fi 
însă dezvoltată; această calitate nu este dată, dar ea ar trebui să fie dată. 
— Legea şi ceea ce trebuia se bazează pe observarea ploii reale şi pe a 
sensului real atribuit acestei determinaţii a craniului; dacă realitatea 
efectivă nu este dată, posibilitatea goală trece drept având aceeași 
valoare. — Această posibilitate, adică nerealitatea legii fixate și, prin 
aceasta, observațiile care contrazic legea, trebuie tocmai de aceea să se 
manifeste, și aceasta deoarece libertatea individului și circumstanțele 
favorabile dezvoltării sunt indiferente fată de ființa în genere, atât faţă 
de ea ca interior originar, cât şi ca exterior osificat, și fiindcă individul 
poate fi și altceva decât ceea ce el este originar în interior, și cu atât mai 
mult altceva decât ceea ce el este ca fiind os. 

Obţinem astfel posibilitatea ca această protuberanță sau adâncitură 
a craniului să însemne ceva real sau numai o dispoziție, şi anume în 
mod nedeterminat față de ceva, și avem astfel posibilitatea ca craniul 
să semnifice ceva ce nu are realitate efectivă; vedem aici, ca 
întotdeauna, acest rezultat al unei proaste scuze: că ea este întrebuințată 
contra a ce trebuie să ajute. Vedem că părerea este adusă, prin natura 
lucrului, să spună contrariul a ceea ce ea crede că este asigurat, dar o 
spune într-un fel lipsit de gândire; ea este condusă să spună că prin acest 
os este indicat ceva, dar tot atât de mult că prin el nu se indică nimic. 

Ceea ce flutură înaintea părerii chiar în aceasta scuză este gândul 
adevărat, care distruge tocmai această părere, că ființa ca atare nu este 
de fapt adevărul spiritului. După cum dispoziţia este o ființă originară, 

care nu are nici o participare la activitatea spiritului, și osul este de 
partea sa o ființă de acest fel. Fără activitatea spirituală, existentul este 
pentru conștiință un lucru; şi este atât de puțin esenţa ei, încât este mai 
degrabă contrariul ei; și conștiința îşi este sieși reală numai prin negația 
şi distrugerea unei atare ființe. — Din acest punct de vedere trebuie 
privită ca o negare totală a raţiunii tentativa de a considera un os ca 
existenţă reală a conştiinţei; și este tocmai ceea ce se face când craniul 
este considerat ca fiind exteriorul spiritului: căci exteriorul este tocmai 
realitatea ce există. Nu ajută la nimic să spui că de la acest exterior se 
conchide doar asupra interiorului, care ar fi altceva; că exteriorul nu este 
interiorul însuși, ci numai expresia lui. Căci, în raportul lor unul faţă de 
celălalt, determinarea realității care se gândeşte și care este gândită cade 
tocmai pe partea interiorului; pe partea exteriorului cade însă aceea a 
realității în elementul ființei. — Dacă i se spune deci unui om: „Iu 
(interiorul tău) ești acesta deoarece osul tău este astfel constituit“, 
aceasta nu înseamnă altceva decât că privesc osul ca realitatea ta 
efectivă. Răspunsul la o atare judecată printr-o palmă — amintit deja 
cu prilejul fizionomiei — mișcă mai întâi părţile moi din aspectul și 
locul lor și arată doar că acestea nu sunt un adevărat în sine, că nu sunt 
realitatea spiritului; aici riposta ar trebui să meargă atât de departe, încât 
să spargă craniul celui ce judecă astfel și să-i arate într-un mod atât de 
pregnant pe cât este propria sa înţelepciune că un os nu este pentru un 
om nimic în sine şi cu atât mai puţin este adevărata sa realitate. 
Instinctul brut al rațiunii conştiente de sine va respinge, fără să 
caute mai departe, o ştiinţă a craniului; ea va respinge acest alt instinct 
observator al ei, care, lărgit la o presimţire a cunoaşterii, a sesizat 
cunoașterea în felul lipsit de spirit că exteriorul este expresie a 
interiorului; dar cu cât gândul este mai rău, cu atât se sesizează mai 
puțin în ce constă falsitatea lui și cu atât mai greu este de a o izola. Căci 
gândul este numit cu atât mai rău cu cât este mai pură și mai goală 
abstracţia care trece drept esenţa lui. Opoziția însă la care se ajunge aici 
are ca membre ale ei individualitatea conștientă de ea și abstracția 
exteriorităţii devenită cu totul un lucru — fiinţa interioară a spiritului 
înțeleasă ca fiinţă fixă, lipsită de spirit, opusă tocmai unei asemenea 
ființe. — Prin aceasta însă şi rațiunea observatoare pare a fi atins cul- 
mea ei, de la care plecând ea trebuie să se părăsească pe ea însăși și să 
se depăşească; căci numai ceea ce e cu totul rău are în sine necesitatea 

nemijlocită de a se inversa. — Aşa cum se poate spune despre poporul 
evreu că, tocmai fiindcă stătea nemijlocit în faţa portii mântuirii, el este 
și a devenit cel mai reprobat; ceea ce el trebuia să fie în şi pentru sine, 
el nu îşi este această esenţă de sine, ci o pune dincolo de el; el și-ar face 
posibilă prin această înstrăinare o existență mai înaltă, dacă el ar putea 
iarăşi să-şi ia în el obiectul său, decât ar fi rămas în sânul nemijlocirii 
fiintei; deoarece spiritul este cu atât mai mare cu cât el se reîntoarce în 
sine din mai mari opoziții; spiritul îşi construiește însă această opoziţie 
prin suprimarea unităţii sale imediate și prin alienarea ființei sale pentru 
sine. Numai că dacă o atare conștiință nu se reflectă în ea însăși, mediul 
în care ea stă este vidul dezolant, întrucât ceea ce trebuia să-i dea o 
plenitudine a devenit un extrem fix. Astfel, această ultimă treaptă a 
rațiunii observatoare este cea mai rea treaptă a ei și tocmai de aceea 
conversiunea sa este necesară. 


Căci privirea retrospectivă a seriei de relații considerate până 
acum, care formează conţinutul și obiectul observaţiei, arată că în 
primul ei mod, în observarea relaţiilor naturii anorganice, ființa 
sensibilă dispare deja pentru observaţie; momentele relaţiei acestei 
naturi anorganice se prezintă ca pure abstracții şi ca simple concepte, 
care ar trebui strâns legate de fiinţa-în-fapt a lucrurilor, care se pierde 
însă, așa încât momentul se arată ca pură mișcare și ca universal. Acest 
proces liber, complet în el însuşi, păstrează semnificaţia a ceva obiectiv, 
dar el apare atunci ca un Unu; în procesul anorganicului, Unu este 
interiorul neexistent; existând însă ca Unu, procesul este organicul. — 
Unu, ca fiinţă-pentru-sine sau ca esență negativă, stă în antiteză fată de 
universal, se sustrage acestuia și rămâne liber pentru sine, așa încât 
conceptul, realizat numai în elementul singularizării absolute, nu-și 
găseşte în existenţa organică expresia lui adevărată de a fi aici ca 
universal, ci rămâne un exterior sau, ceea ce este același lucru, un 
interior al naturii organice. — Procesul organic este numai liber în sine, 
dar nu pentru el însuşi, în scop intră în scenă fiinţa-pentru-sine a 
libertății sale, există ca o altă esență, ca o înțelepciune conștientă de 
sine, care este în afara acestui proces. Rațiunea observatoare se 
îndreaptă deci către această înțelepciune, către spirit, către concept 
existând ca universalitate, sau către scop existând ca scop; și propria-i 
esenţă îi este acum obiectul. 

Ea se îndreaptă la început către acest obiect în puritatea lui; dar, 
întrucât raţiunea este înțelegerea obiectului care se mişcă în 
diferentierile sale ca fiind un existent, legile gândirii care 1 se prezintă 
sunt raporturi a ce e constant faţă de ce e constant; dar, întrucât 
conținutul acestor legi nu constituie decât momente, ele se desfaşoară în 
Unul conștiinţei-de-sine. — Acest obiect nou, luat deopotrivă ca un 
existent, este conştiinţa-de-sine singulară, contingentă;, observația stă 
deci în interiorul spiritului presupus și al raportului contingent al unei 
realităţi conștiente faţă de o realitate inconștientă. Acest obiect este 
numai în el însuși necesitatea acestei relații; observaţia îl strânge mai 
aproape de corp și compară realitatea lui, care vrea și acţionează, cu 
realitatea lui reflectată-în-sine şi care contemplă, care este ea însăși 
obiectivă. Acest exterior, deși este un limbaj al individului pe care 
acesta îl are în el însuși, este în același timp, ca semn, ceva indiferent 
faţă de conţinutul pe care trebuia să-l indice, aşa după cum ceea ce se 
reflectă într-un semn este indiferent fată de acesta. 

De aceea, de la acest limbaj schimbător, observația trece în sfârșit 
înapoi la ființa solidă și exprimă, potrivit conceptului ei, că ce e exterior 
este realitatea externă și nemijlocită a spiritului, nu ca organ, şi nici ca 
limbaj şi semn, ci ca lucru mort. Ceea ce fusese suprimat de către prima 
observaţie a naturii anorganice, anume că conceptul trebuia să fie dat 
ca lucru, această ultimă modalitate îl prezintă din nou în felul că face 
din realitatea spiritului însuși un lucru; sau, invers exprimat, dă fiinţei 
moarte semnificaţia spiritului. — Observaţia a ajuns prin aceasta acolo 
încât exprimă explicit ceea ce era conceptul nostru despre ea, că anume 
certitudinea rațiunii se caută pe ea însăși ca pe o realitate obiectivă. — 
Nu se înţelege anume prin aceasta că spiritul, care e reprezentat de un 
craniu, ar fi exprimat ca un lucru; nu trebuie să se oprească la acest gând 
nici un materialist, cum îl numim, ci spiritul trebuie să fie mai degrabă 
altceva decât acest os; dar faptul că spiritul este nu înseamnă altceva 
decât că el este un lucru. Dacă ființa ca atare, adică faptul de a fi lucru 
este atribuit spiritului ca predicat, aceasta înseamnă într-adevăr că 
spiritul este ceva ca un os. Trebuie în consecinţă considerat drept foarte 
important că s-a găsit adevărata expresie: că se spune în mod clar despre 
spirit că el este. Dacă se spune obișnuit despre spirit: el este, are o ființă, 
este un lucru, are o realitate singulară, prin aceasta nu se înțelege că îl 
poţi vedea sau lua în mână, ca apoi să-l împingi etc., dar se spune așa 

ceva; şi ceea ce spune se exprimă în adevăr în felul că ființa spiritului 
este un os. 

Acest rezultat are acum o dublă semnificaţie: în primul rând, 
semnificația ca adevărată, în sensul în care este o întregire a rezultatului 
mișcării anterioare a conștiinţei-de-sine. Conştiinţa-de-sine nefericită 
şi-a alienat independenţa sa şi s-a zbătut până la a converti ființa-sa- 
pentru-sine într-un lucru. Prin aceasta, ea părăsea nivelul conștiinței- 
de-sine și se întorcea în conștiință, adică la conştiinţa pentru care 
obiectul este o ființă, un lucru; — dar ceea ce este lucru este conștiința- 
de-sine; el este deci unitatea eului şi a ființei, categoria. Întrucât 
obiectul este determinat în acest fel pentru conștiință, conștiința posedă 
rațiune. Conștiinţa, ca şi conștiința-de-sine, este în sine propriu-zis 
rațiune; dar numai despre conştiinţă, pentru care obiectul s-a determinat 
ca fiind categoria, poate fi spus că ea are rațiune, însă cunoașterea a ce 
este rațiune este încă diferită de aceasta. — Categoria, care este unitatea 
nemijlocită a ființei şi a ce e al său, trebuie să parcurgă aceste două 
forme; și conștiința observatoare este tocmai aceea căreia categoria 1 se 
prezintă în forma ființei. În rezultatul ei, conştiinţa exprimă aceea a 
cărei certitudine inconștientă ea este în forma unei propoziţii, a 
propoziției care stă în conceptul rațiunii. Această propoziție este 
judecata infinită că Sinele este un lucru — o judecată care se suprimă 
ea însăși. — Prin acest rezultat se adaugă în mod determinat categoriei 
că ea este această opoziţie care se suprimă pe sine. Categoria pură, care 
este pentru conștiință în forma ființei, adică a nemijlocirii, este încă 
obiectul nemijlocit, numai dat, şi conştiinţa este o comportare tot atât 
de nemijlocită. Momentul acelei judecăţi infinite este trecerea 
nemijlocirii în mijlocire, adică negativitate. Obiectul dat este deci 
determinat ca obiect negativ, conștiința însă, ca conștiinţă-de-sine, 
opusă lui, adică categoria care în observaţie a parcurs forma ființei, este 
pusă acum în forma fiinţei-pentru-sine; conştiinţa nu mai vrea să se 
găsească nemijlocit, ci să se producă ea însăși prin activitatea sa. Ea 
însăși îşi este scopul acţiunii e1, așa cum în observaţie nu avea de-a face 
decât cu lucruri. 

Cealaltă semnificaţie a rezultatului este cea deja considerată a unei 
observaţii lipsită de concept. Această observaţie nu știe să se înțeleagă 
și să se exprime altfel decât declarând în mod naiv osul ca fiind 
realitatea conştiinţei-de-sine, așa cum acesta se găsește ca lucru sensibil, 

care nu-şi pierde totodată pentru conştiinţă obiectivitatea lui. Ea nu are 
însă, când spune aceasta, nici o claritate a conștiinței şi nu-şi înţelege 
propoziţia sa în determinația subiectului și predicatului ei și a raportului 
dintre ele, și mai putin încă în sensul judecății infinite dizolvându-se pe 
ea însăşi și în sensul conceptului. — Ea îşi ascunde mai degrabă, 
printr-o conștiință-de-sine zăcând mai adânc a spiritului, care apare aici ca 
o onestitate naturală, ruşinea gândului gol, lipsit de concept, care ia un os 
drept realitatea conștiinței-de-sine, gând gol pe care îl pigmentează prin 
lipsa de gândire însăși, amestecând unele relaţii de cauză şi efect, de 
semne, organe etc. care nu au aici nici un sens și ascunzând prin deosebiri 
luate de la acestea ce este tranșant în propoziţie. 

Fibrele craniului și altele asemănătoare, considerate ca ființă a 
spiritului, sunt deja o realitate gândită, doar ipotetică, nu o realitate 
existentă-în-fapt, simțită, văzută, nu adevărata realitate; când sunt aici, 
când sunt văzute, ele sunt obiecte moarte şi nu mai valorează atunci ca 
ființă a spiritului. Dar adevărata obiectivitate trebuie să fie o 
obiectivitate nemijlocită, sensibilă, așa încât spiritul, în această 
obiectivitate ca moartă (căci osul este ce e mort, în măsura în care este 
în ce e viu însuși), să fie pus ca real. — Conceptul acestei reprezentări 
este că rațiunea își este tot ce are natura-lucrului, chiar aceea care e pur 
obiectivă; raţiunea este însă aceasta în concept, adică numai conceptul 
este adevărul ei; şi cu cât conceptul însuși este mai pur, el cade într-o 
reprezentare cu atât mai neroadă, când conținutul său nu este ca 
concept, ci ca reprezentare, când judecata ce se suprimă ea însăşi nu 
este luată cu conștiința acestei infinităţi a ei, dar ca o propoziţie fixă și 
al cărei subiect și predicat valorează fiecare, pentru ele, care fixează 
sinele ca sine, lucrul ca lucru, și totuşi unul trebuie să fie celălalt. — 
Rațiunea, care este prin esenţă conceptul, este nemijlocit scindată în ea 
însăşi și în opusul ei — o opoziţie care tocmai de aceea este nemijlocit 
suprimată. Dar prezentându-se astfel ca fiind ea însăși și ca fiind opusul 
ei şi ţinută strâns în momentele cu totul singulare ale acestei separări, ea 
este înțeleasă într-un mod nerațional; și cu cât momentele acestei 
opoziții sunt mai pure, cu atât mai tranșantă este manifestarea acestui 
conţinut care sau este numai pentru conștiință, sau este numai exprimat 
de ea în mod naiv. — Adâncul pe care spiritul îl extrage din interior, 
dar îl împinge numai până la conștiința sa reprezentativă şi îl lasă să 
stea în aceasta, și ignoranța acestei conștiințe în privinţa a ceea ce ea 

spune în mod real reprezintă aceeași legare a ce e mai înalt și a ce e mai 
Jos, pe care natura o exprimă naiv în organismul viu, în legătura 
organului perfectiunii sale celei mai înalte, organul reproducerii cu 
organul urinării. — Judecata infinită, ca infinită, ar fi împlinirea vietii 
care s-ar înțelege pe ea însăși; dar când conştiinţa vieții rămâne la 
reprezentare, ea se comportă ca funcția urinării. 


B 


REALIZAREA CONȘTIINȚEI-DE-SINE RAŢIONALE 
PRIN EA ÎNSĂȘI 


Conștiinţa-de-sine a găsit lucrul ca fiind ea şi pe ea ca lucru; adică 
este pentru ea că în sine ea este realitatea obiectivă. Conștiinţa-de-sine 
nu mai e certitudinea nemijlocită de a fi orice realitate, ci este o 
certitudine pentru care nemijlocitul în genere are forma a ceva suprimat, 
astfel încât obiectivitatea lui nu mai contează decât ca ceva superficial 
al cărui interior şi esență sunt conștiința-de-sine-însăşi. — Obiectul la 
care conștiința-de-sine se raportează pozitiv este deci o conștiință-de- 
sine; el este în forma a ce e lucru, aceasta înseamnă că este independent; 
dar conştiința-de-sine are certitudinea că acest obiect independent nu-i 
este ceva străin; ea ştie deci că în sine ea este recunoscută de el; ea este 
spiritul, care, în dedublarea conştiinței-sale-de-sine și în independența 
celor două conștiinţe-de-sine are certitudinea de a avea unitatea lui cu 
el însuși. Această certitudine trebuie să se ridice acum pentru ea la 
adevăr; ceea ce are pentru ea valoare, faptul că ea este în sine şi în 
certitudindea ei interioară, trebuie să treacă în conştiinţa sa și să devină 
explicit pentru ea. 

[1] Care vor fi etapele generale ale acestei realizări se 
caracterizează în genere chiar prin compararea cu drumurile parcurse 
până acum. După cum raţiunea observatoare repetă în elementul 
categoriei mişcarea conștiinței, şi anume certitudinea sensibilă, 
percepţia și intelectul, tot astfel rațiunea va parcurge din nou dubla 
mișcare a conștiinței-de-sine şi, din independenţă, ea va trece la 

libertatea ei. La început această rațiune activă nu este conștientă de ea 
însăși decât ca fiind a unui individ și, ca individ, trebuie să ceară și să-și 
producă realitatea ei într-un altul; — apoi însă, întrucât îşi ridică 
conștiința sa la universalitate, acesta devine rațiune universală și își este 
conştient de sine ca rațiune, ca ceva recunoscut în și pentru sine, care 
unifică în conștiința sa pură orice conștiința-de-sine; el este simpla 
esență spirituală care, ajungând totodată la conștiință, este substanța 
reală în care formele precedente se reîntorc ca în temeiul lor; așa încât, 
faţă de acest temei, ele nu sunt decât momente singulare ale devenirii 
lui, momente care anume se desprind și apar ca formaţii proprii, dar care 
de fapt nu au existență şi realitate decât purtate de acest temei și nu-și 
dobândesc adevărul lor decât în masura în care sunt și rămân în el. 

Dacă luăm în realitatea lui acest rezultat final, ce este conceptul 
care s-a constituit deja pentru noi, anume conștiința-de-sine 
recunoscută, având certitudinea ei înseși în cealaltă conștiința-de-sine 
liberă și având tocmai în aceasta adevărul ei, adică dacă punem în 
lumină acest spirit încă interior ca fiind substanţa deja dezvoltată la 
fiinţa-ei-în-fapt, atunci în acest concept se deschide lumea eticului. Căci 
aceasta nu este, în realitatea independentă a indivizilor, altceva decât 
unitatea spirituală absolută a esenței lor, este o conştiinţă-de-sine 
universală în sine, care este atât de reală în altă conștiință, încât aceasta 
din urmă are perfectă independenţă, adică este un lucru pentru sine; Și 
tocmai în această independență ea își este conştientă de unitatea sa cu 
cealaltă, și în această unitate cu această esență obiectivă ea este mai 
întâi conștiință-de-sine. Această substanță etică, luată în abstracția 
univer salității, nu este decât legea gândită; dar ea este tot atât de mult, 
nemijlocit, conștiință-de-sine reală, adică este datină (Sitte). Conştiinţa 
singulară este, invers, numai acest Un existent, întrucât în singularitatea 
ei îşi este conștientă de conştiinţa universală ca fiind fiinţa ei, întrucât 
acţiunea și ființa-ei-în-fapt constituie etosul universal. 

În viaţa unui popor, conceptul realizării raţiunii conştiente-de-sine 
își are, de fapt, realitatea sa deplină în aceea că intuiește în independenţa 
altuia deplina unitate cu el, adică de a avea ca obiect această narură-a- 
lucrului liberă a unui altul, care este negativul meu însumi, ca ființa- 
mea-pentru-mine. Rațiunea este prezentă ca fiind substanța universală, 
fluidă, ca fiind natura-lucrului simplă și imediată, care iradiază 
deopotrivă într-o mulţime de esente perfect independente, ca lumina 

stelelor în nenumărate puncte luminând pentru sine, care, în fiinţa lor 
pentru sine absolută, nu sunt numai dizolvate în sine în substanța simplă 
și independentă, ci sunt pentru ele însele; ele sunt conştiente de a fi 
aceste esențe singulare, independente, prin aceea că sacrifică 
singularitatea lor şi că această substanță universală este sufletul şi esenţa 
lor; la rândul său, acest universal este acțiunea lor ca singulare, adică 
opera realizată de ele. 

Fapta și acţiunea pur singulară a individului se raportează la 
trebuinţele pe care el le are ca fiinţă naturală, adică ca singularitate 
existentă. Faptul că chiar aceste funcţii ale sale cele mai comune nu sunt 
reduse la nimic, ci au realitate, se întâmplă prin mediul susţinător, 
universal, prin puterea întregului popor. — Individul nu găsește însă în 
substanța universală numai această formă a subzistenței actiunii sale în 
genere, ci deopotrivă conținutul lui; ceea ce el face este ceea ce toți sunt 
capabili să facă și sunt moravurile tuturor. Acest conţinut, întrucât el se 
singularizează complet, este limitat în realitatea sa la acțiunea tuturor. 
Munca individului pentru trebuinţele sale este deopotrivă o satisfacere 
a trebuințelor celorlalți, ca şi a trebuinţelor proprii, iar satisfacerea 
trebuințelor proprii el nu o obţine decât prin munca celorlalți. — Așa 
cum individul singular în munca sa singulară împlinește de ja în mod 
inconştient o muncă universală, el împlinește munca universală iarăși 
ca propriul său obiect conștient; întregul este, ca întreg, opera sa, pentru 
care el se sacrifică și tocmai prin aceasta el însuși se redobândește pe el 
înșuşi din acest întreg. — Aici nu este nimic care să.nu fie reciproc, 
nimic în care independenţa individului să nu-și dea în dizolvarea ființei 
sale pentru sine, în negația lui însuşi, semnificaţia ei pozitivă de a fi 
pentru sine. Această unitate a ființei-pentru-altul, adică aceea de „a se 
face lucru“, şi a ființei-pentru-sine, această substanță universală, 
vorbește limbajul ei universal în datinile și legile unui popor, dar această 
esență imuabilă, existentă, nu este altceva decât expresia individualității 
singulare înseşi, care îi pare opusă; legile exprimă ceea ce fiecare 
individ-singular este și face; individul nu recunoaşte legile doar ca ceea 
ce constituie natura sa a lucrului, obiectivă, universală, ci se recunoaşte 
deopotrivă pe sine în ele, adică se recunoaște ca singular în propria sa 
individualitate şi în fiecare dintre concetățenii săi. În spiritul universal 
fiecare are deci numai certitudinea lui însuși, aceea de a nu găsi în 
realitatea existentă decât pe el însuși; el are certitudinea celorlalți, ca și 

pe a sa proprie. — Eu intuiesc în toți că ei nu sunt pentru ei înșiși decât 
această esenţă independentă, cum sunt și eu; intuiesc în ei libera unitate 
cu ceilalți, în felul că aşa cum ea este prin mine la fel este prin ceilalți. 
Îi intuiesc pe ei ca mine, pe mine ca ei. 

Într-un popor liber rațiunea este de aceea într-adevăr realizată; ea 
este spirit viu, prezent, în care individul își găsește destinația sa, adică 
esenţa sa universală și singulară, nu numai ca fiind exprimată și dată ca 
ceea ce are natura lucrului, ci în care el însuși este această esenţă și şi-a 
atins chiar destinaţia sa. Bărbații cei mai înţelepţi ai Antichității au 
formulat de aceea maxima că înțelepciunea şi virtutea constau în a trăi 
conform moravurilor poporului său. 

[2] Din această fericire de a-și fi atins destinaţia și de a trăi în ea, 
conștiința-de-sine, care la început nu e spirit decât în mod nemijlocit și 
potrivit conceptului, a ieşit însă; sau mai degrabă nu a atins încă această 
fericire, căci ambele pot fi deopotrivă afirmate. 

Rațiunea trebuie să iasă din această fericire; căci numai în sine, 
adică nemijlocit, viata unui popor liber este ordinea etică reală, adică o 
ordine existentă şi, în consecinţă, și acest spirit universal este el însuși 
un spirit singular, este totalitatea moravurilor și legilor, o substanță etică 
determinată, care îşi leapădă mărginirea numai în momentul superior, 
anume în conștiința despre esenţa ei, şi nu își are adevărul său absolut 
decât în această cunoaștere, nu însă nemijlocit în ființa ei; în aceasta, 
ea este, în parte, o substanță etică limitată, în parte limitarea absolută 
este tocmai aceea că spiritul este în forma ființei. 

Apoi conștiința singulară, în felul în care ea îşi are nemijlocit 
existenţa sa în ordinea etică reală, adică în popor, este o încredere 
compactă, pentru care spiritul nu s-a dizolvat în momentele sale 
abstracte şi care nu se știe deci încă pentru sine ca pură singularitate. 
Când ea a ajuns însă la acest gând, așa cum trebuie să ajungă, atunci 
această unitate nemijlocită cu spiritul, adică ființa ei în el, încrederea 
ei, este pierdută; izolată pentru sine, ea îşi este acum esența, nu mai este 
spiritul universal. Momentul acestei singularități a conştiinței-de-sine 
este anume în spiritul universal însuşi, dar numai ca o mărime 
evanescentă care, îndată ce apare pentru sine, se dizolvă nemijlocit în 
acest spirit și nu parvine la conștiință decât ca sentiment al încrederii. 
Întrucât acest moment s-a fixat astfel — și fiecare moment, fiindcă este 
moment al esenței, trebuie să ajungă să se prezinte ca esență —, 

individul a intrat astfel în opoziţie cu legile şi moravurile; ele sunt doar 
un gând fără esenţialitate absolută, o teorie abstractă fără realitate; 
individul însă, ca acest „eu“, îşi este adevărul viu. 

Sau conştiința-de-sine nu a atins încă această fericire de a fi 
substanţă etică, spiritul unui popor. Căci reîntors din observație, spiritul 
nu este realizat mai întâi prin el însuși ca atare, el este pus numai ca 
esenţă interioară, ca abstracţie. — Sau, spiritul este la început 
nemijlocit, fiind nemijlocit, el este însă singular; el este conștiința 
practică care pășeşte în lumea ei, pe care o găsește dinainte cu scopul de 
a se dedubla în această determinatie a unui singular, de a se produce pe 
el însuși ca acest individ particular, ca o replică existentă a lui însuși şi 
de a-şi deveni conştient de această unitate a realităţii lui cu esenţa 
obiectivă. Conştiinţa-de-sine posedă certitudinea acestei unităţi, ea știe 
că în sine această unitate este dată, este deja dată această armonie dintre 
ea și natura lucrului, că această armonie trebuie numai să-i devină prin 
ea obiectivă, adică știe că ceea ce face este totodată găsirea acestei 
unități. Întrucât această unitate se numeşte fericire, acest individ va fi 
trimis în lume de către spiritul său spre a-şi căuta fericirea. 

Dacă deci pentru noi adevărul acestei conştiințe-de-sine raţionale 
este substanţa etică, pentru ea este aici începutul experienţei etice a 
lumii. Pe latura potrivit căreia ea nu a ajuns încă la substanţa etică, 
această mișcare împinge către ea; şi ceea ce se suprimă în substanţa 
etică sunt momentele singulare, care pentru conștiința-de-sine valorează 
izolat. Aceste momente singulare au forma unei voințe nemijlocite, 
adică a unui impuls natural care îşi atinge satisfacția, satisfacție care, 
la rândul ei, este conţinutul unui nou impuls. — Dar când conștiința- 
de-sine a pierdut fericirea de a fi în substanţă, aceste impulsuri naturale 
sunt legate cu conştiinţa scopului lor ca fiind adevărata determinatie şi 
adevărata esenţialitate. Substanţa etică a decăzut la un predicat lipsit- 
de-sine ale cărui subiecte vii sunt indivizii care trebuie să împlinească 
prin ei înșiși universalitatea lor şi să îngrijească prin ei înșiși de menirea 
lor. — În acel prim sens, aceste formaţii sunt devenirea substanţei etice 
ȘI o preced; în acest ultim sens, ele îi urmează și fac explicită pentru 
conştiința-de-sine care este destinaţia ei; în primul aspect, în mișcarea 
în care se află şi care e adevărul lor se pierde nemijlocirea, adică 
primitivitatea instinctelor şi conţinutul lor trece într-un adevăr superior; 
în celălalt aspect, ceea ce se pierde este falsa reprezentare a conștiinței 

„care fixează în aceste impulsuri destinaţia ei. Pe prima latură, țelul pe 


care aceste impulsuri îl ating este substanţa etică nemijlocită; pe această 
din urmă latură însă, telul este conștiința acestei substanțe, și anume o 
conștiință care știe această substanță ca fiind propria-i esenţă; și, în 
această măsură, această mișcare ar fi devenirea moralității, o formă mai 
înaltă decât prima. Dar aceste forme constituie totodată numai o latură 
a devenirii ei, anume acea latură care cade în ființa-pentru-sine, adică în 
care conștiința își suprimă propriile scopuri, nu latura prin care 
moralitatea iese din substanţa însăși. Deoarece, în opoziție cu ordinea 
etică pierdută, aceste momente nu pot avea încă semnificația de a fi 
făcute scopuri, ele valorează aici prin conţinutul lor naiv, și țelul către 
care ele tind este substanţa etică. Dar, întrucât pentru timpurile noastre 
este mai apropiată forma acelor momente în care ele apar după ce 
conștiința a pierdut viaţa ei etică și, căutând-o din nou, repetă aceste 
forme, ele pot fi reprezentate aici mai degrabă în expresia acestui mod. 

Conșştiinţa-de-sine — care este la început numai conceptul 
spiritului — ia această cale în determinaţia că își este esenţa ca spirit 
individual, și scopul ei este deci să-și dea realizarea ca fiind ce e 
individual și, făcând astfel, să se bucure de ea. 

În determinarea de a-și fi esenţa ca ceea ce ființează-pentru-sine, 
conştiința-de-sine este negația Altuia; în conştiinţa ei se ivește deci ea 
însăși ca fiind pozitivul, în opoziţie cu ceva care anume este, dar care 
pentru ea are semnificaţia a ceva ce nu este în sine; conştiinţa apare 
scindată în această realitate găsită dinainte și în scopul pe care ea îl 
împlinește prin suprimarea acestei realităţi, pe care ea îl ridică la 
realitate în locul aceluia. Primul ei scop este însă nemijlocita sa ființare- 
pentru-sine, abstractă, adică intuirea sa ca acest individ singular într-un 
altul sau intuirea unei alte conștiințe-de-sine ca fiind ea însăși. 
Experienţa a ce este adevărul acestui scop situează conștiinţa-de-sine 
pe un plan mai înalt, şi ea îşi este acum ei înseși scop, întrucât ea este 
totodată universală şi cuprinde nemijlocit legea în ea. Dar în împlinirea 
acestei legi a inimii sale, cOnștiinţa-de-sine face experiența că esenta 
individuală nu se mai poate păstra aici pe sine, dar că binele nu poate fi 
realizat decât prin sacrificarea individualului, şi conștiința-de-sine 
devine virtute. Experienţa pe care o face virtutea nu poate fi alta decât 
că scopul ei este în sine deja realizat, că fericirea se găsește nemijlocit 
în fapta însăși și că fapta însăși este Binele. Conceptul acestei întregi 

sfere — concept potrivit căruia natura-lucrului este însăşi ființa-pentru- 
sine a spiritului — devine în cursul acestei mișcări pentru conștiința- 
de-sine. Când ea a găsit acest concept, conștiinţa-de-sine își este deci 
realitate ca individualitate ce se exprimă nemijlocit, individualitate care 
nu mai găseşte nici o rezistență într-o realitate opusă şi pentru care 
această expresie însăși îi este obiect și scop. 


A) PLĂCEREA ȘI NECESITATEA 


Conștiinţa-de-sine, care își este, în genere, realitatea, îşi are 
obiectul său în ea însăși, însă ca un obiect pe care ea nu îl are la început 
decât pentru ea și care nu e încă în existenţa actuală; ființa îi este opusă 
ca o altă realitate decât este a ei; și prin împlinirea ființei-sale-pentru- 
sine conştiința-de-sine urmărește să se intuiască ca o altă esenţă 
independentă. Acest prim scop constă în a-şi deveni conștientă de sine 
ca o esenţă singulară în cealaltă conștiinţă-de-sine, adică de a face ca 
acest altul să devină ea însăşi; ea are certitudinea că în sine acest altul 
este deja ea însăşi. — Întrucât ea s-a ridicat din substanţa etică şi din 
ființa liniștită a gândirii la ființa-ei-pentru-sine, ea a lăsat în urma sa 
legea datinii și a fiinţei-în-fapt, cunoștințele observaţiei și teoria, ca o 
umbră cenușie şi care tocmai dispare; căci aceasta este mai degrabă o 
cunoaștere a unui atare ale cărui ființă-pentru-sine și realitate efectivă 
sunt altele decât ale conştiinței-de-sine. În ea, în locul spiritului care 
apare ca ceresc al universalității cunoașterii și acțiunii, în care 
sentimentul şi plăcerea individualităţii tac, a intrat spiritul pământului, 
pentru care numai ființa ce e realitatea conştiinţei singulare trece drept 
realitate adevărată. 


„El disprețuieşte intelectul şi ştiinţa, 
Ale omului cele mai înalte daruri: 
El s-a dăruit diavolului 

Și trebuie să se prăbușească “. 


Conştiinţa-de-sine se aruncă deci în viaţă şi aduce la realizare pura 
individualitate în care ea apare. Ea își produce mai puţin fericirea decât 

și-o răpește nemijlocit și o savurează. Umbrele ştiinţei, legilor și 
principiilor, care singure stau între ea şi propria sa realitate, dispar ca o 
ceață fără viaţă, care nu poate susţine conștiinţa-de-sine cu certitudinea 
realității ei. Conștiinţa-de-sine își ia viaţa așa cum se culege un fruct 
copt, care mai degrabă se oferă decât este luat. 

[1] Acţiunea conștiinţei-de-sine este doar printr-un moment o 
acțiune a dorinţei; ea nu merge către desfiinţarea întregii esente 
obiective, ci numai a formei alterităţii ei, adică a independenţei ei, care 
este o aparenţă lipsită de esenţă; căci, în sine, ea trece pentru ea drept 
aceeași esență, adică drept propriul ei Sine. Elementul în care dorinţa 
și obiectul ei subzistă indiferente unul faţă de altul și în mod 
independent este existența-în-fapt vie; satisfacția dorinței suprimă 
această existenţă-în-fapt, în măsura în care ea îi revine obiectului 
dorinței. Aici însă, acest element care dă celor doi termeni o realitate 
separată este mai degrabă categoria, o ființă care este prin esenţă ceva 
reprezentat, acest element este deci conștiința independenţei — fie ea 
acum conştiinţa naturală sau conştiinţa formată la un sistem de legi —, 
care păstrează pe indivizi fiecare pentru sine. Această separare nu este 
în sine pentru conştiința-de-sine, care cunoaște pe cealaltă ca fiind 
propriul ei sine. Ea ajunge astfel la gustarea plăcerii, la conştiinţa 
realizării ei într-o conștiință ce apare ca independentă, adică la intuirea 
unităţii celor două conștiințe-de-sine independente. Ea își atinge scopul, 
face însă tocmai în aceasta experienţa a ce este adevărul acestui scop. 
Ea se concepe ca, fiind această esenţă singulară, ființând-pentru-sine, 
dar realizarea acestui scop este tocmai suprimarea acestui scop, căci ea 
nu-şi devine obiect ca fiind acest singular, ci mai degrabă ca unitate a 
sa şi a celeilalte conștiinţe-de-sine, deci ca un singular suprimat, ca 
universal. 

[2] Plăcerea gustată are într-adevăr semnificaţia pozitivă de a-și fi 
devenit ea-însăși ca conştiinţă-de-sine obiectivă, dar tot pe atât 
semnificaţia negativă de a se fi suprimat pe ea însăşi; și întrucât 
conştiinţa-de-sine a conceput realizarea sa numai în acea primă 
semnificație, experienţa ei intră în conștiința sa ca o contradicţie în care 
irealitatea atinsă a singularității ei se vede distrusă de esența negativă, 
care, fără realitate efectivă, stă goală în faţa ei și este totuși puterea care 
o macină. Această esenţă nu este altceva decât conceptul a ceea ce 
această individualitate este în sine. Însă această individualitate este încă 

numai forma cea mai săracă a spiritului ce se actualizează, căci ea îşi 
este mai întâi abstracția rațiunii, adică nemijlocirea unității ființei- 
pentru-sine ŞI a fiinţei-în-sine; esenţa ei este deci numai categoria 
abstractă. Totuși, ea nu mai are forma fiinţei nemijlocite, simple, ca în 
cazul spiritului observator, unde ea este ființa abstractă, adică pusă ca 
ceva străin, este natura-lucrului în genere. Aici, în această natură a 
lucrului au intrat ființa-pentru-sine și mijlocirea. Individualitatea se 
ivește deci aici ca un cerc al cărui conţinut este raportul pur, dezvoltat, 
al esenţialităţilor simple. Realizarea atinsă de această individualitate nu 
constă deci în nimic altceva decât în aceea că ea a aruncat afară acest 
cerc de abstracții din închisul simplu al conștiinţei-de-sine în elementul 
ființei-pentru-conştiință, adică în elementul răspândirii obiective. Ceea 
ce deci, pentru conștiința-de-sine, în plăcerea gustată, devine obiect, ca 
esență a ei, este expansiunea acestor esenţialități goale, a unității pure, 
a diferenţei pure și a raportului lor; obiectul pe care individualitatea îl 
experimentează ca esență a ei nu are mai departe nici un conținut. El 
este ceea ce se numește necesitate; căci necesitatea, soarta etc. constituie 
tocmai aceea despre care nu știm să spunem ceea ce face, care sunt 
legile sale determinate şi care ar fi conţinutul său pozitiv; deoarece 
acesta este conceptul pur însuşi absolut, intuit ca ființă, este raportul 
simplu şi gol, neîntrerupt şi inflexibil, a cărui operă este doar neantul 
singularității. Necesitatea este această conexiune strânsă, deoarece cele 
conexate sunt esenţialitățile pure, adică abstracţiile goale; unitate, 
diferenţă și raport sunt categorii dintre care fiecare nu.este nimic în și 
pentru sine, nu este decât în raport cu contrariul ei şi care de aceea nu 
se pot detașa una de alta. Ele sunt raportate una la alta prin conceptul 
lor, căci ele sunt conceptele pure înseși; și această raportare absolută şi 
mişcare abstractă constituie necesitatea. Individualitatea numai 
singulară, care nu are la început drept conţinut al ei decât conceptul pur 
al raţiunii, în loc ca din teoria moartă ea să se fi aruncat în viaţă, s-a 
aruncat deci mai degrabă numai în conștiința propriei lipse de viată și 
nu își are parte în ea decât ca fiind necesitatea goală şi străină, ca 
realitatea moartă. 

[3] Trecerea se face din forma Unului în cea a Universalității, 
dintr-o abstracţie absolută în alta; din scopul purei ființe-pentru-sine, 
care a repudiat comunitatea cu ceilalți, în purul opus, în însinele prin 
aceasta tot atât de abstract. Aceasta apare deci în sensul ca individul 

doar s-a redus la nimic şi rigiditatea absolută a singularităţii este 
pulverizată în contact cu realitatea tot atât de dură, însă continuă. — 
Întrucât individul este, ca conștiință, unitatea lui însuși și a contrariului 
său, acest declin este încă pentru el; există încă pentru individ scopul 
său și realizarea lui, ca şi contradicţia dintre ceea ce îi era lui esenţă şi 
ceea ce este esenţa în sine; — el face experiența dublului sens care zace 
în ceea ce el a făcut, anume în a-și fi apucat viața; el a apucat viaţa, dar 
ceea ce el a prins este mai degrabă moartea. 

Această trecere a fiinţei sale vii în necesitatea fără viață îi apare 
deci ca o invertire care nu e mijlocită prin nimic. Mijlocitorul ar trebui 
să fie ceea ce în ambele laturi ar fi una, conștiința deci care ar 
recunoaște un moment în celălalt, ar recunoaște scopul şi acţiunea sa în 
soartă şi soarta în scopul și acțiunea sa, ar recunoaşte propria-i esență 
în această necesitate. Dar această unitate este, pentru această conștiință, 
tocmai plăcerea însăși, adică sentimentul simplu, singular, şi trecerea 
de la momentul acestui scop al său la momentul esenței sale adevărate 
este pentru ea un salt pur în ceea ce e opus; căci aceste momente nu sunt 
conţinute şi legate în sentiment, ci numai în Sinele pur, care este un 
universal, adică este gândirea. Conştiinţa şi-a devenit deci prin 
experienţa sa, în care trebuia să i se releve adevărul, mai curînd o 
șaradă: consecinţele faptelor sale nu sunt pentru ea faptele sale proprii; 
ceea ce 1 se întâmplă nu este pentru ea experienţa a ceea ce este ea în 
sine; trecerea nu este o simplă schimbare de formă a aceluiaşi conţinut 
și a aceleiași esențe, o dată reprezentate ca conţinut și esență a 
conștiinței, de cealaltă dată ca obiect, adică propria sa esenţă intuită. 
Necesitatea abstractă trece astfel drept puterea universalității, numai 
negativă, neconcepută, în care individualitatea este zdrobită. 

Până aici merge manifestarea acestei forme a conştiinţei-de-sine; 
ultimul moment al existenței sale este gândul pierderii ei în necesitate, 
adică gândul ei înseși ca o esență care își este absolut străină. 
Conștiința-de-sine a supraviețuit în sine acestei pierderi; căci această 
necesitate, adică pură universalitate, este propria ei esenţă. Această 
reflexie a conștiinței în sine, cunoașterea necesității ca fiind ea însăși, 
este o nouă configuraţie a conștiinței-de-sine. 

B) LEGEA INIMII ȘI NEBUNIA PREZUMȚŢIEI 


Ceea ce este într-adevăr necesitatea în conştiinţa-de-sine este 
aceasta pentru noua formă a conștiinţei-de-sine, în care conştiinţa-de- 
sine însăși este Necesarul; ea ştie că are nemijlocit în sine universalul, 
adică legea, lege care, în virtutea acestei determinări că se găseşte 
nemijlocit în ființa-pentru-sine a conștiinței, se numeşte lege a inimii. 
Această formă este pentru sine, ca singularitate, esenţă, la fel ca forma 
precedentă; dar ea este mai bogată prin semnificaţia că această ființă- 
pentru-sine are pentru ea valoarea de necesară, adică universală. 

Legea deci, care e nemijlocit legea proprie a conştiinţei-de-sine, 
adică o inimă care are însă în ea o lege, este scopul pe care această 
conștiință-de-sine își propune să-l realizeze. Trebuie văzut dacă 
realizarea lui va corespunde acestui concept și dacă, în această realizare, 
conştiinţa-de-sine va face experienţa acestei legi a ei ca fiind esență. 

[1] Acestei inimi îi stă opusă o realitate; căci în inimă legea este 
la început numai pentru sine, nu încă realizată şi deci totodată altceva 
decât este conceptul. Acest altul se determină prin aceasta ca o realitate, 
care este opusul a ce e de realizat, deci este contradicția dintre lege și 
singularitate. Această realitate este, așadar, pe de o parte, o lege de care 
individualitatea singulară este apăsată, o ordine a lumii ce se impune 
prin violenţă, ordine care contrazice legea inimii; și este, pe de altă 
parte, o omenire care suferă sub ea, care nu urmează legea inimii, ci este 
supusă unei necesități străine. — Această realitate, ce apare ca opusă 
formei actuale a conștiinței, nu este, cum reiese clar, nimic altceva decât 
relația precedentă a individualităţii şi a adevărului ei, relație scindată a 
unei necesităţi crude, care oprimă individualitatea. Pentru noi (care 
trasăm procesul), mişcarea precedentă apare în faţa formaţiei noi 
deoarece, în sine, a provenit din ea; momentul din care ea provine este 
deci necesar pentru ea; dar pentru ea acest moment apare ca fiind ceva 
gata găsit, întrucât ea nu are nici o conştiinţă asupra propriei origini şi 
pentru ea esenţa este mai degrabă a fi pentru sine însăși, adică negativul 
fată de acest însine pozitiv. 

Această individualitate tinde deci să suprime necesitatea care 
contrazice legea inimii și să suprime suferința dată prin ea. Indi- 
vidualitatea nu mai este deci fnivolitatea formaţiei precedente, care nu 

voia decât plăcerea individuală, ci este seriozitatea unui scop înalt, care 
își caută plăcerea în prezentarea propriei esente excelente și în 
producerea binelui omenirii. Ceea ce individualitatea realizează este 
însăşi legea; și plăcerea ei este deci totodată plăcerea universală a 
tuturor inimilor. Amândouă sunt pentru ea inseparabile: plăcerea ei este 
ce e conform cu legea și realizarea legii omenirii universale este 
pregătire a plăcerii sale singulare. Căci, în interiorul ei înseși, 
individualitatea şi necesitatea sunt nemijlocit una, legea este lege a 
inimii. Individualitatea nu este încă dislocată din locul ei și unitatea 
celor două nu este încă înfăptuită prin mişcarea mijlocitoare între ele, nu 
a fost încă stabilită prin disciplină. Realizarea esenței nemijlocite, 
nedisciplinate, trece drept prezentarea unei excelente și drept producere 
a binelui umanităţii. 

Legea care e opusă legii inimii este, dimpotrivă, despărțită de 
inimă şi liberă pentru sine. Omenirea, care îi aparține, nu trăieşte în 
unitatea fericită a legii cu inima, ci sau într-o separare crudă și în 
suferință, sau cel puţin în lipsa plăcerii de sine, atunci când urmează 
legea și în lipsa conştiinţei propriei excelente, atunci când o depășește. 
Deoarece această ordine constrângătoare, divină şi umană, este 
despărțită de inimă, ea este considerată de către aceasta drept o 
aparenţă, care trebuie să piardă ceea ce îi este încă asociat, adică puterea 
constrângătoare şi realitatea. Ea poate să coincidă din întâmplare, în 
conținutul ei, cu legea inimii, Și atunci inima poate să o accepte; dar, 
pentru inimă, nu conformitatea pură cu legea este ca atare esenţa, ci 
faptul că în această inimă posedă conștiința ei înseși, că aici și-a găsit 
satisfacția. Acolo unde conţinutul necesităţii universale nu corespunde 
încă cu inima, atunci chiar prin conţinutul ei această necesitate nu mai 
este nimic în sine şi ea trebuie să cedeze legii inimii. 

[2] Individul împlineşte deci legea inimii sale; legea devine ordine 
universală și plăcerea devine o realitate în și pentru sine, conform cu 
legea. Dar în această realitate legea a scăpat de fapt individului; ea 
devine nemijlocit numai relaţia care trebuia să fie suprimată. Legea 
inimii încetează, tocmai prin realizarea ei, să fie lege a inimii. Căci ea 
primește în aceasta forma ființei şi este acum putere universală, pentru 
care această inimă este indiferentă, așa încât individul prin aceea că şi-o 
stabileşte nu îşi mai găsește propria ordine ca fiind a sa. Prin realizarea 
legii sale, el nu își aduce, așadar, legea sa, dar, realizarea fiind în sine a 

sa, în timp ce pentru el este încă realitate străină, nu face decât să se 
împletească în ordinea reală, și anume în ea ca într-o putere care o 
domină, nu numai străină, dar dușmănoasă. — Prin fapta sa, el se 
situează în, sau mai degrabă ca elementul universal al realităţii existente 
ȘI, prin însuși sensul ei, fapta sa trebuie să aibă valoarea unei ordini 
universale. Dar, prin aceasta, el s-a detașat de sine însuși, crește pentru 
sine ca universalitate și se purifică de singularitate; individul care nu 
vrea să recunoască universalitatea decât în forma fiinţei-sale-pentru- 
sine nemijlocite nu se recunoaște deci în această universalitate liberă, 
în timp ce totodată el îi aparține, căci ea este acțiunea lui. Această 
acțiune are, în consecință, semnificația opusă de a contrazice ordinea 
universală, căci fapta sa trebuie să fie faptă a inimii sale singulare, și nu 
o realitate liberă, universală; şi, în același timp, el a recunoscut de fapt 
realitatea sa universală, căci acţiunea are sensul de a pune esenţa sa ca 
pe o realitate liberă, adică de a recunoaște realitatea ca fiind esenţa sa. 

Individul a determinat prin conceptul acţiunii lui modul mai precis 
în care universalitatea reală, al cărei prizonier el s-a făcut, se întoarce 
contra lui. Fapta lui, ca realitate efectivă, aparţine universalului; 
conţinutul ei este însă propria-i individualitate, care, ca fiind această 
individualitate singulară, vrea să se menţină opusă universalului. Nu 
este vorba de a stabili oarecare lege determinată, ci unitatea nemijlocită 
a inimii singulare cu universalitatea este gândul ridicat la lege și care 
trebuie să aibă valabilitate, anume în sensul că în ceea ce este lege 
fiecare inimă trebuie să se recunoască pe ea însăși. Dar numai inima 
acestui individ particular îşi are realitatea în fapta sa, faptă care îi 
exprimă ființa-sa-pentru-sine, adică plăcerea sa. Această acțiune 
trebuie să valoreze nemijlocit ca un universal, adică ea este într-adevăr 
ceva particular și are numai forma universalităţii; conţinutul ei 
particular trebuie ca atare să valoreze în mod universal. De aceea 
ceilalți nu găsesc în acest conţinut împlinită legea inimii lor, ci mai 
degrabă pe a unui altul; şi tocmai prin legea generală că fiecare trebuie 
să-și găsească inima sa în ce este lege, ceilalți se întorc deopotrivă 
contra realităţii pe care el o propunea, după cum el se întorcea contra 
aceleia a lor. Individul găseşte deci — aşa cum înainte găsea doar legea 
rigidă ca opusă — ca opuse excelentelor sale intenţii, și de detestat, 
acum inimile oamenilor înșiși. 

Deoarece la început această conștiință nu cunoaște universalitatea 
decât ca nemijlocită şi cunoaşte necesitatea numai ca necesitate a inimii, 
natura realizării şi a eficienţei îi este necunoscută; ea nu ştie că această 
realizare, ca fiind ce e existent, este mai degrabă în adevărul ei 
universalul-în-sine, în care singularitatea conștiinței, care se încre- 
dințează spre a fi ca această singularitate nemijlocită, mai degrabă 
apune: în loc de această ființă a su, ea capătă, în fiinţă, înstrăinarea ei 
înseși. Dar aceea în care conștiința nu se mai recunoaște nu mai este 
necesitatea moartă, ci necesitatea făcută vie de către individualitatea 
universală. Constiinta lua această acţiune divină şi umană pe care o 
găsea valabilă drept o realitate moartă, în care nu numai ea însăşi, care 
se fixează ca fiind această ființă-pentru-sine opusă universalului, dar și 
ceilalți care aparțin acestei ordini nu ar avea conștiința lor însăşi; ea o 
găseşte mai curând însuflețită în conştiinţa tuturor și drept o lege vie a 
tuturor inimilor. Conştiinţa face experienţa că realitatea este o ordine 
vie, totodată tocmai prin aceea ca ea realizează de fapt legea inimii ei; 
căci aceasta nu înseamnă altceva decât că individualitatea își devine 
sieşi obiect ca un universal, în care ea însă nu se recunoaște. 

[3] Ceea ce reiese deci din experiența ei pentru această 
configurație a conștiinţei-de-sine ca fiind adevărul contrazice ceea ce 
această configuraţie este pentru sine. Ceea ce ea este însă pentru sine 
are ea însăși forma universalităţii absolute pentru ea, şi este legea inimii, 
care e nemijlocit una cu conștiința-de-sine. În același timp, ordinea 
subzistentă și vie este deopotrivă propria sa esenţă şi operă; conștiința- 
de-sine nu produce altceva decât această ordine; această ordine se află 
într-o unitate tot atât de nemijlocită cu conştiinţa-de-sine. Conștiinţa- 
de-sine aparține astfel unei duble esenţialități opuse, se contrazice în ea 
însăși Și este ruptă în ce e mai interior. Legea acestei inimi este numai 
aceea în care conștiinţa-de-sine se recunoaște pe ea însăși; dar ordinea 
universal valabilă i-a devenit deopotrivă — prin realizarea acestei legi 
— propria ei esență şi propria ei realitate. Ceea ce deci se contrazice în 
conștiința sa sunt aceşti doi termeni, în forma esenței şi a propriei sale 
realități pentru ea. 

Întrucât conştiința-de-sine enunţă acest moment al decadenţei ei 
conștiente, ca rezultat al experienţei sale, ea se arată ca fiind această 
invertire interioară a ei înseși, ca nebunia conştiinţei, pentru care esenţa 
ei este nemijlocit non-esenţa, realitatea ei nemijlocit nerealitate. — 

Nebunia nu poate fi înțeleasă în felul că în genere ceva lipsit de esență 
ar fi considerat ca esenţial, ceva nereal ca real, în sensul că ceea ce ar fi 
esențial şi real pentru unul nu ar fi pentru celălalt și că conștiința 
realității și a nerealităţii sau a esenţialului și neesențialului ar cădea una 
în afara alteia. — Când ceva este de fapt real și esenţial pentru 
conştiinţă în genere, dar nu este pentru mine, eu am totodată în 
conștiință neantul său, întrucât sunt conștiință în genere — conștiința 
realităţii sale — și când ambele momente sunt fixate, aceasta este o 
unitate care e nebunia în genere. În aceasta însă este smintit pentru 
conștiință numai un obiect, nu conștiința ca atare în și pentru ea însăși. 
În rezultatul însă al experienței care s-a arătat aici, conștiința este în 
legea ei conștientă de ea însăși ca fiind acest real; și, totodată, întrucât 
aceeaşi esenţialitate, aceeași realitate îi este înstrăinată ca conştiinţă- 
de-sine, ca realitate absolută, ea este conştientă de nerealitatea ei, adică 
ambele laturi valorează nemijlocit pentru ea, potrivit contradicţiei ei, ca 
fiind esența ei, care este deci smintită în ce are mai interior. 

Bătaia inimii pentru binele omenirii trece de aceea în turbarea 
prezumţiei demente, în furia conștiinței, spre a se păstra contra propriei 
distrugeri; și aceasta prin faptul că conștiința-de-sine aruncă afară din 
sine perversiunea, care este ea însăși, și se silește să o prezinte şi să o 
exprime ca altceva. Ea exprimă deci ordinea universală ca o invertire a 
legii inimii ȘI a fericirii ei, ca o perversiune inventată de preoți fanatici, 
de despoti îmbuibați și de slugile acestora, care se despăgubesc de 
umilinţele lor umilind şi oprimând pe alţii, ca o perversiune instituită 
spre suferinţa fără seamăn a omenirii înșelate. — În această nebunie a 
ei, conștiința denunţă individualitatea ca fiind ceea ce pervertește şi este 
pervertit, dar aceasta este o individualitate străină și contingentă. Inima, 
adică singularitatea conștiinței, voind să devină nemijlocit universală, 
este însă acest principiu care perverteşte și este pervertit; și acţiunea ei 
este numai producerea faptului că această contradicţie devine conştiinţă 
a ei. Căci adevărul este pentru ea legea inimii, ceva pur intenționat, care 
nu a suportat, ca ordine subzistentă, lumina zilei, dar care de îndată ce 
se arată acesteia se prăbușește. Această lege a ei ar trebui să aibă 
realitate efectivă; în aceasta, legea ca realitate, ca ordine valabilă îi 
este scop şi esenţă; dar de îndată tocmai realitatea, adică tocmai legea 
ca ordine valabilă, este pentru inimă mai degrabă neantul. Tot astfel, 
propria sa realitate, adică inima însăşi, ca singularitate a conștiinței, își 

este sieşi esența; dar scopul ei este de a pune această realitate ca 
existentă, esenţa ei îi este deci în mod nemijlocit mai degrabă Sinele ei 
ca nesingular, adică scopul ca lege, tocmai de aceea ca o universalitate 
ce el ar putea fi pentru conştiinţa ei înseși. — Prin acţiunea ei, acest 
concept al ei devine propriul său obiect; inima face deci experienţa 
sinelui ei ca ceea ce nu e real şi face experienţa nerealității ca fiind 
realitatea ei. Nu este deci o individualitate întâmplătoare și străină, ci 
tocmai această inimă este în sine pe toate laturile ceea ce e pervertit și 
perverteşte. 

Întrucât însă individualitatea nemijlocit universală este ceea ce e 
pervertit și pervertește, această ordine universală, dat fiind că este legea 
tuturor inimilor, adică a ce e pervertit, este ea însăși ce e în sine 
pervertit, așa cum o declară nebunia furioasă. Pe de o parte, în rezistenţa 
pe care legea unei inimi o întâmpină din partea celorlați indivizi, această 
ordine universală se arată a fi lege a tuturor inimilor. Legile subzistente 
vor fi apărate contra legii unui singur individ, căci ele nu sunt o 
necesitate goală și moartă, lipsită de conştiinţă, ci sunt universalitate și 
substanţă spirituală, în care aceia în care această substanță are realitatea 
ei trăiesc ca indivizi și sunt conştienţi de ei înșiși; așa încât, chiar dacă 
ei critică această ordine, ca și când ea ar fi contrară legii interioare și 
menţin împotriva ei părerile inimii, ei tin de fapt prin inimile lor de 
această ordine, ca de esenţa lor; şi dacă această ordine le este răpită sau 
dacă se pun ei înșiși în afara ei, ei pierd totul. Întrucât în aceasta constă 
tocmai realitatea și puterea ordinii publice, această ordine apare aşadar 
ca esenţă identică sieși și universal însuflețită şi individualitatea apare 
ca fiind forma acesteia. Dar, pe de altă parte, această ordine este tocmai 
ceea ce e pervertit. 

Căci prin faptul că este legea tuturor inimilor, că toți indivizii sunt 
nemijlocit acest universal, această ordine este o realitate care e numai 
realitatea individualității ființând-pentru-sine, adică a inimii. Constiinta, 
care stabileşte legea inimii ei, întâmpină deci rezistență din partea 
celorlalți, fiindcă această lege contrazice legile la fel de particulare ale 
inimilor lor; și aceștia nu fac în rezistenţa lor decât să propună și să facă 
valabilă legea lor. Universalul, care este dat, nu este deci decât o 
împotrivire universală şi lupta tuturor contra tuturor, în care fiecare își 
validează propria individualitate, dar totodată nu ajunge la această 
validare, fiindcă această singularitate întâmpină aceeași împotrivire și 


220 


REALIZAREA CONȘTIINȚEI-DE-SINE RAȚIONALE 


este dizolvată la rândul ei de către ceilalți. Ceea ce pare a fi ordine 
publică este deci această războire generală în care fiecare trage către 
sine ceea ce poate, exercită justiţia în privinţa individualităţii celorlalți 
ȘI și-o stabilește ferm pe a sa, care se nimicește totodată prin ceilalți. 
Această ordine este cursul lumii, aparenţa unui mers ce rămâne stabil, 
care nu e decât o universalitate presupusă, şi al cărui conţinut este mai 
degrabă jocul lipsit de esență al consolidării indivizilor singulari şi al 
dizolvării lor. 

Dacă considerăm în contrast cele două laturi ale ordinii universale, 
ultima universalitate are atunci drept conţinut individualitatea 
neliniștită, pentru care părerea, adică singularitatea, este lege, pentru 
care realul este ce e ireal și irealul este ce e real. Ea este însă totodată 
latura realității ordinii, căci îi aparţine ființa-pentru-sine a 
individualităţii. — Cealaltă latură este universalul ca esenţă calmă, dar 
tocmai de aceea numai ca ceva interior, care nu e numai nimic, dar care 
nu e totuși o realitate, și poate deveni el însuși real numai prin 
suprimarea individualității, care şi-a rezervat partea realităţii efective. 
Această formaţie a conștiinței, anume aceea de a-și deveni în lege, în 
ce este adevărat și bun, nu ca singularitate, ci numai ca esență, de a ști 
însă că individualitatea este ceea ce e pervertit și perverteşte și, în 
consecinţă, de a trebui să sacrifice singularitatea conștiinței, este 
virtutea. 


C) VIRTUTEA ȘI CURSUL LUMII 


[1] În prima formă a raţiunii active, conștiința-de-sine își era 
individualitate pură şi opusă ei se afla universalitatea goală. Într-a doua 
formă, cele două părți ale opoziţiei cuprindeau fiecare ambele momente 
în ele: legea și individualitatea; unul însă, inima, era unitatea lor 
nemijlocită, celălalt era opoziţia lor. Aici, în relația virtuţii și a cursului 
lumii, ambele membre sunt fiecare unitate și opoziţie a acestor 
momente, adică o mișcare a legii și individualităţii una fată de cealaltă, 
dar o mișcare în sens opus. Conștiinţei virtuţii legea îi este esențială și 
individualitatea este ceea ce trebuie suprimat Și, prin urmare, atât în 
conştiinţa ei însăși cât și în cursul lumii. În conștiință, propria 

individualitate trebuie luată ca disciplinată de universal, de ceea ce este 
în sine adevărat şi bun; însă ea rămâne încă în această conștiință 
personală; adevărata disciplină este numai sacrificiul întregii 
personalităţi, ca fiind confirmarea că conștiința-de-sine nu a mai rămas 
de fapt legată de singularităţi. În acest sacrificiu individual, 
individualitatea va fi totodată extirpată din cursul lumii; căci şi legea 
este un moment simplu, comun amândurora. — Individualitatea se 
comportă în cursul lumii invers decât atunci când e pusă în conştiinţa 
virtuoasă, anume făcându-se esenţă și, dimpotrivă, subordonându-şi ei 
înseşi binele şi adevărul în sine. — Pentru virtute, cursul lumii este de 
asemenea în afară de aceasta nu numai acest universal invertit prin 
individualitate, ci ordinea absolută este totodată un moment comun, 
care nu e dat în cursul lumii ca o realitate existentă pentru conștiință, ci 
ca esență interioară a procesului. Această ordine absolută nu poate fi 
deci produsă propriu-zis prin virtute, căci producerea este, ca acțiune, 
conştiinţă a individualităţii, și individualitatea trebuie mai degrabă să 
fie suprimată; totodată, prin această suprimare însă se face numai loc 
însinelui cursului lumii, pentru ca el să intre în şi pentru el însuși în 
existenţă. 

Conţinutul universal al cursului real al lumii a reieșit deja; privit 
mai de aproape, el nu este iarăși nimic altceva decât cele două momente 
precedente ale conștiinţei-de-sine. Din ele s-a ivit forma virtuţii; întrucât 
aceste momente sunt originea ei, virtutea le are înaintea ei; ea tinde deci 
să suprime originea ei şi să se realizeze, adică să devină pentru sine. 
Cursul lumii este așadar, pe de o parte, individualitatea singulară care-și 
caută plăcerea și satisfacția, care îşi găsește însă în aceasta declinul ei și 
satisface prin aceasta universalul, însă această satisfacere însăși, ca și 
celelalte momente ale acestei relații, este o formă și o mișcare pervertită 
a universalului. Realitatea este numai singularitatea plăcerii și a 
satisfactiei, universalul este însă opus lor, o necesitate care nu e decât 
aspectul gol al universalului, o reacţie numai negativă și o acţiune lipsită 
de conţinut. — Celălalt moment al cursului lumii este individualitatea 
care vrea să fie în şi pentru sine lege şi care în această închipuire tulbură 
ordinea subzistentă; față de această prezumție, legea universală se 
menţine anume şi nu se mai ivește ca ceva opus conştiinţei și ca ceva 
gol, nu se mai iveşte ca o necesitate moartă, ci ca necesitate în conștiința 
însăşi. Dar când legea există ca relaţie conștientă a realității ce se 

contrazice în mod absolut, ea este nebunia; în sensul în care este însă 
ca realitate obiectivă, ea este perversiunea în genere. Universalul se 
prezintă deci, în ambele cazuri, ca fiind puterea care le pune în mișcare; 
dar existența acestei puteri este numai perversitatea universală. 

[2] Universalul trebuie acum să-și obțină de la virtute adevărata sa 
realitate prin suprimarea individualității, a principiului perversiunii; 
scopul virtuţii este deci de a perverti din nou cursul pervertit al lumii și 
de a face să apară esenţa lui adevărată. Această esență adevărată nu este 
la început în cursul lumii decât ca fiind însinele ei, nu este încă efectiv 
reală; şi virtutea poate numai crede în ea. Ea vrea să ridice această 
credinţă la ceva vizibil, fără să guste însă din fructele muncii și ale 
sacrificiului ei. Căci, în măsura în care este individualitate, ea este 
acțiunea luptei pe care ea o întreprinde cu acest curs al lumii; scopul și 
esența ei adevărată înseamnă însă înfrângerea realităţii cursului lumii; 
existenţa efectuată prin aceasta a Binelui este astfel încetarea acțiunii 
lui, adică a conștiinței individualităţii. — Cum va fi susţinută această 
luptă însăși, ce experiență face în ea virtutea, dacă prin sacrificiul pe 
care şi-l ia asupra ei cursul lumii este învins şi dacă virtutea însăși 
învinge, aceasta trebuie să fie hotărât din natura armelor vii pe care 
adversarii le întrebuinţează. Căci armele nu sunt altceva decât esența 
celor ce luptă ei înșiși, esenţă care nu apare decât reciproc pentru cei 
doi. Armele lor au reieșit deja din ceea ce este dat în sine în această 
luptă. A 

Pentru conștiința virtuoasă universalul constă în credință, adică 
este adevărat în sine; însă nu încă o universalitate reală, ci o 
universalitate abstractă; în această conștiință însăşi, universalul este ca 
scop, în cursul lumii el există ca interior. Chiar în această determinare 
universalul se prezintă pentru cursul lumii și în virtute; căci virtutea 
vrea în primul rând să realizeze Binele și ea încă nu-l dă ca fiind 
realitate. Această determinatie poate fi considerată și astfel: că Binele, 
când el apare în luptă cu acest curs al lumii, se înfățișează ca fiind 
pentru un altul, ca fiind ceva ce nu e în şi pentru sine, căci altfel el nu 
ar vrea să-și dea adevărul său prin forțarea opusului său. El există mai 
întâi numai pentru un altul: aceasta înseamnă același lucru cu ce se 
arată pentru Bine în consideraţia opusă, anume că el este la început o 
abstracţie ce nu are realitate decât într-o relatie, nu în şi pentru sine. 


` 


223 


295 


296 


297 


C. (AA) RAŢIUNEA 


Binele, adică universalul, așa cum se ivește deci aici, este ceea ce 
se numesc daruri, capacităţi, forțe . Este un fel de a fi al vieţii spirituale 
în care ea este prezentată ca un universal care pentru înviorarea și 
mişcarea sa are nevoie de principiul individualităţii și își găsește 
realitatea sa în individualitate. Acest universal este bine aplicat de către 
principiul individualității în măsura în care acest principiu se găsește în 
conştiinţa virtuţii; el va abuza însă de universal în măsura în care el se 
găseşte în cursul lumii. — Universalul este un instrument pasiv, care, 
condus de mâna individualității libere, este indiferent fată de 
întrebuinţarea pe care aceasta i-o dă și care poate fi rău întrebuințat 
pentru producerea unei realități care înseamnă distrugerea lui; o materie 
fără viaţă, lipsită de independență proprie, un material care poate fi 
format într-un fel sau altul sau chiar spre distrugerea lui. 

Întrucât acest universal stă în acelaşi fel la dispoziţia conștiinței 
virtuții Și a cursului lumii, ne putem întreba dacă, astfel înarmată, 
virtutea învinge viciul. Armele sunt aceleași; ele sunt aceste capacităţi 
și forte. Dar virtutea a ţinut în rezervă credinţa sa în unitatea originară 
a scopului ei şi a esenței cursului lumii, unitate pe care o lasă să cadă 
în spatele dușmanului și care trebuie să conducă în sine acel scop la 
realizarea lui. Așa încât, astfel, pentru cavalerul virtuţii, propria sa 
acțiune şi propria-i luptă nu sunt în fapt decât o luptă simulată, pe care 
el n-o poate lua în serios, deoarece își situează tăria în faptul ca Binele 
este în şi pentru sine însuşi, adică se împlinește el însuşi; o luptă 
simulată, pe care el nici nu trebuie să o ia în serios. Căci ceea ce el 
întoarce contra dușmanului şi ceea ce găsește întors contra lui însuși și 
pe a cărei uzură și determinare el o riscă în această luptă atât în ce-l 
privește pe el, cât şi pe dușmanul său nu trebuie să fie binele însuși; căci 
pentru apărarea și realizarea acestuia luptă el; dar ceea ce este riscat în 
această luptă sunt numai darurile și capacităţile indiferente. Numai că 
acestea nu sunt, de fapt, altceva decât tocmai acest universal lipsit de 
individualitate, care trebuie păstrat și realizat prin luptă. — În același 
timp însă, acest universal este realizat deja imediat, în mod nemijlocit, 
prin conceptul însuși al luptei; el este însinele, universalul; şi realizarea 
sa nu înseamnă decât că el va fi în acelaşi timp pentru un altul. Ambele 
laturi expuse mai sus, după fiecare dintre care universalul ar fi devenit 
o abstracţie, nu mai sunt separate, ci binele este pus în și prin luptă pe 
ambele căi deodată. — Constiinta virtuoasă pășeşte însă în lupta contra 

cursului lumii ca împotriva a ceva ce se opune Binelui; or, ceea ce 
cursul lumii oferă din această luptă conştiinţei este universalul, nu 
numai ca un universal abstract, ci ca un universal înviorat de 
individualitate şi existent pentru un altul, ca Binele real. Oriunde deci 
virtutea intră în contact cu cursul lumii, ea atinge totdeauna atare poziţii, 
care constituie ele însele existenţa Binelui însuşi, bine care, ca însine al 
cursului lumii, este indisolubil împletit în toate manifestările cursului 
lumii Și îȘi are şi ființa-sa-în-fupt în realitatea acestuia; cursul lumii este 
deci, pentru virtute, invulnerabil. Tocmai atare existente ale Binelui și, 
prin aceasta, atare realități invulnerabile sunt momentele pe care 
virtutea însăși ar trebui să le riște și să le sacrifice. Lupta nu poate fi, 
prin urmare, decât o oscilare între păstrare şi sacrificiu; mai exact, aici 
nu poate avea loc nici sacrificiul a ce este propriu, nici rănirea a ce este 
străin. Virtutea nu se aseamănă numai acelui luptător care nu urmăreşte 
în luptă decât să-și păstreze sabia imaculată, dar ea a întreprins și lupta 
spre a-şi prezerva armele; și nu numai că nu le poate întrebuința pe ale 
sale, dar trebuie să le păstreze intacte și pe ale dușmanului și să le apere 
contra ei însăși, căci toate sunt părţi nobile ale Binelui pentru care a 
intrat în luptă. 

Din contră, pentru acest duşman nu însinele, ci individualitatea 
este esenta; forta sa este atunci principiul negativ pentru care nimic nu 
subzistă şi este absolut sfânt, dar care poate risca şi suporta pierderea a 
tot, a orice ar fi. Prin aceasta victoria îi este asigurată atât prin natura 
sa, cât şi prin contradicţia în care se încurcă dușmanul său. Ceea ce 
pentru virtute este în sine, este pentru cursul lumii numai pentru el; 
acesta este liber de orice moment care este fix pentru virtute și de care 
ea este legată. Cursul lumii are în puterea sa un asemenea moment în 
sensul că acesta valorează pentru el numai ca ceva pe care îl poate 
deopotrivă suprima sau lăsa să dăinuiască și are deci în puterea sa și pe 
cavalerul virtuţii, legat de acest moment. Acesta nu se poate însă 
dezbăra de el ca de o manta care îl înfăşoară din exterior, nu se poate 
elibera prin părăsirea acesteia; căci acel moment este pentru el esenţa, 
la care nu poate renunţa. 

În ce priveşte, în sfârşit, ambuscada din care bunul în-sine ar trebui 
să-i cadă prin viclenie în spate, o asemenea speranţă este în sine vană. 
Cursul lumii este conştiinţa lucidă, sigură de sine, care nu se lasă atacată 
din spate, ci face front din toate părțile, căci cursul lumii înseamnă că 

totul este pentru el, că totul stă în fața lui. Dacă bunul însine este pentru 
dușmanul său, atunci el este în lupta pe care am văzut-o; în măsura însă 
în care el nu este pentru acesta, ci este în sine, el este instrumentul pasiv 
al darurilor și capacităţilor, materia lipsită de realitate efectivă, 
reprezentat ca ființă-în-fapt, el ar fi o conştiinţă care doarme și rămâne 
nu știu unde în urmă. 

[3] Virtutea va fi deci învinsă de cursul lumii, deoarece scopul ei 
este de fapt esența abstractă, ireală, și deoarece, în ce priveşte realitatea, 
acțiunea ei se bazează pe distincții care nu stau decât în cuvinte. 
Virtutea voia să constea în a aduce Binele la realitate prin sacrificiul 
individualității, dar latura realității nu este ea însăși altceva decât latura 
individualității. Binele trebuie să fie ceea ce este în sine şi ceea ce este 
opus faţă de ceea ce este; dar luat în realitatea și adevărul său, însinele 
este mai degrabă ființa însăși. Însinele este mai întâi abstracția esenței 
fată de realitate; dar abstracţia este tocmai ceea ce nu e adevărat, dar 
ceea ce e numai pentru conștiință, aceasta înseamnă însă că el însuși 
este ceea ce este numit real, căci realul este ceea ce prin esenţă este 
pentru un altul, adică el este ființa. Conștiinţa virtuții însă se fundează 
pe această distincţie dintre însine și ființă, care nu are nici un adevăr. 
— Cursul lumii trebuia să fie pervertirea Binelui, fiindcă el avea 
individualitatea ca principiu al său; dar individualitatea este principiul 
realității, căci tocmai ea este conștiința prin care ceea ce este însine este 
totodată pentru un altul. Cursul lumii inversează imuabilul, dar el îl 
inversează de fapt din neantul abstracției în ființa realității. 

Cursul lumii triumfă deci asupra a ce, în opoziţie cu el, constituie 
virtutea; el triumfă asupra acesteia, pentru care esenţa este abstracţia 
lipsită de esenţă. El nu triumfă însă asupra a ceva real, ci asupra creării 
de distincţii care nu sunt distincții, triumfă asupra acestor discursuri 
pompoase despre binele suprem al umanităţii și despre oprimarea 
acesteia, despre sacrificiul pentru bine și despre reaua întrebuințare a 
capacităților; asemenea esențe și scopuri ideale se prăbușesc ca niște 
cuvinte goale care înalță inima, dar lasă goală rațiunea, care edifică, dar 
nu construiesc nimic; declamaţii care nu exprimă precis decât acest 
conţinut: că individul care pretinde că lucrează pentru atare scopuri 
înalte şi care face atare fraze excelente se validează drept o esenţă 
excelentă; o umflare, care umflă capul său și pe al altora, dar îl umflă cu 
trufie goală. — Virtutea antică avea semnificația ei precisă, sigură, căci 

își avea fundamentul ei plin de conținut în substanţa poporului şi avea 
ca scop al ei un bine real, deja existent, ea nu era de aceea nici 
îndreptată contra realităţii efective ca fiind o perversiune universală şi 
nu era nici îndreptată contra unui curs al lumii. Virtutea considerată este 
însă în afara substanţei, o virtute fără esenţă, o virtute doar a 
reprezentării şi a vorbelor cărora le lipseşte acel conținut. — Această 
goliciune a vorbăriei care luptă cu acest curs al lumii s-ar demasca de 
îndată dacă ar fi să spunem ce înseamnă discursurile ei; ele sunt deci 
presupuse ca fiind cunoscute. Cerinţa de a enunta acest cunoscut ar fi 
sau satisfăcută printr-un nou val de fraze, sau i s-ar opune un apel la 
inimă care spune în interiorul ei ce înseamnă aceste fraze, ceea ce 
înseamnă că ar fi confirmată imposibilitatea de a o enunta de fapt. — 
Neantul acestei vorbării pare a fi căpătat într-un fel inconștient o 
certitudine şi pentru cultura epocii noastre, întrucât pentru întreaga 
masă a acelor feluri de a vorbi şi a modului de a se împăuna cu ele a 
dispărut orice interes; o pierdere care se exprimă prin aceea că ele 
produc numai plictiseală. 

Rezultatul care reiese deci din această opoziţie constă în aceea că 
conștiința lasă să cadă ca pe o manta goală reprezentarea unui bine în 
sine care nu ar avea încă realitate. În cursul luptei sale, ea a făcut 
experienţa că acest curs al lumii nu este atât de rău pe cât părea; căci 
realitatea lui este realitate a universalului. Cade, o dată cu această 
experiență, mijlocul de a produce binele prin sacrificiul individualităţii; 
căci individualitatea este tocmai realizarea a ceea ce este în sine, iar 
perversiunea încetează să fie privită ca o perversiune a binelui, căci ea 
este mai curând tocmai invertirea acestuia, ca fiind un simplu scop, în 
realitate efectivă; mişcarea individualității este realitatea universalului. 

De fapt, prin aceasta a fost însă învins și a dispărut ceea ce se 
opunea ca curs al lumii, conștiinței a ceea ce este în sine. Ființa-pentru- 
sine a individualității era opusă prin aceasta esenței, adică universalului, 
şi apărea ca o realitate separată de ceea ce este în sine. Întrucât însă s-a 
arătat că realitatea este într-o neseparabilă unitate cu universalul, ființa- 
pentru-sine a cursului lumii se dovedeşte a nu mai fi, la fel cum însinele 
virtuții nu mai este decât o perspectivă. Individualitatea cursului lumii 
poate într-adevăr să creadă că ea nu lucrează decât pentru ea, adică 
egoist, dar ea este mai bună decât îşi închipuie, acțiunea ei este totodată 
acțiunea universală, ființând în sine. Când ea lucrează egoist, nici nu 

ştie ce face și, când ea asigură că toți oamenii lucrează egoist, ea afirmă 
numai Că toți oamenii nu au nici o conştiinţă despre ce este acţiunea. — 
Când ea lucrează pentru sine, aceasta este tocmai aducerea la realitate 
a ce nu e la început decât în sine; scopul ființei-pentru-sine deci, care 
se crede opus însinelui, șiretenia sa goală, ca și explicaţiile sale subtile, 
care ştiu să arate peste tot egoismul, au dispărut tot aşa ca şi scopul 
însinelui şi vorbăria acesteia. 

Acțiunea străduința individului, este deci scop în ea însăși; 
întrebuințarea forțelor, jocul exteriorizărilor lor este ceea ce le dă viaţă 
lor, care ar fi altfel însinele mort; însinele nu e un universal nerealizat, 
lipsit de existenţă şi abstract, ci este el însuşi, în mod nemijlocit, această 
prezenţă și realitate a procesului individualităţii. 


C 


INDIVIDUALITATEA CARE ÎȘI ESTE 
ÎN ȘI PENTRU SINE REALĂ 


Conştiinţa-de-sine a sesizat acum conceptul despre sine, care la 
început era numai conceptul nostru despre ea, anume că în certitudinea 
ei înseși ea este întreaga realitate; și scop şi esenţă îi este acum 
întrepătrunderea în mișcare a universalului — a darurilor şi capacităţilor 
— şi a individualității. Momentele singulare ale acestei împliniri și 
întrepătrunderi înainte de unitatea în care ele s-au contopit sunt 
scopurile considerate până acum. Ele au dispărut ca abstracții și ca 
himere ce aparţin acelor prime forme serbede ale conştiinţei-de-sine și 
care-şi au adevărul doar în fiinţa iluzorie a inimii, în închipuire şi în 
vorbărie, nu în rațiune, care — acum sigură în și pentru sine de 
realitatea ei — nu mai caută să se manifeste doar ca scop în opoziție cu 
realitatea nemijlocit existentă, ci are ca obiect al conştiinţei sale 
categoria ca atare. — Este deci suprimată determinarea conştiinței-de- 
sine ce ființează pentru sine, adică negativă, în care a apărut rațiunea: 
această conștiinţă-de-sine găsea înaintea ei o realitate care ar fi fost 

negativul ei şi prin suprimarea căreia își realiza mai întâi scopul ei. 
Întrucât însă scop şi ființă-în-sine a reieşit a fi acelaşi cu ce e ființa- 
pentru-un-altul şi cu realitatea găsită dinainte, adevărul nu se mai 
separă de certitudine, fie că scopul pus este luat drept certitudine-de- 
sine și realizarea acestui scop drept adevăr, fie că scopul este luat drept 
adevăr şi realitatea este luată drept certitudine; dar esenţa și scopul în şi 
pentru sine constituie certitudinea realităţii nemi jlocite ea însăşi, între- 
pătrunderea a ce e în sine și pentru sine, a universului și individualităţii; 
acțiunea este în ea însăși adevărul și realitatea ei, iar expunerea, adică 
expresia individualității, îi este scop în şi pentru ea însăşi. 

Cu acest concept, conștiința-de-sine s-a reîntors deci în sine din 
determinările opuse pe care categoria le avea pentru conștiinţa-de-sine 
şi pe care le avea comportarea ei faţă de categorie, când era conștiință- 
de-sine observatoare și apoi când era conştiinţă-de-sine activă. 
Conștiinţa-de-sine are ca obiect al ei categoria pură însăși, adică ea este 
categoria devenită conştientă de ea însăși. Prin aceasta socoteala cu 
configuraţiile sale anterioare este încheiată; ele zac în spatele ei în 
uitare, ele nu apar în faţa ei ca lumea sa dinainte găsită, ci se dezvoltă 
doar în interiorul ei înseși, ca momente transparente. Totuși, ele apar 
încă în conştiinţa ei ca o mișcare a unor momente diferite unul de altul, 
care nu s-au adunat încă în unitatea ei substanţială. Dar, în roate 
momentele, conștiinţa-de-sine menţine ferm unitatea fiinţei şi a sinelui, 
care este genul lor. 

Conștiinţa a scăpat astfel de orice opoziţie și de orice condiţionare 
a acţiunii sale; ea porneşte proaspăt din sine, şi anume nu îndreptân- 
du-se către un Altul, ci către ea însăşi. Întrucât individualitatea este în 
ea însăși realitatea, materia acţionării și scopul acţiunii rezidă în 
acţiunea însăși. Acţiunea are deci înfăţişarea mișcării unui cerc care se 
mişcă în el însuși, liber, în gol, care, nestânjenit, când se lărgeşte, când 
se îngustează, și, perfect mulţumit, se joacă doar în el şi cu el însuși. 
Elementul în care individualitatea își prezintă figura ei are semnificația 
unei pure preluări a acestei figuri; este lumina zilei în genere, căreia 
conştiinţa vrea să i se arate. Acţiunea nu schimbă nimic și nu se opune 
la nimic. Ea este forma pură a traducerii din ce nu este văzut în ce este 
văzut, şi conţinutul, care este adus la lumina zilei și se manifestă, nu 
este altceva decât ceea ce această acţiune este deja în sine. Ea este în 
sine, aceasta este forma ei ca unitate gândită; şi ea este reală, aceasta 

este forma ei ca unitate existentă, ea însăşi este conținut doar în 
această determinare a simplităţii în opoziție cu determinarea trecerii și 
mişcării sale. 


A) DOMENIUL ANIMAL AL SPIRITULUI ȘI ÎNSELAREA, 
ADICĂ FAPTUL-ÎNSUȘI 


Această individualitate reală în sine este mai întâi din nou o 
individualitate singulară şi determinută; realitatea absolută, așa cum ea 
se știe este deci, în felul în care individualitatea își devine conștientă de 
ea, realitatea abstract universală, care, fără împlinire şi conţinut, este 
numai gândul gol al acestei categorii. — Trebuie văzut cum acest 
concept al individualităţii reale în ea însăși se determină în momentele 
sale și cum conceptul ei despre ea însăși intră în conştiinţa sa. 

[1] Conceptul acestei individualități, în felul în care ea este ca atare 
pentru ea însăși întreaga realitate, este în primul rând rezultat. 
Individualitatea nu a prezentat încă mișcarea și realitatea ei şi este pusă 
aici nemijlocit, ca simplă ființare-în-sine. Negativitatea însă, care e 
identică cu ceea ce apare ca mișcare, este în însinele simplu, ca 
determinație; iar ființa, adică însinele simplu, devine o sferă deter- 
minată. Individualitatea apare deci ca o natură originară, determinată: ca 
natură originară, căci ea este în sine; ca natură originar-determinată, 
căci negativul este în însine şi acesta este în acest fel o calitate. Această 
limitare a fiinţei nu poate totuși limita acțiunea conştiinţei, căci 
conştiinţa este aici o raportare perfectă la ea însăși: raportarea la 
altceva, care ar fi limitarea ei, este aici suprimată. Determinaţia 
originară a naturii este deci numai principiu simplu, un element 
universal, transparent, în care individualitatea rămâne liberă și egală 
sieși, după cum își dezvoltă în el nestingherit diferențele sale şi este, în 
realizarea ei, pur schimb cu sine. Așa cum viaţa animală nedeterminată 
își trage oarecum suflarea din elementul apei, aerului sau al pământului 
sau, în interiorul acestuia, iarăși din principii mai determinate, îşi moaie 
în ele toate momentele ei, dar, în ciuda acestei limitări a elementului, 
ea le menţine în puterea sa și se păstrează în unul ei, rămânând, ca 
această organizare particulară, aceeași viată animală universală. 

Această natură originară, determinată a conștiinței, care în această 
natură rămâne liberă și întreagă, apare ca fiind conținutul nemijlocit şi 
singurul propriu a ce este scop pentru individ. El este anume un conţinut 
determinat, dar el nu este în genere conținut decât întrucât considerăm 
ființa-în-sine în mod izolat; în adevăr însă el este realitatea întrepătrunsă 
de individualitate, realitatea aşa cum conştiinţa ca singulară o are în ea 
însăși și cum e pusă ca fiind, încă nu ca activă. Pentru acțiune însă, pe 
de o parte, această determinaţie nu constituie o limitare pe care ea ar 
vrea s-o depăşească, deoarece această determinatie considerată ca fiind 
calitate existentă este simplă culoare a elementului în care se mişcă 
acțiunea; pe de altă parte însă, negativitatea este determinație numai în 
ce e ființă; dar acțiunea nu este ea însăşi altceva decât negativitatea: 
astfel, în individualitatea activă determinaţia este realizată în negativi- 
tate în genere, adică este totalul [Inbegriff] oricărei determinații. 

Natura originară, simplă, trece acum în acțiune şi conștiința 
acţiunii trece în diferență, care îi revine acesteia. Acţiunea este dată mai 
întâi ca obiect, şi anume ca obiect în felul în care el încă aparţine ca 
scop conştiinţei, şi este astfel opus unei realităţi date. Alt moment este 
mișcarea scopului care a fost reprezentat în repaus, este realizarea ca 
raportare a scopului la realitatea în totul formală, prin aceasta 
reprezentarea trecerii însăși, adică mijlocul. Al treilea moment este, în 
sfârșit, obiectul, în felul în care el nu mai este scop de care cel ce 
acţionează să fie nemijlocit conștient că este al său, dar este obiect în 
afara celui ce acţionează şi este pentru el ca un Altul. — Aceste laturi 
diferite trebuie însă reținute conform conceptului acestei sfere în felul 
că conţinutul rămâne în ele același şi că nu i se introduce nici o 
diferenţă, nici între individualitate și ființă în genere, nici între scop şi 
individualitate ca natură originară, nici faţă de realitatea dată; și tot 
astfel, nici între mijloc şi realitate ca scop absolut, nici între realitatea 
condusă la efectuare şi scop, sau natura originară, sau mijloc. 

La început deci, natura originară, determinată a individualității, 
esenţa ei nemijlocită, nu este încă pusă ca activă și este numită astfel 
capacitate particulară, talent, caracter etc. Această coloraţie particulară 
a spiritului trebuie considerată ca singurul conținut al scopului însuși şi 
ca singura realitate. Dacă ne-am reprezenta conștiința ca trecând dincolo 
de aceasta şi încercând să aducă la realitate un alt conținut, atunci ne-am 
reprezenta-o ca un neant lucrând în neant. — Această esență originară 

nu este apoi numai conținut al scopului, ci este în sine și realitatea 
efectivă, care apare de altfel ca materie dară a acţiunii, ea fiind găsită 
dinainte şi ca realitate ce se formează în cursul acţiunii. Acţiunea este 
anume doar traducere pură din forma ființei încă neprezentate în forma 
ființei prezentate; însinele acestei realităţi care e opusă conștiinței a 
decăzut până la a fi o simplă aparenţă goală. Această conștiință, întrucât 
se determină la acţiune, nu se lasă deci indusă în eroare de aparenţa 
realității date și ea trebuie deopotrivă să se concentreze asupra 
conținutului originar al esenței ei, lăsând de o parte rătăcirea în gânduri 
și scopuri goale. — Acest conţinut originar există fără îndoială pentru 
conştiinţă numai întrucât ea l-a actualizat, a căzut însă diferenţa între 
ceea ce este numai pentru conștiință, în interiorul ei, şi o realitate 
existentă în sine în afară de ea. — Dar, ca să fie pentru sine ceea ce ea 
este în sine, conştiinţa trebuie să acţioneze, adică acțiunea este tocmai 
devenirea spiritului ca conștiință. Ceea ce ea este în sine, ea o ştie deci 
din realitatea sa. Individul nu poate deci să știe ceea ce el este înainte 
ca el să se fi realizat prin acţiune. El nu pare însă astfel să poată 
determina scopul acţiunii sale înainte ca el să se fi făptuit; dar, întrucât 
este conștiință, el trebuie să aibă în același timp de mai înainte acţiunea 
ca fiind cu totul a sa, ca scop adică. Individul care trece la actiune pare 
deci că se găseşte într-un cerc în care fiecare moment presupune deja 
pe celălalt şi nu poate găsi astfel un început, fiindcă el ajunge să-şi 
cunoască esenţa originară care trebuie să fie scopul sau numai din faptă; 
dar, spre a acţiona, el trebuie să aibă dinainte scopul. Tocmai de aceea 
el trebuie însă să înceapă nemijlocit şi, oricare ar fi împrejurările, el 
trebuie să păşească la acţiune fără altă preocupare asupra începutului, 
mijlocului şi sfârşitului: căci esenţa sa, ca și natura sa în-sine-existentă 
este totul într-una, început, mijloc și sfârşit. Ca început, natura sa este 
dată în cirumstanțele acţiunii; şi interesul pe care individul îl găsește în 
ceva este răspunsul deja dat la întrebarea dacă este şi ce este aici de 
făcut. Căci ceea ce pare a fi o realitate dinainte găsită este în sine natura 
sa originară, care are doar aparenţa unei ființe, o aparenţă care stă în 
conceptul acţiunii ce se scindează, dar care, ca natura sa originară, se 
exprimă în interesul pe care individul îl găsește în această realitate. — 
Tot astfel, modalitatea, felul cum acţionează, adică mijloacele, sunt în și 
pentru sine determinate. Talentul nu este totodată altceva decât 
individualitatea originară determinată considerată ca mijloc interior, ca 

trecere a scopului în realitate. Mijlocul real însă și trecerea reală sunt 
unitatea talentului și a naturii lucrului dată în interes; acela [talentul] 
exprimă, în ce priveşte mijlocul, latura acţiunii, acesta din urmă latura 
conţinutului; ambele sunt individualitatea însăși, ca întrepătrundere a 
fiintei și a acţiunii. Ceea este dat sunt deci circumstanţe dinainte găsite, 
care sunt în sine natura originară a individului; apoi interesul, care se 
afirmă tocmai ca fiind al său, adică ca scop; în sfârşit, legătura și 
suprimarea acestei opoziții în ceea ce e mijloc. Această legatură cade 
ea însăși încă în interiorul conştiinţei, și întregul tocmai considerat este 
una din laturile unei opoziții. Această aparenţă de opoziție rămasă încă 
va fi suprimată prin trecerea însăşi, adică prin mijloc; — căci mijlocul 
este unitate a interiorului şi exteriorului, opusul determinaţiei pe care 
el o are ca mijloc interior, el o suprimă deci și se afirmă el — această 
unitate a acţiunii și a fiintei — deopotrivă ca ceva exterior, ca 
individualitate devenită reală ea însăși, adică pusă pentru ea însăși ca ce 
este existent. Întreaga acțiune nu iese în acest mod din sine, nici ca 
circumstanțe, nici Ca Scop, nici ca mijloc, nici ca operă. 

Cu opera însă pare că se ivește diferenţa naturilor originare; opera 
este, ca și natura originară pe care o exprimă, ceva determinat; căci, 
lăsată liberă de acţiune ca o realitate existentă, negativitatea este ca o 
calitate în opera însăși. În opoziţie cu opera, conștiința se determină însă 
ca fiind aceea care are în ea determinația ca negativitate în genere, ca 
faptă; conştiinţa este deci universalul faţă de acea determinatie a operei, 
ea poate deci s-o compare cu altele şi să înţeleagă de aici 
individualităţile însele ca diferite: pe individul care intervine mai 
puternic în opera sa ca pe o energie mai puternică a voinţei sau ca pe o 
natură mai bogată, aceasta înseamnă, ca pe o natura a cărei determinatie 
originară este mai puţin limitată şi pe o alta dimpotrivă, ca pe o natură 
mai slabă şi mai sărăcăcioasă. 

În contrast cu aceasta diferență neesentțială a mărimii, binele şi răul 
ar exprima o diferență absolută, dar aceasta nu se găsește aici. Ceea ce 
s-ar lua într-un fel sau altul este, în același mod, o acţiune și o strădanie, 
o prezentare de sine și o expresie a unei individualităţi și de aceea totul 
este bun şi nu s-ar putea spune propriu-zis ce ar fi răul. Ce ar fi numită 
o operă rea este viața individuală a unei naturi determinate, care se 
realizează în ea; ea ar fi degradată la o operă rea doar prin gândul care 
compară, care este însă ceva gol, deoarece trece peste esența operei de 

a fi o expresie-de-sine a individualităţii și astfel caută în ea şi cere 
operei nu se ştie ce. — El ar putea să privească numai diferența 
menţionată mai sus, însă aceasta este, ca diferenţă cantitativă, în sine o 
diferență neesenţială, și aici, în particular, este neesențială fiindcă ce 
este de comparat sunt opere și individualități diferite: dar acestea nu 
privesc una pe alta, fiecare se raportează numai la ea însăși. — Natura 
originară este ea singură însinele, adică ceea ce ar putea fi pus la bază 
pentru judecarea operei, și invers (a judecării individului prin operă). 
Ambele însă își corespund: nu este nimic pentru individualitate care să 
nu fie prin ea, adică nu există nici o realitate care să nu fie natura ei şi 
fapta ei și nici o acţiune, nici un însine al individualităţii care să nu fie 
real; și numai aceste momente sunt de comparat. 

Nu este deci loc aici pentru înălțare, nici pentru plângere, nici 
pentru remuşșcare; toate acestea vin din gândul care îşi imaginează un 
alt conținut şi un alt însine decât sunt natura originară a individului și 
realizarea ei dată în realitate. Orice face individul și orice i se întâmplă, 
a făcut-o el și este el însuși; el poate avea numai conștiința purei 
traduceri a lui însuşi din noaptea posibilităţii în ziua actualității, a 
însinelui abstract în semnificația fiinţei reale și poate avea doar 
certitudinea că ceea ce se ivește pentru el în această lumină nu este 
altceva decât ceea ce dormea în acea noapte. Conștiinţa acestei unități 
este anume deopotrivă o comparaţie, dar ce este comparat are tocmai 
doar aparența opoziţiei; o aparenţă a formei care, pentru conștiinţa-de- 
sine a rațiunii — anume că individualitatea este în ea însăși realitate — 
nu mai este decât aparenţă. Știind că el nu poate găsi altceva în propria 
sa realitate decât unitatea acesteia cu el, adică nu poate găsi decât 
certitudinea lui însuși în adevărul ei, știind că el își atinge deci 
totdeauna scopul său, individul nu poate deci simți în el decât bucurie. 

[2] Acesta este conceptul pe care și-l face despre sine conștiința 
care e certă de sine ca întrepătrundere absolută a individualităţii și a 
ființei. Să vedem dacă acest concept se confirmă pentru ea prin 
experienţă şi dacă realitatea sa corespunde acestui concept. ` 

Opera este realitatea pe care şi-o dă conștiința, ea este aceea în care 
individul este pentru sine ceea ce el este în sine, şi în felul că conștiința 
pentru care el devine în operă nu este conștiința particulară, ci conştiinţa 
universală; el s-a plasat în operă, în genere, în elementul universalității, 
în spațiul lipsit de determinații al fiinţei. Conștiinţa care se întoarce din 

opera sa este de fapt conștiința universală, fiindcă în această opoziție 
ea devine negativitate absolută, adică acţiunea, în opoziţie cu opera sa, 
care e conştiinţa determinată. Ca operă, conștiința se depășește deci pe 
sine și este ea însăși spaţiul lipsit de determinaţii care nu se găsește 
umplut de opera ei. — Dacă înainte, în concept, unitatea lor se menținea 
totuși, aceasta se întâmpla tocmai fiindcă opera ca operă existentă era 
suprimată. Dar opera trebuie să fie și trebuie văzut cum individualitatea 
își va păstra universalitatea sa în ființa operei și va ști să se satisfacă. 
— În primul rând, opera care a devenit trebuie considerată pentru sine. 
Ea a primit în ea întreaga natură a individualităţii. Ființa ei este deci ea 
însăși o acţiune, în care toate diferenţele se întrepătrund și se rezolvă. 
Opera este astfel aruncată într-o subzistență, în care caracterul specific 
al naturii originare se întoarce de fapt contra altor naturi determinate, 
pătrunde în ele, ca și aceste altele în ea și se pierde ca moment ce 
dispare în această mişcare generală. Dacă în interiorului conceptului 
individualităţii în și pentru sine reale toate momentele — circumstanţe, 
scop, mijloc și realizare — sunt egale între ele şi dacă natura originară, 
determinată, nu valorează decât ca element general, invers, când acest 
element devine ființă obiectivă, determinația sa ca atare vine la lumină 
în operă și îşi dobândește adevărul în disoluția ei. Mai precis, această 
disoluţie se prezintă în felul că în această determinatie individul, ca 
fiind individul acesta, şi-a devenit real; dar acest mod determinat nu 
este numai conţinut al realităţii, ci şi formă a acesteia, adică realitatea în 
genere ca atare este tocmai această determinatie, de a fi opusă 
conştiinţei-de-sine. Pe această latură ea se arată ca fiind realitatea 
dispărută din concept, ca o realitate numai găsită, străină. Opera este; 
aceasta înseamnă că ea este pentru alte individualităţi şi este pentru ele 
o realitate străină, în locul căreia ele trebuie să pună pe a lor și să-şi dea 
prin fapta lor conştiinţa unităţii lor cu realitatea; adică interesul pus de 
ei prin natura lor originară în acea operă este un altul decât propriul 
interes al acestei opere, care este astfel transformată în altceva. Opera 
este astfel, în genere, ceva trecător, care va fi ştearsă prin jocul contrar 
al altor forţe şi interese și care prezintă mai degrabă realitatea 
individualității ca fiind dispărută decât ca fiind împlinită. 

Se ivește deci pentru conștiință, în opera sa, opoziţia dintre acțiune 
și ființă, opoziţie care, în formele anterioare ale conștiinței era totodată 
începutul acţiunii, Care aici este numai rezultat. Această opoziţie a stat 

însă de fapt deopotrivă la bază, atunci când conștiința, ca individualitate 
reală în sine, a pornit la acțiune; căci acțiunea presupunea natura 
originură determinată ca fiind însinele şi pura împlinire pentru plăcerea 
împlinirii o avea ca conținut. Pura acţiune este însă forma identică ei 
înseși, căreia, în consecință, determinaţia naturii originare nu-i este 
identică. Este indiferent aici, ca şi în altă parte, care din ele este numită 
concept ŞI care realitate; natura originară este ce e gândit, adică însinele 
în opoziţie cu acţiunea în care ea își are în primul rând realitatea; adică 
natura originară este atât ființa individualităţii ca atare, ca şi a acesteia 
ca operă, acțiunea este însă conceptul originar ca trecere absolută sau 
ca fiind devenire. Această nepotrivire a conceptului şi a realității, care 
stă în esenţa ei, conştiinţa o experimentează în opera ei; în operă, ea își 
devine deci așa cum este într-adevăr, şi conceptul ei gol despre ea însăși 
dispare. 

În această contradicţie fundamentală a operei care este adevărul 
acestei individualităţi ce își este în sine reală, toate laturile 
individualităţii se ivesc iarăşi ca contradictorii; adică opera, ca conţinut 
al întregii individualități transpusă din acțiune, care e unitatea negativă, 
ȘI ține prizoniere toate momentele expuse, în ființă, lasă acum libere 
aceste momente; iar în elementul subzistenţei ele vor deveni indiferente 
unul fată de altul. Concept şi realitate se despart deci ca scop şi ca ceea 
ce este esențialitatea originară. Este întâmplător dacă scopul are o 
esenţă adevarată sau dacă însinele este făcut scop; adică este 
întâmplător dacă este ales tocmai mijlocul exprimând scopul. La fel, 
concept și realitate se despart ca trecere în realitatea efectivă şi ca scop; 
adică este întâmplător că au fost alese mijloacele care exprimă scopul. 
Și, în sfârşit, fie că aceste momente pot avea o unitate sau nu, fapta 
individului este iarăși întâmplătoare faţă de realitate în genere: norocul 
decide, tot atât pentru un scop rău determinat şi mijloace rău alese, ca 
ŞI contra acestora. 

Dacă acum conștiinței îi devine cu aceasta prezentă în opera ei 
opoziția dintre voinţă și realizare, dintre scop și mijloc și, din nou, dintre 
această interioritate în ansamblul ei și realitatea însăşi — o opoziție care 
în genere cuprinde în ea contingența acțiunii ei —, este însă dată 
deopotrivă și unitatea şi necesitatea acestei acţiuni; această latură se 
suprapune celeilalte şi experiența privitoare la contingența acțiunii este 
ea însăși numai o experiență contingentă. Necesitatea acţiunii constă în 

aceea că scopul este raportat strict la realitate, şi această unitate este 
conceptul acţiunii; se acţionează fiindcă acţiunea este în și pentru sine 
esenţa realităţii. În operă este desigur redată contingenţa pe care faptul 
realizării o conţine în opoziţie cu voința şi îndeplinireu; şi această 
experienţă, care pare a trebui să valoreze ca fiind adevărul, contrazice 
acel concept al acțiunii. Dacă considerăm totuși conţinutul acestei 
experienţe în plinătatea sa, acest conţinut este opera care dispare; ceea 
ce se păstrează nu este dispariția, ci dispariția este ea însăși reală și 
legată de operă şi dispare ea însăși o dată cu aceasta: negativul se 
distruge el însuşi o dată cu pozitivul, a cărui negație este. 

Această dispariție a dispariţiei stă în conceptul individualității în 
sine reală; căci aceea prin ce opera dispare sau ceea ce dispare în ea și 
ceea ce trebuie să dea la ceea ce a fost numit experiență supremaţia sa 
asupra conceptului pe care individualitatea îl are despre ea însăși este 
realitatea obiectivă; ea este însă un moment care, chiar în această 
conștiință însăşi, nu mai are adevăr pentru sine; adevărul constă numai 
în unitatea conştiinţei cu acţiunea, și opera adevărată este numai acea 
unitate a acțiunii şi a ființei, a voinței şi îndeplinirii. Pentru conştiinţă, 
în virtutea certitudinii ce stă la baza acţiunii ei, realitatea opusă acestei 
certitudini este ea însăși ceva ce nu e decât pentru conştiinţă, pentru ea, 
ca conştiinţă-de-sine reîntoarsă în sine, pentru care orice opoziţie a 
dispărut, opoziția nu se mai poate prezenta în această formă a ființei ei 
pentru sine, opusă realității efective: ci opoziţia şi negativitatea care se 
ivesc în operă nu afectează numai conţinutul operet. sau încă pe al 
conştiinţei, ci realitatea ca atare şi, prin aceasta, opoziţia dată numai în 
virtutea acestei realităţi și în ea, și dispariţia operei. În acest mod 
conştiinţa se reflectă deci în sine din opera sa trecătoare și afirmă 
conceptul şi certitudinea sa ca fiind ce e existent şi stabil, în contrast cu 
experiența contingenței acţiunii; ea face de fapt experienţa conceptului 
ei, în care realitatea nu este decât un moment, ceva pentru conștiință, 
nu ceva în Și pentru sine; conştiinţa face experienţa că realitatea este un 
moment care dispare, şi această realitate valorează, deci, pentru ea 
numai ca ființă în genere, a cărei universalitate este identică cu acţiunea. 
Această unitate este opera adevărată; ea este faptul-însuşi (die Sache 
selbst), care se afirmă în mod strict și este experimentat că aceea ce 
rămâne, independent de „fapt“, care este contingența acţiunii 
individuale ca atare, a împrejurărilor, a mijloacelor și a realităţii. 

Faptul-însujşi este opus acestor momente numai în măsura în care 
ele trebuie să aibă valoare ca izolate, este însă unitatea acestora, ca 
întrepătrundere a realităţii și a individualităţii; el este deopotrivă o 
acţiune Şi, ca acțiune, este acțiune pură în genere, prin aceasta tot atât 
de mult acțiune a acestui individ, şi această acțiune este ca aparţinându-i 
încă în opoziţie cu realitatea, adică este ca scop; totodată, faptul-însuşi 
este trecerea din această determinatie în determinaţia contrară și, în cele 
din urmă, o realitate care este prezentă pentru conștiință. Faptul-însuşi 
exprimă astfel esenţialitatea spirituală în care toate aceste momente 
sunt suprimate ca având semnificaţie pentru ele, în care ele au deci 
semnificaţie numai ca universale și în care pentru conştiinţă certitudinea 
ei despre ea însăși este o esență obiectivă, un fapt, un obiect născut din 
conştiinţa de sine ca fiind al ei, fără a înceta de a fi un obiect propriu, 
liber. — Lucrul certitudinii senzoriale şi al percepției are pentru 
conştiinţa-de-sine semnificaţia sa numai prin ea: în aceasta stă diferența 
dintre un lucru şi un fapt. Va fi parcursă aici o mişcare corespunzătoare 
aceleia a certitudinii senzoriale şi a percepției. 

În faptul-însuşi deci, ca întrepătrunderea devenită obiectivă a 
individualităţii și a obiectivităţii înseși, i-a apărut conştiinței-de-sine 
conceptul ei adevărat despre sine; adică ea a ajuns la conștiința 
substanţei sale. În acelaşi timp, ea este aşa cum e aici, o conștiință a 
substanţei care tocmai a devenit, și de ceea o conștiință nemijlocită a 
substanţei; și acesta este modul specific în care este dată aici esenţa 
spirituală, și fără să fi ajuns la substanţa cu adevărat reală. Faptul-însuşi 
are, în această conștiință nemijlocită a substanţei, forma esenței simple, 
care, ca universal, conţine în sine toate momentele sale diferite și revine 
acestora, dar care este iarăşi indiferentă faţă de ele ca momente 
determinate și este liberă pentru sine; şi că acest fapt liber, simplu, 
abstract, contează ca fiind esența. Momentele diferite ale determinaţiei 
originare, adică ale faptului acestui individ, ale scopului, ale 
mijloacelor, ale acțiunii înseși și ale realităţii sunt pentru această 
conștiință pe de o parte momente singulare pe care ea poate să le 
părăsească și să renunţe la ele fată de faptul-însuşi; pe de altă parte, 
toate aceste momente au astfel faptul-însuși numai ca esență, întrucât 
el se găseşte ca universalul ubstract al lor în fiecare dintre aceste 
momente diferite și poate fi predicat al lor. Faptul-însuşi nu este încă 
subiectul, dar acele momente au valoare de subiect, fiindcă ele cad pe 

latura singularității în genere şi faptul-însușşi nu e la început decât 
simplul universal. El este genul, care se regăseşte în toate aceste 
momente ca fiind spețele sale și care e totodată liber faţă de ele. 

[3] Se numeşte onestă conștiința care, pe de o parte, a ajuns la 
acest idealism pe care îl exprimă faptul-însuși, pe de altă parte, posedă 
adevărul în faptul-însuși ca această universalitate formală: conştiinţa 
care nu se ocupă decât cu faptul-însuși, care deci peregrinează între 
diferitele sale momente sau spete și, întrucât nu-l atinge în unul din 
aceste momente sau în una din semnificaţii, ea îl ia tocmai prin aceasta 
în stăpânire în alta, obținând astfel, de fapt, întotdeauna satisfactia care 
trebuie să revină acestei conștiințe. Lucrurile pot să meargă oricum, ea 
a îndeplinit și a atins faptul-însuşi, căci el este, ca acest gen universal al 
acelor momente, predicatul tuturor. 

Daca ea nu aduce un scop la realitatea efectivă, ea l-a voit totuşi; 
adică ea face din scopul ca scop, din acțiunea pură care nu face nimic 
faptul-însuşi; Şi ea poate, în consecință, să se exprime şi să se consoleze, 
în sensul că ceva a fost totuși făcut și pus în acțiune. Fiindcă universalul 
însuși cuprinde sub el negativul, adică dispariția, atunci faptul că opera 
se distruge este el însuși acţiunea acestei conştiinţe; ea a stârnit pe 
ceilalţi în această privință și găseşte încă satisfacţie în dispariția realității 
ei așa cum tinerii înrăiți sunt mulțumiți de ei înșiși în palma pe care o 
primesc, fiindcă ei au cauzat-o. Sau conştiinţa nici nu a încercat să 
aducă la îndeplinire faptul-însuși și nu a făcut nimic, și atunci nu a putut 
s-o facă; faptul-însuşi este pentru ea tocmai unitatea deciziei ei şi a 
realității, conştiinţa afirmă că realitatea nu ar fi altceva decât putinţa ei. 
— Dacă, în sfârşit, i-a apărut ceva interesant, în genere fără concursul 
ei, atunci această realitate este pentru ea faptul-însuşi, tocmai prin 
interesul pe care ea îl găseşte în acesta, deşi această realitate nu a fost 
produsă de ea; dacă este un noroc ce i se întâmplă personal, ea i se 
atașează ca faptul sau meritele ei; dacă este un eveniment în lume care 
nu o priveşte în alt fel, ea îl face deopotrivă al său, iar interesul pentru 
care ea nu a făcut nimic este socotit de către ea drept atitudine de 
părtinire, pe care a luat-o pro sau contra, a combătur-o sau a menținul-o. 

Onorabilitatea acestei conștiințe, ca şi satisfacția pe care ea o 
trăiește în toate privințele, constă, de fapt, cum reiese clar, în aceea că 
ea nu pune împreună gândurile ei pe care le are despre faptul-însuși. 
Faptul-însuşi este pentru ea tot atât de mult faptul său, ca şi lipsa unei 

opere, adică acțiunea pură şi scopul gol sau încă o realitate lipsită de 
faptă; ea dă o semnificaţie după alta subiectului acestui predicat și le 
uită una după alta. Acum, în purul voit sau în a nu fi putut, faptul-însusși 
are semnificația scopului gol şi a unităţii gândite dintre voinţă și 
împlinire. Mângâierea în ce priveşte distrugerea scopului, totuși voit, 
sau totuşi pur acționat, ca şi satisfacția de a fi dat altora ceva de făcut, 
ridică acțiunea pură, adică opera cu totul rea, la esenţă, căci trebuie 
numită rea aceea care nu e nicidecum o operă. În sfârşit, în cazul 
norocos în care realitatea este găsită, această ființă fără faptă devine 
faptul-însuşi. 

Adevărul acestei onestități stă însă în a nu fi atât de onestă pe cât 
pare, căci ea nu poate fi atât de lipsită de gândire încât să lase ca aceste 
momente diferite să cadă, de fapt, astfel unul în afara celuilalt; ci ea 
trebuie să aibă conștiința nemijlocită despre opoziţia lor, căci ele se 
raportează în mod strict unul la altul. Acţiunea pură este prin esenţă 
acţiune a acestui individ particular şi această acţiune este deopotrivă, în 
mod esenţial, o realitate efectivă, adică un fapt. Invers, realitatea este 
prin esență numai ca acţiune a individului, precum şi ca acţiune în 
genere; şi acţiunea lui este în același timp numai ca acţiune în genere, 
astfel și realitate. Când deci individului i se pare că are de-a face doar 
cu faptul- însuşi ca realitate abstractă, este dată și aceea că el are de-a 
face cu faptul-însuși ca fiind acţiunea lui. Dar, deopotrivă, întrucât el 
nu face decât să acționeze şi să se agite, el nu ia aceasta în serios, ṣi are 
de-a face cu un fapt şi cu faptul ea fiind al său. Când, în sfârşit, el pare 
că vrea numai „faptul“ su și acţiunea sa, el are din nou de-a face cu 
faptul în genere, adică cu realitatea care rămâne în și pentru sine. 

Așa după cum faptul-însuși și momentele sale apar aici ca 
conţinut, ele sunt în mod tot atât de necesar și ca forme în conștiință. 
Ele se ivesc ca conținut numai ca să dispară şi fiecare face loc celeilalte. 
Ele trebuie deci să fie date în determinaţia de a fi ca suprimate; aşa însă 
ele sunt laturi ale conştiinţei însăşi. Faptul-însuşi este prezent ca fiind 
însinele, adică reflecția conştiinţei în sine; dar refularea momentelor 
unul prin celălalt se exprimă în conștiință în felul că, în ea, ele nu sunt 
puse în sine, ci numai pentru o altă conștiință. Unul dintre momentele 
conţinutului este expus de conștiință la lumina zilei și prezentat pentru 
ceilalți, conştiinţa este însă în același timp reflectată din acest moment 
în sine și opusul este dat deopotrivă în ea; ea îl reţine pentru ea ca fiind 

al ei. Nu este, în același timp, unul din aceste momente care singur ar fi 
numai expus și un altul care ar fi numai reţinut în interior; ci conștiința 
operează alternativ cu ele; căci ea trebuie să facă pe unul și pe celălalt 
ca fiind esenţial pentru ea şi pentru ceilalți. Întregul este între- 
pătrunderea în mișcare a individualității și a universului; fiindcă acest 
întreg este dat însă pentru această conştiinţă numai ca esenţă simplă şi, 
prin aceasta, ca abstracţia faptului-însuşi, momentele acestui întreg cad 
ca separate în afara acestui obiect și unul în afara celuilalt; și ca întreg, 
el nu e împlinit și expus decât prin schimbarea care separă a 
manifestării și a reţinerii pentru sine, întrucât în această schimbare 
conştiinţa are un moment pentru sine şi esenţial în reflectia ei și un altul 
ca fiind exterior în ea, ca adică fiind pentru alții, apare astfel un joc al 
individualităţilor una fată de alta, în care ele se înşală pe ele însele, după 
cum se găsesc înşelate. 

O individualitate se pregăteşte deci să aducă ceva la îndeplinire; 
ea pare a fi făcut astfel din ceva un „fapt“; ea acţionează, devine în 
aceasta pentru alţii şi i se pare că are de-a face cu realitatea. Ceilalţi iau 
deci acţiunea ei ca un interes faţă de fapt ca atare şi în vederea 
scopului:faptul să fie în sine realizat, indiferent dacă de către prima 
individualitate sau de către ei. Întrucât așadar ei arată acest „fapt“ ca 
deja înfăptuit de ei sau, unde nu, propun și aduc ajutorul lor, acea 
conștiință este atunci mai mult ieșită din poziţia unde ei cred că ea este; 
ceea ce o interesează în „fapt“ este acţiunea și agitația ei, iar întrucât ei 
sunt convinși că aceasta era fuptul- însuşi, ei se simt deci amăgiţi. — De 
fapt însă, graba lor de a veni în ajutor nu era ea însăși altceva decât 
aceea că ei voiau să vadă şi să arate acțiunea lor, nu fuptrul-însuşi; adică 
ei voiau să înșele pe ceilalți în același fel în care ei se plâng de a fi fost 
înşelați. — Întrucât a reieşit acum că acțiunea proprie şi agitația 
proprie, jocul forțelor sale are semnificația faptului-însuși, conştiinţa 
pare a pune în mișcare esenţa ei pentru sine, nu pentru alţii, și pare a nu 
fi preocupată de acţiune decât ca fiind a sa, și nu ca fiind a altora, și de 
a lăsa astfel pe ceilalți deopotrivă în „faptul“ lor. Numai că ei se înșală 
din nou. Constiinta este deja în afară de poziția unde ei o credeau că 
este. Ea nu mai este preocupată de „fapt“ ca de acest fapt singular al ei, 
ci este preocupată de el ca fapt, ca un universal care este pentru toţi. Ea 
se amestecă deci în acţiunea și opera lor şi, când ea nu poate să le-o mai 
ia din mână, ea se interesează măcar prin aceea că îşi face de lucru 

judecând-o; dacă ea pune ştampila aprobării şi laudei sale, aceasta se 
înțelege în sensul că ea nu laudă în operă numai opera însăși, ci totodată 
propria ei generozitate și moderație, în sensul de a nu fi distrus opera ca 
operă, şi nici prin critica ei. Arătând un interes pentru operă, ea se 
savurează în aceasta pe ea însăși; la fel, opera criticată de ea îi este 
binevenită tocmai pentru această plăcere a propriei sale acțiuni, care îi 
este provocată prin aceasta. Aceia însă care prin această imixtiune se 
socotesc sau se dau ca fiind înșelați, voiau mai curând ei să înșele pe 
aceeași cale. Ei prezintă eforturile și activitatea lor ca fiind ceva numai 
pentru ei, în care ei nu aveau în vedere decât pe ei și propria lor esenţă. 
Numai Că, întrucât ei fac ceva — și prin aceasta ei se prezintă și se arată 
la lumina zilei — ei contrazic nemijlocit, prin faptă, alegaţia lor de a 
voi să excludă însăși lumina zilei, conştiinţa universală și participarea 
tuturor; realizarea este mai degrabă o prezentare a ce este al său în 
elementul universal, prin care el devine fapt al tuturor şi trebuie să 
devină. 

Este deci o autoînșelare, ca și o înșelare a celorlalți când se 
pretinde a nu avea de-a face decât cu faptul-însuşi, o conştiinţă care 
pune în lumină un , fapt“ face mai curând experienţa că ceilalţi sosesc 
în grabă, ca mustele pe laptele proaspăt expus, și vor să se afle în treabă; 
și faţă de conștiință ei fac experienţa că ea nu urmăreşte faptul ca obiect, 
ci ca pe al ei propriu. Din contră, dacă numai acțiunea însăși, 
întrebuințarea forţelor și capacităţilor, adică exprimarea acestei 
individualităţi, este esenţialul, atunci se face în mod tot atât de reciproc 
experienţa că toți se mișcă și se cred invitaţi şi că în loc de o acţiune 
pură, adică în locul unei acţiuni singulare, proprii, este mai degrabă 
oferit ceva care e şi pentru alţii, adică un fapt-însuşi. În ambele cazuri 
se întâmplă același lucru; și acesta are numai un sens diferit în contrast 
cu ceea ce fusese acceptat și trebuie să fie valabil. Conștiinţa 
experimentează ambele laturi ca momente la fel de esenţiale și face în 
aceasta experienţa a ce este natura faptului-însuşi, anume nici numai 
„fapt“ care e opus acţiunii în genere și acţiunii singulare, nici acţiune 
care e opusă subzistenţei şi care ar fi genul liber al acestor momente, ca 
spețe ale sale, ci o esenţă a cărei ființă este acțiunea individului singular 
și a tuturor indivizilor şi a căror acţiune este nemijlocit pentru alții, 
adică este un „fapt“, și este „fapt“ numai ca acțiune a tuturor şi a 
fiecăruia; este esenţa, care este esenţa tuturor esențelor, esența spiri- 

tuală. Conştiinţa face experienţa că nici unul din acele momente nu este 
subiect, ci fiecare se dizolvă mai curând în faptul însuși-universal, 
momentele individualităţii, care valorau unul după altul ca subiect 
pentru inconsistența acestei conștiințe, se reunesc în individualitatea 
simplă, care, ca fiind aceasta, este tot atât de nemijlocit universală. 
Faptul-însuși pierde prin aceasta relația de predicat și pierde 
determinaţția universalității abstracte, lipsită de viață; el este mai 
degrabă substanţa pătrunsă de individualitate; el este subiectul în care 
individualitatea este deopotrivă ea însăși, adică această individualitate 
ca toți indivizii; şi este universalul, care nu e o ființă decât ca această 
acţiune a tuturor și a fiecăruia și capătă o realitate prin aceea că această 
conștiință particulară îl știe ca fiind realitatea sa singulară şi ca realitate 
a tuturor. Purul fapt-însuşi este ceea ce se caracterizează mai sus ca fiind 
categorie, finta care este Eu sau Eul care este ființă, dar ca gândire ce 
se deosebește încă de conştiința-de-sine reală; aici însă, momentele 
conștiinței-de-sine reale, în măsura în care le numim conținut, scop, 
acțiune și realitate a ei, ca și în măsura în care le numim forma ei, fiinta- 
pentru-sine și ființa-pentru-alţii sunt puse ca formând una și simpla 
categorie însăși şi prin această categoria este totodată întregul conținut. 


B) RAŢIUNEA CARE DĂ LEGEA 


Esenţa spirituală este în fiinţa ei simplă conștiință pură şi este 
această conştiință-de-sine. Natura originar-determinată a individului a 
pierdut semnificaţia sa pozitivă, aceea de a fi în sine elementul şi scopul 
activităţii lui; ea este numai moment suprimat; şi individul este un Sine; 
ca Sine universal. Invers, faptul însuşi, formal, îşi are împlinirea în 
individualitatea activă ce se diferenţiază în sine, căci diferentierile 
acestei individualităţi formează conținutul acelui universal. Categoria 
este în sine, ca fiind universalul conștiinței pure; ea este deopotrivă 
pentru sine, căci Sinele conștiinței este deopotrivă moment al ei. 
Categoria este ființă absolută, căci acea universalitate este simpla 
identitate-cu-sine a fiinţei. 

Ceea ce este deci obiect pentru conștiință are semnificaţia de a fi 
adevărul, el este și are valoare în sensul că este şi valorează în şi pentru 

sine; el este faptul absolut, care nu mai suferă de opoziţia dintre 
certitudine şi adevărul ei, dintre universal și singular, dintre scop și 
realitatea sa, dar a cărui fiinţă-în-fapt este realitatea efectivă şi acțiunea 
conștiinţei-de-sine; acest „fapt“ este deci substanța etică, conștiința ei 
este conștiința etică. Pentru această conștiință, obiectul ei contează 
deopotrivă ca fiind adevărul, căci ea reunește într-o unitate conștiința- 
de-sine și fiinţa; ea valorează drept absolutul, căci conștiinţa-de-sine nu 
mai poate trece şi nu mai vrea să treacă dincolo de acest obiect, fiindcă 
în el ea se află la ea însăşi; ea nu mai poate, căci el este orice fiinţă și 
putere; ea nu mai vrea, căci el este Sinele, adică vointa acestui Sine. El 
este obiectul real în el însuși, ca obiect, căci el are în el diferenţa 
conştiinţei; el se împarte în mase sau sfere care sunt legile determinate 
ale esenței absolute. Aceste mase nu tulbură însă conceptul, căci în 
concept rămân incluse momentele fiinţei, al conștiinței pure şi al 
Sinelui, o unitate care constituie esența acestor mase și care, în această 
distincţie, nu mai lasă aceste momente să se separe unul de altul. 

Aceste legi sau mase ale substanţei etice sunt nemijlocit 
recunoscute. Nu putem întreba despre ordinea și justificarea lor și nu 
poate fi căutat altceva; căci altceva decât esenţa ce este în și pentru sine 
nu ar fi decât conştiința-de-sine însăși; dar conștiința-de-sine nu este 
altceva decât această esenţă, căci ea însăşi este ființa-pentru-sine a 
acestei esențe, care tocmai de aceea este adevărul, fiindcă ea este tot 
atât de mult Sinele conştiinţei, cât şi însinele ei, adică conştiinţa pură. 

Întrucât conștiința-de-sine se ştie ca moment al fiinţei-pentru-sine 
a acestei substanţe, ea exprimă deci în ea existenţa legii, în felul că 
rațiunea sănătoasă ştie nemijlocit ceea ce este drept și bun. Pe cât de 
nemijlocit rațiunea sănătoasă cunoaște legea, pe atât legea are valoare 
nemijlocit pentru ea şi ea spune nemijlocit: „aceasta este drept şi bun“. 
Și anume „aceasta“ sunt legi determinate, este faptul-însuși, împlinit, 
plin de conținut. 

Ceea ce se dă în fel atât de nemijlocit trebuie să fie luat și 
considerat deopotrivă de nemijlocit; ca și despre ceea ce certitudinea 
senzorială exprimă nemijlocit ca fiind existent, trebuie văzut și despre 
fiinţa pe care o exprimă această nemijlocită certitudine etică, adică 
despre masele nemijlocit existente ale esenței etice, cum sunt ele 
constituite. Exemplele unor asemenea legi vor arăta aceasta şi, întrucât 
le luăm în forma unor maxime ale rațiunii sănătoase, cunoscătoare, nu 


244 


INDIVIDUALITATEA ÎN ȘI PENTRU SINE REALĂ 


trebuie să introducem noi momentul ce trebuie făcut valabil în ele, ele 
fiind considerate drept legi etice nemijlocite. 

„Fiecare trebuie să spună adevărul“; în această datorie, exprimată 
ca necondiționată, va fi de îndată admisă condiţia: dacă el cunoaște 
adevărul. Porunca va suna deci acum astfel: „fiecare trebuie să spună 
adevărul, de fiecare dată, potrivit cunoașterii şi convingerii lui despre 
el“. Rațiunea sănătoasă, tocmai această conștiință etică ce cunoaște 
nemijlocit ceea ce e drept și bun, va explica deopotrivă că o atare 
condiţie era deja atât de legată de maxima sa generală, încât această 
rațiune a înțeles astfel acea poruncă. Prin aceasta, de fapt, ea admite 
însă mai degrabă că chiar nemijlocit în enunţarea ei această maximă a 
violat această poruncă; ea a afirmat: fiecare trebuie să spună adevărul; 
ea gândea însă: el trebuie să-l spună conform cunoaşterii şi convingerii; 
adică ea vorbea altfel decât gândea; şi a vorbi altfel decât gândești 
înseamnă a nu spune adevărul. Neadevărul sau nepriceperea 
îmbunătățită se exprimă acum astfel: fiecare trebuie să spună adevărul 
în conformitate cu cunoaşterea şi convingerea pe care o are de fiecare 
dată despre el. — Prin aceasta însă, ce era universul necesar, în-sine- 
valabilul pe care propoziţia voia să-l exprime s-a transformat mai 
degrabă într-o completă contingență. Căci a spune adevărul este lăsat 
la voia întâmplării, anume dacă eu îl cunosc și mă pot convinge despre 
el; şi nu se spune mai mult decât că adevărul şi falsul trebuie spuse aşa 
cum se întâmplă ca cineva să le cunoască, să le creadă sau să le 
înțeleagă. Aceasta contingență a conținutului are universalitatea numai 
în forma unei propoziții în care acest conţinut contingent este exprimat; 
dar, ca propoziţie etică, ea promite un conținut universal și necesar și 
se contrazice pe ea însăși prin contingenţța acestui conținut. — Dacă 
propoziția este în sfârșit corectă astfel: că anume contingenţa cunoștinței 
și convingerii despre adevăr trebuie să fie îndepărtată și că adevărul 
trebuie să fie şi ştiut, aceasta ar fi o poruncă ce contrazice tocmai pe 
aceea de la care s-a plecat. Rațiunea sănătoasă ar trebui mai întâi să aibă 
capacitatea de a exprima nemijlocit adevărul; s-a spus însă acum că ea 
ar trebui să-l ştie, că adică ea nu ştie să-l enunțe în mod nemijlocit. — 
Considerat pe latura conținutului, acesta este înlăturat prin cerința că 
adevărul trebuie ştiut, căci această cerinţă se raportează la cunoaşterea 
în genere; trebuie să știi; ceea ce se cere este deci mai degrabă ceva 
liber de orice conținut determinat. Dar aici era vorba de un conţinut 

determinat, de o distincție în substanța etică. Numai că această 
determinare nemijlocită a acestei substanţe este un conţinut care s-a 
arătat mai degrabă ca o perfectă contingenţă și care, ridicat în 
universalitate și necesitate, așa încât cunoașterea sa fie exprimată ca 
lege, mai degrabă dispare. 

O altă poruncă celebră este: „Iubeşte pe aproapele tău ca pe tine 
însuți“. Ea se adresează individului singular în relaţie cu alt individ 
singular și afirmă această lege ca o relaţie a singulurului faţă de singular, 
adică anume ca o relaţie a sensibilităţii (Empfindung). Iubirea activă 
— căci o iubire neactivă nu are nici o ființă și nu este de aceea gândită 
aici — caută să îndepărteze răul de la un om, să-i aducă binele. Spre a 
face aceasta, trebuie să distingem ce anume este pentru el răul, ce este, 
împotriva acestui rău, binele apropiat, şi ce este, în genere, starea lui 
bună; adică eu trebuie să-l iubesc cu înțelegere, o iubire fără înțelegere 
i-ar dăuna poate mai mult decât ura. Adevărata binefacere înțelegătoare 
este însă, în forma ei cea mai bogată şi mai importantă, acțiunea 
înțelegătoare, universală a statului, o acţiune în comparaţie cu care fapta 
individului ca individ devine în genere atât de lipsită de importanță 
încât aproape că nu merită să vorbești despre ea. Acea acțiune a statului 
are o atât de mare putere, încât dacă acțiunea singulară ar vrea să i se 
opună sau ar vrea să fie pentru sine direct crimă, sau ar vrea pentru 
dragostea faţă de un altul să înșele universalul în ce privește dreptul și 
partea pe care acesta o are în el, o atare acțiune ar fi în genere inutilă și 
ar fi inevitabil distrusă. Binefacerii, care este sensibilitate, îi rămâne 
doar semnificaţia unei acțiuni cu totul singulare, o venire în ajutor care 
este tot atât de contingentă, pe cât este de momentană. Hazardul 
determină nu numai ocazia ei, dar şi faptul dacă ea este în genere o 
operă, dacă ea nu va fi imediat iarăși dizolvată și dacă nu va fi ea însăși 
transformată într-un rău. Această acțiune spre binele tuturor, care este 
dată ca necesară, este astfel constituită, încât ea poate să existe, dar 
poate și să nu existe, căci atunci când cazul se prezintă în mod 
întâmplător, ea poate să fie o operă, poate să fie bună, dar poate și să 
nu fie. Această lege are deci tot așa de puțin un conținut universal ca și 
prima, care a fost considerată mai sus, și nu exprimă — cum ar trebui 
s-o facă ca fiind o lege etică absolută — ceva ce e în şi pentru sine. 
Adică asemenea legi rămân numai la ceea ce trebuie, nu au însă nici O 
realitate; ele nu sunt legi, ci numai porunci. 

Reiese însă clar de fapt, din natura faptului-însuşi, că trebuie 
renunţat la un conținut universal, absolut; căci pentru substanţa simplă 
(Și esenta ei este de a fi simplă) orice determinație care este pusă în ea 
îi este inadecvată. Porunca, în absolutul său simplu, exprimă ea însăși 
o ființă etică nemijlocită; diferența care apare în ea este un mod 
determinat, și deci un conţinut care stă sub universalitatea absolută a 
acestei fiinţe simple. Întrucât trebuie, aşadar, să se renunțe la un 
conținut absolut, poruncii nu-i poate reveni decât universalitatea 
formală, adică ea să nu se contrazică; pentru că universalitatea lipsită 
de conţinut este universalitatea formală, și conținut absolut înseamnă el 
însuși atât: o diferenţă care nu-i o diferenţă, adică lipsă de conţinut. 

Ceea ce rămâne spre a face o lege este deci pura formă a 
univer salității, adică, de fapt, tautologia conştiinţei, tautologie care se 
opune conţinutului și care e o cunoaștere nu despre existent, adică 
despre propriul conținut, ci despre esență, adică despre identitatea-cu- 
sine a acestui conținut. 

Esenţa etică nu este astfel ea însăși, în mod nemijlocit, un conţinut, 
ci numai un criteriu pentru a stabili dacă un conţinut este capabil să fie 
lege sau nu, întrucât el nu se contrazice însuși. Rațiunea care dă legea 
este coborâtă la o rațiune care doar examinează. 


C) RAŢIUNEA CARE EXAMINEAZĂ LEGEA 


O diferență în substanţa etică simplă este, pentru ea, o contingență 
pe care am văzut-o apărând în porunca determinată ca fiind contingență 
a cunoașterii, a realității și a acțiunii. Compararea acelei fiinţe simple 
cu determinaţția care nu-i corespunde cădea în noi; și în această 
substanţă simplă s-a arătat a fi universalitate formală, adică conștiință 
pură, care, liberă faţă de conţinut, se opunea acestuia și era o cunoaștere 
a acestuia ca ceva determinat. Această universalitate rămâne în acest 
fel identică cu ceea ce era faptul-însuși. Dar în conștiință ea este altceva; 
ea nu mai este anume genul inert, lipsit de gânduri, ci este raportată la 
particular şi valabilă pentru puterea și adevărul acestuia. — Această 
conștiință pare la început a fi același examen pe care înainte îl făceam 
noi Și acţiunea sa nu pare a putea fi altceva decât, așa cum s-a întîmplat 

deja, o comparare a universalului cu ceea ce e determinat, din care ar 
reileşi, ca și mai înainte, nepotrivirea lor. Dar relaţia conținutului fată 
de universalitate este aici o alta, întrucât universalul a obţinut o altă 
semnificație; el este universalitatea formală, de care conţinutul 
determinat este capabil, căci în această universalitate conţinutul nu va 
fi considerat decât în raport cu el însuşi. În examenul pe care îl făceam 
noi, substanţa universală compactă se opunea determinaţiei care se 
dezvolta ca contingență a conştiinţei în care substanţa intra. Aici, unul 
din termenii comparaţiei a dispărut; universal nu mai este substanţa 
existentă şi valubilă, adică ceea ce este în și pentru sine just, ci simplă 
cunoaștere sau formă care compară un conținut numai cu el însuși și îl 
observă spre a vedea dacă el este o tautologie. Legile nu mai sunt date, 
ci examinate; şi, pentru conştiinţa care examinează, legile sunt deja 
date; ea sesizează conținutul lor ca fiind simplu, fără să intre în 
considerarea singularităţii și contingenței atașate de realitatea lui, așa 
cum făceam noi, ci rămâne la poruncă ca poruncă și se comportă 
deopotrivă de simplu faţă de ea, după cum este criteriul ei. 

Din acest motiv, această examinare nu duce departe; tocmai 
fiindcă criteriul este tautologia și este indiferent față de conţinut, el 
primește în el conținutul acesta, ca și pe cel opus. — Fie întrebarea: 
trebuie să fie în și pentru sine ca proprietatea să existe? În şi pentru sine, 
nu ca utilă pentru alte scopuri, esenţialitatea etică constă tocmai în aceea 
că legea îşi este egală numai sieși și că, prin această identitate cu sine, 
ea este deci fundată în propria-i esenţă, nu este ceva condiţionat. 
Proprietatea în și pentru sine nu se contrazice; este o determinatie 
izolată, adică pusă doar ca identică sieși. Non-proprietatea, absenţa 
proprietăţii lucrurilor, sau încă comunitatea de bunuri se contrazice tot 
atât de puțin. Faptul că ceva nu aparţine nimănui sau aparține primului 
venit ori tuturor împreună sau fiecăruia după nevoile sale, sau fiecăruia 
în părți egale este o determinaţie simplă, un gând formal, ca şi opusul 
său, proprietatea. — Dacă lucrul fără stăpân va fi, bineînţeles, 
considerat ca un obiect necesar trebuinței, atunci este necesar ca el să 
devină proprietatea unui individ singular; și ar fi contradictoriu să faci 
din libertatea lucrului o lege. Prin lipsa de proprietar al lucrului nu se 
înţelege însă nici o lipsă absolută de proprietar, ci că lucrul trebuie să 
intre în posesiune după trebuințele individului, și anume nu spre a fi 
păstrat, ci spre a fi nemijlocit întrebuințat. Însă a purta astfel grijă față 
de trebuinţe numai într-un mod contingent este contradictoriu pentru 

natura esenței conștiente, despre care singură este vorba; căci ea trebuie 
să-și reprezinte trebuinta sa în forma universalității, să îngrijească de 
întreaga ei existenţă și să-și câștige un bun durabil. Astfel, gândul că un 
lucru va fi repartizat întâmplător primei vieţi conştiente de sine, 
conform trebuințelor acesteia, nu consună în totul cu el însuși. — În 
comunitatea de bunuri în care s-ar purta grijă de aceasta într-un mod 
universal și permanent se va da sau fiecăruia atât cât îi trebuie, şi atunci 
această inegalitate şi esența conștiinței pentru care principiul este 
egalitatea indivizilor se contrazic reciproc, sau, după ultimul principiu, 
repartizarea se va face în mod egal, şi atunci partea repartizată nu mai 
este în raport cu trebuinta care constituie totuși singură conceptul său. 

Dacă pe această cale absenţa proprietăţii apare ca contradictorie, 
aceasta se întâmplă numai fiindcă ea nu a fost lăsată ca determinatie 
simplă. Proprietății 1 se întâmplă la fel când este dizolvată în momente. 
Lucrul singular, care e proprietatea mea, valorează astfel drept ceva 
universal, solid, permanent; aceasta contrazice însă natura lui, care 
constă în aceea de a fi întrebuințat şi de a dispărea. El trece în acelaşi 
timp drept al meu, ceea ce toti ceilalți recunosc și se exclud din el. Dar 
în aceea că sunt recunoscut stă mai degrabă egalitatea încă cu ceilalți, 
opusul excluderii. — Ceea ce eu posed este un lucru, adică o ființă 
pentru alţii în genere, cu totul universală și fără determinarea de a fi 
numai pentru mine. Că eu îl posed contrazice caracterul său de lucru. 
Proprietatea se contrazice deci pe toate laturile, ca și non-proprietatea; 
fiecare are în ea aceste două momente opuse, care se contrazic, al 
singularităţii și al universalităţii. — Dar fiecare dintre aceste deter- 
minaţii, reprezentate simplu ca proprietate sau neproprietate, fără altă 
dezvoltare, este o determinatie tot atât de simplă ca și cealaltă, care 
adică nu se contrazice. Criteriul legii, pe care raţiunea îl are în ea însăși, 
se potrivește deci tot atât de bine ambelor și, în consecinţă, nu e de fapt 
un criteriu. — Ar fi și de mirare dacă tautologia, principiul contradicţiei, 
care este admis pentru cunoaşterea teoretică numai ca un principiu 
formal, adică înseamnă că ceva ce ar fi cu totul indiferent faţă de adevăr 
și neadevăr ar trebui să însemne mui mult pentru cunoaşterea practică. 

În ambele momente considerate mai sus, ale umplerii esenței 
spirituale mai înainte goală, punerea în substanța etică a unor 
determinaţii nemijlocite și apoi cunoașterea lor, a faptului dacă ele sunt 
legi, este suprimată. Rezultatul pare deci a fi acela că nu pot fi stabilite 
legi determinate și nici o cunoaștere a acestor legi. Dar substanţa este 

conştiinţa despre sine, ca fiind esențialitatea absolută, o conștiință deci 
care nu poate renunța nici la diferența prezentă în această substanță, nici 
la cunoaşterea acestei diferențe. Faptul că darea legii și examinarea legii 
s-au dovedit a fi neant are această semnificaţie că ambele, luate în mod 
singular și izolat, sunt doar momente fără consistenţă ale conştiinţei 
etice; iar mișcarea în care ele se ivesc are sensul formal că substanța 
etică se prezintă prin acest proces ca conștiință. 

În măsura în care aceste două momente sunt determinări mai 
precise ale conștiinței faptului-însuşi, ele pot fi privite ca forme ale 
onestității care, aşa cum înainte se preocupa de momentele sale formale, 
se preocupă acum de un conţinut ce trebuie să fie al Bunului și al 
Dreptului și de examinarea unor atare adevăruri solide şi crede a poseda 
în rațiunea sănătoasă și în discernământul inteligent forța și valabilitatea 
poruncilor etice. 

Fără această onestitate însă, legile nu valorează ca esență a 
conştiinţei şi nici examenul nu are valoare ca acţiune în interiorul 
conștiinței; dar aceste momente, în felul în care ele apar fiecare pentru 
sine, nemijlocit, ca o realitate, exprimă, unul, o stabilire și o ființă 
lipsită de valabilitate a unor legi reale, iar celălalt o liberare tot atât de 
nevalabilă de aceste legi. Legea are, ca lege determinată, un conținut 
întâmplător; acesta înseamnă aici că este o lege a unei conștiințe 
singulare, având un conţinut arbitrar. Acea legiferare nemijlocită este 
deci insolenta tiranică ce transformă arbitrarul în lege şi eticul într-o 
ascultare faţă de acest arbitrar, față de legi, care sunt numai legi și nu 
totodată porunci [etice]. Așa cum al doilea moment, în măsura în care 
e izolat, înseamnă examinarea legilor, mișcarea a ceea ce nu poate fi 
mișcat, și îndrăzneala cunoaşterii care rezonează în mod liber despre 
legile absolute şi le consideră drept un arbitrar ce îi este străin. 

În ambele forme, aceste două momente sunt o relaţie negativă fată 
de substanţă, adică faţă de esenţa spirituală reală; adică în ele substanța 
nu-și are încă realitatea ei, ci conștiința o conţine încă în forma propriei 
sale nemi jlociri și substanța este la început numai o voință şi o ştiinţă 
ale acestui individ, adică imperativul (das Sollen) unei porunci ireale 
ȘI o cunoaștere a universalităţii formale. Dar, întrucât aceste moduri 
s-au suprimat, conştiinţa s-a reîntors la universal, iar acele opoziții au 
dispărut. Esenţa spirituală este substanţa reală prin faptul că aceste 
moduri nu valorează ca singulare, ci doar ca suprimate, și unitatea, în 

care ele sunt numai momente, este Sinele conștiinței, care, pus acum în 
esenţa spirituală, face din ea ceva real, împlinit şi conștient-de-sine. 

Esenţa spirituală este astfel în primul rând pentru conștiința-de- 
sine ca lege fiind în sine; universalitatea examenului, care era 
universalitate formală, nu existentă în sine, este suprimată. Legea este 
deopotrivă o lege eternă, care nu are baza sa în voința acestui individ, 
ci este în și pentru sine, voința absolută, pură, a tuturora, care are forma 
ființei nemijlocite. Această voinţă pură nu este nici o poruncă care 
trebuie numai să fie, ci ea este şi este valabilă; este Eul universal al 
categoriei, care este nemijlocit realitate şi lumea nu este decât această 
realitate. Întrucât însă această lege existentă are valoare în mod strict, 
obediența conștiinței-de-sine nu este un serviciu față de un stăpân ale 
cărui porunci aduc ceva arbitrar și în care conștiința nu s-ar recunoaște. 
Dar legile sunt gânduri ale conștiinței sale absolute, pe care ea însăși le 
are în mod nemijlocit. Conștiinţa-de-sine nu crede în ele, căci credința 
priveşte, desigur, şi ea esenţa, dar o esenţă străină. Conștiinţa-de-sine 
etică este, prin universalitatea Sinelui ei, nemijlocit una cu esenţa; 
credința, din contră, începe de la conștiința singulară, ea este mişcarea 
acesteia, tinzând totdeauna să se apropie de această unitate fără să-și 
atingă prezența esenței ei. — Acea conștiință, din contră, s-a suprimat 
ca conștiință singulară; această mijlocire este împlinită, și numai prin 
aceea că această mijlocire este împlinită, această conștiință este 
nemijlocită conștiință-de-sine a substanţei etice. 

Diferenţa dintre conșştiința-de-sine și esență este deci perfect 
transparentă. Prin aceasta, diferențele din esenţa: însăşi nu sunt 
determinații întâmplătoare, ci, datorită unităţii esenței şi a conștiinței- 
de-sine, din care singură putea veni inadecvaţia, ele sunt mase articulate 
pătrunse de viaţa lor proprie, sunt spirite nescindate, clare lor însele, 
chipuri cerești, imaculate, care, în diferenţa lor, păstrează inocenta 
nepângărită și armonia esenței lor. — Conștiinţa-de-sine este deopotrivă 
relație simplă, clară fată de aceste legi. Ele sunt, şi nimic mai mult, 
aceasta constituie conștiința relației conștiinţei-de-sine. Ele trec astfel 
pentru Antigona lui Sofocle, ca fiind dreptul nescris și care nu poate 
înşela al zeilor. 


Nu de acum sau de ieri, ci de totdeauna 
Trăieşte el, şi nimeni nu ştie de când a apărut “|. 


l Antigona, V „456,457. 

Ele sunt. Dacă întreb cum s-au constituit şi le limitez la originea 
lor, atunci am trecut peste ele; căci eu sunt acum universalul, ele însă 
ceea ce e condiţionat şi limitat. Dacă ele trebuie să se legitimeze pentru 
privirea mea, atunci eu am pus în mișcare însinele lor nemișcat şi le 
consider ca pe ceva ce pentru mine este poate adevărat, dar care poate 
nu este adevărat. Atitudinea etică constă tocmai în aceea de a persevera 
ferm în ceea ce este drept și în a se reţine de la orice mișcare, 
zdruncinare sau deviere a acestuia. — Se depozitează ceva la mine, el 
este proprietatea altuia și o recunoc, deoarece este altfel și mă menţin 
neclintit în această relaţie. Dacă eu rețin depozitul pentru mine, nu 
comit, conform principiului examenului meu al tautologiei, nici un fel 
de contradicţie; căci atunci eu nu-l mai privesc ca fiind proprietatea 
altuia; a reține ceva pe care eu nu-l privesc ca proprietate a altuia este 
perfect consecvent. Schimbarea punctului de vedere nu e nici o 
contradicție; căci ceea ce e în cauză nu este acesta ca punct de vedere, 
ci obiectul, conţinutul, care nu trebuie să se contrazică. Tot aşa cum 
atunci când dăruiesc ceva pot schimba punctul de vedere potrivit căruia 
ceva este proprietatea mea în acela că este proprietatea altuia fără să mă 
fac vinovat de o contradicţie; tot astfel pot să urmez și drumul invers. 
Deci nu fiindcă găsesc că ceva nu se contrazice este el drept; dar el este 
drept fiindcă este drept. Faptul că ceva este proprietatea altuia, aceasta 
stă la bază; în această privinţă eu nu trebuie să rezonez, nici să caut să 
invoc gânduri, conexiuni, aspecte. Nu am de gândit la a da legi, nici la 
examinarea lor; prin atare mișcări ale gândului meu eu inverteam acea 
relație, întrucât aş putea să fac, de fapt, după plac, ca opusul să fie tot 
atât de conform cunoașterii mele nedeterminate, tautologice şi să fac 
din aceasta legea. Dar, dacă această determinare sau cea opusă este ceea 
ce e drept, aceasta este în-şi-pentru-sine determinat; eu, pentru mine, 
aş putea face din oricare din ele o lege sau din nici una și sunt, întrucât 
încep să le examinez, deja pe un drum neetic. Că ceea ce e drept îmi 
este în şi pentru sine, prin aceasta eu sunt în substanța etică; şi această 
substanţă este astfel esența conștiinţei-de-sine; conștiinţa-de-sine este 
însă reulituteu ei efectivă şi ființu-ei-în- fupt, este Sinele şi voința ei. 


(BB) SPIRITUL 


VI 
SPIRITUL 


Rațiunea este spirit, întrucât certitudinea de a fi orice realitate s-a 
ridicat la adevăr şi ea își este conștientă de ea însăși ca fiind lumea ei, 
și este conștientă de lume ca fiind ea însăși. — Devenirea spiritului era 
indicată de mișcarea imediat precedentă în care obiectul conștiinței, 
categoria pură, s-a ridicat la conceptul rațiunii. În rațiunea observatoare, 
această unitate pură a Eului şi a ființei, a ființei-pentru-sine Și a ființei- 
în-sine, este determinată ca fiind însinele sau ca fiind ființă şi conștiința 
rațiunii se găseşte pe sine. Dar adevărul observației este mai degrabă 
suprimarea acestui instinct ce se găseşte nemijlocit, al acestei existente 
lipsite de conștiință a acestuia. Categoria intuită, lucrul găsit, intră în 
conștiință ca fiind ființu-pentru-sine a Eului, eul care acum se cunoaşte 
în esenţa obiectivă, ca fiind Sinele. Dar această determinare a categoriei 
ca fiind ființa-pentru-sine opusă fiinţei-în-sine este tot atât de unilaterală 
și este un moment care se suprimă pe sine. Categoria va fi astfel 
determinată pentru conştiinţă, așa cum ea este în adevărul ei universal, 
ca esenţă fiind în-și-pentru-sine. Această determinare încă abstractă, 
care constituie faptul-însuşi, este la început esența spirituală și conștiința 
sa este o cunoaștere formală despre ea, care se ocupă cu un continut 
variat și felurit al ei; această conștiință este însă, de fapt, ca fiind un 
individ singular, deosebită de substanță, ea dă fie legi arbitrare, fie crede 
că posedă, în cunoaşterea ei ca atare, legile, aşa cum ele sunt în și pentru 
sine; și se consideră ca fiind puterea care le judecă. — Sau, considerată 
din punctul de vedere al substanţei, aceasta este esenţa spirituală în și 
pentru ea însăşi, care nu este încă conștiință a ei înseși. Însă, esenţa în 

şi pentru ea însăşi care îşi este totodată reală ca conștiință, și care se 
prezintă pe ea ei înseși, este Spiritul. 

Esența sa spirituală a fost deja indicată ca fiind substanța etică. 
Spiritul este însă realitatea etică. Spiritul este Sinele conștiinței reale, 
pentru care spiritul stă ca opus sau i se opune mai degrabă ca lume 
obiectivă reală, care însă a pierdut astfel pentru Sine orice semnificație 
a ceva străin, după cum Sinele a pierdut orice semnificaţie a unei fiinte- 
pentru-sine dependente sau independente, separată de această lume. 
Fiind substanța şi esența universală, identică sieși, permanentă, spiritul 
este baza și punctul de plecare imuabil și ireductibil al acţiunii tuturor 
și este scopul și țelul lor, ca fiind însinele gândit al oricărei conștiințe- 
de-sine. — Această substanță este deopotrivă opera universală, ce se 
produce prin fapta tuturor și a fiecăruia, ca fiind unitatea și identitatea 
lor; căci ea este ființa-pentru-sine , Sinele, fapta. Ca substanță, spiritul este 
identitatea cu sine, neșovăitoare, justă; dar, ca ființă-pentru-sine, 
substanţa este esența bună dizolvată, care se sacrifică, în care fiecare își 
împlinește opera proprie, destramă ființa universală şi își ia din ea partea 
lui. Această dispersare și singularizare a esenței este tocmai momentul 
acțiunii ȘI al Sinelui tuturora; ea este mișcarea și sufletul substanţei și 
este esența universală care rezultă din ea. Tocmai prin aceea că 
substanţa este fiinta dizolvată în sine, ea nu este esența moartă, ci este 
efectiv reală şi vie. 

Spiritul este astfel esența absolută, reală, suportul ei înseși. Toate 
formele de până acum ale conștiinței sunt abstracții ale sale; ele constau 
în aceea că spiritul se analizează, că el deosebește momentele sale și 
zăbovește în momentele singulare. Această izolare a unor atare 
momente are spiritul însuși ca presupoziție şi ca subzistență, adică 
există numai în el, care este existența. Luate ca izolate, ele au aparența 
că ar fi ca atare; dar modul în care ele sunt doar momente, adică mărimi 
ce dispar, arată progresia lor mai departe și reîntoarcerea lor în baza și 
esenta lor; şi această esență este tocmai această mișcare și dizolvare a 
acestor momente. Aici, unde este pus spiritul, adică reflexia lor în ele 
însele, reflexia noastră poate să și le amintească pe scurt pe această 
latură; ele erau conștiință, conștiință-de-sine și rațiune. Spiritul este deci 
conştiinţă în genere, care cuprinde în el certitudinea senzorială, 
percepția și intelectul, întrucât, în analiza lui însuși, el reține momentul 
în care își este realitate obiectiv existentă și face abstracţie de faptul că 
această realitate este propria sa ființă-pentru-sine. Dacă el reține ferm, 
din contră, celălalt moment al analizei, anume că obiectul său este ființa 

sa pentru sine, el este atunci conştiinţă-de-sine. Dar, ca conștiință 
nemijlocită a faptului de a fi în şi pentru sine, ca unitate a conștiinței Și 
a conștiinței-de-sine, el este conștiința care are rațiune, care, aşa cum o 
indică a avea, are obiectul ca fiind în sine raţional, adică determinat de 
valoarea categoriei, în felul însă că obiectul nu are încă pentru conștiința 
acestuia valoarea de categorie. Spiritul este conștiința din ale cărei 
considerare noi tocmai am ajuns aici. Această rațiune pe care el oare, 
privită în sfârșit de el ca o atare care este rațiune, adică rațiunea care în 
el este reală și care este lumea lui, astfel este el în adevărul lui; el este 
Spiritul, este esenţa etică reală. 

Spiritul, întrucât el este adevărul nemijlocit, este viața etică a unui 
popor — , individul, care este o lume. El trebuie să înainteze dincolo de 
ceea ce el este nemijlocit, către conștiință, trebuie să depășească 
frumoasa viață etică și să ajungă, printr-o serie de formaţii, la 
cunoașterea lui însuși. Aceste formaţii se disting însă de cele precedente 
prin aceea că ele sunt spiritele reale, realități proprii, și în loc să fie 
formații numai ale conștiinței, ele sunt formatii ale unei lumi. 

Lumea etică vie este Spiritul în adevărul său; în felul în care el 
ajunge la început la cunoaşterea abstractă a esenței lui, viaţa etică 
(Sittlichkeit) decade în universalitatea formală a dreptului. Spiritul, 
scindat acum în el însuși, trasează în elementul său obiectiv, ca într-o 
realitate dură, una din lumile sale, domeniul culturii; și, opus ei, în 
elementul gândului, lumea credinței, domeniul esenței. Ambele lumi 
însă, sesizate de către Spirit, care din această pierdere a lui însuşi se 
întoarce în sine, sesizate de concept, vor fi aruncate în confuzie şi 
revoluționate prin privirea-interioară (Einsicht) și prin răspândirea 
acesteia, iluminismul, și domeniul împărțit şi răspândit în ceea ce e 
dincoace şi dincolo se reîntoarce în conştiința-de-sine, care, acum, în 
moralitate, se sesizează ca fiind esențialitatea și sesizează esenţa ca Sine 
real, nu-și mai situează lumea ei şi temeiul ei în afara sa, și lasă ca totul 
să se stingă în ea și este, ca conștiință morală (Gewissen), spiritul cert 
de el însuşi. 

Lumea etică, lumea ruptă în ceea ce e dincoace şi dincolo, şi 
concepţia morală a lumii sunt, aşadar, spiritele ale căror mişcare și 
reîntoarcere în Sinele simplu al Spiritului ființând-pentru-sine se 
dezvoltă și, ca scop și rezultat al lor, se va ivi conştiința-de-sine reală a 
Spiritului Absolut. 

În adevărul lui simplu, Spiritul este conștiință, și el îşi separă 
momentele sale unele de altele. Fapta îl separă în substanță și în 
conștiința acesteia; și separă atât substanța, cât și conştiinţa. Substanța 
apare ca esență universală și ca scop, stând în contrast cu sine ca 
realitate singularizută;, termenul mediu infinit este conștiinţa-de-sine, 
care — în sine unitate a ei și a substanței — devine acum pentru sine, 
unește esența universală și realitatea ei singularizată, o ridică pe aceasta 
la aceea și acționează etic, o coboară pe aceea la aceasta și înfăptuieşte 
scopul, substanţa numai gândită. Ea aduce la lumină unitatea Sinelui ei 
şi a substanței ca fiind opera su, şi deci ca o realitate efectivă. 

Când conștiința se scindează în aceste elemente, substanţa simplă 
a dobândit, pe de o parte, opoziţia faţă de conștiinţa-de-sine, pe de altă 
parte ea prezintă deopotrivă în ea însăși natura conștiinței de a se 
distinge pe sine în sine, o prezintă ca pe o lume articulată în masele sale. 
Substanţa se separă deci într-o esenţă etică diferită, într-o lege umană și 
o lege divină. La fel, conștiința-de-sine ce apare în faţa substanţei se 
împarte, potrivit esenței sale, revenind uneia dintre aceste puteri și, ca 
cunoaștere, ea se împarte în neștiinţa a ceea ce ea face și, pe de altă 
parte, în știința acesteia, o știință care de aceea este o ştiinţă înşelată. 
Ea face deci deopotrivă, în fapta ei, experienţa contradicţiei acelor 
puteri în care se scinda substanţa și experienţa distrugerii lor reciproce, 
precum și a contradicţiei dintre cunoașterea caracterului etic al faptei 
sale și ceea ce este în şi pentru sine etic, și îşi găseşte propria ei 
distrugere. De fapt însă, prin această mișcare, substanţa etică a devenit 
conştiința-de-sine reală, adică acest Sine a devenit ce e în şi pentru 
sine; dar în aceasta a fost distrusă tocmai ordinea etică. 


A) LUMEA ETICĂ, LEGEA UMANĂ ȘI LEGEA DIVINĂ, 
BĂRBATUL ȘI FEMEIA 


[1] Substanţa simplă a spiritului se divide ca conștiință în părți. 
Adică, așa cum conștiința ființei abstracte, senzoriale trece în percepție, 
tot astfel se întâmplă și cu certitudinea nemijlocită a fiinţei etice reale; 

și după cum pentru percepția senzorială fiinţa simplă devine un lucru 
cu multe proprietăţi, tot astfel pentru percepţia etică o acţiune dată 
devine o realitate a multor raporturi etice. Pentru percepție însă, 
multiplicitatea inutilă a proprietăților se strânge în opoziția esenţială a 
singularității şi universalității; şi cu atât mai mult pentru aceasta din 
urmă, care este conștiința purificată, substanţială, mulțimea momentelor 
etice va deveni dualitatea unei legi a singularităţii şi a unei legi a 
universalităţii. Fiecare dintre aceste mase ale substanţei rămâne însă 
spiritul întreg; dacă în percepția senzorială lucrurile nu au altă substanță 
decât cele două determinări ale singularităţii şi universalităţii, aici ele nu 
exprimă decât opoziţia superficială a celor două laturi una fată de 
cealaltă. 

[a] Individualitatea singulară are, în esenţa pe care o considerăm 
aici, semnificația conștiinței-de-sine în genere, nu a unei conștiințe 
particulare contingente. Substanţa etică este deci, în această 
determinare, substanţa reală, spiritul absolut realizat în pluralitatea 
conştiințelor existente-în-fapt; el este comunitatea care pentru noi, la 
intrarea în configurația practică a raţiunii în genere, era esenţa absolută 
ŞI care a apărut aici în adevărul său pentru sine însuşi, ca esenţă etică 
conştientă și ca esență pentru conştiinţa pe care o avem ca obiect. Ea 
este spirit, care este pentru sine atunci când el se menţine în faptul că 
se răsfrânge în indivizi şi este în sine, adică substanță, atunci când îi 
menţine pe aceştia în sine. Ca fiind substanță reală el este un popor, ca 
conştiinţă reală este cetățean al poporului. Această conştiinţă își are 
esența în spiritul simplu și certitudinea în realitatea efectivă a acestui 
spirit, în întregul popor; şi are nemijlocit în aceasta adevărul ei, deci nu 
în ceva care nu este real, ci într-un spirit care există şi este valabil. 

Acest spirit poate fi numit legea umană, fiindcă el este, prin esenţă, 
în forma realității sale conştiente de sine. El este, în forma univer- 
salității, legea cunoscută şi datina dară; în forma singularității 
individuale, el este certitudinea reală a lui însuşi în individul în genere 
și certitudinea lui ca simplă individualitate este spiritul ca guvernare; 
adevărul său este valabilitatea care stă deschis la lumina zilei, 
o existență care apare pentru certitudinea nemijlocită în forma fiinţănii- 
în-fapt libere, neconstrânse. 

[B] Acestei puteri și acestei publicităţi etice li se opune însă o altă 
putere, legea divină. Căci puterea etică a statului are, ca fiind mișcarea 
acțiunii conştiente de sine, opoziţia ei în simpla și nemijlocita esență a 
ordinii etice; ca universalitate reală, puterea de stat este o constrângere 

faţă de fiinţa-pentru-sine individuală; şi ca realitate în genere, ea are în 
esenţa interioară încă altceva decât puterea de stat. 

A fost deja amintit că fiecare dintre modurile opuse de a exista ale 
substanţei etice o cuprinde în întregime și cuprinde toate momentele 
conţinutului ei. Dacă deci comunitatea este această substanţă ca acțiune 
reală, conștientă a ei, cealaltă latură are forma substanţei nemijlocite, 
adică a substanţei existente. Aceasta este astfel, pe de o parte, conceptul 
interior, adică posibilitatea universală a ordinii etice în general; însă, pe 
de altă parte, are totodată în ea momentul conștiinței-de-sine. Acest 
moment, care exprimă ordinea etică în acest element al nemijlocirii, 
adică al ființei, care este o conștiință nemijlocită a sa ca esenţă, ca și a 
acestui Sine într-un Altul, adică o comunitate morală naturală, este 
Familia. Ea stă, ca concept încă interior inconștient, în opoziţie cu 
realitatea ei conștientă-de-sine; ca element al realităţii poporului, ea stă 
opusă poporului însuși; ca nemijlocită ființă etică, ea stă opusă ordinii 
etice ce se formează şi se păstrează prin munca pentru ce e universal, 
penaţii, ca opuși spiritului universal. 

Deşi însă ființa etică a familiei se determină ca fiinţa nemijlocită, 
ea este în interiorul esenței sale etice nu în măsura în care ea este relaţia 
naturală a membrilor ei componenti, adică în măsura în care raportul 
lor este raportul nemijlocit al membrilor singulari, reali; căci eticul este 
în sine universal, şi această relație a naturii este, prin esență, un spirit, 
şi el nu este etic decât ca esenţă spirituală. Trebuie văzut în ce constă 
propriul său caracter etic. — În primul rând, fiindcă eticul este 
universalul în sine, raportul etic al membrilor familiei nu este raportul 
sentimentului sau relaţia iubirii. Eticul pare a trebui acum să fie pus în 
relația membrului singular al familiei faţă de întreaga familie, ca fiind 
substanța, așa încât acţiunea și realitatea lui să nu aibă decât această 
substanţă ca scop şi conținut. Dar scopul conștient pe care îl are 
acțiunea acestui întreg, întrucât acest scop privește acest întreg însuși, 
este individul singular însuși. Dobândirea şi păstrarea puterii şi bogăției 
priveşte, în parte, numai nevoia, și ea aparţine dorinţei; în determinarea 
ei superioară ea va fi, în parte, numai ceva intermediar. Această deter- 
minare nu cade în familia însăși, ci priveşte ceea ce e cu adevărat 
universal, comunitatea. Ea este mai degrabă negativă faţă de familie și 
constă în a scoate pe individ în afară de familie, în a-i subjuga 
naturaletea şi singularitatea și în a-l atrage către virtute, către viaţa în 
și pentru universal. Scopul propriu; pozitiv, al familiei este individul 
singular ca atare. Pentru ca acum acest raport să fie etic, nu poate nici 

cel ce acţionează, nici cel asupra căruia se exercită acțiunea să apară ca 
contingență, aşa cum se întâmplă de exemplu când dai un ajutor sau faci 
un serviciu oarecare. Conţinutul acţiunii etice trebuie să fie substanţial, 
adică întreg și universal. Acţiunea etică nu se poate deci raporta decât 
la individul întreg, adică la acesta ca universal. Şi aceasta iarăși, nu în 
sensul că s-ar reprezenta numai Că un serviciu făcut i-ar aduce fericirea 
întreagă, în timp ce serviciul ca acţiune imediată și reală nu realizează 
pentru el decât ceva singular; nici că acțiunea etică, ca un proces de 
educaţie, îl are în mod real ca obiect, ca întreg, într-o serie de strădanii 
și îl produce ca operă; unde, în afară de scopul negativ faţă de familie, 
acțiunea efectivă nu are decât un conţinut limitat; — ci tot atât de puțin, 
în fine, că fapta ar fi ajutorul prin care într-adevăr individul întreg ar fi 
salvat, căci ea însăși este o faptă cu totul întâmplătoare, al cărui prilej 
este o realitate banală, care poate să fie sau să nu fie. Acţiunea deci care 
cuprinde întreaga existenţă a rudei de sânge şi are ca obiect și conţinut 
al ei nu pe cetăţean, căci acesta nu apartine familiei, nici pe acela ce 
trebuie să devină cetățean şi să înceteze de a fi considerat ca fiind acest 
individ singular, ci pe el, ca acest individ aparținând familiei, ca pe o 
esență universală sustrasă realităţii sensibile, adică realităţii singulare: 
această acțiune nu mai privește pe cel ce trăiește, ci pe cel mort, care 
din lungul șir al existenței sale risipite s-a adunat într-o singură figură 
împlinită și care, din neliniștea vieţii contingente, s-a ridicat la liniştea 
universalității simple. — Fiindcă el nu este real și substanțial decât ca 
cetăţean, de aceea individul singular, întrucât el nu e cetăţean și apartine 
familiei, este numai umbra ireală și lipsită de consistenţă. 

[y] Această universalitate la care ajunge individul singular ca atare 
este ființa pură, moartea; este nemijlocita devenire a procesului naturii, 
nu acţiunea unei conștiințe. Datoria membrului familiei este de aceea 
de a adăuga această latură, pentru ca și ultima sa ființă, această ființă 
universală, să nu aparțină numai naturii și să rămână ceva irațional, ci 
pentru ca ea să fie ceva făptuit şi în ea să fie afirmat dreptul conştiinţei. 
Sau sensul acţiunii este mai curând, fiindcă într-adevăr liniştea și 
universalitatea esenței conștiente-de-sine nu aparţin naturii, să dea la o 
parte aparenţa unei atare acţiuni pe care natura și-o arogă și adevărul să 
fie restabilit. — Ceea ce natura a facut în el este latura prin care 
devenirea sa ca universal se prezintă ca fiind procesul unui existent. 
Această latură cade anume ea însăși în interiorul comunității etice și o 
are pe aceasta ca scop; moartea este împlinirea și munca cea mai înaltă 
pe care individul ca atare le preiau pentru ea. Dar, întrucât el este prin 

esență un individ singular, este întâmplător faptul că moartea lui 
coincide nemijlocit cu munca sa pentru universal și că a fost un rezultat 
al acesteia; dacă a fost așa, moartea este în parte negativitatea naturală 
și mişcarea individului singular ca existent, în care conștiința nu se 
reîntoarce în sine și nu devine conștiință-de- sine; sau încă, întrucât 
mișcarea existentului este aceea că el este suprimat și ajunge la ființa- 
pentru-sine, moartea este latura scindării, în care fiinţa-pentru-sine care 
e obținută este altceva decât existentul care intrase în proces. — 
Deoarece ordinea etică este spiritul în adevărul lui nemijlocit, laturile 
în care conștiința lui s-a separat cad și ele în această formă a 
nemijlocirii; și singularitatea trece în această negativitate abstractă, 
care, fără mângâiere și împăcare în ea însăşi, trebuie să le primească, 
esenţial, printr-un act concret şi real. — Rudenia de sânge întregește 
deci procesul natural, abstract, prin aceea că ea adaugă mişcarea 
conștiinței, că întrerupe opera naturii și smulge pe ruda de sânge 
distrugerii, sau, mai precis, deoarece distrugerea, devenirea ei ca fiinţă 
pură este necesară, ea îşi ia asupra ei actul distrugerii. — Se ajunge prin 
aceasta ca ȘI ființa moartă, universală, să fie ceva ce s-a reîntors în sine, 
o ființă-pentru-sine, adică pura singularitate individuală să fie ridicată 
la individualitatea universală. Cel mort, prin faptul că și-a eliberat ființa 
sa de acțiunea sa, adică de unitatea negativă, este singularitatea goală, 
doar o pasivă ființă-pentru-alții, lăsată pradă oricărei individualități 
joase, lipsite de rațiune, și forțelor materiei abstracte, care sunt mai 
putemice decât el, prima prin voinţa de viață pe care o are, iar acestea 
din urmă în virtutea naturii lor negative. Familia tine departe de el 
această acțiune a dorinţei inconștiente și a esenței abstracte, care îl 
dezonorează, pune în locul acesteia acțiunea ei proprie și încredințează 
pe cel înrudit sânului pământului, individualităţii elementare, 
nepieritoare; ea îl face prin aceasta un membru al unei comunități care 
mai degrabă domină și ţine legate forțele materiei singulare și ale 
joaselor viețuitoare care voiau să fie libere faţă de cel mort şi să-l 
distrugă. 

Această ultimă datorie formează deci legea divină completă, adică 
acţiunea etică pozitivă faţă de individul singular. Orice altă relație fată 
de el care nu rămâne în iubire, dar este etică, aparţine legii umane și are 
semnificaţia de a ridica pe individul singular deasupra includerii în 
comunitatea naturală căreia el îi aparține ca real. Dacă însă chiar dreptul 
uman are ca conţinut şi putere ale sale substanţa etică reală, conştientă 
de sine, întregul popor, legea şi dreptul divin au însă pe individul 

singular, care e dincolo de realitate; el nu este însă, totuși, fără putere; 
puterea sa este universalul pur, abstract: individul elementar, care îşi 
smulge înapoi individualitatea — ce se desface din element și formează 
realitatea conştientă de ea a poporului — și o întoarce în pură abstracție 
ca în esenţa sa, pe cât această esenţă este baza ei. — Modul în care 
această putere se manifestă în poporul însuși va fi dezvoltat mai departe. 
[2] Într-o lege, ca și în cealaltă, sunt date acum și diferențe, şi 
etape. Căci, întrucât amândouă esenţele au în ele momentul conștiinței, 
diferența se dezvoltă în interiorul lor însele; și aceasta constituie 
mișcarea şi viața lor proprie. Considerarea acestor diferenţe arată 
modurile de acţionare şi pe cele ale conştiinţei-de-sine în ambele esențe 
universale ale lumii etice, ca și legătura lor și trecerea lor una în alta. 
[a] Comunitatea, legea superioară şi valabilă la lumina zilei, își 
are vitalitatea ei reală în guvernare, în care ea este individ. Guvernarea 
este spiritul real, reflectat în sine, sinele simplu al întregii substanţe 
etice. Această forță simplă permite esenței să se răspândească anume în 
articularea sa şi să dea fiecărei părți subzistență şi o fiinţă-pentru-sine 
proprie. Spiritul are în aceasta realitatea sa, adică ființa-sa-în-fapt, şi 
familia este elementul acestei realități. Dar spiritul este totodată forța 
întregului, care cuprinde iar aceste părti în unul care le neagă, care le 
dă sentimentul neindependenţei lor şi le menţine conștiente de faptul că 
ele nu au viaţa lor decât în întreg. Comunitatea se poate deci organiza, 
pe de o parte, în sistemele independenţei personale și proprietăţii, al 
dreptului personal și al bunurilor; tot astfel, modalităţile muncii pentru 
scopurile mai întâi singulare — ale câștigului şi plăcerii — se pot 
organiza în asocieri proprii și pot deveni independente. Spiritul asocierii 
universale este simplitatea și esența negativă a acestor sisteme care se 
izolează. Spre a nu le lăsa să se înrădăcineze și să devină rigide în 
această izolare, spre a nu lăsa deci ca întregul să se disocieze și ca 
spiritul să se risipească, guvernarea trebuie să le scuture din când în 
când în interiorul lor prin războaie, să strice prin aceasta și să se încurce 
ordinea stabilită şi dreptul independenţei, iar pe indivizii care, 
cufundându-se în ele, se desfac de întreg şi tind la ființa-pentru-sine 
inviolabilă și la siguranța persoanei, să-i facă să simtă, prin această 
muncă impusă, moartea. Spiritul fereşte prin această dizolvare a formei 
subzistenţei căderea în existența naturală din cea etică și menţine și 
ridică Sinele conștiinței sale în libertate şi în forța lui. — Esenţa 
negativă se arată ca fiind puterea proprie a comunității și forța 

conservării ei de sine; comunitatea are deci adevărul și întărirea puterii 
ei în esenţa legii divine și în domeniul subteran. 

[P] Legea divină care domnește în familie are, de partea ei, 
deosebiri în sine ale căror raporturi formează mişcarea vie a realităţii 
ei. Între cele trei relaţii însă ale soțului şi soției, părinților şi copiilor, 
fratelui și surorii, în primul rând relația dintre soț şi soție este 
nemijlocita recunoaștere de sine a unei conștiințe în alta și este 
cunoașterea recunoașterii reciproce. Fiindcă este recunoașterea naturală, 
nu cea etică, ea este doar reprezentarea și imaginea spiritului, nu 
spiritul real însuși. — Reprezentarea, adică imaginea, își are însă 
realitatea în altceva decât este ea; această relație nu-şi are deci realitatea 
ei în ea însăși, ci în copil, într-un altul, a cărui devenire ea este, şi în 
care ea se pierde; și această schimbare a generaţiilor care se perindă 
mereu își are permanenta în popor. — Pietatea soțului și a soţiei unul 
faţă de altul este deci amestecată cu un raport natural și cu sentiment, iar 
relaţia lor nu-şi are reîntoarcerea-ei-în-sine, în ea însăşi. La fel a două 
relaţie, pietatea părinților şi a copiilor unii față de alții. Aceea a 
părinților faţă de copiii lor este afectată tocmai de această înduioşare de 
a-şi avea conștiința realității lor într-un altul și de a vedea fiinţa-pentru- 
sine devenind în el fără a o recăpăta și ea rămâne o realitate străină, 
proprie; aceea a copiilor fată de părinţi, din contră, afectată de emotia de 
a-şi avea devenirea proprie, adică însinele, în altceva ce dispare și de a- 
și atinge fiinţa-pentru-sine și propria conştiință-de-sine numai prin 
separarea de origine, o separare în care aceasta se stinge. 

Aceste două relaţii rămân în interiorul trecerii și a inegalităţii 
laturilor care le sunt atribuite. — Relaţia neamestecată se găsește însă 
între frate şi soră. Ei sunt acelaşi sânge, dar care a ajuns în ei la odihna 
și echilibrul lui. Ei deci nu se doresc unul pe altul, ei nu și-au dat, nici 
nu au primit unul de la altul această ființă-pentru-sine, ci sunt 
individualităţi libere unul față de altul. Partea feminină are de aceea, ca 
soră, presimțirea cea mai înaltă a esenței etice; ea nu ajunge la 
conştiinţa şi la realitatea acesteia fiindcă legea familiei este esenţa în 
sine, interioară, care nu stă în lumina conștiinței, dar care rămâne un 
sentiment interior şi elementul divin sustras realității. Femeia este legată 
de acești penati și vede în ei, în parte, substanța sa universală, în parte 
însă singularitatea ei, astfel încât, totuși, acest raport al singularității nu 
este totodată raportul natural al plăcerii. — Ca fiică, femeia trebuie să 
vadă cu emotie naturală şi cu liniște morală pe părinţii ei dispărând; căci 
numai cu prețul acestui raport ea ajunge la ființa-pentru-sine de care 

este capabilă; ea nu are deci în părinţii săi intuiţia fiinţei-sale-pentru- 
sine într-un mod pozitiv. Raporturile de mamă și soție au însă, pe de o 
parte, singularitatea ca ceva natural, care aparţine plăcerii, în parte, ca 
ceva negativ, care îşi vede în acest raport doar dispariția sa; în parte, 
singularitatea este tocmai de aceea ceva contingent, care poate fi 
înlocuită printr-o altă singularitate. În casa eticului, nu acest soț, nu 
acest copil sunt aceia pe care se fundează aceste relaţii ale femeii, ci un 
soț, copii în genere, nu sensibilitatea, ci universalul. Diferenţa vieții ei 
etice faţă de aceea a bărbatului constă tocmai în aceasta, că în 
determinarea sa pentru viaţa individuală și în plăcerea ei femeia rămâne 
nemijlocit universală şi rămâne străină de singularitatea dorinţei; pe 
când, din contră, în bărbat aceste două laturi se despart, și întrucât, ca 
cetăţean, el posedă puterea conștiinței-de-sine a universalității, el își 
răscumpără prin aceasta dreptul dorinței și îşi prezervă totodată 
libertatea faţă de acest drept. Întrucât în această relaţie a femeii este deci 
amestecată singularitatea, viata ei etică nu este pură; în măsura în care 
însă această viaţă este etică, singularitatea este indiferentă și femeii îi 
lipsește momentul prin care ea se recunoaşte în alţii ca fiind acest Sine. 
— Fratele este însă, pentru soră, aceeași ființă liniștită în genere; 
recunoaşterea ei în el este pură și neamestecată cu un raport natural; 
indiferenta singularităţii şi contingenţa etică a acesteia nu mai sunt deci 
date în acest raport; dar momentul sinelui individual, care recunoaşte și 
este recunoscut, poate să-şi afirme aici dreptul său, fiindcă el este legat 
de echilibrul sângelui şi de raportul lipsit de dorință. Pierderea fratelui 
este de aceea pentru soră de neînlocuit şi datoria ei fată de el este cea 
mai înaltă. i 

[y] Această relaţie este totodată limita în care familia închisă în 
sine se dizolvă și trece dincolo de ea. Fratele este latura potrivit căreia 
spiritul familiei este individualizat, se îndreaptă către altceva și trece în 
conştiinţa universalităţii. Fratele părăsește această viață etică 
nemijlocită, elementară şi de aceea propriu-zis negativă a familiei, spre 
a dobândi şi a face să apară viaţa etică reală, conștientă de ea însăși. 

EI trece de la legea divină, în a cărei sferă trăia, la legea umană. 
Sora însă devine sau soţia rămâne conducătoarea casei și păstrătoarea 
legii divine. În felul acesta ambele sexe îşi depășesc esența lor naturală 
și se prezintă în semnificația lor etică ca naturi diferite care își împart 
între ele cele două diferenţe pe care și le asumă substanţa etică. Aceste 
două esențe universale ale lumii etice au de aceea individualitatea lor 
determinată în conștiinţe-de-sine natural diferite, deoarece spiritul etic 

este nemijlocita unitate dintre substanță și conştiința-de-sine — o 
nemijlocire care pe latura realității, cât şi pe aceea a diferenţei, apare, 
deci, ca fiinţa unei diferenţe naturale. — Este acea latură care, în 
conceptul esenței spirituale, se arată ca natură originar determinată, 
atunci când era vorba despre aspectul individualității în sine reale. Acest 
moment pierde nedeterminarea pe care o are încă acolo și diversitatea 
contingentă a dispozițiilor și capacităţilor. El este acum opoziţia 
determinată a celor două sexe, al căror caracter natural obține totodată 
semnificația determinaţiei lor etice. 

Diferenţa sexelor și a conţinutului lor etic rămâne totuși în unitatea 
substanţei etice şi mișcarea ei este tocmai devenirea permanentă a 
acestei substanţe. Bărbatul este trimis de spiritul familiei în comunitate 
și găsește în aceasta esenţa lui conştientă-de-sine; așa cum familia are 
prin aceasta în comunitate substanţa ei universală și subzistenta, invers, 
comunitatea găseşte în familie elementul formal al realităţii ei şi în 
legea divină forţa şi confirmarea ei. Nici una dintre cele două nu este 
singură, în și pentru sine; legea umană, în mișcarea ei vie, pleacă de la 
legea divină, legea valabilă pe pământ de la cea subpământeană, legea 
conștientă de la cea inconștientă, mijlocirea de la nemijlocire, şi se 
întoarce totodată înapoi de unde a plecat. Puterea subpământeană, de 
altă parte, are realitatea ei pe pământ; prin conștiință, ea capătă 
existenţă-în-fapt și activitate. 

[3] Esentele etice universale sunt deci substanţa (etică) ca 
universal și această substanță ca conştiinţă singulară; poporul şi familia 
sunt realitatea lor universală, şi ele au pe bărbat şi femeie ca Sinele lor 
natural şi ca individualitate care acţionează. În acest conţinut al lumii 
etice vedem atinse scopurile pe care şi le propuneau formele anterioare 
lipsite de substanţă ale conștiinței. Ceea ce raţiunea sesiza doar ca 
obiect a devenit conștiință-de-sine, și ceea ce conștiința-de-sine sesiza 
numai în ea însăși este dat ca realitate adevărată. — Ceea ce observaţia 
cunoştea ca ceva dinainte găsit, în care Sinele nu avea nici o parte, este 
aici datina găsită, dar o realitate care este totodată faptă și operă a celui 
ce o găseşte. — Individul singular, căutând plăcerea satisfacției 
individualității sale, o găseşte în familie, și necesitatea în care trece 
plăcerea este propria sa conștiință-de-sine ca cetăţean al poporului său, 
sau este aceea de a cunoaște legea inimii ca lege a tuturor inimilor, de 
a cunoaște conștiința Sinelui ca ordine universal recunoscută; este 
virtutea, care se bucură de roadele sacrificiului ei; ea aduce la 
îndeplinire ceea ce şi-a propus, anume de a ridica esenţa la prezență 

reală, și satisfacția ei este această viaţă universală. În sfârşit, conştiinţa 
faptului-însuşi va fi satisfăcută în substanţa reală, care, într-un mod 
pozitiv, conţine și păstrează momentele acelei categorii goale. Această 
substanţă are în puterile etice un continut adevărat, care a luat locul 
acelor imperative fără substanţă pe care raţiunea-sănătoasă voia să le 
dea şi să le cunoască; — așa după cum ea are un criteriu de examinare 
plin de conţinut, determinat în el însuși, nu al legilor, ci a ce este făcut. 

Întregul este un echilibru liniştit al tuturor părţilor, și fiecare parte 
este un spirit în elementul său nativ, un spirit care nu-și caută satisfacția 
dincolo de el însuşi, dar le are în sine, deoarece el însuși este în 
echilibru cu întregul. — Acest echilibru nu poate fi viu decât prin faptul 
că o inegalitate se naște în el și că el este readus la egalitate de către 
justiție. Justiţia nu este însă nici o esenţă străină ce se găseşte dincolo, 
nici realitatea nedemnă de numele de justiţie a unei reciproce șiretenii, 
înșelări sau nerecunoștințe etc., pe care justiția ar împlini-o în modul 
hazardului necugetat, ca pe o legătură neînțeleasă și o acţiune și o 
delăsare inconștiente; ci, ca justiție a dreptului uman, care readuce în 
universal ființa-pentru-sine ieșită din echilibru, independenţa stărilor 
sociale și a indivizilor, ea este guvernarea poporului, care este 
individualitatea prezentă sieși a esenței universale şi propria voinţă 
conştientă-de-sine a tuturor. — Justiţia însă, care readuce la echilibru 
universalul ce devine atotputernic asupra individului, este astfel tocmai 
spiritul simplu al aceluia ce a suferit nedreptatea; — nu împărțit în el, 
cel care a suferit nedreptatea și într-o esenţă transcendentă; individul 
însuși este puterea subpământeană și este Erinia lui, care îndeplinește 
răzbunarea; căci individualitatea sa, sângele său, trăiește mai departe în 
cămin; substanţa sa are o realitate durabilă. Nedreptatea, care în 
domeniul etic poate fi pusă pe seama individului, stă doar în aceasta că 
lui i se întâmplă simplu ceva. Puterea care aduce această nedreptate 
conştiinţei, care face din ea un simplu lucru, este natura, este 
universalitatea, nu a comunității, ci universalitatea abstractă a ființei, 
și individul particular nu se îndreaptă, în ștergerea nedreptății suferite, 
contra comunităţii, deoarece el nu a suferit din pricina ei, ci contra 
naturii. Conștiinţa sângelui individului soluţionează această nedreptate, 
aşa cum am văzut, în sensul că ceea ce s-a întâmplat devine mai 
degrabă o operă făcută de el, pentru ca astfel ființa, ceea ce e ultim, să 
fie și ea ceva voit şi, astfel, obiect de satisfacție. 

Domeniul etic este în acest fel, în subzistența lui, o lume nepătată, 
neîntinată de nici o scindare. La fel, mişcarea sa este o trecere calmă de 

la una din puterile sale la cealaltă, așa încât fiecare menţine și produce 
pe cealaltă. Le vedem anume împărțindu-se în două esente și în 
realitatea acestora; dar opoziția lor este mai mult confirmarea uneia prin 
cealaltă și, acolo unde ele se ating ca reale, termenul lor mediu și 
elementul lor constituie întrepătrunderea nemijlocită a acestora. Unul 
dintre extremi, spiritul universal conștient de sine, va fi legat prin 
individualitatea bărbatului cu celălalt extrem al său, forta și elementul 
său, cu spiritul inconştient. Dimpotrivă, legea divină îşi are 
individualizarea ei, spiritul inconștient al singularului își are existența sa 
în femeie, prin care, ca:termen mediu al său, el iese şi se ridică din 
irealitatea lui în realitate, din ce nu e cunoscut și nu cunoaște în 
domeniul conștient. Unirea bărbatului cu femeia constituie termenul 
mediu operant al întregului și constituie elementul care, scindat în acești 
extremi ai legii divine și umane, este deopotrivă nemijlocita lor unire, 
unire care aduce acele două prime silogisme la același silogism și 
unește într-un singur proces mișcările opuse: aceea a realităţii către 
irealitate , mișcarea în jos a legii umane care se organizează în membri 
independenți coborând către pericolul și confirmarea mortii, și cea a 
legii subpământene, ridicându-se către lumina zilei şi către fiinţa-în- 
fapt conștientă, prima aparținând bărbatului, aceasta din urmă femeii. 


B) ACŢIUNEA ETICĂ, CUNOAȘTEREA UMANĂ ȘI 
DIVINĂ, VINA ȘI SOARTA 


[1] Așa cum opoziţia este însă constituită în acest domeniu, 
conştiinţa-de-sine nu s-a ivit încă în dreptul ei ca individualitate 
singulară. În acest domeniu, individualitatea are, pe de o parte, valoare 
numai ca voință universală, pe de altă parte ca sânge al familiei; acest 
individ singular nu are decât valoarea umbrei ireale. — Nu s-a produs 
încă nici o faptă; fapta este însă Sinele real. — Ea tulbură organizarea 
și mișcarea liniștită a lumii etice. Ceea ce în această lume apare ca ordine 
şi armonie a celor două esențe ale ei, dintre care una adeverește și 
confirmă pe cealaltă, devine prin faptă o trecere a opuşilor unul în altul, 
în care fiecare se arată mai curând a fi nimicnicia lui însuși și a celuilalt 
decât ca fiind confirmarea; ea devine mişcarea negativă, adică eterna 
necesitate a îngrozitoarei soarte, care înghite în prăpastia simplităţii ideii 
legea divină, ca și pe cea umană, cât și cele două conștiinţe-de-sine în 

care aceste puteri își au existenţa-lor-în-fapt şi care, pentru noi, trece în 
ființa-pentru-sine absolută a conştiinţei-de-sine pur singulare. 

Baza de la care pleacă această mişcare și în care ea se desfășoară 
este domeniul eticului; dar activitatea acestei mișcări este conştiința-de- 
sine. Ca conştiinţă etică, ea este direcția pură, simplă, către esenţialitatea 
etică, adică este datoria. Nici un capriciu şi tot astfel nici o luptă, nici o 
lipsă de decizie nu se află în ea, întrucât darea și examinarea legilor au 
fost părăsite, iar esenţialitatea etică îi este nemijlocitul, ceea ce nu se 
clatină, ceea ce e lipsit de contradicţie. Ea nu dă deci spectacolul de 
proastă calitate de a se găsi într-o coliziune între pasiune și datorie și 
nici pe acela, comic, de a se găsi într-o coliziune între datorie și datorie, 
o coliziune care, potrivit conţinutului, este aceeași cu cea dintre pasiune 
ȘI datorie; căci pasiunea este tot atât de capabilă de a fi reprezentată ca 
şi datoria; căci datoria, atunci când conștiința se retrage în sine din 
esențialitatea ei nemijlocită, substanțială, devine un universal-formal, 
în care orice conţinut se potrivește tot atât de bine, așa cum a reieşit mai 
sus. Comică este însă coliziunea datoriilor, fiindcă ea exprimă contra- 
dicția, și anume a unui absolut ce se opune altui absolut, adică exprimă 
un absolut și, nemijlocit, neantul acestui așa-zis absolut, adică al acestei 
datorii. — Conștiinţa etică știe însă ce are de făcut; și ea este decisă de 
a aparţine fie legii divine, fie celei umane. Această nemijlocire a 
deciziei sale este o ființă-în-sine şi are deci totodată semnificaţia unei 
fiinţe naturale, aşa cum am văzut; nu contingenţa circumstanțelor sau 
alegerea, ci natura împarte pe unul dintre sexe uneia dintre legi, pe 
celălalt celeilalte sau, invers, ambele puteri etice ele însele îşi dau 
existența-în-fapt și realizarea lor individuală în cele două sexe. 

Acum însă, prin aceea că, pe de o parte, ordinea etică constă 
esențial în această nemijlocită decizie şi, în consecinţă, numai una din 
legi este esenta pentru conștiință, fiindcă, pe de altă parte, puterile etice 
sunt efectiv reale în Sinele constiintei, aceste forțe primesc semnificația 
de a se exclude una pe alta şi de a fi opuse una alteia. Ele sunt, în 
conștiința-de-sine, pentru sine, aşa cum în domeniul eticului ele nu sunt 
decât în sine. Constiinta etică, deoarece ea este decisă pentru una dintre 
ele, este prin esență caracter, nu există pentru ea o egală esențialitate a 
celor două; opoziția apare de aceea ca o coliziune nefericită a datoriei 
numai cu realitatea lipsită de ce e drept. Conștiinţa etică este, ca 
conştiință-de-sine, în această opoziţie şi, ca atare, ea caută totdeauna să 
supună prin forţă această realitate opusă legii căreia îi aparține, adică 
s-o înșele. Deoarece ea vede dreptul numai de partea ei, nu vede de 

partea cealaltă decât ce e nedrept, astfel că, dintre acestea două, aceea 
care aparține legii divine nu vede de cealaltă parte decât violența 
umană, pe când aceea care aparţine legii umane vede în cealaltă 
încăpățânarea şi neobediența fiinţei-pentru-sine interioare; căci 
poruncile guvernării sunt sensul universal și public ce stă la lumina 
zilei; voinţa celeilalte legi este însă sensul subpământean, ascuns în 
interior, care apare în existenţa sa ca voinţă a singularităţii și, în 
contradicţie cu primul, este nelegiuirea. 

Se ivește prin aceasta în conștiință opoziția dintre ce e cunoscut şi 
necunoscut, aşa cum în substanţă era opoziţia dintre conștient și 
inconștient, Şi dreptul absolut al conștiinței-de-sine etice intră în conflict 
cu dreptul divin al esenței ei. Pentru conştiinţa-de-sine ca conștiință, 
realitatea obiectivă ca atare are esență; prin substanţa ei însă, conștiința- 
de-sine este unitatea ei înseși şi a acestui opus, şi conștiința-de-sine 
etică este conștiința substanţei; ca fiind opus conștiinței-de-sine, 
obiectul a pierdut de aceea cu totul semnificaţia de a avea pentru sine o 
esenţă. Aşa cum sferele în care el nu e decât un lucru au dispărut 
demult, tot astfel au dispărut și aceste sfere în care conștiința stabilește 
ceva din sine și face esență dintr-un moment singular. Faţă de o atare 
unilateralitate, realitatea are o forță proprie; ea stă în alianță cu adevărul 
contra conștiinței și înfățișează mai întâi acesteia ce este adevărul. 
Conştiinţa etică a băut însă din cupa substanţei absolute uitarea oricărei 
unilateralități a ființei-pentru-sine, a scopurilor ei şi a conceptelor ei 
proprii și de aceea a înecat totodată în această apă a Stixului orice 
esenţialitate proprie și orice semnificație independentă a realităţii 
obiective. De aceea dreptul ei absolut este ca, întrucât acționează 
potrivit legii etice, ea să nu găsească în această realizare altceva decât 
împlinirea acestei legi înseși și ca fapta să nu arate altceva decât ce este 
acţiunea etică. — Eticul, ca fiind esența absolută şi puterea absolută 
totodată, nu poate suferi o invertire a conţinutului său. Dacă el ar fi 
numai esența absolută fără putere, el ar putea suferi o invertire din 
partea individualității; dar aceasta din urmă fiind conştiinţa etică, a 
renunțat la invertire o dată cu părăsirea fiinţei-pentru-sine unilaterale: 
așa după cum, invers, puterea simplă ar fi pervertită de către esenţă, 
dacă ea ar fi încă o atare subiectivitate. În virtutea acestei unități, 
individualitatea este forma pură a substanţei, care este conţinutul, şi 
fapta este trecerea din gând în realitate numai ca mișcare a unei opoziții 
lipsite de esenţă, ale cărei momente nu au un conţinut şi o esențialitate 
particulare, diferite unul de altul. Dreptul absolut al conştiinţei etice este 

de aceea ca fapta, ca figura realității sale să nu fie altceva decât ceea ce 
ea cunoaște. 

[2] Dar esenta etică s-a scindat ea însăşi în două legi și conștiința, 
ca comportare nedivizată faţă de lege, nu este repartizată decât uneia 
dintre ele. Așa cum această conştiinţă simplă se sprijină pe dreptul 
absolut că ei, ca fiind etică, esenţa i-a apărut aşa cum este în sine, 
această esenţă stă pe dreptul realității ei, adică pe dreptul de a fi dublă. 
Acest drept al esenței nu se opune însă conştiinței-de-sine, ca și cum el 
ar fi undeva în altă parte, ci este propria esenţă a conştiinţei-de-sine; el 
își are numai în ea ființa-sa-în-fapt şi puterea sa; și opoziţia sa este fapta 
conştiinţei-de-sine. Căci aceasta, tocmai fiindcă își este ca Sine, trece 
la faptă, se ridică din simpla nemijlocire şi pune ea însăși diviziunea în 
două. Prin faptă, ea părăsește determinaţia eticului, aceea de a fi 
certitudinea simplă a adevărului nemijlocit, și pune în ea separarea ei 
înseși ca ce e activ şi în realitatea ce i se opune, negativă pentru ea. Ea 
devine deci, prin faptă, vină. Căci fapta este acțiunea ei, și acțiunea este 
esenţa ei cea mai proprie; şi vina primeşte încă semnificația crimei: 
căci, ca conștiință etică simplă, ea s-a îndreptat către o singură lege, a 
respins-o însă pe cealaltă și a jignit-o prin fapta sa. — Vina nu este 
esenţa indiferentă, cu sens dublu, anume ca faptă, așa cum stă în 
realitate la lumina zilei, ar putea să fie acţiune a Sinelui ei și să nu fie, 
ca şi cum cu acţiunea ar putea fi legat ceva exterior și întâmplător ce nu 
aparține acţiunii, latură fată de care acţiunea ar fi deci nevinovată. Ci 
acţiunea este ea însăşi această scindare de a se pune ea pentru ea, şi de 
a pune, opusă ei, o realitate exterioară, străină; că o atare realitate există, 
aparţine acţiunii înseși și este prin ea. Nevinovată este deci numai lipsa 
de acțiune, ca fiinţa unei pietre, nici măcar a unui copil. — Prin conţinut 
însă, actul etic conţine în el momentul crimei, deoarece el nu trece 
dincolo de împărțirea naturală a celor două legi în cele două sexe, ci, 
mai curând, rămâne, ca direcţie nescindară fată de lege, înăuntrul 
nemijlocirii naturale, ca acţiune, transformă această unilateralitate în 
vină, în aceea de a nu sesiza decât una din laturile esenței și de a se 
comporta negativ faţă de cealaltă, adică de a o jigni. Unde anume în 
viaţa etică generală survin vină şi crimă, acțiune și faptă, va fi arătat 
mai la urmă, în mod mai precis; apare nemijlocit atât: că nu acest 
individ singular este cel care făptuiește și este vinovat; căci el, ca fiind 
acest Sine, este numai umbra ireală, adică este numai ca Sine universal, 
și individualitatea este în mod pur momentul formal al acțiunii în genere, 
conținutul fiind legile şi datinile, care pentru individ sunt determinate și 

care sunt acelea ale stării sale sociale; el este substanţa ca gen, care, prin 
determinaţția ei, devine anume speţă, dar speța rămâne totodată 
universalul genului. Conștiinţa-de-sine coboară în interiorul vieții unui 
popor de la universal numai până la particularitate, nu până la 
individualitatea singulară, care pune un Sine exclusiv, care pune în 
acțiunea sa o realitate ce îi este negativă; ci faptei sale îi stă la bază 
încrederea sigură în întreg, în care nu se amestecă nimic străin, nici 
frică, nici dușmănie. 

Natura dezvoltată a acțiunii reale, conștiința-de-sine etică o 
experimentează acum în fapta ei, fie că ea a urmat legea divină, fie că 
a urmat legea umană. Legea care îi este revelată este, în esență, legată 
de legea opusă: esenţa este unitatea ambelor; fapta a realizat însă numai 
pe una, în opoziție cu cealaltă. Dar, legată prin esență de aceasta, 
împlinirea uneia face să apară cealaltă și o cheamă, așa cum a 
transformat-o fapta, ca pe o esență rănită și dușmănoasă, cerând 
răzbunare. Pentru acţiune numai una dintre laturile deciziei stă în genere 
la lumina zilei; hotărârea este însă în sine negativul, care își opune pe un 
altul ca pe ceva străin ei care este cunoașterea. Realitatea ţine deci 
ascunsă în ea cealaltă latură, străină cunoașterii, și nu se arată conştiinţei 
aşa cum este în și pentru sine, nu arată fiului pe tatăl său în cel care-l 
insultă şi pe care el îl omoară, nici pe mama sa în regina pe care o ia de 
soție. O putere care se fereşte de lumină pândește în acest fel constiinta- 
de-sine etică, putere care apare la lumină numai atunci când fapta este 
săvârşită şi prinde pe cel ce o face asupra faptului; căci fapta săvârșită 
este suprimarea opoziției dintre Sinele cunoscător și realitatea care îi 
stă în faţă. Cel ce acționează nu poate nega crima și vina sa; fapta constă 
în aceea de a pune în mișcare ceea ce nu se mișcă, în a face să apară 
ceea ce la început era doar închis în posibilitate și, în aceasta, de a lega 
ce e inconștient de ce e conștient, ceea ce nu fiinţează de ceea ce are 
ființă. În acest adevăr fapta se ivește deci la lumina zilei; e ca ceva în 
care un conştient este legat de un inconștient, ceea ce este propriu de 
ceva străin, ca esență scindată în care conștiința face experienţa 
celeilalte laturi şi o experimentează ca fiind și a ei, dar ca fiind puterea 
rănită de ea şi pe care a incitat-o la dușmănie. 

Se poate întâmpla ca dreptul, care stă în rezervă, să nu fie dat în 
forma lui proprie pentru conștiința care acţionează, ci numai în sine, în 
vinovăția interioară a deciziei și a acțiunii. Dar conștiința etică este mai 

completă, vina este mai pură atunci când ea cunoaște dinainte legea şi 
puterea căreia i se opune, când o ia drept o violenţă și o nedreptate, 
drept o contingenţă etică și când comite crima cu bună-ştiinţă, ca 
Antigona. Fapta o dată împlinită își inversează perspectiva. Faptul 
împlinirii exprimă el însuşi că ceea ce este etic trebuie să fie real; căci 
realitatea scopului este scopul acţiunii. Acţiunea exprimă tocmai 
unitatea realității şi a substanței, ea exprimă faptul că realitatea nu este 
contingentă pentru esenţă, dar că, în unire cu esența, ea nu e dată nici 
unui drept care nu e drept adevărat. În virtutea acestei realităţi și în 
virtutea acţiunii €i, conștiința etică trebuie să recunoască opusul său ca 
fiind realitatea ei; trebuie să recunoască vina sa: fiindcă suferim, 
recunoaştem că am greşitl. 

Această recunoaștere exprimă că scindarea dintre scopul etic și 
realitate a fost depășită; ea înseamnă reîntoarcerea la intenția etică ce 
ştie că nimic nu valorează decât ce este drept. Prin aceasta însă, cel ce 
acționează renunţă la caracterul său şi la realitatea Sinelui său și a fost 
nimicit. Fiinţa lui rezidă în a aparţine legii sale etice ca substanţă a sa; 
recunoscând însă ce-i e opus, aceasta a încetat să-i fie substanţa; şi, în 
locul realităţii sale, el a atins irealitatea, intenția (die Gesinnung). — 
Substanţa apare anume în individualitate ca patos al ei, iar 
individualitatea ca fiind ceea ce animă substanţa și stă deci deasupra ei. 
Dar substanţa este un patos care e în același timp caracterul ei; 
individualitatea etică este nemijlocit şi în sine una cu acest universal al 
ei, ea își are existența numai în el și nu poate supraviețui nimicirii pe 
care această putere etică o suferă prin cea contrară. 

Ea are însă certitudinea că acea individualitate al cărei patos este 
această putere opusă nu suferă un rău mai mare decât acela pe care ea 
l-a făcut. Mişcarea puterilor etice una fată de alta, precum și a 
individualităţilor care le pun în viaţă și acţiune, şi-a atins sfârşitul ei 
adevărat numai când ambele laturi fac experienţa aceluiași declin. Căci 
nici una dintre puteri nu este privilegiată faţă de cealaltă, așa încât să 
fie un moment în mai mare măsură esențial al substanţei. Faptul că ele 
sunt la fel de esenţiale și că subzistă independent una faţă de alta 
constituie fiinţa lor lipsită de sine; în faptă, ele sunt ca esente proprii, 
dar au un Sine diferit, ceea ce contrazice unitatea Sinelui și formează 

lipsa lor de dreptate şi declinul lor necesar. Caracterul aparține și el, în 
parte, prin patosul său, adică prin substanţa sa, numai uneia dintre 
aceste puteri; în parte, pe latura cunoașterii, un caracter, ca şi celălalt, 
este scindat într-un conştient şi un inconștient; și întrucât fiecare face 
să reiasă această opoziție, şi prin faptă și lipsa de cunoaştere este opera 
lui, fiecare cade în vina care-l consumă. Victoria unei puteri și a 
caracterului ei şi înfrângerea celeilalte laturi ar fi deci numai o parte și 
opera neîmplinită, care, fără oprire, înaintează către echilibrul 
amândurora. Numai în egala depăşire a ambelor laturi este împlinit 
dreptul absolut şi a apărut substanţa etică ca putere negativă care înghite 
ambele laturi, adică atotputernica şi dreapta soartă. 

[3] Dacă ambele puteri sunt luate potrivit conținutului lor specific 
și al individualizării lor, atunci se prezintă imaginea conflictului lor 
organizat, pe latura sa formală ca conflict al ordinii etice şi al 
conştiinței-de-sine cu natura inconștientă și cu o contingenţă dată prin 
ea (ultima are un drept faţă de prima, deoarece aceasta este numai 
spiritul adevărat, numai în nemijlocită unitate cu substanţa ei) — și pe 
latura conținutului ca ruptură între legea divină şi legea umană. — 
Tânărul iese din esenţa inconștientă, din spiritul familiei, şi devine 
individualitatea comunităţii; că el mai apartine încă naturii din care s-a 
rupt se dovedeşte prin aceea că el apare în contingenţa a doi frați care 
au același drept de stăpânire pe comunitate; inegalitatea nașterii mai 
timpurie sau mai târzie nu are pentru ei — care intră în esenţa etică ca 
diferență a naturii — nici o importanţă. Dar guvernarea, ca fiind spiritul 
simplu, ca adică Sinele spiritului poporului, nu suferă o dualitate a 
individualităţii și necesităţii etice a acestei unităţi i se opune natura ca 
hazard al pluralităţii. Acești doi frați vor fi deci dezuniţi şi dreptul lor 
egal la puterea de stat îi distruge pe ambii, neavând nici unul dreptate. 
Privit în mod omenesc, crima a săvâșit-o acela care, nefiind posesiune, 
atacă comunitatea în fruntea căreia stătea celălalt; are, dimpotrivă, 
dreptul de partea sa acela care a știut să considere pe celălalt numai ca 
pe un individ singular, desprins de comunitate, și care, în această lipsă 
de putere, l-a alungat; el a atins numai pe individul ca atare, nu 
comunitatea, nu esenţa dreptului uman. Comunitatea, atacată şi apărată 
de simplul individ singular, se menţine; iar fraţii îşi găsesc amândoi 
distrugerea reciprocă unul prin celălalt; căci individualitatea, care leagă 
de ființa-sa-pentru-sine pericolul pentru întreg s-a exclus ea însăși din 

comunitate și se dizolvă în ea însăși. Pe unul însă care se găsea de 
partea ei ea îl va onora; pe celălalt însă, care încă de pe ziduri proclama 
devastarea ei, guvernarea, simplitatea restabilită a Sinelui comunității 
îl va pedepsi prin lipsirea lui de ultima onoare. Acestuia, care a atacat 
spiritul cel mai înalt al conștiinței, spiritul comun, trebuie să-i fie răpită 
onoarea fiinţei întregi, împlinite, onoarea spiritului decedat. 

Dar dacă astfel universalul învinge uşor punctul cel mai înalt al 
piramidei sale şi obține victoria asupra principiului individualității care 
se revoltă împotriva familiei, el doar a intrat în luptă cu legea divină, 
spiritul conștient-de-sine cu spiritul inconștient; căci aceasta din urmă 
este cealaltă putere esenţială și de aceea nedistrusă de primul, ci numai 
lezată. Spiritul inconștient are însă, spre a se valorifica real fată de legea 
care deţine puterea şi stă la lumina zilei, un ajutor numai în umbra 
lipsită de sânge. Ca lege a slăbiciunii și a întunericului, el este deci mai 
întâi învins de legea zilei și a forţei. Căci acea putere este valabilă 
dedesubt, nu pe pământ. Numai că realul, care a răpit interiorului 
onoarea și puterea sa, şi-a consumat prin aceasta esența. Spiritul deschis 
la lumina zilei își are rădăcinile puterii sale în lumea subpământeană. 
Certitudinea poporului, sigură de ea însăși și care se asigură pe sine, 
are adevărul jurământului ei, care leagă pe toti într-o unitate numai în 
substanța inconștientă şi mută a tuturora, în apele uitării. În consecință, 
împlinirea spiritului public se transformă în opusul său și el face 
experiența că dreptul său cel mai înalt este suprema nedreptate, că 
victoria sa este mai degrabă propria sa decădere. De ageea cel mort, al 
cărui drept a fost lezat, ştie să găsească pentru răzbunarea sa 
instrumente care sunt de aceeași realitate și forță ca și puterea care l-a 
jignit. Aceste puteri sunt alte comunităţi, pe ale căror altare câinii și 
păsările le-au pângărit cu cadavrul, care nu s-au ridicat prin restituirea 
ce li se cuvenea a individului elementar, ci au rămas pe pământ, în 
imperiul realităţii, şi care primesc acum ca forță a legii divine o 
universalitate reală, conștientă-de-sine. Ele se fac dușmănoase și distrug 
comunitatea care a dezonorat și a distrus forta sa, pietatea familiei. 

Reprezentată astfel, mișcarea legii umane şi divine își are expresia 
necesităţii ei în indivizi, în care universalul apare ca un patos și 
activitatea mişcării ca acţiune individuală, care dă necesității acesteia 
aparenţa contingenţei. Dar individualitatea și acţiunea formează 
principiul singularității în genere, principiu care în pura sa universalitate 

a fost numit legea interioară, divină. Ca moment al comunităţii vizibile, 
el nu mai are acea eficienţă subpământeană, adică o eficiență exterioară 
în existența-sa-în-fapt, ci are o existență şi o mișcare reale tot atât de 
vizibile în poporul real. Luat în această formă, ceea ce a fost reprezentat 
ca simplă mişcare a patosului individualizat capătă un alt aspect, și 
crima ŞI distrugerea bazată pe ea a comunităţii capătă forma proprie a 
existenţei-sale-în-fapt. — Legea umană deci în existenţa ei, comunitatea 
în activitatea sa în genere, virilitatea în activitatea ei reală, guvernarea, 
este, se mişcă şi se păstrează; prin aceea că consumă în ea separatismul 
penaților, adică singularizarea independentă în familii, pe care o 
prezidează femeia și pe care ea o menţine dizolvată în continuitatea 
propriei sale fluidități. Familia este însă totodată, în genere, elementul 
ei, temeiul universal ce activează conștiința individuală. Întrucât 
comunitatea nu-și dă subzistenta decât prin distrugerea fericirii familiei 
ŞI prin dizolvarea conştiinței-de-sine individuale în universal, ea își 
creează în aceea pe care o asuprește şi care îi este în același timp 
esenţială, în femeie, duşmanul său interior. Aceasta — ironia veşnică a 
comunității — schimbă prin intrigi adevăratul scop al guvernării într-un 
scop privat, transformă activitatea sa universală într-o operă a acestui 
individ particular și inverteşte proprietatea universală a statului într-o 
posesiune și podoabă a familiei. Ea face prin aceasta ca înțelepciunea 
serioasă a vârstei mature, care, moartă pentru individul singular — 
pentru plăcere și satisfacţie, ca și pentru activitatea reală —, nu gândeşte 
şi nu are grijă decât de universal, să devină obiect de batjocură pentru 
neastâmpărul tânărului necopt și obiect de dispreţ pentru entuziasmul 
lui; ea ridică în genere la valabilitate forţa tineretului, pe a fiului, în care 
mama a văzut pe stăpânul ei, pe a fratelui, în care sora are pe bărbat ca 
egalul ei, pe a tânărului, prin care fiica, scoasă din dependenţa ei, obține 
plăcerea și demnitatea de a fi soţie. — Comunitatea nu se poate însă 
păstra decât prin oprimarea acestui spirit al individualității, și de aceea 
el este moment esențial; comunitatea îl creează totodată, și anume prin 
atitudinea de oprimare a acestuia, ca pricipiu ostil. Acest principiu nu ar 
putea totuşi face nimic, căci, separându-se de scopul universal, el nu 
este decât rău și neant în sine dacă însăşi comunitatea nu ar recunoaște 
forţa tinereţii, bărbăția, care, încă necoaptă, stă în interiorul singularității 
ca fiind forța întregului. Căci comunitatea, întregul, este un popor, este 
ea însăși individualitate și, prin esenţă, ea este astfel numai pentru sine, 

prin faptul că alte individualități sunt pentru ea, că ea le exclude din 
sine şi se ştie independentă faţă de ele. Latura negativă a comunității, 
oprimând în interior singularizarea indivizilor, însă activă ea însăşi în 
afară, posedă în individualitate armele ei. Războiul este spiritul şi forma 
în care momentul esențial al substanţei etice, libertatea absolută a 
esenței-de-sine etice față de orice fel de existență, este dat în realitatea 
şi confirmarea sa. Întrucât, pe de o parte, războiul face ca sistemele 
singulare ale proprietății și independenţei personale, ca și personalitatea 
singulară însăși, să simtă puterea negativului, pe de altă parte, tocmai 
în el această esenţă negativă se ridică ca păstrătoare a întregului: tânărul 
viteaz în care femeia își găsea plăcerea, principiul asuprit al ruinii şi al 
distrugerii, apare la lumină și este ceea ce are valoare. Acum forţa 
naturală şi ceea ce apare ca hazard al norocului hotărăsc asupra fiinţării 
esenței etice şi asupra necesităţii spirituale; fiindcă fiinţa etică se 
sprijină pe forţă şi noroc, este deja decis că ea s-a prăbușit. — Așa cum 
înainte numai penaţii dispăreau în spiritul poporului, tot astfel spiritele 
vii ale popoarelor dispar acum, prin propria lor individualitate, într-o 
comunitate universală, a cărei universalitate simplă este lipsită de spirit 
și moartă și a cărei vitalitate este individul singular ca singular. 
Configuraţia etică a spiritului a dispărut și alta se ivește în locul ei. 
Această decadenţă a substanţei etice și trecerea ei într-o altă formă 
este deci determinată prin faptul că conștiința etică este îndreptată 
esenţial în mod nemijlocit către lege; stă în această determinare a 
nemijlocirii faptul că natura intră în genere în acțiunea eticului. 
Realitatea acesteia face să se vadă doar contradicţia şi sâmburele 
distrugerii pe care unanimitatea frumoasă şi echilibrul liniștit al 
spiritului etic îl au ascuns tocmai în această liniște și în această 
frumusețe; căci nemijlocirea are semnificația contradictorie de a fi 
liniştea inconștientă a naturii și liniştea neliniștită conștientă-de-sine a 
spiritului. În virtutea acestui caracter natural, acest popor etic este în 
genere o individualitate determinată de natură, şi de aceea limitată, și 
îşi găseşe depăşirea ei într-o altă individualitate. Întrucât însă această 
determinatie — care, pusă în existenţa-în-fapt, este mărginire, dar este 
deopotrivă negativul în genere și este Sinele individualității — dispare, 
viaţa spiritului, ca și această substanţă a ei conștientă de sine în toți, este 
pierdută. Ea se ivește ca o universalitate formală în afara lor, nu mai 

sălăşluieşte în ei ca spirit viu, ci simpla solidaritate a individualității lor 
s-a sfărâmat într-o mulţime de puncte. 


C) STAREA DE DREPT 


[1] Unitatea universală în care se reîntoarce unitatea nemijlocită, 
vie a individualităţii și a substanței este comunitatea lipsită de spirit, 
care a încetat de a fi substanța conştientă-de-sine a indivizilor și în care 
ei contează acum, potrivit existenţei-lor-pentru-sine singulare, ca esente 
proprii și ca substanțe. Universalul fărâmiţat în atomii multiplicității 
indivizilor, acest spirit care a murit, este o egalitate în care toți contează 
ca fiecare, ca persoane. — Ceea ce în lumea eticului fusese numit lege 
divină, ascunsă, a ieșit de fapt din interioritatea sa în realitate; în ea 
individul valora și era real numai ca fiind sângele universal al familiei. 
Ca fiind acest singular, el era spiritul decedat, lipsit de sine, acum însă 
el a ieşit din irealitatea sa. Deoarece substanța etică este doar spiritul 
adevărat, individul se întoarce înapoi în certitudinea lui însuși; el este 
acea substanță ca fiind universalul pozitiv, însă realitatea lui este de a 
fi un Sine universal, negativ. — Am văzut putenile și formele lumii etice 
căzând în necesitatea simplă a soartei goale. Această putere a lumii 
etice este substanţa care se reflectă în simplitatea ei; dar esenta absolută 
reflectându-se în sine, tocmai acea necesitate a soartei goale nu este 
altceva decât eul conștiinței-de-sine. 

Aceasta trece deci acum drept esență care este în și pentru sine. 
Această recunoaştere este substanţialitatea lui; ea este însă uni- 
versalitatea abstractă, deoarece conţinutul ei este acest Sine rigid, nu 
sinele care e dizolvat în substanţă. 

Personalitatea a ieșit deci aici din viața substanţei etice; ea este 
independenţa conştiinţei, având valoare reală. Gândul nereal al 
acesteia, care se ivește prin renunțarea la realitate, a apărut înainte ca 
fiind conştiința-de- sine stoică; după cum aceasta a apărut din dominație 
şi servitute ca fiind nemijlocita existenţă a conștiinței-de-sine, tot astfel 
personalitatea a reieșit din spiritul nemijlocit, care e voinţa dominantă 
a tuturor şi deopotrivă obediența lor. Ceea ce pentru stoicism era 
însinele doar în abstracție, este acum lumea reală. Stoicismul nu este 

altceva decât conștiința care aduce principiul stării de drept, 
independenţa lipsită de spirit, la forma ei abstractă; prin fuga ei de 
realitate conştiinţa atingea doar gândul independenţei; ea este absolut 
pentru sine şi prin aceea că nu-și leagă esenţa de vreo existență-în-fapt, 
ci vrea să părăsească orice existenţă, situându-și esența sa numai în 
unitatea gândirii pure. În acest fel dreptul persoanei nu este legat de nici 
o existenţă mai bogată sau mai săracă a individului ca atare, nici de un 
spirit viu, universal, ci mai mult de unul pur al realității ei abstracte, 
adică de acest Un ca conştiinţă-de-sine în genere. 

[2] După cum independenţa abstractă a stoicismului își prezenta 
acum realizarea ei, tot astfel şi aceasta din urmă [personalitatea] va 
repeta mişcarea celei dintâi. Stoicismul trece în confuzia sceptică a 
conştiinţei, într-un radotaj al negativului, care, fără formă, rătăceşte de 
la o contingenţă a fiinţei şi a gândului la alta, pe care anume le dizolvă 
în independenţa absolută, dar pe care le creează deopotrivă din nou; și 
care, în fapt, este numai contradicția independenţei şi lipsei de inde- 
pendenţă a conştiinţei. — La fel, independenţa personală a dreptului 
este mai degrabă aceeași confuzie universală şi dizolvare reciprocă. 
Căci ceea ce valorează ca fiind esenţă absolută este conștiința-de-sine ca 
fiind Unul gol pur al persoanei. Faţă de această unicitate goală, 
substanţa are forma plenitudinii şi a conținutului, și acesta este acum 
lăsat cu totul liber și neordonat; căci nu mai este dat spiritul care îl 
sub juga şi îl ţinea în unitatea sa. — Acest Un gol al persoanei este deci, 
în realitatea sa, o existenţă întâmplătoare și o mișcare şi o acţiune lipsite 
de esenţă, care nu ajung la nici o consistență. Ca și scepticismul, 
formalismul dreptului este deci, prin conceptul său, fără conținut 
propriu, găseşte o subzistență variată, posesiunea, și îi imprimă aceeași 
universalitate abstractă prin care ea este numită proprietate, cum o face 
și scepticismul. Dacă însă în scepticism realitatea astfel determinată se 
cheamă aparență în genere și nu are decât o valoare negativă, în cazul 
dreptului ea are o valoare pozitivă. Acea valoare negativă constă în 
faptul că realul are semnificația Sinelui ca gândire, ca fiind universal-în- 
sine; această semnificaţie pozitivă constă însă în faptul că realul este al 
meu în sensul categoriei, că este cu o valabilitate recunoscută şi reală. 
— Ambele sunt același universal abstract, conţinutul adevărat, adică 
determinația a ce este „al meu“ — fie că este vorba de posesiune 
exterioară sau de bogăţia ori sărăcia interioară a spiritului şi a 

caracterului — , nu este cuprins în această formă goală și nu o priveşte. 
Continutul aparține deci unei puteri proprii, care este altceva decât 
universal-formalul, care este hazardul și arbitrarul. — Conșştiinţa 
dreptului experimentează deci, în însăşi valabilitatea ei reală, mai 
degrabă pierderea realității sale și completa sa inesențialitate, și a indica 
pe un individ ca pe o persoană este o expresie a disprețului. 

[3] Puterea liberă a conţinutului se determină în sensul că risipirea 
în pluritatea absolută a atomilor pensonali este strânsă totodată, prin 
natura acestei determinaţii, într-un singur punct, străin lor şi totodată 
lipsit de spirit. Acest punct este, pe de o parte, ca și rigiditatea 
personalităţii lor, o realitate pur singulară; dar, în contrast cu 
singularitatea lor goală, el are totodată semnificaţia întregului conţinut 
ȘI, prin aceasta, semnificația esenței adevărate pentru ei; și, în contrast 
cu realitatea lor pretinsă absolută, dar în sine lipsită de esență, este 
puterea universală și realitatea absolută. Acest „stăpân al lumii“ își este 
în acest fel persoana absolută, cuprinzând totodată în sine orice 
existență-în-fapt și pentru a cărui conștiință nu există un spirit mai înalt. 
El este persoană; dar este persoană singuratică ce a luat poziţie fată de 
toți, aceşti „toți“ constituie universalitatea valabilă a persoanei, căci 
individul singular ca atare este adevărat numai ca pluralitate universală 
a sigularităţii; tăiat de această pluralitate, Sinele singular este de fapt 
sinele real, fără forță. — În același timp el este conştiinţa conţinutului, 
opus acelei personalități universale. Acest conținut însă, liberat de 
puterea sa negativă, este haosul puterilor spirituale, care, lăsate libere, 
ca esențe elementare, se agită într-un desfrâu sălbatic, nebune și 
distrugătoare una fată de alta. Conştiința-lor-de-sine, fără forță, este 
îndiguirea neputincioasă și terenul tumultului lor. Ştiindu-se astfel ca 
fiind conţinutul tuturor puterilor reale, acest stăpân al lumii este 
conştiința-de-sine imensă, care se ia pe sine ca fiind Dumnezeul 
adevărat; deoarece el este însă numai Sinele formal care nu poate 
stăpâni și lega aceste puteri, procedarea sa, ca și satisfacția sa, este 
desfrâul tot atât de imensl. 

Stăpânul lumii are conștiința reală a ceea ce este el, a puterii 
universale a realității, fortei distructive pe care el o exercită împotriva 
sinelui, care îi este opus, al supușilor săi. Căci puterea lui nu este 

unitatea spirituală în care persoanele şi-ar recunoaște propria conștiință- 
de-sine; ele sunt mai degrabă ca persoane pentru sine și exclud 
continuitatea cu alţii din rigiditatea absolută, punctuală a naturii lor; ele 
sunt deci într-un raport numai negativ și între ele şi faţă de el, care este 
relaţia, adică continuitatea lor. Ca fiind această continuitate, el este 
esenţa și conţinutul formalismului lor; însă un conţinut care le e străin 
şi este esența dușmănoasă care suprimă tocmai ceea ce pentru ei 
contează ca esenţă a lor, fiinţa-pentru-sine lipsită de conţinut; și, ca 
continuitate a personalității lor, distruge tocmai această personalitate. 
Personalitatea juridică — întrucât conţinutul care e străin se face valabil 
în ea, şi el se face valabil în ea, deoarece este realitatea ei — descoperă 
astfel mai degrabă lipsa ei de substanţă. Pe de altă parte, agitatia 
distrugătoare în acest domeniu lipsit de esenţă își dă, dimpotrivă, 
conştiinţa atotputerniciei ei, dar acest Sine este pură pustiire, în 
consecință numai în afara sa, și mai degrabă părăsirea propriei 
conștiinţe-de-sine. 

Astfel este deci constituit aspectul în care conștiinţa-de-sine, ca 
esenţă absolută, este reală. Conștiinţa însă, care din această realitate 
este împinsă în ea însăși, gândește această inesenţialitate a ei; am văzut 
mai înainte independenţa stoică a gândirii pure trecând prin scepticism 
ȘI găsindu-şi adevărul în conştiinţa nenorocită, adevăr asupra raportului 
pe care îl are cu însinele și pentru-sinele ei. Dacă această cunoaștere 
apărea atunci doar ca privire unilaterală a conștiinței ca atare, aici a 
apărut adevărul ei real. Adevărul constă în faptul că această valabilitate 
universală a conștiinței-de-sine este realitatea care îi este înstrăinată. 
Această valabilitate este realitatea universală a Sinelui; dar ea este 
totodată nemijlocit pervertirea; ea este pierderea esenței lui. — 
Realitatea Sinelui, care nu este dată în lumea etică, este obținută prin 
reîntoarcerea ei în persoană; ce în aceea era unit apare acum dezvoltat, 
dar înstrăinat fată de sine. 

SPIRITUL ÎNSTRĂINAT DE SINE; CULTURA 


Substanţa etică menținea opoziția închisă în conștiința ei simplă și 
pe aceasta în nemijlocită unitate cu esenţa ei. Esenţa are de aceea 
determinaţia simplă a ființei pentru conştiinţă, care e nemijlocit 
îndreptată asupra ei şi a cărei datină ea este; nici conștiința nu se ia pe 
sine, ca acest Sine exclusiv, nici substanţa nu are semnificația unei 
existenţe-în-fapt excluse din el, cu care el nu ar forma o unitate decât 
prin înstrăinarea lui însuși şi care ar trebui să producă în același timp 
substanţa. Dar acel spirit, al cărui Sine este absolut-discretul, își are 
conţinutul în faţa lui ca o realitate tot atât de dură, și lumea are aici 
determinarea de a fi ceva exterior, negativul conștiintei-de-sine. Dar 
această lume este esenta spirituală, ea este în sine întrepătrunderea 
dintre fiinţă şi individualitate; această fiinţă-a-ei-în-fapt este opera 
conştiinței-de-sine, însă totodată o realitate nemijlocit dată şi străină ei, 
care are o ființă proprie și în care ea nu se recunoaște. Această realitate 
este esenţa exterioară și conţinutul liber al dreptului; dar această 
realitate exterioară, pe care o controlează stăpânul lumii dreptului, nu 
este numai această esenţă elementară, atribuită în mod întâmplător 
Sinelui, ci este munca sa, însă nu pozitivă, ci mai degrabă negativă. Ea 
își obține fiinţa-ei-în-fapt prin propria înstrăinare și dezesenţializare a 
conştiinței-de-sine pe care, în devastarea care domnește în lumea 
dreptului, are să i-o impună forţa exterioară.a elementelor lăsate libere. 
Pentru sine, aceste elemente sunt numai pura devastare și destrămarea 
lor înseși; această destrămare însă, această esență negativă a lor, este 
tocmai Sinele: el este subiectul lor, acţiunea și devenirea lor. Această 
acțiune şi devenire însă, prin care substanţa devine reală, înseamnă 
înstrăinarea personalității, căci Sinele valabil în și pentru sine, în mod 
nemijlocit, adică fără înstrăinare, este fără substanţă și este jocul acelor 
elemente gălăgioase; substanţa sa este deci însăși exteriorizarea sa şi 
exteriorizarea este substanţa, adică puterile spirituale care se orânduiesc 
într-o lume și se mentin prin aceasta. 

Substanţa este în acest mod spirit, unitate conştientă-de-sine a 
Sinelui şi a esenței, dar ambele au și semnificaţia înstrăinării una pentru 

alta. Spiritul este conștiință a unei realități obiective, liberă pentru sine; 
acestei conștiințe 1 se opune însă acea unitate a Sinelui și a esenței; 
conştiinţei reale i se opune conștiința pură. Pe de o parte, conștiinţa-de- 
sine reală trece, prin exteriorizarea ei, în lumea reală, iar aceasta din 
urmă trece înapoi în prima; pe de altă parte însă, tocmai această 
realitate, atât persoana, cât şi obiectivitatea sunt depășite; ele sunt pur 
universale. Această înstrăinare a lor este conștiința pură, adică esența. 
Prezentul are nemijlocit opusul său în zranscendentul său, care e 
gândirea sa și faptul de a fi gândit; după cum acesta îşi are opoziţia în 
ceea ce este dincoace care este realitatea lui înstrăinată. 

Acest spirit nu-și construiește deci numai o singură lume, ci o 
lume dublă, separată și opusă. — Lumea spiritului etic este propria lui 
prezenţă, şi de aceea fiecare putere a acesteia este în această unitate şi, 
în măsura în care cele două se deosebesc, fiecare este încă în echilibru 
cu întregul. Nimic nu are semnificația negativului constiinței-de-sine; 
chiar spiritul celui decedat este în sângele celor înrudiţi, este actual în 
Sinele familiei, și puterea universală a guvemării este voința, Sinele 
poporului. Aici însă prezenţa înseamnă numai realitatea obiectivă care 
își are conştiinţa ei dincolo, în transcendent; fiecare moment singular 
ca esență o primește pe aceasta și, prin aceasta, primește realitatea de 
la un altul, și, în măsura în care el este real, esenţa lui este altceva decât 
realitatea lui. Nimic nu are un spirit întemeiat în el însuşi și imanent, ci 
este în afară de sine, ca ceea ce e străin lui; echilibrul întregului nu este 
unitatea care se menţine în ea însăși și liniştirea reîntoarsă în sine, ci se 
întemeiază pe înstrăinarea celor opuse. Ca şi fiecare moment singular, 
întregul este deci o realitate înstrăinată de sine, el se împarte într-un 
domeniu în care conștiința-de-sine este reală, atât ea, cât şi obiectul ei, 
Și într-un alt domeniu, în imperiul conștiinței pure, care, dincolo de 
primul nu are o prezenţă reală, ci ființează în credință. Așa după cum 
lumea etică trece acum din scindarea legii divine și a celei umane și a 
formelor lor, iar conștiința sa trece din scindarea în cunoaștere și în lipsa 
de conștiință apoi în soarta sa, în Sine, ca fiind puterea negativă a 
acestei opoziții, tot astfel și aceste două domenii ale spiritului înstrăinat 
de sine se vor reîntoarce în Sine; dar dacă acela era primul Sine 
nemijlocit valabil, persoana singulară, acesta al doilea, care se 
reîntoarce în sine din exteriorizarea sa, va fi Sinele universal, va fi 
conştiinţa care sesizează conceptul, aceste lumi spirituale, ale căror 

momente afirmă toate o realitate fixată şi o subzistență nespirituală, se 
vor dizolva în pura intuire. Această intuire fiind Sinele ce se sesizează 
el însuși, împlineşte stadiul culturii; ea nu prinde altceva decât Sinele 
și prinde totul ca fiind Sinele, adică ea intuiește totul, şterge orice 
obiectivitate și transformă orice ființă-în-sine într-o ființă-pentru-sine. 
Îndreptată contra credinţei ca fiind domeniul străin al esenței ce stă 
dincolo, el este iluminismul. Iluminismul împlinește înstrăinarea chiar 
în acest domeniu în care spiritul înstrăinat se salvează ca în conștiința 
liniștii egale cu ea însăși; iluminismul tulbură căsnicia pe care spiritul o 
duce aici, introducând în aceasta instrumentele lui de dincoace, o lume 
pe care el n-o poate nega ca fiind proprietatea lui, fiindcă conştiinţa lui 
aparține deopotrivă acestei lumi. — În această operaţie negativă, 
înţelegerea pură (die reine Einsicht) se realizează totodată pe ea însăși 
şi aduce la lumină obiectul ei propriu, esența absolută incognoscibilă 
şi utilitatea. Întrucât în acest fel realitatea a pierdut orice substanţialitate 
şi în ea nimic nu mai este în sine, a căzut — ca și domeniul credinţei 
— şi domeniul lumii reale, şi această revoluție aduce libertatea 
absolută prin care spiritul, înainte înstrăinat, s-a reîntors cu totul în sine, 
părăsește complet această sferă a culturii şi trece într-o altă sferă, în 
sfera conștiinței morale. 


LUMEA SPIRITULUI ÎNSTRĂINAT DE SINE 


Lumea acestui spirit se împarte în două lumi: prima este lumea 
realităţii, adică a însăși înstrăinării lui, cealaltă este însă aceea pe care 
spiritul, ridicându-se deasupra primei, și-o construieşte în eterul 
conștiinței pure. Aceasta, opusă acelei înstrăinări, nu este, tocmai de 
aceea, liberă fată de ea, ci mai degrabă numai cealaltă formă a 
înstrăinării, care constă tocmai în a-și avea conștiința în două lumi şi le 
cuprinde pe amândouă. Ea nu este deci conștiința-de-sine a Esenţei 
Absolute, așa cum este în şi pentru sine, nu este religia — care va fi 
considerată aici —, ci credința, întrucât ea este fuga din lumea reală şi 
deci nu este în și pentru sine. Această fugă din domeniul actualități este 

de aceea în ea însăşi nemijlocit fugă dublă. Constiinta pură este 
elementul în care se ridică spiritul; dar ea nu este numai elementul 
credinţei, ci deopotrivă, al conceptului; amândouă apar deci deodată 
împreună, şi prima este considerată numai în opoziţie faţă de ultima. 


A) CULTURA ŞI DOMENIUL EI AL REALITĂȚII 


Spiritul acestei lumi este esența spirituală pătrunsă de o conștiință- 
de-sine care se știe nemijlocit prezentă ca fiind aceasta, ființând pentru 
sine şi care cunoaște esența ca pe o realitate în faţa ei. Dar fiinţa acestei 
lumi, ca și realitatea conștiinţei-de-sine, se bazează pe mişcarea prin 
care conștiința-de-sine se exteriorizează personalității ei, îşi creează prin 
aceasta lumea ei și se comportă astfel faţă de ea ca faţă de ceva străin, 
pe care trebuie acum să-l însușească. Dar renunţarea la ființa-ei-pentru- 
sine este ea însăşi crearea realității și, prin ea, conştiinţa-de-sine ia 
nemijlocit în stăpânire această lume. — Adică conștiinţa-de-sine este 
numai ceva, ea are realitate numai întrucât se înstrăinează; prin aceasta 
ea se pune ca ceva universal, iar această universalitate a sa este 
valabilitatea și realitatea ei. Această egalitate cu toți nu este deci acea 
egalitate a dreptului, nu este acea nemijlocită recunoaștere și valabilitate 
a conștiinţei-de-sine prin faptul că ea este; ci ea este valabilă fiindcă, 
prin mijlocirea care înstrăinează, ea a devenit conformă cu universalul. 
Universalitatea lipsită de spirit a dreptului primește în ea orice mod 
natural al caracterului ca şi al ființei-în-fapt, şi le justifică. 
Universalitatea care e valabilă aici este însă cea devenită, și de aceea ea 
este reală. 

[1] Aceea prin ce individul are deci aici valoare și realitate este 
cultura. Natura sa adevărată, originară, ca şi substanţa, este spiritul 
înstrăinării fiintei naturale. Această înstrăinare este deci deopotrivă 
scop ŞI existență a acestuia; ea este totodată procesul medierii, adică 
trecerea atât a substanței gândite în realitate, cât şi invers, trecerea 
individualității determinate în esențialitate. Această individualitate 
devine prin cultură ceea ce ea este în sine şi are o existență reală; câtă 
cultură are, atâta putere și realitate are. Deși Sinele se știe aici în mod 
real ca acest Sine particular, realitatea lui nu constă totuși decât în 

depășirea Sinelui natural; natura originar-determinată se reduce deci la 
diferenţa neesențială a mărimii, la o mai mare sau mai mică energie a 
voinţei. Dar scopul şi conţinutul Sinelui aparţin numai substanței 
universale însăși şi nu poate fi decât ceva universal; particularitatea unei 
naturi care devine scop și conținut este ceva lipsit de putere şi ireal; 
este o speță care se căzneşte în zadar și în mod ridicol să capete 
încorporare; ea este contradicția de a da realitate particularului, realitate 
care este nemijlocit universalul. Dacă, în consecință, individualitatea 
este situată în mod fals în particularitatea naturii şi a caracterului, 
atunci în lumea reală nu se găsesc individualități și caractere, ci indivizii 
au o fiinţă egală unii pentru ceilalți; acea pretinsă individualitate este 
doar tocmai presupusa fiinţă-în-fapt care nu are, în această lume în care 
numai ce se exteriorizează pe sine și deci numai universalul primește 
realitate, nici o statornicie. — Ceea ce este presupus trece de aceea 
drept ceea ce este, drept o speță. Speţă nu este același lucru ca Espèce, 
„din toate poreclele, cea mai îngrozitoare; căci ea indică mediocritatea 
și exprimă treapta cea mai înaltă a disprețului“|. Speță şi a fi bun în 
speța sa este o expresie germană care dă acestei semnificaţii un aer de 
onestitate, ca şi cum nu s-ar gândi ceva atât de rău, adică o expresie care 
nu cuprinde încă în ea conştiinţa a ce este în fapt speţă și a ceea ce este 
cultură și realitate. 

Ceea ce, în raport cu individul singular, apare ca fiind cultura sa 
este momentul esențial al substanței înseși, și anume trecerea 
nemijlocită a universalității ei gândite în realitatea efectivă, adică 
sufletul simplu al acestei substanţe, prin care ceea ce e în sine este ceva 
recunoscut și este existență-în-fapt. Mişcarea individualității care se 
cultivă este deci nemijlocit devenirea acesteia, ca dezvoltare a esenței 
obiective, universale, adică este devenirea lumii reale. Această lume, 
deși a luat fiinţă prin individualitate, este în ochii conştiinţei-de-sine 
ceva nemijlocit înstrăinat şi are pentru ea forma unei realități fixe. Dar, 
sigură în același timp că această lume este substanţa ei, conştiința-de- 
sine trece la stapânirea ei; ea obține această putere asupra ei prin cultură, 
care, privită sub acest aspect, apare în felul că conștiinţa-de-sine se face 
conform realității și atât cât îi permite energia caracterului originar și a 
talentului. Ceea ce apare aici ca fiind forta individului, sub imperiul 

căreia cade substanţa și prin care ea este depășită, este același lucru cu 
actualizarea substanţei. Căci puterea individului constă în aceea că el 
se face conform ei: adică el își exteriorizează Sinele, deci se pune ca 
substanţa existentă, obiectivă. Cultura sa, ca şi propria sa realitate, este 
aşadar actualizarea substanței înseși. 

[a] Sinele îşi este real numai ca depășit. Sinele nu formează de 
aceea pentru el însuși unitatea conștiinței lui și a obiectului, ci acest 
obiect este negativul său. — Prin Sine, ca sufletul procesului, substanţa 
va fi deci constituită în momentele ei, aşa încât un opus însuflețește pe 
celălalt, încât fiecare opus dă prin înstrăinarea lui stabilitate celuilalt şi 
primeşte tot astfel stabilitate de la celălalt. În același timp, fiecare 
moment are determinaţia sa proprie, în sensul că are o valabilitate ce 
nu poate fi depășită şi o realitate fixă faţă de celălalt. Gândirea fixează 
această diferență în modul cel mai general prin opoziţia absolută dintre 
Bine şi Rău, care, alungându-se unul pe altul, nu pot în nici un caz să 
devină unul și același. Dar această fiinţă fixă are ca suflet al ei trecerea 
imediată în ce-i este opus; ființa-în-fapt este mai degrabă conversiunea 
fiecărei determinații în opusul ei, şi numai această înstrăinare este 
esența și menţinerea întregului. Trebuie considerată acum această 
mișcare și însufleţire prin care momentele sunt făcute actuale şi îşi dau 
viață unul altuia; înstrăinarea se va înstrăina pe ea însăși Și, prin ea, 
întregul se va relua în conceptul său. 

Întâi trebuie considerată însăşi substanța simplă în organizarea 
nemijlocită a momentelor ei fiinţând-în-fapt, încă neînsufleţite. — Aşa 
cum natura se separă în elemente generale — dintre care aerul este 
esenţa statornică, pur universală și transparentă, apa însă este esența 
care e totdeauna sacrificată, focul este unitatea care le însuflețește, care 
dizolvă mereu opoziţia lor aşa cum scindează în el simplitatea lor, în 
sfîrşit pământul, care este nodul solid al acestei înmembrări și subiectul 
acestor esente, ca și al procesului lor, aceea de la care ele pleacă și care 
se reîntorc — , în același fel esența interioară, adică spiritul simplu al 
realităţii conştiente-de-sine, se desparte, ca o lume, în mase tot atât de 
universale, însă spirituale; în prima masă, în esenţa spirituală identică 
sieşi, în sine universală; în cealaltă, în esenţa ființând-pentru-sine, 
devenită neidentică în sine, care se sacrifică şi se dăruiește şi, într-o a 
treia care, ca conştiinţă-de-sine, este subiect şi are nemijlocit în ea însăși 
puterea focului. În prima esenţă, ea îşi este conştientă de sine ca fiind 

însinele; în a doua însă, ea are devenirea ființei-pentru-sine prin 
sacrificarea universalului. Dar spiritul însuși este în şi pentru sinele 
întregului, care se scindează în substanţa ca fiind permanentă și în 
substanţa ce se sacrifică pe sine și care deopotrivă o reia în unitatea sa, 
atât ca flacăra care izbucnește și o consumă, cât și ca formă permanentă 
a substanţei consumate. Vedem că aceste esențe corespund comunităţii 
și familiei lumii etice, fără însă ca ele să posede spiritul intim pe care îl 
au acestea; din contră, când soarta este străină acestui spirit, conștiința- 
de-sine este și se ştie aici ca fiind puterea reală a acestora. 

Aceste membre trebuie considerate, așa cum ele sunt mai întâi 
reprezentate în interiorul conştiinţei pure, ca gânduri, adică esente fiind 
în-sine existente, ca şi în felul în care sunt reprezentate în conștiința 
reală, ca esențe obiective. — În acea formă a simplităţii, prima esenţă ca 
esenţă, egală cu sine, nemijlocită și neschimbătoare a tuturor 
conștiințelor, este Binele, puterea spirituală, independentă a însinelui, 
pe lângă care mișcarea conștiinței ființând-pentru-sine este numai un 
joc trecător. Cealaltă, dimpotrivă, este esenţa spirituală pasivă, adică 
universalul, întrucât renunţă la el şi lasă pe indivizi să-și ia din el 
conștiința singularităţii lor; este esenta nulă, Răul. — Această dizolvare 
abolută a esenței este ea însăşi permanentă: așa cum prima esenţă este 
temei, punct de plecare și rezultat al indivizilor şi aceştia sunt în ea pur 
universali, a doua este, din contră, pe de o parte ființa-pentru-un-altul 
care se sacrifică şi, pe de altă parte, tocmai de aceea întoarcerea lor 
constantă în ei înșiși, ca individual, şi constanta lor devenire pentru sine. 

Dar aceste gânduri simple ale Binelui și Răului sunt deopotrivă 
înstrăinate unul fată de celălalt; ele sunt reale, și în conștiința reală sunt 
ca momente obiective. Astfel, prima esență este puterea de stat, cealaltă 
este bogăția. — Puterea de stat este, ca fiind substanța simplă, opera 
generală; este faptul-însuşi, absolut, în care este exprimată pentru 
indivizi esența lor, şi singularitatea lor este numai conștiința 
univer salității lor; ea este deopotrivă opera și rezultatul simplu în care 
dispare faptul că ea provine din acțiunea lor; rămâne fundamentul 
absolut şi subzistenta întregii lor acţiuni. — Această substanţă eterică 
simplă a vieţii lor este, prin această determinare a inalterabilei lor 
identități cu sine, ființă şi, prin aceasta, numai ființă-pentru-alții. Ea este 
deci în sine nemijlocit opusul ei înseși, bogăție. Deşi bogăția este ceva 
pasiv, adică ceea ce e neant, ea este deopotrivă esenţa spirituală 

universală, de asemenea rezultatul creat continuu al muncii şi al acțiunii 
tuturor, după cum ea se dizolvă din nou în satisfacția tuturor. În 
satisfacție, individualitatea devine pentru sine, adică singulară, dar 
această satisfacţie însăşi este rezultat al acţiunii universale; după cum 
bogăţia face să apară, reciproc, munca generală și satisfacția tuturor. În 
mod strict, realul are semnificaţia de a fi nemijlocit universal. Fiecare 
individ crede fără îndoială că în acest moment el acţionează egoist, căci 
este momentul în care el își dă conştiinţa de a fi pentru sine și nu-l 
consideră de aceea ca pe ceva spiritual; numai că, chiar privit exterior, 
se arată că, în satisfacția sa, fiecare dă tuturor o satisfacţie, că în munca 
sa el muncește deopotrivă pentru toţi, ca şi pentru sine, și toti muncesc 
pentru el. Fiinţa-sa-pentru sine este deci în sine universală și interesul 
propriu este numai ceva presupus, care nu poate ajunge să facă în mod 
real aceea ce el vizează, anume să facă ceva ce nu ar fi spre binele 
tuturor. 

[Ș ] În aceste două puteri spirituale, conştiința-de-sine îşi recu- 
noaște deci substanţa sa, continutul şi scopul ei. Ea are în ea intuitia 
dublei sale esențe: într-una intuiește ființa-ei-în-sine, în cealaltă ființa- 
ei-pentru-sine. — Ea este însă în acelaşi timp, ca spirit, unitatea 
negativă a subzistenţei lor și a separării individualității de universal, 
adică a realității de Sine. Stăpânire şi bogăție sunt date în consecinţă 
pentru individ ca obiecte ca atare, adică faţă de care el se știe liber şi 
între care crede că poate să aleaga sau poate să nu aleagă pe nici unul. 
Ca această conștiință liberă şi pură, el stă în faţa esenței ca unul care 
nu e decât pentru el. El are atunci esenţa ca esenţă în el. — În această 
conștiință pură, momentele substanţei nu sunt pentru el puterea de stat 
și bogăţia, ci gândurile Binelui şi Răului. — Dar, mai departe, 
conștiința-de-sine este raportarea conștiinței sale pure fată de conștiința 
reală, a ce este gândit faţă de esenţa obiectivă; ea este esenţial judecară. 
— A rezultat deja pentru ambele laturi ale esenței reale, prin 
determinarea lor imediată, care anume ar fi binele și care ar fi răul; 
binele este puterea de stat, răul este bogăţia. Numai că această primă 
judecată nu poate fi privită ca o judecată a spiritului; căci în ea una 
dintre laturi este determinată numai ca fiind ce fiinţează în sine, adică 
pozitivul, cealaltă numai ca fiind ce fiinţează pentru sine şi este 
negativul. Dar, ca esente spirituale, ele sunt, fiecare, întrepătrunderea 
celor două momente, deci nu sunt epuizate în acele determinări; și 

conștiinţa-de-sine, care se raportează la ele, este în şi pentru sine; ea 
trebuie deci să se raporteze la fiecare în acest dublu fel, prin care va fi 
pusă în lumină natura lor de a fi determinări înstrăinate lor însele. 

Pentru conștiința-de-sine, acel obiect este bun şi în sine în care ea 
se regăsește, este însă rdu acela în care ea găsește opusul ei; binele este 
identitatea realităţii obiective cu ea; răul este însă neidentitatea ei. În 
același timp, ceea ce e bine și rău pentru ea este bine şi rău în sine; căci 
ea este tocmai aceea în care aceste două momente ale fiinţei-în-sine şi 
ale fiinţei-pentru-sine sunt aceleaşi; ea este spiritul real al esenţelor 
obiective, judecata este dovada puterii ei asupra lor, putere care le face 
să fie așa cum sunt în sine. Nu ceea ce ele sunt nemijlocit în ele însele 
egalul sau inegalul, adică însinele sau pentru-sinele abstract, este 
criteriul şi adevărul lor, ci ceea ce ele sunt în raportarea spiritului la ele, 
egalitatea sau neegalitatea cu el. Raportul spiritului cu aceste esente 
care, puse mai întâi ca obiecte, devin prin el un în sine, devine în același 
timp reflexia lor în ele însele, prin care ele dobândesc ființă spirituală 
reală şi apare în evidență ceea ce este spiritul lor. Dar aşa cum prima 
lor determinare nemijlocită se deosebeşte de raportul spiritului asupra 
lor, tot astfel și al treilea moment, spiritul lor propriu, se va deosebi de 
al doilea. Al doilea însine al lor — care apare prin relaţia spiritului faţă 
de ele — trebuie mai întâi să apară deja diferit faţă de cel nemijlocit; 
căci această mijlocire a spiritului pune mai curând în mișcare 
determinaţia nemijlocită şi o transformă în altceva. 

Astfel [ca rezultat al procesului], conștiința fiinţând-în-și-pentru- 
sine își găsește într-adevăr în puterea de stat esența ei simplă şi 
subzistența ei în genere, dar nu individualitatea sa ca atare; își găsește 
ființa-ei-în-sine, nu fiinţa-ei-pentru-sine; ea găsește mai degrabă în 
aceasta acțiunea negată ca acţiune singulară şi supusă ascultării 
(Gehorsam). Individul se reflectă deci în faţa acestei puteri în el însuși; 
ea este pentru el esenţa care îl apasă și răul; căci în loc să fie ceea ce 
este identic, ea este ceea ce pentru individualitate este absolut neidentic. 
— Dimpotrivă, bogăția este binele; ea duce la satisfacția universală, se 
distribuie, și procură tuturor conştiinţa Sinelui lor. Ea este în sine 
binefacere universală; dacă ea refuză într-un caz dat o binefacere și nu 
satisface orice nevoie, aceasta este o contingenţă care nu aduce nici un 
prejudiciu esenței sale universale necesare de a se distribui tuturor 
indivizilor singulari și de la fi un donator cu o mie de mâini. 

Aceste două judecăţi dau gândului binelui și răului un conţinut 
opus aceluia pe care ele îl aveau pentru noi. — Conştiinţa-de-sine nu 
s-a raportat însă mai întâi decât incomplet la obiectele sale, anume 
numai după criteriul ființei-pentru-sine. Dar conștiința este în același 
timp esenţă existând-in-sine şi ea trebuie să facă deopotrivă din această 
latură un criteriu; în primul rând prin aceasta se completează numai 
judecata spirituală. Prin această latură, puterea de stat exprimă pentru 
ea esența conştiinţei-de-sine; puterea de stat este, în parte, lege liniștită, 
în parte guvernare şi poruncă ce pune în ordine mișcările singulare ale 
acțiunii generale; una este substanța simplă ea însăși, cealaltă este 
acțiunea ei care o animă şi menţine pe ea şi pe toți ceilalți. Individul 
găseşte deci în ea temeiul și esenţa lui, exprimate, organizate şi active. 
Dimpotrivă, prin satisfacția bogăției el nu face experienţa esenței sale 
universale, ci obţine doar conştiinţa trecătoare și satisfacția lui însuși 
ca fiind o singularitate ființând-pentru-sine şi obține inegalitatea cu 
esența sa. — Conceptele de bine și de rău primesc deci aici conţinutul 
opus celui precedent. 

Aceste două moduri ale judecării găsesc fiecare o identitate şi o 
neidentitate; prima conștiință care judecă găsește puterea de stat ca 
neidentică cu ea, satisfacția bogăției ca identică cu ea; a doua, 
dimpotrivă, găsește pe prima ca fiind identică, pe ultima ca neidentică 
cu ea. Este o dublă găsirea identității şi o dublă găsire a neidentității, 
este dat un raport opus faţă de cele două esenţialităţi reale. — Noi înșine 
trebuie să apreciem aceste judecăţi diferite, în care scop trebuie să 
aplicăm criteriul fixat. Raportul conștiinței care găsește identitatea este 
astfel Binele, cel care găseşte neidentitatea este Răul; şi aceste două 
modalităţi ale raportului trebuie reţinute acum ele însele ca forme 
diferite ale conştiinţei. Conştiinţa vine ea însăși prin faptul că se 
comportă în mod diferit sub determinarea deosebiri de a fi bună sau 
rea, nu însă fiindcă ea ar avea ca principiu fie ființa-pentru-sine, fie pura 
ființă-în-sine; căci amândouă sunt momente deopotrivă de esenţiale; 
judecata dublă care a fost considerată prezintă principiile ca fiind 
separate şi conţine de aceea numai moduri abstracte ale judecării. 
Constiinta reală, concretă, cuprinde în sine ambele principii şi diferenţa 
cade doar în esenţa ei, anume în raportarea ei înseși faţă de real. 

Acest raport ia o formă opusă: una este comportarea fată de 
puterea de stat și bogăţie ca faţă de ceva identic, cealaltă ca faţă de ceva 

neidentic. — Conştiinţa raportului găsind identitatea este conştiinţa 
nobilă. În puterea publică, ea consideră ce este identic cu ea şi vede că 
are în aceea esența ei simplă şi activitatea ei și că stă fată de ea în 
serviciul ascultării reale, ca și al respectului interior faţă de ea. La fel, 
în sfera bogăției, ea vede că bogăţia îi procură cealaltă latură esențială 
a ei, ființa-pentru-sine; de aceea ea o consideră deopotrivă ca ceva 
esențial în raport cu sine şi recunoaște pe acela de la care provine 
satisfactia ca pe un binefăcător şi se simte obligată să-i mulţumească. 

Conştiinţa celuilalt raport este, dimpotrivă, conștiința josnică ce 
menţine inegalitatea cu aceste două momente esenţiale; în puterea 
stăpânitoare ea vede deci un lanţ și o apăsare a ființei-pentru-sine şi de 
aceea urăște pe stăpânitor, nu ascultă decât cu perfidie și este totdeauna 
la un pas de revoltă; în bogăţie, prin care ajunge la satisfacția fiintei- 
sale-pentru-sine ea nu vede deopotrivă decât neidentitatea, anume 
discordanţa cu esența permanentă; întrucât prin bogăţie nu ajunge decât 
la conștiința singularităţii și a plăcerii trecătoare, ea o iubește, dar o 
disprețuiește și, cu dispariţia plăcerii — a ceea ce dispare în sine — , ea 
priveşte şi raportul ei faţă de cel bogat ca dispărut. 

Aceste relații exprimă în primul rând judecata, determinarea a 
ceea ce aceste două esente sunt ca obiecte pentru conștiință, nu încă în 
şi pentru sine. Reflexia, care e reprezentată în judecată, este în parte în 
primul rând pentru noi (care filozofăm) o punere a uneia ca și a 
celeilalte determinări, și deci o egală suprimare a ambelor, nu încă 
reflexia acestora pentru conștiința însăși. În parte, aceste determinari 
sunt mai întâi nemijlocit esența; nici nu au devenit aceasta, nici nu sunt 
în ele conştiinţa-de-sine; aceea pentru care ele sunt nu este încă 
principiul care le animă; ele sunt predicate care nu sunt încă ele însele 
subiect. În virtutea acestei separări, întregul judecății spirituale rămâne 
încă separat în două conștiințe, dintre care fiecare stă sub o determinatie 
unilaterală. — După cum, acum, indiferența celor două laturi ale 
înstrăinării — una a însinelui conştiinţei pure, anume a gândurilor 
determinate ale binelui şi răului, cealaltă a ființei-lor-în-fapt ca putere 
de stat şi bogăţie — s-a ridicat la relaţia celor două, la judecată, tot 
astfel acest raport exterior trebuie să se ridice la unitatea interioară sau, 
ca relaţie a gândirii, să se ridice la realitatea efectivă şi să apară spiritul 
care animă cele două forme ale judecății. Aceasta se întâmplă când 

judecata devine silogism, mişcare mediată, în care necesitatea și 
termenul mediu al celor două laturi ale judecății ies în relief. 

[y] Conștiinţa nobilă se găsește deci, în judecată, în fata puterii de 
stat, în sensul că ea nu este încă anume un Sine, ci este în primul rând 
substanţa universală, de care ea este însă conștientă ca fiind esența sa, 
ca fiind scopul și conţinutul ei absolut. Raportându-se astfel pozitiv la 
această substanţă, ea se comportă negativ faţă de propriul ei scop, de 
conţinutul său particular şi de existenţa-ei-în-fapt şi le lasă să dispară. 
Ea este eroismul servirii (des Dienstes), este virtutea care sacrifică 
fiinţa individuală universalului și prin aceasta îl aduce pe acesta la 
existență, este persoana care renunţă prin ea însăși la posesiune și 
satisfacţie și care lucrează şi este reală pentru puterea dată. 

Prin această mișcare universalul va fi unit cu existența-în-fapt în 
genere, aşa cum conştiinţa ființând-în-fapt se constituie prin această 
înstrăinare ca esenţțialitate. Aceea fată de care această conștiință se 
înstrăinează în servire este conştiinţa sa cufundată în ființa-în-fapt; ființa 
înstrăinată de sine este însă însinele;, prin această formare ea capătă deci 
respect faţă de ea însăși și din partea celorlalţi. — Puterea de stat însă, 
care la început nu era decât universalul gândit, însinele, va deveni 
tocmai prin această mișcare universalul care există, va deveni o putere 
reală. Ea este aceasta numai în obedienţa reală pe care ea o dobândeşte 
prin judecata conștiinţei-de-sine, anume că puterea de stat este esența 
și prin liberul sacrificiu fată de ea. Această acţiune care leagă esenţa de 
Sine aduce la iveală dubla realitate: pe sine ca ceea ce are realitate 
adevărată şi puterea de stat ca adevărul care e valabil. 

Prin această înstrăinare, această putere de stat însă nu este încă o 
conștiință-de-sine care se ştie ca putere de stat; este numai legea ei, 
adică însinele ei, care contează; ea nu are încă o voință particulară; căci 
conştiința-de-sine care serveşte nu şi-a exteriorizat încă purul ei Sine și 
nu a însuflețit prin el puterea de stat, ci l-a exteriorizat numai prin ființa 
ei; ea i-a sacrificat numai ființa-ei-în-fapt, nu şi ființa-ei-în-sine. — 
Această conștiință-de-sine trece drept o atare care e conformă esenței, 
ea este recunoscută în virtutea fiinţei-sale-în-sine. Ceilalţi găsesc 
activată în ea esența lor, nu însă fiinţa-lor-pentru-sine, găsesc împlinită 
gândirea lor, adică conştiinţa lor pură, nu individualitatea lor. Ea are 
deci valoare în gândurile lor şi se bucură de onoare. Este vasalul 
mândru, care e activ pentru puterea de stat în măsura în care aceasta nu 

este o voință proprie [a monarhului], ci este o voință mai esențială și 
care se preţuiește numai în această onoare, numai în imaginea esențială 
a opiniei generale, nu în aceea a individualităţii care mulțumește; căci el 
nu a ajutat această individualitate să se ridice la ființa-ei-pentru-sine. 
Limbajul său, dacă el s-ar raporta la voinţa proprie a puterii de stat, care 
nu a devenit încă, ar fi sfatul pe care el îl răspândește spre binele tuturor. 

Puterea de stat este deci încă lipsită de voință fată de sfat şi fără să 
ia o hotărâre în ce privește părerile diferite despre binele universal. Ea 
nu este încă guvernare, şi astfel nu este încă putere de stat reală. — 
Ființa-pentru-sine, voința, care nu este încă sacrificată ca voinţă, este 
spiritul scindat, interior, al stărilor sociale (Stände), spiritul care, în 
opoziţie cu vorbirea sa despre binele universal, îşi păstrează binele său 
particular şi este înclinat să facă din această vorbărie despre binele 
universal un surogat pentru acțiune. Sacrificiul fiinţei-în-fapt care are 
loc în serviciu este anume complet când este dus până la moarte; dar 
pericolul constant al morții înseși, căruia individul îi supraviețuiește, îi 
lasă acestuia o fiinţă-în-fapt determinată și, prin aceasta, o ființă-pentru- 
sine particulară, care face ca sfatul pentru binele general să fie echivoc 
și suspect și care își menţine de fapt părerea proprie și voința sa 
particulară fată de puterea de stat. Fiinţa-pentru-sine se comportă deci 
încă inegal faţă de aceasta din urmă și cade sub determinarea conștiinței 
josnice de a fi totdeauna gata de revoltă. 

Această contradicţie, care trebuie suprimată, conţine totodată în 
această formă a discordanţei dintre ființa-pentru-sine și universalitatea 
puterii de stat și forma că acea renuntare la existență, atunci când ea se 
împlinește, anume în moarte, este ea însăşi o alienare existentă, nu una 
care se reîntoarce în conștiință; această conștiință nu supraviețuiește şi 
nu este în şi pentru sine, ci trece numai în opusul ireconciliabil. 
Adevăratul sacrificiu al fiinţei-pentru-sine este deci numai acela în care 
ea se dăruiește tot atât de deplin ca și în moarte, dar, în această ieșire- 
din-sine ea se păstrează totuși; ea devine prin aceasta reală, ca fiind ceea 
ce ea este în sine, ca unitatea identică a ei înseși, şi a ei ca fiind ce este 
opus. Prin faptul că spiritul interior, separat, Sinele ca atare, îşi face 
apariția și se înstrăinează, puterea de stat va fi în același timp ridicată 
la Sinele ei propriu; aşa cum, în lipsa acestei înstrăinări, acţiunile 

ar avea încă acea rezervă separată a intenţiei particulare și a voinței 
proprii. 

[2] Această înstrăinare se întâmplă însă numai în limbaj, care apare 
acum în semnificaţia sa proprie. — În lumea eticului lege și poruncă, în 
lumea realității în primul rând sfat, el are drept conţinut esența și este 
forma acesteia; aici însă el capătă forma însăşi, în care el este ca 
conţinut şi valorează ca limbaj, forţa vorbirii este aceea care, ca atare, 
realizează ce este de realizat. Căci ea este existența Sinelui pur ca Sine; 
în el, singularitatea care ființează pentru sine, a conştiinţei-de-sine ca 
atare, trece în existență, așa încât ea este pentru alții. Eul, ca acest eu 
pur, nu este prezent în alt fel; în orice altă exteriorizare el este cufundat 
într-o realitate și într-o formă din care se poate retrage; el este reflectat 
în sine din acţiunea sa și din expresia sa fizionomică şi lasă ca o atare 
fiinţă-în-fapt incompletă — în care el este întotdeauna deopotrivă prea 
mult și prea puţin — să stea neînsuflețită. Limbajul conţine însă acest 
Eu în puritatea sa, el singur exprimă Eul, Eul însuși. Această existență 
a Eului este, ca existență-în-fapt, o obiectivitate, care îşi are adevărata 
sa natură în ea. Eul este acest Eu, dar totodată universal, apariția lui este 
tot atât de nemijlocit exteriorizarea şi dispariţia acestui Eu şi, prin 
aceasta, rămânerea lui în universalitatea sa. Eul care se exprimă este 
înțeles; preluat, este o molipsire în care el a trecut nemijlocit în unitate 
cu aceia pentru care el este prezent şi este conştiința-de-sine universală. 
— Fiindcă este preluat, existența sa însăși este nemijlocit stinsă; această 
alteritate a lui este luată înapoi în sine; și existenţa lui este tocmai 
aceasta: ca un acum conștient-de-sine, așa cum e aici, să nu fie aici şi 
prin această dispariție să fie aici. Această dispariţie este deci nemijlocit 
rămânerea sa; este propria sa cunoaștere despre sine și este cunoaşterea 
sa despre sine a unuia ce a trecut într-un alt Sine, care a fost preluată și 
este universală. 

Spiritul obține aici această realitate, deoarece extremii, a căror 
unitate el este, au tot atât de nemijlocit determinarea de a fi pentru sine 
realități proprii. Unitatea lor este scindată în laturi rigide, dintre care 
fiecare este pentru cealaltă un obiect real, exclus din ea. Unitatea apare 
astfel ca un termen mediu care este exclus și distins de realitatea 
separată a laturilor; el însuși are deci o obiectivitate reală, diferită de a 
laturilor sale și este obiectiv pentru ele, adică unitatea este ceva existent- 
în-fapt. Substanța spirituală păşeşte ca atare în existenţă numai când a 

putut lua ca laturi ale ei atare conștiințe-de-sine care ştiu că acest Sine 
pur este o realitate nemijlocit valabilă şi ştiu tot atât de nemijlocit că 
sunt asemenea realități numai prin mijlocirea care înstrăinează. Prin 
acel Sine pur, momentele substanţei capătă limpezimea categoriei care 
se cunoaște pe sine și devin clarificate, aşa încât ele sunt momente ale 
spiritului; prin acest proces al meditației, spiritul păşește ca spiritualitate 
în existenţă. — Spiritul este astfel termenul mediu care presupune acei 
extremi Și care este creat prin existenţa lor; dar el este deopotrivă 
întregul spiritual irupând între ei, care se scindează în ei și care numai 
prin această atingere cu întregul produce pe fiecare în principiul său. — 
Faptul că cei doi extremi sunt deja în sine depășiți și scindaţi face să 
apară unitatea lor, și aceasta este mișcarea care îi unește pe amândoi, 
care preschimbă determinările lor şi care îi leagă împreună, şi anume 
în fiecare extrem. Această mijlocire pune astfel conceptul fiecăruia 
dintre aceşti doi extremi în realitatea sa, adică ea face din ceea ce fiecare 
este în sine spiritul său. 

Cei doi extremi, puterea de stat şi conştiinţa nobilă, sunt 
descompuși prin această mediere: prima în universalul abstract, de care 
se ascultă, și în voinţa individuală care e pentru sine, care însă nu revine 
încă universalului; cealaltă, în obedienţa existenței suprimate, adica în 
însinele respectului de sine și onoarei, și, de altă parte, în pura ființă- 
pentru-sine care nu e încă suprimată, vointa care rămâne încă în rezervă. 
Ambele momente, în care s-au limpezit cele două laturi, şi care sunt, de 
aceea, momente ale limbajului, sunt universalul abstract, care e numit 
„binele universal“ şi Sinele pur, care a renunţat, prin serviciu, la 
conştiinţa lui cufundată în existența multiplă. Amândouă sunt în 
principiu una și aceeași, căci Sinele pur este tocmai universalul abstract, 
şi deci unitatea lor este pusă în termenul lor mediu. Însă Sinele nu este 
real decât în extremul conștiinței, însinele însă numai în extremul 
puterii de stat; conștiinței îi lipseşte faptul că puterea de stat nu a trecut 
în ea doar ca onoare, ci în realitate; puterii de stat îi lipsește însă faptul 
că se ascultă de ea nu numai ca de așa-zisul „bine universal“, ci ca de 
o voinţă, adică ea este Sinele care hotărăște. Unitatea conceptului, în 
care rămâne încă puterea de stat și către care conştiinţa s-a limpezit, va 
deveni reală în acest proces mijlocitor, a cărui simplă existenţă ca 
termen mediu este limbajul. Această unitate nu are totuşi ca laturi ale 
ei doi Sine prezenţi ca Sine; căci puterea de stat va fi mai întâi 

însuflețită ca Sine; acest limbaj nu este deci încă spiritul, aşa cum el se 
ştie și se exprimă în mod complet. 

[a] Conștiinţa nobilă, fiindcă ea este extremul Sinelui, apare ca 
fiind aceea de la care pleacă limbajul, prin care laturile relaţiei se 
formează ca întreguri însuflețite. — Eroismul serviciului mut devine 
eroismul adulării. Această reflecţie a serviciului în limbaj constituie 
termenul mediu spiritual care se dezintegrează și reflectă înapoi în el 
însuşi nu numai propriul său extrem, dar şi extremul puterii universale 
şi face din această putere, care este mai întâi în sine, ființa-pentru-sine 
și individualitatea conștiinței-de-sine. Spiritul acestei puteri vine prin 
aceasta la existenţa de a fi un monarh nelimitat; nelimitat: limbajul 
adulării ridică puterea la universalitatea ei purificată;, acest moment, 
fiind produsul limbajului, al existenţei-în-fapt limpezite ca spirit, este 
o formă purificată a identității cu sine; monarh: căci limbajul care 
adulează ridică deopotrivă singularitatea la vârful ei; aceea faţă de care 
conștiința mobilă se exteriorizează pe această latură a simplei unități 
spiritulale este purul însine al gândirii ei, Eul însuşi. Mai precis, 
adularea ridică singularitatea, care altfel nu e decât ceva presupus, la 
puritatea ei ființând-în-fapt, care dă monarhului numele lui propriu; căci 
numai numele este acela în care diferența singularului fată de toti 
ceilalţi nu este presupusă, ci este făcută reală pentru toţi; având un 
nume, individul singular nu mai contează ca pur singular doar în 
conștiința sa, ci în conștiința tuturor. Prin acest nume, monarhul este 
separat riguros de toţi, excepționat și singur; în el, el este atomul, care 
nu poate împărtăşi nimic din esenţa lui și care nu-și are egalul său. — 
Acest nume este deci reflexia-în-sine, adică realitatea pe care puterea 
universală o are în ea însăşi; prin nume, puterea este monarhul l. Invers, 
el, acest singular, se ştie prin aceasta pe el, acest individ singular, ca 
fiind puterea universală; știe că nobilii nu sunt numai ca fiind pregătiți 
pentru puterea de stat, dar că ei se grupează ca o podoabă în jurul 
tronului și că spun aceluia care stă pe el, întotdeauna, ceea ce el este. 

Limbajul laudei lor este în acest mod spiritul care unește în puterea 
de stat însăşi pe cei doi extremi; el reflectă puterea, abstractă în sine, și 
îi dă momentul celuilalt extrem, a ființei-pentru-sine care vrea şi decide 
ȘI, în consecință, îi dă o existenţă conștientă-de-sine; adică această 

conştiinţă-de-sine singulară, reală, ajunge prin aceasta să se știe sigură 
ca autoritate supremă. Această putere este punctul focal al Sinelui, în 
care, prin înstrăinarea certitudinii, multele puncte sunt reunite în unul. 
— Întrucât însă acest spirit propriu al puterii de stat constă în aceea de 
a-și avea realitatea şi hrana sa în sacrificiul acțiunii și gândirii 
conştiinţei nobile, ea este independența care s-a înstrăinat pe sine; 
conştiinţa nobilă, extremul ființei-pentru-sine, primeşte înapoi extremul 
universalității reale, în schimbul universalităţii gândirii pe care și-a 
alienat-o; puterea statului a trecut asupra ei (asupra conștiinței nobile); 
în ea puterea de stat devine cu adevărat activă; în ființa ei pentru sine ea 
încetează de a fi esență inertă, cum a apărut ca extrem al însinelui 
abstract. — Considerată în sine, puterea de stat, reflectată în sine, sau 
faptul că a devenit spirit, nu înseamnă altceva decât că ea a devenit 
moment al conştiinței-de-sine, adică ea fiinţează numai ca depășită. Prin 
aceasta, ea este acum esenţă, ca o atare al cărei spirit este de a fi 
sacrificată și părăsită, adică ea există ca bogăție. Ea rămâne, desigur, 
totodată ca o realitate, opusă bogăției, în care ea se transformă 
încontinuu prin conceptul ei; dar este o realitate al cărei concept este 
tocmai această mişcare de a trece — prin servire şi onoare, prin care ea 
devine — în opusul ei, în părăsirea puterii. Din punctul său de vedere, 
Sinele particular care este voinţa puterii de stat devine deci, prin 
înjosirea-de-sine a conștiinței nobile, o universalitate înstrăinată, o 
singularitate și o contingență totală, care este părăsită oricărei voințe 
mai putemice; ceea ce îi rămâne ca independență universal recunoscută 
și netransmisibilă este numele gol. 

Dacă deci conștiința nobilă se determină ca fiind ceea ce se 
raportează la puterea de stat în modul egalității, adevărul ei este mai 
degrabă de a-şi păstra în servirea ei propria sa fiinţă-pentru-sine, dar în 
propria renunțare la personalitatea ei, de a fi suprimarea și dezintegrarea 
reală a substanţei universale. Spiritul ei este raportul totalei inegalităţi; 
pe de o parte, de a-și păstra voinţa ei în onoarea pe care o primește, pe 
de altă parte, de a părăsi această voinţă fie înstrăinându-şi interiorul și 
ajungând la totala inegalitate cu ea însăşi, fie supunându-și sieşi 
substanţa universală şi făcând-o pe aceasta total inegală cu ea. — Este 
clar că i-a dispărut prin aceasta determinația pe care o avea în judecata 
faţă de ceea ce se numea conştiinţă josnică şi că a dispărut, prin aceasta, 


296 


SPIRITUL ÎNSTRĂINAT DE SINE 


şi conștiința josnică. Aceasta din urma și-a atins scopul, anume de a 
aduce puterea universală sub fiinţa-pentru-sine. 

Îmbogățită astfel prin puterea universală, conştiința-de-sine există 
ca binefacere universală, adică ea este bogăția, care este ea însăşi din 
nou obiect pentru conștiință. Căci bogăţia este, pentru aceasta, 
universalul pus anume în subordine, dar care, prin această primă 
depășire nu s-a reîntors încă absolut în Sine. — Sinele nu se are încă pe 
sine ca Sine, ca obiect, ci are ca obiect esența universală depășită. 
Întrucât acest obiect a devenit numai, este pusă relaţia nemijlocită a 
conștiinței faţă de el, care nu a manifestat încă inegalitatea ei cu acest 
obiect; și conştiinţa nu a prezentat încă discordanţa ei cu obiectul, este 
conștiința nobilă, care îşi păstrează în universalul devenit neesenţial 
fiinţa-ei-pentru-sine şi de aceea recunoaşte obiectul și este recunoscă- 
toare faţă de binefăcător. 

Bogăția are deci în ea însăși deja momentul ființei-pentru-sine. Ea 
nu este universalul lipsit de sine al puterii de stat sau natura naivă, 
anorganică, a spiritului; ea este puterea de stat, așa cum se menţine prin 
voință în ea însăşi, în opoziţie cu o voință ce vrea s-o stăpânească, spre 
satisfacerea ei. Dar întrucât bogăţia nu are din esenţă decât forma, 
această ființă-pentru-sine unilaterală care nu este în sine, ci este mai 
degrabă însinele suprimat, este reîntoarcerea lipsită de esență în 
satisfacția lui, a individului în el însuşi. Bogăția trebuie deci să fie ea 
însăși însuflețită; şi mișcarea reflecţie: sale constă în aceea că ea, care 
nu e decât pentru sine, devine ceva în și pentru sine, că ea, care este 
esența suprimată, devine esenţă; ea își păstrează astfel propriul ei spirit 
în ea însăși. — Dat fiind că forma acestei mişcări a fost analizată pe 
larg înainte, este suficient de a preciza aici conținutul ei. 

Conştiinţa nobilă nu se raportează deci aici la obiect ca esență în 
genere; dar însăși ființa-pentru-sine îi este ceva străin; ea găseşte Sinele 
ei ca atare înstrăinat în faţa ei ca pe o realitate obiectivă, solidă, pe care 
o are de primit de la o altă fiinţă-pentru-sine solidă. Obiectul ei este 
ființa-pentru-sine, deci ființa ce-i este proprie; dar, prin aceea că este 
obiect, ea este totodată nemijlocit o realitate străină, care este o ființă- 
pentru-sine proprie, voinţă proprie; aceasta însemnă că ea vede Sinele 
ei în puterea unei voințe străine de care depinde dacă i-l va lasă sau nu. 

Conștiinţa-de-sine poate face abstracţie de orice latură particulară 
și menţine de aceea într-o dependență care privește unul din aceste 

aspecte faptul de a fi recunoscută și valabilitatea ei în sine ca o esenţă 
ce este pentru sine. Aici însă ea se vede, pe latura realității ei pure, a 
celei mai proprii, adică a Eului ei, în afară de ea însăși și aparținând 
unui altul, vede personalitatea ei ca atare depinzând de personalitatea 
întâmplătoare a unui altul, de hazardul unei clipe, al unui capriciu sau 
de altă circumstanţă cu totul nesemnificativă — În starea de drept, ceea 
ce stă în puterea esenței obiective apare ca un conținut întâmplător , de 
care se poate face abstracție, și puterea care guvernează nu afectează 
Sinele ca atare, acesta mai degrabă se recunoaște. Aici însă, Sinele vede 
certitudinea sa însăși ca atare ca fiind lucrul cel mai lipsit de esenţă, 
vede personalitatea pură ca fiind absolut nepersonalitate. Spiritul 
gratitudinii sale este deci sentimentul atât al acestei adânci umilinţe, cât 
și al celei mai adânci revolte. Fiindcă Eul pur însuși se consideră în 
afară de el însuși și scindat, în această scindare orice are continuitate și 
universalitate, orice se numește lege, bine și drept, este desfăcut și este 
nimicit; orice este identic este dizolvat, căci este dată cea mai pură 
inegalitate, absolută neesenţialitate a absolut esenţialului, este dată 
ființa afară de sine însăși a ființei-pentru-sine. Eul pur însuşi este 
absolut dezinteresat. 

Deci, deși această conștiință primeşte într-adevăr înapoi de la 
bogăţie obiectivitatea fiinţei-pentru-sine și depășește acest caracter 
obiectiv, ea nu numai că nu e împlinită prin conceptul ei, ca reflexia 
precedentă, ci este pentru ea însăşi nesatisfăcută; reflexia, fiindcă Sinele 
se primeşte ca un fapt obiectiv, este contradicția nemijlocită pusă în Eul 
pur însuşi. Ca Sine, această conştiinţă stă însă totdeauna nemijlocit 
deasupra acestei contradicții; ea este elasticitatea absolută care suprimă 
din nou această suprimare a Sinelui, care repudiază această repudiere, 
anume că fiinţa ei pentru sine îi devine ceva străin și se revoltă contra 
acestei acceptări a ei înseși, care, în acceptarea însăși, este pentru sine. 

[5] Întrucât raportarea acestei conştiinţe este deci legată cu această 
dezintegrare absolută, în spiritul ei cade diferenţa dintre a fi determinată 
ca conștiință nobilă în opoziţie cu conștiința josnică şi ambele sunt 
aceleaşi. — Spiritul bogăției binefăcătoare poate fi apoi deosebit de 
spiritul conștiinței care acceptă binefacerea și trebuie tratat în particular. 
— Spiritul care anima bogăţia era fiinţa-pentru-sine fără esenţă, esenţa 
părăsită. Prin comunicarea lui, el devine însă însinele, întrucât 
îndeplinea misiunea sa de a se sacrifica, el suprimă singularitatea de a 

se satisface numai pentru el și, ca singularitate depășită, el este 
universalitate, adică esență. — Ceea ce el împărtășește, ceea ce dă 
altora, este ființa-pentru-sine. El nu se oferă însă ca o natură lipsită de sine, 
ca condiţie naivă ce se oferă a vieţii, ci ca esență conştientă de sine, 
menținându-se pentru sine; el nu este puterea neorganică a elementului, 
cunoscută de către conștiința care o primeşte în sine ca ceva trecător, ci 
este puterea asupra Sinelui, putere care se știe independentă și 
voluntară şi care știe totodată că ceea ce risipește este Sinele altuia. 
Bogăția împarte deci repudierea cu clientul ei, dar în locul revoltei apare 
aroganta. Căci ea știe, pe de o parte, ca și clientul, că fiinţa-pentru-sine 
este un lucru întâmplător; dar ea însăşi este această contingenţă, în 
puterea căreia este plasată personalitatea. În această aroganță, care crede 
că printr-o cină oferită a câștigat un eu străin și crede a fi dobândit prin 
aceasta supunerea cea mai interioară a acestuia, ea trece cu vederea 
revolta interioară a celuilalt; ea trece cu vederea respingerea completă 
a oricăror lanţuri, această pură destrămare, în care — fiindcă, pentru 
aceasta identitatea-cu-sine a fiinţei-pentru-sine a devenit absolut inegală 
— orice egalitate, orice subzistență, este ruptă și care, în consecință, 
distruge în primul rând opinia și modul de a vedea al binefăcătorului. 
Bogăția stă nemijlocit în faţa acestei prăpăstii interioare, în faţa acestui 
adânc fără fund, în care orice reținere și substanță au dispărut; și ea nu 
vede în acest adânc decât un lucru obișnuit, un joc al dispoziției sale, 
un hazard al capriciului său; spiritul ei constă în opinia, cu totul lipsită 
de esență, de a fi superficialitatea părăsită de spirit. - 

Aşa cum conștiința-de-sine avea limbajul ei faţă de puterea de stat, 
adică spiritul apărea între acești extremi drept termenul mediu real, tot 
astfel conștiința-de-sine are și ea un limbaj fată de bogăţie; mai curând 
revolta ei este aceea care vorbește. Acel limbaj care dă bogăției 
conştiinţa esențiabilității sale şi pune astfel stăpânire pe ea, este 
deopotrivă limbajul lingușirii, dar al lingușirii lipsite de nobleţe; căci 
ceea ce exprimă ca esenţă, el o știe ca pe o esență părăsită, esenţa care 
nu există în sine. Limbajul adulării este însă — cum a fost deja amintit 
mai sus — spiritul încă unilateral. Căci momentele sale sunt anume 
Sinele clarificat la pura existență prin formaţia pe care i-o dă serviciul 
și ființa-în-sine a puterii. Numai că conceptul pur în care Sinele simplu 
ȘI însinele — acest eu pur și această esență sau gândire pură sunt una și 
aceeași —, această unitate a celor două laturi între care se petrece 

schimbarea reciprocă nu se găsește în conștiința acestui limbaj; obiectul 
este în mod conștient încă însinele în opoziţie cu Sinele; adică obiectul 
nu este pentru conștiință propriul ei Sine ca atare. — Limbajul 
destrămării este însă limbajul perfect şi este adevăratul spirit existent al 
acestei întregi lumi a culturii. Această conștiință-de-sine, căreia îi revine 
revolta care repudiază propria sa repudiere, este nemijlocit identitatea- 
cu-sine în dezbinarea absolută, mijlocirea pură a purei conştiințe-de- 
sine cu ea însăși. Este egalitatea judecății identice, în care una și aceeași 
personalitate este atât subiect, cât şi predicat. Însă această judecată 
identică este în același timp judecată infinită; căci această personalitate 
este absolut scindată și subiect și predicat sunt în mod strict existențe 
indiferente, care nu se privesc una pe alta, fără unitatea necesară, deși 
fiecare este puterea unei personalități proprii. Ființa-pentru-sine îşi are 
ca obiect ființa-ei-pentru-sine ca obiect absolut altul şi, în acelaşi timp, 
tot atât de nemijlocit ca fiind ea însăși, — pe sine ca pe un altul, nu că 
acesta ar avea un alt conţinut, ci conţinutul este același Sine în forma 
opoziţiei absolute și a propriei ființări-în-fapt cu totul indiferente. Este 
dat deci aici spiritul conştient de sine în adevărul lui și în conceptul lui 
al acestei lumi reale a culturii. 

Această viaţă spirituală este absolută şi universală pervertire și 
înstrăinare a realităţii și a gândului, este cultura pură. Ceea ce este 
experimentat în această lume este că nici esența reală a puterii şi a 
bogăției, nici conceptele lor determinate, bine și rău, sau conștiința 
binelui şi răului, conştiinţa nobilă sau josnică, nu au adevăr, ci toate 
aceste momente se convertesc mai degrabă unul în altul și fiecare este 
opusul lui însuşi. — Puterea universală, care este substanța, când 
ajunge prin principiul individualității la propria-i spiritualitate, primește 
în ea propriul Sine numai ca nume şi, întrucât e putere reală, este mai 
degrabă esenţa neputincioasă care se sacrifică pe ea însăși. — Dar, 
această esență părăsită, fără sine, acest Sine care a devenit lucru, este 
mai degrabă reîntoarcerea esenței în ea însăși; este ființa-pentru-sine 
ființând pentru sine, existența Spiritului. 

Gândurile acestei esențe, ale Binelui şi Răului, se invertesc 
deopotrivă în această mișcare; ceea ce e determinat ca bine este rău; 
ceea ce este determinat ca rău este bine. Conștiinţa fiecăruia dintre 
aceste momente, judecată ca o conştiinţă nobilă şi josnică, este în 
adevărul ei mai curând deopotrivă inversul a ceea ce aceste determinări 

ar trebui să fie, conștiința nobilă tot atât de josnică și de lepădat, după 
cum ce a fost repudiat se schimbă în noblețea libertăţii celei mai 
cultivate a conștiinţei-de-sine. — Totul este deopotrivă considerat 
formal în aspectul său exterior, inversul a ceea ce el este pentru sine; Şi, 
Iarăşi, ceea ce este pentru sine nu este în adevăr, ci este altceva decât 
vrea să fie, fiinţa-pentru-sine mai degrabă e o pierdere a ei înseși și 
înstrăinarea ei este mai degrabă conservare-de-sine. — Ceea ce este dat 
este deci că toate momentele exercită o justiţie universală unul fată de 
celălalt, fiecare se înstrăinează tot atât de mult în el însuşi pe cât el se 
insinuează în opusul său, și pe această cale răstoarnă natura acestui 
opus. — Adevăratul spirit este însă tocmai această unitate a ceea ce este 
absolut despărțit și el ajunge anume la existenţă, ca termen mediu al lor, 
tocmai prin realitatea liberă a acestor extremi lipsiţi de sine. Fiinţa-sa- 
în-fapt este vorbirea universală și judecata dizolvantă, pentru care toate 
acele momente ce trebuiau să treacă drept esente şi membri reali ai 
întregului se dizolvă şi care este totodată acest joc al dizolvării cu ea 
însăşi. Această judecare și vorbire este deci adevărul și ceea ce nu poate 
fi forțat, în timp ce el domină totul; este singurul prin care în această 
lume reală se poate într-adevăr face ceva. Fiecare parte a acestei lumi 
ajunge în aceasta la faptul că spiritul ei este exprimat, sau că se vorbeşte 
despre ea cu spirit și se spune despre ea ceea ce ea este. — Conștiinţa 
onestă ia fiecare moment ca pe o esenţialitate stabilă, și este lipsă de 
gândire cultivată de a nu ști că tocmai astfel ea face contrariul. 
Conştiinţa ruptă este însă conștiința pervertirii, şi anume a pervertirii 
absolute; conceptul este ceea ce domină în ea, care uneşte gândurile ce 
stau, pentru onestitate, una departe de cealaltă şi al cărei limbaj este deci 
plin de spirit. 

[y] Conţinutul vorbirii spiritului despre și peste el însuși este deci 
perversiunea tuturor conceptelor şi realităților, înşelarea universală a 
lui însuși și a celorlalți, și neruşinarea de a enunta această înșelare este, 
tocmai de aceea, cel mai înalt adevăr. Această vorbire este extravaganta 
muzicianului „care îngrămădea şi amesteca treizeci de arii, italiene, 
franțuzești, tragice, comice având tot felul de caractere, care cobora 
când cu o voce de bas profund până în iad, când, contractându-și 
gâtlejul şi cu un falset, despica înaltul cerului, pe rând furios, înduioșat, 


1 Diderot, Le neveu de Rameau. 

imperios, batjocoritor”l. — Pentru conștiința liniştită care situează 
onest melodia binelui și răului în egalitatea tonurilor, adică la unison, 
această vorbire apare „ca o mixtură de înțelepciune și nebunie, ca un 
amestec de îndemânare, ca şi de josnicie, de idei juste și totodată false, 
ca o atât de completă perversiune a sentimentului, o atât de completă 
turpitudine, ca și de o totală sinceritate și adevăr. Ea nu va putea renunţa 
de a trece prin toate aceste tonuri și de a parcurge întreaga gamă a 
sentimentelor, de la cel mai adânc dispreţ și repulsie până la cea mai 
înaltă admiraţie și emotie; dar o umbră de ridicol va fi topită în acestea 
din urmă, care le denaturează“; acelea vor avea în caracterul lor deschis 
însăşi o trăsătură împăciuitoare, vor găsi în adâncimea lor tulburătoare 
trăsătura atotputernică pe care spiritul şi-o dă el însuși. 

Dacă considerăm vorbirea acestei confuzii, clară pentru ea însăși, 
în opoziţie cu vorbirea acelei conștiințe simple a adevărului şi binelui, 
aceasta nu poate fi decât monosilabică faţă de elocvenţa deschisă și 
conștientă de ea a spiritului culturii; căci ea nu poate spune acestuia din 
urmă ceva ce el însuși nu știe și nu spune. Dacă ea trece dincolo de ce 
este monosilabic, ea spune același lucru pe care îl exprimă spiritul 
cultivat, dar mai face pe lângă aceasta prostia de a crede că spune ceva 
nou și diferit. Chiar expresiile ei, „rușinos “, „josnic “, constituie de ja 
această prostie, căci acela le spune despre el însuși. Dacă acest spirit, 
în vorbirea lui, pervertește tot ce este monoton — fiindcă acest egal-cu- 
sine nu este decât o abstracţie — , în realitatea lui însă el este în el însuși 
pervertirea; şi dacă, din contră, conștiința dreaptă ia în apărare binele 
și nobilul, adică ceea ce în exteriorizarea sa se menţine același în 
singurul mod aici posibil, anume că nu-și pierde valoarea fiindcă este 
legat cu ce este rău, adică este amestecat cu el (căci aceasta ar fi 
condiția şi necesitatea sa, în aceasta stă înțelepciunea naturii), atunci 
această conştiinţă, când credea că se contrazice, a sintetizat numai 
într-un mod trivial conţinutul vorbirii spiritului, vorbire care, fără 
gândire, atunci când face din contrariul a ce e nobil și bine o condiție 
Și necesitate a binelui şi nobilului, crede că spune altceva decât că ce e 
numit nobil și bun este în esenţa sa contrariul lui însuși, după cum, 
invers, răul este ce e excelent. 

Dacă conștiința simplă înlocuiește acest gând lipsit de spirit prin 
realitatea a ce este excelent, prin aceea că îl realizează în exemplul unei 
ficțiuni sau chiar al unei anecdote adevărate și arată astfel că nu este o 

vorbă goală, ci este ceva dat, atunci i se opune realitatea universală a 
acţiunii pervertite a întregii lumi reale, în care acel exemplu constituie 
deci numai ceva cu totul singular, une espèce; şi a expune existenţa-în- 
fapt a binelui şi nobilului ca pe o anecdotă singulară, fie ea închipuită 
sau adevărată, este cel mai amar lucru ce poate fi spus despre el. — 
Dacă conștiința singulară cere în sfârșit disoluția acestei întregi lumi a 
pervertirii, ea nu poate cere individului îndepărtarea lui din ea; căci 
Diogene în butoiul său este condiționat de această pervertire; și a cere 
aceasta unui individ este a-i cere să facă tocmai ce trece drept rău, 
anume de a îngriji de sine ca individual. Adresată însă individualității 
universale, cerința acestei îndepărtării nu poate însemna că rațiunea 
renunţă din nou la conștiința cultivată, spirituală la care ea a ajuns, că 
rațiunea lasă din nou să cadă bogăţia largă a momentelor ei în 
simplitatea inimii naturale şi că ea recade în sălbăticie și în apropierea 
de viața animală, numită natură sau nevinovăție; dar cerința acestei 
dizolvări nu poate să se adreseze decât spiritului culturii însuși, ca el să 
se reîntoarcă din confuzia lui ca spirit, în el însuși, şi să câștige o 
conștiință încă mai înaltă. 

În fapt însă, spiritul a împlinit deja aceasta în sine. Destrămarea 
conştiinţei, conștientă de sine şi exprimându-se, este râsul ironic asupra 
existenţei-în-fapt, ca și asupra confuziei întregului și asupra sa însăși; ea 
este în același timp ecoul care se aude încă pe sine al acestei întregi 
confuzii. — Această vanitate ce se percepe pe sine a oricărei realități și 
a oricărui concept determinat este dubla reflexie a lumii reale în ea 
însăși; o dată în acest Sine al conştiinţei, ca fiind acesta, apoi în pura 
universalitate a conştiinţei, adică în gândire. Prin prima latură, spiritul, 
revenit la sine, și-a îndreptat privirea în lumea realităţii Și o are încă ca 
scop Și conţinut nemijlocit al său; pe cealaltă latură însă, privirea sa este, 
în parte, numai în sine și negativă faţă de lumea realității, în parte, ea 
este îndepărtată de lume şi îndreptată către cer, și obiectul ei este ceea 
ce este dincolo de lume. 

În această latură a reîntoarcerii în sine, vanitatea tuturor lucrurilor 
este propria lui vanitate, adică el însuşi este van. El este Sinele fiind 
pentru sine, care știe nu numai să judece toate şi să flecărească, dar și să 
exprime în mod spiritual, în contradicţiile lor, esențele stabile ale 
realităţii pe care le pune judecata; și această contradicţie este adevărul 
lor. — Privit formal, el știe totul ca înstrăinat de el însuși; ființa-pentru- 

sine, ca separată de ființa - în - sine; credinţa și scopul, separate de 
adevăr, şi, separate de amândouă, ființa-pentru-alții, ceea ce se pretinde, 
separată de părerea propriu-zisă și de faptul și intenția reale. 

El știe deci să exprime fiecare moment în opoziţie cu celălalt, ştie 
să exprime just invertirea tuturor; el ştie mai bine ce este fiecare, așa 
cum este, oricum ar fi determinat. Întrucât el cunoaște substanţialul pe 
latura dezunirii şi a conflictului, pe care le unește în sine, dar nu le 
cunoaște pe latura acestei unităţi, el se pricepe foarte bine să judece 
substanțialul, dar a pierdut capacitatea de a-l concepe. — Această 
vanitate are deci nevoie de vanitatea tuturor lucrurilor spre a-şi da, din 
ele, conștiința Sinelui ei, o creează deci ea însăși şi este sufletul care o 
poartă. Puterea şi bogăţia sunt cele mai înalte scopuri ale strădaniei lui; 
el știe că prin renuntare şi sacrificiu se formează ca universal, că ajunge 
la posesiunea acestuia și că, posedându-l, el are valabilitatea universală; 
ele îi sunt puterile reale, recunoscute. Însă această validitate a sa este 
ea însăşi vană și tocmai întrucât le ia în stăpânire el ştie că ele nu sunt 
esente autonome, ci mai curând că el este puterea lor, că ele sunt însă 
vane. Că fiind astfel în posesiunea lor le-a depăşit, el o exprimă în 
limbajul plin de spirit, care este deci interesul său cel mai înalt şi este 
adevărul întregului; în acest limbaj, acest Sine, ca acest Sine pur, ce nu 
aparţine determinărilor reale sau gândite, își devine o entitate spirituală, 
cu adevărat ceva universal-valabil. El este natura ce se rupe ea însăşi a 
tuturor raporturilor și sfâșierea conştientă a acestora; numai ca 
conștiinţă-de-sine revoltată el își cunoaște însă propria sa dezbinare și 
în această cunoaştere a acesteia el s-a ridicat nemijlocit deasupra ei. În 
acea vanitate, orice conţinut devine ceva negativ, care nu mai poate fi 
conceput în mod pozitiv; obiectul pozitiv este numai Eul pur însuşi și 
conştiinţa sfâșiată este în sine această pură identitate cu sine a 
conștiinței-de-sine care a revenit la sine. 


B) CREDINȚA ȘI INTELECȚIA PURĂ 


[1] Spiritul înstrăinării de sine își are existenţa sa în lumea culturii; 
dar întrucât acest întreg s-a înstrăinat de el însuşi, dincolo de această 
sferă stă lumea nereală a conştiinţei pure, adică a gândirii. Conţinutul 
ei este gânditul pur, gândirea este elementul ei absolut. Întrucât gândirea 

este însă mai întâi elementul acestei lumi, conștiința are doar aceste 
gânduri, dar ea nu le gândește încă, adică nu știe că ele sunt gânduri; ci 
ele sunt pentru ea în forma reprezentării. Căci ea trece din realitatea 
efectivă în sfera conştiinţei pure, dar este ea însăși în genere încă în 
sfera și în determinațţia realității. Constiinta ruptă este în sine în primul 
rând identitatea cu sine a conştiinţei pure pentru noi [care considerăm 
condiţia ei], nu pentru ea însăşi. Ea este deci doar ridicarea nemijlocită, 
neîmplinită încă în sine, și are încă în ea principiul ei opus, prin care 
este condiţionată, fără ca ea să fi devenit stăpână asupra lui prin 
mișcarea sa mijlocită. De aceea esenţa gândului nu are pentru ea 
semnificaţia ca esență numai în forma însinelui abstract, ci în forma 
unui obiect comun, a unei realități care a fost ridicată doar într-un alt 
element, fără să fi pierdut în acesta determinația unei realităţi negândite. 
Ea trebuie esenţial deosebită de însinele care e esenţa conștiinței stoice; 
pentru acesta conta numai forma gândului ca atare, care, în ea, avea un 
conţinut oarecare, străin ei, luat din realitate; pentru acea conștiință însă 
nu forma gândului este ceea ce are valoare; — ea trebuie deopotrivă 
deosebită de însinele conştiinţei virtuoase, pentru care esenţa rămâne 
anume în relație cu realitatea, care este ea însăși esenta realității, dar nu 
este decât o esență ireală; — pentru acea conştiinţă ea contează totuși, 
deşi este dincolo de realitate, drept o esenţă reală. La fel, justul și binele 
în sine al rațiunii, care dau legea și universalul conștiinței care 
examinează legea, nu au determinarea realităţii. 

Când deci în interiorul culturii însăși gândirea a apărut ca o latură 
a înstrăinării, anume ca fiind criteriul binelui și răului abstract în 
judecată, ea a fost îmbogăţită, trecând prin mișcarea întregului, cu 
momentul realității și prin aceasta cu al conţinutului. Această realitate 
a esenței este însă totodată numai o realitate a conştiinţei pure, şi nu a 
conștiinței reale; ridicată anume în elementul gândirii, ea nu trece însă 
pentru această conștiință drept un gând, ci este pentru ea mai degrabă 
dincolo de realitatea ei proprie; căci aceea este fuga din aceasta. 

Așa cum apare aici religia — căci este clar că despre ea este vorba 
— , ca credința aparținând lumii culturii, ea nu apare încă așa cum este 
în Şi pentru sine. Ea ne-a apărut deja în alte determinaţii: anume ca 
conştiinţă nefericită, ca formă a mișcării nesubstanţiale a conştiinţei 
înseși. Şi în substanţa etică ea apărea ca credință în lumea-de-jos 
(subpământeană), dar conștiința spiritului decedat nu este propriu-zis 

credință, nu este esenţa pusă în elementul conștiinței pure dincolo de 
real, dar are ea însăși o prezență nemijlocită: elementul său este familia. 
Aici însă religia s-a ivit în parte din substanță și este pura conștiință a 
acesteia; în parte, această conștiință pură este înstrăinată de conștiința ei 
reală, esența este înstrăinată de existența ei. Ea mai este deci anume 
mișcarea lipsită de substanţă a conştiinţei, dar are încă determinația 
opoziţiei faţă de realitate ca fiind această realitate în genere și opoziția 
faţă de aceea a conştiinţei-de-sine în particular, ea este deci prin esenţă 
numai o credinţă. 

Această conștiință pură a Esenţei Absolute este o conștiință 
înstrăinată. Rămâne de văzut cum se determină aceea a cărei alteritate 
ea este, și ea trebuie considerată numai în unire cu aceasta. La început, 
anume, această conștiință pură pare a avea opusă ei numai lumea 
realității; dar întrucât ea este fuga din această lume și prin aceasta este 
determinația opoziției, ea o cuprinde pe aceasta în ea însăși, conștiința 
pură își este deci înstrăinată esenţial în ea însăși; iar credinţa formează 
numai una din laturile ei. Cealaltă latură s-a constituit deja pentru noi. 
Constiinta pură este anume astfel reflexia din lumea culturii, în sensul 
că substanța acesteia, ca și masele în care ea se distribuie, se arătau a fi 
ceea ce sunt în sine, ca esenţialități spirituale, ca mişcări şi determinări 
absolut neliniștite, care se suprimă nemijlocit în opusul lor. Esenţa lor, 
simpla conștiință, este deci simplitatea diferenței absolute, care, 
nemijlocit, nu e nici o diferenţă. Ea este astfel pura ființă-pentru-sine, nu 
ca acest singular, ci Sinele universal în el însuşi ca mișcare neliniştită, 
care atacă şi pătrunde esența liniştită a faptului. În el este dată deci 
certitudinea care se ştie nemijlocit pe ea ca adevăr, este dată gândirea 
pură, ca fiind conceptul absolut în puterea negativității sale, care 
distruge orice esență obiectivă, trebuind să stea opusă conștiinței, şi face 
din ea o ființă a conștiinței. Această conștiință pură este, în același timp, 
tot atât de simplă, fiindcă diferenţa ei nu este tocmai o diferenţă. Fiind 
această formă a simplei reflexii în sine, ea este însă elementul credinţei, 
în care spiritul are determinaţia universalității pozitive, a însinelui faţă 
de acea fiinţă-pentru-sine a conștiinței-de-sine. Reflectat înapoi în sine 
din lumea lipsită de esenţă și care se dizolvă numai pe sine, spiritul este, 
prin adevărul lui, într-o nedespărțită unitate, atât mișcarea şi 
negativitatea absolută a apariţiei sale, cât şi esenţa sa împăcară în sine 
ȘI liniştea pozitivă a acestui proces. Dar, stând în genere sub 

determinaţia înstrăinării, aceste două momente se despart ca o conștiință 
dedublată. Primul este intelecția pură, ca procesul spiritual ce se adună 
în conștiinţa-de-sine, proces care are ca opus lui conștiința pozitivului, 
forma obiectivităţii, adică a reprezentării, și care se îndreaptă contra 
acestui obiect prezent; obiectul ei propriu este însă numai Eul pur. 
Conştiinţa simplă a elementului pozitiv, adică a calmei identităţi-cu- 
sine, are, din contră, ca obiect esența interioară ca esenţă. Intelecţia pură 
nu are deci mai întâi în ea însăși nici un conţinut, fiindcă ea este fiinta- 
pentru-sine negativă; credinței, din contră, îi aparține conţinutul, fără 
intelecție. Dacă prima nu iese din conștiinţa-de-sine, aceasta din urmă 
are deopotrivă conţinutul anume în elementul conștiinței pure, dar în 
gândire, nu în concepte, în conştiinţa pură, nu în pura conştiință-de- 
sine. Credinţa este astfel pură conștiință a esenței, adică a interiorului 
simplu, şi este deci gândire, momentul principal în natura credinţei, care 
de obicei este trecut cu vederea. Nemijlocirea cu care esenţa este în el 
stă în aceea că obiectul este esență, adică este gând pur. Această 
nemijlocire însă, în măsura în care gândirea pătrunde în conștiință sau 
conştiinţa pură pătrunde în conștiința-de-sine, obține semnificaţia unei 
ființe obiective ce stă dincolo de conștiința Sinelui. Prin această 
semnificaţie, care menţine nemijlocirea şi simplitatea gândirii pure în 
conştiinţă, se face că esența gândirii cade din gândire în reprezentare 
și devine o lume suprasensibilă, care este prin esenţă altceva decât 
conștiința-de-sine. În intelecţia pură, din contră, trecerea gândirii pure 
în conştiinţă are determinarea contrară: obiectivitatea are semnificația 
unui conținut doar negativ, care se suprimă pe sine şi se reîntoarce în 
Sine, ceea ce înseamnă că numai Sinele își este propriu-zis obiectul, 
adică obiectul are adevăr numai întrucât el are forma Sinelui. 

[2] După cum credinţa și intelecția pură aparţin împreună 
elementului conștiinței pure, ele sunt tot astfel împreună reîntoarcerea 
din lumea reală a culturii. Ele se oferă deci sub trei aspecte: prima dată, 
fiecare este în afară de orice relaţie, în şi pentru sine; a doua oară fiecare 
se raportează la lumea reală, opusă conştiinţei pure; a treia oară fiecare 
se raportează la cealaltă, în interiorul conștiinței pure. 

În conştiinţa care crede, latura ființei-în-și-pentru-sine este 
obiectul ei absolut, al cărui conţinut şi determinare au reieșit deja; căci, 
potrivit conceptului credinţei, acest obiect nu este altceva decât lumea 
reală ridicată în universalitatea conștiinței pure. Articularea acestei lumi 

constituie deci și organizarea proprie purei universalități, numai că în 
aceasta din urmă părțile, în spiritualizarea lor, nu se înstrăinează, ci sunt 
esente ce sunt în şi pentru sine, spirite reîntoarse-în-sine și rămânând la 
ele însele. — Mişcarea trecerii lor unul în altul este deci numai pentru 
noi O înstrăinare a determinaţiei, în care ele sunt în diferenţa lor, și ele 
sunt numai pentru noi o serie necesară. Pentru credinţă însă, diferenţa 
lor este o diversitate calmă şi mişcarea lor este ceva ce se întâmplă. 

Spre a le numi pe scurt potrivit caracterului exterior al formei lor: 
așa după cum în lumea culturii ceea ce era prim era puterea de stat, 
adică Binele, aici primul este Esenţa Absolută, spiritul în și pentru sine, 
întrucât el este substanța absolută, veşnică. În realizarea conceptului 
său de a fi spirit, această substanţă trece în ființa-pentru-alții, identitatea- 
sa-cu-sine devine Esenţa Absolută reală, care se sacrifică; ea devine 
Sine , însă un Sine trecător. Al treilea termen este de aceea reîntoarcerea 
acestui Sine înstrăinat şi a substanţei înjosite în prima ei simplitate; 
numai pe această cale ea este prezentată ca Spirit. 

Aceste esente distincte, reluate în Sine de către gândire din fluxul 
vieții reale, sunt spirite eteme, fără schimbare, a căror ființă este de a 
gândi unitatea pe care ele o formează. Îndepărtate astfel de conștiința- 
de-sine, aceste esente pătrund totuși în ea. Dacă esenţa ar fi imuabilă în 
forma primei substanţe simple, ea ar rămâne străină conștiinței-de-sine. 
Dar exteriorizarea acestei substanțe, și apoi spiritul ei, are în ea 
momentul realității şi, prin aceasta, se face părtașă conştiinţei-de-sine 
care crede, adică conştiinţa care crede aparține lumii reale. 

Prin acest al doilea raport, conștiința care crede are, în parte, ea 
însăși realitatea ei în lumea reală a culturii și constituie spiritul și fiinta- 
ei-în-fapt, care a fost considerat; în parte însă ea se opune acestei 
realităţi a ei ca fiind ceva van și este mișcarea de a o depăşi. Această 
mișcare nu constă în aceea că ea ar avea o conștiință plină de spirit 
asupra condiţiei pervertite a acestei realităţi; căci ea este conștiința 
simplă care socotește ce e plin de spirit ca vanitate, deoarece aceasta 
încă are ca scop al său lumea reală. Ci domeniului liniștit al gândirii sale 
1 se opune realitatea ca o existență-în-fapt, fără spirit, care trebuie deci 
depășită într-un mod exterior. Această ascultare faţă de cult și această 
adoraţie fac să apară, prin suprimarea cunoașterii senzoriale și a acţiunii, 
conștiința unității cu fiinţa-în-şi-pentru-sine, dar nu ca unitate reală, 
intuită, ci acest cult este numai actualizarea continuă care nu îşi atinge 

pe deplin scopul ei în prezent. Comunitatea religioasă ajunge anume la 
aceasta, căci ea este conștiința-de-sine universală; dar pentru conștiința- 
de-sine individuală domeniul gândirii pure rămâne în mod necesar un 
transcendent al realității ei sau, întrucât prin exteriorizarea Esenţei 
eterne acest dincolo a trecut în realitate, aceasta este o realitate sensibilă 
de neînțeles; o realitate sensibilă rămâne însă indiferentă faţă de o alta 
și transcendentul a primit în plus numai determinarea depărtării în 
spaţiu şi timp. Conceptul însă, realitatea spiritului prezentă ei înseși, 
rămâne în conştiinţa care crede interiorul, care este și efectuează totul, 
dar care nu apare la lumină el însuşi. 

[3] În intelecția pură însă, conceptul este singur real; și acest al 
treilea aspect al credinţei, acela de a fi obiect pentru intelecția pură, este 
relaţia specifică în care credinţa apare aici. Intelecţia pură însăși trebuie 
ȘI ea, ca şi credinţa, considerată în parte în și pentru sine, în parte în 
raport cu lumea reală, în măsura în care această lume este dată încă în 
mod pozitiv, anume ca o conștiință vană, în parte, în sfârşit, în acel 
raport fată de credinţă. 

Am văzut ce este intelecţia pură în și pentru sine; după cum 


credinţa este conştiinţa pură, liniştită, a spiritului, ca fiind esența, 


intelecția pură este conștiința-de-sine a acestuia; intelecţia nu cunoaște 
deci esenta ca esență, ci ca un Sine absolut. Ea încearcă deci să suprime 
orice independenţă alta decât a conştiinței-de-sine, fie ea a realului, 
adică a ceea ce fiinţează în sine, şi să o transforme în concept. Ea nu 
este doar certitudinea raţiunii conștiente-de-sine de a fi orice adevăr: 
dar ea ştie că este aceasta. 

În felul în care însă conceptul intelecţiei pure apare, el nu este încă 
realizat. Conştiinţa acelui concept apare, în consecinţă, ca ceva încă 
contingent, singular, şi ceea ce pentru ea este esența apare ca scop pe 
care ea trebuie să-l realizeze. Conştiinţa are mai întâi intenția să facă 
intelecția pură universală, adică să transforme tot ce este real în concept 
Și în unul şi acelaşi concept în orice conștiinţă-de-sine. Intenţia este 
pură, căci ea are ca conţinut intelecția pură; și această intelecţie este tot 
atât de pură, căci conţinutul ei nu este decât conceptul absolut, care nu 
are nici o opoziţie într-un obiect și nici nu este limitat în el însuși. În 
conceptul nelimitat zac nemijlocit ambele aspecte: anume că orice este 
obiectiv nu are decât semnificaţia ființei-pentru-sine, a conștiinței-de- 
sine, ŞI că aceasta are semnificația unui universal, că înțelegerea pură 

devine proprietatea tuturor conștiințelor-de-sine. Această a doua latură 
a intenţiei este rezultat al culturii, în măsura în care în cultură au 
dispărut atât deosebirile spiritului obiectiv, părțile şi determinările 
judecării lumii sale, cât și deosebirile care apar ca naturi originar- 
determinate. Geniu, talent, capacitățile particulare în genere apartin 
lumii realităţii, în măsura în care ea încă se prezintă ca o lume animalică 
a spiritului care, în violenţă și confuzie reciprocă, se luptă contra ei, 
pentru esențele lumii reale, și se înșală. În ea, distincţiile de mai sus nu 
au desigur loc ca Especes onorabile; și nici individualitatea nu se 
mulțumește cu irealul „fapr-însuși “, nici ea nu are un conţinut particular 
și scopuri proprii. Dar ea contează numai ca ceva universal-valabil, și 
anume ca cultivată, şi deosebirea se reduce la energia mai mare sau mai 
mică; — o deosebire a mărimii, adică a inesenţialului. Însă această 
ultimă diversitate a dispărut prin aceea că în ruperea completă a 
conștiinței deosebirea s-a transformat într-o deosebire absolut-calitativă. 
Ceea ce pentru Eu este în aceasta altul este numai Eul însuși. În această 
judecată infinită orice unilateralitate și orice particularitate a ființei- 
pentru-sine originare sunt distruse; Sinele ştie că își este obiectul său 
ca Sine pur; și această identitate a celor două laturi este elementul 
intelecției pure. Ea este deci esența simplă, nediferențiată în ea însăși, și 
este tot astfel operă universală şi posesiune universală. În această 
substanţă spirituală simplă, conștiinţa-de-sine îşi dă şi menţine totodată 
în orice obiect conștiința acestei sigularități a ei, adică a acțiunii, după 
cum, dimpotrivă, individualitatea acesteia este, în aceasta, identică cu 
sine şi universală. Această intelecție pură este deci spiritul, care se 
adresează oricărei conştiinţe: fiţi pentru voi înşivă ceea ce sunteţi în voi 
înşivă: — raționali. 


II 
ILUMINISMUL 
Obiectul propriu împotriva căruia intelecția pură își îndreaptă forța 


conceptului este credinţa, ca formă a conştiinţei pure, care îi este opusă 
în același element. Intelecţia pură are însă și relaţie faţă de lumea reală, 

căci ea este, ca și credinţa, reîntoarcerea din această lume în conştiinţa 
pură. Este de văzut mai întâi cum este constituită activitatea ei fată de 
intenţiile nelimpezite şi de vederile pervertite ale acestei lumi. 

A fost deja amintită mai sus conştiinţa calmă, care stă în contrast 
cu acest vârtej ce se dizolvă pe sine în sine și se creează din nou; ea 
formează latura intenţiei pure. În această conştiinţă calmă nu se găsește 
însă, aşa cum am văzut, nici o privire particulară (Einsicht) asupra 
lumii culturii; aceasta din urmă are mai curând, ea însăși, sentimentul 
cel mai dureros și intelecția cea mai adevărată asupra ei înseși, sentimentul 
că este disoluția a tot ce se consolidează, că e trasă pe roată în toate 
momentele existenţei ei, și că e lovită în toate mădularele sale; ea este, 
tot astfel, limbajul acestui sentiment şi vorbirea plină de spirit, judecând 
toate laturile stării ei. Intelecţia pură nu poate deci avea aici nici o 
activitate şi nici un conținut propriu, și ea se poate deci comporta numai 
ca înțelegerea formală și fidelă a acestei intelecţii proprii, plină de spirit 
a lumii şi a limbajului ei. Întrucât acest limbaj este risipit, aprecierea 
fiind o vorbărie a momentului, care este de îndată iar uitată și constituie 
un întreg numai pentru o a treia conştiinţă, aceasta din urmă se poate 
deosebi ca intelecţie pură numai prin aceea că adună într-o imagine 
generală acele trăsături ce se risipesc şi le transformă apoi într-o 
intelecţție a tuturor. 

Prin acest mijloc simplu, intelecţia pură va rezolva confuzia acestei 
lumi. Căci a rezultat că nu masele și conceptele și individualităţile 
determinate sunt esenţa acestei realități, ci că ea îşi, are substanţa și 
suportul numai în spirit, care există ca judecată și apreciere, și că numai 
interesul de a avea un conţinut pentru această rezonare și pălăvrăgeală 
prezervă întregul şi masele din care el este articulat. În acest limbaj al 
intelecției, conștiinţa-de-sine este încă o ființă-pentru-sine, acest individ 
izolat, însă vanitatea conţinutului este în același timp vanitate a Sinelui, 
care ştie că acest conţinut este van. Când acum conștiința care înţelege 
calm colecționează din toată această vorbărie plină de spirit a vanităţii 
expresiile cele mai nimerite şi care strâng lucrul, sufletul, care mai 
menţine încă întregul, vanitatea judecării plină de spirit cade în ruină o 
dată cu cealaltă formă a vanităţii, cu vanitatea ființei-în-fapt. Colecţia 
arată că cei mai mulţi au mai mult „spirit“ (Witz) sau, cel puţin, că 
fiecare are un spirit mai variat decât este al lor și arată că „a ști mai 
bine“ şi „a judeca“ în genere sunt ceva şi universal cunoscut; cu aceasta 

se distruge singurul interes care mai era încă dat și privirea individuală 
se rezolvă în intelecția universală. 

Deasupra cunoașterii vane stă însă, stabilă, cunoașterea esenței; iar 
intelecţia pură apare în activitatea ei proprie atunci când ea intră în 
conflict cu credinţa. 


A) LUPTA ILUMINISMULUI CU SUPERSIIȚIA 


[1] Formele diferite ale comportării negative a conștiinței, fie cea 
a scepticismului, fie cea a idealismului teoretic și practic, sunt inferioare 
celei a intelecției pure şi a răspândirii ei, iluminismul, căci intelecţia 
pură este născută din substanţă, ea cunoaște Sinele conștiinței ca fiind 
absolut și intră în luptă cu conștiința pură a Esenţei Absolute a oricărei 
realități. — Deoarece credinţa și intelecţia sunt aceeași conștiință pură, 
sunt însă opuse prin formă — esența aparținându-i credinţei ca gând, 
nu ca concept, şi de aceea e ceva absolut opus conștiinţei-de-sine, pe 
când esenţa intelecţiei pure este Sinele, — ele sunt, una pentru alta, una 
negativul strict al celeilalte. Atunci când cele două se opun una alteia, 
orice conținut revine credinţei; căci, în elementul său calm al gândirii, 
fiecare moment dobândește subzistență; intelecţia pură este însă mai 
întâi fără conținut sau mai degrabă e dispariţia pură a conţinutului; prin 
mişcarea negativă faţă de negativul ei, ea se va realiza însă Și își va da 
un conținut. 

[a] Intelecţia pură știe că credinţa îi este opusă ei, rațiunii și 
adevărului. Tot așa cum credinţa este pentru ea în genere o țesătură de 
superstiții, prejudecăți și erori, tot astfel conștiința acestui conţinut se 
organizează pentru ea mai departe într-un imperiu al erorii, în care falsa 
intelecţie este o dată ca fiind masa generală a conștiinței nemijlocită, 
naivă şi fără reflexie în ea însăși, dar care are în ea și momentul 
reflexiei în sine, adică al conştiinţei-de-sine, separat de simpla ei 
naivitate, ca o intelecţie stând pentru sine în rezervă şi ca o intenţie rea, 
de care acea primă conştiinţă este ispitită. Acea masă este victima 
înșelării unei preoțimi care îşi realizează vanitatea invidioasă de a 
rămâne singura în posesiunea intelecţiei, precum și celelalte egoisme 
ale ei; şi conspiră totodată cu despotismul, care, ca fiind unitatea 

sintetică lipsită de concept a domeniului real și a acestui domeniu ideal, 
o esenţă deosebit de inconsecventă, stă deasupra relei intelecții a 
mulțimii şi a intenţiei rele a preoţilor şi le unește în sine pe amândouă, 
şi trage din prostia și confuzia poporului, prin intermediul preoţimii 
înșelătoare, disprețuindu-le pe amândouă, avantajul stăpânirii liniștite 
și al îndeplinirii capriciilor sale şi a bunului său plac; dar este în același 
timp aceeași obscuritate a intelecției, aceeași superstiție și eroare. 

Iluminismul nu atacă aceste trei aspecte ale dușmanului fără 
distincţie. Căci întrucât esenţa sa este intelecţie pură, care este în-și- 
pentru-sine-universalul, relația lui adevărată faţă de celălalt extrem este 
aceea în care el se îndreaptă asupra elementului comun și asupra a ce e 
identic ambelor. Latura existenţei individuale, izolându-se din 
conştiinţa universală, naivă, este antiteza sa, pe care iluminismul nu o 
poate atinge direct. Vointa preoţimii înșelătoare și a despotului opresor 
nu este deci obiectul nemijlocit al acţiunii lui; ci obiectul său este 
intelecția lipsită de voinţă, care nu se singularizează ca ființă-pentru- 
sine, conceptul conștiinței-de-sine raţionale, care își are fiinţa-sa-în-fapt 
în masă, dar care nu este dat încă în ea ca concept. Întrucât însă 
intelecţia pură smulge prejudecăţilor și erorilor această intelecție onestă 
şi esenţa ei naivă, ea suflă din mână relei intenţii realitatea și puterea 
înșelării sale, relei intenţii al cărei domeniu îşi are terenul și materialul 
său în conștiința lipsită de concept a masei generale, în timp ce ființa- 
pentru-sine îşi are substanța ei în conștiința simplă în genere. 

Raportul intelecției pure faţă de conștiința naivă a Esenţei Absolute 
are acum dublul aspect: pe de o parte, intelecţia pură este în sine una şi 
aceeași cu ea; pe de altă parte, această conștiință naivă lasă ca Esenţa 
Absolută, ca și părţile ei, să dăinuiască și să-şi dea o subzistență în 
elementul simplu al gândului ei și le lasă să subziste numai ca însinele 
el, ŞI ca atare într-un mod obiectiv; în acest însine însă, ea neagă fiinta- 
ei-pentru-sine. — În măsura în care, după primul aspect, această 
credință este pentru intelecția pură, în sine, conștiinţă-pură-de-sine și 
trebuie doar să devină aceasta pentru sine, intelecţia pură are, în acest 
concept al credinţei, elementul în care se realizează ea însăși în locul 
falsei intelecţii. 

Sub acest aspect, potrivit căruia ambele sunt în mod esenţial 
aceleași, și raportul intelecţiei pure se întâmplă prin și în același 
element, comunicarea între ele este directă și nemijlocită şi ceea ce ele 

dau şi primesc este o curgere nestăvilită una în alta. Oricâţi ţăruşi ar fi 
bătuți mai departe în conștiință, ea este în sine această simplitate în care 
totul este dizolvat, uitat și naiv, și care, astfel, este absolut primitoare 
pentru concept. Comunicarea intelecției pure este de aceea comparabilă 
unei expansiuni calme sau răspândirii unui parfum în atmosfera ce nu 
opune rezistenţă. Ea este o molipsire pătrunzătoare, care nu se face 
înainte observată ca ceva opus elementului indiferent în care ea se 
insinuează și nu poate fi de aceea combătută. Numai când infectarea s-a 
lărgit, ea este pentru conştiinţă, care i s-a predat fără grijă. Căci ceea ce 
conștiința a primit în ea era anume esența simplă, egală sieși şi egală 
conştiinţei, dar era în același timp simplitatea negativității reflectate- 
în-sine, care mai târziu, potrivit naturii ei, se dezvoltă și ea ca ceva opus 
şi prin aceasta amintește conștiinței de starea ei trecută; această 
uniformitate simplă este conceptul, care este cunoașterea simplă, care se 
cunoaște pe sine însuși și cunoaște totodată opusul său, dar îl cunoaște 
pe acesta ca depăşit. Îndată ce conştiinţa este conștientă de intelecţia 
pură, această intelecţie este deja răspândită; lupta contra ei trădează 
molipsirea întâmplată; lupta vine prea târziu și fiecare mijloc 
înrăutățește numai boala, căci ea a prins măduva vieții spirituale, și 
anume conștiința în conceptul ei propriu, adică în însăşi esenţa ei pură; 
nu se găsește de aceea în ea nici o forţă care să fie deasupra sa. Fiindcă 
ea este în esență însăși, exteriorizările ei încă izolate se lasă împinse 
înapoi şi simptomele superficiale se lasă înăbușite. Dar tocmai aceasta 
este spre avantajul ei; căci ea nu-şi iroseşte acum forţa în mod inutil, 
nici nu se arată nedemnă de esenţa ei, — ceea ce este cazul atunci când 
izbucnește în simptome și erupții singulare contra conţinutului credinței 
și contra conexiunii realităţii sale externe. Dar acum, fiind un spirit 
invizibil și neobservat, ea se insinuează încetul cu încetul în părțile 
nobile, și ia în curând în stăpânire, ferm, toate măruntaiele şi membrele 
idolului inconștient și „într-o bună dimineață dă cu cotul o îmbrâncitură 
camaradului și hop-top! idolul zace la pământ“. — Într-o bună 
dimineaţă, a cărei amiază nu este sângeroasă dacă molipsirea a pătruns 
toate organele vieții spirituale; numai memoria mai păstrează apoi, ca 
pe o poveste trecută, nu se ştie cum, modalitatea moartă a formei 
anterioare a spiritului şi șarpele nou al înțelepciunii, înălţat spre 
adoraţie, nu a pierdut în acest fel decât fără durere o piele veştejită. 

[5] Însă acest tesut continuu, mut, al spiritului în interiorul simplu 
al substanţei sale — spirit care își ascunde sieşi acțiunea sa — este 
numai una dintre laturile realizării intelecției pure. Răspândirea ei nu 
constă numai în aceea că același-ul se combină cu același-ul; și 
realizarea ei nu este numai o expansiune lipsită de contradicţie. Ci 
acțiunea esenței negative este, deopotrivă de esenţial, o mișcare 
dezvoltată, diferenţiindu-se pe sine în sine, care, ca acţiune conştientă, 
trebuie să-și exprime momentele ei într-o existenţă determinată, 
manifestă, și trebuie să-și facă apariţia ca un zgomot mare şi ca o luptă 
violentă cu un opus ca atare. 

Trebuie deci văzut cum intelecţia pură şi intenția se comportă 
negativ faţă de acel altul, pe care îl găsește stând opus ei. — Intelecţia 
pură și intenţia, care se comportă negativ, nu poate fi decât negativul ei 
însăși, dat fiind că conceptul ei este orice esențialitate și că nimic nu 
este în afara ei. Ca intelecţie, ea va trece deci în negativul intelecţiei 
pure, ea va fi neadevăr și neraţionalitate, și ca intenţie ea va deveni 
negativul intenţiei pure, minciuna și impuritatea scopului. 

Ea se încurcă în această contradicție prin aceea că intră în luptă și 
crede că are de luptat cu un altul. Aceasta ea o crede numai fiindcă 
esenta ei, ca negativitate absolută, constă în a-şi avea alteritatea în ea 
însăși. Conceptul absolut este categoria; el este aceasta că cunoașterea 
și obiectul cunoaşterii este unul și același; ceea ce deci intelecţia pură 
exprimă ca fiind altul ei, ca fiind eroare sau minciună, nu poate fi decât 
ea însăși. Ceea ce nu este raţional nu are nici un adevăr, adică ceea ce 
nu este conceput nu este; când rațiunea vorbeşte deci despre un altul 
decât este ea, ea nu vorbește de fapt decât despre ea însăși; ea nu iese 
prin aceasta din ea. — Această luptă cu ceea ce este opus unește de 
aceea în ea semnificaţia de a fi realizarea intelecţiei pure. Aceasta 
constă anume în mișcarea de a dezvolta momentele și de a le relua în 
sine; o parte a acestei mișcări este distingerea în care intelecția care 
concepe se opune ei însăși, ca obiect, atât timp cât ea zăboveşte în acest 
moment, ea îşi este înstrăinată. Ca intelecţie pură, ea este fără nici un 
conținut; mișcarea realizării ei constă în aceea că ea însăși își devine 
conţinut, căci un altul nu poate deveni pentru ea, fiindcă ea este 
conştiinţă-de-sine a categoriei. Dar întrucât ea îl cunoaște mai întâi în 
opus numai ca fiind conținut și nu îl cunoaște ca fiind ea însăși, ea nu se 
recunoaște în el. Completarea ei are deci sensul de a recunoaște 

conţinutul, mai întâi obiectiv pentru ea, ca fiind al ei. Rezultatul ei nu va 
fi însă prin aceasta nici restabilirea erorilor pe care ea le combate, nici 
numai primul ei concept, ci va fi intelecţia care recunoaște propria ei 
negatie absolută ca fiind propria sa realitate, ca fiind ea însăși, adică o 
intelecţie care e conceptul ce se înţelege pe sine însuși. — Această 
natură a luptei iluminismului cu erorile, de a se combate pe el însuși în 
ele şi de a condamna în ele ceea ce el afirmă, este pentru noi [care 
observăm procesul], adică este ceea ce iluminismul și lupta lui sunt în 
sine. Prima latură a acestei lupte, murdărirea iluminismului prin 
primirea în puritatea sa identică cu sine a comportării negative, este 
modul în care el este obiect pentru credință, care îl vede ca fiind 
minciună, neraționalitate și rea intenţie; după cum, pentru el, credinţa 
este eroare și prejudecată. — În ce priveşte conţinutul său, iluminismul 
este mai întâi intelecția goală, pentru care conţinutul ei apare ca fiind 
un altul; el găsește deci acest conţinut în acest aspect care nu este încă 
al lui, ca pe o existenţă cu totul independentă de el, îl găseşte ca 
credință. 

[y] Iluminismul concepe deci astfel, mai întâi şi în genere, obiectul 
său în felul că îl ia ca intelecție pură și, nerecunoscându-se pe sine, îl 
declară ca fiind eroare. În intelecția ca atare, conştiinţa sesizează un 
obiect în felul că acesta îi devine esenţă a conștiinței, adică devine un 
obiect pe care conştiinţa îl pătrunde, în care conștiința se menține, 
rămâne la ea însăşi și își rămâne ei înseși prezentă; și, întrucât ea este 
prin aceasta mișcarea acestui obiect, ea îl produce. Tocmai aceasta este 
ceea ce iluminismul afirmă just a fi credinţa, când spune despre ea că 
Esenţa Absolută profesată de credinţă este o ființă a propriei sale 
conştiinţe, gândul ei propriu, ceva produs de conştiinţă. Iluminismul o 
declară deci ca fiind o eroare și o închipuire despre acelaşi lucru care 
este el. — Iluminismul, care vrea să înveţe credința despre noua 
înțelepciune, nu-i spune prin aceasta nimic nou; căci obiectul credinței 
este tocmai acesta: anume esența pură a propriei sale conștiințe; așa 
încât această conștiință nu se pune ca pierdută şi negată în acest obiect, 
ci mai degrabă se încrede în el; aceasta înseamnă tocmai că ea se 
regăseşte în el ca această conștiință particulară, altfel spus ca conștiință- 
de-sine. Când eu mă încred în cineva, certitudinea lui însuși este pentru 
mine certitudinea meu proprie; eu recunosc în el ființa-mea-pentru- 
mine prin aceea că el o recunoaște și că ea este pentru el scop și esenţă. 

Credinţa este însă încredere, deoarece conștiința ei se raportează 
nemijlocit la obiectul ei şi deci intuieşte și aceasta că ea este una cu 
obiectul și este în acesta. Mai departe, întrucât aceea îmi este obiect, în 
care mă recunosc pe mine însumi, eu îmi sunt în același timp în genere 
ca o altă conștiință-de-sine, adică o conștiință-de-sine care în acest 
obiect a fost înstrăinată individualităţii sale particulare, anume 
existenţei sale naturale și contingente; dar care, în parte, rămâne în 
această conștiinţă-de-sine, în parte, tocmai în aceasta este conştiinţa 
esențială, tocmai ca intelecţie pură. 

În conceptul intelecţiei nu stă numai aceea că conștiința se 
recunoaște pe ea însăși în obiectul ei intuit și că, fără a părăsi ce este 
gândit și fără a se reîntoarce mai întâi din acesta în sine, ea se posedă 
nemijlocit în el, ci ea este conștientă de sine și ca fiind mișcarea 
mijlocitoare, adică este conştientă de sine ca fiind acțiune, adică 
producere; prin aceasta este pentru ea, în gândire, această unitate a ei 
ca fiind Sinele şi obiectul. — Tocmai această conştiinţă este şi credinţa; 
obediența și acțiunea constituie un moment necesar, prin care 
certitudinea fiinţei se realizează în Esenţa Absolută. Această acţiune a 
credinţei nu apare anume în sensul că Esenţa Absolută însăşi ar fi 
produsă prin ea. Dar Esenţa Absolută a credinţei nu este, prin esenţă, 
esenţa abstractă, care ar fi dincolo de conștiința credincioasă, ci ea este 
spiritul comunității, este unitatea esenței abstracte și a conştiinţei-de- 
sine. Că ea este acest spirit al comunității, în aceasta acțiunea 
comunității este un moment esenţial; acest spirit este ceea ce este numai 
prin producerea conştiinţei; adică mai curând nu fără a fi produs de 
conștiință; căci, oricât de esenţială este producerea, tot atât de esenţial 
ea nu este singura bază a Esenţei, ci este numai un moment. Esenţa este 
în același timp în și pentru ea însăşi. 

De cealaltă parte, conceptul intelecţiei pure îşi este altceva decât 
obiectul ei; căci tocmai această determinare negativă constituie 
obiectul. Ea exprimă deci, pe de altă parte, și Esenţa credinţei ca pe 
ceva străin conştiinţei-de-sine, care nu este esenta ei, dar care a fost 
substituit ca propriul copil monstruos. Numai că aici iluminismul este 
cu totul nesăbuit; credinţa îl experimentează ca pe un mod de a vorbi 
care nu știe ce spune și care nu înţelege lucrul, atunci când el vorbeşte 
despre înşelăciunea preoților şi înșelarea poporului. Iluminismul vorbește 
despre acestea ca și cum, printr-un hocus-pocus al preoților-scamatori, 

i-ar fi substituit ca esenţă conștiinței ceva cu totul străin şi altul; şi 
spune totodată că aceasta ar fi o esenţă a conștiinței, că conştiinţa crede 
în ea și încearcă să și-o facă binevoitoare, aceasta înseamnă că conștiința 
intuiește în ea esența ei pură, tot atât cât şi individualitatea sa singulară 
și universală, şi că prin acţiunea ei produce această unitate a ei înseși 
cu esenţa ei. Iluminismul spune nemijlocit că ceea ce el enunţă ca ceva 
străin conştiinţei este ce acesteia îi este mai propriu. Cum poate el vorbi 
deci de înșelare și iluzie ? Exprimând nemijlocit despre credință opusul 
a ceea ce el afirmă despre ea, el se arată mai degrabă credinţei ca fiind 
minciuna conştientă. Cum se vor găsi iluzia și înşelăciunea acolo unde 
conștiința are nemijlocit, în adevărul ei, certitudinea ei însăşi, unde ea 
se posedă în obiectul ei pe ea însăşi, încât ea se găsește și deopotrivă 
se produce în el? Distincția nu mai este dată nici chiar în vorbe.— Când 
se pune întrebarea generală dacă este îngăduit de a înșela un popor, 
răspunsul ar trebui să fie, de fapt, că întrebarea nu serveşte la nimic, 
căci este imposibil de a înșela în această materie un popor. Aramă în 
loc de aur, monedă falsă în locul monedei bune pot fi vândute în mod 
izolat; poţi convinge pe cineva că o bătălie pierdută este o bătălie 
câștigată sau pot fi făcute crezute pentru un timp alte minciuni despre 
lucrurile sensibile sau alte date singulare; dar, în cunoașterea esenței în 
care conștiința posedă certitudinea nemijlocită a ei înseși, gândul 
înșelării este cu totul înlăturat. 

[2] Să vedem mai departe cum credința face experiența 
iluminismului în momentele distincte ale experienţei sale conștiente, la 
care aspectul precedent nu s-a referit decât în general. Aceste momente 
sunt însă gândirea pură sau, ca obiect, Esența Absolută în şi pentru sine; 
— apoi relația conştiinţei ca o cunoaştere a acesteia, baza credinței 
sale, şi, în sfârșit, relația ei cu Esenţa în actul ei, adică cultul ei. După 
cum intelecția pură nu s-a recunoscut, în genere, în credință și s-a 
renegat, deopotrivă ea se va comporta pe dos în aceste momente. 

[a] Intelecţia pură se comportă negativ fată de Esența Absolută a 
conștiinței credincioase. Această esență este pură gândire, și gândire 
pură pusă în interiorul ei însăși, ca obiect, aceasta înseamnă ca fiind 
Esența. În conștiința credincioasă, acest însine al gândirii obține în 
același timp pentru conștiința care există pentru sine forma, dar numai 
forma goală a obiectivităţii; el este în determinarea a ceva reprezentat. 
Pentru intelecția pură, întrucât ea este conştiinţa pură pe latura Sinelui 

ființând-pentru-sine, altul apare ca un negativ al conştiinței-de-sine. 
Acest „altul“ ar putea fi încă luat sau ca însinele pur al gândirii, sau ca 
ființa certitudinu sensibile. Dar întrucât el este în același timp pentru 
Sine şi acest Sine, care are un obiect, este conștiința reală, obiectul 
propriu al intelecţiei ca atare este un lucru comun, existent, al 
certitudinii sensibile. Acest obiect al ei îi apare intelecţiei în 
reprezentarea credinţei. Ea condamnă această reprezentare și, în ea, 
obiectul ei propriu. Faţă de credinţă, ea comite deja această nedreptate 
de a considera obiectul acesteia ca și cum ar fi al ei. Ea spune deci 
despre credință că esenţa ei absolută este o bucată de piatră, un bloc de 
lemn, care are ochi şi nu vede, sau un aluat de pâine care a crescut pe 
câmp, care a fost transformat de oameni și restituit acestuia, sau orice 
alt mod în care credinţa antropomorfizează esenţa și și-o face obiectivă 
Și reprezentabilă. 

Iluminismul, care se dă drept ce este pur, transformă aici ceea ce 
pentru spirit este viaţă etemă și duh sfânt într-un lucru trecător, real, și 
îl pângărește cu aspectul nul în sine al certitudinii sensibile, cu un aspect 
care nu este dat deloc în actul de adorație al credinței, așa că 
iluminismul îi impune aceasta în mod mincinos. Ceea ce credința 
venerează nu este pentru ea nici piatra, nici lemnul sau aluatul pâinii, 
nici un alt lucru sensibil, temporal. Dacă iluminismului îi vine să spună 
că obiectul credinței ar fi tocmai și aceasta sau chiar că el ar fi aceasta 
în sine și în adevăr, credința cunoaşte atunci pe de o parte și ea pe acel 
„Și acesta“, dar el este pentru ea în afara adoraţiei ei; pe de altă parte, 
pentru ea nu este, în genere, ceva ca o piatră etc. în sine, ci în sine este 
pentru ea numai esenţa gândirii pure. 

Al doilea moment este raportul credinţei, ca conştiinţă 
cunoscătoare, faţă de această Esenţă. Fiind conștiință pură, care 
gândeşte, această esenţă îi este nemijlocită; dar această conștiință pură 
este tot pe atât raport mijlocit al certitudinii faţă de adevăr, un raport 
care constituie temeiul credinţei. Acest temei devine deopotrivă pentru 
iluminism o cunoaştere întâmplătoare a unor date întâmplătoare. 
Temeiul cunoașterii este însă universalul care cunoaște și, în adevărul 
lui, spiritul absolut, care în conştiinţa pură, abstractă, adică în gândirea 
ca atare, nu este decât Esența Absolută, dar ca conștiinţă-de-sine este 
cunoaşterea despre sine. Intelecţia pură pune acest universal care 
cunoaște, spiritul simplu ce se cunoaşte pe sine, deopotrivă ca negativ 

al conștiinței-de-sine. Ea [intelecţia ] este anume ea însăși gândirea pură 
mijlocită, adică gândirea ce se mijloceşte pe sine cu sine, ea este 
cunoașterea pură; dar, întrucât ea este intelecție pură, gândirea pură 
care nu se cunoaște încă pe ea — adică pentru care încă nu este aceea 
că ea este această mișcare pură, mijlocitoare — această mişcare îi apare, 
ca tot ce este ea, drept altceva. Concepută astfel în realizarea sa, ea 
dezvoltă acest moment care îi e esenţial, dar el îi apare ca aparținând 
credinţei Și, în determinaţia sa, ca fiind ceva exterior ei, ca o cunoaștere 
întâmplătoare tocmai a unor povești în sens vulgar reale. Ea scornește 
deci aici, pentru credinţa religioasă, că certitudinea ei s-ar baza pe unele 
mărturii istorice singulare, care, desigur, considerate ca mărturii 
istorice, nu pot asigura în ce priveşte conţinutul lor gradul de certitudine 
pe care ni-l dau informaţiile de ziar asupra unei întâmplări oarecare; ea 
impută deci credinţei că certitudinea ei se bazează pe hazardul păstrării 
acestor mărturii — al păstrării pe hârtie, pe de o parte, şi prin 
îndemânarea și onestitatea transmiterii de la o hârtie la alta, de cealaltă 
parte — și, în sfârşit, pe înţelegerea justă a sensului unor cuvinte și 
litere moarte. De fapt însă credinţei nu-i trece prin minte să-și lege 
certitudinea de atare mărturii și contingente; în certitudinea ei, credința 
este relație naivă fată de obiectul ei absolut, o cunoaștere pură a 
acestuia, care nu amestecă în cunoașterea ei, a Esenţei Absolute, litere, 
hârtie și copiști şi nu se mijlocește cu Absolutul prin atare lucruri. Ci 
această conștiință este temeiul cunoașterii ei, care se mijlocește pe sine, 
este spiritul însuși care își este mărturie despre sine, deopotrivă în 
interiorul conștiinței singulare, cât și prin prezența universală a 
credinței tuturor în el. Dacă credinţa vrea să-și dea din ce e istoric și 
acel mod al întemeierii sau cel puţin o confirmare a conţinutului ei, 
despre care vorbește iluminismul, și crede şi acţionează serios, ca şi 
cum totul ar depinde de aceasta, atunci ea s-a lăsat deja indusă în eroare 
de către iluminism; și ostenelile sale de a se funda și întări pe această 
cale sunt numai mărturii pe care ea le dă despre contaminarea sa de 
către iluminism. 

A mai rămas o a treia latură, raportul conştiinţei față de Esența 
Absolută, ca fiind o acțiunel. Această acţiune constă în suprimarea 
particularităţi individului, adică a modului natural al fiinţei-sale-pentru- 

sine, de unde rezultă pentru el certitudinea de a fi conștiinţă-de-sine 
pură,de a fi prin acţiunea sa — aceasta înseamnă ca conștiință singulară 
ființând-pentru-sine — una cu Esenţa. Fiindcă în ce e acţiune 
conformitatea cu scopul (finalitatea) şi scopul se deosebesc și fiindcă 
intelecția pură se comportă deopotrivă negativ faţă de această acţiune și 
ca şi în celelalte momente se reneagă pe sine, ea trebuie să se prezinte 
în ceea ce privește finalitatea ca lipsă de înţelegere, întrucât intelecția 
unită cu intenţia — adecvaţia dintre scop și mijloc — îi apare mai 
curând ca altceva, ca ceea ce e opus; — în ce privește însă scopul, ea 
trebuie să facă astfel ca răul, plăcerea și posesiunea să fie scopul și să se 
dovedească prin aceasta drept intenţia cea mai impură, întrucât intenţia 
pură este, ca ce e altceva, deopotrivă intenţie impură. 

Vedem în consecință că, în ce privește finalitatea, iluminismul 
găseşte nesăbuit ca individul credincios să-și dea conştiinţa mai înaltă 
de a nu fi legat de satisfacția și plăcerea naturală, prin aceea că el 
renunță real la satisfacția și plăcerea naturală și că arată prin faptă că 
el nu simulează numai acest dispreţ, dar că acesta este adevărat. — La 
fel, iluminismul găseşte nesăbuit ca individul să se absolve de 
determinația lui de a fi absolut singular, de a excude pe toti ceilalţi, și de 
a fi posesorul proprietăţii, prin faptul că el însuși renunţă la proprietatea 
lui; căci prin aceasta el arată în adevăr că nu ia în serios izolarea sa, ci 
că s-a ridicat deasupra necesității naturii de a se singulariza și de a 
renega, în această singularizare absolută a ființei-pentru-sine, pe ceilalți 
ca fiind identici cu el. Intelecţia pură le găsește pe amândouă ca fiind 
deopotrivă lipsite de scop și nedrepte — lipsit de scop, ca spre a te arăta 
liber de satisfacţie şi posesiune, să-ţi interzici o plăcere și să renunti la 
o posesiune — ; intelecţia va considera, invers, ca nebun pe acela care, 
spre a mânca, întrebuințează expedientul de a mânca cu adevărat. Ea 
găsește, deopotrivă, că e nedrept să renunti la un prânz, să nu dai unt și 
pâine contra bani sau să nu dai bani contra unt și pâine, ci să le dăruiești 
fără să capeti ceva în schimb pentru ele; ea consideră un prânz sau 
posesiunea unor atare lucruri ca scop în sine, și se arată pe sine în fapt 
ca o intenţie foarte impură, care găsește ceva cu totul esenţial într-o 
atare satisfacţie sau posesiune. Ca pură intenţie, ea afirmă din nou 
necesitatea ridicării deasupra existenței naturale şi deasupra lăcomie, 
ca fiind mijloacele pentru o atare existență; numai că ea găsește 

adică această intenţie pură este într-adevăr înșelăciune, care pretinde și 
cere o înălţare interioară, însă care declară ca inutil, nebunesc și chiar 
nedrept faptul de a o lua în serios, de a o traduce real în faptă şi de a 
demonstra adevărul ei. — Ea se reneagă deci deopotrivă ca intelecţie 
pură, căci ea reneagă acţiunea nemijlocită conformă unui scop, după 
cum se reneagă și ca intenţie pură, căci reneagă intenţia de a se arăta 
eliberat de scopurile existenţei individuale. 

[p] În acest fel se face cunoscut iluminismul credinței. El apare sub 
această înfățișare rea, deoarece tocmai prin raportul fată de un altul el își 
dă o realitate negativă, adică se arată ca fiind contrariul lui însuși; pura 
intelecție și intenţie trebuie deci să adopte această raportare, căci ea este 
realizarea lor. — Această realizare a apărut mai întâi ca o realitate 
negativă. Poate că realitatea ei pozitivă este mai bine constituită. Să 
vedem cum se comportă aceasta. — Dacă orice prejudecată şi orice 
superstiție au fost înlăturate, atunci apare întrebarea: Ce e mai departe? 
Care este adevărul pe care iluminismul l-a răspândit în locul acelora? 
În extirparea erorii el a exprimat deja acest conţinut pozitiv, căci acea 
înstrăinare a lui însuși este totodată realitatea lui pozitivă. — În ceea ce 
pentru conștiință este Spiritul Absolut, el sesizează orice determinare 
pe care o găsește aici ca fiind lemn, piatră etc., ca lucruri singulare, 
reale; întrucât concepe în acest mod orice determinație, adică orice 
conținut $i împlinirea acestuia, ca o finitate, ca pe o esență şi 
reprezentare omenească, esenţa absolută devine pentru el un vacuum 
căruia nu îi pot fi atribuite nici un fel de determinări sau predicate. O 
asemenea uniune ar fi reprobabilă în sine, și tocmai aceasta este cea în 
care s-au creat monstruozitățile superstiției. Rațiunea, intelecția pură, 
nu este, desigur, ea însăși goală — întrucât negativul ei înseși este 
pentru ea şi este conținutul ei —, ci ea este bogată, însă numai în ce 
priveşte singularitatea și limita. Felul luminos de viaţă al iluminismului 
este de a nu lăsa ca ceva de acest fel să aparţină Esenţei Absolute, nici 
să-i fie atribuit, de a şti să se situeze pe sine şi bogăția finităţii la locul 
lor şi să trateze Absolutul în mod demn. 

În contrast cu această esență goală stă, ca un al doilea moment al 
adevărului pozitiv al iluminismului, singularitatea în genere a 
conştiinţei şi a oricărei fiinţe — o singularitate exclusă dintr-o esenţă 
absolută și stând în ea însăşi — ca fiind ceea ce este aboslut în și pentru 
sine. Conştiinţa, care în prima ei realitate este certitudine sensibilă şi 

opinie, se întoarce aici, din întregul curs al experienţei sale, la acest 
punct şi este iarăși o cunoaștere a purului negativ al ei înseși, adică o 
cunoaştere a lucrurilor sensibile, adică a lucrurilor existente, opuse, 
indiferente fată de ființarea-ei-pentru-sine. Ea nu este însă aici 
conștiința naturală, nemijlocită, ci este conştiinţa care și-a devenit ca 
atare. Părăsită mai întâi întregii confuzii în care ea a fost aruncată prin 
desfășurarea sa, readusă acum de către intelecţia pură la prima ei formă, 
conştiinţa a experimentat-o ca fiind rezultatul. Bazată pe intelecţia 
neantului tuturor celorlalte forme ale conștiinței, și prin aceasta a 
neantului a tot ce e dincolo de certitudinea sensibilă, această certitudine 
sensibilă nu mai este opinia, ci este mai degrabă adevărul absolut. Acest 
neant a tot ce trece dincolo de certitudinea sensibilă este anume numai 
o probă negativă a acestui adevăr; dar o alta nu este posibilă, căci 
adevărul pozitiv al certitudinii sensibile în ea însăși este tocmai 
fiinţarea-pentru-sine nemijlocită a conceptului însuși ca obiect, și 
anume în forma alterităţii, este adevărul pozitiv că fiecărei conștiințe îi 
este absolut cert că ea este, și că în afara ei sunt alte lucruri reale, și că 
în fiinţa ei naturală ea este, ca şi aceste lucruri, în şi pentru sine, adică 
absolută. 

Al treilea moment al adevărului iluminismului este, în sfârșit, 
raportul esenței singulare faţă de Esenţa Absolută, este relaţia primelor 
două momente unul fată de celălalt. Intelecţia, ca intelecţie pură a ceea 
ce este acelaşi, adică nelimitat, trece deci dincolo de ce e neacelași, 
anume dincolo de realitatea finită, adică se transcende pe sine ca simplă 
alteritate. Intelecţia are, ca transcendent al acestuia, golul, la care ea 
raportează deci realitatea sensibilă. În determinarea acestui raport nu 
intră ca conținut cele două laturi, căci una este golul, și un conținut este 
deci dat numai prin cealaltă, prin realitatea sensibilă. Forma raportului 
însă, în determinarea căruia intervine și latura însinelui, poate fi formată 
aşa cum vrem; căci forma este negativul în sine, și de aceea ce este opus 
sieși; fiinţă, ca și neant; însine, ca şi ce este contrariul; sau, ceea ce este 
același lucru, raportul realității faţă de însine ca ceva transcendent este 
deopotrivă o negare, ca şi o punere a acestei realități. Realitatea finită 
poate fi deci luată, la propriu, aşa cum avem nevoie de ea. Sensibilul 
va fi deci acum relatat pozitiv la Absolut, ca la Însine, și realitatea sensibilă 
este ea însăși în sine; Absolutul o face, o întreține, o îngrijește. Apoi din 
nou ea este raportată la Absolut, ca la un opus, ca la neființa es, potrivit 

acestui raport, ea nu este în sine, ci numai pentru un altul. Dacă, în 
forma precedentă a conştiinţei, conceptele opoziţiei se determinau ca 
bine şi rău, în cazul intelecţiei pure ele devin abstracțiile mai pure a ce 
e în sine Și a ce e pentru un altul. 

[y] Amândouă felurile de a considera raportul pozitiv sau negativ 
al finităţii faţă de însine sunt însă, de fapt, la fel de necesare și totul este 
astfel atât în sine pe cât este pentru un altul, adică totul este util. — 
Orice este la dispoziția altora se lasă întrebuințat de alţii și este pentru 
ei; şi acum se ridică iar, ca să spunem așa, pe picioare, se face dur fată 
de alții, este pentru sine și întrebuinţează la rândul său pe alții. — 
Pentru om, ca fiind lucrul conștient de această relație, reies de aici 
esența și poziţia lui. El este, așa cum el este nemijlocit, ca conștiință 
naturală în sine, bun, ca fiind singular este absolut şi tot restul este 
pentru el; şi anume, deoarece pentru el, ca animal conștient de sine, 
momentele au semnificaţia universalităţii, totul este pentru plăcerea și 
desfătarea lui, și el merge în lume așa cum a ieșit din mâna lui Dumnezeu, 
ca într-o grădină plantată pentru el. — El a trebuit încă să culeagă din 
pomul cunoașterii binelui și răului; el posedă în aceasta un folos, care îl 
deosebeşte de toți ceilalți, căci din întâmplare natura lui bună în sine 
este şi astfel constituită, încât excesul plăcerii sale îi strică, adică mai 
degrabă singularitatea lui are în ea și ceea ce o depășește, ceea ce poate 
trece dincolo de ea și să se distrugă; spre a preveni aceasta, rațiunea îi 
este un mijloc util spre a limita cum se cuvine acest exces sau, mai 
curând, spre a se păstra pe el însuși în depăşirea a ceea ce e determinat; 
căci aceasta este forta conștiinței. Plăcerea fiinţei conştiente, în sine 
universală, trebuie să fie universală și nu ceva determinat prin varietate 
și durată; măsura are deci misiunea de a împiedica ca satisfacția să fie 
întreruptă în varietatea şi în durata ei; aceasta înseamnă că funcţia 
măsurii este lipsa-de-măsură (Unmăssigkeit). — Cum totul este util 
pentru om, în același timp el își este util lui și misiunea lui este tot pe 
atât de a se face un membru al colectivului și folositor tuturor și 
universal-util. Pe cât se îngrijește el de sine, tot pe atât el trebuie să se 
cheltuiască și pentru alţii, și atât cât el se dedică altora, tot atât el se 
îngrijește de el însuşi; o mână spală pe alta; oriunde se află însă, el este 
binevenit, el utilizează pe alţii şi este utilizat. 

Orice lucru este util altuia în alt mod; toate lucrurile au însă, prin 
esenţa lor, această reciprocitate utilă, anume de a fi raportate la Absolut 

într-un fel dublu: într-un fel pozitiv, prin care ele sunt în și pentru ele 
însele, într-un fel negativ, prin care ele sunt pentru alții. Raportul faţă 
de Esenţa Absolută, adică faţă de religie, este deci între toate utilităţile 
cea mai folositoare; căci ea este utilul pur el însuşi, este această 
subzistență a tuturor lucrurilor, adică fiinţa lor în și pentru sine, și este 
căderea tuturor lucrurilor, adică ființa lor pentru altceva. 

Pentru credinţă, acest rezultat pozitiv al iluminismului este, 
desigur, o oroare, ca şi comportarea sa negativă față de credinţă. 
Această intelecție în esenţa absolută, care nu vede în ea decât tocmai 
esenţa absolută, l ’être supreme, adică golul — această intenție, după 
care totul în fiinţa-sa-în-fapt nemijlocită este în sine, adică bun, faptul 
că în sfârşit, raportul ființei singulare conștiente fată de esenţa absolută, 
religia, exprimă exhaustiv conceptul utilității — este pentru credință 
absolut revoltătoare. Această înțelepciune proprie iluminismului apare 
cu necesitate credinţei ca fiind totodată platitudinea însăşi și ca 
mărturisirea platitudinii; căci ea constă în a nu ști nimic despre Esenţa 
Absolută, sau, ceea ce este același lucru, în a ști despre ea tocmai acest 
adevăr cu totul plat că ea este numai esența absolută, de a nu cunoaște, 
din contră, decât finitudinea, și anume de a o cunoaște ca fiind adevărul, 
și pe această cunoaștere a ei ca fiind adevărul drept ştiinţa cea mai 
înaltă. 

[3] Credinţa are faţă de iluminism un drept divin, dreptul absolutei 
identități-cu-sine, adică al gândirii pure, şi se găseşte cu totul 
nedreptăţită de iluminism; căci el o răstălmăcește în toate momentele 
ei și face din aceasta ceva cu totul diferit decât sunt ele în credinţă. 
Iluminismul nu are însă decât un drept omenesc faţă de credinţă şi ca 
fiind adevărul lui; căci nedreptatea pe care el o comite este dreptul 
neidentității și constă în pervertire și alterare, un drept care aparţine 
conştiinței-de-sine, în opoziţie cu esenţa simplă, adică cu gândirea. Dar 
întrucât dreptul iluminismului este dreptul conștiinţei-de-sine, el nu-și 
va menţine numai şi dreptul său, așa încât două drepturi egale ale 
spiritului să stea în opoziţie unul faţă de altul, fără ca unul să poată 
satisface pe celălalt; ci iluminismul va afirma dreptul absolut, deoarece 
conștiinţa-de-sine este negativitatea conceptului, o funcţie care nu e 
numai pentru sine, trece şi asupra opusului său; și credinţa însăși, 
deoarece ea este conștiință, nu va putea refuza iluminismului 
dreptul său. 

[a] Căci iluminismul nu se comportă față de conştiinţa 
credincioasă cu principii care îi sunt proprii, ci cu principii pe care 
credinţa însăși le cuprinde în sine. Iluminismul aduce numai împreună 
credinței propriile ei gânduri, care, pentru credinţă, cad în mod 
inconștient unul în afara altuia; iluminismul amintește numai credinţei, 
când una dintre modalităţile acesteia este dată, despre cealultă, pe care 
ea o ure de asemenea. Iluminismul se arată, împotriva credinţei, ca 
intelecție pură tocmai prin faptul că într-un moment determinat el vede 
întregul, deci că el pune în evidență opusul, care se raportează la acel 
moment și, transferând pe unul în altul, face să apară esenţa negativă a 
celor două gânduri, conceptul. El apare de aceea credinţei ca pervertire 
și minciună, fiindcă el arată cealaltă latură a momentelor ei; iluminismul 
îi apare deci ca făcând din ele, nemijlocit, altceva decât sunt ele în 
singularitatea lor; dar acest altul este tot atât de esenţial şi este dat 
într-adevăr în conştiinţa religioasă însăşi, numai că aceasta din urmă nu 
se gândeşte la el, dar îl are altundeva. De aceea acest altul nu este nici 
străin credinţei, nici nu poate fi tăgăduit de ea. 

Însă iluminismul însuși, care aminteşte credinței de opoziţia dintre 
momentele ei separate, este tot atât de puţin clarificat asupra lui însuși. 
El se comportă pur negativ faţă de credinţă întrucât exclude propriul 
său conţinut din propria-i puritate și îl ia drept negativul lui însuși. El nu 
se recunoaște deci pe el însuși în acest negativ, în conştiinţa credinţei; 
pentru acest motiv el nici nu unește cele două gânduri, pe acela pe care 
el îl aduce aici şi pe acela contra căruia el îl aduce. Întrucât el nu 
recunoaște că ceea ce condamnă în cazul religiei este nemijlocit 
propriul său gând, el însuși se află în opoziţia celor două momente, 
dintre care el recunoaște numai pe unul, anume de fiecare dată pe cel 
opus credinței; pe celălalt însă îl desparte de primul, aşa cum face și 
credința. Iluminismul nu produce deci unitatea celor două ca unitate, 
adică nu produce conceptul; dar conceptul îi apare ca fiind pentru sine, 
adică iluminismul găsește conceptul numai ca ceva dar. Căci, în sine, 
tocmai aceasta este realizarea intelecţiei pure ca intelecție pură, a cărei 
esenţă este conceptul: îşi devine mai întâi el însuşi ca un absolut altul şi 
se repudiază pe sine (căci opoziția conceptului este opoziția absolută) și, 
din această alteritate, ea revine la ea însăși, adică la conceptul ei. 

Iluminismul este însă numai această mișcare, el este activitatea 
încă inconștientă a conceptului pur, care vine anume la sine ca obiect, 

dar ia acest obiect ca fiind altceva, care nu cunoaște nici natura 
conceptului, anume că nediferenţiatul este acela care se divide în mod 
absolut. — Contra credinţei, intelecţia este puterea conceptului, în 
măsura în care aceasta este mişcarea și relația momentelor ce stau 
separate unul de altul în conștiința credinței, un mod de a le pune în 
relaţie în care apare contradicţia lor. În aceasta stă dreptul absolut al 
puterii pe care intelecţia o exercită asupra credinţei; realitatea însă, la 
care ea aduce această putere, stă tocmai în faptul că conștiința 
credincioasă este ea însăși conceptul şi deci recunoaște ea însăși opusul 
pe care intelecţia îl prezintă în faţa ei. Intelecţia păstrează deci un drept 
în faţa ei, fiindcă ea face valabil în credinţă ceea ce este necesar 
credinţei înseși și ceea ce credința conţine în ea însăși. 

[$] Iluminismul afirmă mai întâi momentul conceptului: că el este 
un act al conștiinței; el afirmă contra credinței că Esenţa ei absolută 
este esenţa conștiinței ei ca a unui Sine, că adică ea este produsă de 
către conștiință. Pentru conștiința credincioasă, Esenţa ei absolută, tot 
aşa cum aceasta este pentru ea însinele, nu este totodată ca un lucru 
străin, care ar sta în ea nu se ştie cum Și de unde, ci încrederea ei constă 
tocmai în aceea de a se găsi în ea ca fiind această conștiință personală, 
iar supunerea și cultul ei constau în a o produce prin acțiunea ei, ca 
fiind esenţa ei absolută. Iluminismul numai aminteşte aceasta credinței 
atunci când ea exprimă în mod pur însinele Esenţei Absolute ca fiind 
dincolo de acțiunea conştiinţei. — Dar când iluminismul adaugă anume 
unilateralităţii credintei momentul opus, al acțiunii credinţei în contrast 
cu ființa — pe care singură o are în vedere aici credinţa — , însă când el 
însuși nu-şi adună gândurile, iluminismul izolează momentul pur al 
acțiunii şi spune despre Însinele credinţei că nu ar fi decât un produs al 
conștiinței. Acţiunea izolată, opusă însinelui, este însă o acțiune 
contingentă și, ca acţiune reprezentativă, este o creaţie de ficțiuni, de 
reprezentări care nu sunt în sine, în acest fel consideră iluminismul 
conţinutul credinţei. — Invers însă, intelecția pură spune deopotrivă 
contrariul. Întrucât afirmă momentul alterității, pe care conceptul îl 
implică, ea declară Esenţa credinţei drept o esenţă care nu priveşte deloc 
conștiința și care ar fi dincolo de aceasta, străină ei și necunoscută 
pentru ea. Pentru credință este același lucru atunci când, pe de o parte, 
ea se încrede în ea și are în ea certitudinea ei înseși, și când, pe de altă 

parte, această esenţă este de nepătruns în căile ei și nu poate fi atinsă în 
fiinţa sa. 

Mai departe, însuși iluminismul afirmă contra conștiinței religioase 
un drept pe care aceasta îl concede, când iluminismul consideră obiectul 
veneraţiei credinţei ca fiind piatră sau lemn, deci ca o determinatie 
antropomorfică finită. Căci deoarece această conștiință este conștiința 
scindată de a avea un dincolo al realității şi un pur dincoace al acestui 
transcendent, îi este dată astfel de fapt și această perspectivă a lucrului 
sensibil potrivit căreia acesta contează în şi pentru sine; dar credinţa nu 
reunește aceste două gânduri a ceea ce este în şi pentru sine, Care, pentru 
ea, este o dată Esența pură, de cealaltă dată un lucru sensibil obişnuit. 
— Chiar conştiinţa sa pură este afectată de această ultimă perspectivă: 
căci distincţiile lumii ei suprasensibile sunt, fiindcă îi lipsește conceptul, 
un șir de figuri (Gestalten) independente și mișcarea lor este o 
întâmplare, adică ele nu sunt decât în reprezentare şi au în ele modul 
fiinţei sensibile. — Iluminismul izolează și el de partea sa realitatea, 
ca pe o esență părăsită de spirit, izolează determinaţia și face din ea un 
element finit, fix, care nu ar fi un moment în mișcarea spirituală a 
esenței înseși, nu ar fi nimic, și nici ceva existent în ṣi pentru sine, ci 
este ceva ce dispare. 

Este clar că același este cazul în ce privește fundamentul 
cunoaşterii. Conștiinţa credincioasă recunoaște ea însăși o cunoaştere 
contingentă, căci ea are o relaţie cu contingenţele și Esenţa absolută 
însăși este pentru ea în forma unei realități reprezentate, obişnuite; prin 
aceasta conștiința credincioasă este și ea o certitudine care nu are 
adevărul în ea însăşi, şi ea se recunoaște ca o asemenea conştiinţă 
neesenţială, dincoace de spiritul care își dă el singur certitudinea lui 
însuși şi se adeverește pe sine. — Acest moment, credința îl uită însă 
în cunoașterea ei spirituală nemijlocită despre Esenţa Absolută. — 
Iluminismul, care reamintește credinţei despre aceasta, se gândește 
iarăşi numai la cunoașterea contingentă și uită pe cealaltă, se gândește 
numai la mijlocirea ce se întâmplă printr-un alt termen mediu, și nu la 
aceea în care nemijlocitul își este el însuși al treilea termen prin care el 
se mijlocește cu celălalt, anume cu el însuși. 

În sfârșit, în modul în care vede acțiunea credinţei, iluminismul 
găseşte îndepărtarea plăcerii și a posesiunii ca fiind nedreaptă și lipsită 
de scop. Nedreaptă: iluminismul menţine armonia sa cu conștiința 

credincioasă în aceea că credinţa însăși recunoaște această realitate, de 
a poseda o proprietate, de a o păstra și de a se bucura de ea; credinţa se 
comportă în afirmarea proprietății cu atât mai izolat şi mai tenace și se 
dă plăcerii cu atât mai primitiv, cu cât practica ei religioasă, care 
renunță la posesiune și plăcere, cade dincolo de această realitate și 
răscumpără libertatea pentru acea latură. Acest cult al sacrificării 
impulsului și plăcerii naturale nu are prin această opoziţie, de fapt, nici 
un adevăr; păstrarea are loc alături de sacrificiu; acesta este numai un 
„semn“, care nu îndeplinește sacrificiul real decât într-o mică parte şi 
deci, de fapt, numai și-l reprezintă. 

În ce priveşte finalitatea, iluminismul găseşte nepotrivit să renunti 
la o posesiune spre a te şti liber de posesiune, să renunti la o plăcere 
spre a te ști și dovedi liber de plăcere. Conștiinţa credincioasă însăși 
înţelege acţiunea absolută ca pe o acţiune universală; nu numai acţiunea 
Esenţei ei absolute, ca obiect al ei, îi este ceva universal, ci și conștiința 
singulară trebuie să se dovedească total și universal eliberată de esența 
ei sensibilă. Repudierea unei posesiuni singulare sau renunţarea la o 
plăcere singulară nu este însă o asemenea acţiune universală, și întrucât 
în acţiune, prin esenţă, scopul, care e ceva general, și realizarea, care e 
singulară, trebuie să stea în faţa conştiinţei în nepotrivirea lor, această 
acţiune se dovedește drept o acţiune în care conștiința nu are nici o parte 
și această acţiune se arată ca prea naivă spre a fi o acțiune; este prea 
naiv să postești spre a te arăta eliberat de plăcerea mâncării, prea naiv 
ca, aşa cum făcea Origene, să înlături alte plăceri ale corpului spre a 
dovedi că ele sunt suprimate. Acţiunea însăși se dovedește ca fiind o 
faptă exterioară şi singulară; dorinţa însă este înrădăcinată în interior 
și este un universal; plăcerea ei nu dispare niciodată cu instrumentul 
prin care capeți plăcere, nici prin renunțarea la plăceri singulare. 

Iluminismul izolează însă aici de partea lui interiorul, nerealul, în 
opoziţie cu realitatea, după cum, în opoziţie cu interioritatea credinţei în 
intuiţia și evlavia ei, el menținea ferm exterioritatea a ce ţine de natura 
lucrului. El pune esentialul în intenție, în gând, şi economisește prin 
aceasta îndeplinirea reală a eliberării de scopurile naturale; din contră, 
această interioritate însăși este elementul formal, care își are împlinirea 
în impulsurile naturale, justificate tocmai prin aceea că ele sunt 
interioare, fiindcă apartin fiinţei universale, naturii. 

[y] Iluminismul are deci asupra credinţei o putere invincibilă, 
pentru că în însăși conștiința credinței se găsesc momentele pe care el le 
valorifică. Dacă considerăm mai de aproape efectul acestei forţe, 
comportarea ei faţă de credinţă pare că rupe unitatea frumoasă a 
încrederii ȘI a certitudinii imediate, pare a pângări conștiința ei spirituală 
prin gânduri josnice ale realităţii sensibile, ea distruge prin vanitatea 
intelectului, a voinței și a împlinirii proprii sentimentul ei împăcat şi 
sigur, în supunerea lui. Dar, de fapt, iluminismul introduce mai curând 
suprimarea separării lipsite de gând sau, mai precis, lipsite de concept, 
dată în credință. Conștiinţa credincioasă are o dublă măsură și un dublu 
punct de greutate, are un ochi dublu, două feluri de urechi, două limbi 
și două vorbiri, ea a dublat orice reprezentare, fără să compare aceste 
două sensuri. Adică credinţa trăieşte în două feluri de percepții: pe de o 
parte, în percepția gândirii adormite, pur în gânduri lipsite de concept, 
pe de altă parte în conștiința trează, trăind pur în realitatea sensibilă, și 
în fiecare dintre acestea ea are altă gospodărire. Iluminismul luminează 
acea lume cerească cu reprezentări ale lumii sensibile și îi arată aceleia 
această finitudine pe care credinţa nu o poate nega, fiindcă ea este 
conştiință-de-sine şi astfel este unitatea căreia îi aparţin ambele moduri 
de reprezentare şi în care ele nu cad unul în afara altuia; căci ele apartin 
aceluiași Sine simplu, neseparabil, în care a trecut credința. 

Credinţa a pierdut prin aceasta conţinutul care umplea elementul ei 
și cade într-o țesătură înăbușită a spiritului în el însuși. Credinţa este 
izgonită din propriul ei domeniu, adică acest domeniu este prădat, 
întrucât constiinta trează a tras către ea orice diferenţiere și răspândirea 
acestuia, a revendicat și redat pământului toate părțile sale ca 
proprietate a lui. Dar credinţa nu este satisfăcută prin aceasta, căci prin 
această iluminare nu a apărut peste tot decât o esență singulară, așa încât 
pentru spirit nu se exprimă decât o realitate fără esenţă și finitatea 
părăsită de spirit. Întrucât credinta este fără conținut și nu poate rămâne 
în acest gol, adică întrucât, depășind finitul, care este singurul conţinut, 
ea nu găsește decât golul, credinţa este o pură aspirație; adevărul ei este 
un transcendent gol, pentru care nu se mai găsește un conţinut potrivit, 
căci totul este altfel alcătuit. — Credinţa a devenit astfel, de fapt, ceea 
ce este şi iluminismul, anume conștiința raportului dintre finitul existând 
în sine și Absolutul lipsit de predicat, necunoscut și incognoscibil; 
numai că iluminismul este clarificarea satisfăcută, credinţa fiind însă 

clarificarea nesatisfăcută. Acesta se va arăta totuşi în el, dacă el poate 
rămâne în satisfacția lui; acea aspiratie a spiritului tulbure, care 
deplânge pierderea lumii sale spirituale, stă în rezervă. Iluminismul are 
el însuși, în el, această pată a aspiraţiei nesatisfăcute, ca pur obiect în 
esența lui absolută goală ca acţiune şi mișcare, în trecerea dincolo de 
esenţa sa singulară spre un transcendent neîmplinit, ca obiect împlinit 
în lipsa-de-sine a utilului. Iluminismul va suprima această pată; din 
considerarea mai de aproape a rezultatului pozitiv, care este pentru el 
adevărul, va reieşi că această pată este deja suprimată. 


B) ADEVĂRUL ILUMINISMULUI 


Țesătura înăbușită a spiritului, care nu mai distinge nimic în ea, a 
trecut deci, în ea însăşi, dincolo de conștiință, care, din contră, și-a 
devenit clară. Primul moment al acestei clarități este determinat, în 
necesitatea și condiţia lui, de faptul că intelecția pură, adică intelecția 
care e în sine concept, se realizează; ea face aceasta punând în ea 
alteritatea, adică determinaţia. Ea este pe această cale intelecţia 
negativă, pură, adică negaţie a conceptului; această negaţie este 
deopotrivă pură; și astfel a apărut lucrul pur, Esenţa Absolută, care nu 
mai are nici o determinare. Dacă considerăm aceasta mai îndeaproape, 
intelecţia este, ca concept absolut, o distingere de distincții care nu mai 
sunt, de abstracții, adică de concepte pure, care nu se mai suportă pe ele 
însele, dar care au o susținere şi o distincție numai prin întregul mișcării. 
Această distingere a ce nu e distins constă tocmai în aceea că conceptul 
absolut devine el însuși obiectul său, și în opoziţie cu acea mișcare se 
situează el însuși ca fiind esenţa. Esenţa este astfel fără latura în care 
abstracțiile, adică diferenţele, sunt ținute separat una de alta şi devine 
deci gândirea pură ca lucru pur. — Aceasta este deci tocmai acea 
țesătură înăbușită, inconștientă a spiritului în el însuși la care a decăzut 
credința, când ea a pierdut conţinutul diferențiat; și aceasta este, în 
același timp, acea mișcare a purei conștiințe-de-sine pentru care esenţa 
trebuie să fie transcendentul absolut străin. Căci, deoarece această 
conștiinţă-de-sine pură este mișcare în concepte pure, în distincții care 
nu sunt distincții, ea cade, de fapt, în țesătura inconștientă, adică în 

simţireu pură, în ce are în mod pur caracterul lucrului. — Dar conceptul 
care își este lui însuși înstrăinat — căci el stă încă aici pe treapta acestei 
înstrăinări — nu recunoaște esența identică a celor două laturi, a 
mişcării conștiinței-de-sine şi a esenței ei absolute, nu recunoaște esența 
lor identică, care este de fapt substanţa și subzistenta lor. Întrucât 
conceptul nu recunoaște această unitate, esența are semnificaţie pentru 
el numai în forma transcendentului obiectiv, în timp ce conștiința care 
face aceste distincţii Și care pe această cale are însinele în afara ei, este 
tratată ca o conștiință finită. 

Asupra acestei esențe absolute iluminismul ajunge cu el însuși la 
lupta pe care o avea înainte cu credinţa și se împarte în două partide: o 
partidă se afirmă întâi ca victorioasă prin faptul că se divide în două 
partide, căci ea arată prin aceasta că posedă în ea însăși principiul pe 
care îl combătea și că a suprimat astfel unilateralitatea în care se 
prezenta înainte. Interesul, care se împărțea între ea şi cealaltă, cade 
acum cu totul în ea şi uită pe cealaltă, fiindcă acel interes găsește în ea 
însăşi opoziţia care îl preocupă. În același timp însă, opoziţia a fost 
ridicată în elementul mai înalt, victorios, în care ea se înfăuişează într-o 
formă clarificată. Aşa încât discordia care se naște într-o partidă, care 
pare a fi o nenorocire, demonstrează mai degrabă norocul ei. 

[1] Esenţa pură însăși nu are nici o diferenţă în ea, de aceea 
diferenţa apare în esenţă astfel încât se produc două asemenea esente 
pure pentru conştiinţă, adică o dublă conștiință a esenței. — Esenţa 
Absolută, pură, este numai în gândirea pură, adică este mai degrabă 
însăşi gândirea pură, deci strict dincolo de ceea ce e finit, de conștiința- 
de-sine și este numai esență negativă. Dar în acest mod ea este tocmai 
ființa, negativul conștiinței-de-sine. Ca negativ al conștiinţei-de-sine, 
ea este și raportată la conștiința-de-sine; ea este ființa exterioară care, 
raportată conștiinţei-de-sine, în care cad determinările și diferentierile, 
primeşte în ea distincţiile de a fi gustată, văzută etc.; iar relaţia este 
certitudinea senzorială și percepția. 

Dacă plecăm de la această fiinţă sensibilă în care trece în mod 
necesar acel transcendent negativ, dar dacă facem abstracţie de aceste 
moduri determinate ale raportului conştiinţei, nu ne mai rămâne decât 
materia pură ca fiind țesătura surdă și mișcarea în ea însăși. Este esenţial 
de luat în considerare aici că materia pură nu este decât ceea ce rămâne 
atunci când facem abstracție de vedere, simtire, mirosit etc., adică ea 

nu este ceea ce este văzut, gustat, simţit etc.; nu materia este cea care 
este văzută, simțită, gustată, ci culoarea, piatra, sarea; materia este mai 
curând pura abstracție; şi prin aceasta este dată esența pură a gândirii, 
adică gândirea pură ea însăși, ca fiind absolutul nediferenţiat în sine, 
nedeterminat, fără predicate. 

Un fel al iluminismului numește esenta absolută acel absolut fără 
predicate care, în gândire, este dincolo de conștiința reală, de la care 
acest iluminism a plecat; — pe celălalt îl numește materie. Dacă ele ar 
fi diferenţiate ca Natură şi Spirit sau Dumnezeu, atunci ţesăturii 
inconștiente în ea însăşi i-ar lipsi, spre a fi natură, bogăţia vieții 
desfăşurate; iar spiritului, adică lui Dumnezeu, i-ar lipsi conștiința 
diferențiindu-se pe sine în sine. Ambele sunt, cum am văzut, strict 
același concept; diferenţa nu stă în faptul-obiectuv, ci în mod pur numai 
în punctele de plecare diferite ale celor două formaţii şi în aceea că 
fiecare rămâne la un punct propriu în mișcarea gândirii. Dacă ele ar 
trece dincolo de aceasta, gândurile lor ar coincide şi s-ar recunoaște ca 
fiind același lucru, ceea ce pentru una, așa cum o redă, este o oroare, 
pentru cealaltă este o nebunie. Căci, pentru una esenţa absolută este în 
gândirea ei pură — adică nemijlocit pentru conștiința pură — în afara 
conștiinței finite, este transcendentul negativ al conștiinței finite. Dacă 
ea ar reflecta că, pe de o parte, acea simplă nemijlocire a gândirii nu 
este altceva decât ființa pură, că, pe de altă parte, ce e negativ pentru 
conştiinţă se raportează totodată la ea, că în judecata negativă copula 
„este “ deopotrivă conexează, după cum și separă cei doi termeni, atunci 
relaţia acestui transcendent faţă de conștiință s-ar arăta în determinarea 
unui existent exterior şi astfel ca una şi aceeași cu ce se numește materie 
pură; momentul care lipsește al prezenței ar fi redobândit. — Celălalt 
iluminism pleacă de la fiinţa sensibilă, abstrage apoi din relația sensibilă 
a gustatului, vederii etc. și transformă ființa sensibilă într-un pur însine, 
în materie absolută, în ceva ce nu e simţit, nici gustat; această fiinţă a 
devenit pe această cale ceea ce e simplu, fără predicat, esenţă a 
conştiinţei pure; este conceptul pur, ca fiinţând-în-sine, adică gândirea 
pură în ea însăşi. Această intelecţie nu face în conştiinţa ei pasul opus 
de la un existent care e pur existent, la ceea ce e gândit, care este unul 
și același cu purul existent, adică nu merge de la pozitivul pur la 
negativul pur; întrucât totuşi pozitivul nu este pur decât prin negatie, în 
timp ce negativul pur, ca fiind pur, este identic cu sine, în el însuși, și 

tocmai prin aceasta pozitiv. — Adică nici unul dintre cele două nu a 
ajuns la conceptul metafizicii carteziene, anume că a fi în sine şi 
gândire sunt același lucru, nu au ajuns la gândul că ființa, ființa pură, nu 
este un real concret, ci este pură abstracţie; și invers, că gândirea pură, 
identitatea-cu-sine, adică esenţa, este în parte, negativul conştiinţei-de- 
sine şi prin aceasta ființă, în parte, ca simplitate nemijlocită nu este 
totodată altceva decât fiinţa; gândirea este ce are natura lucrului sau 
ce are natura lucrului este gândire. 

[2] Esenţa are aici întâi scindarea în ea, astfel încât ea aparţine la 
două moduri de considerare diferite; pe de o parte, esenţa trebuie să aibă 
diferența în ea însăși, pe de altă parte tocmai în aceasta cele două 
moduri de considerare se unesc în unul; căci momentele abstracte ale 
fiinţei pure şi ale negativului prin care ele se deosebesc sunt unite atunci 
în obiectul acestor moduri de considerare. — Universalul comun 
amândurora este abstracţia purei tremurări în sine însuși, adică a purei 
gândiri de sine. Această mișcare simplă de rotaţie în jurul axei sale 
trebuie să se arunce în toate direcţiile, fiindcă ea însăși este mișcare doar 
întrucât distinge momentele sale. Această distingere a momentelor lasă 
în urmă nemișcatul, ca fiind coaja goală a ființei pure, care nu mai e în 
sine însăși gândire reală, nu mai are în ea viată; căci, ca fiind distingere, 
acest proces este orice conţinut. Ea, care se pune în afara acelei unități, 
este însă, cu aceasta, schimbarea care nu se mai reîntoarce în sine a 
momentelor, a fiinţei-în-sine, a fiinţei-pentru-un-altul şi a fiintei- 
pentru-sine; este realitatea așa cum ea este obiect pentru conștiința 
reală a intelecției pure,— utilitatea. 

Oricât de rea ar putea să pară utilitatea pentru credinţă, adică 
pentru sensibilitate, sau încă pentru abstracţia care își zice speculație, 
ce îşi fixează însinele, utilitatea este totuși aceea în care intelecția pură 
își desăvârşește realizarea şi își este ei înseși obiectul, pe care acum nu-l 
mai neagă, dar care nici nu are pentru ea valoarea a ceea ce este gol, 
adică a purului transcendent. Căci intelecția pură este, aşa cum am 
văzut, conceptul existent el însuși, adică personalitatea pură, identică 
sieși, deosebindu-se astfel pe sine în sine, încât fiecare element deosebit 
este el însuși concept pur, adică nu este în mod nemijlocit deosebit; 
intelecţia este simplă conștiinţă-de-sine pură, care este deopotrivă 
pentru sine, ca şi în sine într-o nemijlocită unitate. Fiinţa-ei-în-sine nu 
este de aceea ființa stabilă, ci în diferenţa sa încetează nemijlocit de a fi 

ceva; o asemenea fiinţă însă, care nu are nemijlocit nici o oprire, nu este 
în sine, ci este prin esenţă pentru un altul, care e puterea ce o absoarbe. 
Însă acest al doilea moment opus primului, ființei-în-sine, dispare tot 
atât de nemijlocit ca și primul, ca adică fiinţa numai pentru un altul, el 
este mai degrabă dispariția însăși Și fiinţa este pusă ca reîntoarsă-în-sine, 
ființa-pentru-sine pentru un altul. Această simplă ființă-pentru-sine, ca 
identitate-cu-sine, este însă mai degrabă o ființă, adică, prin aceasta, 
fiinţare. Această natură a intelecţiei pure în desfășurarea momentelor 
ei, adică ea ca obiect, exprimă utilul. El este ceva ce subzistă în sine, 
adică lucru, această fiinţă-în-sine este totodată numai moment pur; el 
este astfel pentru un altul, dar el este, deopotrivă, pentru un altul numai 
aşa cum este în sine; aceste momente opuse s-au reîntors în unitatea de 
nedespărţit a fiinţei-pentru-sine. Dacă însă utilul exprimă într-adevăr 
conceptul intelecţiei pure, el nu este totuși intelecţia ca atare, ci este 
intelecția ca reprezentare, adică obiect al ei; el este numai schimbarea 
neîncetată a acelor momente, dintre care unul este anume faptul de a se 
fi reîntors în el însuși, dar numai ca ființă-pentru-sine, aceasta înseamnă 
ca moment abstract, apărând pe o latură faţă de celelalte momente. Utilul 
însuși nu este esenţa negativă având aceste momente în opoziția lor în 
același timp neseparate în una și aceeaşi-privinţă, sau ca o gândire în 
sine, așa cum ele sunt ca intelecţie pură. Momentul ființei-pentru-sine 
este, desigur, în util, dar nu în felul că acesta trece dincolo de celelalte 
momente — de însine și ființa-pentru-altul —, şi că astfel ar fi Sinele. 
Intelecţia pură are astfel ca obiect, în util, propriul.ei concept în 
momentele lui pure; ea este conștiința acestei metafizici, dar nu încă 
conceperea ei; nu a atins încă el însuși unitatea fiinţei şi a conceptului. 
Deoarece utilul are încă pentru intelecție forma unui obiect, ea are încă 
o lume, anume nu o lume existentă în și pentru sine, dar, totuși, încă o 
lume, pe care ea o distinge de sine. Numai că întrucât opoziţiile au apărut 
în punctul suprem al conceptului, etapa următoare va fi că ele se 
prăbușesc și iluminismul face experienţa fructelor faptelor sale. 

[3] Dacă considerăm obiectul la care am ajuns în raport cu această 
întreagă sferă, lumea reală a culturii s-a concentrat astfel în vanitatea 
conștiinţei-de-sine, în ființa-pentru-sine, care are încă confuzia 
caracteristică culturii drept conţinut al ei și este încă conceptul singular, 
nu încă conceptul care e pentru sine universal. Reîntors însă în sine, 
acest concept este intelecția pură, conștiința pură ca purul Sine, adică 

negativitatea, aşa cum credinţa este aceeași ca gândirea pură, adică 
pozitivitatea. Credinţa are în acel Sine momentul care o întregește; — 
dar, pierind prin această completare, vedem acum în intelecţia pură cele 
două momente, ca esenţă absolută: ce este numai gândit, adică 
negativul, și materia, care e existentul pozitiv. Lipsește încă acestei 
întregiri acea realitate a conștiinţei-de-sine care aparţine conștiinței 
vanitoase, — lumea, din care gândirea s-a ridicat la sine. Această lipsă 
este atinsă în utilitate, când intelecţia pură a obținut în ea obiectivitatea 
pozitivă; intelecția pură este astfel conștiința reală satisfăcută de sine. 
Această obiectivitate constituie acum lumea ei și a devenit adevărul 
întregii lumi anterioare, a celei ideale, cât și a celei reale. Prima lume a 
spiritului este imperiul răspândit al existenţei-în-fapt încă risipite a 
spiritului şi a certitudinii singularizate a lui însuși; la fel cum natura 
răspândește viaţa ei în forme infinit de multiple, fără să fie dat genul 
acestora. A doua lume cuprinde genul și este domeniul ființei-în-sine, 
adică al adevărului opus acelei certitudini. A treia lume însă, utilul, este 
adevărul, care e deopotrivă certitudinea lui însuși. Imperiului adevărului 
credinței îi lipseşte principiul realității, adică certitudinea de sine ca fiind 
acest singular. Realităţi însă, adică certitudini de sine, ca acest singular, 
îi lipseşte însinele. În obiectul intelecţiei pure, ambele lumi sunt unite. 
Utulul este obiectul în măsura în care conștiința-de-sine privește prin el, și 
certitudinea individuală de sine își găsește în el satisfacția ei (ființa-sa- 
pentru-sine); conştiinţa-de-sine privește în el în acest mod, și această 
intelecție conţine esenţa adevărată a obiectului (de a fi ceva întrevăzut, 
adică de a fi pentru un altul), această intelecţie este, așadar, ea însăși 
cunoaşterea adevărată şi conștiinţa-de-sine are tot atât de nemijlocit 
certitudinea universală a ei înseși, are conștiința ei pură în acest raport, în 
care deci sunt unite deopotrivă adevăr şi prezenţă şi realitate. Amândouă 
lumile sunt împăcate și cerul este transpus pe pământ. 


III 
LIBERTATEA ABSOLUTĂ ȘI TEROAREA 


[1] Conştiinţa a găsit în utilitate conceptul ei. Dar el e în parte încă 
obiect, în parte, tocmai de aceea, încă scop, pe care conștiința nu îl 

posedă încă în mod nemijlocit. Utilitatea este însă predicat al obiectului, 
nu e subiect însuși, adică realitatea sa nemijlocită și unică. Este aceeaşi 
ce apărea înainte când am găsit că ființa-pentru-sine nu s-a arătat încă 
drept substanţa celorlalte momente prin care utilul nu ar fi nemijlocit 
altceva decât Sinele conștiinței, iar acesta din urmă ar fi prin urmare în 
posesiunea lui. — Această revocare a formei obiectivităţii utilului s-a și 
petrecut însă în sine și din această revoluţie interioară se iveşte 
revoluţia reală a realităţii, noua configuraţie a conștiinței, libertatea 
absolută. 

Nu mai este dată de fapt decât o aparenţă goală de obiectivitate, 
care desparte conștiința-de-sine de posesiune. Căci, pe de o parte, în 
genere, orice subzistență și valabilitate a membrilor determinaţi ai 
organizării lumii actualități şi credinței s-au reîntors în această 
determinare simplă, ca în temeiul și în spiritul lor; pe de altă parte însă, 
această lume organizată nu mai are nimic propriu pentru sine, ea este 
mai degrabă pură metafizică, pur concept, cu alte cuvinte cunoaștere a 
conștiinţei-de-sine. Din în și pentru sinele utilului, ca obiect, conștiința 
recunoaște anume că ființa-sa-în-sine este, în mod esenţial, ființă- 
pentru-altul; ființa-în-sine, ca ce e lipsit de Sine, este într-adevăr ceva 
pasiv, ceva ce este pentru un alt Sine. Obiectul este însă pentru 
conștiință în această formă abstractă a purei-ființări-în-sine, căci 
conştiinţa este pură privire interioară, ale cărei distincţii sunt în forma 
pură a conceptelor. — Ființa-pentru-sine însă, în care se reîntoarce 
ființa-pentru-altul, Sinele, nu este un Sine a ceea ce este numit obiect, 
un Sine propriu deosebit de Eu; căci, ca intelecţie pură, conștiința nu 
este un Sine individual, căruia obiectul i-ar sta deopotrivă înainte ca un 
Sine propriu, ci este conceptul pur, privirea Sinelui în ceea ce este Sine, 
îndoită vedere absolută de sine; certitudinea de sine este subiectul 
universal și conceptul care o cunoaște este esenţa oricărei realități. Dacă 
deci utilul era numai schimbarea momentelor fără reîntoarcerea în 
propria sa unitate şi deci era însă obiect pentru cunoaștere, el încetează 
de a fi aceasta; căci cunoașterea este ea însăși mișcarea acelor momente 
abstracte, ea este Sinele universal, Sinele ei înseși, ca și al obiectului, 
Și, fiind universal, este unitatea ce se reîntoarce în sine a acestei mişcări. 

Cu aceasta spiritul este dat ca libertate absolută: el este conştiința- 
de-sine care înţelege că în certitudinea de sine stă esenţa tuturor maselor 
spirituale ale lumii reale, ca şi ale lumii suprasensibile sau, invers, că 

esență și realitate sunt cunoaștere a conştiinţei despre sine. — Ea este 
conștientă de personalitatea ei pură şi, cu aceasta, de orice realitate 
spirituală; și orice realitate este numai ceva spiritual; lumea este pentru 
ea, în mod strict, propria sa voinţă, și aceasta este voința universală. Și 
anume această voinţă nu este gândul gol al voinţei care este situat în 
asentimentul tăcut, adică reprezentat, ci este voința reală, universală, 
voinţa tuturor indivizilor singulari ca atare. Căci voinţa este în sine 
conştiinţa personalităţii, adică a fiecăruia; și ea trebuie să fie ca această 
voinţă adevărată, reală, ca esenta conștientă-de-sine a tuturor și a 
fiecărei personalităţi, aşa încât fiecare să facă, neîmpărțit, totul, şi ceea 
ce se ivește ca faptă a întregului să fie faptă nemijlocită şi conștientă a 


fiecăruia. 


Această substanță neîmpărțită a libertăţii absolute se ridică pe 
tronul lumii fără ca vreo putere oarecare să-i poată opune rezistenţă. 
Căci, deoarece într-adevăr conștiința singură este elementul în care 
esențele sau puterile spirituale îşi au substanţa lor, întregul lor sistem, 
care se organiza şi se păstra prin răspândirea în mase, a căzut, după ce 
conștiința singulară a sesizat obiectul ca neavând altă esență decât a 
conştiinţei-de-sine înseși, adică îl concepea ca fiind absolut conceptul. 
Ceea ce făcea ca conceptul să fie obiect existent era diferenţierea sa în 
mase subzistente separat, când încă obiectul devine concept, nu mai este 
nimic subzistent în el; negativitatea a pătruns toate momentele lui. El 
intră în existenţă astfel încât fiecare conștiință singulară se ridică din 
sfera care îi era atribuită, nu-și mai găsește în această masă particulară 
esenţa și opera ei, dar înțelege Sinele ei ca pe conceptul vointei, înţelege 
toate masele ca esenţă a acestei voințe și de aceea nu se poate realiza 
decât într-o muncă care e munca totală. În această libertate absolută sunt 
distruse deci toate stările sociale care sunt factorii componenti spirituali 
în care întregul este diferențiat. Constiinta individuală, care aparținea 
unui atare grup și care-și exercita în el voinţa și îl realiza, şi-a suprimat 
limita ei; scopul ei este scop universal, limbajul ei este legea universală, 
opera ei este opera universală. 

Obiectul şi elementul diferit au pierdut aici semnificaţia utilității, 
care era predicat al oricărei ființe reale; conștiința nu-și mai începe 
mișcarea în obiect ca în ceva străin, din care ea s-a reîntors numai în 
sine, ci obiectul este pentru ea conștiința însăși; opoziția constă deci 
numai în diferenţa dintre conștiința individuală și cea universală; dar 

conștiința individuală își este ea însăși, nemijlocit, aceea care avea 
numai aparența opoziţiei, ea este conștiință şi voință universală. 
Transcendentul acestei realităţi a ei planează asupra cadavrului 
independenţei dispărute a fiinţei reale sau crezute a fi reală numai ca 
exhalația unui gaz fad, a golului être supreme. 

[2] După suprimarea maselor spirituale diferite şi a vieţii mărginite 
a indivizilor, precum și a celor două lumi ale ei, nu rămâne deci dată 
decât mișcarea conştiinţei-de-sine universale în ea însăşi, în forma 
universalității, și mișcarea conștiinței personale. Vointa universală 
merge în sine şi este voinţă individuală, căreia îi sunt opuse legea şi 
opera universală. Dar această conștiință singulară își este tot atât de 
nemijlocit conștientă de sine ca voinţă universală; ea își este conștientă 
că obiectul ei este legea dată de ea și opera împlinită de ea; trecând la 
activitate şi creând obiectivitate, ea nu face deci ceva individual, ci 
numai legi și acte de stat. 

Această mișcare este astfel interacţiunea conştiinţei cu ea însăși, 
în care ea nu emite nimic în forma unui obiect liber, care i-ar apărea ca 
opus. Rezultă de aici că ea nu poate ajunge la nici o realizare pozitivă, 
nici la realizările universale ale limbajului sau ale realității, nici la legile 
și orânduirile generale ale libertăţii conștiente sau la actele și 
înfăptuirile libertăţii active. — Opera la care ar putea ajunge libertatea, 
dându-și conștiință, ar consta în aceea că o atare libertate şi-ar deveni, 
ca substanţă universală, obiect şi ființă permanentă. Această alteritate 
ar fi în ea diferenţa prin care ea s-ar împărți în mase spirituale stabile și 
în membrele diferitelor puteri, în parte, aceste mase ar fi funcțiile 
constituite prin gândire ale unor puteri separate, legiuitoare, 
judecătorească și executivă; pe de altă parte însă ele ar fi esențele reale 
care au reieșit în lumea reală a culturii și, dacă conţinutul acţiunii 
universale ar fi privit mai de aproape, ele ar fi masele particulare ale 
muncii, distinse mai departe ca stări sociale mai particulare. — 
Libertatea universală, care s-ar fi diferentiat în acest fel în părțile ei 
variate și s-ar fi făcut tocmai prin aceasta substanţă existentă, ar fi astfel 
liberă de individualitatea singulară și ar împărți mulțimea indivizilor 
între membrele ei diferite. Acţiunea și ființa personalității s-ar găsi însă 
prin aceasta mărginită la o ramură a întregului, la un fel al acţiunii și 
fiinţei; situată în elementul fiinţei, ea ar obține semnificația unei 
personalităţi determinate; ar înceta de a fi într-adevăr conştiinţa-de-sine 

universală. Conștiința-de-sine universală nu se lasă aici înşelată în ce 
privește realitatea de imaginea supunerii sale sub legile date de eu 
însăşi, care i-ar atribui numai o parte din opera întreagă, nici de aceea 
că e reprezentată în faptul că ea însăși dă legea și în acţiunea universală, 
nu se lasă frustrată de realitatea că ea însăşi dă legea și că împlinește 
ea însăşi o operă universală, și nu singulară; căci în cazul că Sinele este 
numai reprezentat, adică prezentat în mod ideal, acolo el nu este real; 
acolo unde el este reprezentat de altul, el nu este. 

După cum conștiinţa-de-sine singulară nu se găseşte în această 
operă universală a libertăţii absolute ca substanță existentă-în-fapt, ea 
se găseşte tot atât de puțin în faptele proprii și în acțiunile individuale 
ale voinţei acestei substanţe. Pentru ca universalul să ajungă la o faptă, 
el trebuie să se concentreze în Unul individualității și să pună în frunte 
o conștiință-de-sine singulară; căci voința universală nu este voință 
reală decât într-un Sine, care este Unul. Prin aceasta însă, toți ceilalți 
indivizi sunt excluși din întregul acestei fapte şi au numai o participare 
mărginită la ea, așa încât fapta nu ar fi faptă a conștiinţei-de-sine cu 
adevărat universală. — Libertatea absolută nu poate deci produce o 
operă pozitivă sau o faptă pozitivă; ei îi rămâne numai acţiunea 
negativă; ea este numai furia distrugerii. 

Însă cea mai înaltă realitate şi opusă libertăţii universale, sau, mai 
curând, unicul obiect care devine încă pentru ea, îl constituie libertatea 
și individualitatea conștiinţei-de-sine reale înseși. Căci acea univer- 
salitate care nu se lasă adusă la realitatea articulării organice, și al cărei 
scop este de a se mentine în continuitatea ei neîntreruptă, se distinge 
totodată pe sine în sine, deoarece este mișcare, adică conştiinţă în 
genere. Și în virtutea propriei sale abstracții, ea se separă anume în 
extremi la fel de abstracți, în universalitatea simplă, inflexibilă, rece, și 
în asprimea discretă, absolută, dură, și punctualitatea încăpăţânată a 
conștiinței-de-sine reale. Acum, că a terminat cu distrugerea organizării 
reale și nu mai subzistă decât pentru sine, acesta este singurul ei obiect; 
— un obiect care nu mai are alt conținut, posesiune, ființă-în-fapt și 
întindere exterioară, ci este numai această cunoaștere de sine, ca Sine 
singular, absolut pur și liber. În ceea ce poate fi sesizat, acest obiect este 
numai fiinţa-sa-în-fapt abstractă în genere. — Raportul deci al acestor 
doi termeni, fiindcă ei sunt indivizibili, absolut pentru sine, și ca atare 
nu pot trimite în termenul mediu nici o parte prin care s-ar lega, este 

negația pură cu totul nemijlocită, şi anume negația singularului ca un 
existent în universal. Singura operă şi faptă a libertăţii universale este 
deci moartea, şi anume o moarte care nu are nici o sferă și împlinire 
interioară; căci ceea ce este negat este punctul neîmplinit al Sinelui 
absolut-liber; este deci moartea cea mai rece, cea mai plată, fără altă 
importanţă decât tăiatul unei căpăţâni de varză sau o înghițitură de apă. 

În platitudinea acestui cuvânt constă înțelepciunea guvernării, 
inteligenţa voinţei universale prin care ea se realizează. Guvernul nu este 
el însuși altceva decât punctul care se fixează, adică individualitatea 
voinţei universale. El, o voinţă și o realizare care pleacă dintr-un punct, 
vrea şi realizează totodată o ordine și o acţiune determinată. El exclude 
prin aceasta, pe de o parte, pe ceilalți indivizi din fapta sa și, pe de altă 
parte, se constituie astfel ca o guvernare cu o voinţă determinată și care 
prin aceasta este opusă voinţei universale; el nu se poate deci prezenta 
în alt fel decât ca o facțiune. Numai factiunea victorioasă se numeste 
guvernare, și tocmai în faptul că ea este facțiune stă nemijlocit 
necesitatea decăderii ei; iar faptul că ea este guvemare o face, invers, 
să fie facțiune și vinovată. Dacă voinţa universală se mentine fată de 
acţiunea reală a guvemării ca fiind crima pe care guvernarea o comite 
fată de ea, din contră, guvernarea nu posedă nimic precis și exterior prin 
care s-ar manifesta vina voinţei ce îi este opusă. Căci ei, ca voință 
universală reală, nu-i stă împotrivă decât vointa pură, ireală, intenția. 
A deveni suspect ia deci locul, adică are semnificaţia și efectul faptului 
de a fi vinovat, şi reacţia exterioară contra acestei realități ce stă în 
simplul interior al intenţiei constă în suprimarea rece a acestui Sine 
existent, căruia nu i se poate lua nimic decât fiinţa lui însuși. 

[3] În această faptă caracteristică ei, libertatea absolută își devine 
obiect și conştiința-de-sine face experienţa a ceea ce este această 
libertate. În sine, ea este tocmai această conştiință-de-sine-abstractă, 
care distruge orice diferență şi orice subzistență a diferenţei în ea. Ca 
fiind aceasta, ea își este sieși obiectul; spaima mortii este intuiţia directă 
a acestei esente negative a ei. Această realitate a sa, conștiința-de-sine 
absolut-liberă o găsește însă cu totul alta decât era propriul ei concept 
despre ea, că anume voinţa universală nu ar fi decât esenţa pozitivă a 
personalității și că aceasta din urmă s-ar ști în ea numai în mod pozitiv, 
adică s-ar şti menţinută aici. Dar pentru conștiinţa-de-sine care, ca 
intelecție pură, separă strict esenţa ei pozitivă şi negativă — absolutul 

lipsit de predicat, ca gândire pură şi ca materie pură — trecerea absolută 
din una în alta este dată în realitatea ei. Vointa universală ca conștiință- 
de-sine reală, absolut pozitivă — întrucât ea este această realitate 
conştientă de sine ridicată la gândirea pură sau la materia abstractă — 
se transformă în esenţă negativă şi se arată astfel a fi ceea ce suprimă 
gândirea de sine, adică conştiinţa-de-sine. 

Libertatea absolută, ca pură identitate cu sine a voinţei universale, 
are deci negația în ea; prin aceasta însă are în ea diferența în genere și 
o dezvoltă iarăși ca diferenţă reală. Căci pura negativitate găsește în 
voința universală identică sieși elementul subzistenței, adică substanța 
în care momentele ei se realizează; ea are materia pe care o poate 
transforma în determinaţia ei; și în măsura în care această substanţă s-a 
arătat ca fiind negativul pentru conștiința singulară, se formează din nou 
deci organizarea maselor spirituale, cărora le va fi atribuită mulţimea 
conștiinţelor individuale. Aceşti indivizi, care au simtit frica stăpânului 
lor absolut, moartea, lasă din nou să le convină negația și diferenţele, 
se orânduiesc între mase și se întorc din nou la o operă divizată și 
limitată, dar prin aceasta se întorc la realitatea lor substanţială. 

Spiritul ar fi fost aruncat din acest tumult înapoi la punctul său de 
plecare, la lumea etică și reală a culturii, care, prin frica: stăpânului ce 
s-a reîntors în suflete, a fost doar înviorată și întinerită. Spiritul ar trebui 
să parcurgă din nou acest ciclu al necesității și să-l repete mereu, dar 
numai perfecta întrepătrundere a conştiinței-de-sine şi a substanţei ar fi 
rezultatul final, — o întrepătrundere în care conștiinţa-de-sine, făcând 
experienţa forţei negative faţă de ea a esenței sale universale, ar vrea să 
se cunoască și să se găsească nu ca acest particular, ci numai ca 
universal, și ar putea deci suporta și realitatea obiectivă a spiritului 
universal, realitate care exclude conștiința-de-sine ca particulară. — 
Dar, în libertatea absolută, ceea ce se afla în interacţiune reciprocă nu 
era nici conștiința cufundată într-o existență multiplă sau propunându-şi 
scopuri Și gânduri determinate, nici o lume valabilă, externă, fie ea a 
realității sau a gândirii, ci lumea strict în forma conştiinţei ca voinţă 
universală și, deopotrivă, conştiinţa-de-sine strânsă din orice existenţă 
împrăștiată sau din orice scopuri și judecăţi variate în Sinele simplu. 
Cultura pe care această conștiință-de-sine o dobândește în interacțiunea 
ei cu această esenţă este deci cea mai înaltă și ultima: aceea de a vedea 
realitatea ei simplă, pură, dispărând nemijlocit și trecând în neantul gol. 

În lumea culturii înseși, conștiinţa-de-sine nu ajunge să intuiască 
negația, adică înstrăinarea sa în această formă a purei abstracții, ci 
negația ei este negația plină de conţinut, este sau onoarea sau bogăția, 
pe care ea le câștigă în schimbul Sinelui de care s-a înstrăinat, sau este 
limbajul „spiritului“ şi al intelecţiei, pe care îl dobândește conștiința 
ruptă; sau negația este cerul credinței sau principiul utilității aparținând 
iluminismului. Toate aceste determinări sunt pierdute în pierderea pe 
care Sinele o suferă în libertatea absolută. Negaţia sa este moartea 
lipsită de importanță, pura spaimă a negativului, care nu are în el nimic 
pozitiv, nici o plenitudine. — Totodată însă această negatie nu este în 
realitatea ei ceva străin, ea nu este nici necesitatea universală, care stă 
dincolo, în care decade lumea morală, nici hazardul singular al 
posesiunii proprii sau capriciul posesorului faţă de care conștiința ruptă 
se simte dependentă, ci ea este voința universală care, în această ultimă 
abstracţie a sa, nu are nimic pozitiv și deci nu poate da nimic în 
schimbul sacrificiului; — dar tocmai de aceea această voinţă este 
nemijlocit una cu conștiinţa-de-sine, adică este purul pozitiv, fiindcă 
este purul negativ; și moartea fără semnificaţie, negativitatea fără 
împlinire, goală, a Sinelui, în conceptul ei interior, se transformă în 
pozitivitate absolută. Pentru conștiință, unitatea ei nemijlocită cu voința 
universală, cerința ei de a se şti ca un anume punct determinat în voința 
universală, se transformă în experienţa absolut contrară. — Ceea ce în 
aceasta dispare pentru ea este ființa abstractă, adică nemi jlocirea acestui 
punct lipsit de substanţă: și această nemijlocire dispărută este voinţa 
universală ca atare — ca fiind aceea în care conștiința se cunoaște 
acum — , în măsura în care ea este nemijlocire suprimată; în măsura în 
care ea este cunoaștere pură sau voință pură. Prin aceasta ea cunoaşte 
această voinţă ca fiind ea însăși, și se cunoaște pe ea însăși ca fiind 
esenţă; însă nu ca fiind esenţă nemijlocit-existentă, — nu cunoaște 
voința ca guvernarea revoluţionară sau ca anarhia care se străduiește să 
creeze anarhia, nici ca punctul central al acestei facţiuni sau al celei 
opuse; ci voința universală este cunoaşterea şi voința ei pură, ŞI ea este 
voinţa universală ca fiind această cunoaștere și voință pură. În aceasta 
ea nu se pierde pe ea-însăşi, căci cunoașterea și voința pură sunt mai 
curând ea decât punctul atomic al conștiinței. Ea este deci interacțiunea 
cunoașterii pure cu ea însăși; cunoaşterea pură, ca esență, este voinţa 
universală; dar această esență este în mod strict numai cunoașterea pură. 


343 


458 


459 


460 


(BB) SPIRITUL 


Conştiinţa-de-sine este deci cunoașterea pură a esenței ca cunoaștere 
pură. Ea, mai departe, ca Sine singulur, este numai forma subiectului, 
adică a acţiunii reale care este cunoscută de ea ca formă; în același timp 
pentru ea, realitatea obiectivă, ființa, este în mod strict forma lipsită de 
Sine; căci această realitate obiectivă ar fi ceea ce nu e cunoscut; însă 
această cunoaștere cunoaște cunoașterea ca fiind esența. 

Libertatea absolută a egalat deci cu ea însăși opoziţia vointei 
universale și singulare; spiritul înstrăinat de sine, împins la capătul 
opoziţiei lui, în care voinţa pură și purul agent volitional sunt încă 
distincţi, reduce această opoziţie la o formă transparentă și se găsește 
în aceasta pe el însuși. — Aşa cum domeniul lumii reale trece în 
domeniul credinţei și al intelecţiei, tot așa libertatea absolută trece din 
realitatea ei care se distruge pe ea însăși într-o altă ţară a spiritului 
conștient de sine, unde, în această irealitate, ea este socotită ca fiind 
adevărul, unde spiritul se înviorează în gândul adevărului — în măsura 
în care el este şi rămâne gând — și cunoaște această fiinţă închisă în 
conștiinţa-de-sine ca fiind esenţa perfectă și completă. S-a ivit noua 
formă a spiritului moral. 

Lumea etică arăta spiritul doar pierit în ea, Sinele individual ca 
fiind soartă și adevăr al ei. Această persoană a dreptului însă îşi are 
substanța și împlinirea ei în afara lumii etice. Mișcarea lumii culturii și 
a credinței suprimă această abstracţie a persoanei Și, prin înstrăinarea 
împlinită, prin cea mai înaltă abstracţie, substanţa devine pentru Sinele 
spiritului mai întâi voință universală și în sfârșit proprietate a acestuia. 
Aici deci cunoașterea pare a fi devenit cu totul adecvată adevărului ei; 
căci adevărul ei este această cunoaștere însăși, și orice opoziţie a celor 
două părţi a dispărut, și anume nu pentru noi, adică în sine, ci pentru 
conștiinţa-de-sine însăși. Aceasta a devenit stăpână asupra opoziţiei 
conştiinţei înseși. Conștiinţa stă pe opoziţia dintre certitudinea-de-sine 
și obiect; acum însă obiectul îi este, ei înseși, certitudinea, cunoașterea, 

după cum certitudinea ei înseși ca atare nu mai are scopuri proprii, deci 
nu mai este în determinatie, ci este cunoaștere pură. 

Conștiința-de-sine își ia deci cunoașterea ei drept substanța însăși. 
Această substanță este pentru conştiinţa-de-sine pe cât de nemijlocită, 
pe atât de absolut mijlocită, într-o nedespărțită unitate. Nemijlocită: ca 
și conştiinţa etică, ea cunoaște și își face datoria şi aparţine acestei 
datorii ca naturii ei; dar ea nu e caracter cum era conștiința etică, care 
prin nemijlocirea sa este un spirit determinat; aparține mai degrabă 
numai uneia dintre esenţialitățile etice și are caracteristica de a nu 
cunoaşte. Ea este mijlocire absolută, ca și conștiința ce se cultivă, ca şi 
conştiinţa religioasă; căci ea este esențial mișcarea Sinelui de a suprima 
abstracția nemijlocitei ființe-în-fapt şi de a-și deveni ceva universal; dar 
nu prin pura înstrăinare și rupere a Sinelui ei și a realităţii, nici prin fuga 
de aceasta. Ci ea își este nemijlocit prezentă în substanţa ei, căci această 
substanţă este cunoașterea ei, este certitudinea intuită, pură a ei înseși; 
și tocmai această nemijlocire , care este propria ei realitate, este întreaga 
realitate; căci nemijlocitul este ființa însăși şi, ca nemijlocire pură, 
limpezită prin absoluta negativitate, este ființă în genere, adică orice 
fiinţă. 

Esenţa absolută nu este deci epuizată în determinarea prin care ea 
e simpla esență a gândirii, ci ea este întreaga realitate, și această realitate 
este numai ca cunoaștere; ceea ce conștiința nu ar cunoaște nu ar avea 
nici un sens și nu poate fi o putere pentru ea; în voința ei cunoscătoare 
s-a strâns toată obiectivitatea și întreaga lume. Ea eşte absolut liberă 
fiindcă îşi cunoaște libertatea ei, şi tocmai această cunoaștere a libertăţii 
ei este substanţa și scopul ei și singurul ei conținut. 


A) CONCEPŢIA MORALĂ DESPRE LUME 


[1] Conștiinţa-de-sine cunoaște datoria ca fiind esenţa absolută. Ea 
nu este legată decât prin datorie, şi această substanţă este propria ei 
conștiință pură; datoria nu poate obține pentru conștiință forma a ceva 
străin. Închisă astfel în ea însăşi, conștiința morală nu este încă pusă și 
considerată ca conştiinţă. Obiectul este cunoaștere nemijlocită şi, 
pătruns în mod tot atât de pur de către Sine, el nu este obiect. Dar fiind 

prin esență mijlocirea şi negativitatea, conștiința-de-sine are în 
conceptul ei relaţia față de o alteritate şi este conștiință. Întrucât datoria 
formează singurul ei scop și obiect esenţial, această alteritate este pentru 
ea, pe de o parte, o realitate cu totul lipsită de importanță. Deoarece 
această conștiință este cu totul închisă în sine, ea se comportă cu totul 
liber și indiferent faţă de această alteritate; și existenţa-în-fapt este, în 
consecinţă, pe de altă parte, o existenţă lăsată cu totul liberă de către 
conştiința-de-sine, o existență ce se raportează numai la ea. Cu cât mai 
liberă este conştiinţa-de-sine, cu atât mai liber va fi şi obiectul negativ 
al conștiinței ei. Obiectul este astfel o lume împlinită în sine în 
individualitatea ei proprie, un întreg independent de legi proprii, 
precum și un mers independent și o liberă realizare a acestor legi, — o 
natură în genere, ale cărei legi, ca și acţiunea ei, îi aparţin ei înseși, ca 
o esenţă care e nepăsătoare faţă de conștiința-de-sine morală, așa cum 
aceasta este nepăsătoare faţă de ea. 

Plecând de la această determinare, se formează o concepție morală 
despre lume care constă în raportul fiinţei morale în sine și pentru sine. 
Acestui raport îi stă deopotrivă la bază totala indiferență şi propria 
independenţă a naturii şi a scopurilor și a activităţilor morale una faţă 
de cealaltă, după cum, pe de altă parte, îi stă la bază conștiința singurei 
esenţialități a datoriei și a totalei lipse de independenţă și de esenţialitate 
a naturii. Concepţia morală despre lume cuprinde astfel dezvoltarea 
momentelor care sunt date în acest raport al unor premise cu totul 
contradictorii. 

Este deci presupusă mai întâi concepţia morală în general; datoria 
are pentru ea valoarea esenței, pentru ea, care e reală și activă şi care în 
realitatea și fapta ei împlineşte datoria. Pentru această conștiință morală 
există însă totodată libertatea presupusă a naturii și ea fuce experiența 
că natura nu se preocupă de a-i da conștiința unităţii sale cu ea şi că deci 
o lasă poate să fie fericită, poate nu. Conştiinţa nemorală, din contră, 
își găsește, poate din întâmplare, realizarea ei acolo unde conștiința 
morală nu vede decât ocazie de acţiune, dar nu se vede obţinând ea 
însăși, prin acţiunea ei, fericirea și satisfacția împlinirii. Ea găsește deci 
mai curând motiv să deplângă o atare situaţie în care nu este 
corespondenţă între ea și existenţa-în-fapt, să deplângă nedreptatea care 
o mărginește la a-și creea obiectul doar ca datorie pură şi îi interzice 
de a-l vedea pe acesta realizat și pe ea însăși realizată. 

Conștiința morală nu poate renunţa la fericire și nu poate să lase 
acest moment în afara scopului ei absolut. Scopul, care este exprimat 
ca datorie pură, are esențial în el faptul că cuprinde această conștiință- 
de-sine individuală; convingerea individuală și cunoașterea ei formau 
un moment absolut în moralitate. Acest moment, în scopul devenit 
obiectiv, în datoria împlinită, este conştiinţa individuală privindu-se ca 
realizată, adică este satisfacția care nu stă astfel nemijlocit în conceptul 
moralității considerate ca dispoziție (Gesinnung), ci numai în conceptul 
actualizării moralității. Prin aceasta însă, satisfacția este și ea implicată 
în moralitate, ca dispoziție, căci aceasta tinde să nu rămână dispoziție 
în contrast cu acţiunea, ci să acționeze, adică să se realizeze. Scopul 
exprimat întreg, împreună cu conștiința momentelor sale, este deci că 
datoria împlinită ar fi deopotrivă acţiune pur morală, ca și indi- 
vidualitate realizată, şi că natura, ca latură a singularității opuse 
scopului abstract, ar fi una cu acesta. — Pe cât de necesară este 
experienţa dizarmoniei celor două laturi — deoarece natura este liberă 
— , tot astfel și datoria este, singură, ce e esenţial, și faţă de ea natura 
este ceea ce e lipsit-de-sine. Acel scop întreg pe care îl constituie 
armonia cuprinde în el realitatea însăși. El este, în același timp, gândul 
realității. Armonia moralității și a naturii sau — întrucât natura nu ar 
intra în considerare decât în măsura în care conștiința găseşte unitatea 
naturii cu ea — armonia necesităţii şi fericirii este gândită ca existând 
în mod necesar, adică ea este postulută. Căci a postula exprimă faptul 
că ceva este gândit ca fiind, care nu este încă real; o necesitate nu a 
conceptului ca concept, ci a ființei. Ființa postulată nu aparţine deci 
reprezentării conștiinței întâmplătoare, ci stă în conceptul moralității 
înseși, al cărei conţinut adevărat este unitatea conștiinței pure şi a 
conștiinței individuale; aparţine conştiinţei individuale ca această 
unitate să fie pentru eu ca o realitate; ceea ce în privința conținutului 
scopului înseamnă fericire; în privinţa formei lui însă este existenţa în 
genere. — Această existenţă care e cerută, adică unitatea ambelor, este 
de aceea nu o dorinţă sau, considerată ca scop, nu este un atare a cărui 
atingere ar fi încă nesigură, ci este o cerinţă a raţiunii, adică o 
certitudine imediată și presupoziţie a acesteia. 

Acea primă experienţă și acest postulat nu reprezintă unicul, ci se 
formează un cerc întreg de postulate. Natura nu este anume numai 
această modalitate externă, cu totul liberă, în care conștiința ar vrea să-și 

realizeze scopul ei ca un pur obiect. Conștiinţa este în ea însăși, în mod 
esenţial, o atare pentru care acest altul este realitate liberă, adică este 
ea însăși ceva contingent şi natural. Această natură, care pentru ea este 
a ei, este sensibilitatea, care, în forma actului voluntar, ca impulsuri şi 
înclinații, are pentru ea o esenţialitate proprie, determinată, adică are 
scopuri singulare, este deci opusă voinţei pure şi scopurilor pure ale 
acesteia. În contrast cu această opoziţie, pentru conştiinţa pură esenţa 
este mai degrabă raportul sensibilităţii faţă de ea, unitatea absolută a 
acesteia cu ea. Ambele, gândirea pură şi sensibilitatea conştiinţei, sunt 
în sine o singură conștiință şi gândirea pură este tocmai aceea pentru 
care și în care este această unitate; pentru ea însă, ca conștiință, există 
opoziţia dintre ea însăşi și instincte. În acest conflict dintre rațiune și 
sensibilitate, esentialul pentru rațiune este că conflictul trebuie rezolvat 
șI unitatea celor două trebuie să apară ca rezultat, care nu e unitatea 
originară că amândouă sunt în același individ, ci o unitate care rezultă 
din opoziţia cunoscută a celor două. Numai o atare unitate este 
moralitatea reală, căci în ea este conținută opoziţia prin care Sinele este 
conştiinţă, sau mai întâi este ceva real şi, în fapt, este Sine și totodată 
universal; adică în aceasta este exprimat acea mijlocire care este, așa 
cum vedem, esenţială moralității. — Fiindcă între cele două momente 
ale opoziției sensibilitatea este în mod strict alteritatea, adică negativul, 
că, din contră, gândirea pură a datoriei este esenţa din care nu se poate 
renunţa la nimic, de aceea unitatea produsă pare a nu putea avea loc 
decât prin suprimarea sensibilităţii. Dar, întrucât sensibilitatea este ea 
însăși moment al acestei deveniri, momentul realității, în ce priveşte 
unitatea va trebui să ne menţinem mai întâi la expresia că sensibilitatea 
este conformă moralității. — Această unitate este deopotrivă o ființă 
postulată; ea nu este prezentă aici, căci ceea e este prezent este 
conștiința, adică opoziţia sensibilităţii și a conștiinței pure. Această 
unitate nu este însă în același timp un însine, ca primul postulat, în care 
natura liberă constituie una din laturi și armonia naturii cu conștiința 
morală cade în afară de aceasta; ci natura este aici aceea care se găsește 
în conștiința însăși și avem aici de-a face cu moralitatea ca atare, cu o 
armonie care este proprie Sinelu: activ; conștiința trebuie deci să 
înfăptuiască ea însăși această armonie și să facă încontinuu progrese în 
moralitate. Împlinirea acestui rezultat trebuie însă împinsă la infinit; 
căci dacă ea s-ar produce în realitate, conștiința morală s-ar suprima. 

Căci moralitatea este conștiință morală numai ca esenţă negativă, 
pentru a cărei datorie pură sensibilitatea nu are decât o semnificaţie 
negativă, nu este decât neconformă. În armonie dispare însă moralitatea 
ca conştiinţă, adică realitatea ei, după cum în conștiința morală, adică 
în realitate, dispare armonia ei. Perfectiunea nu poate fi de aceea atinsă 
în mod real, ci trebuie gândită numai ca o exigență absolută, adică 
gândită ca o atare care rămâne strict o sarcină. În același timp conținutul 
ei trebuie totuși gândit ca unul ce trebuie să fie în mod absolut și să nu 
rămână o sarcină; fie că în acest scop ne reprezentăm conştiinţa ca fiind 
cu totul suprimată, fie că nu; la care din acestea trebuie să ne oprim în 
această privință nu mai poate fi distins clar în depărtarea întunecoasă a 
infinităţii, în care tocmai de aceea trebuie să fie împinsă atingerea 
scopului. Va trebui spus anume că reprezentarea determinată nu trebuie 
să intereseze şi nu trebuie să fie căutată, căci aceasta duce la contradicții 
— a unei sarcini care trebuie să rămână sarcină și totuși să fie împlinită 
şi a unei moralităţi care nu trebuie să fie conștiință, care nu mai trebuie 
să fie reală. Prin considerarea însă că moralitatea împlinită conţine o 
contradicție, sfinţenia esenţialității morale ar suferi și datoria absolută 
ar apărea ca ceva ireal. 

Primul postulat a fost armonia moralității şi a naturii obiective, 
scopul final al lumii; celălalt a fost armonia moralității și a voinţei în 
forma ei sensibilă, scopul final al conștiinței-de-sine ca atare; primul 
este deci armonia în forma ființei-în-sine, celălalt în forma ființei- 
pentru-sine. Ceea ce unește însă ca termen mediu aceste două scopuri 
finale extreme, care sunt gândite, este mișcarea acţiunii reale înseși. Ele 
sunt armonii ale căror momente, în diferenţierea lor abstractă, nu au 
devenit încă obiect. Aceasta se petrece în realitatea efectivă, în care 
laturile apar în conștiința propriu-zisă, fiecare ca fiind alta celeilalte. 
Postulatele constituite prin aceasta conţin acum armonii existente în și 
pentru sine, aşa cum înainte nu conţineau decât armoniile separate 
existente în sine şi pentru sine. 

[2] Constiinta morală, ca simplă cunoaştere și voință a datoriei 
pure, este raportată, în acţiune, la obiectul opus simplităţii ei, la 
realitatea cazului multiplu și are, prin aceasta, o relație morală multiplă. 
În ce priveşte conținutul, se ivesc aici multele legi în genere și, în ce 
priveşte forma, puterile contradictorii ale conștiinței cunoscătoare și a 
ce este inconștient. — În ce priveşte mai întâi datoriile multiple, nu are 

în ele valoare pentru conștiința morală în genere decât datoria pură; 
multele datorii, ca fiind multe, sunt datorii determinate şi, de aceea, ele 
nu sunt, ca atare, nimic sfânt pentru conștiința morală. Totodată însă, 
fiind necesare prin conceptul acțiunii care închide în sine o realitate 
multiplă și, în consecință, o raportare morală multiplă, ele trebuie 
considerate ca existente în și pentru sine. Fiindcă ele nu pot fi apoi decât 
într-o conştiinţă morală, ele sunt totodată într-o altă conștiință decât 
aceea pentru care numai datoria pură, ca fiind pură, este în și pentru 
sine și este sfîntă. 

Este deci postulat că este o alză conștiință care le consacră, adică 
le știe şi le vrea ca datorii. Prima menţine datoria pură indiferentă fată de 
orice conținut determinat şi datoria nu este decât această indiferență fată 
de el; cealaltă însă conţine relația deopotrivă de esențială fată de acțiune 
Și necesitatea conţinutului determinat; fiindcă, pentru aceasta, datoriile 
au valoare de datorii determinate, conţinutul lor este ca atare pentru ea 
tot atât de esențial ca și forma prin care el este datoria. Aceasta este 
deci astfel o atare conștiință în care universalul și particularul sunt, în 
mod absolut, una; conceptul ei este deci același ca și conceptul armoniei 
dintre moralitate și fericire. Căci această opoziţie exprimă deopotrivă 
separarea dintre conştiinţa morală identică-cu-sine şi realitate, care, ca 
ființă multiplă, contrazice esenţa simplă a datoriei. Dacă însă primul 
postulat exprimă numai armonia existentă a moralității și a naturii, 
pentru că natura este aici acest negativ al conștiinţei-de-sine, momentul 
ființei, din contră, acest în sine este acum pus prin esență drept 
conștiință; căci existentul are acum forma conținutului datoriei, adică 
este determinaţia în datoria determinată. Însinele este deci unitatea unor 
asemenea elemente care, ca esențialități simple, sunt esenţialităţi ale 
gândului şi de aici sunt numai într-o conştiinţă. Această conștiință este 
deci acum un Domn şi Stăpân al lumii, care produce armonia moralității 
și a fericirii și care sanctifică în același timp datoriile ca multiple. 
Aceasta din urmă înseamnă atât, că pentru conștiința dutoriei pure 
datoria determinată nu poate să fie nemijlocit sfântă: însă, deoarece în 
virtutea acţionării reale, care e ceva determinat, datoria determinată este 
deopotrivă necesară, necesitatea ei care e în afara acelei conștiințe, în 
alta, care este deci mijlocitoarea datoriei determinate și a celei pure, și 
este temeiul prin care și datoria determinată are valoare. 


350 


SPIRITUL CERT DE EL ÎNSUȘI 


În acţiunea efectivă însă conştiinţa se comportă ca fiind acest 
Sine, ca ceva complet singular; ea este îndreptată către realitatea ca 
atare și o are pe aceasta ca scop; căci ea vrea să îndeplinească ceva. 
Datoria în genere cade deci în afară de ea, într-o altă esență, care este 
conștiință și este legiuitorul sfânt al datoriei pure. Pentru cel ce 
acţionează tocmai fiindcă este cel ce acţionează, acest altul al datoriei 
pure are nemijlocit valoare; este deci conţinut al unei alte conștiințe, 
această datorie pură, şi este sfântă pentru conștiința care acţionează 
numai în mod mijlocit, și anume în virtutea acestei alte conștiințe. 

Fiindcă este pus astfel că validitatea datoriei — ceea ce este în şi 
pentru sine sfânt — cade în afara conștiinței reale, această conştiinţă 
stă prin aceasta ca fiind conștiința morală imperfectă, pe una dintre 
laturi. Tot așa, în ce privește cunoaşterea ei, ea se ştie ca o conștiință 
ale cărei cunoaștere și convingere sunt incomplete și întâmplătoare; la 
fel, în ce privește voința ei, ea se știe ca o conştiinţă ale cărei scopuri 
sunt afectate de sensibilitate. Din cauza nedemnităţii ei, ea nu poate 
privi deci fericirea ca pe ceva necesar, ci ca pe ceva întâmplător, şi nu 
o poate aștepta decât ca pe o grație. 

Dar, deşi realitatea sa este incompletă, totuși, pentru voinţa și 
cunoaşterea sa pură, datoria contează ca esenţă; în concept, în măsura în 
care conceptul este opus realității, adică în gândire, ea este deci perfectă. 
Esenţa absolută [Dumnezeu] este tocmai acest gândit și postulat dincolo 
de realitate; este deci gândul în care cunoașterea și voința morală 
imperfectă sunt considerate drept perfecte, şi astfel încă, fiindcă el 
[Absolutul] consideră această imperfecţiune ca foarte importantă, el 
distribuie fericirea după demnitate, adică după meritul atribuit 
conştiinţei imperfecte. 

[3] Concepţia despre lume este în aceasta împlinită; căci în 
conceptul conștiinţei-de-sine morale ambele laturi — datorie pură și 
realitate — sunt puse într-o singură unitate, și, prin aceasta, una ca și 
cealaltă, nu ca fiind în şi pentru sine, ci ca momente, adică ca depășite. 
Aceasta devine în ultima parte a concepţiei morale a lumii explicit 
pentru conștiință. Conştiinţa pune anume datoria morală într-o esență 
diferită de aceea care este ea însăși, adică o pune, în parte, ca pe ceva 
reprezentat, în parte ca pe ceva care nu e ceea ce valorează în și pentru 
sine, dar nemoralul trece mai degrabă drept ce e perfect. În acelaşi mod 
ea se afirmă pe ea însăşi ca fiind ceva a cărei realitate nu e conformă 


351 


469 


410 


(BB) SPIRITUL 


datoriei, este depășită şi care, ca depășită, adică în reprezentarea 
Esenţei Absolute, nu mai contrazice moralitatea. 

Pentru conștiința morală însăși, concepția ei morală despre lume 
nu are totuși semnificaţia că ea şi-ar dezvolta în aceasta propriul ei 
concept şi că și l-ar face obiect. Ea nu are o conştiinţă despre această 
opoziţie nici în ce priveşte forma, nici în ce priveşte conţinutul; ea nu 
pune în relaţie şi nu compară elementele acestei opoziții, ci merge 
înainte în dezvoltarea ei, fără ca ea să fie conceptul care ține împreună 
momentele. Căci ea cunoaşte numai esența pură, adică obiectul, în 
măsura în care el este datorie, în măsura în care el este un obiect 
abstract al conștiinței sale pure, cunoaşte acest obiect ca fiind cunoaștere 
pură, deci ca ea însăși. Ea se comportă deci numai gândind, nu concepând. 
De aceea obiectul conştiinţei sale reale nu este încă transparent pentru 
ea; ea nu este conceptul absolut, care singur prinde alteritatea ca atare, 
adică prinde opusul său absolut ca fiind el însuşi. Realitatea ei proprie, 
ca și orice altă realitate obiectivă, trece anume pentru ea ca fiind 
inesențială; dar libertatea ei este libertatea gândirii pure faţă de care 
tocmai de aceea natura s-a constituit ca ceva tot atât de liber. Fiindcă 
amândouă sunt în acelaşi mod în ea, libertatea fiinţei [exterioare] și 
închiderea acesteia în conștiință, obiectul ei va deveni un obiect 
existent, care nu este în același timp decât gândit, în ultima parte a 
intuitiei sale, conţinutul va fi afirmat, esenţial, în felul că ființa sa este 
ceva reprezentat, şi această legătură a fiintei şi gândirii va fi exprimată 
ca ceea ce ea este în fapt, ca o reprezentare. 

Dacă considerăm concepţia morală a lumii în sensul că acest mod 
obiectiv nu este altceva decât conceptul conștiinței-de-sine morale 
înseși, pe care ea și-l face obiectiv, atunci rezultă, prin această conştiinţă 
asupra formei originii ei, o altă configurație a prezentării sale. — Primul 
lucru de la care am plecat este conștiinţa-de-sine morală efectiv reală, 
adică faptul că există o atare conștiință. Căci conceptul pune această 
conștiință-de-sine morală în determinarea că pentru ea orice realitate nu 
are esenţă decât în măsura în care se conformează datoriei; și el pune 
această esenţă ca fiind cunoaștere, adică în nemijlocită unitate cu Sinele 
real; această unitate este astfel ea însăși reală, ea este o conştiinţă 
morală reală. — Aceasta, ca conștiință, își reprezintă acum conținutul 
său ca obiect, anume ca scop final al lumii, ca armonie a moralității și 
a oricărei realități. Întrucât însă ea îşi reprezintă această unitate ca obiect 

și nu este încă conceptul care are puterea asupra obiectului ca atare, 
această unitate este pentru ea un negativ al conştiinţei-de-sine, adică 
unitatea cade în afara ei, ca ceva dincolo de realitatea ei, dar, în același 
timp, ca ceva care este și ca existent, dar numai gândit. 

Ceea ce astfel îi rămâne ei, care ca conștiinţă-de-sine este altceva 
decât obiectul, este nearmonia dintre conștiința datoriei şi realitate, și 
anume propria sa realitate. Propoziția sună deci acum astfel: nu există 
o conştiință-de-sine morală reală complet împlinită; şi deoarece ceea 
ce e moral nu este în genere decât în măsura în care este împlinit — căci 
datoria este însinele pur, neamestecat, și moralitatea nu constă decât în 
conformitatea cu acest principiu pur —, a doua propoziţie sună în 
general astfel: nu există ceva reul care să fie moral. 

Întrucât însă, în al treilea rând, această conștiinţă-de-sine este un 
Sine, ea este în sine unitatea datoriei şi a realităţii; această unitate îi va 
deveni deci obiect ca fiind moralitatea împlinită, dar ca ceva dincolo de 
realitatea ei, care, totuși, trebuie să fie real. 

În acest termen final al unităţii sintetice a primelor două propoziții, 
realitatea conștientă de sine și datoria nu sunt puse decât ca un moment 
depăşit; căci nici una nu este singură, izolată, dar ele, în a căror 
determinare esenţială stă aceea de a fi libere una față de alta, nu mai 
sunt astfel în unitate fiecare liberă una fată de alta, deci fiecare este 
suprimată, și prin aceasta ele devin, în ce priveşte conţinutul, obiect ca 
atare, în care fiecare contează pentru cealaltă, şi în ce priveşte forma, 
astfel încât acest interschimb al lor nu este în același timp decât 
reprezentut. — Sau ceea ce nu e cu adevărat moral, fiindcă este 
deopotrivă gândire pură și este înălţat deasupra realităţii lui, este în 
reprezentare totuși moral și va fi luat ca deplin valabil. Prin aceasta, 
prima propoziție, aceea că există o conștiință-de-sine morală, este 
restabilită, dar legată de a doua, că nu există o conştiinţă-de-sine 
morală; anume că există una, dar numai în reprezentare; adică nu există 
nici una, dar ea este admisă să treacă drept atare de către o altă 
conștiință. 

B) PREFACEREA! 


În concepția morală despre lume vedem, pe de o parte, conștiința 
însăși producându-şi obiectul ei în mod conștient; vedem că ea nici nu 
găseşte obiectul în faţa ei ca pe ceva străin, nici obiectul nu vine 
înaintea ei în mod inconștient, ci ea procedează peste tot după un temei, 
de la care plecând ea instituie esența obiectivă; ea cunoaşte deci această 
esenţă obiectivă ca fiind ea însăși, căci ea se cunoaște pe sine drept 
agentul care o produce. Ea pare astfel a ajunge aici la liniștea și 
satisfacția ei, căci ea nu le poate găsi pe acestea decât acolo unde nu 
mai trebuie să treacă dincolo de obiectul ei, căci acesta nu mai trece 
dincolo de ea. Pe de altă parte însă, ea însăşi instituie obiectul în afara 
ei, ca ceva transcendent față de ea. Însă acest existent-în-și-pentru-sine 
este deopotrivă pus ca un atare care nu e liber faţă de conştiința-de-sine, 
ci la dispoziţia acesteia și pentru ea. 

[1] Concepţia morală despre lume nu este deci, în fapt, altceva 
decât expresia dezvoltată sub diferitele ei laturi ale acestei contradicții 
care stă la bază. Spre a întrebuința o expresie kantiană care e aici mai 
potrivită, ea este un cuib întreg de contradicții lipsite de gândire. 
Conștiinţa se comportă în această dezvoltare în felul că ea fixează un 
moment și de aici trece nemijlocit la altul și suprimă pe primul; dar de 
îndată ce a fixat pe acest al doilea, ea îl preface (verstellt) pe acesta din 
nou, și face mai degrabă o esență din momentul opus. În același timp, 
ea este și conștientă de contradicţia și de prefacerea ei, căci ea trece 
dintr-un moment nemijlocit în raport cu acest moment însuşi la 
momentul opus; deoarece un moment nu are pentru ea nici o realitate, 
ea îl pune tocmai pe acesta ca real sau, ceea ce este același lucru, spre 
a afirma un moment ca existând în sine ea afirmă pe cel opus drept ceea 
ce există în sine. Ea mărturiseşte astfel că nu ia de fapt pe nici unul în 
serios. Aceasta trebuie considerat mai îndeaproape în momentele 
acestei mișcări înșelătoare. 

Să lăsăm mai întâi ca premisa că există o conștiință morală reală să 
fie fondată în ea însăși, căci premisa este făcută direct, și nu în raport cu 
ceva prealabil, şi să ne îndreptăm către armonia dintre moralitate și 

natură — primul postulat. Armonia trebuie să fie în sine, nu pentru 
conștiința reală, nu să fie prezentă, ci prezența este mai degrabă numai 
contradicţia celor două. În prezent, moralitatea este luată drept fiind 
dată și realitatea este pusă astfel încât ea nu este în armonie cu 
moralitatea. Adevărata conștiință morală este însă o conștiință care 
acționează; în aceasta constă chiar realitatea moralității sale. În 
acțiunea însăși, acea poziţie este însă nemijlocit invertită (verstellt); 
căci acţiunea nu este altceva decât realizarea scopului moral interior, 
nu este altceva decât producerea unei realități determinate prin scop, 
adică producerea armoniei dintre scopul moral și realitatea însăși. În 
același timp, împlinirea acțiunii este pentru conștiință, ea este prezența 
acestei unităţi a realității și a scopului; și deoarece în acţiunea împlinită 
conștiința se realizează ca o conștiință individuală, adică privește 
existenţa-în-fapt ca reîntoarsă în ea, și în aceasta constă satisfacția, în 
realizarea scopului moral este astfel totodată cuprinsă și această formă 
a realității care e numită satisfacţie sau fericire. — Acţiunea împlinește 
deci, în fapt, nemijlocit ceea ce era afirmat că nu are loc, împlinește 
ceea ce trebuia să fie numai un postulat, ce trebuia să fie numai ceva 
transcendent. Constiinta exprimă deci, prin fapta sa, că nu ia în serios 
acest postulat, fiindcă sensul acțiunii este mai degrabă acesta: de a face 
ceva prezent din ceea ce nu ar trebui să fie prezent. Și întrucât armonia 
a fost postulată în vederea acţiunii — căci ceea ce trebuie să devină real 
prin actiune trebuie să fie astfel în sine, altfel realitatea nu ar fi posibilă — , 
legătura dintre acțiune și postulat este constituită astfel, încât în vederea 
acțiunii, adică în vederea armoniei reale dintre scop și realitate, această 
armonie este pusă ca nereală, ca transcendentă. 

Deoarece se acționează, nepotrivirea dintre scop şi realitate nu 
este luată în genere în serios; acțiunea, ea însăși, pare, din contră, a fi 
luată în serios. Dar în fapt acţiunea reală este numai acţiune a conștiinței 
individuale, deci ea însăși e numai ceva singular, și rezultatul este 
contingent. Scopul rațiunii, ca fiind scop universal, cuprinzînd totul, nu 
este însă mai puţin decât întreaga lume; un scop final care trece cu mult 
dincolo de conţinutul acestei acţiuni singulare și care trebuie în genere 
situat deci deasupra oricărei acţiuni reale. Fiindcă trebuie realizat mai- 
binele universal, nu este făcut nici un bine. În fapt însă, nimicnicia 
acțiunii reale și realitatea scopului întreg, puse acum, sunt din nou 
invertite pe toate laturile. Acţiunea morală nu este ceva contingent și 

mărginit, căci ea are ca esenta ei datoria pură; această datorie pură 
constituie singurul scop întreg; şi acțiunea deci, ca realizare a acestui 
scop, este, oricare ar fi limitarea conţinutului, îndeplinirea scopului 
absolut întreg. Sau, dacă realitatea este luată iarăși ca natură, care are 
legile ei proprii și este opusă datoriei pure, așa încât datoria nu poate 
realiza prin urmare în ea legea ei, atunci, întrucât datoria ca atare este 
esența, nu mai este vorba de fapt despre împlinirea datoriei pure, care 
este scopul întreg; căci împlinirea nu ar avea ca scop în primul rând 
datoria pură, ci ceea ce îi este opus, realitatea. Dar că nu e vorba de 
realitate, este din nou invertit; căci, conform conceptului acţiunii 
universale, datoria pură este prin esenţă conștiință activă; trebuie deci 
în orice caz acţionat, datoria pură trebuie să fie exprimată în întreaga 
natură și legea morală trebuie să devină lege a naturii. 

Dacă lăsăm deci ca acest bun suprem să aibă valoarea esenței, 
conştiinţa nu ia atunci în genere în serios moralitatea. Căci în acest bun 
suprem natura nu are o altă lege decât are moralitatea. Cu aceasta, 
acțiunea morală însăși dispare; căci acţiunea există numai prin 
presupunerea unui negativ, care trebuie suprimat prin acţiune. Dacă însă 
natura este conformă legii morale, atunci această lege ar fi violată prin 
acţiune, prin suprimarea a ceea ce există. — Ar fi deci admisă în acea 
presupunere, ca situaţie esenţială, o situaţie în care acțiunea morală este 
inutilă și nu poate avea loc. Postulatul armoniei moralității și al 
realității, al unei armonii care, prin conceptul acţiunii morale, este pusă 
ca făcând pe amândouă să corespundă, se exprimă deci şi pe această 
latură în felul următor: deoarece acțiunea morală este scopul absolut, 
scopul absolut este ca acţiunea morală să nu fie dată deloc. 

Dacă punem împreună aceste momente prin care conștiința a 
avansat la reprezentarea ei morală, este clar că ea suprimă iarăși pe 
fiecare în opusul său. Ea pleacă de la poziţia că pentru ea moralitatea şi 
realitatea nu se armonizează; dar nu ia aceasta în serios, căci, în acţiune, 
există pentru ea prezenţa acestei armonii. Dar ea nu ia în serios nici 
această acțiune, care este ceva individual; căci ea are un scop atât de 
înalt, binele suprem. Aceasta este însă iarăși numai o invertire a 
faptului, căci în aceasta ar dispărea orice acţiune și moralitate. Cu alte 
cuvinte, propriu-zis ea nu ia în serios acţiunea morală, dar ce este de 
dorit mai mult, absolutul este ca binele suprem să fie înfăptuit și ca 
acţiunea morală să fie inutilă. 

[2] Plecând de la acest rezultat, conştiinţa trebuie să înainteze mai 
departe în mișcarea ei contradictorie și să invertească din nou în mod 
necesar suprimarea acțiunii morale. Moralitatea este însinele; pentru ca 
ea să aibă loc, scopul final al lumii poate să nu fie îndeplinit, dar 
conștiința morală trebuie să fie pentru sine şi să găsească înaintea ei o 
natură care îi este opusă. Aceasta conduce la al doilea postulat al 
armoniei dintre ea şi natură, care este nemijlocit în ea, sensibilitatea. 
Conştiința-de-sine morală pune scopul ei ca ceva pur, ca independent 
de înclinații şi impulsuri, așa încât acest scop pur a suprimat în ea 
scopurile sensibilităţii. — Numai că ea invertește iarăși această 
suprimare propusă a esenței sensibile. Conștiința morală acţionează, 
aduce scopul ei la realitate, și sensibilitatea conștientă de sine, care 
trebuie suprimată, este tocmai acest termen mediu între conștiința pură 
şi realitate, este instrumentul folosit de prima pentru realizarea scopului 
ei, adică organul, și este ceea ce se numește impuls, înclinație. Ea nu ia 
deci în serios suprimarea înclinațiilor și impulsurilor, căci tocmai ele 
sunt conştiința-de-sine care se actualizează. Ele nici nu trebuie însă 
reprimate, ci trebuie să fie numai conforme rațiunii. Ele îi și sunt 
conforme, căci acțiunea morală nu este altceva decât conștiința care se 
actualizează, deci conştiinţa care își dă forma unui impuls: adică ea este 
nemijlocit armonia prezentă a impulsului și a moralității. Dar, în fapt, 
impulsul nu este numai aceată formă goală care ar putea avea în el un 
alt resort decât el însuși și ar putea fi mânat de către acesta. Căci 
sensibilitatea este o natură care are în ea însăși propriile ei legi și 
resorturi; în consecință, moralitatea nu poate lua în serios faptul de a fi 
resortul impulsurilor, unghiul de înclinaţie al înclinațiilor. Căci întrucât 
acestea au determinaţia lor proprie, fixă, și conţinutul lor propriu, atunci 
conștiința, cu care ele ar fi conforme, ar fi mai degrabă conformă lor: o 
conformitate pe care conștiința-de-sine morală și-o interzice. Armonia 
celor două este deci numai în sine și postulată. — În acţiunea morală, 
armonia prezentă a moralității și sensibilităţii a fost tocmai situată; 
aceasta este însă acum deplasată (verstellt); armonia este dincolo de 
conștiință, într-o depărtare nebuloasă în care nu se mai poate nici 
distinge și nici concepe ceva; căci a concepe această unitate, pe care 
tocmai am încercat-o, s-a dovedit imposibil. 

În acest însine [armonia în sine] conștiința renunță însă în genere 
la sine însăși. Acest însine este împlinirea ei morală, în care lupta dintre 

moralitate și sensibilitate a încetat, și în care ultima este în conformitate 
cu prima într-un mod care nu poate fi sesizat. — De aceea această 
împlinire este din nou numai o deplasare a faptului; căci moralitatea ar 
renunța mai degrabă în aceasta de fapt la ea însăși, întrucât ea nu este 
decât conștiință a scopului absolut ca scop pur, deci în opoziție cu 
oricare alte scopuri; moralitatea este deopotrivă activitatea acestui scop 
pur, ca fiind conștientă de înălțarea ei deasupra sensibilităţii, de 
amestecul acesteia și de opoziţia şi lupta ei cu ea. — Că nu e ceva serios 
cu împlinirea morală, conștiința o exprimă ea însăși prin aceea că o 
invertește la infinit, adică ea nu o afirmă niciodată ca perfectă. 

Ceea ce este admis ca valabil este deci pentru ea mai degrabă 
numai această stare intermediară a neîmplinirii; o stare care trebuie 
totuși să fie cel puţin un progres către împlinire. Numai că această stare 
nu poate fi nici aceasta: căci progresul în moralitate ar fi mai degrabă o 
mergere către declinul ei. Ţelul ar fi anume neantul de mai sus, adică 
suprimarea moralității și a conştiinţei înseși; dar a veni tot mai aproape 
și mai aproape de neant înseamnă a descrește. În afară de aceasta, 
progresul ca şi descreșterea ar presupune diferențe de mărime în 
interiorul moralității; numai că despre acestea nu poate fi vorba aici. În 
moralitate, ca fiind conștiința pentru care scopul etic este datoria pură, 
nu poate fi gândită o deosebire şi, mai puţin ca oricare, deosebirea 
superficială a mărimii; nu există decât o singură virtute, o singură 
datorie pură, o singură moralitate. 

Întrucât astfel împlinirea morală nu este luată în serios, ci mai 
degrabă starea de mijloc, adică ceea ce a fost arătat mai sus, 
nemoralitatea, ne întoarcem, pe altă latură, la conţinutul primului 
postulat. Nu trebuie anume trecut cu vederea modul în care fericirea 
trebuie cerută pentru această conștiință morală, în virtutea demnității ei. 
Ea este conştientă de neîmplinirea ei și de aceea nu poate cere de fapt 
fericirea ca un merit, ca pe ceva de care ea ar fi demnă, ci o poate cere 
numai dintr-un act de liberă graţie, adică fericirea ca atare, în și pentru 
ea însăşi, şi nu o poate aștepta, din acel motiv absolut, ci după 
întâmplare sau capriciu. — Nemoralitatea exprimă în aceasta tocmai 
ceea ce este ea; anume că nu e vorba de moralitate, ci de fericire în și 
pentru sine, fără relație cu moralitatea. 

Prin aceasta a doua latură a concepţiei morale despre lume este 
suprimată și cealaltă afirmaţie a primei laturi, în care este presupusă 

dizarmonia dintre moralitate şi fericire. — Se face anume experienţa 
Că, în această actualitate, celui moral îi merge adesea rău şi, din contră, 
celui nemoral îi merge adesea bine. Numai că starea intermediară a 
moralității neîmplinite, care a reieșit a fi esentialul, arată clar că această 
percepție și această experienţă, ce trebuie să fie, nu este decât o invertire 
(Verstellung) a faptului. Căci, deoarece moralitatea este aici 
neîmplinită, adică moralitatea nu este de fapt, ce poate însemna 
experienţa că ei îi merge rău? — Întrucât a reieșit în același timp că este 
vorba de fericire în și pentru sine, se arată astfel că, în aprecierea că 
imoralului îi merge bine nu era gândită o nedreptate care ar avea loc 
aici. Designarea unui individ ca imoral dispare în sine, fiindcă 
moralitatea este în genere neîmplinită; o atare caracterizare stă astfel 
numai într-un pur capriciu. Sensul și conținutul judecății experienţei 
sunt deci numai acestea, că fericirea în și pentru sine nu ar trebui să 
revină unora; aceasta înseamnă că există o invidie care își ia ca 
acoperire moralitatea. Temeiul însă prin care așa-zisul noroc ar trebui să 
fie partea altora este buna prietenie care le dă şi le dorește lor, și își 
dorește ei înseși această grație, adică acest hazard. 

[3] Moralitatea este deci, în conștiința morală, incompletă; aceasta 
este ceea ce este acum fixat; dar esenţa moralității este de a fi numai 
ceea ce e complet, pur: moralitatea incompletă este, în consecinţă, 
impură, adică este imoralitate. Moralitatea însăşi există deci într-o altă 
esenţă decât în conștiința reală; această altă esenţă este un legiuitor sfânt 
al moralității. — Moralitatea necompletă în conştiinţă, care este baza 
acestei postulări, are mai întâi semnificaţia că moralitatea, întrucât este 
pusă în conștiință ca reală, stă în raport cu altceva, cu o existență-în- 
fapt, deci conţine în ea însăşi alteritatea, adică diferenţa prin care se 
stabileşte o pluralitate de porunci morale. Conștiinţa-de-sine morală 
consideră însă aceste datorii multiple totodată ca neesențţiale; căci nu e 
vorba decât de o singură datorie pură, și, pentru conștiinţa-de-sine, ele 
nu au, în măsura în care ele sunt determinate, nici un adevăr. Ele pot 
deci avea adevărul lor numai într-un Altul și sunt sacre — ceea ce nu 
sunt pentru conștiința-de-sine — printr-un legiuitor sfânt. Numai că 
aceasta însăși este iarăși numai o invertire a faptului, căci conștiința-de- 
sine morală își este ei înseși absolutul, și datoria nu este, în mod strict, 
decât ceea ce ea știe ca fiind datorie. Ea nu știe însă ca datorie decât 
datoria pură. Ceea ce pentru ea nu este sfânt nu este sfânt în sine, și ceea 

ce nu este în sine sfânt nu poate fi sfinţit prin esenţa divină. Nu este deci 
ceva serios, în genere, pentru conștiința morală, când ea lasă ca ceva să 
fie sfinţit printr-o altă conștiință decât prin ea însăși; căci pentru ea nu 
este sfânt în mod strict decât ceea ce este sfânt pentru ea însăşi şi în ea. 
— Este deci ceva tot atît de puţin serios că această altă esenţă ar fi o 
esență sfântă; căci ar trebui ca în ea să ajungă la esenţialitate ceea ce 
pentru conștiința morală, adică în sine, nu are nici o esenţialitate. 

Dacă esenţa divină a fost postulată în sensul că în ea datoria nu ar 
avea o valabilitate ca datorie pură, ci ca o pluralitate de datorii 
determinate „aceasta trebuie invertită din nou; și cealaltă esenţă trebuie 
să fie sfântă numai în măsura în care numai datoria pură are în ea 
valabilitate. Datoria pură şi are de fapt valabilitate numai într-o altă 
esență, nu în conștiința morală. Deși pura moralitate pare că are 
valabilitate numai în ea, conștiința morală trebuie totuși altfel situată, 
căci ea este în același timp conştiinţă naturală. Moralitatea este în ea 
afectată și conditiţionată de sensibilitate, deci nu e în și pentru sine, și 
este o contingență a voinței libere; în ea însă, ca voință pură, este o 
contingență a cunoașterii: în şi pentru sine moralitatea este deci în altă 
esenţă. 

Această esenţă este deci aici moralitatea absolut completă, 
deoarece în ea moralitatea nu stă în relaţie faţă de natură și sensibilitate. 
Numai că realitatea datoriei pure este actualizarea ei în natură și 
sensibilitate. Conștiinţa morală își situează imperfecţia în faptul că în 
ea moralitatea are o relație pozitivă faţă de natură și de sensibilitate; în 
timp ce pentru ea valorează ca moment esenţial al moralității faptul că 
aceasta nu are decât o relație negativă faţă de natură şi sensibilitate. 
Esenţa morală pură, din contră, deoarece ea este ridicată deasupra luptei 
cu natura și sensibilitatea, nu stă într-un raport relativ faţă de acestea. 
Ei îi rămâne deci de fapt numai relația pozitivă faţă de ele, adică tocmai 
ceea ce cu un moment înainte a fost considerat drept ceea ce e 
incomplet, nemoral. Moralitatea pură însă, separată cu totul de 
realitate, aşa încât ea ar fi deopotrivă fără o relație pozitivă faţă de 
aceasta, ar fi o abstracție lipsită de conștiință, ireală, în care conceptul 
moralității, ce constă în a fi gândire a datoriei pure și o voinţă și o faptă, 
ar fi în mod strict suprimat. Această esenţă în acest fel pur morală este 
deci, din nou, o invertire a faptului şi trebuie renunţat la ea. 

În această esență morală pură se apropie însă momentele 
contradicției în care se învârte această reprezentare sintetică, se apropie 
Și-urile opuse pe care ea, fără ca să-și adune aceste gânduri ale ei, le 
lasă să urmeze unul după altul și lasă ca un opus să fie totdeauna produs 
prin celălalt, fără să-şi adune aceste gânduri ale ei, aşa încât conştiinţa 
trebuie să renunțe aici la concepţia sa morală despre lume și trebuie să 
se retragă în ea însăși. 

Ea recunoaște de aceea moralitatea sa ca nefiind completă, fiindcă 
ea este afectată de o sensibilitate și de natura opusă ei, care, în parte, 
tulbură moralitatea însăși ca atare, care face, pe de altă parte, să apară 
o mulțime de datorii, prin care ea ajunge la încurcătură în cazul concret 
al acţiunii reale; căci fiecare caz este concretizarea multor relaţii morale, 
așa după cum un obiect al percepţiei este în genere un lucru cu multe 
proprietăţi; și întrucât datoria determinată este scop, ea are un conţinut, 
Și conținutul ei este o parte a scopului, și moralitatea nu este pură. — 
Aceasta are deci realitatea ei în altă esenţă. Dar această realitate nu 
înseamnă altceva decât că moralitatea este aici în și pentru sine; pentru 
sine: aceasta înseamnă că ea ar fi moralitatea unei conștiințe; — în sine, 
adică ea are existență-în-fapt şi realitate. — În acea primă conștiință 
incompletă, moralitatea nu este realizată; ea este aici însinele în sensul 
unui lucru al gândirii, căci ea este asociată cu natură și sensibilitate, cu 
realitatea ființei şi a conștiinței, care formează conţinutul ei, și natura 
şi sensibilitatea sunt nimic din punct de vedere moral. — În a doua, 
moralitatea este prezentă ca fiind completă și nu este dată ca un lucru al 
gândirii nerealizat. Dar această completare constă tocmai în aceea că 
moralitatea are realitate într-o conştiinţă, așa cum are în genere 
realitate liberă, existenţă-în-fapt, nu este ceea ce este gol, ci ceea ce 
este umplut, plin de conţinut; adică împlinirea moralității este situată în 
faptul că ceea ce adineauri era determinat ca fiind neantul moral este 
dat în ea și pentru ea. Moralitatea trebuie, o dată, să aibă strict 
valabilitate numai ca lucru-gândit, ireal, al abstracţiei pure, dar în 
același timp ea nu trebuie să aibă în acest mod nici o valabilitate; 
adevărul ei trebuie să constea în aceea că este opusă realității și cu totul 
liberă de ea, și goală, și iarăşi în faptul de a fi o realitate. 

Sincretismul acestor contradicții, care e expus în concepția morală 
a lumii, se distruge în el însuşi întrucât distincția pe care el se bazează 
— distincţia între ceea ce trebuie gândit şi pus ca necesar și ceea ce ar 

fi totuşi inesenţial — devine o distincţie care nu mai stă nici în vorbe. 
Ceea ce la sfârşit este afirmat ca fiind ceva diferit, deopotrivă ca fiind 
neantul și ce este real, este unul și același, fiinţa-în-fapt și realitatea; 
ceea ce trebuie să fie absolut doar ca transcendentul fiinţei și al 
conştiinţei reale și să fie în același timp numai în conștiință, și astfel ca 
un transcendent să fie neantul, este datoria pură şi cunoașterea acesteia 
ca fiind esenţa. Constiinta, care face această diferență, care nu e nici 
una, exprimă realitatea ca fiind în același timp neantul și ceea ce e real 
— şi deopotrivă moralitatea pură ca fiind esenta adevărată și ce este 
lipsit de esenţă, această conștiință exprimă împreună gândurile pe care 
înainte ea le separa, exprimă ea însăși că nu ia în serios această 
determinare şi separare ale momentelor Sinelui și Însinelui, dar că ea 
reţine mai degrabă închis în Sinele conștiinței-de-sine ceea ce ea 
exprimă ca existență absolută în afara conștiinței, iar ceea ce ea exprimă 
ca ce este absolut gândit, adică însinele absolut, ea îl ia tocmai de aceea 
drept ceea ce nu conţine adevăr. — Devine clar pentru conștiință că 
separarea acestor momente este o invertire a lor și ar fi fățărnicie dacă 
ea s-ar opri totuși la ele. Dar, ca conștiinţa-de-sine morală pură, ea fuge 
cu oroare din această inegalitate dintre reprezentarea sa și ceea ce este 
esenţa sa, fuge, din acest neadevăr care exprimă ca adevărat ceea ce 
pentru ea trece drept neadevărat, înapoi în ea însăși. Ea este conștiință 
pură (reines Gewissen), care disprețuiește o atare reprezentare morală 
a lumii; ea este în ea însăși spiritul simplu, cert de el însuși, care 
acționează nemijlocit, conştiincios, fără mijlocirea acelor reprezentări, 
și care are, în această nemijlocire, adevărul său. — Dacă însă această 
lume a invertirii nu este altceva decât dezvoltarea conștiinței-de-sine 
morale în momentele sale, și prin aceasta este realitatea (Realität) ei, 
această conștiinţă-de-sine morală nu va deveni prin reîntoarcerea în 
sine, în esenţa ei, nimic altceva; reîntoarcerea este numai conștiința pe 
care ea a atins-o că adevărul ei este un pretins adevăr. Ea ar trebui însă 
să-l dea încă drept adevărul ei, căci ea ar trebui să se exprime și să se 
prezinte ca reprezentare obiectivă, dar ar ști că aceasta nu e decât o 
invertire; ea ar fi astfel, de fapt, ipocrizie, iar disprețul său pentru o 
atare invertire ar fi deja prima expresie a ipocrizie. 

C) CUGETUL MORAL, SUFLETUL FRUMOS, RĂUL ȘI 
IERTAREA LUI 


Antinomia concepţiei morale a lumii: că există o conștiință morală 
ȘI că nu există nici una — sau că validitatea datoriei este ceva dincolo 
de conștiință şi, invers, că nu se găsește decât în conştiinţă — a fost 
strânsă împreună în reprezentarea în care conştiinţa nemorală trece 
drept morală, în care cunoașterea și voința ei contingentă au fost 
considerate pline de importanţă și în care fericirea îi revine din graţie. 
Conștiinţa-de-sine morală nu lua asupra ei această reprezentare care se 
contrazice pe ea însăşi, ci o transpunea într-o altă esență. Dar această 
transpunere în afară de ea a ceea ce ea trebuie să gândească ca necesar 
este tocmai astfel contradicţia după formă, după cum prima este 
contradicția după conţinut. Deoarece însă în sine tocmai ceea ce apare 
ca fiind contradictoriu și în a cărei separare și dizolvare din nou se 
învârte concepţia morală despre lume este una și aceeași — anume 
datoria pură ca cunoaștere pură nu este altceva decât Sinele conștiinței, 
și Sinele conştiinţei este ființă și realitate, şi, deopotrivă, ceea ce trebuie 
să fie dincolo de conștiința reală nu este altceva decât gândirea pură, 
deci în fapt este Sinele — , conştiinţa-de-sine se întoarce astfel pentru 
noi, adică în sine, în ea însăşi, şi cunoaşte ca fiind ea însăși acea esență 
în care realul este în același timp cunoaștere pură și datorie pură. Ea îşi 
este ei înseși ceea ce în contingenţa sa este perfect valabil, ceea ce îşi 
cunoaşte singularitatea sa nemijlocită ca fiind cunoașterea și acțiunea 
pură, ea fiind adevărata realitate şi armonie. 

[1] Acest Sine al cugetului moral, spiritul nemijlocit cert de el 
însuși ca fiind adevărul absolut şi ființa, este al treilea Sine, care a 
devenit pentru noi din a treia lume a spiritului și trebuie comparat pe 
scurt cu cele precedente. — Totalitatea, adică realitatea care se 
înfățișează ca adevărul lumii etice, este Sinele persoanei; existenţa ei 
stă în a fi recunoscută. Așa cum persoana este Sinele lipsit de substanță, 
această existenţă a ei este deopotrivă realitatea abstractă; persoana are 
valoare, şi anume în mod nemijlocit; Sinele este punctul ce rămâne 
nemijlocit în odihnă în elementul fiinţei sale; acest punct este, fără a fi 
separat de universalitatea sa, ambele deci [Sinele și universalitatea] nu 
în mișcare şi în relaţie unul faţă de altul; universalul este în el fără 


363 


485 


486 


(BB) SPIRITUL 


diferenţiere şi nu este nici conţinut al Sinelui și nici Sinele nu este 
umplut prin el însuși. — Al doilea Sine este lumea culturii ajunsă la 
adevărul ei, adică spiritul scindării restituit lui însuși — libertatea 
absolută. În aceest Sine, acea primă unitate nemijlocită a singularității 
și a universalității se desparte în elementele ei componente; universalul, 
care rămâne deopotrivă esenţă pur spirituală, recunoaştere, adică voință 
ŞI cunoaștere universală, este obiect și conţinut al Sinelui, este realitatea 
lui universală. Dar universalul nu are forma existenţei-în-fapt detașată 
de Sine: în acest Sine el nu ajunge deci la nici o împlinire și la nici un 
conţinut pozitiv, la nici o lume. — Conștiinţa-de-sine morală lasă 
anume liberă universalitatea ei, așa încât aceasta devine o natură 
proprie, şi ea reține totodată această universalitate în ea, ca depășită. 
Dar ea nu este decât jocul care inverteşte schimbarea acestor două 
determinări. Cuget numai, conștiința-de-sine are, în certitudinea de 
sine, conținutul pentru datoria înainte goală, ca şi pentru dreptul gol și 
voința universală goală; și fiindcă această certitudine-de-sine este în 
același timp ce e nemijlocit, ea găsește, în cugetul moral, existenţa-în- 
fapt însăși. 

[a] Ajunsă la acest adevăr al ei, conștiința-de-sine morală părăsește 
deci, adică mai degrabă depășește în ea însăşi separarea din care a 
izvorât invertirea, separarea Însinelui şi a Sinelui, a datoriei pure ca 
scop pur şi a realităţii ca natură și sensibilitate opusă scopului pur. Ea 
este, reîntoarsă astfel în sine, spirit moral concret, care nu-și dă în 
conștiința datoriei pure un criteriu gol, ce ar fi opus conştiinţei reale, ci 
datoria pură, ca şi natura opusă ei, sunt momente depășite; acest spirit 
este, în nemijlocită unitate, esență morală ce se realizează şi acțiunea 
este nemijlocit formă morală concretă. 

Fie dat un caz al acţiunii; el este o realitate obiectivă pentru 
conștiința cunoscătoare. Aceasta, ca fiind cuget, îl cunoaște în mod 
nemijlocit, concret, şi el este numai în felul în care ea îl cunoaște. 
Cunoașterea este contingentă atunci când ea este altceva decât obiectul; 
spiritul cert de el însuși nu mai este însă o asemenea cunoaștere 
contingentă, o creatie de gânduri în el, de care realitatea ar fi diferită, 
ci, fiindcă separarea Însinelui şi a Sinelui este suprimată, cazul este 
nemijlocit în certitudinea sensibilă a cunoaşterii, aşa cum el este în sine, 
ȘI el este în sine numai așa cum este în această cunoaștere. — Acţiunea, 
ca fiind realizarea, este prin această forma pură a voinţei: simpla 

transformare a realităţii, ca un caz existent, într-o realitate înfăptuită, 
conversiunea simplei modalităţi a cunoașterii obiective în modalitatea 
cunoașterii realității ca ceva produs de către conștiință. După cum 
certitudinea sensibilă este absorbită nemijlocit, adică este mai curând 
convertită în însinele spiritului, tot astfel această transformare este 
simplă şi nemijlocită, o trecere prin conceptul pur fără schimbarea 
conţinutului, care e determinat de interesul conștiinței care îl cunoaște. 
— Cugetul moral nu desparte apoi circumstanțele cazului în datorii 
variate. El nu se comportă ca mediu general pozitiv, în care multele 
datorii ar obţine, fiecare pentru sine, o substanţialitate imuabilă; așa 
încât sau nu s-ar putea acționa — fiindcă fiecare caz concret cuprinde 
opoziţia în genere şi, ca fiind caz moral, opoziţia datoriilor, în 
determinarea deci a acţiunii, una dintre laturi, una dintre datorii ar fi 
totdeauna violată — , sau, atunci cînd s-ar acţiona, violarea uneia dintre 
datoriile opuse s-ar ivi în mod real. Cugetul este mai degrabă Unul 
negativ, adică Sinele absolut care distruge aceste substanţe morale 
diferite; el este simpla acţiune conformă cu datoria, acţiune care nu 
împlinește datoria aceasta sau aceea, ci cunoaște și face ce este drept în 
mod concret. El este deci în genere şi pentru prima oară acțiunea 
morală ca acțiune, în care a trecut conștiința anterioară lipsită de acțiune 
a moralității. — Forma concretă a faptei poate fi analizată de către 
conștiința care distinge în diferite proprietăţi: aceasta înseamnă aici în 
diferite raporturi morale, și acestea pot fi fiecare enunțate — așa cum 
trebuie să fie când ele trebuie să fie datorii — ca absolut valabile sau 
pot fi şi comparate și examinate. În acţiunea morală simplă a cugetului, 
datoriile sunt atât de acoperite și de îngropate, încât toate aceste esente 
singulare sunt dărâmate şi zeâlțâirea examinând datoria nu mai găsește 
loc în certitudinea neşovăitoare a cugetului moral. 

Tot atât de puțin este dată în cugetul moral acea nesiguranță a 
conştiinţei rătăcind încoace și încolo, care pune când aşa-zisa moralitate 
pură în afară de ea, într-o altă esenţă sfântă, și se consideră pe ea însăși 
ca fiind ce nu este sfânt, când situează puritatea morală în sine și 
situează legătura dintre sensibil şi moral în cealaltă esenţă. 

Ea renunţă la toate aceste situări şi invertiri ale concepţiei morale 
despre lume întrucât renunţă la conștiința care înţelege datoria și 
realitatea ca fiind contradictorii. După aceasta din urmă, eu acționez 
moral întrucât sunt conștient de a îndeplini numai datoria pură, nu 

altceva; aceasta înseamnă de fapt întrucât eu nu acţionez. Când însă 
acţionez cu adevărat, eu sunt conștient de altceva, de o realitate care 
este dată și de una pe care vreau să o îndeplinesc, am un scop 
determinat și împlinesc o datorie determinată; în aceasta este altceva 
decât datoria pură, care-i singura ce trebuie avută în vedere. — Cugetul 
moral, din contră, este conștiința faptului că atunci când conștiința 
morală enunţă datoria pură ca fiind esenţa acţiunii acest scop pur este 
o invertire a faptului; căci faptul real este că datoria pură constă în 
abstracţia goală a gândirii pure şi îşi are realitatea şi conţinutul ei numai 
într-o realitate determinată, într-o realitate care este realitatea conștiinței 
înseși, și anume a acesteia nu ca un lucru al gândirii, ci ca al unui 
singular. Cugetul moral are pentru el însuși adevărul său în certitudinea 
nemijlocită a lui însuşi. Această certitudine nemijlocită, concretă a sa 
este esenţa; considerată prin prisma opoziţiei pe care o implică 
conștiința, această certitudine, individualitatea nemijlocită, proprie, este 
conținutul acțiunii morale; și forma acesteia este tocmai acest Sine ca 
pură mișcare, anume ca fiind cunoașterea, adică propria convingere. 

Dacă considerăm aceasta mai îndeaproape în unitatea și în 
semnificația momentelor sale, constiinta morală se sesizează numai ca 
fiind însinele, adică esența; ca cuget însă, ea sesizează ființa-sa-pentru- 
sine, adică Sinele ei. — Contradicţia concepţiei morale a lumii se 
soluţionează, aceasta înseamnă că diferenţa, care stătea la baza ei, se 
arată a nu fi diferenţă și se contopeşte în pura negativitate; aceasta este 
însă tocmai Sinele; un Sine simplu, care este deopotrivă cunoaștere 
pură, ca şi cunoașterea sa ca fiind această conștiință singulară. Acest 
Sine constituie deci conţinutul esenței mai înainte goală; căci el este 
realul care nu mai are semnificaţia de a fi o natură străină esenței şi 
independentă în legile ei proprii. Ca fiind negativul, el este diferența 
esenței pure, un conţinut, și anume un conţinut având semnificaţie în și 
pentru sine. 

Mai departe, acest Sine ca pură cunoaștere identică sieși, este 
absolut universalul, aşa încât tocmai această cunoaştere, ca fiind 
cunoașterea sa proprie, convingere, este datoria. Datoria nu mai este 
universalul venind în opoziţie cu Sinele, ci este știută ca neavând 
valabilitate în această separare. Legea este acum pentru Sine, și nu 
Sinele este pentru lege. Legea și datoria nu mai au însă de aceea 
semnificaţia ființei-pentru-sine, ci şi pe aceea a fiinţei-în-sine; căci, în 

virtutea identității cu ea însăși, această cunoaștere este tocmai însinele. 
Acest însine se desparte și în conștiință de acea nemijlocită unitate cu 
fiinţa-pentru-sine; astfel opus, el este ființă, ființare pentru altceva. — 
Datoria însăși, ca datorie părăsită de către Sine, este cunoscută acum a 
fi numai un moment; ea a decăzut deci de la semnificaţia sa de a fi 
esență absolută la fiinţă, care nu este Sine, nu este pentru sine şi care e 
deci ființă-pentru-altul. Dar această ființă-pentru-altul rămâne tocmai 
de aceea moment esenţial, deoarece Sinele, fiind conştiinţa, constituie 
opoziţia dintre fiinţa-pentru-sine şi ființa-pentru-altul, şi acum datoria 
este nemijlocit în sine ceva real, nu mai este doar conștiința pură, 
abstractă. 

[P] Această ființă-pentru-altul este deci substanța existentă-în-sine, 
care e distinctă de Sine. Cugetul moral nu a părăsit datoria pură, adică 
însinele abstract; datoria pură este momentul esenţial al raportării ca 
universalitate faţă de alții. Cugetul moral este elementul comun al 
conştiinței-de-sine, şi acest element este substanţa în care fapta are 
subzistență şi realitate; momentul recunoașterii de către alţii. Conștiinţa- 
de-sine morală nu are acest moment al recunoașterii, al conștiinței pure, 
care este aici; şi de aceea ea nu este, în genere, o conștiință care 
acţionează, ea nu realizează efectiv ceva. Însinele ei este, pentru ea, sau 
esență abstractă, ireală, sau ființa, ca o realitate ce nu e spirituală. 
Realitatea existentă a cugetului moral este însă o atare care este Sine, 
adică o existenţă conștientă de ea, element spiritual al faptului de a fi 
recunoscut. Acţiunea este deci numai aducerea conținutului ei singular 


în elementul obiectiv în care el este universal și recunoscut, şi tocmai 


faptul de a fi recunoscut face ca acţiunea să fie realitate. Acţiunea este 
recunoscută şi devine reală deoarece realitatea existentă-în-fapt este 
nemijlocit legată cu convingerea, adică cu cunoașterea, sau, cu alte 
cuvinte, cunoașterea scopului ei este nemijlocit elementul existenţei 
sale, recunoașterea universală. Căci esenta acţiunii, datoria, constă în 
convingerea cugetului despre ea; această convingere este tocmai 
însinele însuşi; este conșştiința-de-sine-universală în sine, adică este 
recunoaşterea şi, prin aceasta, realitatea. Ceea ce este îndeplinit cu 
convingerea datoriei este deci nemijlocit ceva ce are subzistență și 
existență-în-fapt. Nu mai este deci vorba aici că intenţia bună nu ajunge 
la realizare, sau că binelui îi merge rău; ci este ştiut că datoria se 
îndeplineşte și devine realitate, fiindcă tocmai ce e conform cu virtutea 

este universalul tuturor conștiințelor-de-sine, ceea ce este recunoscut, 
și deci ceea ce este. Luată separat și singură, fără conținutul Sinelui, 
această datorie este însă ființa-pentru-altul, elementul transparent care 
nu are în genere decât semnificaţia unei esenţialități fără conţinut. 

Dacă privim înapoi la sfera în care și-a făcut apariţia realitatea 
spirituală, conceptul constă în aceea că expresia individualității este 
ceea ce e în și pentru sine. Formatia însă care exprimă nemijlocit acest 
concept era conștiința onestă,care se ocupă cu abstractul „fapt-însuşi“. 
Acest fapt-însuşi era acolo predicat; în cugetul moral însă, el este mai 
întâi subiect, care a situat în el toate momentele conștiinței și pentru 
care toate aceste momente — substanţialitate în genere, existență 
exterioară și esenţă a gândirii — sunt cuprinse în această certitudine de 
sine. Substanţialitatea în genere are faptul-însuşi în ordinea etică, 
existenţa exterioară în cultură, esenţialitatea gândirii care se cunoaște 
pe sine în moralitate; şi, în cuget, el este subiectul care cunoaşte în el 
însuşi aceste momente. Dacă conștiința onestă nu prinde întotdeauna 
decât golul fapt ca atare, cugetul moral îl capătă, din contră, în 
plenitudinea lui, plenitudine pe care el i-o dă prin el însuși. Cugetul 
moral este această putere prin faptul că cunoaște momentele conștiinței 
ca moment şi, ca fiind esenţa lor negativă, le controlează. 

[y] Dacă considerăm cugetul în raport cu determinările singulare 
ale opoziţiei ce apare în acţiune și considerăm conștiința sa asupra 
naturii acestor determinări, el se raportează mai întâi ca cunoscător faţă 
de realitatea cazului în care trebuie acţionat. În măsura în care 
momentul universalităţii se află în această cunoaștere, cunoașterii 
acțiunii conștiincioase îi aparține de a cuprinde realitatea ce-i stă înainte 
în mod nelimitat, de a cunoaște deci precis circumstanțele cazului și de 
a le evalua. Această cunoaştere însă, deoarece cunoaște universalitatea 
ca fiind un moment, este, așadar, o cunoaştere a acestor circumstanţe, 
conştientă de a nu le cuprinde pe toate, adică de a nu fi în procedarea 
ei conștiincioasă. Relația cu adevărat universală și pură a cunoașterii ar 
fi o relaţie faţă de ceva ce nu e opus, faţă de sine însuși; dar acțiunea, 
prin opoziţia care îi este esenţială, se raportează la un negativ al conștiinței, 
la o realitate care există în sine. În opoziţie cu simplitatea conştiinţei 
pure, absolut-altul, adică multiplicitatea în sine, este o pluralitate 
absolută de circumstanţe care se distribuie și se răspândește înapoi în 
condiţiile ei, lăturalnic în asocierile ei, înainte în urmările ei. — 

Conștiinţa conștiincioasă își este conștientă de această natură a faptului 
și de raportul ei fată de el și știe că ea nu cunoaște cazul în care 
acţionează în lumina universalității cerute, iar pretenţia ei de a evalua 
conștiiincios toate circumstanţele este deșartă. Această cunoștință și 
cântărire a tuturor circumstanțelor nu este însă în întregime absentă; ea 
este dată numai ca moment, ca ceva ce nu este decât pentru altul; și 
cunoașterea ei incompletă, fiindcă e cunoașterea ei, are pentru ea 
semnificația unei cunoașteri suficiente, perfecte. 

Acelaşi lucru se întâmplă cu universalitatea esenței, adică cu 
determinarea conţinutului prin intermediul conştiinţei pure. Cugetul 
moral, când trece la acţiune, se raportează la laturile multiple ale 
cazului. Cazul se desface în părţi separate, și în același fel se desface și 
relaţia conştiinţei pure fată de el, fapt prin care multiplicitatea cazului 
este o multiplicitate de datorii. — Cugetul moral știe că el trebuie să 
aleagă și să decidă între ele; căci nici una nu este absolută în 
determinaţia ei sau în conţinutul ei; numai datoria pură este astfel. Dar 
această entitate abstractă a căpătat în realitatea ei semnificaţia Eului 
conștient-de-sine. Spiritul cert de el însuși odihnește, ca cuget moral, 
în sine, și universalitatea lui reală, adică datoria lui stă în pura sa 
convingere despre datorie. Această convingere pură este ca atare goală 
ca și datoria pură, pură în sensul că nimic în ea, nici un conţinut 
determinat, nu este datorie. Trebuie însă acţionat, trebuie ca individul să 
determine de a face ceva sau altceva; și spiritul cert de el însuși, în care 
însinele a căpătat semnificația Eului conştient-de-șine, știe că are 
această determinare, acest conţinut specific, în nemijlocita certitudine a 
lui însuși. Această certitudine, ca determinare și conținut, este conștiința 
naturală, adică instinctele și înclinațiile. — Cugetul moral nu admite 
nici un conţinut ca absolut pentru el, fiindcă el este negativitatea 
absolută a tot ce este determinat. El determină numai din el însuși; 
cercul Sinelui însă, în care cade determinaţia ca atare, este așa-zisa 
sensibilitate: spre a avea un conținut din nemijlocita certitudine de sine 
nu se găsește altceva decât sensibilitatea. — Tot ceea ce se prezenta în 
modurile anterioare ale experienței ca bine sau rău, ca lege și drept, este 
altceva decât nemijlocita certitudine de sine; el este un universal care 
este acum o ființă pentru altul; sau, altfel considerat, este un obiect care, 
mijlocind conștiința cu ea însăși, vine între conștiință şi propriul ei 
adevăr, și, în loc ca acest obiect să fie nemijlocirea acestei conștiințe, 

el separă mai degrabă constiinta faţă de ea însăși. — Pentru cuget însă, 
certitudinea lui însuși este adevărul pur, nemijlocit; și acest adevăr este 
deci certitudinea sa nemijlocită de sine, reprezentată ca conținut, adică 
adevărul său este în genere capriciul individului şi caracterul 
întâmplator al fiinţei sale naturale, inconștiente. 

Acest conținut trece în același timp drept esențialitate morală, 
adică drept datorie. Căci datoria pură, aşa cum a reieşit deja din 
examinarea legilor, este absolut indiferentă faţă de orice conţinut și 
suportă orice conţinut. Aici ea are în același timp forma esenţială a 


ființei-pentru-sine, şi această formă a convingerii individuale nu este 


altceva decât conștiința despre goliciunea datoriei pure şi despre aceea 
că ea nu e decât moment; substanţialitatea ei este un predicat ce își are 
subiectul său în individul al cărui capriciu îi dă conţinut, poate să lege 
orice conținut de această formă și să lege conștiinciozitatea sa de orice 
conținut. — Un individ își mărește proprietatea într-un mod oarecare; 
este o datorie ca fiecare să îngrijească de întreţinerea sa proprie, ca și 
de a familiei sale, nu mai puţin de posibilitatea de a deveni util 
semenilor săi și de a face bine celor ce sunt în nevoie. Individul este 
conştient că aceasta este o datorie, căci acest conţinut este nemijlocit 
cuprins în certitudinea lui însuși; el vede apoi că în acest caz el 
îndeplinește această datorie. Alţii consideră poate acest mod specific 
drept fraudă; ei rețin alte laturi ale cazului concret, el menţine însă 
puternic această latură că el este conștient de faptul că mărimea 
proprietății este o datorie pură. — Astfel, ceea ce alţii numesc violență 
și nedreptate îndeplinește datoria de a afirma independenţa sa faţă de 
altii; ceea ce ei numesc laşitate — datoria de a-și păstra viaţa și 
posibilitatea de a fi util semenilor săi; ceea ce ei numesc însă curaj 
violează mai degrabă aceste două datorii. Lașitatea nu trebuie însă să 
fie atât de neîndemânatică încât să nu știe că menţinerea vieţii și 
posibilitatea de a fi util altora sunt datorii, să nu fie convinsă de 
obligaţia acţiunii ei și să nu știe că conformitatea cu datoria stă în 
cunoaştere; altfel, ea ar comite stupiditatea de a fi imorală. Întrucât 
moralitatea stă în conștiința de a fi îndeplinit datoria, aceasta va lipsi 
acţiunii numită lașitate tot atât de puţin ca și aceleia numite curaj; 
abstractul care va fi numit virtute este capabil și de acest conţinut ca de 
oricare altul; agentul știe deci ceea ce face ca datorie şi, întrucât știe 
aceasta, și convingerea despre datorie este însăși obligaţia datoriei; el 

este astfel recunoscut de către ceilalți; acţiunea valorează astfel și are o 
existenţă reală. 

Nu ajută cu nimic să afirm contra acestei libertăţi care situează 
orice continut oarecare în mediul universal, pasiv, al datoriei şi al 
cunoașterii pure, la fel ca pe oricare altul, că ar trebui pus un alt 
conţinut; căci orice conţinut ar fi fiecare are în el pata determinațţiei, de 
care pura cunoaștere este liberă, pe care ea poate să o disprețuiască, 
după cum poate să admită orice determinatie. Orice conţinut este, prin 
aceea că e determinat, pe aceeași linie cu celelalte, chiar dacă el pare să 
aibă tocmai caracterul că în el particularul este suprimat. Poate să pară, 
întrucât în cazul real datoria se scindează în genere în opoziție, şi prin 
aceasta scindează opușii individualității şi universalității, că acea 
datorie al cărei conţinut este universalul însuși are nemijlocit în ea 
natura datoriei pure; şi forma și conţinutul ajung aici cu totul de acord; 
aşa încât, de exemplu, s-ar putea părea că acțiunea pentru binele 
universal ar fi de preferat aceleia care vizează binele individual. Numai 
că această datorie universală este, în genere, aceea care e dată drept 
substanţă existentă în și pentru sine, drept lege şi drept, şi ea valorează 
independent de cunoașterea și convingerea, ca și de interesul nemijlocit 
al individului; ea este deci tocmai aceea contra a cărei forme este 
îndreptată în genere moralitatea. În ceea ce privește însă conținutul ei, 
ȘI el este un coținut determinat, în măsura în care binele universal este 
opus binelui individual. În consecință, legea sa este o atare de care 
cugetul se știe absolut liber și el își ia dreptul de a-i adamga sau lua ceva, 
de a o neglija sau împlini. — Apoi, mai departe, acea distincţie a 
datoriei cu privire la individ și cu privire la universal nu este, dacă 
privim natura opoziţiei în genere, ceva fix şi ultim. Ci mai degrabă ceea 
ce individul face pentru el este un avantaj şi pentru universal; cu cât el 
a îngrijit mai mult de el, cu atât nu numai posibilitatea sa de a fi util 
altora este mai mare, ci realitatea lui însuși este numai aceea de a fi și 
a trăi în legătură cu ceilalţi; satisfacția lui individuală are esenţial 
semnificația de a pune ce este al său la dispoziția altora și de a-i ajuta în 
dobândirea satisfactiei lor. În împlinirea datoriei faţă de individul 
singular, deci faţă de sine, va fi deci împlinită și datoria faţă de 
universal. — Cântărirea şi compararea datoriilor care ar surveni aici 
ar merge pe socotirea avantajului pe care universalul l-ar avea de la o 
acțiune; dar, pe de o parte, moralitatea ar fi repartizată prin aceasta 

contingenței necesare a privirii interioare, pe de altă parte tocmai esenta 
cugetului moral este de a tăia această socotire și cântărire și de a hotărî 
din el însuși, fără atare motive. 

În acest mod, cugetul acţionează și se menţine în unitatea ființei-în- 
sine și a ființei-pentru-sine, în unitatea gândirii pure şi a individualității, 
și este spiritul cert de el însuși, care își are adevărul sau în el însuși, în 
Sinele sau în cunoașterea sa, o cunoaștere în sensul cunoașterii datoriei 
sale. El se menţine în aceasta tocmai prin faptul că ceea ce este pozitiv 
în acţiune, atât conţinutul, cât şi forma datoriei și cunoașterea despre 
ele, aparţine Sinelui, certitudinii lui; ceea ce vrea însă să se opună 
Sinelui ca propriu Însine trece drept neadevărat, numai ca ceva depășit, 
numai ca moment. Nu valorează deci cunoaşterea universală în genere, 
ci cunoștința ei a circumstantelor. În datorie, care este ființa-în-sine 
universală, el impregnează conţinutul pe care îl ia din individualitatea 
sa naturală; căci conținutul este conţinutul dat în el însuși. Acest 
conținut, prin mediul universal în care el se găsește, devine datoria pe 
care acesta o înfăptuieşte; și datoria pură, goală, este tocmai prin 
aceasta pusă ca depășită, ca moment; acest conţinut este goliciunea 
suprimată, adică împlinirea datoriei pure. — Dar tocmai astfel cugetul 
moral este liber în genere de orice conţinut, el se absolvă de orice 
datorie determinată ce trebuie să valoreze ca lege, în forţa certitudinii 
lui însuşi, el are maiestatea autarhiei absolute, de a lega și de a desface. 
Această autodeterminare este de aceea nemijlocit ce e absolut conform 
cu datoria; datoria este cunoașterea însăși; această simplă identitate- 
cu-sine este însă însinele; căci Însinele este pura identitate-cu-sine și 
identitatea-cu-sine este în această conștiință. 

[2] Această cunoaștere pură este nemijlocit ființare-pentru-altul; 
căci, ca pura identitate-cu-sine, ea este nemijlocirea, adică fiinţa. 
Această ființă este însă totodată purul universal, identitatea-cu-sine a 
tuturor; adică acţiunea este recunoscută și, prin aceasta, reală. Această 
ființă este elementul în care cugetul moral stă nemijlocit în relaţia 
egalităţii cu toate conștiințele-de-sine, şi semnificaţia acestei relaţii nu 
este legea impersonală, ci Sinele cugetului. 

[a] În aceasta însă, în faptul că acest Just, pe care cugetul îl 
îndeplinește, este în același timp ființd-pentru-altul, o inegalitate pare că 
se strecoară în el. Datoria, pe care el o îndeplinește, este un conținut 
determinat; acest conţinut este anume Sinele conștiinței Și, în acesta, 

cunoaşterea ei despre sine, identitatea ei cu sine însuși. Dar, împlinită, 
situată în mediul universal al ființei, această identitate nu mai este 
cunoaştere, nu mai este această distingere care suprimă în același timp 
nemijlocit distincţiile sale; ci, în ființă, distincţia este pusă ca 
subzistentă şi acţiunea este o acţiune determinată, neidentică cu 
elementul conștiinței-de-sine a tuturor, deci nu recunoscută în mod 
necesar. Ambele laturi, cugetul care acţionează și conştiinţa universală 
recunoscând această acţiune ca fiind datorie, sunt la fel de libere de 
determinaţia acestui act. În virtutea acestei libertăţi, raportul în mediul 
comun al legăturii lor este mai degrabă o relație a perfectei neidentităti, 
prin care conștiința, pentru care este acţiunea, se găsește în perfectă 
siguranță în ceea ce privește spiritul care acţionează și este cert de el 
însuși. Acest spirit acţionează, el pune o determinatie ca existentă; 
ceilalți se menţin la această ființă, ca fiind adevărul lui, și sunt prin 
aceasta siguri de el; el a exprimat prin aceasta ceea ce pentru el are 
semnificaţia de datorie. Dar el este detașat și liber de orice datorie 
determinată, el este în afară, acolo unde ceilalți cred că este în mod real, 
și acest mediu al fiinţei înseși și datoria ca fiind în sine are pentru el 
numai valoare de moment. Ceea ce el a pus deci în faţa lor, el o 
invertește din nou, adică mai curând el a invertit-o nemijlocit. Căci 
realitatea lui nu este pentru el acea datorie şi determinare pusă în afară, 
ci aceea pe care o are în absoluta certitudine a lui însuși. 

Ceilalţi nu știu deci dacă acest cuget este bun sau este rău, adică 
mai Curând ei nu numai că nu pot să o știe, dar trebuie să ia acest cuget 
drept rău. Căci după cum cugetul este liber faţă de determinația datoriei 
și liber fată de datoria ca existenţă în sine tot aşa sunt și ei. Ceea ce el 
prezintă înaintea lor, ei înşişi știu să-l invertească; el este ceva prin ce 
se exprimă mai mult numai Sinele unui alt individ, nu al lor propriu; ei 
nu se știu numai liberi fată de acesta, dar trebuie să-l analizeze în 
propria lor conștiință, să-l aducă la nimic prin judecăţi și explicări, spre 
a-și prezerva Sinele lor. 

Dar acţiunea cugetului nu este numai această determinare a fiinţei 
părăsite de Sinele pur. Ceea ce trebuie să valoreze și să fie recunoscut 
ca datorie este astfel numai prin cunoaștere și prin convingerea despre 
ea ca fiind datoria, prin cunoașterea Sinelui sau în fapta făcută. Dacă 
fapta încetează să aibă în ea acest Sine, ea încetează de a fi aceea ce 
singură este esenta ei. Fiinţa-ei-în-fapt, lipsită de această conștiință, ar 

fi o realitate banală și acţiunea ne-ar apărea ca o realizare a plăcerii și 
dorinţei sale. Ceea ce trebuie să existe aici este esențialitate numai prin 
faptul că este cunoscut ca individualitate care își dă ei înseși expresie; 
și acest fapt de a fi cunoscut este ceea ce e recunoscut de către ceilalți 
şi care, ca atare, trebuie să aibă existență-în-fapt. 

Sinele intră în existență ca Sine. Spiritul cert de el însuși există ca 
atare pentru alții. Acţiunea lui nemijlocită este ceea ce are valoare și 
este reală; nu ce e determinat, nu ce e în sine este ce e recunoscut, ci 
numai Sinele care se cunoaște ca atare. Elementul subzistenţei este 
conştiința-de-sine universală; ceea ce intră în acest element nu poate fi 
efectul actiunii, acesta nu se menţine aici și nu obţine nici o stabilitate; 
ci numai conștiința-de-sine este ceea ce e recunoscut și capătă realitate. 

[ ] Prin aceasta vedem iarăși limbajul ca fiind acela în care spiritul 
capătă existență. Limbajul este conştiinţa-de-sine existentă pentru 
ceilalți, el este conştiința-de-sine care este dară nemijlocit ca atare și 
care, ca fiind această conştiinţă-de-sine individuală, este universală. 
Limbajul este Sinele care se separă pe el de el însuși, care, ca pur 
Eu=Eu, își devine obiectiv, care se menţine deopotrivă în această 
obiectivitate ca fiind acest Sine, după cum el se contopește nemijlocit 
cu ceilalți și este conștiinţa-de-sine; Sinele se înţelege pe sine, aşa cum 
este înţeles de către ceilalţi și înțelegerea este tocmai existență-în-fapt 
care a devenit Sine. 

Conţinutul pe care l-a dobândit aici limbajul nu mai este Sinele 
pervertit şi pervertind și Sinele sfâșiat al lumii culturii, ci spiritul 
reîntors în el însuși, sigur de sine și cert în Sinele său de adevărul lui 
sau de recunoașterea lui şi recunoscut drept această cunoaștere. 
Limba jul spiritului etic este legea și porunca simplă şi plângerea, care 
este mai mult o lacrimă asupra necesității; conştiinţa morală, din contră, 
este încă mută, închisă la sine, în interiorul ei, căci în ea Sinele nu are 
încă existenţă-în-fapt, ci existenţa și Sinele stau mai întâi în raporturi 
exterioare unul fată de altul. Limba jul însă apare ca media mijlocitoare 
între conștiințe-de-sine independente și recunoscute, iar Sinele existent- 
în-fapt este nemijlocit recunoașterea universală, multiplă și, în această 
multiplicitate, simplă recunoaștere. Conţinutul limbajului cugetului 
moral este Sinele care se știe pe sine ca esență. Limbajul nu exprimă 
decât aceasta, și această expresie este adevărata realitate a faptei și 
valoarea acţiunii. Conștiinţa exprimă convingerea ei. Numai în această 

convingere acțiunea este datorie; ea are doar prin aceasta valoare de 
datorie, fiindcă convingerea este exprimată. Căci conștiința-de-sine 
universală este liberă faţă de acţiunea doar existentă, determinată; 
acţiunea, ca existenţă-în-fapt, nu are pentru ea valoare, ci ceea ce are 
valoare este convingerea că aceasta este datorie; și aceasta este efectiv 
reală în vorbire. A realiza efectiv acţiunea nu înseamnă aici a traduce 
conţinutul ei din forma scopului, adică a ființei-pentru-sine, în forma 
realității abstracte, ci din forma certitudinii imediate de sine care 
cunoaște cunoașterea ei, adică fiinţa-ei-pentru-sine, ca fiind esenţa, în 
forma asigurării că conştiinţa este convinsă de datorie şi că cunoaște 
din ea însăși datoria ca fiind cuget moral. Această asigurare garantează 
deci că conștiința este convinsă că convingerea ei este esența. 

Dacă asigurarea de a acţiona din convingere pentru datorie este 
adevărată, dacă ce e realizat este într-adevăr datoria, aceste întrebări şi 
îndoieli nu mai au nici un sens îndreptate împotriva Cugetului. În 
întreburea dacă asigurarea este adevărată, este presupus că intenţia 
interioară este diferită de cea manifestată, ceea ce înseamnă că voința 
Sinelui individual s-ar putea separa de datorie, de voinţa conștiinței 
universale și pure. Aceasta din urmă ar fi situată în vorbire, prima însă 
ar fi propriu-zis adevăratul resort al acțiunii. Dar tocmai această 
diferenţă a conștiinței universale și a Sinelui individual este cea care a 
fost depășită și a cărei depășire este cugetul. Cunoașterea nemijlocită a 
Sinelui cert-de-el-însuși este lege şi datorie. Intenţia sa, fiindcă este 
propria sa intenţie, este deci ceea ce este drept; tot ceea ce se cere este 
numai ca el să știe aceasta și să exprime convingerea că cunoașterea și 
vointa sa sunt ce este drept. Exprimarea acestei asigurări suprimă în ea 
însăși forma particularităţii ei; faptul exprimării recunoaște în aceasta 
universalitatea necesară a Sinelui. Numindu-se cuget, el se numește 
pură-cunoaștere-de-sine şi voință pură, abstractă; adică se numește o 
cunoaștere și o voinţă universală care recunosc pe ceilalți, sunt identice 
lor, căci ei sunt tocmai această cunoaștere-de-sine și voință, și care sunt 
de aceea şi recunoscute de către ei. În vointa Sinelui cert de el însuși, în 
această cunoaștere că Sinele este esenţa, se află esenţa dreptății. — Cel 
ce spune deci că el acţionează astfel din cuget, spune adevărul, căci 
cugetul lui este Sinele care cunoaște și vrea. El trebuie însă, prin esență, 
să spună aceasta, căci acest Sine trebuie să fie în acelaşi timp Sine 
universal. El nu este aceasta în conținutul acţiunii, căci aceasta este în 

virtutea determinației sale, acest conţinut este indiferent în sine, ci 
universalitatea rezidă în forma acţiunii; această formă este aceea care 
trebuie pusă ca reală; ea este Sinele, care este real ca atare în vorbire, 
care se exprimă ca fiind ce e adevărat, care recunoaște tocmai prin 
aceasta pe toți ceilalţi Sine și este recunoscut de aceștia. 

[y] Astfel, în maiestatea înălțării sale deasupra legii determinate și 
a oricărui conţinut al datoriei, cugetul pune deci conţinutul care îi place 
în cunoașterea și vointa sa. El este genialitatea morală, care cunoaște 
vocea interioară a cunoașterii sale imediate ca voce divină; şi întrucât în 
această cunoaștere ea cunoaște în mod tot atât de nemijlocit existenţa, 
ea este puterea de creație divină care are în conceptul ei vitalitatea. Ea 
este deopotrivă serviciul divin în el însuși, căci acțiunea ei este intuiţia 
acestei divinități proprii a ei. 

Acest serviciu divin, în singurătatea sufletului, este în același timp, 
prin esență, serviciul divin al unei comunități; și cunoaşterea și 
perceperea pură, interioară, de sine, trec spre momentele conștiinței. 
Contemplarea de sine este existenţa ei obiectivă, şi acest element 
obiectiv este exprimarea cunoaşterii și voinţei ei ca ceva universal. Prin 
această exprimare, Sinele devine ceva valabil şi acţiunea devine o faptă 
înfăptuitoare, efectivă. Realitatea și subzistenţa acţiunii sale sunt 
conştiința-de-sine universală. Exprimarea cugetului pune însă 
certitudinea lui însuși ca Sine pur și, prin aceasta, ca Sine universal. 
Ceilalţi lasă ca acțiunea să aibă valoare în virtutea acestei vorbiri, în 
care Sinele este exprimat și recunoscut ca esență. Spiritul și substanța 
comunității lor este deci asigurarea mutuală a scrupulozității lor, a 
bunelor lor intenţii, constituie satisfacția pentru această puritate 
reciprocă și înviorarea, prin sublimul cunoașterii și al exprimării, a grijii 
faţă de o atare perfectie. — În măsura în care acest cuget distinge încă 
conştiinţa sa abstractă de conştiința-sa-de-sine, el are viaţa sa numai 
ascunsă în Dumnezeu. Dumnezeu este anume nemijlocit prezent în 
spiritul și în inima sa, în Sinele său. Dar ce este revelat, conștiința sa 
reală și mișcarea mijlocitoare a acestei conștiințe, este pentru el altceva 
decât acel interior ascuns și decât nemijlocirea Esenţei prezente. Dar, 
în împlinirea cugetului, diferenţa între conștiința sa abstractă și 
conştiinţa-de-sine se suprimă. El [cugetul] ştie că conştiinţa abstractă 
este tocmai acest Sine, această fiinţă-pentru-sine individuală care e certă 
de sine, că în nemijlocirea relaţiei Sinelui faţă de Însine — care, situat 

în afara Sinelui, este esenţa abstractă și îi este ascuns — tocmai 
diferența este suprimată. Căci mijlocitoare este acea relație în care 
termenii puși în raport nu sunt unul și același, ci fiecare este altul unul 
pentru altul și sunt unul numai într-un al treilea; relaţia nemijlocită nu 
înseamnă însă altceva decât unitatea. Conștiinţa, ridicată deasupra 
inconsistenţei gândirii care încă consideră ca diferenţe aceste diferenţe 
care nu există, cunoaște nemijlocirea prezenţei în el a a Esenţei și a 
Sinelui ei; cunoaşte deci Sinele ei ca fiind Însinele viu şi pe această 
cunoaștere a sa ca fiind religia, care, ca cunoaștere intuită, adică 
existentă-în-fapt, este vorbirea comunităţii despre spiritul său. 

Vedem deci aici conştiința-de-sine, pentru care dispare orice 
exterioritate ca atare, reîntoarsă în ce are mai interior, în intuiţia Eului 
= Eu, în care acest Eu este orice esenţialitate şi existenţă-în-fapt. Ea se 
cufundă în acest concept al ei înseși, căci este împinsă la vârful extrem 
al poziţiilor sale, și anume astfel încât momentele diferenţiate prin care 
ea este reală, adică este încă conștiință, nu sunt pentru noi doar aceste 
pure extreme, ci ceea ce ea este pentru sine, ȘI ceea ce este pentru ea în 
sine şi este pentru ea existență-în-fapt, toate aceste momente s-au 
volatilizat în abstracții calme care nu mai au stabilitate, care nu mai au 
o substanță pentru această conștiință însăși; şi tot ce era până acum 
esențial pentru conștiință a recăzut în aceste abstracții. — Limpezită la 
această puritate, conștiința este în forma ei cea mai săracă, și sărăcia, 
care formează singura ei posesiune, este ea însăși ceva ce dispare; 
această certitudine absolută în. care s-a dizolvat substanţa este 
neadevărul absolut, care se prăbușește în el însuși; este conştiința-de- 
sine absolută, în care conştiinţa se scufundă. 

Dacă considerăm această scufundare în interiorul ei înseși, 
substanța existentă-în-sine este atunci, pentru conştiinţă, cunoaşterea 
ca cunoaștere a sa. Ca conștiință, ea este separată în opoziția dintre ea 
și obiect, care pentru ea este esenta; dar acest obiect este tocmai ce e 
perfect transparent, este Sinele ei, şi conștiința sa nu este decât 
cunoașterea despre sine. Orice viaţă şi orice esenţialitate spirituală s-a 
reîntors în acest Sine şi şi-a pierdut diferenţa sa fată de Eul însuși. 
Momentele conştiinţei sunt deci aceste abstracții extreme, dintre care 
nici una nu stă pe loc, ci se pierde și se creează în cealaltă. Este 
schimbul cu sine al conștiinței nefericite, care se petrece însă pentru ea 
însăși în interiorul ei, şi își este perfect conștientă de a fi conceptul 

rațiunii, care, pentru conștiința nefericită, nu este decât ratiunea în sine. 
Certitudinea absolută de sine se transformă pentru ea nemijlocit, ca 
conștiință, într-un ecou care se stinge, în obiectivitatea fiinţei-sale- 
pentru-sine; dar această lume creată este vorbirea ei, pe care ea a auzit-o 
tot atât de nemijlocit și al cărei ecou se întoarce numai la ea. Această 
reîntoarcere nu are deci semnificaţia că conştiinţa este în aceasta în și 
pentru sine: căci esenţa nu este pentru ea un însine, ci ea însăși; ea are 
tot atât de putin existenţă-în-fapt, căci ce e obiectiv nu ajunge să fie un 
negativ al Sinelui real, după cum acesta nu ajunge la realitate. Îi lipsește 
forţa de a se exterioriza, forţa de a deveni un lucru și de a suporta fiinta. 
Conștiinţa trăiește cu frica de a păta splendoarea interiorității sale prin 
acţiune și prin existenţă-în-fapt; și, spre a păstra puritatea inimii sale, 
ea fuge de contactul cu realitatea și persistă în neputinta ei îndărătnică 
de a renunta la Sinele ei ascuţit până la ultima abstracţie şi de a-și da 
substanțialitate, adică de a-și transforma gândirea ei în ființă și de a se 
încrede în diferenţa absolută. Obiectul gol pe care ea și-l creează îl 
umple deci doar cu conștiința goliciunii; acțiunea ei este aspiraţia care, 
în devenirea ei, se pierde numai, și care nu se regăsește dincolo de 
această pierdere și recădere în sine decât ca ceva pierdut; în puritatea 
acestei transparente a momentelor ei, ea este un nefericit așa-zis „suflet 
frumos“ care pâlpâie în sine și dispare ca un abur fără formă ce se 
risipește în aer. 

[3] Această fuziune tăcută a esenţialităților fără consistenţă ale 
vieții volatilizate trebuie luată însă încă în cealaltă semnificație a 
realității cugetului şi în modul de apariție a mișcării e1; și cugetul moral 
trebuie considerat ca acţionând. — Momentul obiectiv în această 
conștiință s-a determinat mai sus ca conştiinţă universală; cunoaşterea 
ce se cunoaște pe sine este, ca fiind acest Sine, diferită de ceilalţi Sine; 
limbajul în care toţi se recunosc reciproc ca acționând conştiincios, 
această identitate universală se divide în neidentitatea fiinţei-pentru-sine 
singulare; fiecare conştiinţă este, din universalitatea ei, deopotrivă strict 
reflectată în sine; prin aceasta apare cu necesitate opoziţia singularității 
fată de ceilalți indivizi singulari și faţă de universal, și această relație și 
mișcarea ei trebuie considerate. — Adică această universalitate și 
datoria au semnificaţia strict opusă a singularității determinate, 
izolându-se de universal, singularitate pentru care datoria pură nu este 
decât universalitatea care a apărut la suprafață și este întoarsă către 

exterior; datoria stă numai în cuvinte și valorează ca ființă pentru altii. 
Cugetul, îndreptat mai întâi numai negativ către datorie ca fiind această 
datorie determinată, dată, se ştie liber faţă de ea; dar, întrucât el umple 
din el însuși datoria goală cu un conţinut determinat, el are conştiinţa 
pozitivă că el, ca fiind acest Sine, își dă acest continut; Sinele său pur, 
ca cunoaștere goală, este ce e lipsit de conţinut și de determinare; 
conţinutul pe care el îl dă acestei cunoașteri este luat din Sinele său, ca 
fiind acest Sine determinat, este luat din el însuși ca individualitate 
naturală și, în vorbirea despre conștiinciozitatea acţiunii sale, el este 
conștient de Sinele său pur, dar, în scopul acţiunii sale ca conţinut real, 
el își este conștient de sine ca fiind acest individ particular și este 
conștient de opoziţia dintre ce este el pentru sine și ce este pentru 
ceilalți, de opoziţia universalităţii, adică a datoriei şi a reflecţiei sale în 
sine din universal. 

[a] Dacă opoziţia în care cugetul intră ca acționând se exprimă 
astfel în interiorul său, opoziţia este în același timp disparitatea în afară, 
în elementul ființei-în-fapt, inegalitatea între singularitatea sa 
particulară fată de alti indivizi singulari. — Particularitatea sa constă în 
aceea ca ambele momente constituind conștiința sa — Sinele şi Însinele 
— au o valoare inegală înăuntrul cugetului, și anume valorează în el 
cu determinarea că certitudinea de sine este esenţa în opoziție cu 
Însinele, adică cu universalul, care nu valorează decât ca moment. 
Acestei determinări interioare i se opune deci elementul existenței-în- 
fapt, adică conștiința universală, pentru care are mai degrabă valoare 
universalitatea, datoria, esenţa, în timp ce individualitatea singulară, 
care în opoziţie faţă de universal este pentru sine, nu valorează decât ca 
moment suprimat. Pentru această rămânere fermă la datorie, prima 
conștiință trece drept fiind răul, deoarece ea este neidentitatea ființei 
sale în sine cu universalul și, întrucât prima conștiință declară în același 
timp fapta sa ca fiind identitate cu ea însăși, ca fiind datorie și 
conștiinciozitate, ea este considerată de către conștiința universală ca 
fund ipocrizie. 

Mişcarea acestei opoziții este mai întâi stabilirea formală a 
identității dintre ce este în sine răul și ceea ce exprimă el; trebuie să fie 
făcut clar că el este rău, şi, în felul acesta, fiinţa-lui-în-fapt să apară 
identică esenței lui; ipocrizia trebuie demascată. — Această reîntoarcere 
la identitatea neidentităţii dată în ipocrizie nu s-a realizat încă prin aceea 

că ipocrizia — aşa cum se obișnuiește să se spună — demonstrează 
tocmai astfel respectul ei pentru datorie și virtute, că ea împrumută 
aparenţa lor şi că le întrebuinţează ca mască, spre a se ascunde fată de 
ea însăşi și față de conștiințele străine; în care recunoaștere a ce este 
opus în sine ar fi conținute identitatea și acordul lor. — Numai că, 
totodată, ipocrizia este deopotrivă în afara acestei recunoașteri a 
limbajului și este reflectată în sine: și în aceea că ea uzează de ceea ce- 
e-în-sine numai ca ființă-pentru-alții este mai curând cuprins propriul 
dispreţ al acestui principiu, ca și demonstrarea lipsei sale de importanță 
pentru toţi ceilalţi. Căci el se lasă întrebuințat ca un instrument exterior, 
se arată ca un lucru care nu are în el nici o greutate proprie. 

Această identitate nu este realizată nici prin persistenta unilaterală 
a conștiinței rele asupra ei, nici prin judecata universalului. — Dacă 
aceea se reneagă faţă de conștiința datoriei și dacă afirmă că ceea ce 
aceasta din urmă consideră ca răutate, ca absolută neegalitate cu 
universalul, este o acţiune conformă legii interioare și cugetului, în 
această asigurare unilaterală a identităţii rămâne încă neidentitatea sa 
cu altul, dat fiind că această conștiință universală nu crede în această 
asigurare şi nu o recunoaște. — Sau, dat fiind că perseverenta 
unilaterală asupra unui singur extrem se distruge ea însăşi, răul s-ar 
mărturisi anume prin aceasta ca fiind rău; dar el s-ar suprima astfel 
nemijlocit și nu ar fi ipocrizie, şi nici nu s-ar demasca ca fiind aceasta. 
El se mărturisește, de fapt, ca fiind rău prin afirmarea că el, ca opus la 
ce e recunocut ca universal, acționează după legile sale interioare și 
după propriul său cuget. Căci dacă această lege și cuget nu ar fi legea 
individualității sale şi a bunului său plac, ea nu ar fi ceva interior, 
propriu, ci ar fi ceea ce este universal recunoscut. Cine spune deci că 
acţionează faţă de ceilalti potrivit legii și cugetului său propriu, el spune 
de fapt că el îi maltratează. Dar cugetul real nu este această persistentă 
asupra cunoașterii și voinţei ce se opune universalului, ci universalul 
este elementul existenței-sale-în-fapt şi limbajul său exprimă acţiunea 
sa ca fiind datoria recunoscută. 

Tot atât de puţin persistenta conștiinței universale în judecata ei 
constituie o demascare și o suprimare a ipocriziei. — Când această 
conștiință universală stigmatizează ipocrizia ca rea, josnică etc., ea face 
apel, într-o atare judecată, la legea sa, aşa cum conștiința rea apelează 
la legea ei. Căci prima lege apare în opoziţie cu ultima și, deci, ca o lege 

particulară. Ea nu mai are deci un privilegiu faţă de cealaltă, ci mai 
degrabă o legitimează pe aceasta; și, prin acest zel, ea face tocmai 
contrariul a ceea ce crede că face: anume arată că ceea ce zelul numește 
datorie adevărată și care trebuie universal recunoscută este tocmai ceva 
nerecunoscut şi, în consecinţă, rezervă celeilalte același drept al 
ființării-pentru-sine. 

[5] Această judecată a conştiinţei universale are însă în același 
timp o altă latură, prin care ea duce către soluționarea opoziției date. — 
Conștiinţa universalului nu se comportă ca ceva real şi acționând fată 
de conștiința rea; căci aceasta din urmă este mai degrabă realul; ci, 
opusă ei, ea este o conştiinţă care nu este prinsă în opoziţia dintre 
singularitate și universalitate, implicată în acţiune. Ea rămâne în 
universalitatea gândului, se comportă ca o conștiință care înțelege, şi 
prima ei acţiune este numai aceea a judecății. — Prin această judecată, 
ea se situează, cum a fost observat mai sus, lângă prima conștiință, și 
aceasta ajunge, prin această identitate, la intuirea ei însăși în această 
altă conștiință. Căci conștiința datoriei se comportă înțelegând, pasiv, prin 
aceasta ea este însă în contradicţie cu ea ca voință absolută a datoriei, cu 
ea, care se determină strict din sine însăși. Ea s-a apărat bine, în puritate: 
căci ea nu acționează; ea este ipocrizia care vrea ca judecata să fie luată 
drept acţiunea reală și care, în loc să probeze onestitatea ei prin acţiune, 
o arată prin exprimarea unor intenţii excelente. Ea este deci constituită 
tot astfel ca şi aceea căreia i se impută că nu situează datoria decât în 
cuvinte. În amândouă, latura realității este la fel diferită de vorbire, 
într-una prin scopul egoist al acţiunii, în cealaltă prin lipsa de acțiune în 
genere, acţiune a cărei necesitate stă în vorbirea însăși despre datorie, 
căci fără faptă aceasta nu are nici o semnificaţie. 

Judecarea trebuie însă considerată şi ca fapta pozitivă a gândului și 
are un conținut pozitiv; potrivit acestei laturi, contradicţia, care este dată 
în conştiinţa care sesizează și identitatea ei cu prima, devine mai 
completă. — Conștiinţa care acționează exprimă această faptă 
determinată a ei ca fiind datorie, şi conştiinţa care judecă nu-i poate 
nega aceasta; căci datoria ca atare este forma lipsită de conţinut, 
capabilă de oricare; adică fapta concretă diversă în ea însăși, în 
multiplicitatea ei, are deopotrivă în ea latura universală, care va fi luată 
ca datorie, cât și pe cea particulară, care formează participarea şi 
interesul individului. Conștiinţa care judecă nu rămâne acum fixată la 

acea latură a datoriei și la cunoașterea celui ce acționează că această 
datorie a lui este condiţia și statutul realității sale. Ci ea reţine cealaltă 
latură, deviază acțiunea în interior şi explică acțiunea prin intenția ei, 
diferită de acţiunea însăși, și prin motive egoiste. După cum fiecare 
faptă poate fi considerată sub raportul conformităţii sale cu datoria, ea 
poate fi deopotrivă considerată sub raportul particularității; căci, ca 
faptă, ea este realitatea unui individ. — Această judecare pune deci 
fapta în afara existenţei ei obiective şi o reflectează în interior, adică în 
forma propriei particularităţi. — Este fapta însoţită de glorie: atunci 
judecarea cunoaște acest interior ca fiind setea de glorie; este ea 
potrivită în genere poziţiei individului, fără a depăși această poziţie, și 
astfel constituită încât individualitatea nu are legată de ea această poziție 
ca o determinare exterioară, ci individul umple prin el însuși această 
universalitate, și tocmai prin aceasta se arată capabil de ceva superior; 
atunci interiorul actului este judecat ca ambiţie ș.a.m.d. Dacă în genere 
în faptă cel ce acţionează ajunge să se intuiască pe el însuși într-o formă 
obiectivă, adică ajunge în fiinţa-sa-în-fapt la sentimentul-său-de-sine și 
ajunge deci la satisfacţie, judecata cunoaște atunci interiorul ca impuls 
către fericirea proprie, chiar dacă această fericire ar consta numai în 
vanitatea morală interioară, în satisfacția conștiinței propriei perfecțiuni 
ȘI în resimţirea speranței unei fericiri viitoare. — Nici o faptă nu se 
poate sustrage unei atare judecări, căci „datoria pentru datorie“, acest 
scop pur este ce e ireal. Realitatea ei, scopul o are în fapta 
individualităţii, și fapta are prin aceasta latura particularității în ea. — 
Nimeni nu este erou pentru valetul său; nu însă fiindcă el nu este erou, 
ci fiindcă acesta este valetul cu care acela nu are de-a face ca erou, ci că 
mâncând, bând, îmbrăcându-se în genere în singularitatea nevoilor și a 
reprezentărilor sale. Tot astfel nu există nici o faptă în care acest proces 
al judecării să nu poată opune latura singularității individualității laturii 
universale a faptei, şi să nu poată juca faţă de cel ce acţionează pe 
valetul moralității. 

Această conştiinţă care judecă este astfel ea însăși josnică, fiindcă 
ea divide fapta şi produce şi menţine inegalitatea faptei cu ea însăși. 
Este apoi ipocrizie, fiindcă ea prezintă o atare judecare nu ca o altă 
manieră de a fi rău, ci o prezintă ca conștiința corectă a faptei, fiindcă 
în această realitate și vanitate a sa de a ști bine şi mai bine ea însăși se 
situează deasupra faptelor pe care le subestimează, și vrea să ştie că 


382 


SPIRITUL CERT DE EL ÎNSUȘI 


vorbirea ei, fără faptă, este luată drept o realitate excelentă. — 
Punându-se astfel la același nivel cu cel ce acţionează, care este judecat 
de către ea, ea va fi recunoscută de acesta ca fiind aceeași cu el. Acesta 
nu se găsește numai înţeles de către aceea ca ceva străin, ci mai degrabă 
înţelege pe aceea ca fiind prin propria ei structură identică cu sine. — 
Intuind această identitate şi exprimând-o, ea se mărturisește aceleia şi 
aşteaptă ca cealaltă, cum ea s-a situat la același nivel cu ea, să răspundă 
în acelaşi limbaj, să exprime în el identitatea ei și ca astfel să apară 
starea de fapt care o recunoaște. Confesiunea ei nu este o înjosire, o 
umilire, o aruncare în afară fată de cealaltă; căci această exprimare nu 
este exprimarea unilaterală prin care ea ar fixa neidentitea ei cu cealaltă, 
ci ea se exprimă numai în virtutea intuiţiei identității celeilalte cu ea; 
ea exprimă de partea ei identitatea în confesiunea ei și o exprimă 
fiindcă limbajul este existența spiritului ca Sine nemijlocit; ea aşteaptă 
deci ca cealaltă conştiinţă să aducă propria-i contribuţie la această 
fiinţare-în-fapt. 

Numai că mărturisirii răului: „Acesta sunt“ nu-i urmează acest 
răspuns al unei mărturisiri asemănătoare. Nu aceasta se intenţiona cu 
acea judecată; din contră. Ea respinge această comunitate și este inima 
dură, care este pentru sine şi care respinge comunitatea cu alţii. — Prin 
aceasta scena este schimbată. Acela care se spovedește se vede respins 
șI vede pe celălalt fiind nedrept, care refuză exteriorizarea sa în faptul 
vorbirii şi care opune răului frumuseţea sufletului său, opune 
mărturisirii rigiditatea caracterului, rămânându-și egallui însuși, și 
mutismul de a se păstra în sine pe sine şi de a nu cobori fată de un altul. 
Este pusă aici revolta supremă a spiritului cert de el însuși; căci el se 
priveşte ca fiind această simplă cunoaștere a Sinelui în altul, și anume 
așa încât figura exterioară a acestui altul nu este, ca în bogăție, ceva 
lipsit de esenţă, nu este un „lucru“, ci ceea ce este reţinut ca opus lui 
este gândul, cunoașterea însăși, este această continuitate absolut fluidă 
a cunoaşterii pure care refuză să stabilească comunicarea cu altul, — 
cu el, care a renunțat, în mărturisirea lui, la fiinţa lui separată pentru 
sine Şi care se situa ca particularitate suprimată, și, prin aceasta, ca 
continuitate cu celălalt, adică se situa ca universal. Celălalt însă 
păstrează în el însuși fiinţa-sa-pentru-sine, care nu se împărtășește. — 
El păstrează, în cel ce se mărturiseşte, aceeași independență, ceea ce 
însă a fost deja respins de către acesta. El se arată astfel ca fiind 

conştiinţa părăsită de spirit și care reneagă spiritul, căci el nu înţelege că 
spiritul, în certitudinea absolută a lui însuși, este stăpân pe orice faptă și 
realitate și că poate să le respingă și să le facă neîntâmplate. În același 
timp, el nu recunoaște contradicţia pe care o face nelăsând ca repudierea 
care s-a făcut în limbaj să treacă drept repudiere adevărată, în timp ce 
această conştiinţă însăși nu are certitudinea spiritului său într-o acţiune 
reală, ci în interiorul ei, și găsește existența acestei existente interioare 
în limbajul propriei judecăţi. Este deci ea însăși cea care împiedică 
reîntoarcerea celeilalte conștiințe din faptă în obiectivitatea spirituală a 
vorbirii Și în identitatea spiritului și, prin această duritate, produce 
inegalitatea care rămâne încă. 

În măsura în care acum spiritul cert de el însuși, ca suflet frumos, 
nu posedă forţa de a-și exterioriza cunoaşterea de sine care rămâne în el, 
el nu poate ajunge la identitate cu conștiința respinsă și, deci, nici la 
unitatea intuită a lui însuși în altul, nu poate ajunge la existenţa-în-fapt; 
identitatea se înfăptuieşte deci numai negativ, ca o ființă fără spirit. 
Sufletul frumos, lipsit de realitate, în contradicția dintre Sinele său pur 
ȘI necesitatea acestuia de a se exterioriza și de a se transforma în ceva 
real, în nemijlocirea acestei opoziții — a unei nemijlociri care este 
singură media şi împăcarea opoziţiei ridicate la abstracţia ei pură, și este 
fiinţa pură sau pur neant —, fiind conştient de această contradicţie în 
neîmpăcata ei nemijlocire, este rupt până la nebunie și se dizolvă într-o 
anemie nostalgică. Conștiinţa renunţă în fapt la menţinerea dură a ființei 
sale pentru sine, dar numai spre a produce unitatea lipsită de spirit a 
fiinţei. 

[y] Adevărata egalizare, și anume egalizarea conștientă de sine și 
existentă în fapt a celor două laturi, este, prin necesitatea ei, deja 
cuprinsă în cele precedente. Sfărâmarea inimii dure și ridicarea ei la 
universalitate este aceeași mișcare care era exprimată în conştiinţa care 
își făcea în mod deschis confesiunea. Rănile spiritului se vindecă fără a 
läsa cicatrice; fapta nu este ceea ce nu trece; dar este reluată de spirit în 
el, și aspectul singularităţii prezent în ea, fie ca intenție sau ca 
negativitate și limită a ei existentă-în-fapt, este ceea ce dispare 
nemijlocit. Sinele care realizează, forma faptei lui, este numai un 
moment al întregului; și, totodată, cunoașterea care determină prin 
judecată şi fixează diferenţa dintre latura individuală şi universală a 
acţiunii. Acel rău pune această exteriorizare a lui, adică se afirmă pe el, 

ca moment, fiind atras pe drumul existenţei ce se spovedeşte, prin 
intuirea lui într-un Altul. Acest Altul trebuie să vadă spărgându-se 
judecata lui unilaterală şi nerecunoscută, așa cum celălalt (acela care 
face răul) trebuie să părăsească existenţa sa unilaterală și nerecunoscută 
a fiinţei-pentru-sine particulare; și, după cum primul arată puterea 
spiritului asupra realităţii sale, tot astfel acesta din urmă arată puterea 
spiritului asupra conceptului său determinat. 

Sufletul frumos renunță însă la gândul care împarte și la duritatea 
fiinţei-pentru-sine care ține cu fermitate la acest gând, fiindcă de fapt 
se intuiește pe sine în primul. Acesta, care părăseşte realitatea sa și 
devine un Acesta suprimat, se prezintă prin aceasta, de fapt, ca universal; 
el se reîntoarce în sine, din realitatea sa exterioară ca esență; constiinta 
universală se recunoaște deci în aceasta pe ea însăși. — Iertarea, pe care 
această conştiinţă o acordă primei, este actul de renunțare la sine, la 
esenţa ei ireală, întrucât ea egalează această esenţă celeilalte conștiințe, 
care era acţiune reală, şi recunoaște ceea ce era numit rău — o 
determinare dată acţiunii de către gând — ca fiind bun; adică ea 
părăsește mai degrabă această diferenţă a gândului determinat și 
judecata ei care determină existenţa pentru sine, după cum cealaltă 
părăseşte determinarea fiind —pentru sine — a acţiunii. — Cuvântul 
împăcării este spiritul existent-în-fapt care intuieşte cunoașterea pură a 
lui însuşi ca esență universală în opusul lui, în cunoașterea pură de sine 
ca fiind singularitatea absolut existentă în sine, o recunoaștere 
reciprocă, care este Spiritul absolut. i 

Spiritul absolut intră în existență numai pe culmea în care 
cunoașterea sa pură despre el însuși este opoziţia și interschimbarea cu 
el însuși. Știind că cunoșterea sa pură este esența abstractă, el este 
această datorie cunoscătoare în absolută opoziţie fată de cunoașterea 
care se știe a fi esenţă, ca absolută singularitate a Sinelui. Prima este 
pura continuitate a universalului, care ştie că singularitatea ce se 
cunoaște ca esență este în sine neant, este rul. Cealaltă este însă 
discretia absolută, care se cunoaşte pe sine în mod absolut în Unul ei 
pur și cunoaște pe acel universal ca fiind ireal, care nu e decât pentru 
Altul. Ambele laturi sunt limpezite la acest grad de puritate, în care nu 
a mai rămas în ele nici o existență lipsită de Sine, nici un negativ al 
conștiinței, ci acea datorie este caracterul rămânând identic cu sine al 
cunoașterii sale de sine, și acest rău are deopotrivă scopul său în ființa 

lui în sine şi are realitatea lui în vorbirea sa. Conţinutul acestei vorbiri 
este substanța subzistenţei spiritului; vorbirea este asigurarea 
certitudinii spiritului în el însuşi. — Ambele spirite, certe de ele însele, 
nu au alt scop decât Sinele lor pur și nu au altă realitate și existență-în- 
fapt decât tocmai acest Sine pur. Dar ele sunt încă deosebite, și 
deosebirea este deosebire absolută, fiindcă ea este pusă în acest element 
al conceptului pur. Și ea nu este numai pentru noi, ci pentru conceptele 
înseși care stau în această opoziţie. Căci aceste concepte sunt anume 
determinate unul faţă de celălalt, dar totodată universale în sine, aşa 
încât ele umplu întreaga sferă a Sinelui; şi acest Sine nu are alt conținut 
decât această determinatie a sa, care nici nu-l depășește, nici nu este mai 
mărginită decât el; căci una dintre aceste determinaţii, cea absolut 
universală, este deopotrivă cunoașterea pură de sine, după cum cealaltă 
este discretia absolută a singularității și amândouă sunt numai această 
pură cunoaștere de sine. Ambele determinaţii sunt deci conceptele pure, 
cunoscătoare, a căror determinatie însăşi este nemijlocit cunoaştere, 
adică ale căror raport şi opoziție le reprezintă Eul. Ele sunt, prin 
aceasta, una pentru alta aceşti strict opuși; este strict interiorul complet 
care a intrat astfel în opoziţie cu el însuși și a intrat în existența-în-fapt; 
ele constituie cunoașterea pură, care prin această opoziţie este situată ca 
conştiinţă. Dar ea nu este încă conștiință-de-sine. Această realizare ea o 
are în mișcarea acestei opoziții. Căci această opoziţie este continuitatea 
nediscretă şi identitatea Eu = Eu; şi fiecare pentru sine se suprimă pe 
el în el însuşi, tocmai prin contradicţia universalităţii sale pure, care în 
același timp rezistă încă identităţii sale cu alții și se separă de ei. Prin 
această exteriorizare, această cunoaștere, scindată în existenţa-ei-în- 
fapt, se reîntoarce în unitatea Sinelui: ea este Eul real, cunoașterea de 
sine absolută în opusul ei absolut, în cunoașterea existentă-în-sine, care, 
în virtutea purității fiinţei sale în sine separate este însuși universalul 
perfect. „Da“-ul care împacă, în care ambii Eu se desfac de existența- 
lor-în-fapt opusă, este existența-în-fapt a Eului lărgit la dualitate, care 
astfel își rămâne egal cu sine şi care are, în perfecta sa exteriorizare şi 
în opusul său, certitudinea lui însuşi; este Dumnezeu, apărând în 
mijlocul lor, care se cunosc ca cunoaștere pură. 

În formele de până acum ale experienţei care se disting în general 
ca conștiință, conştiință-de-sine, rațiune și spirit, a apărut și religia, ca 
conştiinţă a Esenţei Absolute în genere; însă numai din punctul de 
vedere al conștiinței care este conștientă de Esenţa Absolută. În acele 
forme nu a apărut însă Esenţa Absolută în și pentru ea însăși, nu a 
apărut conștiinţa-de-sine a Spiritului. 

Chiar conștiința este, în măsura în care ea este intelect, conştiinţă 
a suprasensibilului, adică interiorul existenței obiective. Însă 
suprasensibilul, veșnicul sau oricum am vrea să-l numim, este lipsit de 
sine; el este mai întâi numai universalul, care este încă,foarte departe 
de a fi spiritul care se știe ca spirit. — Apoi, conştiința-de-sine , care își 
găsea împlinirea în forma conștiinței nefericite, era numai suferința 
spiritului, luptând din nou ca să ajungă la obiectivitate, dar la care ea 
nu ajungea. Unitatea conștiinței-de-sine singulare şi a Esenței sale 
imuabile la care aceasta ajunge rămâne de aceea un transcendent al ei. 
— Existenţa nemijlocită a rațiunii, care a apărut pentru noi din acea 
suferință şi formele ei proprii nu au religie, fiindcă conștiinţa-de-sine a 
acestora se știe, adică se caută, în prezența nemijlocită. 

Din contră, în lumea etică am văzut o religie, și anume religia 
lumii subpământene ; ea este credinţa în noaptea îngrozitoare a sorții şi 
în Eumenida spiritului dispărut, aceea, [Soarta] — negativitate pură în 
forma universalităţii, aceasta din urmă, [Eumenida] — aceeași 
negativitate în forma individualității. Esenţa Absolută este deci în 

ultima formă Sinele şi este prezentă, deoarece Sinele nu este în alt fel; 
dar Sinele singular este această umbră singulară care are universalitatea, 
soarta, separată de el. Ea este anume o umbră, un „acesta“ suprimat, și 
astfel sine universal; dar acea semnificaţie negativă nu este încă 
transformată în această semnificaţie pozitivă şi, de aceea, Sinele 
suprimat înseamnă nemijlocit încă această ființă particulară şi lipsită de 
esenţă. — Soarta însă, fără Sine, rămâne noaptea inconștientă, care nu 
ajunge în ea la diferențiere, nici la claritatea cunoașterii de sine însăși. 

Această credinţă în neantul necesităţii și în lumea subpământeană 
devine credință în ceruri, deoarece Sinele care a dispărut trebuie să se 
unească cu universalitatea lui, trebuie să separe în ea ceea ce el conţine 
ȘI, în acest fel, să-şi devină clar. Pe acest domeniu al credinţei l-am 
văzut însă dezvoltându-și conţinutul sau numai în elementul gândirii, 
fără concept, şi de aceea l-am văzut decăzând în soarta lui, şi anume în 
religia iluminismului. În aceasta, transcendentul suprasensibil se 
prezintă din nou, dar în felul că conştiinţa stă mulţumită dincoace [în 
lumea finită) și cunoaște transcendentul suprasensibil, gol, ca 
incognoscibil și nici de temut, nu ca Sine, nici ca putere. 

În religia moralității, în sfârșit, este din nou stabilit că Esenţa 
absolută este un conţinut pozitiv, dar acest conţinut este unit cu 
negativitatea iluminismului. Acest conţinut este ființa sa, care este în 
același timp reluată în Sine și rămâne închisă în acesta, și este un 
conținut diferențiat, ale cărui părti sunt tot atât de nemijlocit negate 
precum sunt stabilite. Soarta însă, în care se scufundă această mișcare 
contradictorie, este Sinele conștient de sine ca soartă a ce e esențial și 
real. 

În religie, spiritul care se cunoaște pe sine este nemijlocit propria 
sa conșştiință-de-sine pură. Acele forme ale lui care au fost considerate 
— spiritul adevărat, spiritul înstrăinat de sine şi spiritul cert de sine — 
formează împreună spiritul în conștiința lui, care, opunându-se lumii 
sale, nu se recunoaşte în ea. Dar, în cugetul moral, el își supune, o dată 
cu lumea obiectivă în genere, și reprezentarea sa și conceptele sale 
determinate şi este acum conştiință-de-sine, care rămâne la sine. În 
aceasta, spiritul, reprezentat ca obiect, are pentru sine semnificaţia de a 
fi spiritul universal, care cuprinde în el orice esenţă şi orice realitate; 
nu este însă în forma unei realităţi libere, adică a naturii apărând ca 
independentă. El are desigur configurația, adică forma fiintei, întrucât el 

este obiect al conştiinţei lui; dar fiindcă în religie această conștiință este 
pusă în determinarea esențială de a fi conştiință-de-sine, configuraţia 
își este perfect transparentă; și realitatea pe care el o conţine este inclusă 
în el sau este suprimată în el, tocmai în felul în care vorbim despre 
„Orice realitate“; ea este realitatea universală gândită. 

Întrucât deci în religie determinarea conștiinței proprii a spiritului 
nu are forma alrerității libere, existența-în-fapt este diferită de 
conştiința-lui-de-sine și propria lui realitate cade în afara religiei; este 
desigur un același spirit în ambele, dar conștiința lui nu le îmbrățișează 
pe ambele deodată și religia apare ca o parte a existenței, a acţiunii și a 
faptei, a cărei cealaltă parte este viaţa în lumea reală a spiritului. 
Deoarece noi știm acum că spiritul în lumea lui şi spiritul conștient-de- 
sine ca spirit, adică spiritul în sfera religiei, sunt aceleași, împlinirea 
religiei constă în aceea că ambele forme își vor deveni identice, nu 
numai Că realitatea sa va fi cuprinsă de religie, ci şi invers, că el însuși, 
ca spirit conștient-de-sine, își va deveni real şi obiect al propriei sale 
conştiinţe. — În măsura în care, în religie, spiritul se reprezintă lui pe 
el însuși, el este anume conștiință și realitatea închisă în religie este 
forma și haina reprezentării lui. Realităţii nu îi revine însă în această 
reprezentare dreptul ei deplin, anume de a nu fi numai o haină, ci 
existență liberă, independentă; şi, invers, fiindcă aceleiași realităţi îi 
lipsește împlinirea în ea însăși, ea este o formă determinată, care nu 
atinge ceea ce trebuie să reveleze, anume spiritul conștient de el însuși. 
Pentru ca forma spiritului să exprime spiritul însuşi:-ar trebui ca ea 
însăşi să nu fie nimic altceva decât el și spiritul ar trebui să-și apară sau 
să-şi fie real aşa cum este el în esenţa lui. Numai prin aceasta ar fi 
posibil — ceea ce poate părea a fi o cerinţă a contrariului — ca obiectul 
conștiinței lui să aibă în același timp forma realității libere; dar numai 
spiritul care îşi este obiect ca Spirit Absolut îşi este o realitate 
deopotrivă de liberă, după cum în aceasta el își rămâne conștient de sine 
însuși. 

Întrucât mai întîi conștiința-de-sine și conștiința propriu-zisă, 
religia şi spiritul în lumea lui, adică existența-în-fapt a spiritului, sunt 
deosebite, aceasta din urmă constă în întregul spiritului, în măsura în 
care momentele lui se separă unele de altele şi fiecare din ele se 
înfăţişează pentru sine. Momentele însă sunt: conștiința, conştiința-de- 
sine, rațiunea şi spiritul, — spiritul anume ca spirit nemijlocit, care nu 

este încă conștiința spiritului. Luate împreună, totalitatea lor formează 
spiritul în existenţa lui lumească; spiritul ca atare conţine formaţiile de 
până acum în determinările lor universale, în momentele anterior 
numite. Religia presupune cursul întreg al acestor momente și este 
totalitâtea simplă sau Sinele absolut al acestora. Cursul acestor 
momente nu trebuie, de altfel, în raport cu religia, să fie prezentat ca o 
secvenţă temporală. Numai spiritul întreg este în timp și formele, care 
sunt forme ale spiritului întreg ca atare, se prezintă într-o succesiune; 
căci numai întregul are propriu-zis realitate și deci forma purei libertăți 
faţă de altul, forma care se exprimă ca timp. Dar momentele întregului, 
conștiință, conștiință-de-sine, rațiune și spirit, nu au, fiindcă sunt 
momente, o existenţă diferită unul de altul. — După cum spiritul a fost 
deosebit de momentele sale, tot astfel în al treilea rând trebuie deosebit 
de aceste momente însăși determinarea lor singulară. Am văzut anume 
pe fiecare dintre aceste momente diferenţiindu-se din nou în el însuși, 
într-un curs propriu, şi luând forme diferite; așa cum, de exemplu, în 
conștiință se diferențiau certitudinea sensibilă și percepţia. Aceste 
ultime aspecte se separă unul de altul în timp și aparțin unui întreg 
particular. — Căci spiritul descinde prin determinare din universalitatea 
lui la singularitate. Determinarea, adică termenul mediu, este conștiință, 
conştiință-de-sine ş.a.m.d. Singularitatea o formează însă formele 
acestor momente. Acestea prezintă deci spiritul în singularitatea lui, 
adică în realitatea lui, și se deosebesc una de alta în timp, astfel că 
următoarea conţine totuși în ea pe cele precedente. 

Dacă, aşadar, religie este împlinirea spiritului în care momentele 
singulare ale acestuia — conștiință, conștiinţă-de-sine, rațiune şi spirit 
— se reîntorc şi s-au reîntors în temeiul lor, atunci ele formează 
împreună realitatea ființând-în-fapt a spiritului întreg; ca atare, spiritul 
nu este decât mișcarea care deosebește și care se reîntoarce în sine a 
acestor laturi ale sale. Devenirea religiei în genere este conținută în 
mișcarea momentelor universale. Întrucât însă fiecare din aceste 
atribute a fost expus nu numai cum se determină în general, ci cum este 
în şi pentru sine, adică în felul în care el se parcurge în el însuși ca 
întreg, prin aceasta nu s-a constituit numai esenţa religiei în genere, ci 
acele desfășurări complete ale laturilor singulare conțin deopotrivă 
determinaţiile religiei înseși. Spiritul întreg, spiritul religiei, este iarăși 
mișcarea de a ajunge din nemijlocirea sa la cunoașterea a ceea ce el este 

în sine, adică nemijlocit; și este mișcarea prin care el obţine ca formația 
în care apare pentru conștiința sa să egaleze perfect esenţa lui și ca el 
să se intuiască așa cum este. — În această devenire, el este deci el însuşi 
în forme determinate care formează deosebirile acestei mișcări: prin 
aceasta, totodată, religia determinată are deopotrivă un spirit 
determinat, real. Dacă deci spiritului care se cunoaște pe sine îi aparțin 
în genere conștiința, conștiința-de-sine, raţiunea și spiritul, atunci, în 
același fel, aspectelor determinate ale spiritului ce se cunoaște pe sine 
îi aparțin formele determinate care se dezvoltă în interiorul conștiinței, 
conștiinței-de-sine, raţiunii și spiritului, în fiecare dintre ele în 
particular. Aspectul determinat al religiei extrage, pentru spiritul ei real, 
din aspectele fiecăruia dintre momentele sale, pe acela care corespunde 
acestui aspect. Determinaţia unică a religiei pătrunde prin toate laturile 
existenţei sale reale și le impregnează cu aceeași pecete comună. 

Pe această cale, formele care au apărut până acum se orânduiesc 
altfel decât au apărut în seria lor; asupra acestui punct putem observa 
pe scurt ceea ce este necesar. — În seria considerată, fiecare moment 
se constituia adâncindu-se pe sine într-un întreg, prin propriul său 
principiu; și cunoașterea era adâncimea, adică spiritul, în care 
momentele care nu au subzistență pentru sine își aveau substanţa lor. 
Această substanţă și-a făcut însă acum apariţia; ea este adâncimea 
spiritului cert de el însuși, care nu permite principiului singular să se 
izoleze și să se constituie în el însuși ca întreg; ci, adunând și menţinând 
împreună în sine toate aceste momente, ea avansează în această bogăţie 
întreagă a spiritului ei real, şi toate momentele sale particulare iau și 
primesc împreună în sine acceaşi determinatie a întregului. — Acest 
spirit cert de el însuși, mișcarea sa, este realitatea lor adevărată și este în 
şi pentru sinele care revine fiecărui individ singular. — Dacă deci seria 
unică considerată până acum, în progresul ei, marca reîntoarcerile în ea 
prin noduri, dar, din acestea, ea mergea iarăși într-o singură lungime, 
ea este acum ruptă prin aceste noduri, prin aceste momente universale, 
şi s-a fracționat în linii multiple, care, adunate într-o singură legătură, se 
unesc în același timp simetric, așa încât aceleași deosebiri în care fiecare 
linie particulară se forma în interiorul ei înseși se întâlnesc. — Reiese, 
de altfel, clar din întreaga expunere cum trebuie înțeleasă această 
coordonare reprezentată aici a direcțiilor universale, încât este inutil de 
a mai face observația că aceste diferenţe trebuie luate esenţial numai ca 

momente ale devenirii, nu ca părţi; în cazul spiritului real, ele sunt 
atribute ale substanţei lui; în religie însă, ele sunt mai curând doar 
predicate ale subiectului. — În același fel, în sine, adică pentru noi, 
toate formele sunt conţinute în genere în spirit și în fiecare spirit; dar în 
ceea ce priveşte realitatea lui în general, nu este vorba decât de a ști ce 
caracter determinat are în conștiința lui, în ce determinatie și-a exprimat 
Sinele său, adică în ce formă își cunoaște el esenţa. 

Distincția care a fost făcută între spiritul real și acelaşi spirit care 
se cunoaște ca spirit, adică între el însuși ca fiind conștiința și el ca fiind 
conştiința-de-sine, este suprimată în spiritul care se recunoaște în 
adevărul lui; conştiinţa sa și conștiinţa-sa-de-sine sunt egalate. Dar, cum 
religia este însă aici mai întâi nemijlocită, această deosebire nu s-a 
reîntors în spirit. Este pus numai conceptul religiei; în aceasta este 
esenţa conştiinței-de-sine, care îşi este orice adevăr şi care conține în 
acest adevăr întreaga realitate. Această conștiință-de-sine se are pe sine, 
ca conştiinţă, ca obiect; spiritul, ce se cunoaște la început pe sine numai 
în mod nemijlocit, își este astfel spirit în forma nemijlocirii şi 
determinația formației în care el își apare este aceea a fiinţei. Această 
fiinţă nu este anume umplută nici cu senzaţia, adică cu o materie 
variată, nici cu alte momente, scopuri sau determinări unilaterale, ci cu 
spiritul, şi este cunoscută de ea însăși ca fiind orice adevăr şi realitate. 
Această împlinire nu este în acest fel egală formației sale; spiritul, ca 
esenţă, nu este egal conştiinţei sale. El este mai întâi real ca spirit 
absolut, atunci când el este deopotrivă pentru el în adevărul lui, aşa cum 
el este în certitudinea lui de sine; adică atunci când extremii în care el 
se divide ca fiind conștiință sunt în configurația spiritului unul pentru 
altul. Configuraţia, pe care spiritul o ia ca obiect al conștiinței lui 
rămâne umplută cu certitudinea spiritului, precum şi cu substanţa; prin 
acest conţinut dispare aceea că obiectul este coborât la pura obiectivitate, 
la o formă a negativității conştiinţei-de-sine. Nemijlocita unitate a 
spiritului cu el însuși este baza, adică conștiința pură, în interiorul căreia 
conştiinţa se separă. Închis astfel în pura sa conştiință-de-sine, spiritul 
există în religie nu ca creator al unei naturi în genere; ci, ceea ce el 
produce în această mișcare sunt formațiile lui ca spirite, care împreună 
constituie totalitatea apariţiei lui, şi această mișcare ea însăși este 
devenirea realităţii lui perfecte, prin laturile singulare ale acesteia, adică 
prin realitățile sale imperfecte. 

Prima realitate a spiritului este conceptul religiei însăși, adică 
religia ca nemijlocită, şi deci religia naturală; în ea spiritul se cunoaște 
ca obiect al său într-o formă naturală, adică nemijlocită. A doua însă 
este în mod necesar aceea de a se cunoaște în forma naturii suprimate, 
adică în forma Sinelui. Ea este astfel religia în forma artei, căci la forma 
Sinelui se ridică configuraţia prin activitatea productivă a conștiinței, 
prin care aceasta privește în obiectul ei acţiunea ei, adică Sinele. A treia, 
în fine, suprimă unilateralitatea celorlalte două; Sinele este deopotrivă 
un Sine nemijlocit, după cum nemijlocirea este Sine. Dacă în prima 
spiritul este în genere în forma conștiinței, într-a doua în forma 
conştiinței-de-sine, în a treia el este în forma unității ambelor; spiritul 
are configuraţia fiinţei în şi pentru sine; şi întrucât el este deci 
reprezentat în felul în care e în şi pentru sine, aceasta este religia 
revelată. Deşi spiritul atinge însă în ea configurația lui adevărată, 
configuraţia însăși și reprezentarea sunt încă tocmai latura nedepășită 
de la care spiritul trebuie să treacă în concept spre a dizolva cu totul în 
el forma obiectivităţii, în concept care include deopotrivă în sine opusul 
său. Atunci spiritul a sesizat conceptul lui însuși, aşa cum l-am sesizat 
noi, Şi configuraţia lui, adică elementul existenţei-lui-în-fapt, întrucât 
ea este conceptul, este Spiritul însuși. 

Spiritul care cunoaște spiritul este conştiinţă a lui însuși, și el îşi 
este în forma obiectivităţii, el este; și el este în același timp ființa- 
pentru-sine. El este pentru sine, este latura conștiinței-de-sine, și anume 
în contrast cu latura conștiinței sale, adică a raportării sale la sine ca 
obiect. În conștiința sa este opoziţia, și, prin aceasta, caracterul 
determinat al formei în care el îşi apare și se cunoaște pe sine. Numai cu 
această determinaţie avem de-a face în această considerare a religiei, 
căci esenţa ei lipsită de formă, adică conceptul ei pur, a reieșit deja. 
Deosebirea conştiinţei și a conștiinţei-de-sine cade însă totodată în 

interiorul acestui concept; forma pe care o îmbracă religia nu contine 
existența sipiritului aşa cum este el natură detașată și liberă de gândire, 
nici cum este el gândire liberă de existenţa-în-fapt; dar ea este existența 
menţinută în gândire, în felul unui gândit care îi este prezent. — Potrivit 
determinaţiei acestei forme în care spiritul se cunoaşte pe sine, o religie 
se deosebește de alta. Trebuie observat în același timp că prezentarea 
acestei cunoașteri a ei despre ea, potrivit acestei determinațţii singulare, 
nu epuizează de fapt întregul unei religii reale. Șirul diferitelor religii, 
care se vor arăta, reprezintă tot pe atât, din nou, numai laturile diferite 
ale unei religii unice, și anume ale fiecăreia dintre religiile singulare, 
şi reprezentările care par să caracterizeze o religie reală faţă de alta apar 
în fiecare dintre ele. Însă, în același timp, diversitatea trebuie 
considerată și ea ca o diversitate a religiei. Căci, fiindcă spiritul se 
găseşte în diferenţa dintre conștiința sa şi conștiința-sa-de-sine, mișcarea 
are telul de a suprima această diferență fundamentală și de a da formei 
configurate, care este obiectul conștiinței, forma conştiinței-de-sine. 
Această diferență nu este însă deja suprimată prin aceea că formele pe 
care acea conştiinţă le conţine au în ele și momentul Sinelui și că 
divinitatea este reprezentată ca conștiință-de-sine. Sinele reprezentat 
nu este sinele real; pentru ca el, ca și oricare altă determinare mai 
apropiată a formei-configurate, să aparţină într-adevăr acesteia, el 
trebuie situat în această formă, în parte prin acţiunea conștiinţei-de-sine, 
în parte determinarea inferioară trebuie să se arate ca fiind suprimată și 
înțeleasă de către determinarea superioară. Căci ce e reprezentat 
încetează de a fi ceva reprezentat și străin cunoașterii lui numai prin 
aceea că el este produs de către Sine, văzând astfel determinarea 
obiectului ca fiind a sa și văzându-se pe el în acest obiect. — Prin 
această operaţie a dispărut în același timp determinarea inferioară: căci 
acţiunea este procesul negativ care se petrece pe spezele unui altul; în 
măsura în care această determinare inferioară continuă însă să apară, ea 
s-a retras în neesenţialitate; după cum, din contră, unde cea inferioară 
predomină, unde apare însă și determinarea superioară, una coexistă 
într-un mod lipsit de sine lângă cealaltă. Când deci reprezentările 
diferite, în interiorul unei religii singulare, exprimă anume întreaga 
mișcare a formelor religiei, caracterul specific al fiecărei religii este 
determinat de unitatea specifică a conştiinţei și a conștiinţei-de-sine prin 
aceea că conștiinţa-de-sine a luat în ea determinarea aparținând obiectului 

conștiinței, şi-o însușeşte întru totul prin acțiunea ei şi o cunoaște ca 
esențială în comparaţie cu celelalte. — Adevărul credinței, într-o 
determinare dată a spiritului religios, se arată în faptul că spiritul real 
este constituit în acelaşi fel ca şi forma în care el se intuieşte în religie; 
— aşa cum, de exemplu, încarnarea divinității care apare în religiile 
orientale nu are adevăr, fiindcă spiritul real al acestei religii este fără 
reconcilierea pe care o implică acest principiu. — Nu este locul aici de 
a ne reîntoarce de la totalitatea determinărilor la determinarea singulară 
și de a arăta în ce formă, în interiorul ei și al religiei ei particulare, este 
conținută totalitatea celorlalte. Forma superioară, când este retrogradată 
față de una inferioară, este lipsită de semnificaţie pentru spiritul 
conștient-de-sine, nu-i aparţine decât superficial și aparţine numai 
reprezentării lui. Ea trebuie considerată în semnificația ei proprie și 
trebuie considerată acolo unde ea este principiul acestei religii 
particulare și unde este adeverită de către propriul ei spirit real. 


A) ESENȚA LUMINOASĂ 


Spiritul, ca fiind Esența, care e conșştiință-de-sine, adică esenţa 
conştientă de sine care este orice adevăr și cunoaște orice realitate ca 
fiind ea însăși, este mai întâi, în contrast cu realitatea pe care el și-o dă 
în mișcarea conștiinței sale, numai conceptul său; — şi acest concept 
este, în contrast cu ziua desfăşurării lui, noaptea esenței sale; în contrast 
cu existența momentelor sale ca configurații independente, este misterul 
creator al nașterii sale. Acest mister conţine în el însuși revelaţia lui; 
căci existența-în-fapt are în acest concept necesitatea ei, deoarece el este 
spiritul ce se cunoaște pe sine, deci are în esenţa lui momentul de a fi 
conştiinţă și de a se reprezenta lui însuși în mod obiectiv. — Avem aici 
Eul pur, care, în exteriorizarea lui, are în el însuși certitudinea lui însuși 
ca obiect universal, cu alte cuvinte acest obiect este pentru el 
pătrunderea oricărei gândiri și a oricărei realități. 

În prima scindare nemijlocită a Spiritului Absolut care se cunoaşte 
pe sine, forma lui are acel caracter care aparține conștiinței nemijlocite, 
adică certitudinii sensibile. Spiritul se priveşte pe sine în forma ființei, 
dar nu în forma ființei fără spirit, umplută cu determinările contingente 

ale senzatiei, care aparțin certitudinii sensibile; ci ea este ființa umplută 
cu spirit. Ea cuprinde. deopotrivă în ea forma care a apărut în conștiința- 
de-sine nemijlocită, forma stăpânului, faţă de conștiinţa-de-sine a 
spiritului care se retrage din obiectul ei. — Această ființă umplută cu 
conceptul spiritului este deci forma relaţiei simple a spiritului fată de el 
însuşi, adică forma lipsei de formă. În virtutea acestei determinări, ea 
este Esența luminoasă pură a Răsăritului, care cuprinde şi umple totul, 
care se menţine în substanţialitatea ei fără formă. Alteritatea ei este 
negativul tot atât de simplu, Întunericul; mişcările propriei exteriorizări, 
creaţiile ei în elementul fără rezistenţă al alterității sale sunt ţâşniri de 
lumină, ele sunt în simplitatea lor totodată devenirea-pentru-sine şi 
reîntoarcerea din existenta-sa-în-fapt, fluvii de foc care consumă 
formarea. Diferenţa pe care această esenţă și-o dă crește mai departe în 
substanța existență-în-fapt și se configurează în forme ale naturii; însă 
simplitatea esenţială a gândirii sale rătăcește fără consistenţă și fără 
înţelegere în ele, lărgeşte limitele ei până la ce e nemăsurat și dizolvă 
frumuseţea ei, ridicată la splendoare, în sublimul ei. 

Conţinutul pe care îl dezvoltă această ființă pură, adică percepţia 
sa, este deci un joc fără esenţă în ce priveşte această substanţă, care 
numai răsare, fără să apună în ea, fără să devină subiect şi să-și 
întărească diferenţele ei prin intermediul Sinelui. Determinările ei sunt 
doar atribute care nu ajung la independență, ci rămân numai nume ale 
Unului cu o mulțime de nume. Acesta este îmbrăcat cu forțele variate 
ale existenţei și cu formele realității, precum cu o podoabă lipsită de 
Sine; ele sunt numai solii puterii ei, lipsiţi de o voinţă proprie, viziuni 
ale splendorii ei și voci ale glorificării ei. 

Această viată ametită trebuie însă să ia caracterul ființei-pentru- 
sine şi să dea o consistență formelor ei în dispariţie. Ființa nemijlocită, 
în care ea se plasează ca opusă conștiinței ei, este ea însăşi puterea 
negativă care dizolvă diferentierile sale. Ea este deci în adevăr Sinele; 
şi spiritul trece de aceea în a se cunoaște pe sine în forma Sinelui. 
Lumina pură împrăștie simplitatea ei ca o infinitate de forme şi se 
sacrifică, așa încât singularul să-și ia subzistenta din substanţa sa. 

B) PLANTA ȘI ANIMALUL 


Spiritul conștient de sine, care din esenţa lipsită de formă a intrat 
în sine sau care şi-a ridicat nemijlocirea sa la nivelul Sinelui în genere, 
determină simplitatea sa ca o pluralitate a fiinţei-pentru-sine și este 
religia percepției spirituale în care el se risipește într-o mulțime 
nenumărată de spirite mai slabe sau mai puternice, mai bogate sau mai 
sărace. Acest panteism — mai întâi subzistenta liniștită a acestor atomi 
spirituali — devine mişcarea dușmănoasă în ea însăşi. Nevinovăţia 
religiei florilor, care nu e decât o reprezentare lhpsită-de-sine a Sinelui, 
trece în seriozitatea vietii în luptă, în vina religiei animalelor, liniştea și 
neputinţa individualităţii contemplative trece în fiinţa-pentru-sine 
distrugătoare. — Nu ajută la nimic de a fi luat din lucrurile percepției 
moartea abstracției şi de a le fi ridicat la esente ale percepţiei spirituale; 
însufleţirea acestui domeniu spiritual are în ea moartea, prin 
determinaţia și negativitatea care se suprapun inocenţei indiferente a 
acestora. Prin această determinaţie și negativitate, împrăștierea 
spiritului în multiplicitatea formelor liniștite ale plantei devine o 
mișcare duşmănoasă, în care se consumă ura ființei lor pentru sine. — 
Conștiinţa-de-sine reală a acestui spirit risipit este o mulțime de spirite 
populare singularizate, nesociabile, care, în ura lor, se luptă între ele pe 
viață ȘI pe moarte și își devin conștiente de a fi, ca esenţă a lor, anumite 
figuri animale; căci ele nu sunt altceva decât spirite animale, o viață 
animală care se desparte și fără o universalitate conștientă în ea. 

În această ura însă se iroseşte determinaţia pur negativă a fiintei- 
pentru-sine; şi, prin această mișcare a conceptului, spiritul intră într-o 
altă formă. Ființa-pentru-sine suprimată este forma obiectului, o formă 
care este produsă de Sine, adică o formă care este mai degrabă Sinele 
produs, Sinele consumându-se el însuşi, adică Sinele devenind lucru. 
Deasupra spiritelor animale care numai se sfâșie, obține supremaţia cel 
ce munceşte, a cărui acţiune nu este numai negativă, ci liniştită și 
pozitivă. Conştiinţa spiritului este deci acum mişcarea care a trecut 
dincolo de Însinele nemijlocit, ca și dincolo de ființa-pentru-sine 
abstractă. Fiindcă însinele este redus, prin opoziţie, la nivelul unui 
caracter specific, el nu mai este formă proprie a Spiritului Absolut, ci 
este o realitate pe care conștiința sa o găsește stând ca opusă în faţa ei, 

ca o existenţă banală, pe care o suprimă; în același timp, această 
conştiinţă nu este numai această ființă-pentru-sine care suprimă, ci 
produce propria-i reprezentare, fiinţa-pentru-sine exteriorizată în forma 
unui obiect. Această producere nu este totuşi activitatea perfectă, ci o 
activitate condiționată de formarea unui material dat. 


C) MEŞTERUL 


Spiritul apare deci aici ca fiind Meșterul şi acţiunea lui, prin care 
el se produce pe sine ca obiect, dar fără să fi înţeles gândul lui însuși, 
este o muncă instinctivă, aşa cum albinele își construiesc celulele lor. 

Prima formă, deoarece este cea nemijlocită, are caracterul abstract 
al intelectului, și opera nu este încă în ea însăși umplută de spirit. 
Cristalele piramidelor și obeliscurilor, simple reuniri de linii drepte cu 
suprafeţe plane şi raportări egale ale părților în care incomen- 
surabilitatea rotundului este eliminată, sunt lucrările acestui meşter al 
formei stricte. Datorită înţelegerii simple a formei, ea nu este în ea 
însăși semnificația sa, nu este Sinele spiritual. Operele primesc deci 
numai spiritul, fie în ele ca pe un spirit decedat, străin, care a părăsit 
pătrunderea sa vie în realitate, care, fiind el însuși mort, intră în aceste 
cristale lipsite de viaţă, fie că ele se raportează într-un fel exterior la 
spirit, ca la un atare care este el însuși exterior și nu e prezent ca spirit, 
ca la lumina care răsare, care aruncă asupra lor semnificaţia ei. 

Separaţia de la care pleacă spiritul ca meșter, a însinelui care 
devine materia pe care el o prelucrează și a ființei-pentru-sine, care este 
latura conștiinţei-de-sine care muncește, a devenit pentru el obiectivă 
în opera sa. Străduinţa sa ulterioară trebuie să se îndrepte către 
suprimarea acestei separări a sufletului şi a corpului; el trebuie să 
îmbrace sufletul şi să-i dea o formă în el însuși, pe altă parte să 
însuflețească corpul. Amândouă laturile, când sunt apropiate una de 
cealaltă, păstrează în aceasta, una fată de alta, determinația spiritului 
reprezentat și a învelișului său care îl împrejmuieşte; unitatea spiritului 
cu el însuși contine această opoziţie a singularității și universalității. 
Întrucât opera se apropie în laturile ei de ea însăși, se întâmplă prin 
aceasta în același timp şi celalalt fapt, că opera se apropie de conştiința- 

de-sine care munceşte și că, în operă, aceasta ajunge la cunoașterea sa 
aşa cum este în și pentru sine. În acest fel, ea nu formează la început 
decât latura abstractă a activității spiritului, care nu cunoaşte încă 
conţinutul său în el însuși, ci în opera lui, care este un lucru. Meșterul 
însuși, spiritul întreg, nu a apărut încă, ci este esenta încă interioară, 
ascunsă, care, ca întreg, este dată numai ca împărțită în conștiinţa-de- 
sine activă și în obiectul produs de ea. 

Lăcașul înconjurător, realitatea externă, care este ridicată mai întâi 
numai în forma abstractă a intelectului, meșterul o lucrează deci într-o 
formă mai însuflețită. El întrebuinţează în acest scop viaţa plantelor, 
care nu mai e sfântă, ca în panteismul precedent, neputincios, ci este 
luată de el, care se concepe pe sine ca esenţa-fiind-pentru-sine, ca fiind 
ceva de întrebuințat, şi este redusă la un aspect exterior și la un 
ornament. Ea nu va fi însă utilizată într-un mod neschimbat, dar 
lucrătorul formei conștiente de sine elimină totodată caracterul 
tranzitoriu pe care existența nemijlocită a acestei vieţi o are în ea și 
apropie formele ei organice de formele mai stricte și mai universale ale 
gândirii. Forma organică, lăsată liberă, se lăţește în particularitate, 
sub jugată de partea ei de forma gândului, ridică, pe de altă parte, aceste 
figuri drepte şi plane la o rotunjire mai însufleţită, un amestec care 
devine rădăcina arhitecturii libere. 

Acest lăcaș, latura elementului universal, adică a naturii 
neorganice a spiritului, închide acum în ea și o formă a singularității, 
care aduce mai aproape de realitate spiritul exterior sau interior lui, mai 
înainte separat de existența-în-fapt, și face astfel ca opera să se acorde 
mai mult cu conștiința-de-sine activă. Lucrătorul recurge mai întâi la 
forma ființei-pentru-sine în genere, la forma animală. Faptul că nu mai 
e nemijlocit conștient de sine în viaţa animală, el o probează prin aceea 
că se constituie, în contrast cu aceasta, ca fiind forța productivă, și se 
cunoaște în viaţa animală ca fiind opera sa; prin care această formă 
animală este în același timp suprimată şi devine hieroglifa unei alte 
semnificaţii, a unei gândiri. De aceea, această formă nu va mai fi 
întrebuințată singură și în întregime de către meșter, ci amestecată cu 
forma gândului, cu forma umană. Însă lipseşte încă operei forma și 
existenţa în care Sinele există ca Sine; îi lipseşte încă faptul de a 
exprima în ea însăşi că include în sine o semnificaţie interioară, îi 
lipseşte limbajul, elementul în care este dat Sinele însuși care o umple. 

De aceea opera, chiar dacă ea s-a purificat cu totul de ce e animalic și 
poartă în ea numai forma conștiinței-de-sine, este încă forma mută, care 
are nevoie de raza soarelui, care răsare spre a avea un ton care, creat de 
lumină, nu este încă decât sunet, și nu limbaj, arată numai un Sine 
exterior, nu Sinele interior. 

Acestui Sine exterior al formei i se opune cealaltă formă, care 
indică că ea are un interior în ea însăși. Natura, care se reîntoarce în 
esenţa ei, coboară multiplicitatea ei vie, ce se singularizează și se 
rătăcește în propria ei mișcare, la un lăcaș neesenţial, care este 
acoperământul interiorului; şi acest interior este mai întâi încă 
întunericul simplu, imobilul, piatra neagră lipsită de formă. 

Ambele reprezentări conţin interioritatea și existența-în-fapt — 
cele două momente ale spiritului; și ambele reprezentări conţin totodată 
ambele momente într-un raport de opoziţie, conţin Sinele ca interior și 
ca exterior. Amândouă trebuie unite. — Sufletul statuii cu forma umană 
nu vine încă din interior, nu este încă limbajul, existența-în-fapt, care 
este interior în el însuşi, și interiorul existenței-în-fapt multiforme este 
încă aceea ce e lipsit de ton, ceea ce nu se deosebeşte încă în sine şi ceea 
ce este încă separat de exteriorul său, căruia îi apartin toate diferenţele. 
— Meșterul unește de aceea pe amândouă în amestecul formei naturale 
și formei conștiente-de-sine și aceste esențe ambigue, enigmatice pentru 
ele însele — conştientul luptând cu inconştientul, interiorul simplu cu 
exteriorul multiplu figurat, obscuritatea gândirii cu claritatea 
exteriorizării — explodează în limbajul unei înţelepciunii adânci, greu 
de înţeles. 

În această operă încetează munca instinctivă, care, în contrast cu 
conștiința-de-sine, producea o operă lipsită de conștiință. Căci aici 
activitatea meșterului, care constituie conștiinţa-de-sine, vine faţă în 
fată cu un interior tot atât de conștient de sine care își dă expresie. Meşterul 
s-a ridicat aici până la punctul unde conștiința lui se scindează, în care 
spiritul întâlnește spiritul. În această unitate a spiritului conștient-de- 
sine cu el însuşi, în măsura în care el își este formă și obiect al 
conștiinței lui, se curăță amestecurile sale cu modalitatea inconștientă 
a formei naturale nemijlocite. Acest monstruos, în formă, vorbire și 
faptă, se dizolvă într-o formă care e spirituală a unui exterior care a 
intrat în sine, a unui interior care se exteriorizează în afară de el şi în el 

în$uşi, care se naște pe el însuși și îşi menţine forma sa conformă cu 
gândirea, şi este existenţa-în-fapt clară. Spiritul este artist. 

Spiritul a ridicat chipul său, în care el este pentru conștiința sa, în 
forma conștiinței înseși și el face să-i apară o atare formă. Meșterul a 
renunțat la munca sintetică, la amestecul formelor eterogene ale 
gândului și ale naturii; întrucât chipul a căpătat forma activităţii 
conștiente de sine, meșterul a devenit un muncitor spiritual. 

Dacă întrebăm apoi care este spiritul real care în religia artei are 
conștiința esenței sale absolute, atunci reiese că este spiritul etic, adică 
spiritul adevărat. El nu este numai substanţa universală a tuturor 
indivizilor, singulară, dar, întrucât substanţa are pentru conștiința reală 
chipul conștiinței, aceasta înseamnă și atât: că substanţa care este 
individualizată este cunoscută de ei ca propria ei esență și propria lor 
operă. Ea nu este astfel, pentru ei, esenţa luminoasă în a cărei unitate 
fiinţa-pentru-sine a conștiinței-de-sine nu este conținută decât negativ, 
numai tranzitoriu, și contemplă pe stăpânul realității ei; nu este nici 
consumarea fără încetare a popoarelor ce se urăsc, nici subjugarea 
acestora în caste, care împreună constituie aparenţa organizării unui 
întreg perfect, căreia îi lipseşte însă libertatea universală a indivizilor. 
Ci acest spirit este poporul liber, în care datina formează substanța 
tuturor, ale cărei realitate și existență toți și fiecare individ singular le cunosc 
ca voinţă și faptă a lor. 

Religia spiritului etic este însă înălţarea lui deasupra realităţii sale, 
este reîntoarcerea din adevărul său în pura cunoaștere a lui însuşi. 
Întrucât poporul etic trăieşte în nemijlocită unitate cu substanţa sa și nu 
are în el principiul purei singularităţi a conștiinţei-de-sine, religia lui nu 
apare în forma ei completă decât în despărțirea față de subzistența sa. 
Căci realitatea substanţei etice se bazează în parte pe liniștita ei 
imuabilitate, în contrast cu mișcarea absolută a conștiinţei-de-sine, și, în 

consecință, pe faptul că această conștiință-de-sine nu s-a reîntors încă în 
sine din datina sa liniștită și din încrederea sa puternică; — în parte, 
această realitate se fundează pe organizarea ei într-o pluralitate de 
drepturi și datorii, ca și pe împărțirea în masele diferitelor clase şi ale 
acțiunii particulare ale acestora, care cooperează la viaţa întregului; — 
și aceasta prin faptul că individul singular este mulțumit cu limitarea 
existenţei-sale-în-fapt și nu a sesizat încă gândul nelimitat al Sinelui său 
liber. Dar acea încredere nemijlocită, calmă, în substanţă se reîntoarce 
în încrederea față de sine și în certitudinea de sine, și mulțimea 
drepturilor și datoriilor, ca și acţiunea limitată, este aceeași mișcare 
dialectică a eticului ca și pluralitatea „lucrurilor“ şi a determinările lor, 
o mişcare care nu-și găseşte liniștea și stabilitatea decât în simplitatea 
spiritului cert de el însuși. — Împlinirea vieţii etice ca liberă conștiință- 
de-sine și soarta lumii etice sunt de aceea individualitatea care a intrat 
în sine, absoluta ușurință a spiritului etic care a dizolvat în el toate 
deosebirile fixe ale subzistenței sale şi masele articulării sale organice 
și care, perfect sigur pe el însuși, a ajuns la bucuria fără margini și la 
satisfacția cea mai liberă a lui însuşi. Această simplă certitudine a 
spiritului în el însuși este dublul sens: de a fi subzistență calmă și adevăr 
solid, ca și neliniște absolută și dispariție a eticului. Ea se transformă 
însă, în aceasta din urmă, căci adevărul spiritului etic este încă mai întâi 
numai această esenţă şi încredere substanţială în care Sinele nu se 
cunoaște ca singularitate liberă, și care deci piere în această interioritate, 
adică în devenirea liberă a Sinelui. Întrucât deci încrederea este ruptă 
și substanța poporului este în sine îngenuncheată, spiritul, care este 
termenul mediu al unor extremi lipsiţi de consistenţă, a apărut acum în 
extremul conștiinței-de-sine, care se sesizează pe el ca esență. Acesta 
este spiritul cert de el în sine, care deplânge pierderea lumii sale și care 
produce acum esenţa lui, ridicată deasupra realităţii din puritatea 
Sinelui. 

Într-o atare epocă apare arta absolută; înainte, ea este muncă 
instinctivă care — cufundată în existenţa-în-fapt — iese din ea și o 
prelucrează, care nu-şi are substanţa sa în lumea liberă a ordinii etice 
ȘI, de aceea, nu are o activitate spirituală liberă nici în ce priveşte Sinele 
care munceşte. Mai târziu, spiritul trece dincolo de opera artei, spre a-și 
câștiga manifestarea cea mai înaltă, anume aceea de a fi nu numai 
substanță înnăscută și produsă din Sine, dar încă, în manifestarea sa ca 

obiect, de a fi acest Sine; nu numai de a se naște din conceptul său, ci 
de a avea drept configuraţie conceptul său însuși, așa încât conceptul și 
opera de artă creată să se ştie reciproc ca fiind unul și același. 

Întrucât astfel substanţa etică s-a reîntors din existenţa sa obiectivă 
în pura ei conștiință-de-sine, acesta este aspectul conceptului, adică al 
activității cu care spiritul se produce ca obiect. Ea este formă pură, 
fiindcă individul și-a prelucrat astfel, în obedienţa și în serviciul etic, 
orice existenţă inconștientă şi orice determinare fixă, după cum 
substanţa însăși a devenit această esenţă fluidă. Această formă este 
noaptea în care substanţa a fost trădată și s-a făcut ea însăși subiect; din 
această noapte a purei certitudini de sine, spiritul etic învie ca forma 
liberată de natură și de existenţa-sa-în-fapt nemijlocită. 

Existența conceptului pur, în care spiritul a fugit din corpul său, 
este un individ pe care spiritul şi-l alege ca pe un vas pentru durerea sa. 
Spiritul este în individ ca universalul său și puterea sa, de care individul 
este tiranizat, ca „pathos“ al lui, ca dată căruia conștiința-lui-de-sine își 
pierde libertatea. Dar acea putere pozitivă a universalităţii va fi 
constrânsă de către Sinele pur al individului, ca fiind puterea negativă. 
Această activitate pură, conștientă de forţa ei inalienabilă, luptă cu 
esenţa neformată. Devenind stăpână asupra ei, ea și-a făcut din patos 
propria ei materie și şi-a dat conţinutul ei; și această unitate apare ca 
operă, spiritul universal apare ca individualizat și reprezentat. 


A) OPERA DE ARTĂ ABSTRACTĂ 


Prima operă de artă este, ca fiind nemijlocită, opera de artă 
abstractă şi singulară. De partea sa, ea trebuie să se îndrepte din felul ei 
nemijlocit și obiectiv către conștiinţa-de-sine, după cum, pe de altă 
parte, aceasta, pentru sine, se îndreaptă în cult către suprimarea 
diferenţei pe care ea şi-o dă la început faţă de spiritul său, şi, prin 
aceasta, se îndreaptă către producerea unei opere de artă care are viață 
în sine. 

[1] Primul mod în care spiritul artistic își îndepărtează cel mai mult 
figura de conştiinţa sa activă este modul nemijlocit în care figura este 
prezentă ca lucru în genere. — În ea, ea se împarte în distincţia dintre 

individualitate, care are în ea forma Sinelui, și universalitate, care 
prezintă esența neorganică în raport cu figura, ca fiind ceea ce o 
înconjoară și lăcașul ei. Această figură capătă, prin ridicarea întregului 
în conceptul pur, forma ei pură care apartine Spiritului. Ea nu mai este 
cristalul ce aparține intelectului, locuit de ce este mort sau care este 
luminat de sufletul exterior, nu este nici amestecul care apare întâi din 
plantă, al formelor naturii şi ale gândului, a cărui activitate este încă aici 
o imitație, ci conceptul şterge ceea ce din rădăcini, ramuri sau frunze 
se lipsește încă de forme și purifică aceste figuri în figuri în care linia 
dreaptă şi suprafaţa cristalului sunt ridicate la raporturi incomen- 
surabile, așa încât însufleţirea organicului este preluată în forma 
abstractă a intelectului și în același timp este păstrată pentru intelect 
esenţa ei, incomensurabilitatea. 

Zeul care strălucește înăuntru este însă piatra neagră scoasă din 
învelișul ei animal, care este pătrunsă de lumina conștiinței. Figura 
umană șterge pe cea animală, cu care ea era amestecată; animalul este, 
pentru zeu, numai un veșmânt accidental; el trece pe lângă figura lui 
adevărată şi nu mai valorează nimic pentru sine, ci a decăzut la a fi o 
semnificaţie pentru altceva, a devenit mai mult un simbol. Figura zeului 
elimină, tocmai prin aceasta, în ea însăși și sărăcia condiţiilor naturale 
ale existenţei animale și indică dispoziţiile interioare ale vieţii organice 
ca fiind topite în suprafaţa formei și neaparţinând decât acesteia. — 
Esenţa zeului este însă unitatea existenţei universale a naturii și a 
spiritului conştient de sine, care în realitatea lui pare că stă în opoziție 
cu aceea. În același timp, fiind mai întâi o figură individuală, existența 
sa este unul din elementele naturii, după cum realitatea ei conştientă- 
de-sine este un spirit popular particulari. Dar aceea este, în această 
unitate, elementul reflectat în spirit, este natura transfigurată prin gând 
și unită cu viaţa conștientă-de-sine. Figura zeilor are de aceea elementul 
ei natural ca ceva suprimat, ca o amintire obscură în ea. Esenţa haotică 
și lupta confuză a existenţei libere a elementelor, domnia amorală a 
Titanilor este învinsă și trimisă la marginea realităţii care și-a devenit 
clară, la graniţele tulburi ale lumii care s-a găsit şi s-a liniștit în Spirit. 
Acești zei vechi, în care se particularizează la început esenţa luminoasă, 
unindu-se cu întunericul, cerul, pământul, oceanul, soarele, focul orb, 

tifonic al pământului ş.a.m.d. sunt înlocuiţi prin forme care nu mai au în 
ele decât ecoul amintind obscur pe acești Titani și care nu mai sunt 
ființe naturale, ci spirite etice, clare, ale popoarelor conștiente de ele. 
Această formă simplă a distrus deci în ea neliniștea singularizării 
infinite — a singularizării deopotrivă ca element al naturii, care se 
comportă cu necesitate numai ca esență universală, dar care se 
comportă contingent în existența-sa-în-fapt și în mișcarea sa, cât și în 
viaţa poporului, care, împrăștiat în masele particulare ale acțiunii și în 
punctele individuale ale conştiinţei-de-sine, are o existenţă cu sensuri 
și fapte multiple — și a cuprins-o în individualitatea liniștită. Acelei 
forme simple îi este deci opus momentul neliniștii; e1, esenței, îi este 
opusă conştiința-de-sine, care, ca fiind izvorul și originea aceleia, nu 
și-a mai reținut pentru sine decât de a fi activitate pură. Ceea ce aparţine 
substanţei, artistul a dat-o cu totul operei lui; lui însuși însă, ca o 
individualitate determinată, nu și-a dat în opera sa nici o realitate; el nu 
putea să dea acesteia perfecțiunea decât exteriorizându-se 
particularității lui, dezîncamându-se și înălțându-se la abstracția acțiunii 
pure. — În această primă creaţie nemijlocită, separarea operei și a 
activității lui conștiente-de-sine nu este încă unită din nou; opera nu este 
deci pentru sine ceea ce e într-adevăr însufleţit, ci este un întreg numai 
împreună cu devenirea ei. Faptul banal în opera de artă, că ea este creată 
în conştiinţă și făcută de mâini omeneşti, este momentul conceptului 
existând ca concept, care i se opune ei. Și dacă acesta, ca artist sau ca 
cel ce contemplă, este destul de dezinteresat spre a declara opera de artă 
ca fiind în ea însăşi absolut însuflețită și spre a se uita pe el, care o face 
sau contemplă, trebuie, fată de aceasta, reținut conceptul spiritului, 
căruia nu-i poate lipsi momentul de a fi conștient de el însuşi. Acest 
moment se opune însă operei, deoarece spiritul, în această primă 
scindare a lui, dă ambelor laturi, una fată de alta, determinarea lor 
abstractă de a fi „faptă“ a ceva şi de a fi „lucru“, şi deoarece 
reîntoarcerea lor în unitatea de la care au plecat nu a luat încă fiinţă. 
Artistul face deci în opera lui experienţa că el nu a produs o esență 
identică lui. Desigur, i se înapoiază din ea o conştiinţă, în sensul că o 
mulțime admirativă o onorează ca fiind spiritul care este esenţa lor. Dar 
această animare a operei, deoarece ea îi redă conștiința-lui-de-sine 
numai ca admirație, este mai degrabă o mărturisire pe care această 
însuflețire o face artistului, că opera nu este pe același nivel cu el însuși. 

Întrucât ea îi revine lui în genere cu bucurie, el nu găseşte în ea suferința 
formării Şi a creaţiei, nu găsește eforturile muncii sale. Ceilalţi pot să 
judece opera sau să-i aducă ofrande în orice fel, pot să-și situeze în ea 
conştiinţa; când ei se situează cu cunoștințele lor deasupra ei, artistul 
ştie cu cât preţuiește mai mult fapta sa decât înţelegerea şi vorbirea lor, 
când ei se situează dedesubt şi recunosc în ea esența care îi domină, el 
se cunoaște ca fiind meșterul acesteia. 

[2] Opera de artă cere deci un alt element pentru existenţa ei; zeul 
cere o altă ivire decât aceasta, în care din adâncul noptii sale creatoare 
el cade în opusul ei, în exterioritate, în caracterul lucrului fără 
conştiință-de-sine. Acest element mai înalt este limbajul, un mod de a 
exista care este nemijlocit existență conştientă-de-sine. Când 
conștiința-de-sine individuală este prezentă în el, ea este prezentă tot 
atât de nemijlocit ca o molipsire universală; completa izolare a fiintei- 
pentru-sine este totodată fluiditatea și unitatea universală, dispersată a 
mulților Sine; limbajul este sufletul existent ca suflet. Zeul, deci, care 
are limbajul ca element al figurii sale, este opera de artă însuflețită în 
ea însăși, care conţine nemijlocit în existenţa-sa-în-fapt activitatea pură, 
care îi era opusă atunci când exista ca „lucru“. Adică conștiinţa-de-sine 
rămâne nemijlocit la sine, în devenirea obiectivă a esenței sale. Fiind 
astfel în esenţa ei la ea însăși, ea este gândirea pură, adică evlavia, a 
cărei interioritate are în acelaşi timp existență în imn. Imnul păstrează 
în el singularitatea conştiinţei-de-sine şi, preluată, această singularitate 
este în același timp prezentă ca universală; evlavia, aprinsă în fiecare, 
este fluviul spiritual care, în multiplicitatea conştiinței-de-sine, este 
conștient de el ca fiind o acțiune egală a tuturor și ca ființă simplă. 
Spiritul, ca fiind această conștiinţă-de-sine universală a tuturor, are 
interioritatea sa pură ca și fiinţa-pentru-alții și ființa-pentru-sine a 
indivizilor singulari într-o unitate. 

Acest limbaj se deosebește de un alt limbaj al zeului, care nu e 
acela al conştiinței-de-sine universale. Oracolul, atât al zeului religiilor 
de artă, cât și al religiilor precedente, este primul limbaj necesar al 
zeului, căci conceptul zeului implică aceea că zeul este esenţa naturii, ca 
și a spiritului, şi că deci el nu are numai o existență naturală, ci și una 
spirituală. În măsura în care acest moment este implicat mai întâi în 
conceptul zeului și nu este realizat încă în religie, limbajul întrebuințat 
este, pentru conştiința-de-sine religioasă, limbaj al unei conștiinţe-de- 

sine străine. Conștiinţa-de-sine, care rămâne însă străină comunității ei 
religioase, nu este încă prezentă în felul în care o cere conceptul ei. 
Sinele este fiinţa-pentru-sine simplă și, prin aceasta, strict universală; 
acel Sine însă care este separat de conștiinţa-de-sine a comunităţii este 
la început numai un Sine individual. — Conţinutul acestui limbaj 
propriu și individual rezultă din determinaţia universală în care Spiritul 
Absolut este pus în genere în religia sa. — Spiritul universal al 
Răsăritului, care nu și-a specificat încă existenţa-sa-în-fapt, exprimă 
deci despre Absolut propoziţii tot atât de simple și universale, al căror 
conţinut substanţial este sublim în adevărul lui simplu, dar care apare 
totodată, în virtutea acestei universalităţi, ca trivial pentru constiinta- 
de-sine care se dezvoltă mai departe. 

Spiritul dezvoltat mai departe, care se ridică la ființa-pentru-sine, 
domină patosul pur al substanței, domină obiectivitatea esenței 
luminoase care răsare și cunoaște acea simplitate a adevărului ca ceea 
ce este în sine, care nu are forma existenţei contingente printr-un limbaj 
străin, ci o cunoaște ca fiind legea sigură şi nescrisă a zeilor, care 
trăieşte veşnic şi despre care nimeni nu ştie când a apărut... — Aşa cum 
adevărul universal, care a fost revelat de esența luminoasă, s-a reîntors 
aici în interior, adică în ce e dedesubt, și prin aceasta este sustras formei 
apariției întâmplătoare, dimpotrivă, în religia artei, fiindcă figura zeului 
a preluat conștiința și astfel singularitatea în genere, limbajul propriu al 
zeului, care este spiritul poporului etic, este oracolul, care cunoaște 
situaţiile particulare ale acestuia şi anunţă ce este util în această privință. 
Adevărurile universale însă, fiindcă ele sunt cunoscute ca ceea ce este 
în Sine, sunt revendicate de gândirea cunoscătoare şi limbajul acestora 
nu mai este pentru o atare reflexie un limbaj străin, ci propriul ei limbaj. 
După cum acel înțelept al Antichității? căuta ce e bun și drept în 
gândirea lui proprie, lăsa, din contră Demonului să cunoască conţinutul 
întâmplător, rău, al cunoașterii — dacă, de exemplu, este bine pentru el 
de a frecventa cutare sau cutare persoană sau dacă e bine pentru el sau 
un cunoscut al lui să facă această călătorie și alte asemenea lucruri fără 
importanță — , tot astfel conștiința universală ia cunoaşterea contin- 
gentului de la păsări sau pomi, sau de la pământul care fermentează, ai 
cărui aburi îi răpesc conștiinței puterea de reflexie; căci contingentul 

este nereflectatul și ce este străin, și conștiința etică se lasă deci și ea 
determinată în această privinţă, ca printr-un zar, într-un fel nereflectat 
și străin. Dacă individul singular se determină prin intelectul său și 
alege cu discernământ ceea ce este util, acestei determinări de sine îi stă 
la bază modul determinat al caracterului său particular; această bază 
este tocmai ce e contingent; și acea cunoaștere a intelectului, a ceea ce 
este util individului singular, este deci o cunoaștere ca și aceea a 
oracolului sau a sorții; numai că acela care întreabă oracolul sau soarta 
exprimă prin aceasta sentimentul etic al indiferenţei faţă de contingent, 
în timp ce primul, din contră, tratează ceea ce este în sine contingent 
drept un interes esenţial al gândirii și cunoașterii lui. Ceea ce este însă 
superior ambelor este de a face din reflexie oracolul acţiunii 
contingente, dar de a recunoaște această acţiune reflectată însăși ca ceva 
contingent, din cauza raportării la particular și a utilității ei. 

Adevărata existenţă conștientă-de-sine pe care spiritul o obține în 
limbaj — care nu e limbajul conștiinței-de-sine străine și deci 
întâmplătoare, neuniversale — este creaţia de artă pe care am văzut-o 
mai sus. Ea stă în contrast cu ce, în statuie, este lucru. Cum statuia este 
existența calmă, aceea este existenţa evanescentă; cum în prima 
obiectivitatea este lăsată liberă și este fără prezenţa imediată a 
propriului Sine, în aceea obiectivitatea rămâne prea închisă în Sine, 
ajunge prea puţin să-și definească o formă și, ca și timpul, nu mai este 
nemijlocit aici, întrucât este. 

[3] Cultul este format de mișcarea celor două laturi, în care figura 
divină în mişcare în purul element senzitiv al conștiinţei-de-sine și 
figura divină odihnindu-se în elementul a ce este lucru renunță reciproc 
la determinările lor diferite, și în care unitatea, care este conceptul lor, 
ajunge la existenţă. În cult, Sinele îşi dă conştiinţa coborârii fiinţei 
divine din transcendenta ei către el, şi această esenţă, care înainte nu 
este decât ce e ireal şi obiectiv, obţine prin aceasta realitatea proprie a 
conştiinţei-de-sine. 

Acest concept al cultului este deja în sine cuprins și dat în fluviul 
cântării imnului. Această evlavie este satisfacția pură nemijlocită, a 
Sinelui, prin și în el însuși. Este sufletul purificat, care, în această 
puritate, este nemijlocit numai esenţă și una cu Esenţa. Sufletul, în 
virtutea abstracţiei lui, nu este conștiința care îşi diferențiază în sine 
obiectul ei, şi este deci numai noaptea existenţei obiectului şi locul 

pregătit pentru figura sa. Cultul abstract înalţă deci Sinele, spre a fi 
acest pur element divin. Sufletul împlineşte această purificare cu 
conștiință. Totuși, sufletul nu este încă Sinele care, coborând în 
adâncimea lui, se ştie ca fiind răul, ci este ceva ce este, un suflet, care 
își purifică exteriorul sau spălându-l, îl îmbracă în veșminte albe, în 
timp ce interiorul său străbate drumul reprezentat al muncilor, 
pedepselor şi recompenselor, drumul disciplinei spirituale în genere, 
desfăcându-se de ce e particular, drumul prin care el ajunge la lăcașurile 
Și în comunitatea fericirii. 

Acest cult este la început numai o împlinire secretă, adică numai 
reprezentată, nereală; el trebuie să fie acţiunea reală, o acţiune nereală 
se contrazice ea însăşi. Propria conștiință se ridică prin aceasta în 
conștiința ei pură de sine. Esenţa are în ea semnificaţia unui obiect liber; 
prin cultul real, acesta se întoarce înapoi în Sine și, în măsura în care acest 
obiect are în conștiința pură semnificaţia Esenţei pure ce sălășluiește 
dincolo de realitate, această Esenţă coboară prin această mijlocire din 
universalitatea ei la singularitate într-o formă individuală, și în acest fel 
se unește cu realitatea. 

Felul în care ambele laturi își fac apariția în acţiune se determină 
în felul că pentru latura conștientă-de-sine, în măsura în care ea este 
conștiință reală, Esenţa se arată ca fiind natura reală; pe de o parte, 
natura aparține conștiinței-de-sine, ca posesiune și proprietate a ei, și 
trece drept existenţă-în-fapt care nu e în sine; pe de altă parte, natura 
este propria ei realitate și individualitate nemijlocită, care este 
deopotrivă considerată de ea ca neesenţială şi este depășită. În același 
timp însă, acea natură exterioară are semnificația opusă pentru 
conștiința ei pură, anume de a fi Esenţa ce este în sine, fată de care 
Sinele sacrifică neesențialitatea lui, după cum, invers, Sinele își 
sacrifică sieși latura, adică natura neesenţială. Acţiunea este, prin 
aceasta, mișcare spirituală, fiindcă ea este acest proces dublu: de a 
suprima abstracţia Esenţei (felul în care evlavia determină obiectul) și 
de a o face ceva real și de a suprima ce este real (felul în care cel ce 
acţionează determină obiectul şi pe sine) și de a-l ridica la universalitate. 

Practica cultului: însuși începe de aceea cu pura dăruire a unei 
posesiuni, pe care cel ce o posedă o risipește în aparenţă cu totul inutil 
pentru el, adică o lasă să se înalte în fum. El face în aceasta actul de 
renunțare în faţa Esenţei Absolute a conștiinței sale pure la posesiune 

și la dreptul de proprietate și la satisfacția acesteia, și reflectă mai 
curând acţiunea în universal, adică în Esenţa Absolută, decât în el 
însuşi. Invers însă, în aceasta se distruge esența existentă. Animalul care 
este sacrificat este semnul zeului, fructele care sunt consumate sunt 
Ceres şi Bachus, vii, ei înșiși; în acela mor puterile dreptului superior, 
care are sânge și viaţă reală; în ultimele mor puterile dreptului de jos, 
care, lipsit de sânge, posedă puterea secretă, vicleană. — Sacrificiul 
substanței divine aparține, în măsura în care este acțiune, laturii 
conștiente-de-sine; pentru ca această acțiune reală să fie posibilă, Esenţa 
absolută trebuie să se fi sacrificat deja în sine pe ea însăși. Ea a făcut 
aceasta prin aceea că și-a dat o existență definită și s-a făcut animal 
singular şi fruct. Această renuntare pe care deci Esenţa a împlinit-o deja 
în ea, Sinele care acţionează o prezintă în existența-în-fapt și pentru 
conștiința lui, și înlocuiește acea realitate nemijlocită a Esenţei prin 
realitatea superioară, anume prin a lui însuşi. Căci unitatea care s-a ivit, 
care este rezultatul suprimării singularităţii şi al separării celor două 
laturi, nu mai este numai soarta negativă, ci are o semnificaţie pozitivă. 
Numai esenței abstracte, subpământene, îi va fi părăsit în întregime ceea 
ce îi este sacrificat și, în acest fel, reflexia posesiunii și a ființei-pentru- 
sine în universal va fi caracterizată ca distinctă de Sinele ca atare. În 
același timp însă, aceasta nu este decât o mică parte şi celălalt sacrificiu 
este numai distrugerea a ceea ce nu poate fi întrebuințat și mai degrabă 
prepararea a ce este sacrificat pentru banchet, al cărui ospăț înșală 
acţiunea în privința semnificației sale negative. Cel ce face sacrificiul 
păstrează, în acel prim sacrificiu, partea cea mai mare pentru el, şi, din 
aceasta, ce este util pentru satisfacția lui. Această satisfacţie este puterea 
negativă care suprimă atât Esența, cât şi singularitatea și ea este în 
același timp realitatea pozitivă în care existenţa obiectivă a Esenţei este 
transformată într-o existenţă conștientă-de-sine și în care Sinele are 
conştiinţa unităţii sale cu esența. 

Acest cult este, de altfel, anume o acţiune reală, deşi semnificaţia 
sa stă mai mult în evlavie. Ceea ce aparține evlaviei nu este produs în 
mod obiectiv, aşa după cum, în satisfacție, rezultatul îşi răpește el însuși 
existenţa sa. Cultul merge de aceea mai departe și înlocuiește această 
lipsă în primul rând prin faptul că el dă evlaviei sale o subzistență 
obiectivă, întrucât el este munca comună sau cea individuală, pe care 
fiecare poate să o îndeplinească, care produce, spre onoarea zeului, 

locuința și împodobirea acestuia. — Prin aceasta, pe de o parte, 
obiectivitatea statuii este suprimată, căci, prin această ofrandă a 
darurilor și a muncii sale, cel ce a muncit dispune de zeu în favoarea lui 
șI priveşte Sinele său ca aparținând acestuia; pe de altă parte, acest act 
nu este munca individuală a artistului, ci această particularitate este 
dizolvată în universalitate. Dar nu este numai onoarea zeului care e 
realizată şi binecuvântarea bunăvoinţei lui nu se răspândește numai, în 
reprezentare, asupra celui ce muncește, ci munca are și semnificația 
inversă primei, care era renunţarea la sine şi onoarea pentru ce e străin. 
Locuinţele și sălile zeului sunt spre a fi întrebuințate de oameni, 
comorile care sunt păstrate în ele sunt, în caz de nevoie, ale omului; 
onoarea de care zeul se bucură, în podoabele lui, este onoarea poporului 
cu simț artistic şi mărinimos. În zilele de sărbătoare, poporul 
împodobește deopotrivă propriile lui case şi haine, ca și ceremoniile lui, 
cu graţie și frumuseţe. El primeşte, în acest mod, pentru darurile lui 
răspunsul zeului recunoscător și mărturiile dispozitiei sale favorabile, 
în care el s-a legat de zeu prin muncă, nu prin speranţă și printr-o 
realizare târzie, ci, în mărturisirea onoarei și prin prezentarea darurilor, 
el are nemijlocit satisfacția propriei sale bogății și podoabe. 


B) OPERA DE ARTĂ VIE 


Poporul, care în cultul religiei de artă se apropie de Dumnezeul 
său, este poporul etic care îşi cunoaşte Statul și acțiunile acestuia ca 
fiind voinţa și împlinirea lui însuși. Acest spirit, înfățişându-se 
poporului conștient-de-sine, nu este de aceea esenţa luminoasă care, 
lipsită de sine, nu cuprinde în ea certitudinea indivizilor, ci este mai 
degrabă numai esenţa lor universală și puterea stapânitoare în care ei 
dispar. Cultul religiei acestei esente simple, fără formă, dă deci înapoi 
celor ce îi aparțin numai aceasta: că ei sunt poporul zeului lor; el le 
asigură lor doar subzistenta și substanţa lor simplă în genere, nu însă 
sinele lor real, care este mai degrabă repudiat. Căci ei își onorează 
Dumnezeul lor ca fiind adâncimea goală, nu ca spirit. Cultului religiei 
de artă îi lipseşte, pe de altă parte, acea simplitate abstractă a Esenţei, și, 
prin urmare, adâncimea acesteia. Esența însă, care este nemijlocit unită 

cu Sinele, este în sine spiritul și adevărul cunoscător, deși nu încă 
adevărul cunoscut, care se cunoaşte pe el însuși în adâncul lui. Fiindcă 
Esenţa are deci Sinele în ea însăși, apariția ei este prietenoasă pentru 
conştiinţă Și, în cult, ea nu obține numai îndreptăţirea generală a 
subzistenţei sale, ci și existența ei conștientă-de-sine în el; așa după 
cum, invers, Esenţa nu are ființă într-un popor aruncat, a cărui substanţă 
este doar recunoscută, a cărei realitate este lipsită de sine, ci în poporul 
al cărui Sine este recunoscut în substanţa lui. 

Din cult reiese deci conștiinţa-de-sine satisfăcută în Esenţa ei şi 
zeul reîntors în ea, ca în lăcașul lui. Acest /ăcaș, este pentru sine, 
noaptea substanţei, adică individualitatea ei pură; dar nu mai este 
individualitatea în tensiune a artistului care nu s-a împăcat încă cu 
Esenţa sa, care devine obiectivă, ci este noaptea satisfăcută, care are 
patosul ei, fără lipsuri în ea, fiindcă ea se reîntoarce din intuiţie, din 
obiectivitatea suprimată. — Acest patos este pentru sine Esenţa 
Răsăritului, care însă acum a apus și a dispărut în sine și care își are în 
el însuși declinul, conștiința-de-sine, și, prin aceasta, existența-în-fapt și 
realitatea. 

Ea a parcurs aici mișcarea realizării ei. Coborând din pura ei 
esenţialitate şi devenind o forta obiectivă a naturii și expresia acestei 
forţe, ea este o existență pentru altul, o existenţă obiectivă pentru Sinele 
de care este consumată. Esenţa liniștită a naturii lipsite-de-sine atinge, 
în fructul ei, etapa în care, pregătindu-se ea însăși și mistuită, se oferă 
ea însăși vieţii ce posedă un Sine; în utilitatea de a fi mâncată și băuta, 
ea obţine perfecțiunea ei cea mai înaltă; căci în aceasta ea este 
posibilitatea unei existente superioare și vine în atingere cu existența 
spirituală. — În metamorfoza sa, spiritul pământului s-a dezvoltat şi a 
devenit în parte substanţa liniștit-puternică, în parte însă fermentarea 
spirituală; acolo el este principiul feminin al hrănirii, aici principiul 
masculin al forţei împingându-se pe sine a existenţei conștiente de sine. 

În această satisfacţie, acea Esenţă luminoasă care răsare este deci 
trădată în ceea ce ea este; satisfacția este misterul ei, căci misterul nu 
este ascunderea unui secret, adică lipsă de știință, ci constă în acea că 
Sinele se știe a fi una cu Esenţa, și că aceasta este deci revelată. Numai 
Sinele îşi este revelat, adică ceea ce e revelat nu este decât în nemijlocita 
lui certitudine de sine. În această certitudine, prin cult, a fost pusă însă 
Esenţa simplă. Ea nu are, ca lucru intrebuinţabil, numai existența care 

este văzută, simțită, mirosită, gustată, ci este şi obiect al dorinţei și, prin 
satisfacția reală, va deveni una cu Sinele, şi astfel total dezvăluită 
acestuia şi revelată pentru el. Aceea despre care se spune că este 
revelată raţiunii, inimii, este de fapt încă secretă, căci lipsește încă 
certitudinea reală a existenței nemijlcite, atât a certitudinii obiective, 
cât şi a satisfactiei, care în religie nu este încă numai certitudinea 
imediată, lipsită de gând; ci este în același timp cetitudinea pur 
cunoscătoare a Sinelui. 

Ceea ce s-a revelat astfel prin cult spiritului conștient-de-sine în el 
însuși este Esenţa simplă, ca mișcarea ce trece, în parte din ascunderea 
ei întunecată în conștiință, spre a fi substanţa ce hrănește liniștit pe 
aceasta, și, pe de altă parte, mișcarea de a se pierde din nou în noaptea 
subpământeană, în Sine, și de a întârzia deasupra numai cu un liniștit 
dor matem. — Impulsul clar este însă esenţa luminoasă, cu multe nume, 
a Răsăritului și viaţa ei tumultuoasă, care, părăsită deopotrivă de viaţa 
ei abstractă, s-a încorporat mai întâi în existenţa obiectivă a fructuluil, 
care, dându-se apoi conștiinței-de-sine, ajunge în el la realitatea sa 
proprie2, care rătăceşte acum ca o ceată de femei exaltate3, — delirul 
nestăpânit al naturii în forma conștientă de sine. 

Nu s-a trădat însă conștiinței decât Spiritul Absolut, care este 
această esenţă simplă și care nu este ca fiind spiritul în el însuși, adică 
este doar spiritul nemijlocit, spiritul naturii. Viaţa sa conșştientă-de-sine 
este deci numai misterul pâinii și al vinului, al lui Ceres și Bachus, nu 
al celorlalți zei, al zeilor superiori, a căror individualitate închide în sine 
ca moment esențial conștiinţa-de-sine ca atare. Spiritul încă nu 1 s-a 
sacrificat ca spirit conştient-de-sine, şi misterul pâinii și al vinului nu 
este încă misterul cărnii și al sângelui. 

Această beţie nestabilă a zeului trebuie să se liniştească ca obiect, 
și entuziasmul, care nu atingea conștiința, să producă o operă care, ca și 
statuia pentru entuziasmul artistului să-i apară drept o operă tot atât de 
desăvârșită, dar nu ca un Sine lipsit de viață, ci ca un Sine viu. — Un 
atare cult este sărbătorirea pe care omul și-o dă în cinstea lui proprie; 
totuşi, el nu pune în acest cult semnificația Esenţei absolute; căci ceea 
ce 1 s-a revelat este esența, nu încă spiritul; nu ca o esenţă care ia în mod 


1 Misterele Demetrei. 
2 Bachus, Dionisos. 
3 Menadele. 

esențial formă umană. Dar acest cult pune baza acestei revelații și pune 
momentele ei în mod singular și separat; astfel, avem aici momentul 
abstract al corporalității vu a Esenţei, cum aveam înainte unitatea 
ambelor în visarea inconștientă. Omul se pune deci pe el însuși în locul 
statuii, ca figură elaborată și prelucrată pentru o mișcare perfect liberă, 
așa după cum statuia era liniștea perfect liberă. Dacă fiecare individ ştie 
să se înfătișeze cel puţin ca purtător de faclă, unul dintre ei se relevă și 
este mișcarea capătând formă, elaborarea desăvârșită și forta fluidă a 
tuturor membrilor, o operă de artă însuflețită, vie, care înmănunchează 
vigoarea cu frumuseţea sa și căreia îi este dată ca premiu pentru forța 
ȘI vigoarea sa podoaba prin care statuia era onorată și onoarea de a fi, în 
mijlocul poporului său, în locul zeului de piatră, cea mai înaltă 
manifestare corporală a esenței lor. 

În ambele reprezentări care s-au ivit mai înainte este dată unitatea 
conștiinței-de-sine și a esenței spirituale; le lipsesşte însă încă echilibrul 
lor; în entuziasmul bachic, Sinele este în afara lui; în corporalitatea 
frumoasă, esenţa spirituală este însă în afara ei. Acea obscuritate a 
conștiinței şi bâlbâirea ei sălbatică trebuie să treacă în clara existenţă a 
acesteia din urmă; iar claritatea fără spirit a celei din urmă trebuie luată 
în interioritatea primei. Elementul perfect, în care interioritatea este 
deopotrivă exterioară, după cum exterioritatea este interioară este din 
nou Limbajul; dar nu mai este limbajul oracolului, cu totul întâmplător 
șI individual în conţinutul lui, nici imnul simțit și cinstind numai pe zeul 
singular, nici bâlbâirea fară conţinut a delirului bachic. Limbajul a 
câștigat însă conţinutul lui clar și universal — conţinutul lui clar, căci 
artistul a ieşit din primul său entuziasm cu totul substanțial, s-a prelucrat 
într-o formă definitivă, care este propria sa existență pătrunsă în toate 
emoţiile ei de sufletul conştient-de-sine, și este existenţă trăind 
împreună cu alţii, — conţinutul lui universal, căci în această sărbătoare, 
care este onoarea omului, dispare unilateralitatea statuilor, care nu 
conţin decât un spirit național, un caracter determinat al divinității. 
Luptătorul frumos este anume onoarea și gloria poporului său particular, 
dar el este o individualitate corporală în care au dispărut bogația de 
amănunte, seriozitatea semnificației și caracterul interior al spiritului 
pe care îl au viaţa particulară, dorinţele, nevoile și moravurile poporului 
său. În această exteriorizare către plina corporalitate, spiritul a părăsit 
impresiile particulare și ecourile naturii pe care el le închidea în sine ca 

spirit real al poporului. În acest spirit, poporul său nu îşi mai este deci 
conștient de caracterul său particular, ci mai degrabă de faptul de a-l fi 
părăsit și de universalitatea existenței sale umane. 


C) OPERA DE ARTĂ SPIRITUALĂ 


Spiritele popoarelor, care devin conștiente de figura esenţelor 
într-un animal particular, se unesc într-un singur spirit; astfel, spiritele 
particulare, frumoase, ale popoarelor, se unesc într-un singur panteon, 
al cărui element și lăcaș este limbajul. Pura intuiţie de sine ca umanitate 
universală are, în realitatea spiritului poporului, forma că el se unește 
cu ceilalți (cu care el formează prin natură o naţiune) într-o 
întreprindere comună şi creează pentru această operă un popor comun 
Și, astfel, un cer comun. Această universalitate, la care spiritul ajunge 
în existenţa sa, este totuşi numai acea primă universalitate care reiese 
mai întâi din individualitatea vieţii etice, care nu şi-a depăsit încă 
nemijlocirea ei, nu a format încă un singur stat din aceste populaţii. 
Viaţa etică a spiritului real al poporului se bazează, în parte, pe 
nemijlocita încredere a individului singular în întregul poporului său, 
pe de altă parte pe nemijlocita participare pe care o iau toți, indiferent 
de deosebirile de clasă, la hotărârile şi acţiunile guvernării. În unirea nu 
în primul rând pentru o ordine permanentă, dar numai pentru o acțiune 
comună, acea libertate a participării tuturor și a fiecăruia este 
deocamdată pusă de o parte. Această primă comunitate este deci mai 
mult o reunire a individualităţilor decât domnia gândului abstract, care 
ar răpi indivizilor participarea conștientă de sine la voinţa și fapta 
întregului. 

[1.0] Adunarea spiritelor poporului constituie un cerc de figuri 
care cuprinde acum întreaga natură ca și întreaga lume etică. Ele și stau 
sub comanda supremă a Unuia mai mult decât sub stăpânirea lui 
supremă. Pentru sine ele sunt substanţe universale a ceea ce esenţa 
conştientă-de-sine este şi face în sine. Aceasta constituie însă forma, și, 
în primul rând, cel putin punctul central în jurul căruia acele esente 
universale se străduiesc şi care la început pare a reuni doar în mod 
întâmplător operaţiile lor. Dar reîntoarcerea Esenţei divine în constiinta- 

de-sine este aceea care conţine deja temeiul pentru care conștiinţa-de- 
sine constituie punctul central pentru acele forţe divine și ascunde 
unitatea esenţială, mai întâi sub forma unui exterior prietenesc, între 
cele două lumi. 

Aceeași universalitate, care revine acestui conţinut, are în mod 
necesar și forma conștiinței în care acest conţinut apare. El nu mai este 
acțiunea reală a cultului, ci o acţiune care nu mai este ridicată în 
concept, ci numai la început în reprezentare, adică este ridicată în 
legătura sintetică a ființei-în-fapt conștiente-de-sine și a celei exterioare. 
Elementul în care există aceste reprezentări, limbajul, este primul 
limbaj, Eposul ca atare, care conţine conţinutul universal, cel puţin ca 
totalitate a lumii, dacă nu ca universalitate a gândului. Rapsodul este 
individul singular şi real prin care, ca subiect al acestei lumi, această 
lume este creată și purtată. Patosul lui nu este asurzitoarea putere a 
naturii, ci mnemosyne, reflectare şi interioritate devenită, amintirea 
esenței mai înainte nemijlocite. El este organul ce dispare în conţinutul 
său; nu Sinele lui contează, ci muza lui, cântecul lui universal. Ceea ce 
este însă dat în fapt este silogismul [meditaţia], în care extremul 
universalităţii, lumea zeilor, este legat, prin intermediul termenului 
mediu, al particularităţii, cu singularitatea, cu rapsodul. Termenul 
mediu este poporul, în eroii săi, care sunt oamenii singulari, ca şi 
rapsodul, însă numai reprezentați și prin aceasta în același timp 
universali, ca şi extremul liber al universalităţii, zeii. 

[B] În acest Epos se înfățișează deci în genere pentru conștiință 
ceea ce în cult se înfăptuieşte în sine, raportul dintre divin şi uman. 
Conţinutul este un act al Esenţei conștiente-de-sine. Acţiunea distruge 
liniștea substanţei și incită Esenţa, prin care simplitatea ei este împărțită 
Și este dechisă în lumea variată a forțelor naturale și etice. Acţiunea este 
rănirea pământului liniștit; este groapa care, însuflețită de sânge, 
recheamă sufletele celor decedați, care, însetaţi de viaţă, o primesc în 
acțiunea coștiinței-de-sine. Întreprinderea către care se îndreaptă 
străduința universală primește cele două laturi, pe a sinelui, aceea de a 
fi înfăptuită de o totalitate de popoare reale și de individualitatea care 
stă în fruntea lor, şi latura universală, de a fi înfăptuită de puterile lor 
substanţialel. Raportul celor două se determină însă înainte ca fiind 

unirea sintetică a universalului și individualului sau ca fiind repre- 
zentarea [ideală] . De acest caracter specific depinde judecarea acestei 
lumi. — Relaţia celor două este astfel un amestec care împarte unitatea 
acţiunii în mod inconsecvent și aruncă fapta într-un mod inutil de la o 
parte la cealaltă. Puterile universale [zeii] au chipul individualității și 
au de aceea în ele principiul acţiunii. Acţionarea lor apare deci ca o 
acțiune tot atît de liberă și, plecând cu totul de la ei, ca și aceea a 
oamenilor. Una și aceeași au făcut deci deopotrivă zeii, ca şi oamenii. 
Seriozitatea acelor puteri divine este un surplus rizibil, deoarece ele sunt 
de fapt forţa individualităţii care acţionează; — și strădania și munca 
acestora din urmă este o osteneală tot atât de darnică, fiindcă aceia 
conduc totul. Muritorii extrem de zeloși, care sunt neantul, sunt totodată 
Sinele putemic, care își supune esenţele universale, rănește pe zei și le 
procură acestora, în genere, realitate și în interes al acţiunii; după cum, 
invers, aceste individualităţi neputincioase, care se hrănesc din darurile 
oamenilor și capătă numai prin aceștia ceva de făcut, sunt principiul 
interior și materialul a tot ce este dat, și tocmai astfel sunt materia etică 
și patosul acţiunii. Dacă naturile lor elementare sunt aduse la realitate și 
capătă o relație activă mai întâi prin Sinele liber al individualităţii, ele 
sunt deopotrivă universalul care se sustrage acestei legături, care 
rămâne nelimitat în determinarea lui și care, prin elasticitatea de 
neînvins a unităţii sale, șterge punctualitatea elementului activ și 
figurările sale, se păstrează pe sine pur și dizolvă orice este individual 
în fluiditatea sa. i 

[y] Așa cum zeii ajung în această relație contradictorie cu natura 
opusă, ce are forma sinelui, tot astfel universalitatea lor ajunge în 
conflict cu propria lor determinare și cu raportul lor fată de alţii. Zeii 
sunt indivizii etemi, frumoși, care, odihnindu-se în propria lor existenţă, 
sunt sustrași temporalităţii și fortei străine. — Ei sunt însă în același 
timp elemente determinate, zei particulari, care se comportă deci fată 
de alţii. Dar relația fată de alții, care prin opoziţia ei este un conflict cu 
ei, este o comică uitare de sine a naturilor veşnice. — Determinaţia este 
înrădăcinată în subzistenta divină și are, în limitarea ei, independența 
întregii individualități; prin acest întreg, caracterele dor pierd în același 
timp acuitatea particularităţii lor și se amestecă în sensurile lor multiple. 
— Un scop al activităţii, — și însăși activitatea lor, deoarece ea este 
îndreptată contra unui altul și astfel contra unei puteri divine ce nu poate 

fi învinsă, este o bravadă goală, întâmplătoare, care deopotrivă trece și 
transformă seriozitatea aparentă a acţiunii într-un joc nepericulos, sigur 
de el însuși, fără rezultat şi succes. Dacă însă în natura divinității lor, 
negativul, adică determinaţia acestei naturi, apare numai ca incon- 
secvenţa activităţii lor şi ca fiind contradicţie a scopului și a rezultatului 
și dacă acea siguranță independentă menţine preponderenta asupra a ce 
e determinat, atunci, tocmai priri aceasta, i se opune forța pură a 
negativului, și anume ca o ultimă putere a lor asupra căreia ei nu pot 
nimic. Ei sunt universalul și pozitivul faţă de sinele individual al 
muritorilor, care nu se poate menţine contra puterii lor; dar Sinele 
universal plutește de aceea deasupra lor şi deasupra acestei întregi lumi 
a reprezentării, căreia îi aparţine întregul conţinut, ca fiind golul lipsit- 
de-concept al Necesității,— o devenire, faţă de care ei se comportă 
lipsiţi-de-sine și întristându-se, căci aceste naturi determinate nu se 
regăsesc în această puritate. 

Această necesitate este însă unitatea conceptului, căreia 1 se supune 
substanţialitatea contradictorie a momentelor singulare, o unitate în care 
inconsecvenţa și contingenţa acţiuniilor se ordonează, și jocul actelor 
lor obține, în aceste acte însele, seriozitatea şi valoarea lor. Conţinutul 
lumii reprezentării își joacă în termenul mediu mişcarea sa, adunat în 
jurul individualității unui erou, care, în forţa și frumuseţea lui, simte 
însă că viaţa lui e ruptă și deplânge moartea timpurie pe care o prevede. 
Căci singularitatea ferm stabilită și reală în ea însăși este izolată şi 
exclusă în extremitate şi scindată în momentele ei, care nu s-au găsit 
încă unul pe altul și nu s-au unit. Un element singular, irealul abstract, 
este Necesitatea, care nu participă la viata termenului mediu, tot atât de 
puțin ca și celălalt, individul real, rapsodul, care se ţine în afară de ea și 
care dispare în prezentarea ei. Ambii extremi trebuie să se apropie de 
conţinut; unul, Necesitatea, trebuie să se umple de conţinut, celălalt, 
limbajul rapsodului, trebuie să participe la el; și conţinutul, părăsit 
înainte lui însuși, trebuie să obțină în el certitudinea și determinarea 
solidă a negativului. 

[2] Acest limbaj mai înalt, tragedia, strânge deci mai aproape 
risipirea momentelor lumii esenţiale și a celei ce acţionează; substanța 
divinului se separă potrivit naturii conceptului, în figurile ei, şi miş- 
carea ei este şi ea conformă conceptului. În ce priveşte forma, limbajul 
încetează, prin aceea că el intră în conţinut, să fie narativ, după cum 

conţinutul încetează de a fi un conţinut reprezentat. Eroul este el însuși 
cel care vorbește, și spectacolul arată auditorului, care e în același timp 
spectator, oameni conștienți de ei, care îşi cunosc dreptatea şi scopul 
lor, puterea și voinţa determinației lor și știu să o supună. Ei sunt artiști, 
care nu exprimă — cum face limbajul ce însoțește fapta banală în viața 
reală — în mod inconştient, natural și naiv, exteriorul hotărârii lor și 
începutul acţiunii, ci exteriorizează esenta interioară, probează dreptatea 
faptei lor și afirmă chibzuit și definesc în mod determinat patosul căruia 
ei apartin, liber de circumstanţe întâmplătoare și de particularităţile 
personalităţilor, în individualitatea lor universală. Existența acestor 
caractere constituie, în sfârşit, oameni reali, care personifică eroii pe 
care îi prezintă și îi prezintă într-un limbaj real, propriu, nu într-un 
limbaj narativ. Pe cât de esențial este pentru statuie să fie făcută de 
mâini omenești, tot atît de esenţial este pentru actor masca lui — nu ca 
o condiţie exterioară de care consideraţia artistică ar trebui să facă 
abstracţie — sau, în măsura în care trebuie oricum făcut abstracție de 
ea, prin aceasta se spune tocmai că arta nu conține încă în ea Sinele 
adevărat, propriu. 

[œ] Terenul general pe care se prezintă aceste figuri create din 
concept este conștiința primului limbaj neprezentativ și al conţinutului 
său disociat, lipsit de sine. Este în genere poporul obişnuit, a cărui 
înțelepciune ajunge la limbaj în corul celor mari; în lipsa de putere a 
acestui cor, poporul își are reprezentatul său, fiindcă el însuși nu 
formează decât materialul pozitiv și pasiv al individualității guvernării, 
care 1 se opune. Fiindcă îi lipsește puterea negativului „elnu poate tine 
împreună și stăpâni bogăţia şi plenitudinea variată a vieţii divine, ci lasă 
fiecare moment să-și urmeze drumul său și prețuiește fiecare moment 
singular ca pe un zeu independent, când pe unul, și iarăşi pe celălalt, în 
imnurile lui de cinstire. Cînd el simte încă seriozitatea conceptului, cum 
înaintează cu măsură asupra acestor figuri, distrugându-le, și îi este dat 
să vadă cât le merge de rău zeilor săi venerati care se încumetă pe acest 
teren în care stăpâneşte conceptul, corul nu este atunci el însuși puterea 
negativă care purcede acționând, ci el rămâne la gândul lpsit-de-sine 
al acestei puteri, la conştiinţa soartei străine, și aduce dorința goală a 
liniștirii și limbajul fără forță al potolirii. În frica față de puterile 
superioare, care sunt braţele nemijlocite ale substanţei, în frica faţă de 
lupta acestora între ele și faţă de sinele simplu al Necesităţii care le 


419 


559 


560 


561 


(CC) RELIGIA 


zdrobeşte, pe ele ca și pe muritorii care sunt legați de ele, în 
compătimirea faţă de aceștia, pe care el îi ştie totodată drept ce e același 
cu el, pentru cor nu există decât spaima inactivă a acestei mișcări, 
regretul deopotrivă de neajutorat și, la sfârșit, liniștea goală a resemnării 
faţă de necesitate, — necesitate a cărei operă nu este socotită ca fiind 
acțiunea necesară a caracterului, nici ca acțiunea Esenţei absolute în ea 
însăşi. 

Pe planul acestei conștiințe spectatoare, ca pe terenul indiferent al 
reprezentării, spiritul nu apare în multiplicitatea sa risipită, ci în 
scindarea simplă a conceptului. Substanţa lui se arată deci ruptă în cele 
două puteri extreme ale ei. Aceste esențe elementare, universale, sunt 
totodată individualități conștiente-de-sine, eroi, care își situează 
conștiința lor în una din aceste puteri, care au în ea determinaţția 
caracterului și formează activitatea efectivă și realitatea acestor puteri. 
— Această individualizare universală coboară încă, cum a fost amintit 
pînă la realitatea nemijlocită a existenţei proprii, și se prezintă unui grup 
de spectatori care are, în cor, imaginea lor și contrapartea lor, adică 
reprezentarea, care se exprimă, a lor proprie. 

Conţinutul și mișcarea spiritului, care își este aici obiect, au fost 
deja considerate ca fiind natura și realizarea substanţei etice. În religia 
sa, spiritul obține conștiinţa-despre-el-însuși, adică se manifestă pentru 
conștiința sa în forma lui cea mai pură și în formaţia cea mai simplă. 
Când deci substanţa etică s-a scindat, prin conceptul ei, în ce priveşte 
conținutul, în cele două puteri care au fost determinate ca fiind dreptul 
divin şi uman, adică dreptul subpământean și cel de la suprafață — 
acela fiind familia, acesta guvernarea și dintre care primul are 
caracterul feminin, celălalt caracterul masculin —, în același fel cercul 
zeilor, înainte multiform și ezitând în determinările lui, se restrânge la 
aceste puteri, care, prin această determinare, sunt aduse mai aproape de 
propria individualitate. Căci împrăştierea anterioară a întregului! în 
forțe multiple şi abstracte, care apar ca substanţializate, este dizolvarea 
subiectului care le concepe numai ca momente în sinele său, iar 
individualitatea este, în consecință, numai forma superficială a acestor 
esente. Invers, o deosebire mai adâncită a caracterelor decât cea numită 


trebuie socotită ca personalitate contingentă şi exterioară în sine. 


! În Epos. 


420 


RELIGIA ARTEI 


[B] În același timp, esenţa se împarte după forma ei, adică după 
cunoaştere. Spiritul care acționează apare ca conştiinţă, opus obiectului 
asupra căruia ea este activă și care este astfel determinat ca fiind 
negativul celui ce cunoaşte; cel ce acționează se găsește astfel în 
opoziţia cunoașterii și necunoaşterii. El își ia scopul său din caracterul 
său și îl cunoaște ca fiind esenţialitate etică; dar, prin determinaţia 
caracterului, el cunoaște numai una dintre puterile substanţei, și cealaltă 
este pentru el ascunsă. Realitatea prezentă este deci o alta în sine și alta 
pentru conștiință; dreptul superior și inferior obțin în acest raport 
semnificația puterii care cunoaște și se revelează conştiinţei, și pe a 
puterii care se ascunde și pândește în umbră. Una este latura luminii, 
zeul oracolului, care, izvorât prin momentul său natural din soarele care 
luminează totul, știe și revelează totul: Febus și Zeus, care este tatăl lui. 
Dar poruncile acestui zeu care spune adevărul și proclamările lui a ceea 
ce este sunt mai degrabă înșelătoare. Căci această cunoaștere este, în 
conceptul ei, nemijlocit necunoaștere, fiindcă conștiința este în ea 
însăși, în acţiune, această opoziție. Acel ce a putut să rezolve enigma 
sfinxului! și acel ce s-a încrezut copilărește? sunt de aceea, prin ceea ce 
zeul le revelează, trimiși la pieire. Această preoteasă, prin care vorbeşte 
zeul frumos3, nu este întru nimic diferită de duplicile surori ale soartei, 
care, prin promisiunile lor, împing la crimă şi care, prin dubla-faţă a 
ceea ce ele dau ca fiind certitudine, înșală pe cel care s-a sprijinit pe 
sensul revelat. În schimb conştiinţa, care este mai curată decât aceasta 
din urmă, care crede în vrăjitoare, și mai chibzuită și mai solidă decât 
prima care se încrede preotesei și zeului frumos, ezită de a se răzbuna 
în faţa revelației făcute de însuși spiritul tatălui despre crima care l-a 
omorâtă şi instituie încă alte probe, din motivul că acel spirit care dă 
revelaţia ar putea fi şi acela al dracului. 

Această neîncredere este întemeiată, întrucât conștiința cunos- 
cătoare se situează în opoziția dintre certitudinea de sine și esenţa 
obiectivă. Dreptul eticului, potrivit căruia realitatea nu este în sine nimic 
în opoziţie cu legea absolută, găsește că este unilaterală cunoșterea sa, 


l Edip. 

2 Oreste. 

3 În oracolul delfic. 
4 Macbeth. 

5 Hamlet. 

că legea sa este numai legea caracterului său, că el nu a sesizat decât 
una dintre puterile substanței. Acţiunea însăși este acea invertire a ce 
este ştiut în contrariul lui, ființa, este schimbarea caracterului și a 
cunoașterii în dreptul contrariului, cu care acela este legat în esența 
substanței, în Furia [Erinia] celeilalte puteri și caracter, dușmănos 
incitate. Acest drept inferior tronează împreună cu Zeus şi se bucură de 
aceeași consideraţie ca și zeul revelat şi care cunoaște. 

La aceste trei esente este limitată, de către individualitatea care 
acționează, lumea zeilor corului. Una este substanța, atât puterea 
clanului și spiritul pietăţii familiale, cât și puterea universală a statului 
şi a guvernării. Întrucât această diferență aparține substanţei ca atare, 
ea nu se individualizează pentru reprezentare în două figuri distincte, 
ci are în realitate cele două persoane ale caracterului ei. Din contră, 
diferența dintre cunoaștere și necunoaștere cade în fiecare dintre 
conştiințele-de-sine reale, — şi numai în abstracţie, în elementul 
universalităţii, ea se împarte în două figuri individuale. Căci Sinele 
eroului nu are existență decât ca conștiință întreagă și este deci, esenţial, 
întrega diferenţă care aparține formei; dar substanţa lui este determinată 
și nu îi aparține decât una din laturile diferenţei conținutului. Deci 
ambele laturi ale conștiinței, care în realitate nu au o individualitate 
separată, proprie fiecăreia, primesc în reprezentare fiecare forma ei 
proprie; una pe a zeului care se revelează, cealaltă pe a Furiei care se 
ține ascunsă. Pe de o parte, ambele se bucură de aceeași cinste, pe de 
altă parte chipul asumat de substanţă, Zeus, este necesitatea raportului 
celor două una faţă de alta. Substanţa este raportul potrivit căruia 
cunoașterea este pentru sine, dar are adevărul ei în ce este simplu, 
anume că diferenţa, prin și în care există conștiința reală, își are baza ei 
în esența interioară care o suprimă, că asigurarea ce își este clară a 
certitudinii îşi are confirmarea ei în uitare. 

[y] Conștiinţa a descoperit această opoziţie prin intermediul 
acţiunii; acţionând în conformitate cu cunoașterea revelată, ea face 
expenienţa înșelării acesteia și, în ce privește conţinutul, fiind dată 
unuia dintre atributele substanţei, ea a jignit pe celălalt și a dat prin 
aceasta acestuia un drept contra ei. Urmând pe zeul care cunoaște, ea a 
sesizat mai degrabă ce nu e revelat și ispășește păcătul de a se fi încrezut 
cunoașterii, a cărei ambiguitate, dat fiind că aceasta este natura ei, 
trebuie să fie dată și pentru conștiință şi să fie o prevenire pentru 

aceasta. Furia preotesei, figura inumană a vrăjitoarelor, vocea pomului, 
a păsării, a visului etc. nu sunt modurile în care apare adevărul, ci semne 
prevestitoare ale înșelării, ale ireflecției, ale singularității și contingenței 
cunoașterii. Sau — ceea ce este același lucru — puterea opusă, pe care 
conştiinţa a rănit-o, este prezentă ca lege expresă și ca drept valabil, ca 
lege a familiei sau ca lege a statului; conștiința urma, din contră, 
cunoaşterea ei proprie şi îşi ascundea singură ce era revelat. Însă 
adevărul puterilor ce apar opuse una alteia, al conţinutului și al 
conştiinţei , este rezultatul final: că ambele au același drept și, de aceea, 
în opoziţia lor pe care o produce acţiunea sunt amândouă egal de 
nedrepte. Mișcarea acţiunii probează unitatea lor în declinul reciproc al 
ambelor puteri și al caracterelor conștiente de ele. Împăcarea 
contradicţiei cu sine este Lethe-ul lumii de jos, în moarte, sau Lethe-ul 
lumii de sus, ca absolvire nu de vină, căci pe aceasta conștiința nu o 
poate nega, deoarece ea a acționat, ci de crimă și de liniștirea ispășitoare 
a acesteia. Amândouă sunt uitarea, dispariția realității şi a acţiunii 
puterilor substanţei, a individualităților acestora și a puterilor gândului 
abstract al binelui şi al răului, căci nici una pentru sine nu este esența; 
că această esenţă este odihna întregului, în el însuși, unitatea nemișcată 
a Destinului, existenţa liniștită și, prin aceasta, neactivitatea și 
nevitalitatea familiei și a guvernării şi egală onoare şi, de asemenea, 
nerealitatea indiferentă a lui Apolo și a Eriniei şi reîntoarcerea 
însuflețirii și activităţii lor în simplul Zeus. 

Acest destin desăvârșește depopularea cerului; a amestecului 
negândit al individualității și al Esenţei, un amestec prin care acțiunea 
Esenţei apare ca o acţiune inconsecventă, întâmplătoare, nedemnă de 
ea; căci, aparținând numai superficial Esenţei, individualitatea este 
inesenţială. Respingerea unor ataree reprezentări lipsite de esență, care 
a fost cerută de filozofii Antichității, începe deci chiar în tragedie în 
genere, prin faptul că diviziunea substanţei este contractată de concept, 
că individualitatea este astfel individualitate esențială și că determinarile 
sunt caractere absolute. Conștiinţa-de-sine, reprezentată în tragedie, 
cunoaște și recunoaște de aceea numai o singură putere supremă, Zeus, 
și pe acest Zeus numai ca putere a statului sau a clanului și, în opoziția 
ce aparţine cunoașterii, numai ca tatăl cunoaşterii, căpătând figură a 
particularului, încă și ca Zeus al jurământului și al Eriniei, al 
universalului, al interiorului sălășluind în ce este ascuns. Celelalte 

momente răspândite mai degrabă din concept în reprezentare, pe care 
corul le lasă să valoreze unul după altul, sunt, din contră, nu patosul 
eroului, ci ele decad pentru el în pasiune, la momente neesenţiale, 
întâmplătoare, pe care corul, căruia îi lipsește sinele, le preamăreşte 
desigur, dar care nu sunt în stare să formeze caracterul eroilor, nici să 
fie exprimate sau socotite de ei ca esenţă a lor. 

Dar și persoanele esenței divine, ca și caracterele substanţei sale, 
se unesc în simplitatea a ce e fără conștiință. Această Necesitate are, în 
contrast cu conștiința-de-sine, determinarea de a fi puterea negativă a 
tuturor figurilor care apar, putere în care nu se recunosc în ele însele, 
dar pier mai degrabă în ea. Sinele apare numai ca repartizat caracterelor, 
nu ca termen mediu al mișcării. Însă conştiința-de-sine, simpla sa 
certitudine de sine, este, de fapt, puterea negativă, unitatea lui Zeus, a 
esenței substanţiale şi a necesității abstracte, este unitatea spirituală în 
care se reîntoarce totul. Deoarece conștiința-de-sine reală este încă 
deosebită de substanţă și de destin, pe de o parte, corul, adică mai 
degrabă mulțimea privitorilor, este aceea pe care această mișcare a vieții 
divine o umple de spaimă, ca pe ceva străin, sau este aceea în care 
această mișcare ca ceva ce le este aproape produce doar compătimire, 
fără acţiune. Pe de altă parte, în măsura în care conştiinţa colaborează 
la acțiune și aparține caracterelor, această unire — deoarece unirea 
adevărată, aceea a Sinelui, destinului și substanței nu este încă dată — 
este una exterioară, o ipocrizie. Eroul, care apare înaintea spectatorului, 
se împarte în masca lui și în actor, în personaj și în Sinele real. 

Conștiinţa-de-sine a eroului trebuie să se ivească din masca lui și 
să se prezinte, în felul în care se cunoaște ea însăși deopotrivă drept 
soartă a zeilor corului, cu puteri absolute și drept nemaifiind separată 
de cor, de conștiința universală. 

[3] Comedia are deci mai întâi latura că conștiința-de-sine reală se 
prezintă ea însăși ca soartă a zeilor. Aceste esențe elementare nu sunt, 
ca momente universale, un Sine și nu sunt reale. Ele sunt anume 
prevăzute cu forma individualității, dar aceasta este numai închipuită 
în ei şi nu le aparţine în și pentru sine; Sinele real nu are, ca substanţă 
și conţinut al lui, un asemenea moment abstract. El, subiectul, este 
ridicat de aceea deasupra unui atare moment ca deasupra unei proprietăți 
particulare, și, prevăzut cu această mască, el exprimă ironia acestei 
proprietăţi care vrea să fie ceva pentru sine. Pretenţia esenţialității 


424 


RELIGIA ARTEI 


universale este trădată în Sine; el se arată prins într-o realitate și lasă să 
cadă masca tocmai atunci când el vrea să fie ceva drept. Sinele, apărând 
aici în semnificația sa ca ceva real, se joacă cu masca pe care o pune 
câteodată spre a fi propriul său personaj, dar, din această aparenţă, el se 
prezintă în curând iarăși deopotrivă în propria lui nuditate și în modul 
lui comun care îl arată a nu fi diferit de Sinele său propriu, al actorului, 
ca și de acela al spectatorului. 

[a] Această dizolvare universală a esenţialităţii, care a căpătat în 
genere formă în individualitatea sa, devine, în conținutul ei, mai 
serioasă Și, prin aceasta, mai îndrăzneață și amară, pe măsură ce 
conținutul posedă semnificația sa mai serioasă şi mai necesară. 
Substanţa divină unește în ea semnificaţia esenţialității naturale și a 
celei etice. În ceea ce privește elementul natural, conștiința-de-sine reală 
arată — chiar în întrebuințarea elementelor naturale pentru podoaba, 
locuința sa etc. și în consumarea sacrificiului ei — că oricare ar fi 
înrudirea pe care ea o are cu propria esențialitate a naturii, ea însăși este 
soarta căreia îi este trădat secretul; în misterul pâinii și al vinului, ea își 
însușește această subzistență-de-sine a naturii, împreună cu semnificația 
esenței interioare Și, în comedie, ea își este conștientă de ironia acestei 
semnificaţii în genere. — În măsura în care această semnificaţie 
cuprinde acum esenţa etică, ea este, pe de o parte, poporul în cele două 
aspecte ale sale, statul, adică demosul propriu-zis, și individualitatea 
familiei; pe de altă parte însă, cunoașterea pură, conștientă-de-sine, 
adică gîndirea raţională a universalului. — Acel demos, masa generală, 
care se cunoaște pe el însuși ca stăpân și regent și este conștient de a fi 
înțelegerea și privirea interioară care impun respect, se silește şi se 
înnebunește prin particularitatea realității sale și înfățișează contrastul 
ridicol dintre opinia sa despre sine și existenţa sa imediată, dintre 
necesitatea și contingenţa sa, dintre universalitatea și vulgaritatea sa. 
Dacă principiul individualităţii sale, separate de universal, se prezintă în 
forma proprie a realităţii și uzurpă într-un mod deschis și administrează 
comunitatea — a cărei secretă distrugere această individualitate este —, 
atunci în acest fel se trădează nemijlocit contrastul dintre universal ca 
teorie și ceea ce trebuie făcut în practică, totala liberare a scopurilor 
individualității nemijlocite de ordinea generală şi bătaia dc joc a aceleia 
faţă de aceasta. 

[B] Gândirea raţională liberează esenţa divină de aspectul ei 
contingent, şi — opusă înţelepciunii lipsite de concepţia corului, care 
afirmă tot felul de maxime morale și lasă să valoreze o mulțime de legi 
și de concepte ale datoriei și dreptului — ea le ridică la ideile simple 
ale Frumosului şi Binelui. — Mişcarea acestor abstracții este conștiința 
dialecticii pe care aceste maxime și legi o conţin într-însele și, prin 
aceasta, a dispariției valabilităţii absolute în care ele apăreau înainte. 
Întrucât dispare determinarea întâmplătoare şi individualitatea 
superficială pe care reprezentarea o împrumută esenţialității lor divine, 
ele nu mai au, pe latura lor naturală, decât goliciunea existenței lor 
nemijlocite: ele sunt nori, o ceaţă care dispare ca şi acele reprezentări. 
Devenite, potrivit esenţțialităţii lor gândite, simple gânduri ale 
Frumosului şi Binelui, ele suportă să fie umplute cu orice conţinut. 
Forţa cunoașterii dialectice lasă legile și maximele determinate la 
cheremul plăcerii și ușurinței superficiale a tineretului, astfel indus în 
eroare, iar fricii și grijii vârstei mature ce se mărginește la singularitatea 
vieţii îi dă arme de înșelare. Gândurile pure ale Frumosului și Binelui 
arată astfel spectacolul comic: de a deveni goale prin eliberarea de 
opinie, care conţine atât determinaţia lor ca conţinut, cât și determinația 
lor absolută, conține susținerea fermă a conștiinței, şi tocmai prin 
aceasta de a deveni jocul și capriciul opiniei și al individualității 
întâmplătoare. 

[y] Aici deci Destinul, mai înainte fără conștiință, constând în 
odihna goală și în uitare și despărțit de conștiinţa-de-sine, este unit cu 
conștiința-de-sine. Sinele individual este forta negativă prin care și în 
care zeii, ca și momentele lor (natura fiinţând-în-fapt și gândurile 
determinărilor lor), dispar; totodată, Sinele individual nu este golul 
dispariției, ci se menţine în această nimicnicie însăși, este la sine și este 
singura și unica realitate. Religia artei s-a împlinit în el și s-a întors în 
cerc în sine. Prin faptul că conştiinţa individuală este aceea care, în 
certitudinea ei însăși, se manifestă ca această putere absolută, aceasta a 
pierdut forma a ceva reprezentat, a ceva separat în genere de conștiință 
și străin acesteia, aşa cum erau statuia și tot astfel corporalitatea 
frumoasă sau conţinutul eposului și puterile și personajele tragediei; iar 
unitatea nu este unitatea inconștientă a cultului și a misterelor, ci Sinele 
propriu al actorului coincide cu persoana lui, tot așa cum spectatorul 
este în ceea ce i se reprezenta cu totul la el acasă și se vede jucând el 

însuși. Ceea ce intuieşte această conştiință-de-sine este că ceea ce, în 
opoziţie cu ea, ia forma esenţialităţii se dizolvă mai degrabă în ea, în 
gândirea sa, în existenta sa și în acțiunea sa și este lăsată la dispoziţia ei. 
Este reîntoarcerea a tot ce e universal în certitudinea de sine, care, prin 
aceasta, este perfecta lipsă de frică și de esenţialitate faţă de tot ce e 
străin şi este o bună sănătate şi o destindere a conştiinţei, aşa cum nu se 
găseşte o altă în afară de această comedie. 

Prin religia artei, spiritul a trecut din forma substanței în aceea a 
subiectului, căci arta îşi produce figura ei și pune deci în ea acțiunea, 
adică conştiința-de-sine care dispare numai în substanţa care înfioară 
ȘI, în încredere, nu se înţelege pe ea însăși. Această devenire umană a 
Esenţei divine pleacă de la statuie, care nu are în ea decît chipul exterior 
al Sinelui, însă interiorul, activitatea ei, cade în afara ei; în cult însă, 
ambele laturi au devenit una; în rezultatul religiei artei, această unitate 
a trecut în același timp şi ea în împlinirea ei în extremul Sinelui; în 
spirit, care este perfect cert de el în singularitatea conştiinţei, orice 
esenţialitate a căzut. Propoziția care exprimă această superficialitate 
sună astfel: Sinele este esența ubsolută; esenţa, care era substanţă și în 
care Sinele era accidentalitate, a decăzut ca predicat, şi în această 
conştiință-de-sine căreia nu-i apare nimic în forma esenței, spiritul și-a 
pierdut conștiința lui. 

[1] Această propoziţie: Sinele este esența absolută, aparţine, aşa 
cum reiese de la sine, spiritului nereligios, real; şi trebuie să ne amintim 
care este forma spiritului care îi dă expresie. Această formă va cuprinde 
deopotrivă mişcarea și conversiunea acestei propoziţii, care coboară 
Sinele la predicat și ridică substanța la subiect. Anume, în felul că 
propoziția convertită nu face în sine, adică pentru noi, din substanţă 
subicct, sau — ceea ce este același lucru — nu restabilește din nou 
substanţa, astfel încât conștiința spiritului să fie redusă la începutul ei, 

la religia naturală, ci în felul că această conversiune este realizată pentru 
şi prin conştiința-de-sine. Întrucît aceasta din urmă renunță la ea în mod 
conștient, ea se va păstra în exteriorizarea ei și rămâne subiectul 
substanţei; dar, fiindu-şi totodată exteriorizată, ea are în același timp 
conștiința acestei substanţe; cu alte cuvinte, întrucât prin sacrificiul ei ea 
produce substanţa ca subiect, acesta rămâne propriul ei Sine. Dacă, 
luând cele două propoziţii, în prima subiectul numai dispare în 
substanţialitate și în a doua substanţa este numai predicat, și ambele 
laturi sunt deci date în fiecare cu inegalitatea contrară a valorii, se 
ajunge prin aceasta să se producă unirea și întrepătrunderea celor două 
naturi; în această uniune, ambele sunt, cu aceeași valoare, tot atât de 
esențiale, după cum sunt numai momente. Spiritul este deci astfel 
deopotrivă conștiință a sa, după cum este substanţa sa obiectivă, după 
cum este și conștiința-de-sine simplă, rămânând în sine. 

Religia artei aparține spiritului etic, pe care l-am văzut înainte 
decăzând în starea-de-drept, adică la propoziţia că Sinele ca atare, 
persoana abstractă este esența absolută. În viața etică, Sinele este 
cufundat în spiritul poporului său, este universalitatea plină. Indivi- 
dualitatea simplă se ridică însă din acest conţinut şi superficialitatea ei 
se clarifică și se rarifică devenind „persoană“, până la universalitatea 
abstractă a dreptului. În aceasta, realitatea spiritului etic este pierdută, 
spiritele fără conţinut ale indivizilor-naţionali sunt strânse împreună 
într-un panteon, nu într-un panteon al reprezentării, a cărui formă 
neputincioasă lasă pe fiecare să facă ce vrea, ci în panteonul 
universalităţii abstracte, al gândului pur, care le decorporează și dă ce e 
în și pentru sine Sinelui lipsit de spirit, persoanei singulare. 

Dar acest Sine, din vacuitatea lui, a lăsat liber conţinutul; această 
conștiință este numai în sine esenţa; propria ei existență, recunoașterea 
juridică a persoanei, este abstracţia goală, neîmplinită; ea posedă astfel 
mai Curând numai gândul ei însăși, adică așa cum este aici și se 
cunoaște ca obiect, ea este ceva ireal. Ea este, în consecinţă, 
independența stoică a gândirii, şi aceasta îşi găseşte adevărul trecând 
prin mişcarea conştiinţei sceptice, în acea formă care a fost numită 
conştiința-de-sine nefericită. 

Aceasta știe cum stau lucrurile în ce privește validitatea reală a 
persoanei abstracte și deopotrivă validitatea acestei persoane în gândul 

pur! . Ea ştie că o asemenea validitate este mai degrabă pierderea totală, 
ea însăși este această pierdere conştientă a sa și exteriorizarea acestei 
cunoașteri despre sine. — Vedem că această conștiință nefericită 
formează contrapartea și complementul conștiinței perfect fericite în 
sine, a conștiinței comice. În aceasta din urmă se întoarce orice esență 
divină, adică ea este completa exteriorizare şi golire a substanței. 
Prima, din contră, este soarta tragică a certitudinii de sine avînd a fi în 
și pentru sine. Ea este conștiința pierderii oricărei esențialități în 
această certitudine a sa și pierderea tocmai a acestei cunoștințe despre 
sine a substanţei ca și a Sinelui; este durerea care se exprimă prin 
cuvântul dur că Dumnezeu a murit. 

În starea-de-drept, lumea etică și religia acesteia s-au confundat 
deci în conștiința comică. Conștiinţa nefericită este cunoașterea acestei 
pierderi totale. Ce este pierdut pentru ea este deopotrivă valoarea și 
demnitatea personalității ei nemijlocite, ca și a celei mijlocite, gândite. 
A amuţit tot astfel încrederea în legile eterne ale zeilor, ca și oracolele 
care făceau cunoscut particularul. Statuile sunt acum numai cadavre, 
pentru care sufletul care le înviorează, ca și imnurile, sunt cuvinte pe 
care credinţa le-a părăsit, mesele zeilor sunt fără mâncare și băutură 
spirituală și din jocurile și serbările sale nu se reîntoarce pentru 
conștiință unitatea ei fericită cu Esenţa. Operelor muzei le lipseşte forta 
spiritului, pentru care din ruina zeilor și a oamenilor se producea 
certitudinea-de-sine. Ele sunt numai ceea ce ele sunt pentru noi: fructe 
frumoase, culese din pom, o soartă binevoitoare ni le-a oferit, aşa cum 
o fată prezintă acele fructe; nu mai există viaţa reală a existenţei lor, 
pomul care le-a purtat, pământul și elementele care constituiau 
substanţa lor, nici clima care făcea caracterul lor sau schimbarea 
anotimpurilor ce stăpâneau procesul devenirii lor. — Astfel, soarta nu 
ne dă, cu operele acelei arte, lumea lor, primăvara și vara vieţii etice, 
în care ele au înflorit și s-au copt, ci numai amintirea învăluită a acestei 
realități. Acţiunea noastră, în gustarea lor, nu este de aceea actul slujbei 
divine prin care conștiința noastră ar deveni adevărul ei deplin care o 
umple, ci este actul exterior care șterge de pe aceste fructe unele picături 
de ploaie sau de praf şi care, în locul elementelor interioare ale realității 
eticului care le încorpora, le creea şi le concepea, ridică schela largă a 

elementelor moarte ale existenţei lor exterioare, a limbii, a elementului 
istoric etc. —, nu spre a trăi în viaţa lor, ci numai spre a și le reprezenta 
în noi. Însă, aşa cum fata care oferea fructele culese este mai mult decât 
natura care le prezenta nemijlocit, răspândită în condiţiile și elementele 
ei — pomul, aerul, lumina etc. — , fiindcă ea le cuprinde pe toate într-un 
fel mai înalt în raza ochiului conștient de sine și în gestul care oferă, tot 
astfel spiritul soartei care ne oferă acele opere de artă este mai mult 
decît viaţa etică şi decât realitatea acelui popor, căci el este 
interiorizarea (die Er-Innerung) spiritului, în ele încă exteriorizat, este 
spiritul soartei tragice care adună pe toți acești zei individuali și toate 
acele atribute ale substanţei într-un singur panteon, în spiritul conștient 
de sine ca Spirit. 

Toate condiţiile producerii lui sunt date, și această totalitate a 
condiţiilor lui formează devenirea, conceptul, adică producerea lui 
ființând în sine. Cercul producţiilor artei cuprinde formele în care 
substanța absolută se exteriorizează; substanţa absolută este, în forma 
individualităţii, ca un lucru, ca obiect ce există pentru conştiinţa 
sensibilă, ca fiind limbaj pur, adică devenirea formei a cărei substanță 
nu părăsește Sinele, și este pur obiect evanescent; — ca unitate 
nemijlocită cu conșştiința-de-sine universală în entuziasmul ei și ca 
unitate mediată în actul cultului, ca frumoasă corporalitate de sine şi, în 
sfârșit, ca existență ridicată în reprezentare și ca răspândire a acesteia la 
o lume care se adună în cele din urmă în universalitate, care este, tot 
astfel, pură certitudine de sine însăşi. — Aceste forme, și de cealaltă 
parte lumea persoanei şi a dreptului, sălbăticia pustiitoare a elementelor 
lăsate libere ale conținutului, ca și persoana gândită a stoicismului şi 
neliniştea fără margini a conștiinței sceptice, formează periferia 
formelor care stau așteptând şi presând în jurul locului de naştere al 
Spiritului ce devine conștiință-de-sine. Punctul lor central este durerea 
şi este dorul conștiinţei-de-sine nefericite, durerea care le pătrunde pe 
toate, și sunt durerile zămislirii comune ale apariţiei sale, simplitatea 
conceptului pur ce conţine acele forme ca momente ale sale. 

[2] Spiritul are în el cele două laturi, care au fost prezentate mai 
sus ca fiind două propoziţii inversate: una este aceea că substanța se 
exteriorizează ei înseși și devine conștiinţă-de-sine, cealaltă, invers, că 
conştiința-de-sine se exteriorizează ei înseși și devine natura-lucrului, 
adică se face Sinele universal. Amândouă laturile s-au întâlnit în acest 

fel între ele, şi prin aceasta a avut loc unirea lor adevărată. 
Exteriorizarea substanței, devenirea ei ca conștiinţă-de-sine, exprimă 
trecerea în ce este opus, trecerea inconștientă a necesității, adică 
exprimă aceasta, că ea este în sine conștiinţă-de-sine. Invers, exte- 
riorizarea conștiinței-de-sine exprimă faptul că ea este în sine esenţă 
universală, sau — fiindcă Sinele este pura fiinţă-pentru-sine care 
rămâne la el în opusul lui — că pentru el substanţa este conştiința-de- 
sine și, prin aceasta, însuși Spirit. Se poate deci spune despre acest 
spirit, care a părăsit forma substanţei şi trece în existenţă în forma 
conștiinței-de-sine, dacă vrem să ne servim de termeni luați din procesul 
generaţiei naturale, că el are o mamă reală, dar are un tată existând în 
sine; căci realitatea, adică conștiința-de-sine şi însinele ca fiind 
substanța sunt cele două momente ale sale prin a căror alienare 
reciprocă, fiecare devenind celălalt, spiritul intră în existență, ca această 
unitate a lor. 

[a] În măsura în care conştiinţa-de-sine, unilateral, nu concepe 
decât propria-i exteriorizare, chiar dacă obiectul ei este pentru ea 
deopotrivă ființă şi Sine, şi că ea cunoaște orice existenţă ca esență 
spirituală, spiritul adevărat nu a devenit însă prin aceasta pentru ea, în 
măsura anume în care fiinţa în genere, adică substanţa, nu s-a 
exteriorizat ei înseși deopotrivă în sine de partea ei și a devenit 
conștiinţă-de-sine. Căci atunci orice existență-în-fapt este esenţă 
spirituală numai din punctul de vedere al conştiinţei, nu în ea însăși. Pe 
această cale, spiritul este pentru existenţa-în-fapt numai imaginat. 
Această imaginare este visarea mistică (Schwaermerei), care pune la 
baza atât a naturii, cât şi a istoriei, atât a lumii, cât și a reprezentărilor 
mnitice ale religiilor precedente, un alt sens interior decât acela pe care, 
în apariția lor, îl ofereau nemijlocit conștiinței Şi, în ce privește religiile, 
un alt sens decât acela pe care conștiința-de-sine, ale cărei religii erau, 
îl cunoaște în ele. Această semnificaţie este însă o semnificaţie 
împrumutată și este o haină care nu acoperă goliciunea apariţiei şi care 
nu merită nici o credinţă și venerație, ci rămâne noaptea tulbure și 
propria încântare a conștiinței. 

Pentru ca această semnificaţie a ce e obiectiv să nu fie deci simplă 
imaginaţie, ea trebuie să fie în sine, adică ea trebuie să apară o dată 
conștiinței ca izvorând din concept și să se producă în necesitatea ei. 
Astfel s-a ivit pentru noi, prin cunoașterea conștiinței nemijlocite , adică 

a conștiinței obiectului existent, prin intermediul mișcării sale necesare, 
spiritul ce se cunoaște pe el însuși. Acest concept care, ca nemijlocit, 
avea pentru conștiința lui și forma nemijlocirii, şi-a dat, în al doilea 
rând, în sine, forma conștiinţei-de-sine; aceasta înseamnă prin tocmai 
necesitatea conceptului prin care ființa, adică nemijlocirea, care este 
obiectul abstract al conștiinței sensibile, se exteriorizează sieși și 
devine, pentru conștiință, Eu.— Însinele nemijlocit, adică necesitatea 
existentă, este însă diferită de însinele care gândeşte, adică de 
cunoaşterea necesității — o distincţie care totodată nu stă însă în afara 
conceptului; căci unitatea simplă a conceptului este ființa nemijlocită 
însăşi; conceptul este deopotrivă ceea ce se exteriorizează pe el însuși, 
adică devenirea necesității intuite, după cum el este în ea la sine și o 
cunoaște și concepe. — Însinele nemijlocit al spiritului, care îşi dă 
figura conștiinței-de-sine, nu înseamnă altceva decât că spiritul real al 
lumii a ajuns la această cunoaștere despre sine; căci acum întâi această 
cunoaștere intră și în conştiinţa lui și intră ca adevăr. Cum s-a întâmplat 
aceasta a fost deja arătat mai sus. 

Aceea că Spiritul Absolut și-a dat în sine figura conștiinței-de-sine, 
și deci și pentru conștiința lui, apare acum ca fiind credința lumii că 
spiritul este prezent ca o conștiinţă-de-sine, ca un om adevărat, că el 
este pentru certitudinea nemijlocită; că conştiinţa care crede vede, simte 
și aude această divinitate. Luată astfel, ea nu este imaginaţie, ci este 
reală, în cel care crede. Conștiinţa în acest caz nu pleacă din interiorul 
ei de la gând și combină în sine gândul lui Dumnezeu cu existența-în- 
fapt, ci pleacă de la existența-în-fapt nemijlocit prezentă și recunoaște 
în ea pe Dumnezeu. — Momentul ființei nemijlocite este dat în 
conținutul conceptului, este prezent în felul în care spiritul religios, în 
întoarcerea oricărei esențialități în conștiință, a devenit în Sine simplu, 
pozitiv, tot așa cum, în conștiința nefericită, spiritul real ca atare era 
tocmai această simplă negativitate conștientă de sine. Sinele Spiritului 
ce există în fapt are prin aceasta forma perfectei nemijlociri; el nu este 
pus ca ceva gândit sau imaginat, nici ca ceva produs, cum se întâmplă 
în religia naturală sau în religia artei. Ci acest Dumnezeu este intuit 
nemijlocit ca Sine, ca o fiinţă umană reală, individuală. Numai așa el 
este conştiinţă-de-sine. 

[B] Această devenire umană a Esenţei divine, având esenţial și 
nemijlocit figura conștiinţei-de-sine, este conţinutul simplu al religiei 

absolute. În ea, Esenţa divină este cunoscută ca spirit, adică religia este 
conştiinţa Esenţei divine despre ea, ea este spirit. Căci spiritul este 
cunoașterea lui însuși în exteriorizarea lui; este esența, care e procesul 
de a păstra, în alteritatea sa, identitatea cu ea însăşi. Aceasta este însă 
substanţa, întrucât, în accidentalitatea ei, ea este deopotrivă reflectată 
în sine şi este nu ca indiferentă față de ceva neesenţial, și astfel ca 
găsindu-se ea însăși într-un element străin, ci fiind în acesta în sine, 
adică întrucât este subiect, adică Sine. — În această religie, Esenţa 
divină este deci revelată. Revelarea constă în faptul că se știe în mod 
conștient ceea ce ea este. Ea este însă cunoscută tocmai întrucât este 
cunoscută ca spirit, ca esenţă care este esenţial conștiință-de-sine. — 
Când obiectul este pentru conștiință un Altul, adică ceva străin pentru 
ea Și când ea nu-l ştie drept ea însăşi, atunci pentru conștiință este ceva 
secret în obiectul ei. Faptul de a fi secret încetează atunci când Esenţa 
Absolută este, ca spirit, obiect al conștiinței; căci astfel el este, în relația 
sa cu conștiința ca Sine, adică conștiința se cunoaște nemijlocit în el, 
aceasta înseamnă că își este revelată în el. Ea însăși își este revelată 
numai în propria certitudine a ei; acel obiect al ei este Sinele. Sinele nu 
este însă ceva străin, ci unitate nemijlocită cu ea însăși, universalul 
nemijlocit. Este conceptul pur, gândirea pură, adică ființa-pentru-sine, 
ființa nemijlocită și, prin aceasta, ființa-pentru-altul şi, ca fiind această 
ființă-pentru-altul, este nemijlocit reîntors în sine și este la sine însuși; 
este deci ceea ce este cu adevărat și singur revelat. Ceea ce este bun, 
drept, sfânt, creatorul omului și al pământului etc. sunt predicate ale 
unui subiect, momente universale care au în acest punct suportul lor și 
care sunt mai întâi numai în reîntoarcerea conștiinței, în gândire; atunci 
când ele sunt cunoscute, baza şi esenta lor, subiectul însuși nu este încă 
revelat, şi tot astfel dererminările universalului nu sunt încă acest 
universal însuși. 

Subiectul însuși, și deci și acest pur universal, este însă revelat ca 
Sine; căci acest Sine este tocmai acest interior reflectat în el însuși, care 
este nemijlocit prezent şi care este propria certitudine a acelui Sine prin 
care el este prezent. Aceasta — de a fi potrivit conceptului său ceea ce 
se revelează — este deci adevărata figură a Spiritului; și această figură 
a sa, conceptul, este deopotrivă singură esenţa şi substanţa lui. Spiritul 
este cunoscut ca conștiinţă-de-sine și este revelat în mod nemijlocit 

acesteia, căci el este această conștiință-de-sine însăși. Natura divină este 
aceeași ca și natura umană, și această unitate este ceea ce este intuit. 

Aici deci, de fapt, conștiința, adică felul în care Esenţa este pentru 
ea însăși, chipul ei, este identic conștiinţei-de-sine; această figură este 
ea însăși o conștiință-de-sine; ea este deci totodată obiect ce există și 
această ființă are deopotrivă semnificaţia gândirii pure, a Esenţei 
Absolute. — Esenţa Absolută, care este aici ca o conştiinţă-de-sine 
reală, pare a fi coborât din eterna ei simplitate; dar, în fapt, ea și-a atins 
prin aceasta mai întâi ființa cea mai înaltă. Căci numai când conceptul 
Esenţei și-a atins puritatea simplă, el este deopotrivă absrracția 
absolută, care e pură gândire şi deci singularitatea pură a Sinelui, după 
cum, în virtutea simplităţii sale, el este ce e nemijlocit, adică fiinţa. — 
Ceea ce este numit conștiință sensibilă este tocmai această pură 
abstracție, este această gândire pentru care ființa este nemijlocitul. Ce 
e inferior este deci ce e superior, și ce se revelează apărând cu totul la 
suprafață este tocmai în aceasta ceea ce este mai adânc. Că Esenţa 
supremă este văzută, auzită etc., ca o conștiință-de-sine care există, 
aceasta este în fapt împlinirea conceptului ei; și prin această împlinire 
esenţa este nemijlocit prezentă, așa cum ea este Esența. 

[y] Această nemijlocită existenţă nu este, în același timp, numai și 
simplă conștiință nemijlocită, ci este conștiință religioasă; nemijlocirea 
are, neseparat, semnificaţia nu numai a unei conștiinţe-de-sine existente, 
ci a esenței pur gândite, adică a Esenţei Absolute. Aceea despre care noi 
[cei ce filosofăm] suntem conştienţi în conceptul nostru, anume că ființa 
este esență ultimă, de aceasta este conștientă conștiința religioasă. 
Această unitate a fiinţei și esenței, a gândirii care este nemijlocit 
existență-în-fapt, aşa cum ea este gândul acestei conştiinţe religioase, 
adică cunoașterea ei mijlocită, este tot astfel şi cunoașterea sa 
nemijlocită; căci această unitate a fiinţei și gândirii este conștiinţă-de- 
sine, şi este ea însăși prezentă, adică unitatea gândită are în același timp 
forma a ceea ce ea este. Dumnezeu este deci revelat aici, așa cum este. 
El este aici cum el este în sine; el este prezent ca Spirit. Dumnezeu 
poate fi atins numai în pura cunoaștere speculativă şi este numai în ea, 
ȘI este numai această cunoaștere însăşi; căci el este Spiritul și această 
cunoaștere speculativă este cunoașterea religiei revelate. Această 
cunoaștere îl cunoaște pe Dumnezeu ca gândire, ca pură esenţă, şi 
cunoaște această gândire ca fiind Fiinţă și ca ființă-în-fapt, și fiinţa-în- 

fapt ca negativitate a lui însuși, deci ca Sine, ca fiind individualul Acesta 
și Sinele universal. Religia revelată cunoaște tocmai aceasta. — 
Speranţele și așteptările lumii precedente se împingeau doar către 
această revelație, spre a intui ce este Esenţa Absolută şi spre a se găsi în 
ea, această fericire de a se privi în Existenţa divină revine conștiinței- 
de-sine şi cuprinde întreaga lume, căci Absolutul este Spirit, el este 
mișcare pură a acelor momente simple care exprimă tocmai aceasta: că 
Esenţa este mai întâi cunoscută ca spirit, când este intuită ca conștiință- 
de-sine nemijlocită. 

Acest concept al Spiritului ce se cunoaște pe el însuși ca fiind spirit 
este el însuși conceptul nemijlocit şi încă nedezvoltat. Esenţa ultimă 
este Spirit, adică ea a apărut, este revelată; această primă revelaţie este 
ea însăși nemijlocită; dar, deopotrivă, nemijlocirea este pură mijlocire, 
adică gândire; și trebuie deci să arate acest moment în ea însăși ca atare. 
— Mai precis considerat, spiritul este în nemijlocirea conştiinței-de- 
sine această conştiință-de-sine singulară, opus conștiinței-de-sine 
universale. El este Un exclusiv, care, pentru conștiința pentru care este 
prezent, are încă forma nerezolvată a unui Altul sensibil; acesta nu 
cunoaște încă spiritul ca fiind al său, adică spiritul nu este încă, ca fiind 
spirit singular, deopotrivă prezent ca spirit universal, ca toți Sine. Adică 
figura nu are încă forma conceptului, aceasta înseamnă a Sinelui 
universal, a Sinelui care în nemijlocita sa realitate este deopotrivă ceva 
depășit, gândire, universalitate, fără ca în această universalitate să-și 
piardă realitatea. — Cea mai apropiată formă și formă ea-însăși nemijlo- 
cită a acestei universalităţi însă nu este încă forma gândirii înseși, a 
conceptului ca concept, ci universalitatea realităţii, totalitatea Sinelor 
și ridicarea fiinţei-în-fapt în gândirea figurativă, în reprezentare; ca 
peste tot, și, ca să dăm un exemplu precis, „acesta “ sensibil, când e 
suprimat, este mai întâi „lucrul“ percepției, nu încă univer salul intelectului. 

Această fiinţă umană singulară deci, care este revelată ca fiind 
Esenţa Absolută, împlinește în ea, ca fiind un singular, mișcarea ființei 
sensibile. El este Dumnezeul nemijlocit prezent; prin aceasta ființa sa 
trece în ce a fost. Constiinta, pentru care el este această prezenţă 
sensibilă, încetează de a-l vedea, de a-l auzi. Ea l-a văzut, l-a auzit. ȘI, 
fiindcă ea doar l-a văzut şi l-a auzit, devine ea însăși conștiință 
spirituală, adică, aşa cum el apărea înainte pentru conștiința ca existență 
sensibilă, el a apărut acum în spirit, căci, ca o conștiință care îl vede şi 

aude senzorial, ea însăși este numai conştiinţă nemijlocită, care nu a 
suprimat inegalitatea obiectivităţii, nu a reluat-o în pură gândire, ci care 
cunoaşte pe acest individ obiectiv, nu însă pe ea însăși ca spirit. În 
dispariţia fiinţei nemijlocite a ce e cunoscut ca Esenţă Absolută, 
nemijlocitul primește momentul său negativ. Spiritul rămâne Sine 
nemijlocit al realităţii, dar ca fiind conştiință-de-sine universală, a 
comunităţii, conștiinţă-de-sine care își are odihna în propria-i substanță, 
aşa cum această substanţă este, în ea, subiect universal; nu individul 
singular pentru sine, ci împreună cu conștiința comunității şi cu ceea ce 
el este pentru această comunitate este întregul complet al acestuia. 

Trecut şi depărtare sunt însă doar forma incompletă, în care modul 
nemijlocit este mijlocit, adică este pus ca universal. Acest mod este 
numai muiat superficial în elementul gândirii, este păstrat în acesta ca 
modalitate sensibilă și nu este unificat cu natura gândirii înseși. El este 
ridicat doar în reprezentare, căci aceasta este legătura sintetică a 
nemijlocirii sensibile şi a universalităţii ei, adică a gândirii. 

Această formă a reprezentării constituie determinaţia în care 
Spiritul este conștient de sine în această comunitate a sa. Ea nu e încă 
conștiinţă-de-sine a acestuia, ce și-a atins conceptul ei ca concept; 
procesul de mijlocire este încă incomplet. În această unire a ființei și 
gândirii este deci o lipsă; viaţa spirituală este încă afectată de scindarea 
neîmpăcată într-un „dincoace“ și un „dincolo“. Conţinutul este conţinut 
adevărat, dar toate momentele sale, puse în elementul reprezentării, au 
caracterul de a nu fi concepute, ci de a apărea ca laturi complet 
independente, care se raportează una la alta în mod exterior. Pentru ca 
conţinutul adevărat să-și capete și forma sa adevărată pentru conștiință, 
este necesar ca și aceasta din urmă să treacă la o formaţie superioară, 
ca intuitia ei a substanţei absolute să fie ridicată la concept, și ca, pentru 
ea însăşi, conştiinţa ei să fie identificată cu conștiinţa-de-sine, cum 
aceasta s-a întâmplat pentru noi, adică în sine. 

Acest conținut trebuie considerat în felul în care el exista în 
conştiinţa lui. — Spiritul Absolut este conținut, în acest fel el este în 
forma adevărului său. Dar adevărul său nu este doar substanţa 
comunităţii religioase, adică de a fi însinele acesteia, nici încă de a trece 
din această interioritate în obiectivitatea reprezentării, ci de a deveni 
Sine real, de a se reflecta pe sine în sine și de a fi Subiect. Aceasta este 
deci mișcarea pe care spiritul o îndeplinește în comunitatea sa, adică 

aceasta este viaţa acestuia. Ceea ce acest spirit ce se revelează este în 
şi pentru sine nu va fi deci scos la iveală prin aceea că viaţa sa bogată 
în comunitate va fi deopotrivă reîntoarsă și readusă la firul ei prim, de 
exemplu la reprezentarea primei comunități imperfecte sau chiar la ceea 
ce a vorbit omul reall. Acestei trimiteri înapoi îi stă la bază instinctul 
de a merge la concept; dar ea confundă originea, în sensul existenței 
nemijlocite a primei apariţii, cu simplitatea conceptului. Prin această 
sărăcire a vieţii spiritului, prin înlăturarea reprezentării comunității Și a 
acţiunii ei, în ce privește reprezentarea, se constituie deci, în locul 
conceptului, mai degrabă simpla exterioritate şi singularitate, modul 
istoric al apariţiei nemijlocite și amintirea lipsită de spirit a unei figuri 
singulare, prezumate, şi a trecutului ei. 

[3] Spiritul este conţinut al substanţei sale mai întâi în forma purei 
substanţe, adică este conţinut al conștiinței sale pure. — Acest element 
al gândirii este mișcarea de a cobori în existența-în-fapt, adică în 
individualitate. Termenul mediu între ele este legătura lor sintetică, 
conștiința devenirii-ca-altul, adică reprezentarea ca atare. Al treilea 
moment este reîntoarcerea din reprezentare și alteritate, adică este 
elementul conștiinței-de-sine însăși. — Aceste trei momente constituie 
Spiritul. Separarea lui, în reprezentare, constă în aceea de a fi într-un 
mod determinat; această determinaţie nu este însă decât unul din 
momentele sale. Mişcarea amănunţită constă deci în aceea de a-și lărgi 
natura sa în fiecare moment al său, ca într-un element; întrucât fiecare 
dintre aceste cercuri se împlinește pe sine, această reflexie în sine a 
spiritului este totodată trecere în Altul. Reprezentarea formează 
termenul mediu între gândirea pură și conștiința-de-sine ca atare și nu 
este decât una dintre determinaţii; în același timp însă, așa cum s-a 
arătat, caracterul ei de a fi reprezentare sintetică este răspândit asupra 
tuturor acestor elemente și este determinația lor comună. 

Conţinutul însuși, care trebuie considerat, s-a prezentat deja, pe de 
o parte, ca fiind reprezentare a conştiinţei nefericite și a conştiinţei 
credincioase; în cazul conștiinței nefericite însă, conţinutul are 
determinaţia de a fi produs şi dorit de conștiință, un conţinut în care 
spiritul nu poate găsi îndestulare și odihnă, deoarece el nu e încă în sine 
conţinutul lui, ca substanță adică a sa; în cazul conștiinței credincioase, 

din contră, conţinutul a fost considerat drept Esenţa lipsită de sine a 
lumii, anume ca fiind prin esenţă conţinutul obiectiv al reprezentării, al 
unei reprezentări care fuge în genere de realitate și care este în 
consecinţă fără certitudinea conștiinței-de-sine care se separă de el, fie 
ca vanitate a cunoașterii, fie ca intelecţie pură. — Conştiinţa comunității 
religioase are, din contră, acest conţinut ca substanță a ei, tot aşa cum 
el este certitudinea despre propriul ei spirit. 

[a] Spiritul, reprezentat mai întâi ca substanţă în elementul gândirii 
pure, este, prin aceasta, nemijlocit, Esența simplă, eternă, identică sieși, 
care nu are însă această semnificație abstractă a esenței, ci semnificaţia 
Spiritului Absolut. Dar spiritul nu este aceea de a fi semnificaţie, nu e 
ceea ce e interior, ci aceea de a fi ce este real. Esenţa simplă, etemă, ar 
fi deci spirit numai ca o vorbă goală, dacă ea ar rămâne la nivelul 
reprezentării și nu ar merge mai departe decât expresia esenței simple, 
eterne. Esenţa simplă însă, fiindcă ea este abstracţia, este de fapt 
negativul în el însuși, și anume negativitatea gândirii, adică 
negativitatea cum ea este în Esența în sine; adică esenţa este absoluta 
diferenţiere faţă de sine, adică pura ei devenire-ca-altul. Ca esență, ea 
nu este decât în sine, adică pentru noi; dar întrucât această puritate este 
tocmai abstracţia, adică negativitatea, ea este pentru ea însăși, este 
Sinele, conceptul. Ea este deci obiectivă; şi întrucât reprezentarea 
conţine și exprimă necesitatea despre care s-a vorbit înainte a 
conceptului ca o trecere, se va spune că Esenţa etemă își creează pe un 
Altul. În această fiinţă-ca-altul însă ea s-a reîntors tot atât de nemijlocit 
în sine; căci diferenţa este diferenţă în sine, adică este diferenţă numai 
faţă de sine și deci unitatea reîntoarsă în sine. 

Se diferenţiază deci cele trei momente: al Esenţei, al Fiinţei- 
pentru-sine, care este alteritatea Esenţei și pentru care este Esenţa, și al 
Ființei-pentru-sine, adică al cunoaşterii de sine în acest Altul. Esenţa se 
intuiește numai pe ea însăși în ființa-ei-pentru-sine. Ea este în această 
exteriorizare numai la sine, ființa-pentru-sine, care se exclude din 
Esenţă, este cunoaşterea esenței ei înșeşi; este cuvântul care, exprimat, 
exteriorizează pe cel ce îl exprimă și îl lasă gol, dar care este deopotrivă 
nemijlocit preluat, și numai această preluare de sine este existenţa-în- 
fapt a cuvântului. Așa încât diferenţele care sunt făcute sunt tot atât de 
nemijlocit dizolvate, iar adevărul și realul sunt tocmai această mișcare 
ce merge în cerc. 

Această mişcare exprimă în ea însăşi Esenţa Absolută ca fiind 
Spirit; Esenţa Absolută, care nu e înțeleasă ca spirit, este numai golul 
abstract, după cum spiritul, care nu e înţeles ca fiind această mișcare, 
nu este decât o vorbă goală. Întrucât momentele ei sunt desprinse în 
puritatea lor, ele sunt concepte neliniștite, care nu sunt decât fiind în ele 
opusul lor și având liniștea lor în întreg. Dar reprezentarea comunității 
religioase nu este această gândire care concepe, ci are conţinutul fără 
necesitatea sa, și aduce, în locul formei conceptului, raporturile naturale 
dintre tată și fiu în domeniul conştiinţei pure. Întrucât ea se comportă 
astfel în gândirea însăși, în modul reprezentării, Esenţa îi este anume 
revelată, dar momentele acesteia se separă ele însele pentru ea, pe de o 
parte, în virtutea acestei reprezentări sintetice, unele de altele, așa încât 
ele nu se raportează unele fată de altele prin conceptul lor propriu, pe de 
altă parte această gândire se retrage din acest obiect pur al ei, se 
comportă numai exterior faţă de el; obiectul îi este revelat de ceva 
străin, Și în această gândire a Spiritului ea nu se recunoaște pe ea însăși, 
nu recunoaște natura purei conştiințe-de-sine. În măsura în care trebuie 
trecut dincolo de forma reprezentării și a acelor raporturi care sunt luate 
din ce e natural, și trebuie depășită mai ales luarea momentelor mișcării, 
care este spiritul, drept substanţe sau subiecte izolate, nemișcate, în loc 
de a le lua ca momente ce trec unul în altul, această depășire, așa cum 
am văzut înainte pe altă latură, trebuie privită ca o presiune a 
conceptului. Dar, fiindcă ea este numai instinct, ea nu se cunoaște pe 
sine, respinge o dată cu forma și conținutul și, ceea ce e același lucru, îl 
reduce la o reprezentare istorică şi la o moștenire a tradiţiei. În aceasta 
este păstrat numai purul exterior al credinţei, și astfel drept ceva mort, 
lipsit de cunoaştere; interiorul acestei credinţe însă a dispărut, deoarece 
aceasta ar fi conceptul care se cunoaște drept concept. 

[5] Spiritul Absolut, reprezentat în Esența pură, nu este esența 
pură abstractă; dar tocmai prin faptul că viaţa spiritului nu e decât 
moment, ea a decăzut mai degrabă la un element. Prezentarea spiritului 
însă în acest element are aceeași lipsă în sine, în ce privește forma, pe 
care Esenţa o are ca fiind esenţă. Esenţa este abstractul și prin aceasta 
negativul simplităţii ei: un Altul. Tot așa Spiritul, în elementul Esenţei, 
este forma unităţii simple , care, de aceea, este deopotrivă de esenţial o 
devenire-ca-altul. Sau, ceea ce este același lucru, raportul Esenţei eteme 
față de fiinţa-ei-pentru-sine este raportul nemijlocit simplu al gândirii 

pure; în această intuire simplă a sa în Altul, alteritatea nu este pusă deci 
ca atare; este diferenţa, așa cum în gândirea pură ea nu este nemijlocit 
nici o diferenţă; o recunoaștere a dragostei, în care cel ce iubește și cel 
ce e iubit nu se opun prin esenţa lor. — Spiritul, care e exprimat în 
elementul gândirii pure, este esenţial aceasta: nu de a fi numai în acest 
element, ci de a fi concret real, căci alteritatea însăși, adică suprimarea 
conceptului pur, numai gândit, stă în conceptul Spiritului. 

Elementul gândirii pure, fiindcă este elementul abstract, este el 
însuși mai curând Altul simplităţii lui şi trece de aceea în elementul 
propriu al reprezentării — elementul în care momentele conceptului 
pur obțin deopotrivă o existență substanțială unul faţă de altul, pe cât 
sunt subiecte care nu au pentru un al treilea indiferenta fiintei unul 
pentru altul, ci, reflectate în ele însele, se despart unele de altele și se 
situează ca opuse. 

[5.1] Spiritul deci numai etern, adică abstract, își devine un Altul: 
el intră în existenţă și nemijlocit în existența nemijlocită. El creează 
deci o Lume. Această creație este cuvântul pe care îl întrebuințează 
reprezentarea pentru conceptul însuşi, în mișcarea lui absolută; adică 
pentru a exprima faptul că ceea ce a fost exprimat ca absolut simplu, 
adică gândirea pură, este, deoarece este abstractul, mai degrabă 
negativul și în consecință opusul lui, adică Altul lui. Sau, spre a spune 
același lucru însă în altă formă, ceea ce este pus ca esență este simpla 
nemijlocire, adică fiinţa, dar ca nemijlocire, ca ființă, îi lipsește Sinele, 
și astfel, lipsindu-i interioritatea, este pasiv și ființă-pentru-altceva. — 
Această ființă-pentru-altceva este totodată o lume; Spiritul, în 
determinarea de a fi — pentru altul, este subzistenţa calmă a 
momentelor cuprinse înainte în gândirea pură, deci dizolvarea 
universalităţii lor simple şi dispersarea acestora în propria lor 
particularitate. 

Lumea nu este însă numai acest Spirit aruncat în plenitudinea 
existenţei și în ordinea exterioară a acesteia; căci întrucât Spiritul este 
prin esență Sinele simplu, acest Sine este deopotrivă dat în lume. Lumea 
este spiritul ce există în fapt, care este Sinele singular, care are 
conștiință și se distinge pe sine ca Altul, ca o lume. — În felul în care 
acest Sine singular este pus la început în mod nemijlocit, el nu este încă 
spirit pentru sine; el nu este deci ca spirit, el poate fi numit nevinovat, 
dar nu poate fi numit cu adevărat bun. Pentru ca el să fie de fapt Sine și 

Spirit, el trebuie deopotrivă — tot așa după cum Esenţa eternă se 
prezintă ca fiind mișcarea de a-și fi identică ei înseși în alteritatea ei — 
să-și devină sieși un Altul. Deoarece acest spirit este determinat ca fiind 
mai întâi nemijlocit existent-în-fapt, adică răspândit în pluralitatea 
conștiinței sale, devenirea lui ca Altul este astfel mersul-în-sine al 
cunoașterii în genere. Existenţa nemijlocită se transformă în gânduri, 
adică conștiința numai sensibilă se transformă în conștiința gândului, 
anume, fiindcă el este gândul care provine din nemijlocire, adică gândul 
condiționat, el nu este cunoașterea pură, ci gândul care are în el 
alteritatea şi deci gândul opus lui însuși al binelui și răului. Omul va fi 
reprezentat în felul că s-a întâmplat, ca ceva nenecesar, că el și-a pierdut 
forma identităţii-cu-sine prin culesul din pomul cunoașterii binelui şi 
răului şi că el a fost alungat din starea conștiinței nevinovate, din natura 
ce i se oferea fără muncă și din rai, din grădina animalelor. 

[B 2] Întrucât această concentrare-în-sine a conștiinței existente- 
în-fapt se determină nemijlocit drept ceea ce își devine inegal ei înseși, 
răul apare ca primă expresie a conștiinței concentrate în sine; și 
deoarece gândirile binelui şi răului sunt strict opuse și această opoziţie 
nu este încă dizolvată, această conştiinţă este esenţial numai răul. În 
același timp însă, tocmai în virtutea acestei opoziții, este dată faţă de ea 
şi conștiința bună, și raportul uneia faţă de cealaltă. — În măsura în care 
existenţa nemijlocită se transformă în gând și concentrarea-în-sine este, 
pe de o parte, ea însăşi gândire, pe de altă parte momentul devenirii ca 
altul al Esenţei este prin aceasta mai bine precizat că, faptul de a deveni 
rău poate fi situat mai departe, înapoi, în afara lumii existente-în-fapt, 
în primul imperiu al gândirii. Se poate deci spune că chiar fiul prim- 
născut al Luminii (Lucifer) este cel care, concentrându-se în sine, cade, 
dar că în locul lui a fost imediat creat un altul. Atare forme aparținând 
numai reprezentării, nu conceptului, ca ceea ce e „cădere “ sau „fiu“, 
coboară de altfel momentele conceptului tot pe atât de inadecvat în 
reprezentare sau transportă reprezentarea în imperiul gândirii. — Este 
deopotrivă indiferent de a orândui o mulțime de alte figuri gândului 
simplu al alterității, în Fiinţa divină, și de a situa în acestea concentrarea. 
Această coordonare trebuie să capete aprobarea, căci prin ea acest 
moment al al/terității exprimă în același timp, aşa cum trebuie, diversitatea; 
și anume nu ca pluralitate în genere, ci totodată ca diversitate determinată, 
aşa încât una din părți, Fiul, este cel ce se cunoaște pe el însuși ca 

simplu, ca Esență; cealaltă parte este însă exteriorizarea ființei-pentru- 
sine, care nu trăieşte decât pentru lauda Esenţei. În această parte poate 
fi atunci situată din nou resorbția fiinţei-pentru-sine exteriorizate și 
concentrarea-în-sine a răului. În măsura în care alteritatea se împarte în 
două, Spiritul ar fi, în ce priveşte momentele sale, mai exact exprimat, 
și dacă ele ar fi numărate, el ar fi exprimat ca cvaternitate, ca unitate-în- 
patru; sau, fiindcă pluralitatea se împarte din nou ea însăși în două părți, 
în una care a rămas bună și în alta care a devenit rea, chiar ca cincvitate. 
— A număra însă momentele poate fi privit în genere ca inutil, întrucât, 
pe de o parte, cel ce se diferenţiază este el însuși numai unul, — anume 
gândul diferenţei, care nu este decât un singur gând, după cum este acest 
diferențiat, al doilea fată de primul, pe de altă parte deoarece gândul, 
care cuprinde multiplul în unul, trebuie să fie dizolvat în universalitatea 
lui și deosebit în mai mult de trei sau patru diferenţe; care universalitate, 
în contrast cu determinaţia absolută a Unului abstract — principiul 
numărului — , apare ca nedeterminaţie în raport cu numărul însuşi, așa 
încât nu poate fi vorba decât de numere în genere, nu de o numărare a 
diferenţelor; de aceea este aici cu totul inutil să ne gândim la număr și 
numărare, după cum, de altfel, și simpla diferență a mărimii și a 
mulțimii este conceptuală și nu spune nimic. 

Binele şi Răul au fost distincţiile specifice ale gândului, care se 
ofereau. Fiindcă opoziţia nu s-a dizolvat încă și ele sunt reprezentate ca 
esențe reale ale gândului, din care fiecare este independentă pentru ea, 
omul este Sinele fără o esenţă proprie și terenul sintetic al existentei- 
lor-în-fapt și al luptei lor. Însă aceste puteri universale ale binelui și 
răului aparţin tot pe atât Sinelui, adică Sinele este realitatea lor. Se 
întâmplă deci, potrivit acestui moment, că după cum răul nu este altceva 
decât concentrarea-în-sine a existenței naturale a spiritului, invers, 
binele intră în realitate și apare ca o conştiinţă-de-sine existând în fapt. 
— Ceea ce în spiritul pur gândit este doar interpretat ca fiind devenirea- 
ca-altul a Esenţei divine, se apropie aici, pentru reprezentare, de 
realizarea sa; realizarea constă în umilirea-de-sine a Esenţei divine 
înseși, care renunţă la abstracţia și irealitatea ei; cealaltă latură, răul, 
reprezentarea o ia ca pe o întâmplare străină Esenţei divine; a înţelege 
răul în Esenţa divină ca mâine ul ei este supremul și cel mai dur efort al 
reprezentării care intră în luptă cu ea însăşi, un efort care, deoarece îi 
lipsește conceptul, rămâne infructuos. 

Înstrăinarea Esentei divine este astfel pusă în dublul ei mod: Sinele 
spiritului și gândul lui simplu sunt cele două momente a căror unitate 
absolută este Spiritul; însăși înstrăinarea lui de sine constă în aceea că 
aceste momente se separă și că unul are o valoare inegală fată de 
celălalt. Această inegalitate este de aceea dublă, și se stabilesc două 
legături care au în comun momentele arătate: într-unul Esența divină 
este esentialul, în timp ce existența naturală și Sinele sunt însă 
neesențţialul și ceea ce trebuie suprimat; în celălalt, din contră, ființa- 
pentru-sine trece drept ce e esenţial şi simplul divin drept ce e 
neesenţial. Termenul lor mediu, încă gol, este existența-în-fapt în 
genere, simpla comunitate a celor două momente ale lor. 

[Ș. 3] Disoluţia acestei opoziții nu se întâmplă de îndată prin lupta 
celor două, a esenţelor reprezentate ca separate și independente. Tocmai 
în virtutea independenței lor, fiecare trebuie, în sine, în conceptul ei, să 
se dizolve în ea însăși; lupta începe numai acolo unde ambele încetează 
de a fi acest amestec de gând și de existenţă independentă şi unde ele nu 
se opun decât ca gânduri. Căci atunci, ca fiind concepte determinate, 
ele sunt prin esență doar în raportul opoziţiei; ca independente, din 
contră, ele au, în afara opoziţiei, și esențialitatea lor; mișcarea lor este 
deci mișcarea liberă și proprie lor însele. Fiindcă deci mișcarea ambelor 
este mișcarea în sine, fiindcă ea trebuie considerată în ele însele, ea este 
începută de către aceea care este determinată fată de cealaltă ca ce-este- 
în-sine. Aceasta este reprezentată ca un act spontan; dar necesitatea 
exteriorizării sale stă în conceptul potrivit căruia ce-este-în-sine şi care 
nu este determinat astfel decât în opoziţie nu are, tocmai de aceea, o 
subzistență adevărată; acel element deci, pentru care nu ființa-pentru- 
sine, ci simplitatea contează ca esenţă, este cel care se exteriorizează el 
însuşi, care merge la moarte și prin aceasta împacă Esenţa Absolută cu 
el-însușil. Căci în această mişcare el se prezintă ca Spirit; esența 
abstractă este înstrăinată ei înseși; ea are o existenţă naturală și realitatea 
unui Sine actual; această fiinţă a ei ca altul, adică prezenţa ei sensibilă, 
va fi luată înapoi prin a doua fiinţă ca altul şi pusă ca suprimată, ca 
universală; prin aceasta, Esenţa și-a devenit în sine ea însăși și existența 
nemijlocită a realităţii a încetat să-i fie o existență străină și exterioară, 

întrucât ea este suprimată, universală; această moarte este de aceea 
învierea sa ca Spirit. 

Actualitatea nemijlocită, suprimată, a Esenţei conștiente-de-sine 
este ca fiind conștiință-de-sine universală; acest concept al Sinelui 
singular suprimat, care este Esenţa Absolută, exprimă de aceea 
nemijlocit constituirea unei comunități care, întârziind până acum în 
reprezentare, se reîntoarce acum în sine ca în ce e Sine; și spiritul trece 
prin aceasta din al doilea element al determinării sale, reprezentarea, în 
al treilea, în conștiinţa-de-sine ca atare. — Dacă considerăm şi felul în 
care acea reprezentare [gândire figurativă] se comportă în progresul ei, 
vedem că e exprimată aceasta, că Esenţa divină îmbracă natura umană. 
Prin aceasta este deja exprimat că, în sine, ambele naturi nu sunt 
separate; după cum în faptul că Esenţa divină se exteriorizează pe ea 
însăși de lu început, că existenţa ei se concentrează în sine și devine 
răul, nu este exprimat, dar este implicat în aceasta că în sine această 
existenţă rea nu-i este ceva străin. Esenţa Absolută ar avea doar acest 
nume gol dacă ar exista într-adevăr ceva ce-i este un Altul, dacă ar 
exista o cădere din ea; momentul concentrării-în-sine constituie mai 
curând momentul esenţial al Sinelui Spiritului. — Că concentrarea-în- 
sine și prin aceasta mai întâi realitatea aparține Esenţei înseși, aceasta 
— care pentru noi este concept și în măsura în care este concept — 
apare pentru conștiința reprezentatoare ca un eveniment de neconceput; 
Însinele primeşte pentru ea forma ființei indiferente. Însă gândul că 
acele momente care par a fugi unul de altul, al Esenţei Absolute și al 
Sinelui ce este-pentru-sine, nu sunt separate apare și pentru această 
reprezentare — căci ea posedă conţinutul adevărat — , dar, după aceea, 
în exteriorizarea Esenţei divine care devine trup. Această reprezentare, 
care în acest fel este încă nemijlocită, și deci nu spirituală, adică 
cunoaște figura omenească a Esenţei mai întâi doar ca o figură 
particulară, nu încă universală, va deveni spirituală pentru această 
conștiință în mișcarea Esenţei încorporate, în aceea de a-și sacrifica 
iarăși existența nemijlocită și de a se reîntoarce la Esenţă. Esenţa ca 
fiind reflectată în sine este mai întâi spiritul. — Împăcarea Esenţei 
divine cu Altul în genere, și mai precis cu gândul acestuia, al răului, este 
deci prezentată aici într-un mod figurat. — Dacă această împăcare ar fi 
exprimată, potrivit conceptului ei, în felul că ea ar exista, deoarece răul 
ar fi în sine același ca şi binele, sau că Esenţa divină ar fi aceeași cu 

natura în toată sfera ei, după cum și natura, separată de Esenţa divină, 
nu ar fi decât neantul, aceasta trebuie privit ca un fel nespiritual de a se 
exprima, care ar trebui în mod necesar să ridice neînțelegeri. — Dacă 
Răul este acelaşi cu Binele, atunci răul nu este rău, nici binele nu este 
bine, ci ambele sunt mai degrabă suprimate, răul în genere, ființa- 
pentru-sine concentrată în sine, și binele, simplul lipsit de sine. Întrucât 
ambele sunt astfel exprimate în conceptul lor, unitatea lor devine în 
același timp clară; căci fiinţa-pentru-sine, concentrată-în-sine, este 
cunoașterea simplă şi simplitatea lipsită de sine este, la fel, pura ființă- 
pentru-sine, concentrată în sine. — Tot atât pe cât trebuie de aceea spus 
că binele și răul, după acest concept al lor, adică în măsura în care ele 
nu sunt bine și răul, sunt aceleaşi, trebuie spus deopotrivă că ele nu sunt 
aceleași, ci că sunt strict diferite; că simpla ființă-pentru-sine sau şi 
cunoașterea pură sunt în același fel pura negativitate, adică diferenţa 
absolută în ele însele. — Numai aceste două propoziţii împlinesc mai 
întâi întregul, și afirmării și asigurării primei trebuie să-i fie pusă în faţă 
cu o tărie de neînvins menţinerea solidă a celeilalte; întrucât amândouă 
sunt egal de îndreptăţite, amândouă sunt egal de neîndreptăţite, și 
nedreptatea lor constă în a lua atare forme abstracte ca același și 
neacelaşi, identitate sau neidentitate, drept ceva adevărat, solid, real, și 
de a se întemeia pe acestea. Nu una sau alta dintre aceste forme are 
adevăr, ci tocmai mişcarea lor, în care simplul „același“ este abstracția 
și astfel diferenţa absolută, această diferență însă ca diferenţă în sine 
este diferită de ea însăși, este deci egalitatea cu ea însăși. Acesta este 
tocmai cazul cu faptul de a fi acelaşi-ul Esenţei divine ȘI al naturii în 
general și al naturii umane în particular; prima este natura în măsura în 
care ea nu este esenţa; natura este divină în Esenţa ei. Dar Spiritul este 
acela în care ambele laturi abstracte sunt puse așa cum sunt într-adevăr, 
anume ca suprimate şi păstrate, o punere care nu poate fi exprimată 
prin judecată, prin „este“ nespiritual, care este copula acestei judecăţi. 
— Tot astfel, natura nu e nimic în afara Esenţei ei; dar acest nimic el 
însuși tot atât de mult este: el este abstracția absolută, deci gândirea 
pură, adică concentrarea-în-sine și, împreună cu momentul opoziţiei lui 
faţă de unitatea spirituală, el este răul. Greutatea care se găsește în 
aceste concepte este numai fixarea în „este“ și uitarea gândirii în care 
momentele sunt deopotrivă şi nu sunt, sunt numai mișcarea care este 
Spiritul. — Această unitate spirituală, adică unitatea în care diferenţele 

sunt numai ca momente, adică numai ca depășite, este ceea ce a apărut 
pentru conștiința reprezentatoare în acea împăcare; și fiindcă această 
unitate este universalitatea conștiinței-de-sine, aceasta a încetat de a fi 
o conștiință care își reprezintă; mișcarea s-a reîntors în această 
conștiință. 

[y] Spiritul este deci pus în al treilea element, în conştiința-de-sine 
universală; Spiritul este propria lui comunitate. Mișcarea comunității 
ca mişcare a conștiinței-de-sine, care se deosebește de reprezentarea ei, 
este producerea explicită a ceea ce în sine a devenit. Omul divin care a 
murit, adică Dumnezeul omenesc, este în sine conștiinţa-de-sine 
universală. El trebuie să devină aceasta pentru această conștiință-de- 
sine. Sau, întrucât conștiinţa-de-sine formează una din laturile opoziţiei 
reprezentării — anume cea rea, pentru care existenţa naturală și fiinta- 
pentru-sine singulară au valoarea esenței —, această latură, care, ca 
independentă, nu este încă reprezentată ca moment, trebuie să se ridice 
în virtutea independenţei sale în și pentru ea însăși la Spirit, adică să 
prezinte în ea mișcarea Spiritului. 

Această latură este spiritul natural. Sinele trebuie să se retragă în 
această existență naturală și să se concentreze în sine; aceasta ar 
însemna să devină rdul. Dar această latură este deja în sine răul; 
concentrarea-în-sine constă de aceea în a se convinge că existenţa 
naturală este răul. În conștiința reprezentatoare cade devenirea-ca-rău 
și fiinţa-ca-rău fiind-în-fapt a lumii, ca și împăcarea fiind-în-fapt a 
Esenţei Absolute; în conştiința-de-sine ca atare însă ceea ce e 
reprezentat cade, în ce priveşte forma, numai ca moment suprimat, căci 
Sinele este negativul şi deci cunoaşterea — o cunoaștere care este act 
pur al conștiinței în ea însăși. — În conţinut, acest moment al 
negativului trebuie de asemenea să se exprime. Întrucât anume Esenta 
este în sine deja împăcată cu sine, și este o unitate spirituală în care 
părțile reprezentării figurative sunt suprimate, adică sunt momente, 
aceasta se prezintă în felul că fiecare parte a reprezentării primește aici 
semnificaţia opusă aceleia pe care o avea înainte; fiecare semnificaţie se 
completează prin aceasta în cealaltă și conținutul este atunci, și prin 
aceasta, un conţinut spiritual; întrucât determinaţia este tot pe atât 
determinatie opusă ei, unitatea în alteritate, spiritualul este împlinit; așa 
cum pentru noi, adică în sine, determinaţiile opuse se uneau înainte, și 

chiar formele abstracte ale aceluiași și neaceluiaşi, ale identității şi 
neidentității se suprimau. | 

Dacă astfel în conștiința reprezentatoare devenirea-interioară a 
conștiinţei-de-sine naturale era răul existent-în-fapt, devenirea- 
interioară în elementul-conștiinţei-de-sine este cunoașterea despre rău 
ca fiind ceea ce este în sine în existenţă. Această cunoaștere este deci 
desigur o devenire ca rău, dar numai devenire a gândului despre râu, și 
de aceea este recunoscută drept primul moment al împăcării. Căci ca 
reîntoarcere în sine din nemijlocirea naturii care e determinată ca fiind 
răul, cunoașterea“este o părăsire a acesteia și dispariţia păcatului. Nu 
existenţa naturală ca atare este părăsită de conștiință, ci existența ca 
ceea ce e cunoscută în același timp drept rău. Mișcarea nemijlocită a 
concentrării este tot pe atât o mişcare mijlocită;, — ea se presupune pe 
ea însăși, adică este propriul ei temei. Temeiul concentrării există 
anume, fiindcă în sine natura s-a concentrat deja în ea însăși; în virtutea 
răului, omul trebuie să se concentreze, dar răul este el însuși 
concentrarea. — Această primă mișcare este ea însăşi, tocmai de aceea, 
numai mișcarea nemijlocită, adică conceptul ei simplu, fiindcă este 
aceeași cu ceea ce e fundamentul ei. Mișcarea, adică devenirea-ca- 
altceva, trebuie de aceea să se prezinte încă în forma ei proprie. 

În afara acestei nemi jlociri, este deci necesară milocirea 
reprezentării. În sine, cunoaşterea despre natură ca existență 
neadevărată a Spiritului și această universalitate care s-a ivit în viaţa 
Sinelui constituie împăcarea Spiritului cu el însuşi. Acest însine 
primește, pentru conștiinţa-de-sine care nu concepe, forma unui existent 
care îi este reprezentat. Actul de a concepe nu este deci, pentru ea, o 
sesizare a acestui concept care cunoaște naturalitatea suprimată ca 
universală, deci împăcată cu ea, ci este o cuprindere a acelei 
reprezentări: că Ființa divină s-a împăcat cu existenţa ei prin 
evenimentul propriei exteriorizări a esenței divine, prin devenirea ei 
care a avut loc ca om și prin moartea ei. — Sesizarea acestei 
reprezentări exprimă acum mai precis ceea ce a fost numit înainte în 
reprezentativă figurativă învierea spirituală, adică revenirea conștiinței 
sale de sine singulare la universal, adică la comunitate. — Moartea 
Omului divin, ca moarte, este negativitatea abstractă, rezultatul 
nemijlocit al mișcării ce se termină numai în universalitatea naturală. 
Această semnificaţie naturală, moartea o pierde în conștiinţa-de-sine 


447 


596 


597 


598 


(CC) RELIGIA 


spirituală, adică ea devine conceptul ei redat mai sus; moartea va fi 
transfigurată din ce ea înseamnă nemijlocit, din nefiinta acestui individ- 
singular, în universalitatea Spiritului care trăiește în comunitatea lui, 
care moare și învie zilnic în ea. 

Aceea ce aparţine elementului reprezentării — că Spiritul Absolut, 
ca un spirit singular, sau mai degrabă particular, îşi reprezintă, în fiinta- 
sa-în-fapt, natura Spiritului — este deci aici transpus în conștiința-de- 
sine însăşi, în cunoașterea menţținându-se în ființa-ei-ca-altul. Aceasta 
nu moare deci în mod real, aşa cum este reprezentat că moare în mod 
reul particularul, ci particularitatea sa moare în universalitatea sa, adică 
în cunoașterea ei, care este esenţa împăcată cu ea însăşi. Elementul 
precedent al reprezentării este deci pus aici ca suprimat, adică el s-a 
reîntors în Sine, în conceptul său; ceea ce în acela este numai existent a 
devenit Subiect. — Tocmai de aceea și primul element, gândirea pură 
și Spiritul etern care este în ea, nu mai este dincolo de conștiința 
reprezentatoare, nici de Sine, ci reîntoarcerea în sine a întregului este 
tocmai aceasta, de a conţine în el toate elementele. — Moartea 
mediatorului sesizată de Sine este suprimarea caracterului său obiectiv, 
adică a ființei-sale-pentru-sine particulare; această ființă-pentru-sine 
particulară a devenit conștiinţă-de-sine universală. — De cealaltă parte, 
Universalul a devenit tocmai prin aceasta conștiință de sine, și spiritul 
pur, adică ireal, al simplei gândiri, a devenit real. — Moartea 
mediatorului este moartea nu numai a laturii naturale a acestuia, adică 
a ființei-sale-pentru-sine particulare, nu moare numai coaja care, 
sustrasă esenței sale, este deja moartă, ci și abstracțiu Esenţei divine. 
Căci mediatorul este, în măsura în care moartea sa nu a realizat încă 
împăcarea, unilateralul, care cunoaște simplitatea gândirii ca fiind 
esenţa, în opoziţie cu realitatea; acest extrem al Sinelui nu are încă 
aceeași valoare ca Esenţa; aceasta are Sinele ei mai întâi în Spirit. 
Moartea acestei reprezentări cuprinde în același timp moartea abstracției 
esenței divine care nu este pusă ca Sine. Este sentimentul dureros al 
conștiinței nefericite că Dumnezeu însuși a murit. Această expresie dură 
este expresia cunoașterii sieși simplă, a celei mai interioare, 
reîntoarcerea conștiinței în adâncul nopții Eului = Eu, o întunecime care 
nu mai cunoaște şi nu mai distinge nimic în afară de ea. Acest sentiment 
este deci, în fapt, pierderea substanței și a trecerii ei în opoziţie fată de 
conștiință; dar el este în același timp pura subiectivitate a substanţei, 
adică pura certitudine de sine însuși, care ei, ca obiect, sau nemijlocire, 

sau Esenţă pură, îi lipsea. Această cunoaștere este deci spiritualizarea 
prin care Substanţa a devenit subiect prin care abstracția și lipsa ei de 
viată au murit, prin care ea a devenit deci reală și conștiinţa-de-sine 
simplă și universală. 

Astfel Spiritul este deci spirit care se cunoaște pe el însuşi; el se 
cunoaște pe sine; ceea ce îi este obiect este, adică reprezentarea sa este 
conținutul adevărat, absolut; exprimă, așa cum am văzut, Spiritul însuși. 
El este totodată nu numai conținut al conștiinţei-de-sine şi obiect pentru 
ea, ci este şi Spirit real. El este anume aceasta întrucât parcurge cele trei 
elemente ale naturii lui; această mișcare de-a lungul lui însuşi constituie 
realitatea lui; — ceea ce se mișcă este el, el este subiectul mișcării și el 
este totodată mişcarea însăși, adică substanța prin care trece subiectul. 
În felul în care conceptul Spiritului apăruse pentru noi când am intrat 
în domeniul religiei, anume ca mișcare a spiritului cert de el însuși, care 
iartă răul și care în aceasta părăsește totodată propria sa simplitate și 
dura imutabilitate, aceasta înseamnă ca fiind mișcarea în care absolut 
opusul se recunoaște drept același, și această cunoaștere se ivește ca un 
Da între aceste extreme, — pe acest concept îl intuiește acum constiinta 
religioasă, căreia 1 s-a revelat Esenţa Absolută; și ea suprimă diferența 
dintre Sinele ei și ceea ce ea intuiește, este, așa cum ea este subiectul, tot 
așa și substanța, și este deci ea însăși Spiritul, tocmai pentru că este şi 
în măsura în care este această mișcare. 

Această comunitate însă nu este încă împlinită în această 
conştiință-de-sine a sa; conţinutul ei este pentru ea în genere în forma 
reprezentării, şi această scindare o are încă în ea și spiritualitatea reală 
a comunităţii, reîntoarcerea din reprezentarea ei, aşa cum elementul 
gândirii pure era însuși afectat cu această opoziție. Această comunitate 
spirituală nu are nici conștiința despre aceea ce ea este; ea este 
conștiința-de-sine spirituală, care nu își este obiect ca această conștiinţă- 
de-sine, adică nu se dezvoltă la o conștiință clară a ei înseși; ci, întrucât 
ea este conștiință, ea are reprezentări, care au fost luate în considerare. 
— Vedem conștiinţa-de-sine, în ultimul ei punct de întoarcere, 
devenindu-și interioară şi ajungând la cunoașterea concentrării-în-sine; 
o vedem exteriorizându-și existența sa naturală şi câștigând pura 
negativitate. Dar semnificaţia pozitivă, anume că această negativitate, 
adică pura interioritate a cunoaşterii, este tot atât de mult Esența identică 
sieşi, — adică aceea că substanţa ajunge aici să fie conștiinţă-de-sine 
absolută, aceasta este un altceva pentru conştiinţa pioasă. Ea prinde 

această latură, anume că pura devenire interioară a cunoașterii este în 
sine simplitatea absolută, adică substanta, ca fiind reprezentare a ceva, 
care nu este astfel potrivit conceptului, ci ca acţiune a unei satisfacţii 
străine. Adică ea nu este conștientă că această adâncime a Sinelui pur 
este puterea prin care Esența abstractă a fost coborâtă din abstracţia ei 
și este ridicată, prin puterea acestei devoțiuni pure, la Sine. — Acţiunea 
Sinelui păstrează astfel această semnificaţie negativă faţă de ea, fiindcă 
exteriorizarea substanţei este, pentru acela, un Însine; Sinele nu-l 
cuprinde și concepe deopotrivă, adică nu-l găsește în propriul său act 
ca atare. — Întrucât această unitate a esenței și a Sinelui a fost 
îndeplinită în sine, conștiința are încă și această reprezentare a 
împăcării sale, însă ca reprezentare. Ea obţine satisfacția prin aceea că 
adaugă din exterior negativităţii ei pure semnificația pozitivă a unității 
ei cu Esenţa; satisfacția ei rămâne deci ea însăși afectată cu opoziția 
unui transcendent. Propria sa împăcare apare de aceea în conştiinţa el 
drept ceva îndepărtat, ca o depărtare a viitorului, după cum împăcarea 
pe care o îndeplinea celălalt Sine! apare ca o depărtare a trecutului. Așa 
cum Omul divin individual are un tată existând-în-sine și numai o 
mamă reală, tot astfel și omul divin universal, comunitatea, are propria 
sa acțiune şi cunoaştere ca tată al ei, ca mamă a ei, însă iubirea eternă, 
pe care o simte numai, nu o intuiește în conștiința ei ca obiect real, 
nemijlocit. Împăcarea ei este deci în inima ei, dar încă scindată faţă de 
conștiința ei, și realitatea ei este încă sfâșiată. Ceea ce apare în conștiința 
ei ca fiind însinele, adică latura mijlocirii pure, este împăcarea situată 
dincolo; ceea ce apare însă ca prezent, ca fiind latura nemijlocirii şi a 
existenței-în-fapt este lumea, care trebuie să-și aştepte încă transfi- 
gurarea. Lumea este, desigur, în sine împăcată cu Esenţa; și despre 
Esență se știe că ea nu-și mai cunoaște obiectul ca înstrăinat ei, c1, în 
iubirea ei, ca identic eu ea. Dar pentru conștiința-de-sine această 
prezenţă nemijlocită nu are încă figura Spiritului. Spiritul comunității 
este astfel în conștiința sa nemijlocită separat de conștiința sa religioasă, 
care anume declară că aceste două moduri ale conștiinței nu sunt în sine 
despărțite, ci este un Însine care nu este realizat, adică nu a devenit încă 
deopotrivă ființă-pentru-sine-absolută. 


l Hristos. 

[1] Spiritul religiei revelate nu și-a depăşit încă conştiinţa sa ca 
atare; sau, ceea ce este același lucru, conștiința-de-sine reală nu este 
obiectul conștiinței sale; spiritul însuși şi momentele care se disting în 
el cad în sfera gândirii reprezentative și în forma obiectivităţii. 
Conținutul gândirii reprezentative este Spiritul Absolut; și nu mai 
rămâne decât de suprimat această simplă formă, adică mai degrabă, 
întrucât ea aparţine conștiinței cu atare, adevărul ei trebuie să fi fost dat 
deja în formațiile conștiinței. — Această depășire a obiectului 
conștiinței nu trebuie luată ca fiind unilateralitatea potrivit căreia 
obiectul se arată ca reîntorcându-se în Sine, ci mai precis în sensul că 
obiectul ca atare se prezenta el însuși Sinelui ca un factor evanescent 
Și, mai mult încă, că exeriorizarea conștiinţei-de-sine este aceea care 
pune natura-lucrului: (Dingheit); și această exteriorizare nu are numai o 
semnificaţie negativă, ci şi una pozitivă, are o semnificaţie nu numai 
pentru noi, adică în sine, ci pentru conștiinţa-de-sine însăși. Negativul 
obiectului, adică suprimarea de sine a acestuia, are pentru conştiinţa- 
de-sine o semnificație pozitivă, adică ea cunoaște acest neant al 
obiectului, deoarece, pe de o parte, conștiinţa-de-sine se exteriorizează 
ea însăși — căci în această exteriorizare ea se pune pe sine ca obiect — 
sau, în virtutea unității de nedespărțit a ființei-pentru-sine, ea pune 
obiectul ca fiind ea însăşi. Pe de altă parte, în aceasta stă totodată acest 
alt moment că conștiința-de-sine a și suprimat în același timp această 
exteriorizare și obiectivitate și le-a reluat înapoi în sine, deci în 

alteritatea ei ca atare ea este la sine. — Aceasta este mișcarea conștiinței 
și aceasta este, în acest proces, totalitatea momentelor ei: conștiința 
trebuie deopotrivă să se comporte faţă de obiect conform totalității 
determinărilor ei și să fi sesizat obiectul după fiecare dintre acestea. 
Această totalitate a determinărilor ei face din obiect o esență spirituală 
în sine; ŞI, pentru conștiință, el va deveni cu adevărat această esenţă din 
considerarea fiecăreia dintre aceste determinări ca fiind ale Sinelui, 
adică tocmai prin comportarea spirituală faţă de ele menţionată mai sus. 

Obiectul este deci, pe de o parte, fiinţă nemijlocită, adică un lucru 
în genere, — ceea ce corespunde conștiinței nemijlocite; pe de altă 
parte, el este o devenire a lui ca altceva, raportul său, adică ființa- 
pentru-altul și ființă-pentru-sine, determinaţia — ceea ce corespunde 
percepției; pe de altă parte, el este esența sau, ca universal — ceea ce 
corespunde intelectului. Obiectul, ca întreg, este silogismul, adică 
mișcarea universalității prin determinare către singularitate, ca și 
mișcarea inversă de la singularitate , prin singularitatea ca depășită, către 
universal. — Prin aceste trei determinări, conştiinţa trebuie deci să 
cunoască obiectul ca fiind ea însăși. Totuși, aceasta nu este cunoașterea 
despre care este vorba aici, ca pură concepere a obiectului, ci această 
cunoaștere trebuie arătată aici numai în devenirea ei, adică să fie arătată 
în momentele ei potrivit laturii care aparține conștiinței ca atare, iar 
momentele conceptului propriu-zis, adică ale cunoașterii pure, trebuie 
arătate în forma formatiilor conștiinței. De aceea obiectul nu apare încă 
în conştiinţa ca atare ca fiind esenţialitatea spirituală, așa cum a fost 
tocmai exprimată de noi, iar raportarea conștiinței faţă de el nu este 
considerarea lui în această totalitate ca atare, nici în forma pur 
conceptuală a acestei totalităţi, ci este, în parte, formă a conștiinței în 
genere, în parte o enumerare de asemenea figuri, pe care noi [care 
analizăm conceptul] le luăm împreună și în care totalitatea momentelor 
obiectului și a comportării conştiinţei nu pot fi arătate decât dizolvate în 
momentele lor. 

Spre a înțelege această latură a sesizării obiectului așa cum această 
sesizare este în forma conștiinței, trebuie deci amintite numai formele 
anterioare ale conștiinței care au apărut deja. — În ce priveşte obiectul 
deci, în măsura în care el este nemijlocit o ființă indiferentă, am văzut 
raţiunea observatoare căutându-se și găsindu-se pe ea însăși în acest 
lucru indiferent, adică fiindu-și conștientă de actul ei ca de ceva tot atât 

de indiferent, după cum este conştientă de obiect numai ca de un obiect 
nemijlocit. — Am văzut-o în punctul ei cel mai înalt exprimându-și 
determinarea sa în judecata infinită că ființa Eului este un lucru. — ŞI 
anume un lucru sensibil, nemijlocit; dacă Eul este numit suflet, atunci el 
este reprezentat anume și ca lucru, dar ca un lucru invizibil, intangibil 
etc., de fapt deci nu drept ființă nemijlocită şi nu drept aceea ce se 
înţelege printr-un lucru. — Acea judecată [Eul este un lucru] luată astfel 
literal, nemijlocit, nu are un continut spiritual, adică este mai degrabă 
ceea ce e lipsit de spirit. Potrivit conceptului ei însă, ea este în fapt cea 
mai luminoasă, plină de spirit, şi acest interior al ei, care nu este încă 
dut în ea, este ceea ce exprimă celelalte două momente ce sunt de luat 
în considerare. 

Lucrul este Eu; de fapt, în această judecată infinită, lucrul este 
suprimat; el nu este nimic în sine. El nu are semnificaţie decât în relație, 
numai prin Eu şi prin relația lui faţă de aceasta. — Acest moment a 
reieșit pentru conştiinţă în intelecţia pură și iluminism. Lucrurile sunt 
strict utile și trebuie considerate numai prin utilitatea lor. — Conștiinţa- 
de-sine cultivată care a parcurs lumea spiritului înstrăinat de sine a 
creeat, prin exteriorizarea sa, lucrul ca fiind ea însăși, se păstrează deci 
încă pe ea însăși în el şi cunoaşte neindependenţa lucrului, cu alte 
cuvinte că lucrul nu este în mod esențial decât ființă-pentru-altul; sau, 
spre a da o expresie completă relației — adică la ceea ce aici singură 
constituie natura obiectului —, lucrul are pentru ea valoarea unei ființe- 
pentru-sine, el exprimă certitudinea sensibilă drept adevăr absolut, dar 
această ființă-pentru-sine este declarată ea însăși ca moment numai 
evanescent și trece în opusul său, în fiinţa-pentru-altul, la care se 
renunțase. 

În aceasta însă, cunoaşterea lucrului nu este încă împlinită. Lucrul 
nu trebuie cunoscut numai în ceea ce priveşte nemijlocirea fiinţei și 
determinaţia, ci trebuie cunoscut și ca esență, adică ca interior, ca fund 
Sinele. Aceasta este dat în conştiința-de-sine morală. Acest mod al 
expunerii cunoaște cunoașterea sa drept esențialitateu absolută, adică 
cunoaște strict ființa ca voinţă sau cunoaștere pură; ea nu este nimic 
altceva decât această voinţă și cunoaștere; altcuiva îi revine numai ființa 
neesenţială, adică nu fiinta ființând-în- sine, ci numai coaja ei goală. În 
măsura în care, în concepţia sa despre lume, conștiința morală lasă să 
iasă din Sine ființa-sa-în-fapt, ea reia iarăși înapoi această fiinţă în Sine. 

Ca cuget-moral, ea nu mai este, în sfârșit, această „plasare“ și 
„deplasare“ a fiinţei-în-fapt şi a Sinelui, ci ea ştie că ființa-ei-în-fapt ca 
atare este această pură certitudine-de-sine; elementul obiectiv în care 
ea se transpune acționând nu este altceva decât pura cunoaștere a 
Sinelui despre el. 

Acestea sunt momentele din care se compune împăcarea spiritului 
cu propria sa conștiință; ele pentru sine sunt singulare, și numai unitatea 
lor spirituală este cea care formează forţa acestei împăcări. Ultimul 
dintre aceste momente este însă, în mod necesar, această unitate însăși 
şi le reunește, aşa cum rezultă, pe toate în el. Spiritul, sigur de el însuși 
în fiinţa-sa-în-fapt, nu are, ca element al existenței-sale-în-fupt, altceva 
decât această cunoaștere despre sine; afirmaţia că ceea ce face el o face 
din convingerea datoriei, acest limbaj al său este validitatea faptei lui. 
— Fapta este prima separare existentă-în-sine a simplităţii conceptului, 
precum şi reîntoarcerea din această separare. Această primă mișcare se 
convertește într-a doua, întrucât elementul recunoașterii se situează ca 
cunoaștere simplă a datoriei, fată de diferența şi faţă de scindarea care 
au loc în acţiunea sa ca atare, și constituie pe această cale o realitate 
rigidă fată de acţiune. În iertare am văzut însă cum această rigiditate 
renunţă la ea și se alienează. Realitatea nu are deci aici pentru 
conştiința-de-sine, chiar ca existență nemijlocită, altă semnificație decât 
aceea de a fi recunoaștere pură; — tot așa, ca existenţă determinată, ca 
relație, ceea ce este opus sieși este o cunoaștere, în parte a acestui Sine 
pur individual, în parte a cunoașterii ca universalitate. Este pus aici în 
același timp că al treilea moment, universalitatea, adică esența, 
valorează pentru fiecare dintre cei doi opuși numai ca cunoaștere și, în 
sfârșit, acești opuși suprimă opoziția goală care a rămas încă şi sunt 
cunoașterea Eului = Eu: acest Sine singular, care este nemijlocit 
cunoaștere pură, adică este universal. 

Această împăcare a conștiinței cu conștiinţa-de-sine se arată astfel 
a fi prezentă într-un dublu sens: prima dată în spiritul religios, de 
cealaltă dată în conştiinţa însăşi ca atare. Ele se deosebesc una de alta în 
felul că prima este această împăcare în forma ființării- în-sine , cealaltă 
în forma ființării-pentru-sine. Aşa cum le-am considerat, în primul 
rând, ele cad una în afara alteia. În ordinea în care figurile conştiinţei 
au apărut pentru noi, conştiinţa a ajuns, pe de o parte, demult la momentele 
singulare ale acestei ordini, pe de altă parte la unificarea lor, înainte 

chiar ca religia să dea obiectului ei forma conștiinţei-de-sine reale. 
Unificarea celor două laturi nu este încă arătată; ea este aceea care 
închide această serie a formațiilor spiritului; căci în ea spiritul ajunge 
să se știe nu numai cum el este în sine, adică potrivit conținutului său 
absolut, nici numai cum el este pentru sine, potrivit formei sale lipsite 
de conţinut, adică pe latura conștiinței-de-sine, ci cum el este în și 
pentru sine. 

Această unificare s-a petrecut însă în sine, şi anume chiar în 
religie, reîntoarcerea reprezentării [imaginii figurative] în conștiința- 
de-sine, dar nu potrivit formei autentice, fiindcă latura religioasă este 
latura Însinelui care stă în contrast cu mișcarea conştiinţei-de-sine. 
Unificarea aparține de aceea acestei celeilalte laturi, care, prin contrast, 
este latura reflexiei în sine, deci acea latură care se menţine pentru ea 
însăși şi pentru opusul ei și le conţine nu numai în sine, adică într-un 
mod general, ci și pentru sine, adică într-un mod dezvoltat și diferențiat. 
Conţinutul, ca și cealaltă latură a spiritului conștient-de-sine, în măsura 
în care ea este cealaltă latură, a fost adus la lumină și este aici în 
integralitatea lor; unificarea, care lipsește încă, este unitatea simplă a 
conceptului. Acesta este și el de ja dat în latura conștiinței-de-sine; dar, 
aşa cum a apărut în cele ce au precedat, el are, ca și toate celelalte 
momente, forma de a fi o formă particulară a conştiinţei. — El este 
deci acea parte a formei spiritului cert de el însuși care rămâne în 
conceptul său și a fost numit „sufletul frumos “. Acest „suflet frumos “ 
este anume cunoașterea sa despre el însuşi în pura sa unitate transparentă, 
conştiința-de-sine, care recunoaşte această cunoaștere pură a purei 
concentrări-în-sine, ca fiind spiritul, nu numai intuiţia divinului, ci în 
intuiţia-de-sine a acestuia. — Întrucât acest concept se menţine în 
opoziţie cu realizarea lui, el este figura unilaterală pe a cărei dispariție 
în nebulozitatea goală am văzut-o, dar am văzut și exteriorizarea ei 
pozitivă, și înaintarea ei mai departe. Prin această realizare, această 
conștiinţă-de-sine lipsită de obiect încetează de a persevera asupra ei, 
se suprimă determinația conceptului, în contrast cu împlinirea lui; 
conștiinţa-de-sine a acestuia câștigă forma universalitătii, și ceea ce 
rămâne acesteia este conceptul ei veritabil, adică conceptul care și-a 
dobândit realizarea; el este în adevărul lui, anume în unitatea cu 
exteriorizarea lui; cunoașterea cunoaşterii pure, nu ca esență abstractă, 
ceea ce este datoria, ci ca esenţă care este această cunoaștere, această 

pură conștiință-de-sine, care este deci totodată obiect veritabil, căci 
acest concept este Sinele fiinţând-pentru-sine. 

Acest concept și-a dat împlinirea lui, pe de o parte, în spiritul cert 
de el însuși în acțiune, pe de altă parte în religie, în ultima, el a dobândit 
conținutul, absolut ca conținut, adică în forma reprezentării, a alterităţii 
pentru conștiință; din contră, în acea primă figură, forma este chiar 
Sinele, căci ea conţine spiritul-cert-de-el-însuşi acționând, Sinele 
îndeplinește viaţa Spiritului absolut. Această formă este, cum vedem, 
acel concept simplu care renunță însă la Esența lui etemă, este prezent, 
adică acţionează. Puterea scindării, adică de a apărea, el o are în 
puritatea conceptului, căci această puritate este abstracția absolută, 
adică negativitatea. Tot astfel, conceptul are elementul realităţii sale, 
adică fiinţa pe care o conţine în însăși cunoașterea pură; căci această 
cunoaștere este nemijlocirea simplă, care este deopotrivă ființă şi 
existență-în- fapt, cât și esență, prima fiind gândirea negativă, iar aceasta 
din urmă gândirea pozitivă. Această existenţă este, în sfârșit, deopotrivă 
ceea ce se reflectă în sine din această cunoaștere pură ca existență-în- 
fapt, cât şi ca datorie, adică această fiinţă ca rdu. Această „mergere în 
sine“ constituie opoziția ce stă în concept și este astfel ivirea cunoașterii 
pure a esenței, o cunoaștere care nu acționează, care nu este reală. 
Această ivire a ei în această opoziţie este însă participare la ea; pura 
cunoaștere a esenței a ieşit în sine din simplitatea ei; căci ea este 
scindarea, adică negativitatea, care este conceptul; în măsura în care 
această scindare este devenirea-pentru-sine (Fursichwerden), ea este 
răul; în măsura în care ea este însinele, ea este ceea ce rămâne bun. Ceea 
ce se întâmplă acum mai întâi în sine este totodată pentru conștiință și 
este tot pe atât dublat: este deopotrivă pentru conștiință, după cum este 
ființa-sa-pentru-sine, adică fapta ei proprie. Acelaşi lucru ce este pus 
de ja în sine se repetă deci acum ca o cunoaștere despre el a conștiinței 
și ca act conştient. Fiecare cedează pentru celălalt din independenţa 
determinaţiei prin care apare înfruntând pe celălalt. Această cedare a 
independenţei este aceeași renunțare la universalitatea conceptului, care 
constituia în sine Începutul, dar este acum propriul ei act de renuntare, 
aşa după cum conceptul la care ea renunţă este propriul ei concept. — 
Acest Însine al Începutului este într-adevăr deopotrivă Însinele mijlocit, 
deoarece este negativitate. El se pune deci acum așa cum el este 
într-adevăr, şi negativul este, ca determinație a fiecăruia pentru celălalt 

ȘI, în sine, este ceea ce se suprimă pe el însuși. Una dintre cele două 
părți ale opoziţiei este inegalitatea ființei-în-sine, în fiinţa ei ca 
singularitate faţă de universalitate —, cealaltă este inegalitatea 
universalității ei abstracte faţă de Sine; aceea moare pentru fiinţa-sa- 
pentru-sine, se exteriorizează, se spovedește; aceasta renunţă la 
rigiditatea universalității ei abstracte și moare de aceea pentru Sinele ei 
lipsit de viaţă și pentru universalitatea ei inertă; așa încât prima s-a 
întregit așadar prin momentul universalităţii, care este esență, și cea din 
urmă prin universalitate care este Sinele. Prin această mișcare a acţiunii 
a apărut Spiritul, care este spirit în primul rând fiindcă este prezent, îşi 
ridică existenţa-sa-în-fapt în gând, și prin aceasta în opoziția absolută, 
Și se reîntoarce din aceasta, și, prin ea tocmai, în ea însăși, — ca pură 
universalitate a cunoașterii, care este conştiinţă-de-sine —, ca 
conștiință-de-sine care este unitate simplă a cunoașterii. 

Ceea ce în religie era deci conținut, adică formă a reprezentării 
unui Altul, este aici acțiune proprie a Sinelui,; conceptul unește faptul 
că conținutul este propria acțiune a Sinelui; — căci acest concept este, 
cum vedem, cunoașterea acţiunii Sinelui în sine, este orice esenţialitate 
şi orice existenţă-în-fapt, este cunoașterea acestui obiect ca substanță 
și a substanței ca această cunoaștere a acţiunii sale. — Ceea ce am 
adăugat aici este, pe de o parte, numai reunirea momentelor similare 
dintre care fiecare prezintă în principiul său viaţa spiritului întreg, pe 
de altă parte, menţinerea fermă a conceptului în forma conceptului, al 
cărui conținut s-a arătat în acele momente și care ṣe arătase deja el 
însuși în forma unei figuri a conştiinţei. | 

[2] Această ultimă formă a spiritului, Spiritul, care dă totodată 
conţinutului său întreg şi adevărat forma Sinelui și care prin aceasta 
realizează deopotrivă conceptul său, după cum în această realizare el 
rămâne în conceptul său, este cunoașterea absolută, ea este spiritul care 
se cunoaște în forma lui de spirit, adică este cunoaşterea speculativă. 
Adevărul nu este numai în sine perfect identic certitudinii, dar are și 
configurația (Gestalt) certitudinii-de-sine, adică el este în fiinţa-sa-în- 
fapt, aceasta înseamnă, pentru spiritul care cunoaște, în forma cunoaş- 
terii lui însuși. Adevărul este conținutul care, în religie, nu este încă 
identic certitudinii lui. Această identitate constă în aceea că conţinutul 
a obtinut figura Sinelui. Prin aceasta, ceea ce constituie esența însăși — 
anume conceptul — a devenit element al fiinţei-în-fapt, adică formă a 

obiectivității pentru conștiință. Spiritul, apărând în acest element al 
conştiinţei, sau, ceea ce aici este acelaşi lucru, produs de conștiința în 
acest element, este Știința. 

Natura, momentele şi mișcarea acestei cunoașteri au reieșit deci în 
felul că această cunoaştere este pura ființă-pentru-sine a conştiinței-de- 
sine; ea este Eu, care este un anume Eu și nu un altul, şi care este 
totodată nemijlocit mijlocit, adică este Eu universal depăşit. — Eul are 
un conținut, pe care îl distinge de sine; căci el este negativitatea pură, 
adică scindare-de-sine; el este conștiință. În diferenţa lui, acest conţinut 
este el însuși Eul, căci conţinutul este mișcarea depăşirii-de-sine, adică 
aceeași pură negativitate care este Eul. Eul este în el, ca diferențiat, 
reflectat în sine; conţinutul este conceput numai prin aceea că Eul, în 
alteritatea lui, este la sine. Acest conţinut, redat într-un mod mai precis, 
nu este altceva decât mişcarea însăși, care a fost tocmai expusă; căci 
conținutul este Spiritul care se parcurge pe el însuși, și anume se 
parcurge pentru sine ca spirit, prin aceea că el posedă forma conceptului 
în obiectivitatea lui. 

În ceea ce priveşte însă existenţa-în-fapt a acestui concept, Știința 
nu apare în timp și în realitate mai înainte ca spiritul să fi ajuns la 
această conștiință despre sine. Ca fiind spiritul care cunoaște ceea ce el 
este, el nu există mai devreme şi nicăieri decât după împlinirea muncii 
prin care își forțează formarea imperfectă de a-şi produce pentru 
conștiința lui figura esenței sale și de a identifica în acest mod 
conştiința-sa-de-sine cu conștiința sa. — Spiritul existent în și pentru 
sine, diferentiat în momentele sale, este cunoaşterea existentă pentru- 
sine, conceperea în genere, care ca atare nu a atins încă substanța, adică 
nu este încă, în el însuşi, cunoaștere absolută. 

În realitate, substanța cunoscătoare este acum mai devreme 
prezentă decât forma, adică figura conceptului ei. Căci substanţa este 
însinele încă nedezvoltat, adică temeiul și conceptul în simplitatea lui 
încă nemişcată, deci interioritatea, adică Sinele spiritului care nu e încă 
prezent. Ceea ce este prezent este ca fiind simplul şi nemijlocitul încă 
nedezvoltat, adică obiectul conștiinței reprezentative în genere. 
Cunoașterea — deoarece ea este conștiința spirituală, pentru care ceea 
ce este în sine nu este decât în măsura în care este ființa-pentru-sine ŞI 
fiinţă a Sinelui, adică este concept — are din acest motiv mai întâi 
numai un obiect sărac faţă de care substanţa și conștiința acesteia sunt 

mai bogate. Revelația pe care substanţa o are într-o atare conştiinţă este 
de fapt ascunderea, căci substanţa este ființa încă lipsită-de-sine și ceea 
ce este revelat își este numai certitudinea-de-sine. La început aparțin 
deci, din substanță, conștiinţei-de-sine numai momentele abstracte; dar, 
fiindcă aceste momente ca fiind mișcările pure se împing ele însele mai 
departe, conştiința-de-sine se îmbogățește, până ce ea a smuls 
conștiinței întreaga substanță, până ce a supt în ea întregul edificiu al 
esenţialităților substanţei și — întrucât această comportare negativă fată 
de obiectivitate este totodată pozitivă, este punere — ea le produce din 
sine şi prin aceasta le-a restabilit totodată din nou pentru conştiinţă. În 
conceptul ce se cunoaște ca concept, momentele apar deci mai înainte 
decât întregul împlinit a cărui devenire este mișcarea acelor momente. 
În conştiinţă, din contră, întregul, dar neconceput, este înaintea 
momentelor. — Timpul este conceptul însuși, care este prezent şi se 
prezintă conștiinței ca intuiţie goală. De aceea spiritul apare necesar în 
timp și el apare în timp atât cât el nu a sesizat conceptul său pur, adică 
atât cât nu se anulează timpul. Timpul este Sinele pur, intuit în mod 
exterior de către Sine, nu conceput, el este conceptul numai intuit; 
întrucât acest concept se sesizează pe el însuși, el suprimă forma sa de 
timp, concepe intuiţia și este intuiție concepută și care concepe. Timpul 
apare, în consecință, ca fiind soarta şi necesitatea spiritului care nu este 
încă împlinit în sine — ca necesitatea de a îmbogăţi participarea pe care 
conștiinţa-de-sine o are în conştiinţă, de a pune în mişcare nemijlocirea 
însinelui — , forma în care substanța este în conștiință; sau, invers, 
însinele fiind luat ca interior, de a realiza și de a revela ceea ce este mai 
întâi interior, adică de a-l atribui certitudinii-de-sine a spiritului. 
Trebuie spus, din acest motiv, că nimic nu este cunoscut care nu 
este în experiență sau, cum aceasta este încă exprimat, nimic care nu 
este dat ca adevăr simțit, ca un etem revelat interior, ca ceva sfânt care 
e crezut, sau oricare alte expresii vom întrebuința. Căci experienţa 
constă tocmai în aceasta, că conţinutul — şi el este Spiritul — este în 
sine substanță și deci este obiect al conştiinţei. Această substanță însă, 
care este spiritul, este devenirea sa la ceea ce spiritul este în sine; şi 
numai ca fiind această devenire reflectându-se pe sine în sine, el este în 
sine într-adevăr Spiritul. El este în sine mișcarea, care este cunoașterea, 
transformarea acelui însine în pentru-sine, a substanței în subiect, a 
obiectului conștiinței în obiect al conștiinței-de-sine, adică într-un obiect 

tot pe atât de depășit, adică în concept. Această mişcare este cercul ce 
se reîntoarce în sine, care presupune începutul său, și îl atinge numai în 
termenul final. — În măsura în care Spiritul este astfel în mod necesar 
această diferenţiere în sine, el apare ca un întreg intuit, în fata simplei 
sale conştiințe-de-sine; și întrucât acel întreg este ceea ce e diferențiat, 
el este diferențiat în purul său concept intuit, în timp, Și în conţinut, 
adică în însine; substanţa, ca subiect, are în ea necesitatea în primul 
rând interioară de a se prezenta în ea însăşi ca fiind ceea ce ea este spirit 
în sine. Prezentarea completă, obiectivă este, înainte de toate, totodată 
reflexia substanței, adică devenirea acesteia la Sine. — În consecinţă, 
înainte ca Spiritul să nu se fi împlinit în sine, să nu se fi împlinit ca 
spirit-al-lumii, ea nu-şi poate atinge împlinirea ca spirit conştient-de- 
sine. Conţinutul religiei exprimă de aceea mai devreme în timp decât 
ştiinţa ceea ce este Spiritul, dar această ştiinţă este singură cunoașterea 
adevărată a spiritului despre el însuși. 

Mișcarea de a împinge mai departe forma cunoașterii sale despre 
sine este munca pe care spiritul o îndeplinește ca istorie reală. 
Comunitatea religioasă, în măsura în care ea este mai întâi substanța 
Spiritului Absolut, este conștiința brută, care are o ființă-în-fapt cu atât 
mai barbară şi mai dură cu cât Spiritul ei interior este mai adânc; și 
Sinele ei înăbușit are de dus o muncă cu atât mai grea cu esenţa sa, cu 
conţinutul, care îi e străin, al conştiinţei sale. Numai după ce conştiinţa 
a renunţat la speranţa de a suprima ce e străin pe o cale exterioară, adică 
străină, ea se întoarce, deoarece calea străină suprimată este 
reîntoarcerea în conștiința-de-sine, la ea însăși, la lumea și prezenţa ei 
proprie, descoperă această lume drept proprietatea ei, şi a făcut astfel 
primul pas spre a descinde din lumea intelectuală, adică mai degrabă 
spre a însufleţi elementul abstract al acesteia prin Sinele real. Prin 
„observaţie“, pe de o parte, ea găseşte existenţa-în-fapt ca gând și 
înțelege existenţa și, invers, găseşte în gândirea ei existența-în-faptl. 
Când ea însăși a exprimat astfel în mod abstract unitatea nemijlocită a 
gândirii şi a ființei, a esenței abstracte și a Sinelui şi a exprimat într-un 
mod mai pur prima esenţă a Luminii, anume ca fiind unitatea întinderii 
ȘI a ființei — căci întinderea este simplitatea mai adecvată gândirii pure 
decât este lumina — și prin aceasta a redeșteptat în gând substanţa 

Orientului!, spiritul se dă totodată înapoi cu oroare de la această 
substanță abstractă, de la această substanţialitate /ipsiră-de-sine şi 
afirmă, faţă de ea, individualitatea?. Însă numai după ce spiritul a 
exteriorizat acest principiu în cultură şi l-a transformat astfel în 
existență-în-fapt şi l-a stabilit în orice existenţă determinată, după ce a 
ajuns la gândul utilităţii3 și, în libertatea absolută, a sesizat existenţa ca 
voinţă a saf, spiritul face să reiasă gândul adâncimii sale celei mai 
interioare şi exprimă esenţa sa ca Eu = Eu5. Acest Eu = Eu este încă 
mișcarea ce se reflectă pe sine în sine; căci, întrucât această identitate ca 
absolută negativitate este diferenţa absolută, identitatea-cu-sine a Eului 
stă astfel în contrast cu această diferenţă pură, care fiind distincţie pură 
şi totodată obiectivă pentru Sinele ce se cunoaște pe sine, trebuie 
exprimată ca fiind Timpul. Așa încât, după cum înainte esenţa a fost 
exprimată ca unitate a gândirii şi a întinderii, ea ar fi de sesizat ca 
unitate a gândirii și a timpului; dar diferența părăsită ei înseși, timpul 
fără odihnă și fără oprire se prăbușeste mai degrabă în el însuși; el este 
liniştea obiectivă a întinderii, aceasta din urmă este însă pura identitate 
cu ea însăşi, Eul. — Adică Eul nu este numai Sinele, ci el este 
identitatea Sinelui cu sine; această identitate este încă perfecta și 
nemijlocita unitate cu sine însuși, adică acest Subiect este tot pe atât 
substanța. Substanţa pentru ea singură ar fi intuiţia lipsită de conţinut, 
adică intuiţia unui conținut care, ca mai determinat, nu ar avea decât 
accidentalitate şi ar fi fără necesitate; substanţa ar valora ca Absolut 
numai în măsura în care ea ar fi gândită, adică intuită ca unitatea 
absolută, şi orice conţinut ar trebui să cadă, prin ceea ce îl diversifică, 
în afara substanţei, în reflexie, care nu aparţine substanței, fiindcă 
substanţa nu ar fi subiect, nu ar fi concepută ca fiind ceea ce se reflectă 
asupra sa și se reflectă pe sine în sine, ca Spirit. Dacă totuși ar trebui 
vorbit despre un conținut, ar fi numai pentru a-l arunca pe de o parte în 
prăpastia goală a Absolutului, pe de altă parte însă el ar fi sustras într-un 
mod exterior din percepția sensibilă; cunoașterea ar părea să fi ajuns la 

lucruri, la ce e distins de ea însăși, și să fi căpătat distingerea lucrurilor 
multiple, fără ca să întelegem cum și de unde. 

Spiritul ni s-a arătat însă nu numai ca retragerea conștiinţei-de-sine 
în pura ei interioritate, nici ca fiind simpla cufundare a acestei 
conştiinţe-de-sine în substanţa și nefiinta distingerii ei, ci Spiritul este 
această mișcare a Sinelui care se exteriorizează pe el însuşi și se 
cufundă în substanţa sa și, totodată ca subiect, el a mers din ea în sine 
însuşi şi face din substanţa lui un obiect și conţinut, tot aşa cum suprimă 
această diferenţă a obiectivităţii și a conținutului. Acea primă reflexie 
din nemijlocire este deosebirea subiectului fată de substanţa sa, adică 
conceptul care se scindează, concentrarea-în-sine și devenirea Eului 
pur. Întrucât această diferență este acţiunea pură a Eului = Eu, conceptul 
este necesitatea și ivirea existenței-în-fapt care are substanța ca esență 
a ei și subzistă pentru sine. Dar subzistenta existenţei-în-fapt pentru sine 
este conceptul pus în formă determinată și este, prin aceasta, deopotrivă 
propria sa mişcare inerentă, de a coborî în simpla substanţă, care nu 
este subiect decât prin această negativitate și mișcare. — Eul nu are a se 
menține ferm în forma conștiinței-de-sine în opoziţie cu forma 
substanțialității și a obiectivității, ca şi cum i-ar fi frică de exteriorizarea 
lui; forţa spiritului constă mai degrabă în a-şi rămâne în exteriorizarea 
sa identic lui însuși şi, ca fiind în și pentru sine, de a pune totodată 
ființa-pentru-sine deopotrivă numai ca moment, la fel ca și însinele; și 
Eul nu este un al treilea care aruncă diferenţele în prăpastia Absolutului 
şi declară că în această prăpastie ele sunt aceleași, ci cunoașterea 
adevărată constă mai degrabă în această aparentă neactivitate, care doar 
contemplă cum ceea ce e diferențiat se mișcă prin el însuși și se 
reîntoarce în unitatea lui. 

[3] În cunoaștere, Spiritul și-a încheiat mișcarea formării sale în 
măsura în care această formare este prinsă în diferenţele de netrecut ale 
conştiinţei. Spiritul a atins elementul pur al existenţei-sale-în-fapt, 
conceptul. Conţinutul este, potrivit libertății ființei sale, Sinele care se 
exteriorizează, adică unitatea nemijlocită a cunoaşterii-de-sine. 
Mișcarea pură a acestei exteriorizări formează, în ce priveşte conţinutul, 
necesitatea acestuia. Conţinutul diferit este, ca fiind determinat, în 
relație, nu este în sine, și activitatea lui neliniștită constă în a se suprima 
și depăşi, adică ea este negativitate; astfel necesitatea sau diversitatea, 
ca Și ființa liberă, este deopotrivă Sinele; şi în această formă a Sinelui, 

în care existența-în-fapt e nemijlocit gând, conţinutul este concept. 
Întrucât astfel Spiritul a dobândit conceptul, spiritul îşi dezvoltă 
existenţa și mișcarea în acest Eter al vieţii lui și este Știință. Momentele 
mişcării lui nu se mai prezintă în ea ca formații determinate ale 
conştiinţei, ci, întrucât diferenţa acestora s-a reîntors în Sine, ele se 
prezintă ca concepte determinate şi ca mișcarea organică a acestora, 
fondată în ea însăși. Dacă în Fenomenologia Spiritului fiecare moment 
este diferenţa dintre cunoaştere și adevăr și mişcarea în care această 
diferenţă se depășește, din contră, Știința nu conţine această diferență 
și depăşirea ei; ci, întrucât fiecare moment are forma conceptului, ea 
unește forma obiectivă a adevărului și a Sinelui cunoscător într-o 
nemijlocită unitate. Momentele nu apar ca această mișcare de a trece 
încoace și încolo din conștiință sau reprezentare în conștiinţa-de-sine, 
sau invers, ci forma sa pură, eliberată de apariţia sa în conștiință, 
conceptul pur și mișcarea lui progresivă depind numai de determinația 
lui pură. Invers, fiecărui moment abstract al Științei îi corespunde o 
formă a spiritului, care apare în genere. Cum spiritul care există nu este 
mai bogat decât ea, astfel el nu este în conţinutul său mai sărac. A 
recunoaște conceptele pure ale Ştiinţei în această formă de figuri ale 
conştiinţei constituie latura realităţii, potrivit căreia esenţa lor, 
conceptul, care în ele este situat în simpla lui mijlocire ca gândire, 
separă unele de altele momentele acestei mi jlociri și le prezintă conform 
opoziţiei interioare. 

Știința conţine în ea însăși această necesitate de a se exterioriza 
din forma conceptului pur și cuprinde în mod necesar trecerea 
conceptului în conștiință. Căci spiritul care se cunoaște pe el însuși, 
tocmai prin faptul că el sesizează propriul său concept, este identitatea 
nemijlocită cu el însuşi, care, în diferenţa ei, este certitudinea 
nemijlocitului, adică conștiința sensibilă, începutul de la care am plecat. 
Această eliberare a sa din forma Sinelui este suprema libertate și 
siguranță a cunoașterii despre sine. 

Totuși, această exteriorizare este încă imperfectă. Ea exprimă 
raportul certitudinii de sine faţă de obiect, obiect care, tocmai fiindcă 
este în raport, nu a atins libertatea lui întreagă. Cunoașterea nu se 
cunoaşte numai pe sine însăși, dar și negativul ei înseși, adică limita el. 
A-ȘI cunoaște limita înseamnă a ști să te sacrifici. Acest sacrificiu este 
exteriorizarea în care Spiritul prezintă devenirea sa ca spirit în forma 

întâmplării libere, contingente, intuind Sinele său pur ca fiind Timpul în 
afara sa și privind tot astfel ființa sa ca spaţiu. Această ultimă devenire 
a sa, natura, este devenirea sa vie, nemijlocită. Natura, spiritul 
exteriorizat, nu este în existenţa sa în fapt altceva decât această veșnică 
exteriorizare a subzistenței ei şi este mișcarea care instituie din nou 
Subiectul. 

Cealaltă latură însă a devenirii sale, istoria, este devenirea ce se 
actualizează în cunoaştere, ce se mijloceşte, — Spiritul exteriorizat în 
Timp; dar această exteriorizare este deopotrivă exteriorizare a ei înseși; 
negativul este negativul lui însuși. Această devenire prezintă o mișcare 
leneșă (trăge), şi o succesiune a formelor spirituale, o galerie de 
imagini, dintre care fiecare este dotată cu întreaga bogăţie a Spiritului și 
se mișcă aşa de încet fiindcă spiritul are de pătruns şi de asimilat această 
întreagă bogăţie a substanţei sale. Întrucât împlinirea lui constă în a 
cunoaşte perfect ceea ce el este, în a cunoaște substanţa sa, această 
cunoaștere este concentrareu-sa-în-sine, în care el părăsește existența- 
sa-în-fapt și lasă figura sa amintirii. În concentrarea sa în sine, Spiritul 
este cufundat în noaptea conștiinței sale de sine, existenţa-sa-în-fapt 
dispărută este însă păstrată în aceasta și această existență depășită — cea 
dinainte, însă renăscută din cunoaştere — este noua existenţă, o lume 
nouă şi o nouă formă a Spiritului. În ea, el trebuie să înceapă tot atât de 
naiv de la început, din nemijlocirea ei, și să-și extragă iarăși din ea 
măreţia lui, ca și cum tot ce a precedat ar fi pentru el pierdut și nu ar fi 
învățat nimic din experienţa spiritelor care l-au precedat. Dar re- 
interiorizarea [Erinnerung] a păstrat această experiență și este interiorul 
ȘI, de fapt, forma superioară a substanţei. Dacă deci acest spirit ia iarăși 
de la început cultura sa, părând că pleacă numai de la el, el începe în 
același timp pe o treaptă superioară. Imperiul spiritelor, care se formează 
în acest fel și îşi dă formă în existenţa-în-fapt, constituie o succesiune în 
care unul a înlocuit pe altul și fiecare a preluat imperiul lumii de la cel 
precedent. Scopul acestei succesiuni este revelarea adâncului, și aceasta 
este conceptul absolut. Această revelare este așadar suprimarea 
adâncimii lui, adică întinderea sa, negativitatea acestui Eu concentrat în 
sine — care este exteriorizarea, adică substanţa sa — , și este timpul său: 
anume că această exteriorizare se exteriorizează în ea însăși, și astfel 
există în întinderea ei [spaţială], precum și în adâncimea ei, adică în 
Sine. Scopul, cunoașterea absolută, adică spiritul care se știe ca Spirit, 

are ca drum al său amintirea formelor spirituale așa cum ele sunt în sine 
și cum împlinesc organizarea imperiului lor. Păstrarea lor pe latura 
existenţelor libere, apărând în forma contingenţei, este istoria, pe latura 
organizării lor concepute este însă Știința cunoaşterii care apare; 
amândouă împreună, adică istoria înţeleasă conceptual, formează 
amintirea și calvarul Spiritului Absolut, realitatea, adevărul şi 
certitudinea tronului său, fără de care el ar fi singuratic, lipsit de viată; 
numai că: 


— Din cupa acestui imperiu al spiritului 
spumegă infinitatea sa. 


TABLA DE MATERII 


Prefață . Despre cunoașterea științifică .............cmmnneee neoane eee eeeeeeeeneee 9 

Sarcina științifică a contemporaneității — 1. Adevărul ca sistem ştiinţific. — 
2. Cultura contemporaneității. — 3. Adevărul ca principiu și dezvoltarea lui. 

Dezvoltarea conștiinței la ştiinţă. — 1. Conceptul absolutului şi al subiectului. — 
2. Devenirea cunoașterii. — 3. Cultura individului. 

Cunoaşterea filozofică. — 1. Adevăr şi eroare. — 2. Cunoaşterea istorică şi 
matematică. — 3. Cunoașterea conceptuală. 

Cerinţa pentru Studiul filozofic. — 1. Gândirea speculativă. — 2. Genialitatea și 
sănătosul simţ comun. — 3. Autorul şi publicul. 


Introducere. Intenţia și metoda operei de față ..............ccee eee eee 51 
A. CONŞTIINŢA 
I. Certitudinea sensibilă, adică Aceasta şi Părerea .............000 nnne 63 


1. Obiectul acestei certitudini 
2. Subiectul acesteia 
3. Experiența acesteia 
II. Percepția, adică Lucrul și Nuzia men eeeeeeeeeeeeeee 71 
1. Conceptul simplu al lucrului 
2. Percepția contradictorie a lucrului 
3. Mișcarea către universalitatea necondiționată şi domeniul intelectului 
III. Forţă şi intelect, fenomen și lumea suprasensibilă ............................. 82 
1. Forţa și jocul forțelor 
2. Interiorul. 
(a) Lumea suprasensibilă 
(1) Interiorul, fenomenul, intelectul 
(2) Suprasensibilul ca fenomen 
(3) Legea ca adevăr al fenomenului 


467 


(B) Legea ca diferenţă şi ca omonimie 
(1) Legile determinate şi legea universală 
(2) Lege și forță 
(3) Explicarea 


(Y) Legea diferenţei pure, lumea inversată 
3. Infinitatea 


B. CONȘTIINȚA-DE-SINE 


IV. Adevărul certitudinii de sine ...............ce nene eee eee 105 
1. Conştiinţa în sine 
2. Viaţa 
3. Eul şi dorința 
A. Independenţa și dependenţa conștiinței-de-sine; stăpânire și servitute ..1 12 
l. Conştiinţa-de-sine dublată 
2. Lupta conștiințelor-de-sine opuse 
3. Stăpân şi slugă 
(a) Stăpânirea 
(B) Frica 
(y) Formarea 
B. Libertatea conștiinței-de-sine; stoicism, scepticism și conștiință nefericită ...1 20 
Introducere. Etapa atinsă aici a conştiinţei: gândirea 
l1. Stoicism 


2. Scepticism. 
3. Conştiința nefericită, subiectivismul pios 
(œ) Conștiinţa schimbătoare. 
(B) Figura imuabilului 
(Y) Unirea realului cu conștiința-de sine 
(1) Conştiinţa pură, cugetul, evlavia 
(2) Esenţa singulară și realitatea. Acţiunea conştiinţei pioase 
(3) Conştiinţa-de-sine ajungând la rațiune. Mortificarea 


C. (AA) RAŢIUNEA 


V. Certitudine și adevăr al rațiunii ..................cecccccceceeeeeee eee neeeeeeeeeeeee 139 
1. Idealismul 


2. Categoriile 
3. Cunoașterea în idealismul gol (subiectiv) 
A. Rațiunea observatoare.....................mmec ocne eee ceea eee eee 145 

a. Observarea naturii... eee eee eee eee 147 
l. Observarea lucrurilor naturii 

(0) Descrierea 

(B)Arătarea caracterelor 

(yY) Găsirea legilor 

(1) Concept și aflare a legii 


468 


(2) Experimentul 
(3) Materiile. 
2. Observarea organicului 
(a) Determinarea generală a organicului 
(1) Organicul și elementarul 
(2) Conceptul de scop în înțelegerea instinctului rațiunii 
(3) Activitatea proprie organicului, interiorul și exteriorul său 
(B) Configuraţia organiculu. 
(1) Proprietăţile și sistemele organicului 
(2) Momentele interiorului și relaţia lor reciprocă 
(3) Raportul laturi lor interiorului față de acelea ale exteriorului 
(y) Ideea organicului 
(1) Unitatea organică 
(2) Suprimarea legii. 
(3) Întregul organic, libertatea și determinaţia sa 
3. Observarea naturii ca a unui tot organic 
(a) Organizarea anorganicului; greutate specifică, coeziune, număr 
(B) Organizarea naturii organice: gen, specie, singularitate, individ 
(y) Viaţa ca rațiune contingentă 
b.Observarea conștiinţei-de-sine în puritatea ei şi în raportul ei față de 
realitatea exterioară; legi logice şi psihologice ...............0000000000000000000000000 177 
l. Legile gândirii 
2. Legi psihologice 
3. Legea individualității 
c. Observarea raportului conştiinței-de-sine față de realitatea ei 
nemijlocită; fizionomie şi știința craniului mmm eeeeeee 182 
l. Semnificaţia fizionomică a organelor 
2. Sensul multiplu al acestei semnificații 
3. Frenologia (Știința craniului) 
(a) Craniul înţeles ca realitate externă a spiritului - 
(B) Raportul formei craniului față de individualitate 
(y) Dispoziţia și realitatea 
Concluzie. Identitatea dintre natura-lucrului şi rațiune 
B. Realizarea conștiinței-de-sine raționale prin ea însăși....................... 205 
l. Direcţia nemijlocită a mişcări conștiinţei-de-sine, domeniul eticului 
2. Mişcarea inversă conținută în această direcţie, esența moralității 
a. Plăcerea și necesitatea ....................e eee eee eee aaa 211 
1. Plăcerea 
2. Necesitatea 
3. Contradicţia în conştiința-de-sine 
b. Legea inimii și nebunia prezumției ...................mmee nenea eeeeeeeeeeeeeeeeee 215 
l. Legea inimii şi aceea a realității 
2. Introducerea inimii în realitate 
3. Revolta individualităţii, adică nebunia prezumțţiei 
c. Virtutea și cursul lumii... eee ceoeeee ee oeee ce oaeeee eee 221 


1. Legătura conștiinței-de-sine cu universalul 

2. Cursul lumii ca realitate a universalului în individualitate 

3. Individualitatea ca realitate a universalului 
C. Individualitatea care își este în şi pentru sine reală ........................... 228 
a. Domeniul animal al spiritului și înșelareea, adică faptul-însușşi ........ 230 

l. Conceptul individualității ca întreaga realitate 

2. Faptul însuși și individualitatea 

3. Înşelarea reciprocă și substanța spirituală 


b. Rațiunea care dă legea men eee eee eee 243 
c. Rațiunea care examinează legea nene eee 247 
VI. (BB) Spiritul 
A. Spiritul adevărat, lumea etică... eee nenea 256 
a. Lumea etică, legea umană și legea divină, bărbatul și femeia ........... 256 


l. Popor și familie. Legea zilei și dreptul umbrei 
(a) Legea umană 
(B) Legea divină 
(Y) Dreptul individului singular 
2. Mişcarea în cele două legi 
(a) Guvernare, război, puterea negativă 
(B) Relaţia etică a bărbatului și femeii ca frate și soră 
(Y) Trecere a celor două legi, a legii divine și umane, una într-alta 
3. Lumea etică ca infinitate, adică totalitate 
b. Acţiunea etică, cunoașterea umană și divină, vina și soarta.............. 266 
l. Contradicţia esenței și individualităţii 
2. Opoziţii ale acţiunii etice 
3. Dizolvarea esenței etice 
e; Starea dedrept scari acacia cetate natală a NE EE 276 
l. Valoarea persoanei 
2. Contingenţa persoanei 
3. Persoana abstractă, stăpânul lumii 


B. Spiritul înstrăinat de sine; cultura ..................mne nenea 280 
(I). Lumea spiritului înstrăinat de sine cc neeeereeeeeee 282 
a. Cultura și domeniul ei al realităţii ................mceececeeeeeeeeeeeeeeeeeeeeee 283 


1. Cultura ca înstrăinare a ființei naturale 
(a) Bunul și răul, puterea de stat și bogăția 
(B) Judecata conștiinței-de-sine, conștiința nobilă și conștiința josnică 
(Y) Serviciul și sfatul 
2. Limba ca realitate a înstrăinării, adică a culturii 
(a) Lingușirea. 
(B) Limba jul dezbinării 
(Y) Vanitatea culturii 
b. Credinţa şi intelecția pură ..................c nene nenea eeeeeeee 304 
1. Gândul credinţei 


2. Obiectul credinței 
3. Raţionalitatea intelecţiei pure 
(ID). HUmMINISTIAU] coco caca ea 8 a la cat datat ia bo ab iad anda al 310 
a. Lupta iluminismului cu superstiția .................ccu nenea 312 
1. Raportul negativ al intelecţiei pure faţă de credință 
(œ) Răspândirea intelecţiei pure 
(B) Opozitia intelecţiei faţă de credință 
(Y) Intelecţia ca neînțelegere a ei înseși 
2. Doctrina iluminismului 
(a) Pervertirea credinţei de către iluminism 
(B) Propoziţiile pozitive ale iluminismului 
(y) Utilitatea ca concept fundamental al iluminismului 
3. Dreptul iluminismului 
(a) Mişcarea autonomă a gândului 
(B) Critica poziţiilor credinţei 
(Y) Credinţa golită de conținutul ei 
b. Adevărul iluminismului men eee eee eee eenaee 331 
1. Gândul pur şi materia pură 
2. Lumea utilului 
3. Certitudinea de sine 


(III) Libertatea absolută și teroarea ..................eeeeeeee eee eeaeeee 336 
1. Libertatea absolută 
2. Teroarea 
3. Redeşteptarea subiectivităţii libere 
C. Spiritul cert de el însuși; moralitatea nenea 344 
a. Concepţia morală despre lume nenea nenea 345 


l. Armonia postulată dintre datorie și realitate 
2. Legiuitorul divin și conştiința-de-sine morală imperfectă 
3. Lumea morală ca reprezentare 
b.Prefacerea (Die Verstellung) .......................mmcceeeeee. adam apa au N 354 
1. Contradicţiile în concepţia morală a lumii 
2. Dizolvarea moralității în opusul ei 
3. Adevărul conștiinţei-de-sine moral 
c. Cugetul moral, sufletul frumos, răul și iertarea lui ............................ 363 
1. Cugetul moral ca libertate a Sinelui în el însuşi 
(a) Cugetul moral ca realitate a datoriei 
(B) Recunoașterea convingerii 
(Y) Libertatea absolută a convingerii 
2. Universalitatea cugetului moral 
(a) Lipsa de precizie a convingerii 
(B) Limba jul convingerii 
(Y) Sufletul frumos 
3. Răul şi iertarea lui 
(a) Conflictul dintre conștiinciozitate şi ipocrizie 
(B) Judecata morală 
(y) Iertare și împăcare. 


471 


VII. (CC) Religia 


A. Religia naturală nn sti enine ua a a aaa 393 
a. Esenţa luminoasă .....................cccceeeee eco eee eooeee moon eeeeee ee eeea eee eee cae 395 
b. Planta și animalul meet eu seca ze Iu pi ai bt a aaa a aa Bt 397 
Ce MESEI UN ceceni Glad i atatea tea E ee Dita aa at 398 
B. Religia artei: «noi nasi eina otita ba ate Săcuieni dn ai 401 
a. Opera de artă abstractă .....................une nenea eee 403 
1. Chipul zeilor 
2. Imnul 
3. Cultul 
b. Opera de artă vie: iaca icoana ai da nad sit 411 
c. Opera de artă spirituală eee eee aaa eee 415 
1. Eposul 


(a) Lumea sa morală 
(B) Oamenii și zeii 
(y) Zeii între ei 
2. Tragedia 
(a) Individualităţile corului, ale eroilor, ale puterilor divine 
(B) Dublul sens al conștiinței individualităţii 
(Y) Prăbuşirea individualităţii 
3. Comedia 
(a) Esenţa existenţei naturale 
(B) Lipsa de esenţialitate a individualităţii abstracte a divinului 
(y) Sinele singular, cert de el însuși, ca esență absolută 
C. Relioiarevelață nnonser oi ai catia altă 427 
1. Premisele privind conceptul religiei revelate 
2. Conţinutul simplu al religiei absolute: realitatea devenirii ca om 
a lui Dumnezeu. 
(a) Existenţa nemijlocită a conştiinţei-de-sine divine 
(B) Implinirea conceptului Esenţei supreme în identitatea abstracţiei și 
nemijlocirii, prin sinele singular 
(Y) Cunoașterea speculativă ca reprezentare aparținând comunității în 
religia absolută 
3. Dezvoltarea conceptului religiei absolute 
(a) Spiritul în el însuși, Trinitatea 
(B) Spiritul în exteriorizarea lui, domeniul Fiului 
(1) Lumea 
(2) Binele şi răul 
(3) Mântuirea și împăcarea 
(Y) Spiritul în implinirea lui, domeniul spiritului 


VIII. (DD) Cunoașterea absolută 
1. Conţinutul simplu al Sinelui care se cunoaște ca fiind fiinţa 


2. Ştiinţa ca concepere de sine a Sinelui 
3. Spiritul conceput în reîntoarcerea lui la nemi jlocirea existentă 


412 


ISBN 973-96348-7-7 


editura 


